Дж. Р. Уорд

Сенките

(Книга 13 от "Братството на черния кинжал")

Посветено с любов на:

двама ви,

защото няма начин единият

да бъде отделен от другия.

Благодарности

С огромна благодарност към читателите на „Братството на черния кинжал“!

Благодаря ви толкова много за цялата подкрепа и напътствия: Стивън Акселрод, Кара Уелш, Клеър Зайън и Леели Гелбман. Благодаря също така и на всички в „НАЛ“ - тези книги наистина са плод на колективни усилия.

С обич към отбор „Уод“ - вие си знаете кои сте. Това просто не може да се случи без вас.

Нищо от това не би било възможно без: любящия ми съпруг, който ме съветва, грижи се за мен и ми дава идеи; прекрасната ми майка, която ме е дарила с толкова обич, че никога не бих могла да й се отплатя; семейството ми (както кръвните роднини, така и придобитите), и скъпите ми приятели.

О, и на новата ми асистентка Наама.

Речник на термините

аструкс нотрум - Личен телохранител, който се назначава с указ от краля.

атендантки - Избраници, служещи като лични помощнички на Скрайб Върджин.

Братството на черния кинжал - Отлично тренирани вампири воини, които защитават вида си от Обществото на лесърите. В резултат на селекция в рамките на расата братята притежават огромна физическа и психическа устойчивост, както и способността за бързо оздравяване. Повечето от тях не са кръвни братя, приемат се официално в Братството по предложение на членовете му. Агресивни, самоуверени и потайни по природа, те съществуват отделно от цивилните вампири и рядко контактуват с представители на другите класи, освен когато трябва да се хранят. За тях се разказват легенди и са на особена почит в света на вампирите. Може да бъдат убити само при много тежко нараняване, например ако получат огнестрелна рана или бъдат прободени в сърцето.

вампир - Вид, различен от хомо сапиенс. Вампирите трябва да пият кръвта на противоположния пол, за да живеят. Човешката кръв им помага да оцелеят, но силата им скоро се изчерпва. След преобразяването си, което настъпва към двайсет и петата им година, те не могат да излизат на слънчева светлина и трябва редовно да пият кръв. Вампирите не могат да „превръщат“ човешки същества във вампири чрез ухапване или преливане на кръв, но могат да създадат поколение при връзка с човек, което се случва рядко. Вампирите притежават способността да се дематериализират по желание, но трябва да са спокойни и концентрирани и не трябва да носят нищо тежко със себе си. Могат да изтриват спомените на хората, докато са в краткотрайната им памет. Някои вампири са в състояние да четат мисли. Продължителността на живота им е повече от хиляда години, понякога живеят дори по-дълго.

глимера - Основното ядро на аристокрацията, което може да се сравни, грубо и само донякъде, с английското кралско семейство.

Гробницата - Свещената гробница на Братството на черния кинжал. Използва се като място за ритуали и хранилище за керамичните урни на лесърите. Ритуалите включват въвеждане в Братството, погребения и дисциплинарни наказания на братята. Никой не може да влиза в нея, освен членовете на Братството, Скрайб Върджин и кандидатите за членство на Братството.

двуборство - Конфликт между двама мъжки вампири, които се съревновават за правото да бъдат избрани за съпруг.

доген - Член на класата на прислужниците в света на вампирите. Догените имат стари, консервативни традиции в обслужването на по-високопоставените от тях и спазват строг етикет по отношение на облеклото и поведението си. Могат да излизат през деня, но остаряват сравнително бързо. Продължителността на живота им е около петстотин години.

Дънд - Ад.

екзиле дубле - Лошият или прокълнатият близнак; този, който е роден втори.

ерос - Избраници, обучени в изкуството на любовта.

Избраници - Жени вампири, обучени да служат на Скрайб Върджин. Представителки на аристокрацията, въпреки че са се отдали по-скоро на духовен, отколкото на светски живот. Почти не общуват с мъжете вампири, но могат да се отдават на воините по нареждане на Скрайб Върджин, за да се размножава кастата им. Имат способността да предсказват бъдещето. В миналото са задоволявали нуждите от кръв на членовете на Братството, но братята са изоставили тази практика.

изолация - Статут, налаган от краля на жена вампир, в резултат на молба до него, отправена от семейството на въпросната жена вампир. Поставя я под попечителство и тя трябва да се подчинява безпрекословно на своя попечител, който обикновено е най-възрастният мъж в семейството. В този случай нейният попечител има законното право да определя всички аспекти на живота й и да ограничи контактите й със света - всички или само някои от тях.

крих - Знак в Древния език, символизиращ достойна смърт.

кръвен роб - Вампир от мъжки или женски пол, принуден да задоволява нуждите от кръв на друг вампир. Практиката да се държат кръвни роби почти е изчезнала, макар и да не е обявена за незаконна.

леаж - Уважително обръщение на сексуално подчинена личност към нейния или неговия доминант.

ленихан - Митичен звяр, прочут със сексуалната си мощ. В съвременния жаргон се използва за мъж с необикновен размер и сексуална издръжливост.

лесър - Човек без душа, който преследва и унищожава вампирите, член на Обществото на лесърите. За да бъде убит, лесърът трябва да бъде прободен в гърдите, иначе е безсмъртен. Лесърите не се хранят, не пият нищо и са импотентни. След време косата, кожата и ирисите им губят пигментацията си, докато станат руси, без капка цвят на лицето и с бледи очи. Излъчват миризма на бебешка пудра. След като бъдат въведени в Обществото от Омега, всеки от тях получава керамична урна, в която е поставено сърцето му, след като е било извадено.

лийдайър - Могъща и влиятелна личност.

лийлан - Гальовна, ласкава дума, която може да се преведе като „любим“, „любима“.

лис - Инструмент за мъчения.

люлей - Подарък, дар.

мамен - Майка. Използва се едновременно като съществително нарицателно и като обръщение, показващо обич и привързаност.

мис - Прикриване на местности или предмети; създаване на илюзорно поле.

нала (ж.р.) или Налум (м.р.) - Дума, която показва силни чувства. Означава „любима“ или „любим“.

Небитието - Царство, където времето не съществува. Там мъртвите отново се събират с близките си и преминават във вечността.

Обществото на лесърите - Орден на убийци, създаден от Омега за унищожаване на расата на вампирите.

Омега - Зло мистично същество, чиято цел е унищожението на вампирите поради ненавистта му към Скрайб Върджин. Живее в свят извън времето и притежава огромна власт, но не и съзидателна сила.

период на нужда - Период, през който жената вампир е фертилна и който обикновено продължава два дни. През този период жената изпитва силно сексуално желание. Той настъпва около пет години след преобразяването на жената и след това се повтаря през десет години. Всички мъжки вампири реагират, ако са край жена вампир в период на нужда. Този период може да бъде опасен, конкуриращите се мъже влизат в конфликт и се бият помежду си, особено ако жената няма партньор.

пирокант - Понятие за обозначаване на слабото място на вампира, неговата ахилесова пета. Тази слабост може да бъде вътрешна, например пристрастяване, или външна, например обичан човек.

попечител - Настойник на непълнолетен индивид. Има различни степени попечители, като най-мощните са назначените за такива на жени вампири в изолация.

преобразяване - Критичен момент в живота на вампирите, когато влизат в зрелост. От този момент нататък те трябва да пият кръв от противоположния пол, за да живеят, и не могат да понасят слънчевата светлина. Обикновено настъпва към средата на двайсетте години на индивида. Някои вампири не оцеляват след преобразяването, особено мъжките. Преди преобразяването си вампирите са физически слаби, в сексуално отношение са неактивни и неотзивчиви и не могат да се дематериализират.

претранс - Вампир от времето преди неговото преобразяване.

принцепс - Най-високото стъпало на вампирската аристокрация, по-висши по ранг са само членовете на Първото семейство и Избраниците на Скрайб Върджин. Титлата се получава по рождение, тя не се дава.

Първото семейство - Кралят и кралицата на вампирите, както и техните деца, ако имат такива.

райт - Ритуал, чрез който се удовлетворява нечия накърнена чест. Ако извършването му бъде прието от двете страни, оскърбеният избира оръжието и нанася удар на оскърбителя, който го приема, без да се защитава.

разплата - Акт на смъртно отмъщение, извършвано обикновено от мъжки вампир заради своята възлюбена.

ралман - Спасител.

симпат - Един от подвидовете във вампирската раса, който се характеризира със способността и желанието да манипулира чувствата на другите (с цел обмен на енергия). През различни исторически периоди те са били подлагани на неправди и гонения, а в определени такива дори са били подложени на изтребление от страна на вампирите. Вече са почти на изчезване.

Скрайб Върджин - Мистична сила, тя е съветник на краля, пази архивите на вампирите и раздава привилегии. Съществува в свят извън времето и притежава огромна власт. Била е способна на един-единствен съзидателен акт, който е използвала, за да създаде вампирите.

тали - Дума, която показва добри и нежни чувства и може свободно да се преведе като „мила“ или „скъпа“.

трейнър - Дума, която се използва между двама мъже. Може да се преведе свободно като „многообичан приятел“.

уокър - Индивид, върнал се в царството на живите от Небитието. Към тях се отнасят с огромно уважение, почитани са заради мъките, които са преживели.

уорд - Еквивалент на кръстник или кръстница на определен индивид.

хелрен - Вампир от мъжки пол, бракосъчетан с жена вампир. Мъжете вампири могат да имат брак с повече от една жена.

хислоп - Термин, обозначаващ моментна грешка, в резултат на която настъпва повреда или отнемане на моторизирано превозно средство; например забравяне на ключовете в колата, паркирана пред дома, довело до това, тя да бъде открадната от неизвестни извършители, би могло да се нарече хислоп.

шелан - Вампир от женски пол, бракосъчетана с мъжки. Женските вампири обикновено имат само по един партньор, защото мъжките вампири строго охраняват своята територия.

Пролог

Територията на с’хийб, палатът

Стъпките на ТрезЛат оставяха червени дири върху белия мрамор. Червени като рубин. Червени като гнева, който го изгаряше до мозъка на костите.

Кръвта бе негова, ала той не усещаше никаква болка.

Все още стискаше оръжието, с което току-що бе извършил убийство - сребърно кухненско ножче, не по-дълго от дланта му и широко колкото показалеца му. От него капеше кръв, ала не тя оставяше кървавите следи зад него. Беше пострадал в битката. Хълбокът. Бедрото му. Може би рамото - не беше сигурен.

Коридорът беше дълъг цяла миля, таванът му се извисяваше в небето, а той нямаше представа какво го очаква в другия край. Отчаяно се молеше да е врата. Все трябва да имаше някаква врата - в тази посока се излизаше от двореца, така че трябваше да има изход. А когато го откриеше? Нямаше представа как ще си пробие път навън. Но пък не бе имал представа и как да убие друг мъж, а ето че само преди няколко минути бе сторил именно това.

Нямаше и план за онова, което го очакваше вън от двореца, нито как щеше да се прехвърли през стените, опасващи Територията. Нямаше представа къде да отиде, какво да стори. Знаеше единствено, че не може да остане нито миг повече в онази килия. Тя бе достатъчно луксозна - пухено легло, застлано с копринени чаршафи, и баня с басейн, както и личен готвач, който да се грижи за храната му. Разполагаше с книги, написани от мъдреците на сенките, и цял екип от специалисти, обграждащи го с всички грижи, от които би могъл да се нуждае - лечение, къпане, упражнения. А облеклото му? Сега разкъсаните му дрехи бяха обсипани със скъпоценни камъни от кралска съкровищница диаманти и изумруди, и сапфири искряха по одеждите му.

Въпреки това тялото му бе много по-скъпоценно от богатствата, които го обгръщаха.

Трез беше свещеният угоен телец, безценен жребец за разплод, мъжът, при чието раждане звездите бяха предвещали, че именно той ще стане родоначалник на следващото поколение кралици.

Все още не беше призован за сексуална служба, но и това щеше да стане, когато принцесата, с която щеше да бъде обвързан, достигнеше астрологична зрелост.

Трез погледна през рамо. Никой не идваше след него, но това щеше да се промени в мига, в който откриеха сгърченото тяло на пазача... което нямаше да се забави дълго. Винаги все някой наблюдаваше.

Само ако можеше...

Пред него една врата, която до този миг се сливаше със стената, се плъзна настрани и на пътя му се изпречи внушителна фигура в черни одежди.

Качулка от метални брънки скриваше лицето на С’Екс, палача на кралицата, но и нямаше нужда то да се вижда.

Гласът му, дълбок и зъл, бе въплъщение на неприкрита заплаха.

- Ти уби един от мъжете ми.

Трез се закова на място и дългите му одежди, които се влачеха зад него, се разстлаха неподвижни на пода. Сведе поглед към ножа в ръката си - смешното „оръжие“ беше безсилно срещу сянката пред него. Сребърното острие бе създадено да разрязва круши и ябълки, дори не и крехко филе.

А екзекуторът нямаше нищо общо с онзи пазач.

- Опитваш се да избягаш. - Въпреки че не направи нито крачка повече, С’Екс изглеждаше по-близо до него. - Което е не просто недопустимо от моя гледна точка, но и е в разрез със закона.

- Тогава ме убий - уморено каза Трез. - Разкъсай тялото ми на парчета и ги зарови извън Територията, както се полага на предател като мен.

- Би трябвало да направя точно това. Като възмездие, задето отне живота на един от стражите ми. - С’Екс скръсти тежките си ръце пред масивните си гърди. - Ала всеки удар на сърцето ти, всяка глътка въздух в дробовете ти са свещени. Така че тази възможност ми е отнета... както и на теб.

Трез затвори очи за миг. Родителите му възторжено бяха посрещнали новината, че един от двамата им синове близнаци е роден в съвършения миг във времето, предопределена от звездите секунда, която щеше да промени изцяло семейството им; за тях - благословия, придружена с богатство и издигане в обществото, за него - проклятие, отнело му живота приживе.

- Дори не си го помисляй - предупреди палачът.

Трез отвори очи и видя, че бе допрял ножа до собственото си гърло. Ръката му трепереше, но въпреки това притискаше острието достатъчно силно, за да среже кожата над артерията си.

Кръвта му, топла и кадифена, погали свития му юмрук.

Смехът му отекна налудничаво в собствените му уши.

- Нямам какво да губя, нищо освен доживотна присъда за престъплението, че съм се родил.

- О, аз пък си мисля, че имаш. Не, не извръщай поглед. Ще искаш да видиш това.

Екзекуторът кимна към отворената врата и нещо бе изтласкано през нея...

- Не! - изкрещя Трез и гласът му проехтя в коридора. - Не!

- Значи, го позна. - С’Екс свали ръце от гърдите си и запретна ръкави, разкривайки окървавените си кокалчета. - Въпреки усилията ми. Но разбира се, вие двамата сте заедно от... колко време?

Зрението на Трез се замъгли, докато се опитваше да улови погледа на брат си. Ала това беше невъзможно - Ай Ем беше в безсъзнание. Главата му се люшкаше на една страна, лицето му бе така подпухнало от побоя, че чертите му бяха станали неразпознаваеми... тялото му беше увито в нещо като износен кюжек чувал, който го обгръщаше от коленете чак до раменете, пристегнат с месингови катарами. Петна, стари и пресни, потъмняваха кафявите им каиши и помътняваха лъскавите метални части.

- Дайте ми го - нареди С’Екс и като сграбчи гърба на чувала, повдигна отпуснатото тяло на Ай Ем така леко, сякаш вдигаше чаша вино.

- Недей... - примоли се Трез. - Той няма нищо общо... пусни го да си върви....

По някаква причина люлеещите се крака на брат му се отпечатаха с болезнена яснота в съзнанието му. Останала му бе само една обувка, другата вероятно се бе изгубила при отвличането и мъченията, на които бе подложен. И двете му стъпала бяха обърнати навътре, палците им се докосваха, единият - изкривен под неестествен ъгъл заради строшения глезен.

- Хайде сега, Трез - каза С’Екс. - Нима наистина мислеше, че твоето решение няма да засегне и него? Искам да оставиш ножа. Не го ли направиш, ще взема това тук... - Палачът разтърси безчувственото тяло на Ай Ем. - И ще го събудя. И знаеш ли как ще го направя? Като взема ей това... - в свободната му ръка се появи нож с назъбено острие - и го забия в рамото му. А после ще го завъртя, докато не започне да пищи.

Трез запримига учестено, за да прогони сълзите.

- Пусни го. Това няма нищо общо с него.

- Остави ножа.

-Пусни го...

- Искаш ли демонстрация?

- Не! Пусни го...

С’Екс намушка рамото на Ай Ем с такава сила, че острието сряза кожения чувал и потъна дълбоко в плътта.

- Да го завъртя ли? - Гласът на С’Екс надвика писъка. -Да? Или ще пуснеш ножчето за масло?

Сребърното острие издрънча върху мраморния под, ала звукът беше заглушен от хрипливото накъсано дишане на Ай Ем.

- Така си и мислех. - С’Екс извади ножа и от гърдите на Ай Ем се откъснаха степания и кашлица; кръв опръска пода. -Да се върнем в покоите ти.

- Първо го пусни да си върви.

- Не си в положение да поставяш условия.

От скритата врата се изсипаха рояк стражи - фигури в черни одежди и маски от метални брънки. Не го докоснаха. Беше им забранено. Вместо това го обкръжиха и поеха напред, тласкайки го с телата си. Принуждавайки го да се върне там, откъдето беше избягал.

Трез опита да се съпротивлява срещу вълната от тела; надигна се на пръсти, мъчейки се да зърне брат си.

- Не го убивайте! - извика той. - Ще се върна! Ще се върна... само не го наранявайте!

С’Екс не помръдна от мястото си; светлината играеше по назъбеното окървавено острие в ръката му, вдигнато високо, сякаш обмисляше кой жизненоважен орган да прониже със следващия си удар.

- От теб зависи, Трез. Зависи единствено от...

Нещо се прекърши.

По-късно, когато бялата светлина, спуснала се като пелена пред очите на Трез, се отдръпна, а залялата го вълна се оттегли, когато ревът бе заглушен, а странната болка в дланите му се плъзна нагоре по ръцете му, когато вече не стоеше прав, а бе на колене, той щеше да си даде сметка, че първият страж, когото бе убил тази нощ, не се бе оказал последният.

Щеше да си даде сметка, че незнайно как бе убил с голи ръце всички, които го заобикаляха...

...а С’Екс все така стоеше там заедно с брат му.

Онова, което щеше да се запечата в паметта му по-ясно от смъртта, която беше посял, и ужаса от пленничеството на Ай Ем заедно с него, по-ясно от металическия дъх на алената кръв, оцветила не само стъпките му по пода, бе тихият смях, долетял през металните брънки, закриващи лицето на палача.

Тих смях.

Сякаш екзекуторът одобряваше клането.

Трез обаче не се разсмя, а заплака, вдигнал окървавените си изпорязани ръце към лицето си.

-Астрологичните карти не са ни излъгали - каза С’Екс. -Ти наистина си сила в този свят, достоен за възпроизвеждане.

Трез се свлече на една страна, рухна в кръвта, а скъпоценните камъни по, одеждите му се впиха в плътта му.

- Моля те.муски го да си върви...

- Прибери се в покоите си. Доброволно и без да нараниш никой друг.

- И тогава ще го оставиш да си върви?

- Не само ти можеш да убиваш. А за разлика от теб, аз съм обучен в изкуството да карам живите същества да страдат. Върни се в покоите си и аз няма да направя така, че на брат ти да му се прииска, както искаш самият ти, да не се е раждал.

Трез сведе очи към ръцете си.

- Не съм молил за това.

- Никой не е молил да се роди. - Екзекуторът повдигна тялото на Ай Ем малко по-високо. - А понякога не се моли и да умре. Ти обаче се намираш в позиция да контролираш второто, що се отнася до този мъж. И така, какво избираш? Да се съпротивляваш срещу една съдба, която не можеш да промениш, обричайки този невинен да страда дълго и мъчително? Или да изпълниш свещения си дълг, който толкова много преди теб са смятали за чест?

- Остави ни да си вървим. Пусни и двама ни да си вървим.

- Не зависи от мен. Звездите бяха ясни. Съдбата ти беше предначертана от контракциите на майка ти. В състояние си да се съпротивляваш на това толкова, колкото и на тях.

Когато Трез най-сетне се опита да стане, усети, че подът е хлъзгав. Кръв. Кръвта, която той беше пролял. А когато се изправи, трябваше да си проправи път между ужасяващата купчина тела, прекрачвайки животи, които не бе имал право да отнеме.

Стъпалата му оставяха червени дири по мрамора. Червени като рубин. Червени като сърцето на огън.

И вървяха успоредно на онези, които бе оставил преди малко, отдалечаваха се от изхода, който така отчаяно беше търсил.

Би му вдъхнало смелост, ако знаеше, че двайсет години, три месеца, една седмица и шест дни по-късно щеше да се освободи и да остане свободен дълго след това.

И вероятно би го разтърсило до дъното на вцепенената му душа, ако знаеше, че един ден щеше да се върне в палата доброволно.

Думите на палача в онази нощ се бяха оказали верни.

Съдбата бе равнодушна и неизбежна като вятъра, подхванал някое знаме - развяваше тъканта на живота насам-натам, подлагаше на прищевките си онзи, когото бе уловила в своя плен, без дая е грижа какво би искал той.

Или за какво би се молил.

1

Нощен клуб „сЕнКи”, Колдуел, Ню Йорк

НЯМАШЕ ПОЧУКВАНЕ. ВРАТАТА НА ОФИСА ПРОСТО СЕ ОТВОРИ рязко, сякаш някой я беше взривил с динамит. Или беше нахлул с джипа си. Или...

Трез „Латимър“ вдигна глава от документите на бюрото. -Роб?

...беше изстрелял гюле.

Докато вторият в командването на охраната му взе да заеква и да маха с ръце, Трез хвърли поглед над рамото му към огромното еднопосочно огледало зад командния пулт. Там долу новият му клуб кипеше от живот, хора се шляеха из преустроеното складово помещение, всяко едно от жалките копелета представляваше няколко стотачки печалба в зависимост от това, какъв точно бе неговият порок и от колко голяма доза се нуждаеше.

Днес бе откриването на „сЕнКи“ и Трез очакваше неприятности.

Но не и такива, от които един обръгнал охранител да се държи като дванайсетгодишно момиченце.

- Какво става, по дяволите? - попита Трез и като се изправи, заобиколи бюрото.

- Аз... ти... аз... онзи тип... той...

„Намери си думите по-бързичко - помисли си Трез. - Или ще ти помогна с два-три плесника.“

- Трябва да го видиш с очите си - успя да изкара най-сетне охранителят. .

Трез го последва навън и слезе тичешком по стълбите. Кабинетът му се заключваше сам, не че той държеше някакви тайни в него. Имаше обаче един-два готини кожени дивана, както и оборудване за видео наблюдение, които можеше да бъдат задигнати, пък и не обичаше да му навлизат в личното пространство.

- Мълчаливия Том се опитва да овладее положението - надвика шумотевицата Големия Роб, когато слязоха на приземния етаж.

- Да не е химически разлив?

- Не знам какво е.

Музиката гърмеше толкова силно, че беше като физическо присъствие във въздуха, превръщайки се в нещо, през което Трез трябваше да си пробива път с усилие, докато минаваха покрай служителя от охраната, който стоеше на входа на коридора, където се намираха частните помещения.

Също както и в другия му клуб, „Желязната маска“, и тук трябваше да има местенца, далеч от чужди очи, за клиентите му. Достатъчно тънка работа бе да ръководи мрежа за проститутки в Колдуел, Ню Йорк, без хората да си развяват голите задници пред очите на всички.

- Тук отзад - каза Големия Роб.

Мълчаливия Том беше същинска стена от плът пред затворената врата на третата стая по коридора. Трез обаче не се нуждаеше от повече обяснения - носът вече му беше казал какво става.

Коридорът беше пропит с отвратителната сладникава воня на лесъри, по-силна от миризмата на пот и секс, която се излъчваше от всички други наблизо.

- Нека да погледна - мрачно каза той.

Мълчаливия Том се дръпна встрани.

- Все още мърда. Каквото и да е.

Да, вероятно беше така. Копелетата трябваше да бъдат убити по точно определен начин, иначе продължаваха да дерзаят... дори ако бяха нарязани на парчета.

- Ще се наложи да повикаме линейка - обади се Големия Роб. - Аз го направих. Не исках...

Трез вдигна ръка.

- Всичко е наред. И задръж с бързата помощ.

Отвори вратата, сбърчвайки отвратено лице, когато миризмата се усили, и прекрачи в стаята. Стените и подът бяха боядисани в черно, таванът беше покрит с огледала, една-единствена лампа хвърляше мека светлина. Убиецът се беше сврял под вградената пейка за секс в далечния ъгъл; скимтеше и кървеше с подобна на грес течност, която вонеше на мърша, смесена с пресни овесени курабийки и бебешка пудра.

Да ти се доповръща. И да ти убие всякакъв апетит за курабийки, които Трез, така или иначе, не обичаше... и всякаква симпатия към малки деца, по които той и бездруго не си падаше.

Погледна си часовника. Полунощ. Хекс, главата на охраната му, си беше взела свободна вечер, за да я прекара със своя мъж, Джон Матю... нещо, което не правеше често - всъщност Трез направо я беше принудил да си вземе почивка, защото това бе единствената нощ тази седмица, в която нейният хелрен нямаше дежурство с Братството на черния кинжал.

Щеше да се наложи да се оправи с това сам.

Трез се върна в коридора.

- Окей, какво стана?

Големия Роб скришом му показа цяла шепа целофанени пакетчета, пълни с бял прах, както и пачка банкноти.

- Заловихме го как се опитва да ги пробутва. Взе да ми се отваря, аз му праснах един, той не ми остана длъжен... страшно си го биваше, а после извади нож и усетих, че положението става напечено. Направих каквото трябваше.

Трез изруга, разпознал символа, отпечатан върху пакетчетата с хероин. Не беше човешки език... и не го виждаше за първи път.

Беше Древният език на вампирите... и отново го намираше у лесър? Този път като дилър?

Трез взе наркотиците и ги прибра в джоба си. Охранителят му можеше да задържи парите.

- Имаш късмет, че не си бил убит.

- Ще говоря с полицията. Всичко е записано от камерите.

Трез поклати глава.

- Няма да намесваме ченгетата.

- Не можем да го оставим тук. - Големия Роб погледна към безмълвния си колега. - Той ще умре.

Нужен бе само миг, за да надвие умовете на двамата човеци. Като сянка Трез притежаваше умението на всички вампири -можеше да нахлува в мозъците и да размества мисли и спомени така, сякаш бяха кресла и дивани в някоя дневна.

Или пък направо да ги изнесе от къщата.

Начаса тялото на Големия Роб се отпусна и той кимна.

- Както кажеш. Ние ще останем тук. Няма проблем, шефе... и не се тревожи. Не искаш никой да влиза там? Дадено.

Трез го потупа по гърба.

- Винаги мога да разчитам на теб.

Докато се връщаше в кабинета си, не спря да ругае. Беше отишъл при братята още преди месеци, когато за първи път беше открил тази гадост у един убиец. Беше възнамерявал да изчака и да види как ще се развият нещата. Само че животът му беше поднесъл изненади - като появата на с’хийб, онова със Селена...

Само при мисълта за Избраницата той затвори очи и се олюля.

Заповяда си обаче да се съвземе. Нямаше друг избор, освен ако не искаше напълно да излезе извън контрол. Добрата новина? През последните девет месеца беше прекарал ужасно много време, мъчейки се да отклони мислите, чувствата, душата си от темата за Селена.

Така че беше свикнал.

За съжаление, тя си оставаше в мислите му, сякаш постоянно имаше не много висока температура, която отказваше да спадне, колкото и да се мъчеше да си отспива и да се храни добре.

А имаше и нощи, когато тя напълно изпълваше ума му... поради което се налагаше да се махне от имението на Братството и да отиде в апартамента си в „Комодор“. Защото обвързаните вампири можеха да бъдат опасни и фактът, че не беше (нито пък би трябвало да бъде) с нея, не означаваше абсолютно нищо за тази част от него. Особено когато тя хранеше бойци, които по една или друга причина не можеха да пият от своите жени.

Беше си направо мъчение.

Тя беше добродетелна служителка на Скрайб Върджин, а той беше поправил се сексуален маниак, над чиято глава бе надвиснала доживотна присъда... и въпреки това, според пениса и топките му, това беше рецепта за истинска любов.

Да. На това му се казваше благочестива математика.

Господи, почти беше доволен, че на някакъв лесър му изтичаше кръвта в една от стаите за секс. Поне имаше нещо за правене... което беше за предпочитане пред това, да се взира в анонимната тълпа от непознати, които задоволяваха собствените си страсти с помощта на жените и алкохола, които той им осигуряваше.

Докато чакаше неизбежното.

При с’хийб.

2

Дупката, имението на Братството

РЕЙДЖ ХВЪРЛИ СВИРЕП ПОГЛЕД НАД РЪБА НА „КОЛДУЕЛ КУРИЪР Джърнъл“. От мястото му върху кожения диван на Ви и Бъч пред него се разкриваше много по-добра гледка към голия до кръста Ласитър, който си играеше със себе си.

На джагата.

Падналият ангел се справяше страхотно, материализирайки се ту от едната, ту от другата страна на масата и сипейки обиди по себе си.

- Въпрос - измърмори Рейдж, докато наместваше ранения си крак. - Поне някоя от многото ти личности наясно ли е, че си шибан шизофреник?

- Майка ти е толкова тъпа... - Ласитър се дематериализира и като прие физически очертания от другата страна на масата, завъртя ръчката, - че се спъва в кабела на безжичния телефон.

Ви се появи в стаята и се отпусна на дивана.

- Това е раздвоение на личността, Холивуд. Не шизофрения.

Той остави кожена торбичка с тютюн и лист цигарени хартийки върху една купчина спортни списания... в същия миг, в който Ласитър нададе тържествуващ вик.

- Я, виж ти - измърмори Ви под носа си. - Идиотът най-сетне печели.

Рейдж изръмжа, мъчейки се да намери по-удобно положение за крака си. Двамата с Ви трябваше да излязат да се бият... само дето един лесър беше решил да се направи на Гордън Рамзи и му беше налетял с ръждясал кухненски нож, а Ви имаше огнестрелна рана в лявото рамо.

Но пък само след двайсет и четири часа отново щяха да бъдат на линия благодарение най-вече на Селена. Ако тя не беше толкова щедра с вената си, те нямаше да са в състояние да се възстановят толкова бързо... особено при положение че собствените им шелани не бяха в състояние да задоволят хранителните им нужди по този начин.

Обаче беше адски гадно да се излежават вкъщи, като че бяха сакати.

И на всичкото отгоре - Ласитър.

Дупката сй беше такава, каквато беше открай време - пълна със спортни сакове, стерео уредби и компютърно оборудване, джага и телецизор с размерите на паркинг, по който в момента течеше сцортно предаване (нещо за колежанския футболен шампионат); навсякъде се търкаляха геройски загинали бутилки от „Грей Гуус“, а дрехите на Бъч бяха започнали да преливат и в преддверието. А, да, да не забравяме и „Адска нощ“ на Скулбой Кю, която дънеше от тонколоните.

Ала сега мястото не беше преди всичко ергенско жилище. Във въздуха се усещаше любимият парфюм на Мариса (нещо на „Шанел“?), а медицинската чанта на доктор Джейн почиваше върху малката масичка. Празните бутилки от водка бяха едва от днес, а преди да си легне тази сутрин, Ви щеше да разтреби. Освен това имаше медицински списания, както и броеве на „Пийпъл“.

И разбира се, кухнята. Чистичка, е пресни плодове в купа и хладилник, пълен е неща, които не бяха остатъци от ресторанти за бързо хранене и пакетчета със соев сос.

Рейдж си беше наврял носа във фризера, още щом се появи, и беше задигнал голяма кутия ментов сладолед с парченца шоколад. Оттогава беше минал близо половин час и той отново започваше да огладнява. Май беше време да се върне в имението...

Когато от уредбата се разнесе „Светия дух“ на Джизи, Ласитър започна да рапира.

Да рапира.

- Защо го покани? - попита Рейдж тъкмо когато Ви изплези език, за да запечата цигарата, която току-що си беше свил. - Исусе, кога, по дяволите, си направи пиърсинг и там?

- Не съм. Той тръгна след нас на двора. Преди месец.

- Защо си го причиняваш?

Ви му отправи порочна усмивка от другия край на дивана.

- На Джейн й харесва.

Рейдж отново насочи вниманието си към вестника.

- Това можеше да ми го спестиш.

- Все едно ти няма да го направиш, ако Мери поиска.

- Доктор Джейн е поискала да го направиш? Сякаш около устата ти не се случват предостатъчно неща с тази твоя брада. Я стига.

Единственият отговор, който получи, бе още една от онези усмивки.

- И така... - Рейдж се съсредоточи върху хороскопите. -Окей, коя зодия си, Ласитър?

- Аз съм великолепен. - Падналият ангел се дематериализира от другата страна на джагата. - С асцендент Цуни ме отзад. И преди да си продължил да ме разпитваш, аз бях сътворен, не роден, така че нямам рожден ден.

- Мога да ти дам погребална дата - подхвърли Ви.

- А защо не риза? - Рейдж обърна страницата. - Просто една риза. Ще ти стане ли нещо, ако се облечеш, ангеле? Никой не е приритал да гледа това.

Ласитър спря да играе... а после взе да се кълчи като стриптийзьор, стенейки така, сякаш получава оргазъм.

Ви си закри очите с ръка.

- Никога не съм вярвал, че ще се моля да ослепея.

Рейдж направи вестника на топка и го запрати по Ласитър.

- Стига вече, задник такъв! Понякога и аз играя на тая джага...

В този миг телефонът на Рейдж взе да вибрира до задника му, докато той не се наведе настрани и не го извади от задния джоб на кожения си панталон.

- Да - каза, без да поглежда номера.

Гласът на Трез беше тих.

- Имам проблем.

- Какво става?

- Изваден от строя лесър в клуба ми. Изтрих спомените на охраната си, особено на онзи, който се е бил с него, но то няма да издържи много дълго.

Рейдж се изправи.

- Ей сега идвам.

- Благодаря, мой човек.

Рейдж затвори и кимна на Ви.

- Да вървим. Знам, че сме на резервната скамейка, но тук не става въпрос за битка.

- Не е нужно да ме убеждаваш. Къде отиваме?

Ласитър престана да се кълчоти.

- Разходка!

- Не...

- Не...

- Аз мога да служа не само за украса.

Ви започна да се въоръжава, правейки физиономия, докато си препасваше ножницата за кинжалите и прибираше две лъскави остриета в кея.

- Едва ли ще се нуждаем от таран.

- Само ако ни излезе късметът. - Рейдж се отправи към вратата. - Но не бих разчитал на това.

- Не искам да оставам тук сам...

- А и не те бива особено като украшение, ангеле.

Нощта навън миришеше на есен и от хладния септемврийски въздух синусите на Рейдж запяха, а звярът се размърда под кожата му, докато той отиваше към големия каменен вход на имението.

Човече, нямаше търпение неговата Мери да се прибере от работата си в „Убежището“.

Всичките тези приказки за езици и жени, които ги харесваха на разни места... е, добре де, бяха само две-три изречения, но и това беше предостатъчно, за да го накара да се втвърди.

Десет минути, два четиресеткалиброви пистолета, чифт кинжали и един метър верига по-късно, той се дематериализира в сърцето на Колдуел заедно с Ви, приемайки физически очертания срещу новото заведение на Трез. „сЕнКи“ се намираше в преустроен склад и както бе обичайно за всички заведения на сенките, пред входа имаше дълга опашка - човеци, подредили се като крави, които чакаха реда си, за да отидат при пълните ясли. Отвътре се носеше музика, а от ярките светлини и лазерните лъчи, които обливаха безбройните стъкла, мястото приличаше на триетажна психеделична халюцинация, затворена под ламаринен покрив.

Докато Рейдж и Ви заобикаляха, за да отидат при задния вход, доста глави се обърнаха след тях. Не че имаше някакво значение. Човешките жени винаги забелязваха вампирите... може би се дължеше на хормоните, а може би беше заради черните кожени дрехи.

Определено не беше заради козята брадичка на Ви. Така де.

И да, едно време Рейдж вероятно би се възползвал от съмнителната стока, която се предлагаше тук, но тези дни отдавна бяха отминали. Сега той имаше своята Мери и това му беше предостатъчно. С Ви и Джейн беше същото.

Е, Джейн плюс солидна доза камшици и вериги.

Извратеняк.

Задният вход на клуба беше двойна, солидно подсилена врата с надпис „Само за персонала“ и очевидно беше под видео наблюдение, защото се отвори в мига, в който двамата се приближиха.

- Вие ли сте...? - попита охранителят.

- Аха. - Ви нахлу вътре. - Къде е Трез?

- Насам.

Тъмни коридори. Тъпи, пияни хора. Проститутки с големи гърди. Ето го и Трез, застанал пред черна врата под оскъдното осветление.

Сянката правеше силно впечатление, дори и от десетина потънали в сумрак метра. Беше висок, а тялото му приличаше на обърнат триъгълник с широките си рамене и тесен ханш, поддържани от яки бедра и дълги крака. Кожата му имаше цвета на махагоновата маса в трапезарията на имението, очите му бяха тъмни като нощното небе, косата му бе подстригана до кожата. Всичко това обаче бе просто привлекателна фасада.

Истината бе, че той бе много по-опасен артикул от всичко, което можеше да се купи в който и да било оръжеен магазин.

Сенките бяха смъртоносни и притежаваха умения, които впечатляваха дори членовете на Братството... и обикновено се държаха настрани от другите, ограничавайки се да си останат в Територията на с’хийб далеч извън границите на града. Трез и брат му Ай Ем бяха изключение от това правило.

Нещо свързано с Ривендж. Не че Рейдж някога се беше интересувал.

- Къде е? - попита Ви, след като се здрависа със сянката.

- Тук вътре.

Рейдж също му стисна ръката.

- Как я караш?

- Изскочи усложнение. - Трез се отдръпна и отвори вратата. - И не такова, каквото бихте предположили.

„Мъртвият“ убиец се движеше по пода, а ръцете и краката му се гърчеха бавно. Цял куп неща му бяха счупени - едното му стъпало беше обърнато в обратната посока, лакътят му беше изкривен под странен ъгъл, а по пода имаше локви от черната кръв на Омега.

- Добре сте го подредили. - Рейдж извади близалка с вкус на грозде от джоба си и й махна опаковката. - Охраната ти ли го направи?

- Големия Роб. - Трез протегна ръка. - А ето го и усложнението.

В шепата му имаше няколко най-обикновени пакетчета дрога. .. Я чакай малко.

Ви ги вдигна ,с облечената си в ръкавица ръка.

- Също като, онези, които даде на Бъч, нали?

- Аха.

- И някой ги продава.

- Какво стана предишния път?

- Бъч говори с Асейл и той категорично отрече да върти бизнес с тях. И това беше всичко. Нямаше какво повече да направим, а си имахме и други неща на главата, ако ме разбираш.

Рейдж заби зъби, докато не стигна до шоколадовата среда на близалката, и се наведе, за да разгледа дрогата. Пакетчетата бяха белязани с червен печат... символа за смърт на Древния език.

Асейл здравата щеше да го закъса, ако се окажеше, че използва врага, за да пробутва стоката си на улицата.

Ви прокара свободната си ръка през черната си коса.

- Сега вече ми е ясно защо просто не си изпратил онова нещо там обратно при Омега.

- Охранителят ми каза, че убиецът влязъл заедно с останалите и обикалял наоколо, продавайки на дребно. Когато го помолил да си върви, взел да се разправя, нахвърлил му се и Големия Роб му разказал играта. Точно този лесър за първи път идва тук, но това не означава нищо, при положение че едва днес отворихме врати. Така или иначе, не позволявам на никого да пробутва дрога в заведенията ми, независимо дали е човек, или не. Нямам никакво желание ченгетата да си завират носа в работите ми повече, отколкото вече го правят...

Докато другите двама говореха, Рейдж довърши близалката, оглеждайки преценяващо сянката.

- Защо вече не идваш на Последното хранене? - прекъсна ги той изведнъж.

Твърдият като диамант поглед на Ви се обърна към него.

- Брат ми, съсредоточи се.

- Не, сериозно говоря. - Рейдж облегна хълбок на черната стена. - Какво става, Трез? Така де, да не би храната ни да не е достатъчно добра за теб?

Сянката се закашля.

- А, не, просто съм... зает. С отварянето на това място...

- И кога за последен път си пил кръв? Изглеждаш ужасно.

Вишъс вдигна ръце.

- Холивуд, имаме работа...

- Знаеш ли, днес използвах Селена и кръвта й е направо невероятна...

Стана толкова бързо. В един миг Ви дърдореше, докато Рейдж съвсем основателно изтъкваше, че сянката се нуждае от нечия вена. В следващия огромната ръка на Трез се беше сключила около врата на брата, секвайки притока му на въздух, и ръмжеше насреща му, оголил зъби, сякаш Рейдж беше врагът.

За частица от секундата, въпреки гадната рана в рамото си, Вишъс се нахвърли върху сянката, опитвайки се да го изтласка с тялото си, докато Рейдж се мъчеше да се откопчи от яката му ръка. Безуспешно. Дори и с близо сто и четиресетте килограма на Ви и цялата сила на самия Рейдж, сянката беше като тухлена стена и изобщо не помръдваше.

А после и тримата имаха нещо, за което наистина да се тревожат.

Рейдж примига, а когато отново отвори очи, тясното сумрачно помещение беше обляно в ярка светлина.

- По дяволите - процеди Ви. - Пусни го, Трез! Имаме проблем!

Под кожата на Рейдж звярът му се надигна за живот, събуден от смъртната заплаха.

- Трез! Пусни го!

Нещо успя да достигне сянката - било внезапната светлина, било фактът, че лицето на Рейдж вече бе започнало да се преобразява - и той охлаби хватката си.

На Ви това му стигаше и като го метна на пода, скочи отгоре му и опря камата си в гърлото му.

Рейдж изруга и се закашля, поемайки си въздух на големи глътки. Мамка му. Звярът му се събуждаше от едното нищо дори и в най-добрите нощи, когато той бе в отлична форма и заситен както с храна, така и със секс. Ала когато някой се опиташе да го убие?

Дори и да бе имал основателна причина да го стори?

Очевидно бе, че сянката се бе обвързал с Избраницата. Защото подобна реакция можеше да бъде обяснена единствено с мъжки хормони.

- Съжалявам - измърмори Трез. - Не знам какво ми стана. Кълна се в жицота на брат си.

- Защо не... - Рейдж се задави със собствените си думи - ни каза, че си се обвързал с нея?

Последва мълчание, преди Трез най-сетне да промълви:

- Аз... мамка му.

Ви също се включи с низ от ругатни.

- Ще мируваш ли, или да ти прерязвам гърлото?

- Добре съм. Кълна се.

Миг по-късно Ви се приближи до него.

- Рейдж...? Братко?

Рейдж закри лицето си с ръце и бавно се плъзна по стената,

докато не се озова седнал на пода. Вдишай. Издишай. Вдишай. Издишай.

Вече имаха лесър в клуба. Последното, от което се нуждаеха, бе неговият звяр.

Вдишай.

Издишай...

- Какво му става? - попита Трез.

- Никога не му се нахвърляй по този начин - бе последното, което Рейдж чу, преди светът да се разпръсне пред очите му като дим, отвян от вятъра.

3

В НАЙ-СВЕЩЕНАТА ЗАЛА НА ПАЛАТА НА СХИЙБ, С’ЕКС СТОЕШЕ до една врата без дръжка, без брава, сляла се почти напълно със стената.

От другата й страна долиташе плач на новородено и този звук, тази жаловита молба за помощ, подкрепа, опора го пронизваше до дъното на душата. Ръката, която палачът допря до хладната врата, трепереше. Неговата дъщеря. Неговото дете. Единственото, което вероятно щеше да има някога.

Новороденото не беше само в церемониалната стая. Там бяха върховният жрец, АнсЛай, главният астролог и летописецът, натоварен със задачата да присъства и записва събития като това.

Дойката на бебето го бе обвила в бяло вълнено одеяло, преди то да бъде донесено и оставено само с тримата мъже. Плачещо за баща си, който нямаше да дойде да го спаси. Сърцето на С’Екс думкаше толкова яростно, че той усещаше ударите му в очите си. Не беше очаквал подобна реакция, ала навярно именно заради тази жар не му бяха позволили да докосне детето... или да остане насаме с него. Откакто кралицата бе родила преди около шест часа, му бяха позволили да види дъщеричката си само два пъти - веднъж, след като я бяха изкъпали, и сега, когато я бяха донесли в бялата мраморна стая без прозорци и с една-единствена врата... която се заключваше отвътре.

Мигът на раждането й бе решил така, предопределил бе то да се случи. Така повеляваше традицията. Звездите се бяха подредили по начин, който забраняваше тя да наследи престола, затова трябваше да бъде...

Влез вътре! - крещеше сърцето му. - Спри го, спри го, преди...

Тишина.

Изведнъж се възцари тишина.

Звук като на ранено животно се надигна в гърлото и изскочи от устата му, а ръката му, свита в юмрук, се стовари върху вратата с такава сила, че по гладката повърхност плъзнаха пукнатини.

Обезумял и смъртоносен, той знаеше, че трябва да се оттегли, преди да е извършил нещо също толкова немислимо, колкото онова, което се бе случило току-що. Препъвайки се в черните си одежди, С’Екс се завъртя и пое по коридора със залитане. Смътно си даваше сметка, че се блъска в стените, устремът му го тласкаше наляво-надясно, раменете му се удряха в гладкия бял мрамор.

Незнайно защо, мислите му се върнаха към една нощ преди близо две десетилетия, когато, застанал до изхода, бе чакал ТрезЛат, Помазания, да се появи и да опита да избяга. Сега самият той правеше същото, което ТрезЛат бе направил тогава.

Бягаше.

Без изобщо да се освободи.

За разлика от Трез, на когото не бе позволено да напуска двореца, С’Екс, в ролята си на кралски палач, можеше да го прави. Негово задължение бе и да следи всички, които влизаха и излизаха от палата.

Никой нямаше да се опита да го спре. И тази нощ това щеше да спаси животи.

Тази тишина, тази ужасна, оглушителна тишина разкъсваше мозъка му, до като той си проправяше път през лабиринта от коридори, насочвайки се към съвсем същия изход, до който се бе опитал да стигне и Трез. Трез, който също бе обречен от положението на звездите в мига на раждането му - по-важно от природата и възпитанието му.

Тези съзвездия, така далечни, толкова непознати, когато се раждаш, колкото бяха непознаваеми и когато пораснеш, определяха всичко. Статуса. Работата. Стойността ти.

За дъщеря му, също както и за Трез, те означаваха смъртна присъда.

Девет месеца бяха чакали раждането й; всички в Територията бяха затаили дъх, докато кралицата бе бременна. Толкова много церемонии, тъй като през двете столетия, откакто сегашната кралица се беше възкачила на престола, бе имало само една бременност, от която се бе родила принцесата. Естествено, на факта, че този път кралицата бе заченала от екзекутора, не само не бе отделено особено значение, но и никога не бе признато на всеослушание. По-добре би било да е някой аристократ. Втори братовчед с кралска кръв. Мъж, белязан със значимост от звездната си карта.

Или дори още по-добре - непорочно зачатие, чудо.

Уви, не беше така. Бащата бе той, който бе започнал като слуга и постепенно си бе спечелил доверие, достъп и много по-късно свещения акт на секс. Ала според тяхната матриархална традиция това нямаше особено значение; мъжът беше от второстепенна важност. Най-важен беше резултатът, детето... както и майка му.

Когато детето се бе появило, бе съществувала възможността като момиче то да измести сегашната наследница на трона, в зависимост от звездите. Макар че това би довело до друга смърт - тъй като можеше да има само една наследница на трона, настоящата принцеса щеше да бъде ритуално убита.

Всички бяха затаили дъх в очакване на новини. Записал грижливо часа и датата на раждането, главният астролог се бе оттеглил в обсерваторията и бе довършил изчисленията си по нощното небе.

С’Екс бе научил съдбата на детето си преди обикновените граждани, но след придворните: раждането нямаше да бъде оповестено. Кралицата щеше да потвърди, че сегашната й дъщеря си остава наследница. Животът щеше да продължи както преди.

И това беше всичко, неговата трагедия щеше да бъде погребана под дворцовия протокол, преклонението пред монарсите и дългогодишните астрологични традиции.

От самото начало бе знаел, че е възможно това да се случи, ала дали заради арогантност, или невежество, бе отхвърлял тази ужасяваща действителност.

Сегашната ужасяваща действителност.

Най-сетне изскочи в нощта навън и си пое рязко дъх, изпускайки го обратно на облачета. Никога не бе очаквал личната му история да се пресече с тази ръководена от звездите система, която властваше над всичко.

Адски глупаво от негова страна.

Подпрял ръце на коленете си, той се наведе и повърна в подрязаната умираща трева. Това като че ли проясни главата му, толкова, че му се прииска да го направи отново. Трябваше да стори нещо, каквото и да било... не можеше да се върне в двореца. .. като нищо щеше да убие първия, който му се изпречи на пътя, само за да се пречисти от болката.

Избавление, ако изобщо можеше да се нарече така, намери в дълга си. След случилото се току-що имаше неотложни задачи, за които постът му повеляваше да се погрижи.

Доста време мина, преди да успокои ума и емоциите си достатъчно, че да успее да се дематериализира, а когато най-сетне успя да разпилее молекулите си, той напусна пределите на Територията, изпълнен със странно съчувствие.

Беше сигурен, че в този миг кралицата не изпитва нищо. В резултат на звездната карта, невинният живот, на който беше сложен край преди малко, бе напълно обезценен, лишен от всякаква стойност, въпреки че бе излязъл от кралската утроба.

Звездите бяха по-важни от гените.

Открай време беше така. Така щеше да бъде завинаги.

Въпреки че бе едва септември, докато отиваше към центъра на Колдуел, палачът никога не бе преживявал по-студена нощ.

4

Избраницата селена влезе в тренировъчния център през складовото помещение на офиса и подскочи при вида на ог ромната фигура зад бюрото.

Тормент, син на Харм, вдигна поглед от компютъра.

- О, здравей, Селена. Изненада.

Докато пулсът й се успокояваше, тя сложи ръка на гърдите си. - Не очаквах дазаваря никого тук.

Братът отново насочи вниманието си към синкавото сияние на екрана.

- Аха, върнах се на работа. Смятаме отново да отворим.

- Какво ще отворите?

- Тренировъчния център. - Тор се облегна в най-грозния зелен кожен стол, който Селена някога бе виждала. Докато говореше, милваше облегалката, сякаш бе скъпоценно произведение на изкуството. - Преди нападенията имахме много добра програма тук. Ала толкова много членове на глимерата загинаха в тях, а онези, които оцеляха, напуснаха Колдуел. Сега обаче те започнаха да се връщат, а ние определено се нуждаем от помощ. Лесърите се увеличават като плъхове.

- Чудех се за какво служат тези помещения.

- Е, сега ще видиш с очите си.

- Може би - отвърна Селена.

Само ако действаха наистина бързо...

- Добре ли си? - попита братът и скочи на крака.

Изведнъж светът се наклони, завъртайки главата върху гръбнака й... или стаята бе тази, която се въртеше? Така или иначе, Тормент я улови, преди да бе паднала, и я вдигна на ръце.

- Добре съм... нищо ми няма - каза тя.

Или поне мислеше, че го е изрекла на глас. Не беше сигурна, защото устните на Тор се движеха и очите му бяха приковани в нея, сякаш й говореше, ала тя не чуваше гласа му. Нито своя. Нито каквото и да било.

Когато отново дойде на себе си, вече се намираше в една от стаите за преглед, а доктор Джейн се бе надвесила над нея. Тъмнозелени очи, къса руса коса и неприкрита тревога.

Светлината на полилея над главите им беше прекалено ярка и Селена вдигна ръка, за да закрие лицето си.

- Моля ви... не е нужно...

Изведнъж си даде сметка, че чува гласа си и светът, допреди малко приглушен и мътен, се върна на фокус.

- Наистина, нищо ми няма.

Сложила ръце на хълбоците си, доктор Джейн просто си стоеше там, като жив барометър, който се опитваше да измери нещо.

За миг Селена усети как я пронизва страх. Не искаше те да узнаят, че...

- Хранила ли си някого наскоро? - попита лекарката на Братството.

- Преди около час. И не съм яла. Забравих да хапна нещо. -Което не беше лъжа.

- Имаш ли някакви медицински проблеми, за които би трябвало да знам?

- Не. - Което беше лъжа. - Съвършено здрава съм.

- Ето - каза Тор и пъхна нещо студено в ръката й. - Изпий това.

Селена се подчини и откри, че е кока-кола в червена кутия, на която пишеше „Сподели с приятел“.

И наистина й подейства добре.

- Хубаво е.

- Започваш да си възвръщаш цвета. - Доктор Джейн скръсти ръце на гърдите си и се облегна на един от шкафовете от неръждаема стомана. - Допий я. И може би няма да е зле да помолиш да те заместят...

- Не - рязко каза Селена. - Ще довърша задълженията си.

Единственото, което й помагаше да продължи, бе важността на това, да идва тук и да дава кръвта си на братята и останалите, които не можеха да се хранят от своите жени. Това бе връзката й с нормалния живот, важна работа, която осмисляше съществуването й, метрономът на нощите и дните, без който щеше да се изгуби в мисли за злата си съдба, срещу която беше безсилна.

Истината бе, че времето й изтичаше... и тя нямаше представа кога ще настъпи последният момент, кога за последен път щеше да прави каквото и да било. И именно заради това бе от жизненоважно значение да бъде тук, на служба.

Докато допиваше безалкохолното питие, разговорът продължи - доктор Джейн й задаваше въпроси, тя й отговаряше. Точните думи нямаха значение - би изрекла всичко, всяка лъжа, частична истина или измислица, само и само да се махне от тази стая и да направи последното си посещение за тази нощ.

- Ще изпълня задълженията си. - Селена си лепна нехайна усмивка. - А после ще си почина. Обещавам.

След моментна пауза доктор Джейн кимна... и битката беше спечелена.

Войната обаче... там нещата бяха съвсем различни.

- Добре съм - заяви Селена, докато ставаше от масата за прегледи. - ОДистцша, съвсем добре.

- Ела да тб видя, ако се повтори, окей?

- Абсолютно. - Тя им се усмихна. - Обещавам.

Докато излизаше от стаята, си помисли, че навярно би трябвало да се почувства неудобно, задето беше излъгала. Само че вече не разполагаше с лукса, наречен съвест. Надбягваше се със смъртта и нищо, нито онези, които ценеше... нито мъжът, когото обичаше... можеха да й попречат.

За Селена оцеляването, ако изобщо можеше да се нарече така, беше самотно начинание.

* * *

Обратно в „сЕнКи“, Трез трябваше да изкашля ларинкса си на мястото му, преди да се надигне и да седне. Едно не можеше да му се отрече на Вишъс - определено го биваше в доминирането.

Много ясно.

Това обаче не беше особено важно точно сега, защото положението в ъгъла започваше да става напечено. В потъналата в сумрак стая за секс Рейдж се беше свил на кълбо, затворил очи, а дишането му бе толкова ритмично, че той или се хипнотизираше сам, или беше в кома.

- Какво прави? - попита Трез.

- Опитва се да не се превърне в чудовище.

Веждите на Трез подскочиха.

- В буквалния смисъл ли?

- Годзила. Само че лилава.

- Исусе... Мислех, че е само мълва.

- Не.

Стиснал един кинжал, Ви замахна и с едно бързо движение се разправи с убиеца, пронизвайки празните му гърди. За втори път тази нощ мястото бе обляно от ярка светлина, засияла за миг, преди да угасне, отнасяйки със себе си по-голямата част от вонящите останки. Не заличи мазното петно на пода, но стаите за секс имаха канал в средата, както и маркуч, дискретно монтиран под пейката.

И хората оставяха бъркотия след себе си.

- Значи, си се обвързал, а? - подхвърли Ви, докато присядаше, без да откъсва поглед от своя брат, като вълк, бдящ над ранен другар от глутницата си.

- Извинявай, какво?

- Селена. Обвързал си се с нея.

Трез изруга и разтърка лицето си.

- А, не. Не и наистина.

- Някой много мъдър веднъж ми каза: лъжи всеки, когото искаш, но не и себе си.

- Виж, не знам...

- Значи, затова толкова често отсъстваш от къщата?

За миг Трез се поколеба дали да не продължи да лъже, но каква полза? Току-що беше нападнал вампир, когото уважаваше и който бе изцяло влюбен в собствената си жена, само защото беше взел кръвта (и нищо друго) на една Избраница, обучена да прави именно това.

И това ако не го белязваше като обвързан.

- Просто... - Трез поклати глава. - Мамка му. Е, добре, обвързах се... и не мога да съм наблизо, докато тя ви храни. Искам да кажа, знам, че е необходимо и че не стига по-далеч от храненето, и дрън, дрън, дрън. Само че е прекалено опасно. Току-виж пак съм... - Той кимна към Рейдж.

- Тя ли не те иска? Знам, че не е заради Фюри. Той адски те уважава.

О, да, между него и Примейла, който отговаряше за Избраниците, всичко беше наред. За съжаление, проблемът не беше там.

- Просто няма да се получи.

- Защо?

- Може ли да се върнем на въпроса какво прави дрогата на Асейл у един лесър?

- Не се засягай, обаче току-що ти направих огромна услуга, като не превърнах югуларната ти вена в отводнителен канал. Не мислиш ли, че ми дължиш поне малко откровеност?

Трез сведе поглед към ръцете си и разпери пръсти.

- Дори и да не бях спал със стотици човешки жени, едва ли бих могъл да се нарека свободен мъж.

- Рив каза, че дългът ти към него е напълно изплатен.

- Връзката, която ме ограничава, не е с него.

- Е, кой те държи на каишка тогава?

- Моята кралица.

Ви подсвирна ниско и продължително.

- Как по-точно?

Странно бе, че бе прекарал толкова много време с Братството, без да им каже нито дума за меча, който висеше над главата му. Но разбира се,'’много дълго самият той се бе преструвал, че мечът не съществува.

- От мен се очаква да я даря с наследник за престола.

- И кога се случи това?

- При раждането. Моето.

Ви се намръщи.

- Кралицата знае ли къде си?

- Аха.

- Трябвало е да ни съобщиш за това, преди да се пренесеш при нас. Не казвам, че нямаше да те приемем, но твоите хора са доста придирчиви по отношение на това, с кого си общуват. Имаме си достатъчно проблеми и без дипломатически недоразумения със с’хийб.

- Възможно е присъдата ми да бъде отменена. - Телефонът в джоба на ризата му започна да вибрира и той го изключи, без дори да погледне кой е. - Сега съм на неутрална предавка. Предстои ми или да се сблъскам челно с камион, или да отбия и да се спася.

- Селена знае ли за това?

- Само част.

Братът наклони глава.

- Е, ти си този, който трябва да й каже. Що се отнася до Рот обаче, не мога да ти обещая същото.

- Много скоро. Ще го разбера много скоро, кралицата трябва да роди всеки момент.

- Нямам никакви тайни от моя крал.

Телефонът на Трез отново се обади и той отново го накара да замълчи.

- Просто му кажи, че заровете не са спрели да се въртят. Все още не знаем колко сме хвърлили. Може би звездната карта няма да отговаря на моята... и тогава ще бъда свободен.

- Ще му предам.

Възцари се мълчание и след малко Трез се размърда неспокойно.

- Защо ме гледаш така?

Когато не получи отговор, той се изправи на крака и изтупа дъното на панталона си. Диамантените очи продължаваха да се взират в него.

- Ехо? Ви... какво е това, по дяволите?

- Времето ти е на свършване - отвърна братът тихо. - На два фронта.

Телефонът на Трез се обади за трети път, ала той не би вдигнал, дори да искаше.

- За какво говориш?

- Има две жени. И в двата случая не ти остава много време.

- Нямам представа за какво...

- О, имаш. Знаеш точно за какво говоря.

Не, защото в живота му имаше само една тиктакаща бомба, слава богу.

- Рейдж ще се събуди ли, или трябва да го реанимираме?

- Не става дума за него.

- Е, не става дума и за мен. Сериозно, нуждае ли се от лекарска помощ?

- Не. И ние не говорим за това.

- Обърка местоимението, мой човек. Аз не участвам в този разговор.

Пък и откъде да знае, ако онази гадост със с’хийб се разминеше, току-виж успял да оправи нещата със Селена. Така де, ако той не беше Помазаният, щеше да е свободен да...

Мамка му, освен ако не се откажеше от работата си тук, щеше да си остане сводник. Възстановяващ се от пристрастеността си към секса. Нуждаещ се от терапия, за да се справи с посттравматичен стрес вследствие лошата си съдба.

О, да. Ерген на годината.

А и по нищо не личеше, че изобщо й липсва... не че можеше да я вини. Миналото му с всички онези човешки жени, макар да беше спрял с безразборния секс от деня, в който я бе целунал за първи път, съвсем не можеше да се нарече романтично. Беше си направо отвратително.

Месеците на въздържание едва ли можеха да компенсират усилията му нарочно да опетни физическото си тяло...

- Получавам видение за теб. - Ви разтърка очи.

- Виж, ако не ви трябвам повече, ще си...

- За теб, статуята ще танцува.

Докато телефонът му се обаждаше за пореден път, Трез усети как го побиват тръпки.

- С цялото ми уважение, нямам представа за какво говориш. Погрижи се за брат си. Колкото и време да е необходимо, никой няма да ви притеснява тук.

- Бъди там, Дори когато си мислиш, че ще те убие.

- Не се забягай, Ви, но изобщо не те слушам. До после.

5

В МЕДИЦИНСКАТА ЧАСТ НА ТРЕНИРОВЪЧНИЯ ЦЕНТЪР ЛУКАС, синът на Дохстронг, лежеше в болничното легло, облегнат на няколко възглавници. Смазаното му тяло бе опънато пред него, като пейзаж, надупчен от бомби; белези и липсващи парчета превръщаха онова, което някога действаше нормално, в каша от мъчителна, осакатяваща дисфункция.

Най-големият проблем беше левият му крак.

Откакто го бяха извадили от нафтения варел, в който лесърите го бяха натъпкали, беше в период на „рехабилитация“.

Странна дума за онова, което се случваше с него в действителност. Официалната дефиниция, която той беше потърсил в интернет, бе възстановяване на някой или нещо към предишното му нормално функциониране.

След дълги месеци на физикална и трудова терапия той уверено можеше да заключи, че еженощните упражнения бяха успели да го доближат до някогашното му „аз“ толкова, колкото и да върнат времето назад. Със сигурност знаеше единствено, че: изпитваше болка; все още не бе в състояние да ходи; четирите стени на болничната стая - всичко, което виждаше, откакто бе прикован в това състояние на стазис^1, го побъркваха.

За кой ли път се зачуди как животът му го бе довел дотук. Което беше глупаво. Прекрасно знаеше фактите. В нощта на нападенията лесърите бяха проникнали във великолепното имение на семейството му, както и в домовете на мнозина други. Бяха убили родителите му и сестра му. Него обаче бяха решили да оставят жив, за да го използват като опитно зайче, върху което да изпробват дали е възможно да превърнат вампир в лесър. Бяха го обезвредили, след което го бяха натъпкали във варела за нафта, пълен с кръвта на Омега, отнасяйки го бог знае къде.

Експерименти обаче не бяха последвали. Или бяха изгубили интерес, или го бяха забравили, или пък се бе случило нещо друго. Неспособен да се освободи, той бе страдал в лепкавата черна бездна, на ръба между живота и смъртта, очаквайки гибелта си сякаш цяла вечност. Без да е сигурен дали не бе превърнат в нещо друго.

Умът му, с който някога страшно се гордееше заради академичните си постижения и способности, бе осакатен също като тялото му; някога ясните пътеки на мисълта му се бяха преплели в мрачен кошмар на параноя и ужас.

И тогава брат му, онзи, за когото никога не бе имал време, онзи, на когото винаги бе гледал с презрение, онзи, когото смяташе, че превъзхожда... се беше появил и го бе спасил. Куин, дефектен, с едно синьо и едно зелено око, срамът на семейството с огромния си недостатък, онзи, когото бяха изхвърлили от вкъщи, поради което го нямаше, когато се бе случило нападението, именно той го беше освободил.

Именно той се бе оказал и най-силният представител на кръвната им линия - живееше и работеше заедно с Братството на черния кинжал, биеше се достойно, защитавайки славно расата от враговете им.

Докато Лукас, някогашното златно момче, наследникът на род, който вече не съществуваше, се бе оказал онзи с дефектите.

Карма?

Лукас вдигна осакатената си ръка и се взря в чуканите, останали от четири от петте му пръста.

Вероятно.

На вратата се почука леко. Той пое голяма глътка въздух и когато долови миризмите от другата страна, се стегна и придърпа завивката по-нагоре върху слабите си гърди. За разлика от предишната вечер, този път Избраницата Селена не беше сама. И той знаеше на какво се дължи това.

- Влез. - Гласът му все още звучеше чужд в ушите му. След преживяното изйитание, той бе по-дрезгав, по-дълбок.

Куин пръв прекрачи прага и Лукас се сепна. Досега бе виждал брат си само в цивилно облекло. До тази вечер. Очевидно тъкмо се връщаше от бойнатА сцена - черни кожени дрехи обгръщаха силното му тяло, оръжия висяха на кръста, на бедрата, върху гърдите му. Две от тези оръжия привлякоха вниманието му - чифт черни кинжали върху гърдите, препасани с дръжките надолу.

Странно, помисли си той. Доколкото бе чувал, тези остриета бяха запазени единствено за членове на Братството. Може би вече разрешаваха и на войниците си да ги носят?

- Здрасти - каза Куин.

Зад него Избраницата Селена беше безмълвна като призрак; белите й одежди се разстилаха около стройното й тяло, тъмната й коса бе сплетена на плитки и вдигната високо, в традиционния за свещения й орден стил.

- Добра вечер, господарю - поздрави го тя с изящен поклон.

Лукас погледна към крака си. Ужасно му се искаше да стане от леглото и да й окаже уважението, което тя заслужаваше. Това обаче беше невъзможно. Както винаги, кракът му беше бинтован от пръстите до коляното, а под стерилната превръзка? Плът, която отказваше да се излекува, горещината на инфекция, къкреща като съд с вода, която всеки миг щеше да кипне.

- Чух, че си престанал да се храниш - каза Куин и Лукас извърна поглед; щеше му се в стаята да има прозорец, за да може да се престори, че нещо е привлякло вниманието му. - Е? - настоя брат му. - Вярно ли е?

- Избранице - промълви Лукас. - Ще бъдеш ли така любезна да ни оставиш насаме за миг?

- Разбира се. Ще очаквам да ме призовете.

Вратата се затвори безшумно. И Лукас установи, че всичкият кислород в стаята бе изчезнал заедно с Избраницата.

Куин си придърпа стол и седна до леглото му, подпрял лакти на коленете си. Раменете му бяха толкова широки, че коженото яке изскърца в знак на протест.

- Какво става, Лукас? - попита той.

- Това можеше да почака. Не беше нужно да идваш направо от битка.

- Не и според жизнените ти показатели.

- Значи, лекарката те е повикала, така ли?

- Разговаря с мен, да.

Лукас затвори очи.

- Имах... - Той се прокашля. - Преди всичко това да се случи, имах ясна представа за онова, което щях да правя, какво щеше да бъде бъдещето ми. Бях...

- Щеше да бъдеш като баща ни.

- Да. Исках... всички неща, заради които, както ме бяха учили, си струва да живееш. - Той отвори очи и погледна яростно тялото си. - Това не е то. Това... сякаш съм малко дете. Други се грижат за мен, носят ми храна, къпят ме, бършат ме. Аз съм мозък, пленен в едно развалено вместилище. Нищо не мога да направя сам...

- Лукас...

- Не! - Той махна с осакатената си ръка. - Не ме успокоявай е обещания за оздравяване в бъдещето. Минаха девет месеца, братко. Предшествани от пленничество в Ада, което продължи цял век. Отказвам да бъда затворник повече. Отказвам.

- Не можеш да се убиеш.

- Знам. Тогава няма да вляза в Отвъдното. Но ако престана да се храня и да пия кръв, това... - той посочи крака си - ще победи и ще ме отнесе на онзи свят. Няма да бъде самоубийство. Смърт от сепсис... нали точно от това се бои доктор Джейн?

С едно рязко движение Куин свали якето си и го пусна на пода.

- Не искам да те изгубя.

Лукас закри лицето си с ръце.

- Как можеш да го кажеш... след цялата жестокост у дома ...

- Вината не беше твоя. А на родителите ни.

- Аз също участвах.

- Вече ми се извини за това.

Тук поне беше постъпил както трябва.

- Куин, остави ме да си отида. Моля те. Просто... ме остави.

Мълчанието се проточи толкова дълго, че Лукас започна да диша по-леко, решил, че е успял да го убеди.

- Знам какво е да нямаш надежда - дрезгаво каза Куин най-сетне. - Ала съдбата може да те изненада.

Лукас отпусна ръце и се изсмя горчиво.

- С нищо хубаво, боя се. С нищо хубаво...

- Грешиш...

- Недей...

- Лукас. Казвам ти...

- Аз съм сакат, по дяволите!

- Аз също цях. - Куин посочи очите си. - През целия си живот.

Лукас изворна йоглед и се взря в кремавата стена.

- С нищо не можеш да ме разубедиш, Куин. Това е краят. Уморих се да се боря за живот, който не искам.

Поредното проточило се мълчание. Най-сетне Куин изруга под носа си.

- Просто трябва да се храниш и да си възстановиш силите...

- Никога вече няма да взема от вената й. Най-добре го приеми още сега и не си губи времето с още доводи, които не означават нищо за мен. Аз бях дотук.

* * *

Селена чакаше в коридора отвън, обзета от изтощение, което я обгръщаше като дебело невидимо наметало. Въпреки това беше неспокойна и непрекъснато подръпваше дрехите, косата, ръцете си.

Не обичаше времето, в което не бе погълната от задълженията си. Когато нямаше какво да прави, мислите и страховете й ставаха толкова оглушителни, че не можеха да си намерят място в главата й. И все пак би могла да се възползва от тази самота. Стига само да знаеше как.

Онова, което би трябвало да стори, докато стоеше тук, бе да упражнява своето сбогом. Би трябвало да се опита да намери думите, които искаше да каже, преди времето й да е изтекло. Би трябвало да събере смелостта, от която щеше да се нуждае, за да изрече на глас онова, което се криеше в сърцето й.

Щеше да се подчини на порива да се сбогува с Трез.

От всички, които щеше да остави след себе си - Примейла и другите Избраници, братята и техните шелани - Трез бе този, за когото вече скърбеше. Макар да не го беше виждала от... много, много нощи насам.

Въпреки че не бе оставала сама с него от... много, много месеци насам.

Всъщност след като бяха сложили край на своята... връзка или каквото и да бе онова, той почти се беше изнесъл от имението. Независимо по кое време идваше и си отиваше тя, двамата нито веднъж не се бяха срещнали очи в очи и само от време на време бе зървала широките му рамене да се отдалечават в обратната посока.

Това, че я избягваше, в началото й бе донесло предателско облекчение. С него щеше да й бъде най-трудно да се раздели... още по-трудно, ако бяха продължили да се срещат. Ала сега, когато й оставаше все по-малко време, тя бе решила, че иска да му каже...

Прескъпа Скрайб Върджин, какво всъщност щеше да каже?

Селена погледна нагоре и надолу по коридора, сякаш очакваше да види как съвършеният монолог се задава към нея, с достатъчно бавна стъпка, че да има време да го запомни.

Та той като нищо вече бе забравил времето, което бяха прекарали заедно. Сам си беше признал, че отлично умее да си намира човешки жени за развлечение. Несъмнено вече бе продължил напред.

А ако това не беше достатъчно, той беше обещан на друга.

Селена отпусна глава в ръцете си. През целия си живот бе черпила утеха и усещане за цел от своя свещен дълг... затова бе истински шок да установи, че с приближаването на смъртта единственото, което бе твърдо решена да направи както трябва, бе раздялата с един мъж, който не й принадлежеше. С когото бе имала само една неимоверно мимолетна авантюра.

Колко ли нощи бе прекарала в спалнята си, мъчейки се да убеди сама себе си, че случилото се с Трез бе лудост. Ала сега, когато времето й изтичаше, над нея се бе спуснала странна яснота. Причините нямаха значение. Важно бе само да осъществи целта си и да му каже какво изпитва, преди да умре.

Не искаше обаче да го направи твърде рано - би било доста неловко да си излее душата пред някого, когото може би изобщо не го беше грижа, а след това да живее още седмици или месеци наред.

Само ако можеше тя да има срок на годност, сякаш е кутия с мляко...

Куин излезе от болничната стая и напрегнатото изражение върху суровото му лице прогони собствените й тревоги.

- Толкова съжалявам - промълви тя. - Все така ли отказва?

- Не мога да го накарам да се вслуша в думите ми.

- Волята за живот е нещо сложно. - Тя се пресегна и сложи ръка на рамото му. - Знай, че съм на разположение и за двама ви. Ако той размисли, по което и да било време аз ще дойда.

- Ти си достойна жена, наистина.

Куин я прегърна силно за миг, а после се отдалечи по коридора, сякаш се канеше да излезе навън. Пред вратата на главната стая за прегледи на доктор Джейн обаче поспря и след миг я отвори.

Докато се молеше двамата братя да намерят решение, Селена усети как я връхлита нова вълна на изтощение, още по-силна от онази, която я бе заляла пред Тормент, и тя се подпря на стената, за да не падне.

Обзе я паника; сърцето й се заблъска в гърдите, безброй мисли нахлуха в главата й: направи това, направи онова, бягай. Ами ако беше пристъп? Ами ако беше последният й...

- Хей, добре ли си?

Обърна обезумели очи по посока на звука и видя Тормент да излиза от стаята за прегледи.

- Аз....

Начаса усещането, че светът се върти около нея, се отдръпна, сякаш бе някой, опитал се да я нападне, за да я обере, само за да се откаже в мига, в който бе зърнал Брата.

Селена повдигна лекичко първо единия, а после и другия си крак, без да срещне смъртоносното съпротивление, от което толкова се боеше.

- Селена? - Тормент се отправи към нея.

Тя се облегна на стената и когато вдигна ръка, за да приглади косата си, откри, че челото й е мокро от пот.

- Вярвам, че ще е най-добре да се оттегля в Светилището. -Тя изпусна дъха си. - Там ще се освежа. Налага се.

- Отлична идея. Но сигурна ли си, че ще успееш...

- Добре съм.

Селена затвори очи, съсредоточи се и...

...с едно завъртане на света и на молекулите й, предизвикано от ума, а не от тялото й, се озова в спокойното свещено обиталище на Скрайб Върджин.

В миг, сякаш беше взела нечия вена, тялото й бе изпълнено едновременно от облекчение и сила, но не и умът й... въпреки прекрасната зеленина на тревата и листата на дърветата, въпреки пастелните цветове на лалетата, които цъфтяха без прекъсване, и великолепния бял мрамор на техните покои, съкровищницата, храма за уединение и езерцето, тя имаше чувството, че я преследват, макар да се намираше на сигурно място.

Разбира се, когато страдаш от смъртоносно заболяване с непредсказуема продължителност, понякога е трудно да направиш разлика между „нормални“ симптоми и такива, които предвещават нещо по-сериозно.

Известно време тя остана на мястото, на което беше пристигнала, боейки се, че ако помръдне, болестта й отново ще се обади. Най-сетне тръгна да се поразходи наоколо. Температурата на неподвижния въздух беше съвършена, не бе нито прекалете студено, нито прекалено топло, небето над главата й бе сапфиреносиньо и баните грееха под необикновената светлина, в която бе обгърнато всичко наоколо... а Селена имаше чувството, че се намира в някоя от задните улички на Колдуел.

Колко време, запита се тя. Колко разходки й оставаха?

Потрепери и се загърна по-плътно в одеждите си, завладяна от познатото усещане за тъга и безсилие, което я връхлетя с такава сила, че й беше трудно да диша. Не се разплака обаче. Вече бе изплакала всичките си сълзи; оставила бе зад себе си всички „защо аз?“, „ами ако?“ и „трябва ми повече време“... доказателство, че бе възможно да свикнеш дори с кипяща вода, стига да останеш в нея достатъчно дълго.

Беше се примирила не само с факта, че не й бе отреден цял живот, но и че почти не бе живяла, и именно затова трябваше да се сбогува с Трез. Той бе най-близкото подобие на нещо свое, което бе имала, нещо лично, а не предначертано, нещо придобито, макар и за съвсем малко, а не възложено.

Сбогувайки се с него, тя зачиташе онази част от живота си, която бе само нейна.

Щеше да говори с него на следващия ден. Гордостта й можеше да върви по дяволите...

След известно време си даде сметка, че краката й са я отвели до гробището... в което нямаше нищо чудно, като се имаше предвид насоката на мислите й.

Избраниците бяха на практика безсмъртни, създадени за живот много отдавна като част от програмата за размножаване на Скрайб Върджин, в която най-силните мъже се обвързваха с най-интелигентните жени, за да осигурят продължението на расата. В началото жените за възпроизвеждане били държани тук в изолация, а Примешгът бе единственият мъж, използван за осеменяване. През хилядолетията обаче ролята на Избраниците се беше променила и те бяха започнали да служат на Скрайб Върджин и духовно, записвайки историята на вампирите, докато тя се разгръщаше на земята, боготворейки майката на расата и осигурявайки кръв за необвързаните членове на Братството... заради които някои се отказваха от положението си и ставаха смъртни в замяна на любов, свобода и възможността^1 да родят деца, които нямаше да бъдат ограничавани от строги правшА и наложени им от други роли.

А след това се бе появил настоящият Примейл и още повече бе охлабил задълженията им.

Селена погледна през потъналия в увивни растения вход на гробището; мраморните статуи на нейните сестри се извисяваха над нея, въпреки че бяха на доста голямо разстояние, самите ге бяха потънали в пищна зеленина.

Въпреки ползата си, древната програма за възпроизвеждане бе имала и един коварен резултат, един затвор, от който дори Примейлът, колкото и да бе напредничав, не бе в състояние да освободи Селена и нейните сестри.

Дълбоко в клетките на Избраниците се спотайваше една критична слабост, дефект, който се дължеше именно на ограничения генетичен фонд, който би трябвало да направи вампирите непобедими.

Жертва, принесена в намерението за сила. Доказателство, че дори майката на расата трябваше да се съобразява с Майката природа.

Статуите на гробището я изпълваха с ужас. Изящните фигури пред нея всъщност не бяха изваяни от каменни блокове. Те бяха вкаменените тела на онези, които имаха същото заболяване, от което страдаше и тя.

Това бяха мъртвите тела на нейните сестри, изминали същия път, по който я водеха и нейните стъпки, замръзнали в пози, които те си бяха избрали, запечатани във фин минерален гипс, който, съчетан със странните атмосферни свойства на Светилището, щеше да ги запази за вечността.

Отново я побиха тръпки...

...и отново отминаха.

Този път обаче не бяха последвани от усещане за нормалност.

Сякаш гледката на сестрите й, замръзнали в последната фаза на заболяването, бяха подействали като вдъхновение на онова, което я измъчваше, ставите в долната част на тялото й се вкочаниха, а после същото се случи и с гръбнака, и с лактите, с шията и с китките й. Селена се вкамени на мястото си, съвършено неподвижна, ала в пълно съзнание; сърцето й биеше, очите й виждаха ясно, ужасеният й мозък работеше трескаво.

Извика и опита да се отърси от вцепенението; помъчи се да раздвижи крака, ръце, каквото и да било.

Успя единствено да помръдне съвсем леко наляво и то бе достатъчно, за да изгуби равновесие. Тя политна и падна по лице на земята, стръкчета трева изпълниха носа, устата, очите й.

Знаейки, че я грози опасността да се задуши, тя вложи цялата си сила, за да извие глава на една страна, така че да може да диша.

И се оказа последното движение, което направи.

Гледайки под този странен ъгъл, тя сякаш виждаше всичко, заснето от прекатурена камера, сякаш някой прожектираше Светилището върху екран: стръкчетата трева бяха толкова близко, че бяха големи като дървета, и храмът така далеч, че виждаше единствено покрива му.

- Помощ... Помощ...

Борейки се със собствените си кости, тя опита да си спомни кога за последен път бе виждала някоя от сестрите си тук горе. Беше...

Преди твърде много нощи. А дори и тогава никой не идваше тук - гробището се посещаваше само за свещените възпоминателни ритуали... до които оставаха месеци.

- Помощ!

С неимоверно усилие Селена се бореше с тялото си, ала единственият резултат бе леко потръпване на ръката, драскане на пръстите й в тревата.

Това беше.

Сълзи изпълниха очите й, а сърцето задумка в гърдите й... само ако не си беше пожелала да имаше срок на годност... От дълбините на чувствата й се надигна образът на Трез - черните му очи с формата на бадеми, ниско подстриганата черна коса, тъмната му кожа.

Трябваше да се сбогува по-рано.

- Трез... - простена тя в тревата.

Съзнанието я напусна - изведнъж, като врата, затворила се меко, ала решително, откъсвайки я от света наоколо...

...така че тя не забеляза дребната безмълвна фигура, която се появи след известно време, реейки се над тревата, а изпод развените й черни одежди струеше ярка светлина.

6

Ресторантът „При Салваторе“,

недалеч от Малка Италия, Колдуел

АЙ ЕМ ИЗРУГА, ПРЕКЪСВАЙКИ ОБАЖДАНЕТО, КОЕТО БЕ ПОЛУЧИЛ току-що на мобилния, и се облегна на плота пред себе си. След миг на аритмия си навлече вълненото двуредно палто, черното, в чийто ляв джоб имаше четиресеткалибров пистолет и дълъг ловджийски нож, скрит в подплатата на десния.

Възможно бе да се нуждае от оръжия.

- Шеф? Добре ли си?

Ай Ем погледна през голямата кухня към Антонио ди Сенца, главния си готвач.

- Извинявай. Да. Само че трябва да вървя, а вече започнах да подреждам продуктите за следващия ден. - Отново взе телефона си. - Можеш да довършиш утре.

Антонио свали готварската си шапка и се подпря на внушителната печка с дванайсет котлона. Всички приспособления, използвани за вечерята, бяха почистени, а от парата, вдигаща се от съдомиялните, огромната, ярко осветена кухня приличаше на тропическа гора.

Прекалено тихо, помисли си Ай Ем. И миришеше на белина вместо на босилек.

- Благодаря. Искаш ли да задуша доматите, преди да си тръгна?

- Късно е. Върви си у дома. Добра работа свършихме днес.

Антонио си избърса лицето с една синьо-бяла кърпа за съдове.

- Благодарение на теб, шеф.

- Ще заключиш ли вместо мен?

- Каквото поискаш.

Ай Ем кимна и излезе от кухнята, отправяйки се през помещението за доставки към задния вход. Навън двама от сервитьорите му се мотаеха около колите си и пушеха; бяха свалили смокингите си, червените им папийонки бяха развързани и стърчаха от краищата на разкопчаните им яки.

- Шеф - поздрави го единият и се изправи.

Начаса другият също се изпъна почтително.

Строго погледнато, той беше по-скоро управител, отколкото готвач тук, ала освен това готвеше и проучваше доста от рецептите и персоналът го уважаваше. Невинаги беше така. Когато за първи път бе поел прочутия ресторант, не го бяха посрещнали с отворени обятия. Всички, от готвачите до помощник-сервитьорите, го бяха сметнали за афроамериканец, а отколешната традиция ресторантът да бъде собственост на италианци, съчетана с дълбоко заложената гордост от италианските готварство и култура биха работили против всеки, в чиито вени не тече сицилианска кръв.

Като сянка, Ай Ем ги разбираше по-добре, отколкото те предполагаха. Неговата раса не искаше да има нищо общо нито с вампирите, нито със симпатите... и определено не и с двукраките плъхове, човеците. А „Сал“, бе един от най-известните ресторанти в Колдуел, не само съживяваше атмосферата на Рат Пак^2, но някога бе посещаван от самия Синатра и лъскавите му момчета. С червено-черните си тапети, подиума за хостесата и официалната елегантност, той беше от ранга на най-прочутите нюйоркски ресторанти... и открай време бе притежаван и ръководен от италианци.

Беше минала обаче повече от година, откакто бе станал собственост на Ай Ем и всичко беше наред. Ай Ем се бе доказал пред всички - клиенти, служители и доставчици. Той не просто бе заел мястото на Салваторе Гуидете III, но го беше направил блестящо. Ето защо сега към него се отнасяха с уважение, граничещо с преклонение.

Какво ли биха си помислили, ако знаеха, че не беше от Африка, не се смяташе за американец... и най-вече - дори не беше човек.

Сянка в редиците им.

- До утре - каза той на двамата мъже.

- Да, шеф.

- Лека нощ, шеф.

Ай Ем им кимна и сви зад ъгъла. В мига, в който се изгуби от погледите им, затвори очи, съсредоточи се и се дематериализира.

Прие физическите си очертания на осемнайсетия етаж в „Комодор“ - на терасата на апартамента, който притежаваше там заедно с брат си. Плъзгащата се стъклена врата беше отворена и дългите бели завеси се издуваха като призраци, безуспешно опитващи се да избягат. Имал бе две възможности: да дойде тук или да отиде в „сЕнКи“. Беше избрал апартамента заради онова, което го. очакваше вътре.

Имаше новини от с’хийб, а Ай Ем определено предпочиташе той да ги отнесе на Трез, вместо мъжа, когото те бяха изпратили. 2

Ай Ем бръкна под палтото си и след като откри дръжката на пистолета, пристъпи вътре.

- Къде си?

- Тук - долетя нисък, тих отговор.

Ай Ем се обърна наляво, към белия кожен диван до далечната стена. Очите му се приспособиха за миг и различиха огромната черна фигура на палача.

- Какво има? - намръщи се той.

В тишината се разнесе звук от подрънкване на кубчета лед в стъклена чаша.

- Къде е брат ти?

- Днес е откриването на клуба. Зает е.

- Трябва да си вдигне телефона - дрезгаво каза С’Екс.

- Кралицата роди ли?

- Да.

Възцари се дълго мълчание. Нарушавано единствено от потракването на кубчетата лед.

Ай Ем си пое дълбоко дъх и усети миризмата на бърбън... както и прилив на тъга, която бе толкова дълбока, че го накара да пусне дръжката на пистолета.

- С’Екс?

Палачът скочи от дивана и отиде до барчето, а одеждите му се развяваха зад него като сенки, полюшвани от силен вятър.

- Да ти сипя ли едно? - попита той, докато си допълваше чашата.

- Зависи. Каква новина носиш и как ще се отрази тя на брат ми?

- Ще имаш нужда от питие.

Ясно. Ай Ем се приближи до С’Екс край бара. Нямаше значение с какво беше пълна чашата, дали имаше лед или тоник. Той пресуши на един дъх питие, което се оказа водка, и си наля още.

- Значи, не беше следващата кралица. Новороденото.

- Не. - С’Екс се върна на дивана. - Те го убиха.

- Какво?

- Така повелиха звездите. - Той махна с чашата над главата си. - Така че убиха детето. Моята... дъщеря.

Ай Ем примига. Пресуши още едно питие. А после си помисли, Исусе, ако кралицата беше готова да причини нещо такова на едно невинно създание, излязло от собствената й утроба, значи, беше способна на всичко.

- И така - продължи С’Екс с равен тон, - брат ти отново е от първостепенна важност за Нейно Величество. Предстои задължителен период на траур и аз ще отида да се включа в него, ала след Церемонията по обграждането и съпътстващите я ритуали ще бъда изпратен да доведа Помазания.

Церемонията по обграждането бе официалното погребение на свещените мъртъвци, почит, запазена единствено за членовете на кралското семейство. Траурът щеше да продължи няколко дни и нощи, след което... присъдата им повече нямаше да може да бъде отлагана.

- Мамка му - промърмори Ай Ем.

- На драго сърце бих съобщил новината на брат ти, но...

- Не, аз ще го направя.

- Така си и мислех.

Ай Ем се отпусна в стола до екзекутора и го погледна изпитателно. С’Екс произхождаше не просто от нисшите класи, а от семейство на слуги, ала благодарение на силата и ума си бе успял да се издигне и да съблазни кралицата. Безпрецедентно изкачване в класите на племето.

- Съжалявам - прошепна Ай Ем.

- За какво?

- За загубата ти.

- Така повелиха звездите.

Палачът сви нехайно рамене, ала начинът, по който гласът му едва не се прекърши, говореше друго.

Преди Ай Ем да успее да каже още нещо, С’Екс се приведе към него.

- Нека сме наясно, няма да се поколебая да направя всичко, което се налага, за да върна брат ти у дома и да предоставя тялото му за изпълнението на целта, за която се е родил.

- Това вече го каза. - Ай Ем също се приведе напред и прикова очи в неговите. - И нека си говорим откровено: ти всъщност не вярваш в тези астрологически измишльотини, нали?

- Традицията ни е такава.

- И това означава, че е правилно?

- Ти си еретик' Също като брат си.

- Нека те попитам нещо. Чу ли писъците на бебето? Когато убиха детето»ти, ти...

Нападението йе беше неочаквано. Палачът му се нахвърли с такава сила, че диванът отхвръкна назад и двамата се озоваха на пода, С’Екс беше отгоре му, тресящ се от ярост.

- Би трябвало да те убия - изръмжа той.

- Можеш да ми се ядосваш колкото си искаш - отвърна Ай Ем, - но поне със себе си бъди откровен. Вече не се гордееш чак толкова с дълга си. Нали?

С’Екс се оттласна от него и се приземи по задник. Зарови лице в шепите си, дишайки тежко, сякаш се мъчеше да се успокои... безуспешно.

- Повече няма да ви помагам - дрезгаво каза той. - Дългът трябва да бъде изпълнен.

Ай Ем се надигна, мислейки си, че съзвездията, под които беше роден брат му, бяха като заболяване, нещо, което не си искал, нещо, загнездило се в живота ти, бомба с часовников механизъм, която всеки момент може да избухне.

Детонацията на Трез бе отлагана дълго, ала това нямаше да продължи още много.

За кой ли път на Ай Ем му се прииска да се беше родил преди Трез. Би предпочел той да бъде прокълнатият, товарът да се беше паднал на неговите плещи. Не че искаше да прекара живота си като пленник, без да прави нищо друго, освен да се опитва да оплоди наследницата на трона, ала той беше различен от Трез.

Или пък лъжеше сам себе си.

В едно обаче беше сигурен. Би направил всичко, за да спаси брат си. И бе готов да прояви невероятна изобретателност.

* * *

Докато Трез се върне, за да провери какво става в стаята за секс, Рейдж вече се беше съвзел от комата, транса, дрямката или каквото там беше. И въпреки че словесната диария на Ви му беше дошла в повечко, като собственик на клуба и онзи, който пръв беше налетял на бой, Трез искаше да се увери, че братът е добре.

- Как сме? - попита той, когато се появи на прага.

Докато Холивуд се изправяше бавно, беше очевидно, че се опитва да се върне в реалността, завръщайки се от място, което бе много далеч от клуба.

- Здрасти, Спяща красавице - измърмори Ви и извади запалка и една от ръчно свитите си цигари. - С нас ли си отново?

- Не може да пушиш тук - обади се Трез.

Веждите на Вишъс подскочиха.

- И какво ще направиш? Ще ме изхвърлиш ли?

- Не искам да ме затворят още през първата ми нощ.

- Имаш си по-големи проблеми от Департамента на здравето.

„Майната ти, Ви“, помисли си Трез.

- Имаш ли нужда от нещо? - попита той Рейдж. - Намират ми се цял куп неща без алкохол в тях.

- Не, добре съм. - Братът разтърка лице и го погледна. -Значи, си се обвързал с Избраницата, а...

- Имам дори храна, ако искаш...

- Ти сериозно ли? - Рейдж поклати глава. - Та ти току-що едва не ме изяде за закуска.

Трез си погледна часовника.

- Всъщност беше преди повече от час.

- Все тая. Е, какъв е проблемът? Защо не си с нея?

- Още си доста блед.

- Добре де. Щом не искаш да говориш, твоя си работа.

Възцари се неловко мълчание.

Мамка му, помисли си Трез, ама че нощ. Какво ли щеше да последва? Може би някой метеор щеше да се разбие в Колдуел? Не, по-вероятно бе да улучи единствено неговия клуб.

- Амиииии... аз ще взема дрогата. - Ви прибра целофанените пакетчета. - Ако намериш още...

Третият взрив от светлина, облял проклетата стая, бе ослепително ярък и Трез закри очите си ръка, докато заемаше отбранителна позиция.

- Мамка му! - изруга един от братята.

Бомба? Смъртоносен ответен удар от страна на лесърите? Епичен срив на електрическата инсталация? И може би не трябваше да подсказва на Вселената идеята за метеора.

Трез примига няколко пъти, докато зрението му се проясни и видя, че всичките му предположения бяха неверни. Там, където беше изригнала светлината, стоеше фигура... толкова впечатляваща, колкото би могъл да бъде един градински гном със слабост към готик културата: каквото и да беше нещото, то бе високо около метър и двайсет, покрито от глава до пети в черни дрехи... ,и очевидно бе източникът на светлината. Изпод ръба на одеждцте му струеше ярко сияние, сякаш носеше бельо в стил коледна елха или нещо такова.

А после Трез събра две и две и дъхът му секна. По дяволите, това беше...

- Здравей, майко - сухо рече Вишъс.

...Скрайб Върджин.

- Дошла съм с цел. - Разнеслият се женски глас беше твърд като кристал и също толкова ясен. - И тя трябва да бъде изпълнена.

- Нима? - Ви всмукна от цигарата си. - Трябва да откраднеш пликчето с бонбони на някое бебе? Или тази нощ е ред да нариташ някое кученце?

Фигурата му обърна гръб.

- Ти.

Трез се дръпна и си удари главата в стената.

- Моля?

- Не би трябвало да я питаш каквото и да било - процеди Ви. - Просто за твое сведение.

- Аз? - повтори Трез. - За какво съм ви?

- Призован си от една от моите.

- В „Дисниленд“ ли ще го водиш? - измърмори Ви. - Ама че си късметлия, Трез... но тя вероятно е гъста само със Злодеида, Човека сянка, Злобара^3...

- Откъде знаеш толкова много за „Дисни“? - обади се Рейдж.

- Ела с мен. - Скрайб Върджин протегна ръка изпод одеждата си.

- Аз? - избъбри Трез за трети път.

- Беше призован.

- Селена...? - ахна той.

Рейдж поклати глава.

- Най-добре да донеса пакет маршмелоус. Защото ще те изпекат на бавен огън заради всички тези въпроси.

Това бе последното, което Трез чу, преди да бъде повлечен от вихрушка от енергия и отнесен бог знае...

...къде.

Когато усещането, че е бил пренесен, отмина, той стъпи на крака с вик, протягайки рязко и двете си ръце, а главата му се въртеше така, сякаш се беше превърнала в пумпал. Внезапното осъзнаване къде се намира сложи край на всичко това.

Огромен парк. Беше се озовал на място, което сякаш беше извадено от картичка - хълмисти зелени ливади, из които растяха дървета с кичести корони, пъстри цветни лехи, а в далечината - бели мраморни сгради в гръко-романски стил. Само че нещо на хоризонта не беше наред. В далечината се простираше зелена гора, ала от нея се излъчваше някакво неестествено усещане, едни и същи дървета като че ли ограждаха цялото място, сякаш природата се повтаряше. Небето над главата му също беше адски странно; млечната му светлина като че ли нямаше точно определен източник, сякаш бе огромна флуоресцентна лампа.

- Къде съм?

Когато не получи отговор, той се обърна. Дребната, обвита в черни одежди фигура беше изчезнала. Страхотно. А сега какво?

По-късно Трез щеше да се пита какво точно го беше накарало да се обърне и да тръгне... а после и да се затича натам. Някакъв звук? Името му? Инстинкт...?

Откри тялото от другата страна на едно възвишение. Облечено в традиционните дрехи на Избраниците, то лежеше по очи на земята, а подметките на сандалите...

- Селена! - изкрещя той. - Селена...! - Спря рязко и коленичи до нея. - Селена?

Черната й коса беше разпиляна - беше се измъкнала от кока, в който бе прибрана, и закриваше лицето й. Трез я повдигна и видя, че кожата й е бледа като платно.

- Селена... - Не беше сигурен дали е ранена, или припаднала, а без медицинска подготовка нямаше представа какво да прави. - Дишаш... дишаш ли? - Той допря ухо до гърба й, а после се наведе и улови ръката й, за да провери... - О... Господи.

Ръката й беше вкочанена като на труп. Ала когато сложи два пръста от вътрешната страна на китката й, долови пулс.

Селена простена и кракът й потръпна. А после и главата й върху тревата.

- Селена? - Сърцето му биеше толкова силно, че почти го оглушаваше. - Какво стана? - Нямаше смисъл да пита дали е добре. Очевидно бе, че не е. - Ранена ли си?

Тя отново прбстена; изглеждаше така, сякаш се бори с нещо.

- Ще те обърна по гръб.

Трез улови ръката й и се опита да я помръдне... но беше принуден да спре. Положението й изобщо не се промени, краката и тялото й бяха като вкаменени, сякаш беше статуя, а не живо същество...

- Мамка му!

Гласът на Рейдж накара Трез да вдигне рязко глава. Ви и Рейдж се бяха появили от нищото и макар че открай време ги харесваше, в този миг му идваше да ги разцелува.

Двамата воини коленичиха и Вишъс взе ръката й, за да провери пулса.

- Изглежда, че не е в състояние да се движи. Само че не знам защо.

- Има пулс - промърмори Ви. - Диша. Мамка му, нуждая се от нещата си.

- Може ли да я пренесем в... къде всъщност се намираме? -попита Трез.

- Да, бих могъл да я преместя...

- Никой няма да я мести освен мен - чу се да изръмжава Трез.

Което едва ли бе най-разумната реакция в дадената ситуация. Само че обвързаният мъж в него изобщо не го беше грижа.

Двамата братя заобсъждаха нещо помежду си, ала той не чуваше нищо. Умът му се препъваше в собствените си мисли, късчета от последните няколко месеца изникваха в съзнанието му, докато се мъчеше да открие признаци, че нещо с нея не е било наред.

Не беше забелязал нищо такова, нито пък беше чул нещо от другите. Ако просто бе припаднала, би могло да бъде, понеже е била прекадено щедра с вената си, ала това не обясняваше защо тялото й бе вкочанено... тя като че ли буквално се беше вкаменила.

Някой го докосна по рамото. Рейдж.

- Дай ми ръката си.

Трез се подчини и усети как го изправят на крака. Преди да успеят да му кажат каквото и да било, той заяви:

- Аз трябва да я нося. Тя е моя...

- Знаем. - Рейдж кимна. - Никой няма да я докосва без твое разрешение. Вдигни я, а после Ви ще помогне и на двама ви да се върнете, окей? Хайде, вземи своята жена.

Ръцете на Трез трепереха толкова силно, че не беше сигурен дали ще успее да я задържи. Ала щом се наведе надолу, всепоглъщащо чувство за важна цел прогони всеки помен от нерви и треперене: трябваше да я отведе в клиниката в тренировъчния център и това му даде физическа сила и умствена яснота, каквито не бе познавал преди.

Щеше да умре, но щеше да го направи.

Господи, толкова беше лека. По-лека, отколкото си я спомняше. А под одеждите й усещаше очертанията на костите й, сякаш се топеше.

Миг преди вихрушката да го повлече за втори път, погледът му попадна върху гъста редица дебели дървета, между които имаше свод, потънал в увивни растения. От другата му страна се простираше нещо като двор, в който върху колони се издигаха мраморните статуи на жени в най-различни пози.

Дали бе отивала натам?

По някаква причина гледката на тези статуи го ужаси до мозъка на костите.

7

ЗАСТАНАЛА ПРЕД ДЪЛГОТО ОГЛЕДАЛО В СПАЛНЯТА СИ, ЛЕЙЛА се опита да загърне уж широкото палто около себе си, ала да покрие корема си с уж изобилната материя, бе, като да очаква да покрие двойно легло с детско одеялце.

Когато погледнеше надолу, не можеше да види стъпалата си и като никога досега гърдите й бяха достатъчно големи, че между тях да се появи онази съблазнителна цепка.

Като се имаше предвид колко бе огромна, направо не беше за вярване, че до края на бременността й оставаха още месеци. Защо не можеше вампирите да са като хората? При онези двукраки плъхове това траеше само девет месеца. При нейната раса отнемаше осемнайсет!

Лейла погледна през рамо и улови отражението си в огледалото на тоалетката. Според всички човешки предавания за бременност и раждане, които беше изгледала, би трябвало да сияе. Да се наслаждава на промените в тялото си. Да приветства с отворени обятия чудото на зачатието, износването и предстоящото раждане.

Очевидно хората наистина бяха различна раса. Единственотф положително в цялото това преживяване (което бе и единственото, което имаше значение) бе, че детето й е активно и очевидно здраво. Редовните прегледи при доктор Джейн показваха, че нещата напредват точно както трябва, всички важни събития се случваха навреме, различните етапи настъпваха и отминаваха благополучно.

Дотук беше с положителната страна. Всичко останало в това преживяване? Не, благодаря. Мразеше усилието, което трябваше да полага, за да се изправи на крака. Големите дини върху гръдния й кош й пречеха да диша. От подуването в глезените и ръцете изящните й крайници приличаха на дънери. И разбира се, разбушувалите се хормони... Те я изпълваха с желание да прави неща, които бе сигурна, че бременните не би трябвало да правят.

Особено като се имаше предвид с кого искаше да ги направи...

- Престани. Просто спри.

Отпусна глава в ръцете си, опитвайки да се пребори с пронизващата вина, която я следваше като сянка през последните месеци, залепнала за нея като втора кожа, тежка като метални доспехи.

За разлика от бременността, при която имаше краен срок на цялото неудобство и тревогите, в тази ситуация не можеше да разчита на облекчение. Никакъв завършек... поне не и такъв, който да носи щастие.

Сама беше забъркала тази попара. Сама щеше да си я сърба.

Приближи се до вратата, открехна я едва-едва и нададе ухо за шум от стъпки. Гласове. Бръмчене на прахосмукачки. Когато не чу нищо, пристъпи в коридора със статуите и се огледа на двете страни. Бърза справка с часовника й показа, че разполага с около час и половина, преди пукването на зората да я принуди да се прибере в имението на Братството.

Искаше й се да се затича, ала й беше трудно дори да върви бързо, докато се насочваше към помещенията за прислугата.

Придвижването й до изхода беше предварително планирано, беше си разпределила времето до секундата. Шест минути, за да слезе по задното стълбище и да отиде в гаража. Две минути, за да стигне до колата, която й бяха предоставили и с която тя редовно излизаше, както бе обяснила на останалите - „за да си проясни главата“. Шестнайсетминутно шофиране по черния път между нивите на изток от града. Две минути, за да прекоси поляната и да отиде до кленовото дърво.

Където я очакваше...

- Лейла?

Спъна се в собствените си крака, докато се обръщаше рязко. Блей стоеше в началото на коридора със статуите с изцапано бойно облекло и уморено лице.

- Ъъъ... здравей - отвърна тя. - От бойното поле ли се връщаш?

- Навън ли си тръгнала? - Блей се намръщи. - Адски е късно.

- Само ще покарам малко - спокойно каза тя. - Нали се сещаш, за да си проясня главата.

Прескъпа Скрайб Върджин, мразеше да лъже.

- Е, радвам се, че те хванах. Куин не е много добре.

Лейла се намръщи и се върна към него. Бащата на детето й бе един от най-важните хора в живота й, също като Блей. Двамата обвързани вампири бяха нейното семейство.

- Защо?

- Лукас. - Блей свали калъфа с кинжалите от гърдите си. -Отказва да се храни и Куин не знае какво да прави.

- Мина почти цял месец.

- Повече.

Обикновено, ако здрав мъжки вампир пиеше от Избраница, спокойно можеше да изкара няколко месеца между храненията в зависимост от нивото му на активност, стрес и здравето му. Ала когато ставаше въпрос за някой толкова болен, колкото бе Лукас, повече от седмица-две много лесно можеха да се превърнат в смъртна присъда.

- Къде е Куин сега?

- В билярдната. Повикаха ме да се прибера по-рано, защото... - Блей поклати глава. - Да, никак не е добре.

Лейла затвори очи и сложи ръка върху корема си. Трябваше да върви. Трябваше да остане...

- Трябва да си взема душ. - Блей погледна към вратата на стаята, която споделяше с Куин. - Можеш ли да останеш с него, докато се върна?

- О, да, разбира се.

Блей се пресегна и стисна рамото й.

- Ще се налови да ми помогнеш с него. Това започва да става...

- Знам. - Лейла си свали палтото. Не си направи труда да го прибере в стаята си, просто го пусна на пода пред вратата си. - Веднага отивам.

- Благодаря ти. Господи, благодаря ти.

Двамата се прегърнаха за миг, а после Лейла се заклатушка към голямото стълбище и мъжа, който й бе дал най-скъпоценния подарък - детето, което носеше в утробата си.

Нямаше нищо, което не би сторила за Куин и неговия хелрен.

От мислите й обаче не излизаше мъжът, който в този миг я чакаше под кленовото дърво на поляната.

Съвестта я измъчваше, особено докато минаваше покрай кабинета на краля. През отворената двукрила врата зърна трона зад внушителното, покрито с дърворезба писалище... и си спомни какво я беше накарало да сключи онази сделка.

Продала бе тялото си на главатаря на шайката копелета, за да осигури безопасността на всички в имението. Сделката обаче все още не беше консумирана заради бременността й... нещо, което в началото доста я беше изненадало. Кор беше жесток воин, на когото не просто му се носеше славата, а му беше в кръвта да причинява болка на другите... и да черпи наслада от това. И все пак с нея той като че ли бе съгласен да изчака, за да получи дължимото си.

Двамата се срещаха под онова дърво и разговаряха. Понякога седяха в мълчание, а погледът му обхождаше тялото й, сякаш...

Е, понякога на Лейла й се струваше, че той като че ли черпи сила от това, да я гледа, сякаш тази визуална връзка беше нещо като вена, от която той се нуждаеше да пие редовно.

Друг път просто знаеше, че си я представя гола... и си повтаряше, че би трябвало да бъде засегната от това. Уплашена. Разтревожена.

Напоследък обаче под страха й се бе зародило странно любопитство, свързано със силното му тяло, присвитите очи... устните, дори горната, която бе обезобразена...

Отдаваше го на хормоните си... и се опитваше да не се замисля за тези пориви. Единственото, за което трябваше да мисли, бе, че докато продължава да се среща с него, той се бе заклел в честта си (доколкото имаше такава) да не напада имението. Та нали именно заради нея знаеше къде се намира то. Може би не директно, ала въпреки това тя имаше чувството, че вината е изцяло нейна.

Всичко това бе сделка с дявола, сключена, за да опази онези, на които най-много държеше. Ненавиждаше лъжите, двойствения живот, вината... и страха, че рано или късно, ще й се наложи да изпълни своята част от сделката. Нямаше друг избор обаче.

А тази нощ семейството й беше по-важно от измамата й.

* * *

В главната стая за прегледи в тренировъчния център Трез имаше усещането, че е напуснал тялото си, докато вихрушката на пренасянето затихваше и той за пореден път трябваше да свикне с мястото, в което се беше озовал. Слава богу, че бяха пристигнали невредими. Сега ако само можеха да получат помощ тук.

Притиснал вкочаненото и разкривено тяло на Селена в обятията си, той погледна през рамо. Доктор Джейн стоеше настрани, облечена в сини лекарски дрехи, със зелени ръкавици от нитрил и калцуни на краката. Не се приближаваше обаче до Селена. Просто си стоеше там и се взираше в тях сякаш цяла вечност.

По дяволите. Трез не разбираше особено от медицина, но откога някой, пред чието име стоеше „д-р“, се нуждаеше от време, за да се съвземе при вида на нов пациент?

Не беше добър знак.

Рейдж и Ви стояха насреща му и също се взираха в тях със Селена, сякаш нямаха представа как да помогнат.

Доктор Джейн се прокашля.

- Трез...?

- Извинявай, какво?

- Ще ми позволиш ли да я прегледам?

Трез се намръщи.

- Аха... давай. - Когато доктор Джейн не помръдна, той усети, че е на път да избухне. - Какъв, по дяволите, е проблемът...

- Кучешките ти зъби са оголени. Ето какъв е проблемът.

Трез провери набързо и откри - да не повярва човек! – че действително се беше вживял в ролята на Куджо^4 - беше се изстъпил решително с оголени зъби, а от гърлото му излизаше звук като ръмженето на косачка за трева.

- Ъъъ, съжалявам. - Докато го казваше, забеляза и че бе отстъпил в ъгъла и притискаше Селена до гърдите си така, сякаш някой щеше дд се опита да му я отнеме. - Май би трябвало да я сложа на кушетката за прегледи.

- Няма да е зле като начало - съгласи се Ви.

Тялото на Трез изобщо не бързаше да се подчини на заповедта да се размърда и в крайна сметка единствено фактът, че Селена се нуждаеше от помощта на някой, който имаше поне малко мозък в главата си, както и стетоскоп, го накара да отиде в средата на стаята. Приведе се, за да я положи върху кушетката от неръждаема стомана... и потрепери - спокойно би могъл да държи дървен стол. Тя си остана в съвсем същата поза, в която я беше открил - с протегнати крака, извито тяло и ръце, притиснати до гърдите. А най-страшното бе, че главата й си остана под същия ужасен ъгъл, извита обратно на раменете й, сякаш я разкъсваше болка.

С трепереща ръка той отмести косата от лицето й. Очите й бяха отворени, ала не беше сигурен дали е в съзнание. Погледът й като че ли не можеше да се съсредоточи върху нищо, единствено бавното примигване от време на време издаваше, че е будна. Че все още е жива.

Трез се наведе, така че лицето му да бъде в зрителното й поле.

- Намираш се в тренировъчния център. Те ще...

Гласът му изневери и той си заповяда да се дръпне и да остави доктор Джейн да си свърши работата.

Скръсти ръце на гърдите си и заотстъпва назад, докато не усети нечия тежка ръка върху рамото си. Рейдж. Беше почти сигурен, че жестът е наполовина съчувствие, наполовина осигуровка, в случай че обвързаният мъж в него решеше отново да поеме юздите.

- Нека си свършат работата - каза Холивуд, докато Елена, шелан на Рив и медицинска сестра, нахлуваше в стаята. - Нека видим с какво си имаме работа.

Трез кимна.

- Окей. Добре.

Доктор Джейн се наведе и надникна в матовите очи на Селена. Думите й бяха прекалено тихи, за да може Трез да ги чуе, ала мигането на Селена се промени... макар че бе трудно да се каже дали това е нещо хубаво, или нещо лошо.

Кръвно налягане. Пулс. Зеници. Първите три стъпки минаха съвсем бързо, но Джейн не си направи труда да им съобщи резултатите. Двете с медицинската й сестра продължиха да работят - премериха температурата на Селена и включиха венозна система в опакото на дланта й, защото сгъвките на лактите бяха вкочанени.

- Искам да й направя ЕКГ, но не мога да стигна до гърдите й - каза доктор Джейн, а после погледна през рамо към своя мъж. - Чувал ли си за синдром, който да причинява нещо такова? Прилича на апоплектичен удар, засягащ цялото тяло, но зениците й реагират.

- Не съм. Искаш ли да повикам Хавърс за консултация?

- Да, моля те. - Докато Ви излизаше от стаята, Джейн поклати глава. - Трябва да видим какво става в мозъка й, ала тук не разполагаме нито с ядрено-магнитен резонанс, нито със скенер.

- Значи, ще я заведем при Хавърс - каза Трез.

- Той също не разполага с тази технология.

- По дяволите! - Рейдж го стисна малко по-силно, а Трез прикова поглед в лицето на Селена. - Изпитва ли болка? Не искам да я боли.

- Честно? - отвърна доктор Джейн. - Не знам. А преди да съм проверила неврологичното й състояние, не искам да й давам никакви лекарства, които биха могли да потиснат някоя функция. Ала ще действам възможно най-бързо.

Мина сякаш цяла вечност, времето като че ли спря, докато той можеше единствено да гледа сложния медицински танц, който се разиграваше около масата. Рейдж стоеше неотлъчно до него, нещо средно между бавачка и пазач, докато Трез имаше чувството, че ще се насере в гащите, а в следващия миг му идваше да си пръсне мозъка.

А после Избраницата Кормия нахлу в помещението. В мига, в който видя Селена, тя ахна и закри устата си с ръце.

- Прескъпа Скрайб Върджин...

Доктор Джейн, която тъкмо вземаше кръв от дланта на Селена, вдигна очи.

- Кормия, имаш ли представа какво би могло...

- Това е болестта.

Всички замръзнаха. С изключение на Кормия. Избраницата се втурна към своята сестра и приглади тъмната й коса, като й мълвеше нещо на Древния език.

- Каква болест? - попита доктор Джейн.

- В превод 'от Древния език означава нещо като вцепенение. - Кормия си избърса очите. - Тя страда от Вцепенението.

Трез чу как^ гласът му проряза тишината.

- Какво е това?!

- И заразно ли е? - намеси се доктор Джейн.

8

ДОКАТО СЛЪНЦЕТО ВСЕКИ МОМЕНТ ЗАПЛАШВАШЕ ДА СЕ покаже на изток, Кор, главатарят на шайката копелета, си възвърна очертанията пред скромното имение в колониален стил. Къщата, която той и войниците му използваха за свърталище вече близо година, се намираше в далечния край на една обикновена затворена улица в квартал, пълен с човеци от средната класа на половината от пътя си към гроба. Троу беше сключил договора за наем с възможност за покупка на принципа, че е най-добре да се крият на открито, и засега имотът им вършеше отлична работа.

Лампите бяха запалени и светлината се процеждаше покрай ръбовете на дръпнатите завеси. Кор можеше да си представи какво правят воините му вътре. Прибрали се току-що от битка с лесърите из задните улички на центъра, те си сваляха окървавените дрехи и се подкрепяха с храната в хладилника и долапите в кухнята. Освен това пиеха, макар и не кръв, с която да се подсилят, нито вода, за да се хидратират, а алкохол, като вътрешен мехлем за пресни контузии, порязвания, драскотини...

Изведнъж тилът му засмъдя - предупреждение, което му съобщаваше (сякаш паренето върху кожата на ръцете му не го правеше), че има съвсем малко време, за да се прибере на сигурно място. Въпреки това изобщо нямаше желание да го стори. Да види войниците си. Да сложи нещо в уста, преди да се качи на горния етаж, в онази отвратителна малинова спалня.

Не беше получил онова, до което беше броил часовете, и разочарованието бе като реакцията на тялото му към изгряващото слънце - кожата го болеше. Мускулите му потръпваха. Очите му пареха. Пристрастеността му не беше задоволена. Тази нощ Лейла не беше дошла.

Кор изруга и като извади мобилния си телефон, набра номера, който бе запомнил като разположение на клавиши, допря го до ухото си и чу ударите на сърцето си, заглушаващи звука от звъненето от другата страна.

Гласовата поща нямаше персонализиран поздрав, затова след шест иззвънявания от другата страна се разнесе автоматично съобщение. Той не е каза нищо.

Отправи се към вратата, приготвяйки се да посрещне взрива от шум и хаос. Копелетата му несъмнено щяха да се носят на вълните на адреналина - неразделна част от високоскоростното им съществуване, той се нуждаеше от известно време, за да се разсее. Кор отвори вратата...

И се вкамени на прага.

Петимата му воини не говореха един през друг, докато си прехвърляха бутилки алкохол заедно с хирургично тиксо и бинтове за раните си. Вместо това бяха насядали по мебелите, които бяха включени в наема на къщата. Никой не държеше питие, не се чуваше дори звън на метал от почистване на пистолети и острене на ками.

Всички бяха тук: Зайфър, Сайфън, Балтазар, Грях... и Троу, онзи, чието място не беше сред тях, но който бе станал незаменим. И всички отказваха да срещнат погледа му.

Не, не беше съвсем вярно.

Троу, вторият в командването, бе единственият, който се взираше в него. Единственият, който беше прав.

Аха, значи, той беше организирал това... каквото и да беше то.

Кор затвори вратата зад себе си. И остана с оръжията си.

- Имаш да ми кажеш нещо? - попита той, срещайки погледа на Троу, без да трепне и без да се отмести от вратата.

Заместникът му се прокашля и отвърна със своя акцент на някой, който произлизаше не просто от висшата класа, а от глимерата - най-високата прослойка в обществото на вампирите.

- Твоята посока ни тревожи. - Троу се огледа наоколо. - Напоследък.

- Така ли?

Троу като че ли чакаше още някакъв отговор и когато такъв не последва, изруга цодразнено.

- Кор, къде изчезна амбицията ти? Кралят има един-единствен, нечистокръвен наследник, а ти изведнъж забрави за общите ни домогвания до престола. Сложи амбициите ни настрани като купа, изпразнена от съдържанието й.

- Войната с Обществото на лесърите поглъща цялото ни време.

- Може би, стига ти наистина да се биеше.

- Значи, лесърите, които убих тази нощ, са просто плод на въображението ми?

- Това не е всичко, което правиш нощем.

Кор оголи зъби.

- Внимавай как ще продължиш.

Троу повдигна предизвикателно вежди.

- Може би не бива да го казвам пред тях?

Почувствал как очите на воините му се обръщат към него, на Кор му се прииска да удари нещо. Мислеше си, че никой не знае за срещите му с Лейла, ала очевидно грешеше. А заповядаше ли на Троу да си държи езика зад зъбите, би означавало сам да се обвини в нещо по-лошо от онова, което правеше в действителност.

- Нямам никакви тайни - изръмжа той.

- Опасявам се, че не съм съгласен. Прекарваш твърде много време под онова дърво, като някакъв вехнещ от любов...

Кор се материализира пред Троу, така че само няколко сантиметра разделяха лицата им. Не го докосна, ала въпреки това заместникът му направи крачка назад. Но не отстъпи напълно.

- Искаш ли да им кажеш коя е тя? Или предпочиташ аз да го направя?

- Тя е без значение. А амбициите ми не са спъвани от никого.

- Докажи го.

- На кого? - Кор отметна глава назад и вирна брадичка. - На тях? Или ти си този, който има проблем?

- Докажи, че не си започнал да омекваш.

За частица от секундата Кор извади стоманената си кама и я притисна до гърлото на Троу.

- Тук? Сега?

Войникът ахна, при което острието одраска плътта му и капка яркочервена кръв украси лъскавия метал.

- Да се докажа ли върху теб? - мрачно попита Кор. - Това ще бъде ли достатъчно?

- Вниманието ти е раздвоено - сопна се Троу. - Заради една жена. Тя те прави по-слаб!

- А ти си умопобъркан! Избрах да не убия законно избрания крал на расата... и според теб това е достатъчно престъпление, за да те накара да подтикнеш войниците ми към бунт?

- Беше толкова близо! Почти успяхме да се доберем до трона! Плочките за домино бяха подредени, глимерата щеше да направи каквото й кажеш...

Кор сложи край на тирадата му, като отново притисна камата.

Тази предателска среща заради моята амбиция ли е... или

заради твоята? Позволи ми да се поинтересувам за чия загуба точно скърбиш.

- Вече не ни предвождаш.

- Нека попитаме тях. - Кор се отдръпна от него и тръгна из стаята, оглеждайки сведените глави на войниците си. - Е, какво имате да кажете. С него ли ще отидете, или ще останете с мен? -Ругатни изпълниха напрегнатия въздух и Кор се обърна към Троу. - Защото именно това се опитваш да направиш, нали? Предлагаш им избор - ти или аз. Нека го направим, тук и сега. Какво решавате, копелета мои?

Последва дълго мълчание.

А после Зайфър вдигна очи.

- Коя е тя?

- Не това беше въпросът, който ви поставих.

- Това е въпросът, на който искаме отговор.

Кор усети, че започва да му кипва.

- Тя не ви влиза в работата.

За нищо на света нямаше да обяснява отношенията си със своята Избраница.

Ноздрите на Зайфър се разшириха, когато си пое въздух.

- Исусе... ти си се обвързал с нея.

- Не съм.

- Аз също го надушвам - обади се някой. - Коя е тя?

- Тя е без значение.

Гласът на Троу отекна в стаята, силен и ясен.

- Тя е Избраница. Която живее заедно с Братството.

И ето го хаоса, който беше очаквал малко по-рано: стаята изригна от мъжки гласове, те всички говореха един през друг, думи на Древния език се смесваха с английски и немски ругатни.

Междувременно Троу извади чиста носна кърпичка и я притисна до раната на гърлото си.

- Не мога да разбера единствено защо продължава да се среща с теб... с какво точно я държиш? Все трябва да има някаква причина... пари? Или е някаква заплаха?

Кор не реагира на тази обида, тъй като тя не просто беше близо до истината, ами беше улучила право в десетката. Избраницата Лейла се срещаше с него единствено защото той знаеше къде се намира имението на Братството и тя се страхуваше да не ги нападне. Една нощ преди близо година той беше проследил дирята на кръвта й и се беше натъкнал на тази огромна тайна. И както Троу беше предположил, се беше възползвал от откритието си.

Тя му беше обещала тялото си, а в замяна имението щеше да остане неприкосновено. И макар че все още не се бе възползвал от нея по какъвто и да било плътски начин от уважение към нейната бременност, добродетелност и положение... той щеше да я има. Рано или късно, щеше да вземе онова, което му принадлежеше, и щеше да я бележи като своя...

Мамка му, наистина ли се беше обвързал?

Кор отново насочи вниманието си към Троу и копелетата си.

- Нека се съсредоточим върху този бунт, а не върху плодовете на чието и да било въображение. Е, какво решавате? Всички вие. - Думите му бяха последвани от мълчание. - Всеки един от вас.

Това, че Троу все още беше прав и дишаше, помисли си той, докато чакаше отговора им, бе доказателство, че действително беше поомекнал. Трениран от Блъдлетър, той не бе забравил нищо от това, което бе научил във военния лагер, ала наскоро бе осъзнал, че грубата сила и кръвопролитията бяха само един от начините за постигане на целта... и че съществуваха и други, които може би бяха по-ефективни.

Рот например го беше доказал е начина, по който се беше справил е последното посегателство върху престола му. Той и неговата шелан бяха предотвратили най-сигурната атака срещу властта му... и го бяха направили не само без да изгубят нито един живот, но и толкова категорично, че глимерата беше изгубила силата си.

А Рот, като лидер, избран от поданиците си, сега беше недосегаем.

Троу се обърна към бойците, нарушавайки мълчанието:

- Вярвам, че бях съвършено ясен. Твърдо съм убеден, че трябва да възобновим опитите си да сложим ръка върху трона. Веднъж простреляхме Рот... можем да се доберем до него и втори път. Той може и да е демократично избран, но няма да е в състояние да продължи да властва, ако не диша. А след това ще трябва да си набавим подкрепата на изгубилата правата си глимера. Като съгласуваме конституционна стратегия с бившите членове на Съвета, бихме могли да заявим, че Рот е превишил правомощията си и...

- Ти си глупак - тихо каза Кор.

Троу се завъртя и впи враждебен поглед в него.

- А ти си провал!

Кор поклати глава.

- Хората заявиха волята си. Избраха да поставят Рот на трона, който той беше получил по наследство; невъзможно е да се спечели битка, която има не един, а хиляда фронта. Традиционните закони и културните норми са само прокъсана мантия на власт и влияние. Ала демокрацията, когато се упражнява наистина, е каменна крепост, която не може да бъде прехвърлена, взривена или подкопана. Това, което не разбираш, мой заместнико, е, че вече няма против какво да воюваме... при положение че планираш това нападение с надеждата за победа.

Троу присви очи.

- Да не би твоята Избраница да те е обучавала? Досега не бях чувал нищо подобно да излиза от устата ти.

Кор си заповяда да запази мълчание. Той и войниците му бяха заедно много преди Троу да се присъедини към тях, ала ако не можеха да прозрат през злополучната му амбиция, Троу можеше да си ги задържи до един. Кор нямаше да се преклони пред никого.

В последвалата тишина Троу обходи с поглед бойците, които някога го бяха отхвърляли заради префинената му слабост, ала през последните два века се бяха научили да го уважават като воин.

- Манипулацията е най-успешна, когато е дело на жена. Нима не мислите, че това, което ви говори сега, е пропаганда? Нашепната му от онази, която най-лесно може да съблазни ума, тялото, чувствата му. Сами доловихте миризмата на обвързването му. Знаете, че душата следва сърцето, а неговата вече не е с нас, с нашите цели, с онова, което бихме могли да постигнем. Това, което се обръща към вас, не е сила, а онази слабост, която някога той презираше у другите. Виждате ли? Дори и сега той не казва нищо.

Кор сви рамене.

- Нямам слабост към празната реторика.

- Знаеше ли изобщо значението на тази дума преди шест месеца? - отвърна Троу.

- Е, какво решавате? - Кор се огледа наоколо, обзет от отегчение. - Изборът е ваш, но знайте едно: направите ли го веднъж, той е като мастило върху кожата. Не може да бъде заличен.

Зайфър пръв се изправи на крака.

- Аз съм верен само на едного.

С тези думи той отиде до бойното си облекло, извади стоманена кама и поряза дланта си, а после се приближи до Кор и протегна ръка.

Кор взе онова, което му предлагаха, и се прокашля, защото нещо го давеше. Следващият беше Балтазар - пое ножа, поряза се, предложи му кръвта си; след него и Сайфън му се закле във вярност.

Грях гледаше случващото се изпод полуспуснати клепачи, без да помръдва. Както винаги, беше съвършено непредвидим. .. но дори той се изправи и се приближи до Кор. Взе камата и прониза дланта си, завъртайки острието, а горната му устна се изви, сякаш болката му доставяше удоволствие.

Кор прие обета и на последния от воините, а после погледна към Троу. Вдигна дланта си, от която капеше алена течност, оголи зъби и като изсъска, ги заби в собствената си плът и облиза и последната капка от смесилата се кръв.

- Сякаш би могло да бъде другояче. - Жестока усмивка изви устните му. - Ти никога не си бил един от нас.

Грозно изражение разкриви красивото лице на Троу.

- Ти ме принуди да се присъединя към вас. Ти ми причини това.

- А ти би искал да се откажеш, така ли? Много добре. Преди една година ти върнах свободата. Нека амбицията ти те води, ала излезеш ли веднъж през тази врата, краят е необратим. Ще бъдеш мъртъв за нас, постъпките ти ще бъдат само твои и на никой друг.

Троу кимна отсечено.

- Така да бъде. - Прекоси стаята, взе кобурите и палтото си и отиде до вратата. Там се обърна и заговори на всички. - Той греши за много неща, но най-вече за престола. Война на хиляда фронта? Не мисля така. Единственото, което трябва да се направи, е да бъде премахнат Рот. След това властта ще бъде поета от най-силната ръка... а тя принадлежи на някого, който вече не е част от тази група.

Вратата се затръшна с трясък след него.

Кор изскърца със зъби, знаейки, че Троу трябва да си беше подготвил резервен план, преди да се опита да ги привлече на своя страна... В противен случай нямаше толкова безгрижно да си тръгне малко преди зазоряване. Беше заложил всичко на една карта и беше изгубил... но само що се отнасяше до тях. Къде ли щеше да го отведе това? Кор нямаше представа.

Ала Рот с основание би трябвало да се тревожи.

Разнесе се шумолене. Някой се прокашля. А после, естествено, последваха коментари.

- Е - избъбри Зайфър. - Ще ни кажеш ли какви са на цвят очите й?

- Това е най-малкото, което би могъл да направиш - намеси си и Балтазар. - Опиши ни я.

- Избраница?

- Как, за бога...

Само за миг всичко в къщата стана нормално - мъжки гласове изпълниха въздуха, наляха се напитки, появиха се бинтове, за да превържат ранените войнишки ръце.

Кор изпусна въздишка на облекчение, което изненада и него самия. Не се заблуждаваше обаче - въпреки че воините му бяха останали до него, сега той имаше нов враг... а благодарение на подготовката, която самият той му беше дал, Троу бе наистина опасен.

Извади телефона си и погледна екрана. Обаждането му не беше върнато.

След отстъпничеството на Троу беше жизненоважно да се свърже с Избраницата... Ето че сега се тревожеше да не би Троу да се бе добрал до нея първи и именно заради това да не се бе появила днес.

- Е? - настоя Зайфър. - Как изглежда тя?

Възцари се внезапна тишина, която сякаш взриви шума. За свое изумление, Кор почувства, че иска да им каже. Пазеше го в тайна от колко дълго?

Запъвайки се, той заговори:

- Тя е... луната в нощното ми небе. И това е всичко. Няма нищо друго за казване и никога вече няма да говоря за нея.

Докато се качваше по стълбите, усещаше как погледите им го следват... и те не бяха пълни с презрение. Не, колкото и да се опитваха да го скрият, от всички тях струеше съжаление - признание за грозотата на лицето му и невъзможността на любовна история между него и която и да било жена, най-малко пък -една Избраница.

Той поспря с ръка на парапета.

- Утре до залез-слънце всички провизии и вещи да бъдат събрани. Налага се да си тръгнем от тук и да си намерим друго място. Тази къща вече не е сигурна.

Докато поемаше нагоре, чу как бойците му се съгласиха. И усети, че го залива пареща благодарност, задето бяха избрали да продължи да ги предвожда. Той, а не Троу, с неговите много по-очевидна интелигентност, произход, възпитание... и външен вид.

Браво на деформирания, помисли си, докато се затваряше в спалнята си. Въпреки че през столетията на живота си бе лишен от много неща, благодарение на заешката му устна и недодялаността му войниците на долния етаж го ценяха.

Той тях също.

9

АЙ ЕМ СЕ ПРИБРА В ГОЛЯМОТО КАМЕННО ИМЕНИЕ НА БРАТСТВОТО точно преди да се съмне. Изкачи на бегом стъпалата, отвеждащи до подобния на катедрала вход, и влезе във вестибюла, където доближи лице до охранителната камера и зачака. Миг по-късно вътрешната врата се отвори и той бе посрещнат от усмихнато възрастно лице... както и прекрасното ухание на добре приготвеното Последно хранене.

- Добра късна вечер, господарю - поклони се Фриц, икономът. - Как сте?

- Хей, слушай, виждал ли си брат ми? Опитвам се да го намеря...

- Да, той се прибра.

Ай Ем почти изруга от облекчение.

- Страхотно. Това е страхотно.

Поне горкото копеле си беше на сигурно място вкъщи, но би могъл да му изпрати някое съобщение, че е жив. Колко пъти не си беше вдигнал телефона...

Една бързо движеща се сянка се надигна от мозаечния под и се метна върху него като бойна ракета.

Ай Ем улови проклетия котарак, наричан още Бу. Не можеше да понася това животно, особено напоследък, откакто тази торба с бълхи беше започнала да спи с него през деня. Цялото това галене. Мъркане.

А най-ужасното бе, че той започваше да свиква с това мъчение.

- ...клиниката.

- Моля? - Ай Ем почеса котарака под брадичката и той извъртя очи от удоволствие. - Не чух нищо от това, което каза току-що.

- Извинявам се. - Икономът се поклони отново, въпреки че вината не беше негова. - Избраницата Селена се разболя и бе доведена в клиниката. Трез е до нея, докато я преглеждат... мисля, че Примейлът и Кормия също са там. Неприятно ми е да го кажа, ала състоянието й изглежда много сериозно.

- По дяволите... - Ай Ем затвори очи и отпусна глава. Бяха очаквали неизбежното, но бяха предполагали, че ще бъде нещо свързано със с’хийб. Не с Избраницата, от която брат му беше толкова привлечен. - Какво й е?

- Мисля, че все още няма диагноза.

Мамка му.

- Окей, благодаря, мой човек, ще ида...

Избраницата Лейла се появи на прага на билярдната, следвана от Куин и Блей.

- Извинявайте, но не ви ли чух да говорите за Селена?

Ай Ем остави иконома да се заеме с това и се отправи към тайната врата под голямото стълбище. Изобщо не се учуди, когато останалите го последваха.

Докато въвеждаше кода, иззвъня телефон.

- Пак ли е твоят? - попита Куин.

Лейла прекъсна обаждането.

- Просто някакъв човек, набрал грешния номер.

- Искаш ли Ви да го блокира?

- О, не е нужно да го занимаваме.

- Дай ми го, аз ще се...

Лейла прибра тйлефона в гънките на робата си.

- Няма да се обадят отново. Да вървим.

Разнесе се,тихо пиукане, Ай Ем отвори вратата и те заслизаха по неголямото стълбище, отвеждащо до втора заключена врата. От другата й страна се намираше подземният тунел, който свързваше имението с тренировъчния център, а след това и с Дупката, където живееха Ви и Бъч заедно с жените си.

С всяка крачка в тунела с бетонни стени и нисък таван раменете на Ай Ем все повече се напрягаха, мускулите на гърба му се обтягаха така, че болката стигаше чак до слепоочията му.

Когато влязоха в офиса, Тор вдигна глава от компютъра.

- Днес сякаш има истински конгрес тук долу.

- Селена е болна - промълви Куин.

Братът се изправи.

- Какво? Та аз я видях само преди час. Канеше се да нахрани Лукас и...

Ето как в коридора излязоха пет чифта обувки.

Тренировъчният център беше огромно подземно помещение, в което имаше всичко: басейн с олимпийски размери, стрелбище, стая за тежести, помещения за индивидуални прегледи, напълно оборудвана фитнес зала, както и складове с екипировка и класни стаи, които се използваха в тренировъчната програма преди нападенията. Имаше също така болнична част с операционни и стаи за възстановяване... и именно натам се бяха насочили.

Това, че около затворената врата на манипулационната се беше скупчило малко множество, не беше добър знак: Фюри, Кормия, Рейдж и Вишъс очевидно бяха на режим притеснено чакане - крачеха напред-назад, взираха се в пода, потръпваха.

- О, слава богу - каза Фюри при вида на Ай Ем. - Трез ще се зарадва, че си тук. Опитвахме се да се свържем с теб.

Което вероятно обясняваше защо телефонът му беше звънял, само че той не му беше обърнал внимание, след като си тръгна от апартамента и отиде да потърси Трез в „сЕнКи“.

- Правят й рентгенови снимки - обясни Ви. - Затова сме тук. Трез отказа да се отдели от нея.

Лейла се намръщи.

- Защо са й снимки? Да не си е счупила...

Кормия се приближи до нея и улови ръцете й в своите. Каза й нещо тихичко, при което Лейла ахна и се олюля. Докато Куин я подкрепяше, Ай Ем реши, че каквото и да ставаше, той трябва да е там вътре.

- Няма да чакам - заяви и като пусна котарака на пода, отвори вратата.

В първия миг не бе сигурен какво вижда. Докато дебелата врата се затваряше беззвучно зад него, той се съсредоточи върху нещо, което приличаше на краката на маса върху кушетката за прегледи. Само дето... това беше Селена. Тънките й прасци и бедра бяха изкривени, разтворени неестествено и вкочанени под лош ъгъл, сякаш бе в плен на ужасна болка... и не само долната част на тялото й бе засегната. Положението на главата й беше ужасно, ръцете й бяха притиснати странно до гърдите, дори пръстите й бяха извити като ноктите на граблива птица.

Изглеждаше така, сякаш преживяваше някакъв пристъп.

Доктор Джейн тъкмо наместваше голяма машина над рамото й, а медицинската сестра Елена вървеше след нея, така че многобройните кабели да не се оплетат. Трез стоеше до главата на Селена и милваше черната й коса с треперещи ръце.

Дори не вдигна поглед. Като че ли изобщо не забелязваше, че някой бе влязъл в стаята. Не дишаше.

- Окей, Елена, плаката. - Доктор Джейн пое нещо с размерите на голям лист хартия и дебелината на пръст. Няколко жици го свързваха с лаптопа, който почиваше върху масичка на колела. - Ще се опитам да хвана лакътя.

Доктор Джейн пъхна плаката под ставата и погледна към Трез.

- Искаш ли да държиш и тази?

Той кимна и протегна ръка.

- Този път няма да мръдна.

- Това е дигитален рентген, така че можем просто да го повторим, окей? - Доктор Джейн стисна лекичко ръката му. - Сега ще минем зад паравана.

Тя вдигна глава и се сепна, сякаш, прекадено погълната от пациентката си, и тя не беше забелязала новодошлия.

- О, Ай Ем, много добре... но слушай, може би ще е по-добре да излезеш, докато...

- Никъде няма да ходя.

- Не мога... - Трез изруга. - Не мога да го задържа неподвижно.

Без да каже нито дума, Ай Ем прекоси застлания с плочки под и сложи ръка върху тази на брат си, така че тя спря да трепери.

Трез не подскочи. Не се сепна. Ала очите му се вдигнаха към него и о, госцоди, те бяха черни бездни от тъга.

И тогава, Ай См разбра, че става нещо не просто лошо, а ЛОШО.

Брат му не беше ужасен.

Той вече беше в траур.

Трез не разбра веднага кой му се притече на помощ. Не разпозна ръката върху своята, въпреки че тя изглеждаше почти като неговата. Не различи новата миризма в стаята. Едва когато вдигна очи, видя...

Ай Ем, разбира се.

Сякаш би могло да бъде някой друг. Образът на брат му се размаза.

- Ай Ем, тя...

Не можеше да го изрече на глас. Мозъкът му буквално отказваше да действа, сякаш беше получил инсулт или нещо такова.

- Нека държим плаката - каза Ай Ем. - Заедно.

- Би трябвало да се скриеш зад онова оловно нещо.

- Не.

Трез не се изненада, че Ай Ем остана и устните му оформиха едно безмълвно „благодаря“ - не смяташе, че гласът му работи по-добре от мозъка или ръката му.

- Нека се опитаме да мърдаме възможно най-малко - обади се доктор Джейн. След това откъм машината се разнесе кратко бръмчене, а после доктор Джейн и Елена се върнаха до масата.

Ай Ем бе този, който им подаде плаката... и добре, че беше така, защото Трез щеше да я изпусне. Какво ти ръцете - цялото му тяло трепереше.

- Благодаря - каза доктор Джейн. - Мисля, че вече стигат. Искаш ли да повикаме другите?

Трез поклати глава.

- Може ли да остана за малко с нея?

- Трябва да прегледаме рентгеновите снимки.

- Да, знам. Просто... - Той хвърли поглед към вратата и си помисли, че хората отвън имаха също толкова право да бъдат тук, колкото и той. Дори повече.

- Трез - меко каза доктор Джейн. - Ще го направим както ти искаш.

Ала какво искаше Селена, зачуди се той не за първи път.

- Виж - промълви доктор Джейн, - точно сега като че ли няма нищо належащо. Другите може да влязат и малко по-късно. А ако положението й се промени, ще вземем решение според ситуацията.

- Окей. - Трез кимна по посока на брат си. - Искам обаче Ай Ем да остане.

Ай Ем кимна и донесе един стол... не за себе си, както се оказа. Бутна го зад коленете на Трез и ставите му се подчиниха незабавно. Докато задникът му се пльосваше на стола, той си помисли, че като че ли наистина му се беше виело малко свят. Май не беше никак лоша идея да поседне.

Без да каже нито дума, Ай Ем се настани на пода до него и беше направо невероятно колко успокояващо подейства присъствието му на Трез. Той отново насочи вниманието си към Селена. Все още не беше помръднала от позата, в която я беше намерил, и всички тези неестествени ъгли на тялото й бяха истински кошмар.

Всъщност всичко това изглеждаше направо... смазващо.

Според онова, което Кормия им беше казала, Вцепенението беше заболяване, което поразяваше много малка част от Избраниците. През цялата история на расата то бе засегнало не повече от дузина от тях... което означаваше, че статистическата вероятност да се разболееш бе много малка. За съжаление, изходът бе неизменно фатален.

По дяволите, Трез не искаше никоя от тях да се разболее, но защо точно Селена? От всички Избраници, в цялата история на расата, защо именно Селена бе измежду онези, които бяха покосени твърде рано?

И какъв ужасен начин да умреш. Вкочанен в собственото си тяло, неспособен да говориш, пленен в един чезнещ затвор, докато всичко около теб потъва в мрак и...

Трез затвори очи.

По дяволите, ами ако тя не го искаше до себе си? Той се беше обвързал, така беше, и всички се отнасяха към него с уважението, което би получил един обвързан мъж в подобна ситуация, макар да се чудеха как бе станало, без те да разберат.

Проблемът е, че двамата със Селена не бяха обвързани. Не бяха двойка. Дори не се срещаха.

По дяволите, от месеци насам не бяха прекарали и две минути заедно...

- Трез?

Той се сепна и отвори очи. Доктор Джейн стоеше пред него, тъмнозелените й очи бяха будни и мрачни.

- Прегледах снимките.

Трез се прокашля.

- Може би останалите биха искали да присъстват?

По дяволите, дали не би трябвало да се отдръпне, та Кормия или някой друг да улови ръката й? Дали би било по-добре така? Би било непоносимо за тялото и за душата му, ала тук не ставаше дума за него.

В стаята влязоха сумати народ, повече, отколкото бяха излезли, и той кимна на Тор, Куин и Блей... и се зарадва, че и Лейла беше тук, заедно с Кормия и Фюри. Заповяда си да се изправи и понечи да се отдръпне, но Примейлът се приближи и отново го бутна да седне.

- Остани на мястото си - заяви той, като стисна рамото му. -Ти си точно там, където трябва да бъдеш.

От гърлото на Трез се откъсна хриплив звук. Най-доброто, на което беше способен в момента.

Доктор Джейн се прокашля.

- Никога не съм виждала нещо подобно. - Тя извика някакъв образ върху големия монитор до бюрото. - Сякаш ставите са се превърнали в плътни кости.

Черно-бялата снимка беше на онова, което трябва да е коляното на Селена, и доктор Джейн посочи няколко места е върха на сребърната си химикалка.

- На рентгеновите снимки костите имат бял и бледосив цвят, а съединителната тъкан, като сухожилия и лигаменти, не предлагат такъв контраст. Тук... - Тя описа кръгче около ставата. -Би трябвало да има тъмни петна между капачката и бедрената кост. Вместо това има само... плътна кост. Същото е със ставите на стъпалата, на лактите...

Върху екрана се сменяха снимки, една след друга, а Трез бе в състояние единствено да клати глава. Сякаш някой беше налял цимент във всичките й стави.

- Особено притеснително е това. - Появи се нов образ. - Ръката й. За разлика от другите крайници, тук костната тъкан като че ли е започнала да се разпространява и в мускулите. Ако това продължи, цялото й тяло...

- Камък - прошепна Трез.

О, господи, онези мраморни статуи на мястото, където я беше намерил. Не беше двор... а гробище. Пълно с жените, които бяха страдали и умрели от същото.

- Единственото, за което съм чувала, което се доближава поне малко до това, е човешка болест, наречена прогресивна осифицираща фибродисплазия. Изключително рядко генетично заболяване, при което в мускулите и сухожилията се появява костно вещество. С течение на времето то води до пълно ограничаване на движенията... дотам, че пациентите трябва да си наберат поза, в която искат да останат. Появата на костен растеж се случва спорадично и може да бъде предизвикана от травма или вирус, или да бъде напълно спонтанна. Не съществува лечение, а хирургичното премахване на костната тъкан допълнително засилва появата й. Случващото се със Селена прилича на това... само че при нея то като че ли е станало в цялото тяло едновременно.

Трез се обърна към двете здрави Избраници в стаята.

- Някога било ли е лекувано? Когато и да било в миналото някой опитал ли се е да сложи край на това?

Лейла погледна към Кормия и тя отговори:

- Всичко, което можехме да направим, бе да се молим. Ала пристъпите продължаваха.

- Значи, това е... нещо като пристъп? - попита доктор Джейн. - Не е краят?

- Не знам колко такива е преживяла вече. - Кормия избърса една сълза от бузата си. - Обикновено има поредица от тях преди последния, от който не се съвземат.

Доктор Джейн се намръщи.

- Значи, сковаността отминава? Как?

- Не знам.

- Никоя от вас ли нямаше представа, че тя е болна? - попита Трез Избраниците.

- Никой не знаеше. - Кормия се облегна на своя хелрен, сякаш се нуждаеше от подкрепата му. - Но ако съдя по състоянието й в момента, бих казала, че е към края на заболяването. Доколкото знам, първоначалните пристъпи засягат само чаеги от тялото. Не, цялото, както при нея.

Трез изпусна дъха си и сякаш всичката му сила го напусна, като спукан балон. Единственото, което не му позволи да рухне, бе мисълта, че е възможно Селена да си дава сметка какво се случва... а той искаше да изглежда силен за нея.

Доктор Джейн облегна хълбок на бюрото и скръсти ръце на гърдите си.

- Не мога да си представя как ставите биха могли да се възстановят от подобно състояние.

Кормия поклати глава.

- Пристъпите, малкото, които съм виждала, настъпват много бързо, а после... не знам какво се случва. Няколко часа или една нощ по-късно, те отново са в състояние да се движат. След известно време напълно си възвръщат подвижността... но то винаги се повтаря. Винаги.

- Освен това си избират поза - тихо се обади Лейла, която също бършеше сълзите си. - Като хората, за които спомена, сестрите ни винаги си избират... казват ни как биха искали да останат и ние трябва да се постараем...

Казаха се още неща. Задаваха се въпроси. Даваха се обяснения, доколкото беше възможно. Ала Трез беше престанал да слуша. Като влак, набиращ скорост, умът, емоциите, чувството му на пълно безсилие и всички неща, за които съжаляваше, поеха по път, от който не бяха в състояние да се отклонят, все по-бързи и настойчиви.

Ненавиждаше това, че косата й бе разпиляна навсякъде, а той не може да я оправи.

Ненавиждаше това, че одеждите й бяха изцапани от тревата, яркозелени петна там, където коленете й се бяха ударили в земята.

Ненавиждаше това, че обувките й се бяха изхлузили.

Ненавиждаше това, че с нищичко не може да й помогне.

Ненавиждаше товара, който носеше заради с’хийб и всичко, което бе причинил на тялото си заради това... защото може би, ако родителите му не го бяха продали на кралицата, той нямаше да изчука всички онези жени и навярно би бил поне мъничко достоен за нея. И тогава нямаше да изгуби всички тези месеци. И може би щеше да забележи нещо, да направи нещо или пък...

Също като разговора около него, мислите му продължиха да се щурат из мозъка му, ала той бе в състояние да ги осмисли толкова, колкото и онова, което се случваше в стаята. Свиреп рев се бе надигнал в него и превземаше тялото му като цунами, помитайки всичко, освен яростта, която не можеше да бъде удържана.

Дори не разбра кога бе помръднал. В един миг държеше внимателно ръката на Селена, а в следващия вече беше до вратата на стаята. Изхвърча навън, тласкан повече от инерцията, отколкото от някакво осъзнато решение.

Тичаше ли, тичаше... ако се съдеше по начина, по който подскачаше всичко пред очите му, и прелитащите покрай него бетонни стени...

Имаше и някакъв невероятен шум. Празното помещение ехтеше от него, като механизма на огромна машина, който бе запънал и стържеше...

Нещо го сграбчи, преди да стигне до изхода към паркинга, желязна скоба, накарала го да се закове на място.

Ай Ем.

Естествено.

- Пусни го - разнесе се вик в ухото му. - Пусни го... хайде. Пусни го...

Трез поклати глава.

- Какво...?

- Пусни пистолета, Трез. - Гласът на Ай Ем беше дрезгав. -Искам да пуснеш пистолета.

Трез се вкамени, единствено гърдите му се повдигаха от запъхтяното му дишане, докато се мъчеше да схване думите на брат си.

- Исусе, Трез, моля те...

Той тръсна глава и постепенно осъзна, че действително държи нечий пистолет в дясната си ръка. Вероятно собствения си. Винаги носеше пистолет в клуба. И я виж ти - дулото беше опряно в челото му... и за разлика отпреди малко с плаките за рентгена, сега ръката му изобщо не трепереше.

- Пусни го, Трез. Заради мен. - Тъй като пръстът му беше върху спусъка, брат му очевидно не смееше да се опита да го измъкне от ръката му със сила. - Остави пистолета на земята.

В този миг всичко се проясни пред очите му: как бе скочил на крака и бе изхвръкнал от стаята. Как се беше втурнал към паркинга, като в същото време беше извадил оръжието си. С намерението да си пръсне черепа, щом се махне от тренировъчния център.

Навярно си беше помислил, че ако Отвъдното наистина съществуваше, двамата със Селена може би щяха да се срещнат там и да бъда^ заедно така, както никога не биха могли тук, на Земята.

- Трез, тя все още е жива. Не го прави. Искаш да се убиеш? Изчакай сърцето й да престане да бие, но не и преди това. Нито миг преди това.

Трез си представи Селена върху кушетката за прегледи и си помисли, мамка му...

Както винаги, Ай Ем беше прав.

Ръката му отново започна да трепери, докато я сваляше, и той го направи много бавно, боейки се пистолетът да не гръмне от някое по-рязко движение. Нямаше обаче защо да се притеснява - в мига, в който мозъкът му вече не беше в обсега на дулото, брат му се намеси, обезоръжи го само за секунда и вдигна предпазителя.

Трез остана като вцепенен, докато Ай Ем го претърси и му взе останалите оръжия, а после се остави да го отведат обратно в залата за прегледи и групичката хора, които стояха, неподвижни и потресени, до вратата.

Не преди да си е отишла, каза си. Не и докато тя все още беше тук.

За съжаление, се страхуваше, че това едва ли ще е задълго.

10

ПАРАДАЙЗ, КРЪВНАТА ДЪЩЕРЯ НА АБАЛОН, ПЪРВИ СЪВЕТНИК на краля, се намръщи срещу екрана на лаптопа си. Откакто баща й бе започнал да работи за Рот, син на Рот, всяка нощ, тя се беше настанила в библиотеката му, защото в огромното им имение сигналът на безжичния интернет беше най-силен на неговото бюро. Не че това й помагаше особено в момента. Пощата й преливаше от непрочетени имейли, защото с ¡Message на телефона си, както и Twitter, Instagram и Facebook нямаше причина да влиза в нея много често.

- Задръж за малко. Как каза, че е заглавието? - каза тя в телефона.

- „Нов подготвителен клас“ - отвърна Пейтън, син на Пейтоун. - Препратих ти го преди цял час.

Парадайз се облегна в стола на баща си.

- Просто пощата ми е пълна с толкова спам.

- Нека го пусна отново...

- Чакай, намерих го. - Тя щракна върху имейла, а после и върху приложението. - Леле. Това е официално писмо.

- Нали ти казах.

Парадайз прегледа датата, поздрава към Пейтън, двата абзаца, описващи програмата, и края.

- Майчице... подписано е от един от братята.

- Тормент, син на Харм.

- Е, ако е фалшиво, някой здравата ще си...

- Видя ли какво пише във втория абзац?

Парадайз отново се зачете.

- Жени? Я, чакай... ще приемат и жени?

- Направо не е за вярване, нали? Това е нечувано.

Парадайз отново прочете цялото писмо, по-внимателно от първия път. Няколко особено важни израза й се набиха на очи: свободни тестове за тренировъчната програма. Жени и цивилни са поканени да преминат теста за физическа годност, необходим за приема. Обучението се води лично от братята. Такса? Нямаше такава.

- Какво си мислят? - измърмори Пейтън. - Така де, уж това трябваше да е само за синове на глимерата.

- Очевидно вече не е така.

Пейтън се впусна в тирада за нежния пол и традиционните роли у дома и на бойното поле, а Парадайз се облегна в коженото кресло. До нея цепениците, грижливо подредени от догена на имението, припукваха с оранжеви пламъци в мраморната камина и излъчваха топлина, която сгряваше едната половина на лицето и тялото й. Цялата библиотека на баща й грееше е жълта светлина, полиран махагон и златните букви върху гръбчетата на колекцията му от първи издания.

Имението, в което живееха, бе едно от най-великолепните в Колдуел, с още. четиресет стаи, обзаведени също толкова великолепно: прекрасна коприна се спускаше пред прозорците с витражни стъкла. Пищни персийски килими застилаха полирани подове. Маслени портрети на предшествениците им висяха над бюфети и полици над камини. Всяко ястие, приготвено и поднесено от многобройната прислуга, се сервираше в изящен порцелан.

Парадайз от дълги години живееше тук заедно с баща си, а различни дами от глимерата я обучаваха във всичко онова, което увеличаваше Шансовете на една аристократка да се омъжи: Как да се облича. Как да забавлява. Как да се държи. Как да бъде домакинята на голямо имение.

И каква беше крайната цел? Тържеството по представянето й в обществото, което беше отложено, също като тренировъчната програма на Братството, заради нападенията преди две години.

Разбира се, плановете за нея най-вероятно отново щяха да бъдат задвижени. Оцелелите членове на аристокрацията най-сетне се бяха завърнали в Колдуел от своите скривалища и тъй като тя беше пълнолетна (бяха минали поне четири години от преобразяването й), беше време да си намери мъж.

Господи, побиваха я тръпки само като си помислеше за това...

- Ехо? - повика я Пейтън. - Там ли си?

- Да, извинявай. - Парадайз отдалечи слушалката от ухото си, когато от другата страна се разнесе силно шумолене. - Какво правиш?

- Отварям си пакет чипс. - Хрус. Мляс. - О, мамка му, страхотен е...

- Е, какво искаше да кажеш?

- Все още ми остават петнайсетина грама. Ще ги довърша заедно с чипса. След това вероятно ще си легна...

- Не, за тренировъчната програма.

- Баща ми вече ми съобщи, че отивам. Все едно. Бездруго през последните три години не правя нищо особено. Щях да се запиша, когато за първи път отвориха мястото, но... е, спомняш си какво се случи.

- Аха, и ще е най-добре да престанеш да пушиш. На тях никак няма да им хареса.

- Онова, което не знаят, не може да ги вбеси. Освен това имам права, осигурени ми от Първата поправка.

Парадайз направи физиономия.

- Първо, ти не си човек, така че тяхната Конституция не важи за теб. И второ, в нея става дума за свободата на словото, не за свободата да пушиш.

- Все тая.

Пейтън отново си дръпна, а Парадайз си представи красивото му лице, широките рамене, невероятно сините очи. Двамата се познаваха, откакто се помнеха - семействата им поколения наред се женеха помежду си, както правеха всички членове на аристокрацията. Най-зле пазената тайна в глимерата бе, че от известно време родителите му и нейният баща обсъждаха да ги обвържат...

Ниският звук на чукчето върху входната врата я накара да обърне глава.

- Кой е? - попита тя, изправи се на крака и подаде глава през вратата, за да надникне във фоайето.

Икономът им, Федрика, ситнеше напред, а баща й, който никога не отваряше вратата лично, също се показа от частния си кабинет.

- Господарю? - каза икономът. - Очаквате ли някого?

Абалон облече сакото си.

- Един далечен роднина. Извинявам се, трябваше да те предупредя.

- Аз ще се оттегля - каза Парадайз. - Хубави сънища.

Думите й бяха последвани от кратка пауза.

- Аха, и на теб също, Пари. И знаеш, че можеш да ми кажеш, ако отново сънуваш онези кошмари, нали?

- Да, татко. Лек ден.

- Лек ден и на теб.

Докато затваряше телефона, Парадайз се радваше, че приятелят й все още бе жив. След нападенията, в които бяха загинали толкова много от класата им, двамата използваха телефона, за да убият понякога безкрайните часове на деня. Връзката им беше незаменима в първите дни след нападенията, когато тя и баща й бяха отишли в планината Катскил и тя месеци наред се бе скитала безцелно из онова подобно на плевня викторианско имение.

Пейтън беше добър приятел. Ала да се обвърже с него? Парадайз не бе сигурна какво мисли за това.

Тя заобиколи писалището и изтича към фоайето, но баща й поклати глава.

- Скрий се, Парадайз. Моля те.

Веждите й подскочиха. Това означаваше да се скрие в тайните тунели на къщата.

- Какво става?

- Моля те, върви.

- Нали кйза, че е роднина?

- Парадайз.

Парадайз,изтича обратно в библиотеката, но остана до прага и се заслуша.

Тихото скърцане, с което се отвори масивната входна врата, й се стори оглушително.

- Ти - каза баща й със странен глас. - Федрика, ще ни извиниш ли, ако обичаш?

- Но разбира се, господарю.

Икономът се отдалечи, прекосявайки за миг частта от фоайето, която Парадайз виждаше. След броени секунди вратата, отвеждаща в задната част на къщата, се затвори.

- Е? - разнесе се мъжки глас. - Ще ме поканиш ли да вляза?

- Не знам.

- Тук навън ще умра. След броени минути.

Парадайз потисна порива си да надникне иззад свода и да види кой говори. Гласът не й беше познат, ала прецизното произношение и високомерният акцент издаваха аристократично потекло. Което беше логично, при положение че беше „роднина“.

- Облечен си с дрехите на войната - каза баща й. - А аз не ги допускам под покрива си.

- Оръжията или връзките ми те плашат повече?

- Не се боя нито от едните, нито от другите. Вие бяхте надвити, ако не си забравил.

- Но не и победени, съжалявам, че трябва да ти го кажа. -Разнесе се потракване, очевидно някой подаваше метални предмети. А после отекна дрънчене, сякаш нещо беше паднало върху каменните стъпала пред входа. - Ето че стоя гол пред теб. Напълно невъоръжен, а оръжията ми почиват на прага, не под покрива ти.

Аз не съм ти братовчед.

- Ти си мой роднина. Имаме много общи предци...

- Не се хаби. Каквото и да иска да предаде предводителят ти на краля, нека го изпрати през...

- Вече не съм свързан с Кор. По никакъв начин.

- Моля?

- Всички връзки бяха прекъснати. - Изтощена въздишка. -Прекарах месеците след изборите, върнали Рот на престола, мъчейки се да убедя Кор и шайката копелета да се откажат от предателството си. Ала колкото и да разисквах с тях, колкото и да ги умолявах да поемем по по-разумен път, не можах да ги накарам да се откажат от лудостта си. Най-сетне бях принуден да си тръгна. Измъкнах се от мястото, където са се настанили, и сега се боя за живота си. Нямам къде другаде да отида, а когато разговарях със Салия в Древната страна, тя предложи да те посетя.

Тяхна далечна братовчедка, спомни си Парадайз, разпознала името.

- Моля те - каза мъжът. - Заключи ме в някоя стая, ако се налага...

- Аз съм верен поданик на краля.

- В такъв случай не обръщай гръб на подобно тактическо преимущество.

- Какво предлагаш?

- В замяна на сигурно място под покрива ти, съм готов да ти кажа всичко, което знам за шайката копелета. Къде прекарват деня. Какви са навиците им. Къде се срещат нощем. Как мислят и как се бият. Несъмнено това си заслужава едно легло.

Парадайз не можеше да издържа повече. Трябваше да види кой е това. Подаде се иззад свода и надникна над изпънатите рамене на баща си. Първата й мисъл бе, че коженият панталон и раздърпаната риза на непознатия не подхождаха на интонацията му. Втората бе, че очите му изглеждаха измъчени, уморени.

Действително изглеждаше така, сякаш идваше от бойното поле; сладникава миризма омърси въздуха, докоснал тялото му, докато той прекрачваше прага.

Мъжът я забеляза незабавно и по лицето му пробяга нещо, което той побърза да скрие.

Баща й обърна глава и я стрелна с ядосан поглед.

- Парадайз - изсъска той.

- Разбирам защо се колебаеш - каза непознатият, без да откъсва очи от нейните. - Тя действително е безценна.

Баща й отново се обърна към него.

- Трябва да си вървиш.

Непознатият се отпусна на едно коляно и като сведе глава, сложи едната си ръка на сърцето, а другата вдигна към небето, с широко отворена длан.

След това каза тихо на Древния език:

- Кълна се в общите ни предци, че с нищо няма да навредя на теб, на' кръвната ти дъщеря, нито на което и да било живо същество под този покрив... или нека Скрайб Върджин отнеме живрта ми пред очите ти.

Баща й одцовФ я погледна и махна рязко с ръка - нареждане тя да се скрие и да не се показва повече.

Парадайз вдигна ръце и кимна, сякаш за да каже: „Добре де, добре“.

Върна се забързано в библиотеката и се приближи до камината. Пъхна ръка под третата полица от долу нагоре и като дръпна скрития лост, без проблем избута цялата редичка книги по добре смазания улей. Мушна се в напълно завършения коридор, който опасваше първия етаж на къщата и посредством тайни врати и шпионки осигуряваше зрителен и физически достъп до всички стаи.

Беше като в някой филм на Хичкок.

След като се затвори вътре, Парадайз отиде до стъпалата в дъното. Докато се изкачваше по тях, си мислеше колко би искала да чуе какво става отвън. Както обикновено обаче, я държаха в неведение - баща й никога не й казваше нищо.

Това беше част от някогашния начин на мислене: благовъзпитаните девойки не биваше да се безпокоят за неща като загадъчни, отдавна изгубени роднини, които се появяват неочаквано, въоръжени до зъби. Или пък къде работи главата на семейство, колко печели и на колко възлиза състоянието му. Например когато баща й беше назначен за пръв съветник на краля, това бе всичко, което й беше казано. Нямаше никаква представа какво представлява работата му, какво прави за краля и Братството... За бога, та тя дори не знаеше къде ходи всяка вечер.

У бедена бе, че той искрено вярва, че го прави за нейно добро. Но изобщо не й харесваше да знае толкова малко.

Когато стигна до последното стъпало на тайното стълбище, тя направи петнайсет крачки и спря пред един панел. Резето беше вляво и тя го освободи.

Всичко в спалнята й беше момичешко и ефирно - украсеното с волани легло, дантелите по прозорците, дори бродираните килими, които бяха като пантофи, които не беше нужно да обуваш.

Отиде до вратата и я заключи. Знаеше, че това бе първото, което баща й ще провери, когато се качи. А ако не дойдеше на втория етаж, защото бе останал с техния „гостенин“, щеше да изпрати Федрика да провери.

Парадайз изрита обувките си и се тръшна върху завивката на леглото. Впери поглед в балдахина над себе си и поклати глава. Заключена в стаята си. Откъсната от всякаква дейност.

Непосредствено след нападенията това бе единственото място, където искаше да бъде, единственият начин да се почувства в безопасност. Ала нощите на ужас се бяха превърнали в месеци на тревога... отстъпили място на една неспокойна нормалност. .. която най-сетне бе станала обикновен живот.

И сега тя се чувстваше като пленница. В тази стая. В тази къща. В този живот.

Парадайз погледна към заключената врата. Кой ли беше този мъж, зачуди се тя.

11

СЕЛЕНА БАВНО ОСЪЗНА, ЧЕ НЕ СЕ НАМИРА В СВЕТИЛИЩЕТО. НЕ знаеше обаче къде е попаднала - мозъкът й бе твърде бавен, за да осмисли едновременно сигналите на тялото й и онези на средата, която я заобикаляше, сякаш пристъпът бе вкаменил не само тялото, но и ума й.

Постепенно обаче почувства, че в лицето й вече няма трева. В далечината не се виждаха нито дървета, нито храмове. Не се носеше тихата песен на течаща вода откъм баните.

Опита се да повдигне глава и простена.

- Селена?

Лицето, което изплува пред очите й, я накара да се просълзи. БешеТрез... беше Трез...

Излязъл сякаш от сънищата й, той стоеше пред нея и тя го изпиваше с поглед - гладката му тъмна кожа, черните очи с формата на бадеми, ниско подстриганата черна коса, внушителното излъчване на размерите му.

Първият й порив бе да посегне към него, ала пареща болка я накара да спре ц да простене.

- Доктор Джейн! - извика той. - Будна е!

Трез, почакай, трябва да ти кажа нещо.

- Доктор Джейн!

Не, не се тревожи за това. Трябва да...

- Не може да диша!

Всичко стана толкова бързо. Изведнъж нахлузиха маска на лицето й и дробовете й се изпълниха с въздух. Около нея изригнаха гладове. Пронизително пиукане говореше, че някоя от алармите с§ беще задействала...

Опитаха се да я изпънат и ставите й издадоха звук на протест. О, чакай малко, тя бе тази, която се опитваше да помръдне... искаше да се надигне, за да види какво става.

- Движи се! - Беше Трез... Сигурна бе в това. - Ръката й помръдна!

- Има сърдечен арест. Можеш ли да я обърнеш по гръб?

Последвалата болка беше толкова силна, че тя изпищя.

- Съжалявам - каза Трез в ухото й, гласът му беше дрезгав. - Съжалявам, любима. Толкова съжалявам, ала трябва да те накарам да легнеш изпъната...

Селена отново изпищя, но не мислеше, че се чу някакъв звук. А после зрението й се замъгли - първо в периферията, докато не стигна до средата, като облаци, забулили небето.

Изведнъж усети, че се взира в медицинска лампа... което означаваше, че незнайно как бяха успели да я сложат по гръб. А след това дойде натискът върху раменете, гръбнака, ръцете й. Зрението й ту угасваше, ту се връщаше, мъглявината се отдръпваше и отново прииждаше, докато я разтърсваха вълни от болка.

- Страх ме е да не й счупя нещо - процеди Трез.

Значи, неговите ръце бяха около китките й и я принуждаваха да остане легнала.

- Трябва ми достъп. Сега.

Доктор Джейн се появи от другата страна на масата, стиснала неголеми блокчета, от които стърчаха навити жици.

Свалете й дрехите. - Доктор Джейн вдигна поглед. - Мъжете ще трябва да излязат, иначе той няма да ни позволи да се доближим до тялото й.

Алармата вече пищеше без прекъсване, силен, пронизителен звук.

- Отдръпнете се! - нареди доктор Джейн и в следващия миг Селена усети как тялото й бе разтърсено от мълния: повдигна го от масата, трошейки всеки неин прешлен, изтръгвайки гръбнака й от мястото му.

Докато се строполяваше върху тънкия матрак на кушетката за прегледи, настъпи кратка, поразително ясна пауза, в която тримата души, които я бяха заобиколили, доктор Джейн, медицинската сестра Елена и Трез, се взираха в нея. Тя се съсредоточи върху Трез... и именно тогава забеляза още някого, застанал непосредствено до него, едро тяло, обърнато на другата страна, тъмна глава, сведена надолу и гледаща встрани.

Ай Ем.

Това беше добре. Радваше се, че Трез може да разчита на него.

Отвори уста под маската, приковала поглед право в черните очи на своята сянка. Само ако можеше да му каже...

Около нея отново изригна хаос, дробовете й се удариха в ребрата й, разнесоха се гласове, хората размениха местата си.

- Престани да я обдишваш! - извика доктор Джейн. - Отдръпнете се!

Нова струя електричество я връхлетя и разкриви тялото й. Този път нямаше пауза. Мощното свиване на дробовете й се завърна незабавно, отново и отново.

- А сега какво? - попита Трез задавено.

О, прескъпа Скрайб Върджин, той плачеше.

Трез - каза му тя с мислите си. - Обичам те...

* * *

Целият живот на Трез бе съсредоточен в уреда с жизнени показатели на около трийсетина сантиметра над масата за прегледи. Цял куп жици свързваха Селена е компютъра и върху монитора имаше най-различна информация, която не му говореше почти нищо. Онова, което разбираше обаче, и то съвсем ясно, бе, че жълтата линия, която минаваше в дъното, трябваше да се издига и спуска на равни интервали с ударите на сърцето й.

Само че тя не се движеше е хубав, сигурен ритъм... дори и след като всичко се беше объркало и доктор Джейн беше допряла лопатките до тялото на Селена, изпращайки електричество в гърдите й.

Равна. Линията отново беше равна.

Елена продължаваше да обдишва; ръцете й непрекъснато се впиваха в бледосиния балон, който вкарваше въздух в дробовете на Селена. А Трез все така се взираше в жълтата линия, опитваше се да $ накдра да подскочи, да реагира на удар в гърдите на Селена.

- По дяволите, бий...

Нещо докфсна лицето му и той отскочи назад... само за да установи, че*всъфност Селена беше посегнала към него - бледата й тънка ръка се протягаше към него с накъсани движения, сякаш ставата беше ръждясала.

- Селена - каза той и се наведе, така че тя да не трябва да се напряга. - Селена...

Целуна дланта й, пръстите й, а после я остави да докосне бузите му. Очите й бяха невероятно сини, искрящи, грейнали. И за миг всичко избледня, оставяйки единствено тях двамата, стените на стаята, оборудването, хората, дори обичният му брат изчезнаха.

Устните й под прозрачната маска се раздвижиха.

- Добре, добре. - Нямаше представа какво се опитва да му каже. - Можеш ли да останеш с мен? Моля те, остани тук... не си отивай.

Движеше се и това беше добре, нали?

- Селена! - Мамка му, очите й отново се обръщаха навътре. - Селена...!

- Губим я!

Нямаше никаква осъзната мисъл от негова страна. В мига, в който доктор Джейн извика тези ужасни думи, Трез се пръсна на късчета и покри тялото на Селена с молекулите си, с енергията си, с душата си, обгръщайки я от всички страни. Хвърли се в нея, проникна през кожата й, потъна дълбоко, споделяйки цялото си същество с надеждата, че по някакъв начин ще успее да направи онова, което медицинските апарати не бяха успели.

Че по някакъв начин би могъл да я върне...

И тогава то се случи.

Така сигурно, сякаш Селена протегна ръце и грабна онова, което той искаше да й даде, мощно притегляне, което се вкопчи в същността му, привлече го към себе си, взе от него.

„Точно така - помисли си той. - Използвай ме...“

- Напипвам пулс! - извика някой.

- Тя диша!

Трез чуваше коментарите не като звуци, а като мисли... но не спря. Беше прекалено рано. Все още не беше дал достатъчно.

И все пак твърде скоро силата му започна да отслабва, енергията му се отцеди изведнъж, не постепенно. Колкото и да му се искаше да продължи да й помага, знаеше, че трябва да приеме физическите си очертания или щеше завинаги да си остане като пара, а това би било смъртна присъда.

Не и докато тя е жива, каза си той.

Пък и можеше да й помогне отново, след като...

Приземи се болезнено върху плочките на пода, сякаш го бяха съборили. Оттам ясно виждаше червените медицински чехли на доктор Джейн, сините - на Елена, както и коленете на брат си, който моментално приклекна до него.

Без да губи нито миг, Ай Ем го улови под мишниците и го изправи до главата на Селена, подкрепяйки го, когато видя, че не е в състояние да се задържи на крака.

Нямаше представа какво правят доктор Джейн и Елена, които обикаляха изпънатото тяло на Селена, стиснали най-различни медицински уреди...

Вратата към коридора се отвори рязко. Мани Манело, човешкият лекар и колега на Джейн, носеше цивилно облекло и изглеждаше така, сякаш страшно беше бързал да дойде.

Грешният пол. Като се имаше предвид, че Селена е гола.

Горната устна на Трез се повдигна, оголвайки внезапно издължили се вампирски зъби; в гърлото му се надигна ръмжене.

- Трафикът беше отвратителен! - каза Мани. - Много съжалявам...

- Излез! - изкрещя доктор Джейн, вдигайки поглед от очите на Селена, които тъкмо преглеждаше с джобно фенерче. - Освен ако не искаш да те ухапят.

Мани го погледна, вдигнал високо вежди, а Трез почувства как силите му се завръщат. И не само той го забеляза. Ай Ем обви яките си ръце около гърдите му.

- Ей сега ще дойда да обсъдим случая - обеща доктор Джейн на своя колега.

- Ясно. - Мани махна на Трез. - Съжалявам, мой човек.

Трябваше да му се признае, че бързо се ориентира, помисли си Трез, докато Мани излизаше навън.

- Има ограничена подвижност в ръцете, от върховете на пръстите до раменете - съобщи Елена и като отиде в долния край на кушетката, улови крака на Селена. - Бедрената става. Коляно. Глезен. Същото.

- Жизнените.,показатели са стабилни - каза доктор Джейн. -Искам да й направим нови снимки веднага щом се уверя, че ще остане с нас. - След това погледна към Трез. - Ти я върна. Ти й спаси живота.*

Сякаш чула думите й, Селена го погледна. Трез отвори уста, за да отговори, но не успя. Все едно някой го беше изключил от света, всичко избледня и се отдръпна и той изгуби съзнание.

Единственото, което чуваше дори след като припадна?

Ритмичното пиукане на машината, отмерваща ударите на сърцето на Селена.

12

Девическо училище „ Браунсуик”, Колдуел

ДЕНЗЪЛ БЕШЕ ПРАВ В „АМЕРИКАНСКИ ГАНГСТЕР“. НАЙ-ДОБРИТЕ пласьори на дрога бяха добри бизнесмени. А за това не беше необходима никаква диплома от Харвард.

Господин К., главният лесър в Обществото на лесърите, не беше някакъв шибан костюмар, на чиято стена висеше тъпа хартийка, поставена в рамка. Той беше роден и отраснал на улицата и страшно го биваше да пласира стока.

Докато слънцето залязваше зад строшените стъкла на кабинета му, той подреждаше парите си, купчинките изпомачкани двайсетачки - пристегнати с ластичета, които беше откраднал от фотокопирните пунктове в офиса на „Федекс“. Не изглеждаха кой знае колко много, но това бе нещо, което филмите обикновено оплескваха.

Господин К. се наведе и награби поредната шепа смачкани, мръсни банкноти от торбата на пода. Хората му имаха нареждане всяка сутрин да си изпразват джобовете тук, в директорския кабинет, и дори да му отнемеше цял ден, той винаги ги броеше сам, без ничия помощ.

В момента, след близо една година в бизнеса, разполагаше с около стотина дилъри - броят им се променяше в зависимост от това, какъв беше коефициентът на убийствена дейност на Братството. Идеята му да събере Обществото на едно място в това изоставено девическо училище се бе оказала много добра. Така можеше да ръководи убийците като военен отряд - живееха заедно, имаха график, а той лично следеше всяко поемане на дъх и всяка продажба.

Трябваше да съградят наново толкова много.

Малко след като Омега бе дошъл при него и го бе направил Главен лесър, той си бе дал сметка, че повишението не означава нищо. Обществото не разполагаше е никакви пари. Нямаше покрив над главата. Никаква организация или план. Сега всичко това се беше променило - едно необикновено, несигурно съюзничество беше разрешило първия проблем, което на свой ред щеше да се погрижи за втория и третия. Четвъртият зависеше от него.

В момента всичко, което трябваше да прави, бе да продължи да трупа средства. Да държи хората си под контрол. Да следи парите, които влизаха и излизаха. Да започне да събира различни военни играчки. А когато най-сетне бе достатъчно въоръжен?

Щеше да избие Братството на черния кинжал и да остане в историята като онзи, който най-после си беше свършил шибаната работа.

Господин К. довърши броенето, докато последните лъчи светлина се отреждаха от нощното небе. След това се изправи, препаса си два четиресеткалиброви пистолета и натъпка пачките в един сак. Възлизаха на четиристотин хиляди долара.

Не беше зле за четиресет и осем часа работа.

Излезе, без да си прави труда да заключва - в мястото можеше да се проникне отвсякъде. Прозорците бяха като решето, вратите висяха на пантите си, а запустелият двор на гниещото училище пансион беше обграден от желязна ограда, в която имаше повече счупени, отколкото здрави участъци.

Какво държеше хората настрани?

Убийците, които патрулираха непрекъснато, стражи, чиято единствена работа бе да се оправят с всеки, припарил прежалено близо.

Добрата новина бе, че на мястото му се носеше славата, че е обитавано от призраци, така че, когато на няколко петнайсетгодишни келешчета им хрумнеше да проникнат вътре, един-два от триковете на Омега бяха достатъчни, за да се оправят с този малък проблем. На всичкото отгоре на момчетата му им харесваше да изкарват акъла на онези идиоти, което беше за предпочитане пред това, да ги пречукат. Труповете създаваха самцио неприятности, а той предпочиташе да не намесва човешката полия. В края на краищата във войната против вампирите имаше едно-единствено правило: хората не са поканени.

Когато излезе навън, господин К. се качи в черния си линкълн „Нав“ и ©бърйа върху неокосената изсъхнала трева. В полумрака усещаше как момчетата му обикалят периметъра, въпреки че не можеше да ги види - ехото от кръвта на Омега в тях вършеше по-добра работа от GPS чипове, наврени в задниците.

Така че, да, прекрасно знаеше, че миналата нощ беше изгубил един от хората си. Почувствал го бе като шок под пепеливо бледата си кожа. Шибаното Братство. На всичкото отгоре у задника, който беше убит, имаше пари и дрога, така че загубата възлизаше на поне пет хилядарки.

Всяка нощ той имаше между двайсет и двайсет и пет дилъри из колдуелските улици, работещи на смени от по четири часа. Смените бяха изключително важни. Проточеха ли се над двеста и четиресет минути, убийците носеха у себе си прекалено сериозни активи и можеха да изгубят твърде много, ако бъдеха прибрани от ченгетата или убити от Братството. Толкова много, че да започнат да им идват разни идеи.

Беше научил как да се оправя с бизнеса, когато все още беше човек и пласьор на дребно, опитващ се да се добере до нещо по-мащабно. А истината бе, че Омега имаше нужда от него. Не обратното.

Всеки път избираше различен маршрут, за да отиде при доставчика си, като много внимаваше да не му се лепне някоя кола, за да е сигурен, че не го следят нито ченгетата, нито онези от Бюрото за алкохол, тютюн и огнестрелни оръжия. Освен това никога не говореше по телефона с доставчика си - технологичният напредък в редиците на местните и федералните агенти го правеше прекалено рисковано. Плановете се уговаряха и променяха на място, а ако някоя от двете страни не се появеше, влизаха в действие предварително съгласуваните резервни планове, които гарантираха, че ще се срещнат отново.

Никой от хората му нямаше представа за самоличността на доставчика му и това трябваше да си остане така. Някога и той бе там, където се намираха те сега... последното, което искаше, бе някой да се полакоми за мястото му.

А фактът, че доставчикът му беше вампир? Ама че смешно.

Размяната за тази седмица беше насрочена за деветдесет минути след залез-слънце, не много далеч, но не и твърде близо до каменоломната. Отне му поне четиресет и пет минути по магистралата, за да отиде в района на срещата, а после беше време да кара полека. Когато навлезеше в полята, трябваше да се движи по запуснат еднопосочен път. Отбивката беше обрасла в дървета и храсталаци, които я превръщаха в същински тунел, а на светлината от фаровете му се виждаше знак, предупреждаващ за опасност от тресавища.

След около двеста метра господин К. ги угаси. Също като доставчика си и той беше програмиран така, че да действа спокойно на тъмно, и сега на очите му им бе необходима само секунда, за да се настроят.

Благодаря ти, Омега.

Отбивката, която търсеше, се появи от лявата му страна след около четвърт миля и той подкара още по-бавно. В миналото, когато все още беше човек, сърцето му винаги се разтуптяваше по-силно, когато настъпеше моментът за подобна размяна. Сега не само че в гърдите му не тиктакаше никакво сърдечно оборудване, но и от стреса нямаше и следа. Шефът му така беше барнал шасито и химията на мозъка му, че той бе в състояние да се справи с всичко, което би могло да се случи, със или без конвенционалната подкрепа на пистолети и амуниции.

Така че, не, не се тревожеше. Въпреки че много скоро близо милион долара щяха да преминат от един криминален елемент в ръцете на друг.

Когато най-сетне стигна до мястото на срещата, рейндж роувърът на „партньора му“ вече беше спрял на квадратната просека, а по изпомачканите фиданки и храсталаци личеше, че е обърнал, готов да си тръгне. Господин К. се приближи откъм мястото на шофьора и двамата свалиха прозорците си.

Вампирът, който се занимаваше с вноса на дрогата, си беше чиста проба Дракула - сресана назад черна коса, очи като лазерния мерник на някой глок, остри вампирски зъби и излъчването на някой, който обича да причинява болка.

Умът му обаче действаше като този на господин К.

- Четиристотин - каза господин К. и като се пресегна, взе сака.

Подаде сака през прозореца, вампирът го пое и му върна друг, досущ катр първия.

- Четиристотин.

- Четиресет и осем? - попита господин К.

- Четиресет и осем. Сто четиресет и девет и четиресет.

- Залез-слънце. Деветдесет.

- Залез-слънце. Деветдесет.

Двамата вдигнаха прозорците си едновременно, вампирът натисна газта и отпраши, без да пали фарове.

Господин К. обърна и го последва; в мига, в който стигнаха до асфалтирания път, доставчикът пое наляво, а той - надясно.

Никакви свидетели. Никакви усложнения. Пълен синхрон.

За двама заклети врагове от противниковите лагери във войната, те се разбираха просто чудесно.

* * *

Абалон, син на Абалон, прие физическите си очертания пред историческа къща в един от най-богаташките квартали на Колдуел. Идваше в красивото имение за двеста седемдесет и първа нощ.

Глупаво бе да брои, разбира се, но то беше по-силно от него. Неговата шелан беше починала, а дъщеря му съвсем скоро щеше да бъде представена на глимерата за обвързване, така че назначаването му за първи съветник на Рот, син на Рот, бе единствената годишнина, която можеше да очаква. Не минаваше и нощ, в която да не се гордее с това, че се бе оказал достоен за името на баща си, служейки на трона.

Или поне обикновено беше така. Днес за първи път имаше чувството, че разочарова и своя баща, и своя крал.

Приближи се до вратата, преглъщайки мъчително, и извади медния ключ, който Братството му беше дало преди близо година. Докато прекрачваше в имението, си пое дълбоко въздух и долови миризмата на препарат за лъскане на подове, пчелен восък и лимон. Миризмата на богатство и изисканост.

Кралят все още не беше пристигнал и Абалон извади телефона си, за да се увери, че няма пропуснати обаждания. Нищо. Кралят не беше отговорил на нито едно от трите му позвънявания и на съобщенията, които беше оставил на гласовата поща.

Неспособен да стои на едно място, той отиде в гостната вляво с приглушен жълт декор, портрет в естествен ръст на някакъв френски крал и грижливо подредени покрай стените меки столове, сякаш това беше чакалнята на луксозен лекарски кабинет. Въведе паролата си в компютъра на бюрото до прага, все така неспособен да седне.

Рот беше възобновил благородната традиция на аудиенции с цивилните граждани и онова, което в продължение на години бе жизненоважна връзка между владетелите и техните поданици, се бе превърнало в причудлива смесица между старо и ново. Сега срещите се уговаряха с помощта на есемеси и имейли. Всички запитвания се описваха в екселска таблица, която можеше да бъде сортирана по дата, проблем, семейство или разрешение. Постановленията на Древните закони също можеше да бъдат търсени не само в някогашния им хартиен вариант, но и като част от база данни, създадена благодарение на Сакстън.

Срещите очи в очи обаче си оставаха непроменени и древни - само поданикът и кралят, на четири очи, потвърждавайки наново тази важна връзка и укрепвайки единството на расата.

Абалон беше създал и се грижеше за поддържането на тази нова система на водене на архиви и тя се оказваше незаменима. Ала обемът на запитванията непрекъснато се увеличаваше (само през последните три месеца броят им беше нараснал четирикратно) и той започваше да затъва в бумащина и организиране на програмата.

Всяко забавяне беше недопустимо - неуважение както спрямо Рог, така и спрямо просителите. Следователно ставаше все по-очевидно, че Абалон ще има нужда от помощ. Нямаше обаче представа къде да я намери. Проблемът беше с доверието. Нуждаеше се от някого, на когото би могъл да вярва безрезервно.

Работата бе там, че не знаеше откъде да започне с търсенето... особено при положение че всички хора, които познаваше, бяха аристократи, а глимерата бе не само източникът на заговора, който едва не бе свалил Рот от престола, но и бяха лишени от цялото си политическо влияние. Безумие би било да предположи, че недоволните сред тях се бяха изпарили като по чуло. И именно това бе една от причините появата на Троу на прага му тази сутрин да го обезпокои толкова.

Абалон си заповяда да се съсредоточи и разпечата списъка със срещите за тази вечер, след което отиде в импровизираната тронна зала, за да се увери, че всичко е както трябва. Така беше. Мястото, което някога бе служило за трапезария, сега бе превърнато в^тая за аудиенции... ала напълно в стила на краля, всичко беше съвсем семпло. Никакви златни престоли и хермелинови наметки, никакви завеси от тежко кадифе и пищни килими. Само няколко кресла, наредени едно срещу друго пред камината, вжоятб през есента и зимата бумтеше весел огън, а през пролетта и лятото имаше свежи цветя от градината.

Цепениците вече бяха подредени в огнището и той се приближи, за да ги запали.

Истинският трон, онзи, на който бе седял бащата на Рог, както и неговият баща преди това, се намираше в имението на Братството. Или поне така бе чувал. Абалон никога не бе стъпвал в тайното имение и не проявяваше никакъв интерес към местоположението му, нито имаше желание да го посети.

Съществуваше информация, която бе твърда опасна за онзи, който я научи.

Което бе единствената причина да не изрита братовчед си на улицата посред бял ден, след като не бе успял да се свърже с краля. Защото дори и Троу да го надвиеше, нямаше да научи нищо съществено от него, нищо, което би могло да навреди на Рот или на Братството. Това място се охраняваше от братята винаги когато Рот идваше тук, а Вишъс беше настоял да монтират бронирани стъкла, противопожарна изолация, метална мрежа около трапезарията и кухнята, както и други охранителни мерки, за които Абалон не знаеше. Сега тази къща бе по-сигурна и от Форт Нокс^5.

Тук нямаше защо да се бои от шайката копелета. Нито от Обществото на лесърите.

Освен това Троу просто се беше оттеглил в една стая за гости и бе заспал, сякаш се възстановяваше от сериозна рана, без да създаде повече неприятности от който и да било друг гостенин.

И все пак.

Минутите течаха, Абалон крачеше из стаята...

- Добре ли си?

Абалон се обърна толкова рязко, че скъпите му мокасини изскърцаха върху полирания под.

- Господарю...!

Незнайно как, Рот бе успял да влезе не само в къщата, но и в стаята, без да се чуе нито звук... и не за първи път Абалон бе изпълнен от страхопочитание. Кралят беше висок над два метра и толкова мускулест, че воинската му природа бе физическо присъствие, от което на човек му идваше да закрие главата си с ръце и да се предаде, само и само да се махне от пътя му. С черната си коса, която се спускаше чак до хълбоците, и тъмните очила, които криеха слепите му очи от всички, освен от възлюбената му кралица, той бе едновременно аристократично красив и брутално властен. И разбира се, да не забравяме и външните признаци на високопоставеното му положение: черният диамантен пръстен на ръката, с която държеше кинжала, и татуировките, които се спускаха от вътрешната страна на ръцете му, описвайки родословието му.

Излъчването му винаги действаше на Абалон като шок, независимо колко часове прекарваше в негово присъствие. Нещо, което важеше с особена сила в нощ като тази.

Кралят се наведе и отвърза Джордж, своето куче водач, след което погледна през рамо.

- Бъч? Ще ми дадеш ли минутка тук?

- Имаш я.

Братът с бостънския акцент се приближи до плъзгащата врата и докато панелите се затваряха, Абалон си помисли, че никога не бе очаквал един ден самият той да поиска аудиенция при краля.

Ноздрите на Рот се разшириха.

- Нещо те тревожи.

По някаква причина на Абалон му се прииска да коленичи.

- Опитах се да се свържа с вас, господарю.

- Да, знам. Като никога прекарвах деня в Манхатън със своята шелан. Получих съобщенията едва преди пет минути и прецених, че за каквото и да става дума, най-добре да го направим очи в очи.

- Действително.

- Е, какво става?

Прескъпа Скрайб Върджин, сигурно това бе усещането да изневериш на онази, е която си обвързан, помисли си Абалон.

- Аз...

- Каквото и да е, можеш да ми кажеш. И ще се справим с него.

- Аз, ъъъ, имах посещение тази сутрин, точно преди изгрев-слънце. Мой братовчед.

- И това не е,добра новина?

- Става дума за Троу.

Вместо да се сепне или да изругае, кралят се изсмя тихичко... доста наподобяваше мъркането на голяма котка, предвкусваща ядене.

- Положението се оплита. Не ми каза, че ти е роднина.

- Защото не знаех. Научих го от една трета братовчедка. Мисля, че е родство по брак. Ако бях имал някаква представа...

- Не се тревожи. Не си отговорен за семейното си дърво. -Ноздрите му отново се разшириха. - Предполагам, че не е бил добре дошъл в дома ти.

- Не, господарю. Приех го единствено защото в замяна ми предложи информация за шайката копелета. Твърди, че ги е напуснал и е готов да ни разкрие тяхното местоположение, стратегията и плановете им.

Кралят се усмихна, разкривайки вампирски зъби, дълги като ками.

- В такъв случай определено искам да се срещна с него.

Абалон се поддаде на инстинкта си, приближи се и коленичи на голия дървен под.

- Господарю, трябва да знаете...

Кралят сложи ръка на рамото му и дланта му бе толкова огромна, че сякаш обгърна цялото тяло на Абалон.

- Верността ти е към мен и само към мен. Усещам го по миризмата ти. Чувствам го. Забрави угризенията. Сега той е в дома ти, така ли?

- Да.

- В такъв случай ще отида при него.

- Не предпочитате ли да изпратите някого?

- Нямам какво да крия и не се боя нито от него, нито от Кор и неговата шайка момичета. Забрави ли, че веднъж вече се опитаха да ме убият? Не се получи. Опитаха се да ме свалят от престола? Все още съм на него. И с пръст не могат да ме докоснат.

Сякаш прочел мислите му, Рот протегна черния диамант и Абалон улови онова, което му предлагаха, и докосна устни до свещения камък, сгрян от плътта на огромния мъж.

- Бъч - извика Рот. - Обади се на Братството. Отиваме на гости.

Братът изрева нещо от другата страна на вратата, а кралят се наведе, за да погледне в очите на Абалон.

- А сега, съветнико, искам да пренасрочиш аудиенциите, планирани за първите два часа тази вечер.

- Да, господарю. Незабавно.

- А след това отиваме у дома ти.

- Каквото наредите, господарю. Каквото наредите.

13

Онзи, който спаси Трез от пленничеството му, изобщо не се оказа живо същество. Не беше дори и предмет. Свободата си, когато най-сетне дойде, той дължеше на един невзрачен отдушник в горния десен ъгъл на огромните покои, в които беше пленен.

Три нощи преди да избяга, лежеше по гръб, без да мисли за нищичко, когато струя студен въздух изведнъж докосна скъпоценните камъни върху одеждите му и охлади кожата му. Той се намръщи и когато погледна нагоре, видя решетката, завинтена в гладката бяла стена.

Охранителни камери следяха всяко негово движение, така че не биваше да показва никакъв интерес. Ала то го накара да се замисли. Сенките можеха да се дематериализират и освен това можеха да се превръщат в дим, което им позволяваше да прекосяват огромни разстояния и да останат невидими, когато достигнат крайната си цел.

Неведнъж беше опитвал и двете... без никакъв успех, така че в началото пропъди всякаква мисъл за бягство през отдушника.

Ала на следващата вечер, без някаква особена причина, погледът му се спря на онова, което бяха сложили върху тялото му. Скъпоценните камъни... искрящите, блещукащи скъпоценни камъни, инкрустирани, както той си мислеше, в злато. Металът имаше сребрист цвят, така че трябва да беше бяло злато, нали?

Освен ако не беше... неръждаема стомана. Единственото, през което дампцрите, дори да бяха сенки, не можеха да се дематериализират.

Той погледна през мраморната стая към банята. Дори когато беше във ваната, когато тялото му беше ритуално почиствано... те го държаха окичен със сапфири и диаманти -ленти, инкрустирани с тях, обгръщаха шията и раменете, китките и глезените му, преди да влезе във водата. А щом излезете от нея, начаса му надяваха ризницата от скъпоценни камъни.

Той затвори очи. Защо не се беше сетил за това по-рано?

Беше му отнело още две нощи, две зазорявания и две смрачавания, преди да си изготви план. Разписанието на храненията, къпанията, упражненията и обучението му никога не беше еднакво, сякаш нарочно искаха да избегнат каквато и да било рутина, движенията на Ай Ем също бяха непредсказуеми - тъй като не беше Помазаният, той разполагаше с известна свобода, позволено му беше да излиза из двореца за упражнения или хранене... макар че дори това не беше твърдо установено.

Докато обмисляше всичко това, Трез много внимаваше по никакъв начин да не промени изражението, отношението, навиците си, ала през цялото време мозъкът му създаваше и претегляше различни теории, търсейки възможни усложнения и провали.

Беше очаквал да се забави дори още повече, но моментът беше настъпил неочаквано благодарение на един изпуснат метален поднос. Една прислужница се беше подхлъзнала на прясно излъскания мраморен под и навсякъде се бяха разхвърчали храна, чинии и прибори. Ай Ем, услужлив както винаги, бе предложил да й помогне да изчисти и двамата бяха излезли, за да вземат почистващи материали от килерите в коридора.

Ключалката на скритата врата на килията беше изщракала.

И това бе то.

Трез светкавично беше съблякъл дрехите си, смъкнал бе тънката мрежа и скъпоценните камъни от себе си, разкопчал бе всякакви колани и катарами. А после, гол и облян в кръв от усилието, беше затворил очи и се беше съсредоточил.

Притеснението му бе толкова голямо, че едва не се бе провалил, особено когато чу крясъци от другата страна на вратата - охранителните камери бяха докладвали действията му точно и незабавно.

Твърдото убеждение, че това е единственият му шанс, му бе помогнало да изтръгне непозната дотогава сила от дълбините на съществото си.

Миг преди да се понесе във въздуха, С’Екс бе нахлул през вратата и за частица от секундата погледите им се бяха срещнали. А после той се бе издигнал нагоре и се бе изпарил през отдушника.

Пуф!

Беше се понесъл през тръбите, следвайки въздушната струя, която се блъскаше в него - мислеше, че течението ще го изведе навън. Оказал се бе прав. Секунди по-късно бе излетял в нощта навън, издигайки се високо над своя затвор, толкова слисан, че бе успял, че едва не бе приел отново физическите си очертания и не се бе строполил на покрива на палата.

Успял бе да се овладее и се бе понесъл в нощта, без посока, без план, без пари, без нищичко...

Ала свободата беше безценна... и в крайна сметка щеше да направи така, че пътят му да се пресече с този на един вампир, който промени посоката на целия му живот...

* * *

- Трез? Мой човек?

Трез се изтръгна от съня така рязко, както бе излетял от онази вентилационна система. За частица от секундата нямаше представа къде се намира. Миг по-късно обаче чифт аметистови очи пред лицето му накараха всичко да се завърне: тренировъчния център, Селена, настоящето, не миналото.

- Селена...

Ривендж протегна ръка.

- Хей, по-полека. Почти я изкъпаха.

- Изкъпаха я... - Трез разтърка лице и се огледа наоколо, виждайки цял куп бетонни стени.

Исусе, толкова беше изтощен, че беше заспал в коридора пред стаята за прегледи, само за четирите секунди, които му бяха необходими, за да седне и да си поеме дълбоко дъх.

Ривендж изсумтя, докато се настаняваше на твърдия циментов под, подпирайки се на бастуна си. Протегна крака и обви дългото палто от норка около бедрата си, въпреки че не беше по-студено от двайсет градуса.

- Елена ми се.обайи. - Рив го огледа изпитателно и ако се съдеше по изражението му, онова, което видя, очевидно не му хареса. - Щях да дойда по-рано, но имах работа на север.

- Как са твоите колонисти? Все такива психари?

- Как си?

- Страхотно, ваше височество.

- Не ме занасяй, окей?

- Извинявай. - Трез облегна глава на хладната стена. - Бил съм и по-добре.

Рив погледна към затворената врата на стаята за прегледи.

- Къде е Ай Ем?

- В съблекалнята. Мисля, че отиде да си вземе душ.

- Знаех си, че ще бъде до теб.

- Аха.

Възцари се мълчание, а после Рив каза:

- От колко време се познаваме?

- Милион години.

Гълтачът на грехове се изсмя рязко.

- И на мен така ми се струва.

- Аха.

- Е, защо не ми каза?

- За...? - Когато Рив просто повдигна вежди, Трез си пое накъсано въздух. Естествено, че искаше да знае за Селена и обвързването. - Виж, дори аз не исках да знам какво изпитвам към нея. Просто... мамка му, знаеш какъв бях с курвите. Как бих могъл да предложа нещо подобно на една Избраница? Ала сега това. Мамка му, цялото пропиляно време. Не че непременно щяхме да бъдем заедно, но... може би щях да успея да помогна. Или...

Макар че, ако се съдеше по думите на другата Избраница, заболяването или каквото беше там май щеше да си протече, както то решеше, независимо какво правеха те.

- Имам известен опит с това - измърмори Рив. - Когато се запознах с Елена, тя и представа си нямаше, че съм наполовина гълтач на грехове, още по-малко пък - наследник на престола на симпатите. Определено не изгарях от нетърпение да й кажа, но не беше, като да можех да скрия белезите по ръцете си, нито пък импулсите си, нито кой съм. А нека ти напомня, че тогава имах същата нощна работа, която ти вършиш сега. Едва ли беше най-добрата новина, която да поднесеш на малката женичка. Съпротивлявах се толкова дълго, колкото можах, а когато истината излезе наяве? Сигурен бях, че ще ме напусне. Убеден бях в това. За известно време гя наистина го направи, а аз нито за миг не престанах да я обичам. Но в крайна сметка всичко се нареди.

На Трез му се искаше да може да почерпи утеха от тази история.

Селена ще умре.

- Може би. А може би не. Слушай, определено не съм фен на моя клон от расата, но там, на север, знаем доста неща. Нека видя дали няма да науча нещо.

Трез завъртя глава и то погледна.

- Не е нужно...

- Престани.

Трез извърна поглед.

- Ще ме накараш да се разплача. Мразя да се чувствам като някой женчо.

- Ти би сторил същото за мен.

-Ти вече ме спаси веднъж.

- Ще ми се да мисля, че се спасихме един друг.

Мислите на Трез се върнаха към нощта, когато двамата се бяха срещнали за първи път. Онази хижа високо в планината, първата постройка, на която се беше натъкнал, след като най-сетне се бе спуснал от въздуха... същата, в която Рив бе принуден да прави секс с онази гадна симпатска принцеса, която го изнудваше.

Трез се беше приютил там, когато Рив бе пристигнал и на два пъти бе изчукал кучката. След това тя го беше зарязала рухнал на пода, повален от отровата, с която беше намазала кожата си.

Да се погрижи за него, му се беше сторило напълно естествено.

В замяна двамата с лилавоокото копеле бяха станали нещо като братя. Дотам, че когато Ай Ем се беше появил, тримата се бяха с ду шили, лоялността и благодарността на Трез бяха привързали и него, и брат му към гълтача на грехове.

Ако знаеше едно нещо за Ривендж след всички тези години, то бе, че той е достоен мъж. Въпреки че беше сводник и собственик на нощен клуб, дегенерат и негодник, зъл, садистичен кучи син... той открай време беше и си оставаше един от най-свестните мъже, които Трез бе срещал някога.

- Аз ще тръгвам - каза Рив.

Изправи се с нова доза сумтене и се прокашля, без да го поглежда. В което нямаше нищо чудно и за което Трез му беше благодарен. Него също не го биваше особено с големите чувства.

- Благодаря ти - каза той дрезгаво.

- Запази си благодарността за когато се върна с нещо полезно.

- Не това имах предвид.

Рив се наведе и му протегна десницата си.

- Всичко, което имам, е твое.

Трез примига яростно. И прокара ръка през очите си.

- Приятелството ти е всичко, от което се нуждая, мой човек. Защото то е безценно.

* * *

Докато излизаше от мъжката съблекалня, Ай Ем се увери, че копчетата на ризата му са закопчани правилно. Душът беше траял не повече от пет минути, но водата беше леденостудена и той като че ли се чувстваше малко по-добре.

Трудно бе да се каже, като се имаше предвид какво му беше на главата.

Спря, когато вдигна поглед и видя Трез и Рив, стиснали десници. По някаква причина този безмълвен момент между двамата мъже го върна към нощта, в която Трез беше избягал.

Колко странни бяха пътищата, които се пресичат, когато най-малко го очакваш.

Рив вдигна очи в същия миг, в който двамата си пуснаха ръцете.

- Здрасти, Ай Ем.

- Здрасти, мой човек.

Сякаш се намираха на погребение или нещо такова, двамата се срещнаха по средата и се прегърнаха, потупвайки се по раменете, както правеха мъжете, когато във въздуха витаят твърде много чувства. Миг по-късно Рив си тръгна, без да поглежда назад - прекрачи в офиса, подпирайки се за равновесие на червения си бастун, а дългото до пода палто се развяваше зад него.

- Радвам се, че дойде - каза Ай Ем, поглеждайки към затворената врата на стаята за прегледи. Очевидно все още къпеха Селена.

Ама че нощ. Ден. Каквото и да беше.

- Аха.

Ай Ем си погледна часовника. Я виж ти. Осем часът вечерта. Слънцето беше залязло. Бяха тук повече от дванайсет часа.

- Е, ще ми кажеш ли какво има? - попита Трез.

Ай Ем отпусна ръка и погледна брат си.

- За какво говориш?

- О, я стига. - Трез изруга изтощено. - Да не мислиш, че не си ми ясен като отворена книга? Наистина ли?

Ай Ем направи няколко крачки. Върна се. Отново направи няколко крачки.

- Още добри новини, а? - измърмори Трез.

- Аха.

- Изплюй камъчето. Поне единият от нас ще се почувства по-добре.

- Съмнявам се.

- Сякаш нещата могат да станат още по-гадни?

- Кралицата е родила.

- И?

- Не е то.

Трез затвори очи и сякаш се свлече в собствената си кожа.

- Как само улучиха момента.

- Ето защо С’Екс ти е звънял. Когато ти не отговори, той ме намери и... ами, да.

Трез изпусна дъха си.

- Знаеш ли каква фантазия си имам? Не е нищо еротично. А добра новина. Поне веднъж в шибания си живот бих искал да получа някоя добра новина.

- Те са в траур. - Трез поклати глава и Ай Ем отново се почувства ужасно. - Разполагаме с една седмица, а после...

- А после те ще си поискат обратно техния вибратор от плът и кръв.

Докато отново приковаваше поглед в затворената врата на стаята за прегледи, Трез като че ли остаря пред очите на Ай Ем, кожата на лицето му сякаш се отдели от костите под нея, ъгълчетата на очите му увиснаха надолу, устните му се отпуснаха.

- Трез...

- Кажи на С’Екс, че искам да се срещна с него. Не мога да си тръгна сега заради...

- Не обмисляш сериозно да се върнеш, нали?

Погледът на Трез не се откъсваше от затворената врата.

- Трез. Отговори ми. Нали не възнамеряваш да се върнеш?

Мълчанието се проточи и Ай Ем изруга.

- Трез? Ехо?

- Налага се да се срещна със С’Екс. Но това трябва да бъде след... - Трез се прокашля. - Така де. След това.

Ай Ем кимна, защото какво друго би могъл да направи? Не можеше да вини брат си за това, какво поставя на първо място. За съжаление, с’хийб нямаше да проявят подобно разбиране.

И именно тук щеше да се намеси той. За нищо на света нямаше да позволи някой да притиска брат му, докато се случваше това със Селена. Не го интересуваше какво ще се наложи да направи - Трез щеше да е свободен, за да се грижи за своята жена.

Майната й на кралицата.

14

ЛЕЙЛА ИМАШЕ ЧУВСТВОТО, ЧЕ Я ПРЕСЛЕДВАТ, ДОКАТО НАТИСКАШЕ педала на газта и стискаше с две ръце волана на бледосиния си мерцедес. Куин й беше купил този Е350 4matic, каквото и да означаваше това, преди три месеца. Беше искал да й вземе нещо по-лъскаво, по-голямо, по-бързо, но в крайна сметка седанът бе моделът, в който тя се бе чувствала най-удобно. Беше си избрала цвета, защото й напомняше за баните в Светилището.

Селскостопанските земи, заобикалящи Колдуел, се простираха наоколо, следвайки възвишения и долини. Колко обичаше тези прекрасни, ширнали се поля, върху които през юли и август изкласяваше царевица, само за да бъде обръсната като брада през неплодородните месеци. Вече познаваше цялата местност наизуст, пътя, който изкачваше едно определено възвишение и я отвеждаше до една определена поляна, до едно сега важно дърво.

Когато стигна до подножието на невисокия хълм, тя угаси фаровете и остави колата да спре. Идването тук никога не й беше приятно, ала след като бе видяла в какво състояние е Селена и знаеше какво означава това, сърцето й бе натежало повече от обикновено.

Измъкна се иззад волана и като сложи длани на кръста си, се изви, излъчвайки гърди, в опит да отпусне мускулите си, които като че ли бяха постоянно схванати...

- Подранила си.

Лейла ахна и се обърна. Кор стоеше само на няколко крачки от задния калник на колата й и тя начаса усети, че нещо с него не е наред. Не че суровото му лице беше различно от обикновено; всичките му черти - от заешката устна, която го караше да изглежда така, сякаш е постоянно озъбен, до проницателните очи и масивната челюст - си бяха съвсем същите. Нямаше промяна и в подстриганата до кожата коса, нито в дългото черно кожено яке, кожения панталон и войнишките ботуши, нито във всички оръжия, които тя знаеше, че носи у себе си, но които винаги внимаваше да останат скрити от нея.

Не беше сигурна какво го беше издало. Ала инстинктът й не лъжеше и никога не грешеше.

- Добре ли си? - попита го тя.

- А ти?

Лейла сложи ръка на корема си.

- Добре съм.

- Какво стана снощи? Защо не дойде?

Образът на Куин, кръстосващ билярдната, докато тя и Блей седяха на дивана, изникна в ума й. А после си представи тях тримата в стаята за прегледи, застанали до Селена, докато лошите новини валяха една след друга.

- Имаше спешен случай в семейството - каза тя. - Всъщност - два.

- Какви?

- Нищо, което да те засяга.

- Малко са нещата, свързани с теб, които не ме засягат.

Лейла вдигна поглед към дървото, под което сядаха обикновено, и усети, че я побиват тръпки.

- Аз...

- Студено ти е. Да влезем в колата ти.

Както обикновено, той пое контрола - отвори вратата й и отстъпи встрани в безмълвна заповед. За миг Лейла се поколеба. Въпреки благородния порив да опази краля и Братството в безопасност, с цялото си същество знаеше, че никой никога няма да одобри тези срещи, думите, времето, прекарано със заклетия враг нд брадята.

Онзи, който бе планирал гибелта на Рот не веднъж, а два пъти.

Да седи с Кор в колата, която Куин й беше купил, подтикван от добротата си, оскверняваше всички връзки, на които държеше най-много.

Ала нали защитаваше онези, които обичаше, напомни си тя.

- Влез - каза Кор.

И тя се подчини.

Кор затвори вратата и заобиколи колата. Докато почукваше на прозореца, а тя отключваше вратата, Лейла неволно си помисли за невярната митология за вампирите, която хората си бяха създали, в която уж неживите трябваше да бъдат поканени да влязат, преди да могат да прекрачат нечий праг.

Толкова далеч от истината.

Едрото тяло на Кор сякаш изпълни цялата кола, когато се настани на седалката, прекалено голяма за нея, дори сега, когато беше бременна. Лейла си пое дъх, за да се успокои, ненавиждайки това, че харесва начина, по който той миришеше... ала наистина беше така. Всъщност той винаги се стараеше да бъде чист, когато се срещат, а кожата му миришеше на одеколон, който Лейла отчаяно искаше да намира противен.

Много по-лесно й беше да преглътне всичко това, ако се съсредоточеше върху факта, че е принудена да търпи този контакт, това съприкосновение, тази близост. Защото да бъде тук с него по собствено желание...

Господи, какво й ставаше днес!

- Карай - каза той. - Моля те.

- Какво? - Сърцето й задумка в гърдите. - Защо...

- Тук вече не е безопасно. Трябва да се срещаме на друго място.

- Защо? - Припомнила си изведнъж колко малко го познава и му вярва, тя съвсем ясно почувства колко откъснати бяха в този момент. - Какво се е променило?

Той я погледна.

- Моля те. В името на твоята безопасност. Аз никога няма да те нараня... трябва да го знаеш... и затова ти повтарям, че тук вече не е безопасно за нас.

Лейла задържа погледа му в продължение на един дълъг миг.

- Къде ще отидем?

- Погрижих се да осигуря друго място. Карай на запад. Моля те.

Когато тя не помръдна, той сложи ръка върху нейната и я стисна.

- Тук не е безопасно.

Отдръпна ръка, без да откъсва очи от нейните. Миг по-късно Лейла се видя сякаш от много далеч как посяга и натиска копчето на стартера.

- Добре.

Когато мина на скорост, в колата се разнесе тихо пиукане.

- Предпазният колан - обясни. - Трябва да си го сложиш.

Той се подчини, без да каже нищо, опъвайки колана до краен предел, за да обхване масивните му гърди, след което го закопча.

- Колко далеч? - попита Лейла, пронизана от нов пристъп на страх, от който сърцето й отново заби учестено.

- Десет мили. - Кор свали прозореца си съвсем малко и пое голяма глътка въздух, сякаш се опитваше да долови някаква миризма във въздуха. - Там ще сме на сигурно място.

- Отвличаш ли ме?

Той се сепна.

- Не. Както винаги, ти си свободна да идваш и да си отиваш.

- Добре.

Надяваше се, че казва истината. Молеше се да е така. Което говореше страшно много за смъртоносната игра, която беше подхванала.

Това трябва да спре, помисли си тя. Водеше се война с лесърите. Той беше изменил на нейния крал.

Бременността й напредваше.

Проблемът бе, че не знаеше как да разплете въжетата, които ги свързваха.

* * *

Рейдж беше последният от братята, материализирал се на моравата пред имение, което сякаш бе слязло от страниците на някое особено лъскаво списание. Докато оглеждаше внушителната постройка, в главата му отекна гласът на разказвача от стария сериал за „Ватман“: „Междувременно, обратно във великолепното имение „Уейн“.

Къщата в стил „Тюдор“ се издигаше в задната част на грижливо поддържани морави, сякаш бе прекалено добра, за да общува с когото и да било, освен с Белия дом; осветлението вътре беше запалено.ц я обгръщаше в мек жълт разкош, сякаш лампите до една имаха златни абажури. Един иконом тъкмо минаваше забързано пред редицата прозорци, облечен с официална униформа, достойна за самия Фриц.

Вероятно водеха при един и същи шивач.

- Готови ли сме за Негово кралско Височество? - сухо попита Ви.

Петимата изръмжаха утвърдително и Вишъс се изпари. Планът бе да се присъедини към Бъч в чисто новичкия му рейндж роувър, паркиран на около четири мили на изток. Кралят седеше на мястото до шофьора и негодуваше заради всички тези мерки за сигурност. Бъч и Ви щяха да го докарат дотук с колата... след като бяха подготвили цял куп начини да го разкарат от там, ако положението вземеше кофти обрат.

На Рейдж изобщо не му харесваше, че го водят да се срещне с Троу, но Рот отказваше да изпрати свой представител, така че какво друго им оставаше? Да го завържат за някой шибан стол, та да не може да дойде сам?

- За ваше сведение не мога да ви гарантирам, че няма да накълцам онова копеле на парченца. - Рейдж извади един от черните си кинжали.

- Аз ще го държа да не мърда - подхвърли някой в отговор.

От север долетя студен вятър, разпилявайки сухи листа върху тежките му ботуши, и Рейдж хвърли поглед през рамо. Нищо не се движеше отляво. В храстите нямаше никого. Във въздуха не се усещаха никакви лоши миризми.

Ала той беше на нокти.

Е, много ясно. Каквото и да е свързано с шайката копелета, определено не бе, като да прекара нощта, изтегнат на дивана вкъщи, преструвайки се, че не гледа „Скандал“. Или „Истински съпруги от Ню Джърси“, ако Ласитър беше добарал шибаното дистанционно.

Десет минути по-късно рейндж роувърът се зададе иззад завоя на алеята и изкачи възвишението, а фаровете му осветиха къщата и малката им групичка.

Бъч обърна пред имението, така че джипът да е готов за бягство, ако се наложи, а после Рот отвори вратата си и слезе. Извисяваше се високо над покрива на колата и за разлика от тях, не носеше нито палто, нито яке. Само черна риза. Която криеше задължителната бронирана жилетка.

Поне това имаха.

Благодарение на Бет.

Рейдж и останалите обградиха Рот с телата си и поеха напред. В мига, в който стигнаха до входа, Абалон им отвори, сякаш се беше взирал през прозореца в очакване да се появят.

-Господарю. Братство. Добре дошли в дома ми.

Първият съветник се поклони дълбоко под одобрителния поглед на Рейдж. Апълботом^6 беше един от малцината аристократи, които Рейдж познаваше, който притежаваше не само акъл, но и сърце под лъскавата си префърцунена фасада.

- Оттук, ако обичате? - покани ги той, махвайки е ръка.

Част от предварителната им уговорка бе срещата да се състои в библиотеката. Един от прозорците щеше да е открехнат леко, в случай че се наложи Рот да се дематериализира. Троу, който щеше да чака в отделна гостна, щеше да бъде доведен и изведен от един от братята.

Имаше и още едно-две условия.

След като се озова в пълната с книги стая, Рейдж й направи бърз, но старателен оглед и заяви:

- Нека отида да доведа онзи задник.

- Сигурен ли си? - попита Ви.

- Няма да го изям. Засега.

Сложи край на всякакви по-нататъшни възражения, като излезе във фоайето, където Абалон крачеше напред-назад е вид, сякаш бе потънал в спор със себе си дали да повърне върху обувките си, или да се опита да стигне до банята, преди да се е издрайфал.

- Е, къде е братовчед ти? - Рейдж му отправи насърчителна усмивка. Сякаш и с пръст нямаше да докосне онова копеле. - Там?

Абалон кимна към една затворена врата насреща им.

- Да. Намира се в мъжката гостна.

Рейдж сложи ръка на рамото му.

- Не се тревожи, Апълботом. Нищо работа.

Направо му съчувстваше, когато го чу да въздъхва с облекчение.

- Да, господарю. Благодаря.

С една последна усмивка Рейдж влезе в гостната и затвори вратата след себе си.

Троу стоеше насреща му - досущ изискания мъж, който бе някога в Древйата'страна... въпреки обикновените си дрехи.

- Рейдж? - каза той, пристъпвайки напред.

- Аха.

Троу имаше време само да му протегне ръка... и това беше всичко. Рейдж го стисна за китката, завъртя го като балерина и го блъсна с лицето напред в най-близката стена.

- Какво...

- Претърсвам те, задник. - Е, добре де, може би щеше да го направи малко по-грубичко, отколкото се налагаше. - Разтвори крака.

- Причиняваш ми...

- Ако открия оръжие, ще го използвам върху теб. Ясно?

- Нужно ли е да бъдеш толкова...

- Обърни се. - Рейдж го стисна за колана, завъртя го като пумпал и го залепи за стената с лицето напред. - Не. Главата нагоре.

Сложи ръка на брадичката му и бутна красивата му физиономия нагоре. След като опипа учудващо яките му гърди, продължи надолу и толкова силно го стисна за чатала, че гласът на Троу изтъня.

Ако обичаш!

Тука няма нищо. Изобщо не се учудвам.

Надолу по бедрата. Прасците. Отново очи в очи.

Ето какви са правилата. Опиташ ли с моя крал нещо, което да не ми хареса? Мъртъв си, преди да си паднал на пода. Разбрахме ли се?

Дойдох с мир. Приключих с битките...

Разбрахме ли се? Ако само се изкихаш отгоре му, ако опиташ да се ръкуваш с него или да погледнеш ботушите му за втори път? Лично ще ти купя билета за моргата.

- Винаги ли си толкова краен?

- В момента съм спокоен и овладян, копеле. Изобщо не искаш да ме видиш, когато съм ядосан.

Рейдж го блъсна към вратата, отвори я и го улови за врата.

- И сам мога да вървя - провлачи Троу.

- Така ли? Сигурен ли си? - Рейдж го сграбчи за мутрата и го поведе, стиснал в шепа очите, носа и устата му. - Така повече ли ти харесва? Не? Е, в такъв случай да си беше държал езика зад зъбите.

Нарочно правеше така, че на Троу да му е трудно да запази равновесие - беше страшно забавно да го гледа как минава покрай Абалон и влиза в библиотеката, сякаш танцува степ.

- О, добре започваме - измърмори Ви и си запали ръчно свита цигара.

- Поне не се е стигнало до сос за барбекю - подхвърли ченгето.

- Засега. - Ви изпусна струя дим. - Още е рано.

Рейдж се прокашля.

- Господарю и владетелю мой, Рот, син на Рот, кръвен баща па Рот, представям ти Троу, Жалко лайно.

С тези думи той блъсна копелето към персийския килим и я виж ти. То се препъна и се озова там, където му беше мястото. В краката на единствения истински крал.

15

- НЕ, АЗ ЩЕ СЕ ПОГРИЖА ЗА НЕЯ, БЛАГОДАРЯ. - ТРЕЗ СЕ усмихна на Елена, защото не искаше да я засегне, докато я отпращаше.

Истината обаче бе, че беше повече от готов именно той да изведе Селена от стаята за прегледи. Далеч от тренировъчния център. Да я заведе... някъде, където и да било другаде.

Само че това нямаше да стане. Та само преди два часа сърцето й беше спряло, бяха я разтърсили с два милиарда джаула електричество, а после по някакъв начин бе успяла да се върне от онзи свят благодарение на това, че той се беше направил на живо, дишащо одеяло за душата.

Просто най-обикновен ден.

Или пък беше нощ?

Кой ли знаеше?

- Готова ли си? - попита той Селена.

Това, че тя го погледна в очите и кимна, беше като излязло ог някакъв сън. Никога не бе предполагал, че двамата отново ще бъдат заедно... нито пък че тялото й ще се извие точно както трябва, когато той пъхна ръце под коленете и около раменете й.

- Аз... ще бъда нежен. - Гласът му се прекърши и на Трез му се прииска да си срита задника. - Бавно и полека.

Тя отново кимна и изохка, когато той я вдигна от масата за прегледи и я измъкна изпод медицинската лампа, свалена ниско над тялото й.

- Накъде? - допита отново, макар че вече два пъти му бяха казали.

Елена, която държеше торбичката на венозната система, ги поведе към вратата.

- Оттук.

Стаята за възстановяване от другата страна изобщо не беше това, което той би искал за своята жена. Имаше болнично легло с метални пречки от двете страни, тънки одеяла и прости бели чаршафи. Имаше стойка за венозната система и цял куп медицинско оборудване. Възглавниците изглеждаха корави.

Разбира се, можеше да я положи върху ръчно изработено пухено легло и то пак не би било достатъчно добро.

Селена потрепери, докато той я слагаше внимателно да легне. А после, когато посегна да издърпа завивките изпод нея, тя затвори очи и поклати глава.

- Една минутка? - простена, сякаш всичко я болеше.

- Аха. Разбира се. Със сигурност.

И ето че нямаше какво повече да прави. Огледа се наоколо, видя един стол и си каза, че ако си настани задника в него, поне няма да й виси на главата.

Мамка му, Селена е толкова неподвижна, помисли си, след като седна, а Елена ги остави на спокойствие (ако такова изобщо беше възможно). Но поне ставите й бяха заели що-годе нормално положение и дишаше без чужда помощ. И беше в съзнание.

Все още обаче беше много бледа. Почти колкото чаршафите. И въпреки че косата й беше пригладена, в дългите тъмни кичури все още имаше възелчета.

- Аз... съжалявам...

- Какво? - Той се приведе напред. - Какво каза?

- Съжалявам...

- За какво? Исусе, та да не би да си го искала!

Тя се разплака и Трез заряза стола. Отиде до леглото и коленичи до нея. Свали металната пречка и улови ръката й.

- Селена, не плачи. - Върху нощното шкафче имаше носни кърпички и той пусна ръката й, за да извади една и да избърше бузите й. - О, не, недей да съжаляваш. Не можеш да се извиняваш за нещо такова.

Тя си пое накъсано въздух.

- Не исках да знаеш. Не исках... да се тревожиш.

- Ще ми се да ми беше казала.

- Нищо не може да се направи.

Някой сякаш заби нож между ребрата му.

- Не можем да сме сигурни. Мани ще говори е колегите си сред човеците. Може би...

- Обичам те.

Думите й бяха като шамар, изплющял върху лицето му. Трез се закашля, ахна, запелтечи и изхриптя едновременно. Страхотен отговор. Страшно мъжествено...

Какъв му беше проблемът, по дяволите? Жената, в която беше влюбен, онази, която искаше повече от всичко на света, му излизаше с двете думички... а той се превръщаше в една гигантска телесна функция.

Страшно романтично.

Но поне не се изпусна в дънките си.

- Аз... - заекна той.

Преди да успее да каже още нещо, Селена улови ръката му и поклати глава върху възглавницата.

- Не е нужно да ми кажеш същото в отговор. Просто исках да знаеш. Важно бе... да знаеш. Няма време...

- Не го казвай. - Гласът му стана твърд. - Не искам никога вече да го казваш. Има време. Винаги има време.

- Не.

Господи, бледосините очи, открили неговите, сякаш бяха древни. Дори и със съвършено гладкото лице, чиято красота струеше даже в това състояние, изтощеният й поглед я караше да изглежда неимоверно стара.

Толкова беше несправедливо. Тя - в това легло, той - коленичил до нея, здрав и силен... и неспособен да сподели здравето, което имаше в изобилие. Е, да, когато сърцето й беше спряло, бе успял да я върне към живота, но не искаше просто да я издърпа от ръба. Искаше да я излекува.

Искаше... години с нея.

И да, в мига, в който си го помисли, осъзна, че това никога няма да се случи - дори ако нейната съдба се променеше, неговата щеше да си остане същата.

- Обичам те... - прошепна тя.

За миг Трез почувства, че сам стига до ръба, сърцето и душата му трепереха, на крачка от това, да потънат в думите й, в очите й, във всичйо, което я правеше женствена и загадъчна, и прелестна... Но после си напомни, че тя едва не бе умряла, че в най-добрия случай беше полубудна и че вероятно няма представа какво говори.

Освен това доктор Джейн беше обявила на всеослушание, че той бе спасил живота й. Което може и да беше вярно, може и да не беше, но при цялата тази драма благодарността определено бе в състояние да накара всекиго да почувства нещо, което всъщност не изпитва. Или да подкладе пламъците на привързаността в една много по-силна, но временна емоция.

- Не е нужно да ми кажеш същото в отговор - промълви тя. -Просто исках да знаеш.

- Селена, аз...

Тя вдигна другата си ръка, отворила длан.

- Не е нужно да отиваме по-далеч.

Възцари се оглушителна тишина, ала само в стаята. В главата му цареше същинска какофония, най-различни мисли и образи бомбардираха съзнанието му, сякаш сивото му вещество се бе превърнало в маймуна, замеряща стените на клетката си с лайна.

Отново се съсредоточи върху Селена, заповядвайки си да се стегне и да опита да й помогне.

- Искаш ли да се нахраниш? - Вдигна свободната си ръка и й протегна китката си. - Моля те.

Кимването й го изпълни с огромно облекчение. Той проби плътта си със зъби и поднесе вената си към устните й. В началото тя го докосна съвсем леко, преглъщайки едва-едва. Постепенно обаче започна да поема контрол, засмука го, приемайки дълбоко в себе си онова, което той имаше да й даде.

Той се втвърди.

Беше по-силно от него. Не че изпита някакъв сексуален импулс. Прекалено беше погълнат от тревогата си за нея, от ужасния въпрос дали всеки момент тялото й няма отново да й измени.

„Стабилно“, казала бе доктор Джейн. Състоянието й беше толкова стабилно, колкото изобщо би могло да бъде състоянието на някой два часа след като тялото му беше претърпяло пълен молекулен срив. Но поне втората серия рентгенови снимки бяха истинско чудо. Докато първите бяха показали кости там, където би трябвало да се намират подвижните части на ставите й, според доктор Джейн и Мани сега нещата бяха „анатомично по-правилни“.

Никой не знаеше къде се беше дянало всичко лошо. Нито защо си беше отишло. Нито пък кога ще се върне. Онова, което знаеха със сигурност, бе, че там, където допреди малко нямаше движение, сега вече имаше.

След известно време устните на Селена се отпуснаха и клепачите й се притвориха. Трез отдръпна китката си и близна дупчиците, за да ги затвори, след което сложи ръка на матрака и облегна брадичка върху нея.

- Как ме откри? - попита тя сънливо. - Паднах, когато бях в Светилището...

- Някой дойде и ме доведе.

- Кой...?

„Скрайб Върджин“, помисли си той, когато от нея се откъсна тихичко похъркване.

- Селена?

- Да? - Тя опита да се разсъни; повдигна глава от възглавницата си и отвори широко очи. - Да...?

- Искам да знаеш нещо.

- Какво?

- Каквото и да се случи, няма да те оставя. Ако ме искаш до себе си, независимо... какво се случи, ще бъда до теб. Стига да ме искаш.

Очите й обходиха лицето му.

- Не знаеш какво говориш...

- Как ли пък не.

- Аз ще умра.

- Аз също. Само че не знам кога, нито пък ти.

Сияйните й очи грееха с толкова много сложни чувства.

- Трез, виждала съм как сестрите ми минават през съвсем същото. Знам какво...

- Нищо не знаеш. С цялото ми уважение.

Изправи се и отиде в долната част на леглото. Отметна завивките и погледна под краката й.

- Какво правиш?

Много нежно той изви единия й глезен настрани, за да погледне стъпалото й.

- Не.

- Моля?

- Не виждам Да е отпечатан срок на годност. - Направи същото и с другия й крак. - Нито пък тук.

Отново я зави| подпъхвайки одеялото под нея, а после погледна над тялото й към лицето... опитвайки се да пропъди мисълта, че именно плътта, която жадуваше, би могла да се окаже онова, което щеше да ги раздели завинаги.

А после си спомни каква новина му беше сервирал Ай Ем в коридора отвън. Мамка му, сякаш в неговия живот нямаше цял куп пречки.

- Няма да те напусна - закле се.

- Не исках да ти кажа. - Сълзи изпълниха очите й, превръщайки сините ириси в скъпоценни камъни. - Не исках да знаеш и да ме съжаляваш.

- Не те съжалявам.

- Не си го причинявай, Трез. Просто... знай, че те обичам, и ме остави да си отида.

Той се приближи до нея.

- Ще ми дадеш ли ръката си?

Тя се обърна с усилие върху леглото и му протегна ръката си. Трез улови дланта й и я сложи между краката си, върху коравата като камък издутина, напираща зад ципа на дънките му. Допирът го накара да изсъска, вампирските му зъби се издължиха, хълбоците му подскочиха.

Това на съжаление ли ти прилича? - процеди той.

Мамка му, трябваше да се отдръпне. Беше прибягнал до нещо толкова грубо само за да подсили думите си, ала вместо това установи, че е готов да свърши, мигновено сексуално ускоряване.

- Трез...

- Не казвам, че трябва да правим секс. Нищо такова. Но не съм тук, понеже те съжалявам, окей?

- Не мога да те помоля да останеш.

- И не си го направила. Аз го избрах. Аз избрах... теб.

Докато изричаше тези думи, си даде сметка, че това бе самата истина. За първи път в живота си имаше чувството, че сам избира нещо... и колкото и да беше странно, то беше хубаво. Колкото и тъжно да бе случващото се, усещането да каже „Това е мое“ бе невероятно освобождаващо.

Тази... ситуация... бе нещо, което зависеше от него, колкото и дълго да продължеше, където и да ги отведеше. Стига само Селена да го искаше до себе си.

В последвалата тишина Трез огледа голите стени наоколо и разбра, че трябва да я махне от тази болнична стая. Вярно, тук бяха близо до медицинския персонал, в случай че състоянието й се влошеше, ала ефектът върху настроението беше ужасен, непрекъснато напомняне: „Ти си болен“.

Отново се съсредоточи върху нея.

- Каквото и да ти потрябва, аз съм насреща. Стига да ме искаш.

- Искам те - отвърна гя дрезгаво след миг.

- Добре тогава. - Трез изпусна шумно дъха си, а после вдигна показалец. - И още нещо. Никакъв ерок на годност, разбрахме ли се? Ще го направим така, сякаш ще живееш вечно.

Върху лицето й се изписа недоверие, но той поклати глава.

- Не. Това е единственото ми правило.

Не беше глупав. Чул бе думите на другите Избраници, видял бе рентгеновите снимки, бдял бе над разкривеното й тяло. Дълбоко в себе си беше убеден, че ще я изгуби, и то скоро. Ала дарът, който можеше да й даде? Най-важното нещо - мамка му, може би единственото - е което можеше да й помогне?

Надежда.

И не беше нужно сам да вярва, че тя ще бъде излекувана, за да я има, да я сподели, да я изживее.

Бъди тук. Обичай я до края. Не се откъсвай от нея до последния й дъх.

Ето как щеше да я почете със сърцето и душата си, въпреки че не беше достоен.

- Никакъв срок на годност - повтори. - Ще живеем всяка нощ така, сякаш ни очакват още хиляда.

* * *

Селена запримигва учестено, за да пропъди сълзите си. Трудно й беше да повярва, че Трез действително стои до болничното й легло и се взира в душата й е такава решимост, сякаш бе в състояние да я опази жива и здрава толкова дълго, колкото поиска, само със силата на волята си.

- Не мисля, че разполагаме с хиляда нощи, Трез - каза тя.

- Знаеш ли го? Със сигурност?

- Не, но...

- Тогава загцо^а губим и миг от времето, което имаме, в подобни мисли? Какво ще ни донесе това? Сериозно, с какво ще ни помогне...

- Ще легнеш ли до мен?

Той се прокашля.

- Сигурна ли си?

- Да. Моля те.

Възхити се на плавните движения, е които той се покачи на високия матрак и се извъртя, помагайки й да му направи място. Сякаш прочел мислите й, той я взе в обятията си, така че тя лежеше на една страна, а главата й почиваше върху гърдите му.

Накъсана въздишка се изтръгна и от двамата.

- Това е истинско облекчение - чу се да казва тя. - Исках да знаеш, но...

- Шшт. Трябва да поспиш.

- Да.

Селена затвори очи и го почувства по един нов начин, кръвта му си проправяше път в нея, укрепвайки тялото й след преживяното току-що. Пресметна наум кога точно беше настъпило последното вкаменяване. Тринайсет нощи. А преди това? Шестнайсет.

Може би ако не се налагаше да храни братята, щеше да си отдъхне малко по-дълго. И може би силата, която той й беше дал току-що със своята кръв, щеше да й помогне да отблъсне нови пристъпи.

- Ето защо се държах настрани - обясни тя. - Не заради теб. Не ме е грижа за миналото ти. Искам да го знаеш.

Трез започна да я милва по гърба, ръката му описваше бавни кръгове.

- Шшт. Просто се опитай да поспиш.

Селена повдигна глава.

-- Нека ти кажа всичко. Искам да го чуеш и да го повярваш. Знам, че ти се отдръпна, защото си мислеше, че... че те съдя или нещо такова. Ала аз го направих заради всичко това, не защото си бил с много... човеци. Нито пък заради обета ти.

Трез затвори очи и потръпна. А после поклати глава.

- Трябва да бъда откровен с теб. Последното, за което искам да мисля точно сега, е...

- Не смятам, че си омърсен, Трез.

- Моля те. Недей.

Тя улови ръката му и я стисна, опитвайки се да го накара да разбере, тласкана от неудържим порив най-сетне да изрече всичко на глас. Теорията му за хилядата нощи щеше да свърши добра работа за душевното й състояние... и той беше стигнал до същото заключение като нея: тя нямаше печат с дата и срок на годност. Ала тя живееше в тази действителност от първия пристъп насам, преди толкова десетилетия, и траекторията на оцеляването й бе като на кола, изхвърчала от пътя и паднала в канавката.

Това не беше нещо, което щеше да преживее.

- Трябва да го кажа, Трез. Толкова дълго чаках, за да говоря с теб. Няма да пропилея тази възможност.

Смътно си даде сметка, че говори по-категорично, възстановява се, чувства се повече като самата себе си благодарение на дара на кръвта му.

- Ти си достоен мъж и мисля, че се влюбих в теб още от първия...

Трез изхвърча от леглото и за частица от секундата Селена си помисли, че ще изскочи и от стаята, далеч от нея и от тъпата й болест. За миг той наистина отиде до вратата.

А после започна да крачи напред-назад.

- Защо ти е толкова трудно да го приемеш? - зачуди се тя на глас. - Че си добър мъж. Че си достоен...

- Селена, нямаш представа за какво говориш.

- Кръстосваш стаята, сякаш някой те преследва. Очевидно съм на прав път.

Той спря и поклати глава.

- Виж, става дума за теб. Това... - Той махна с ръка между тях двамата. - Става дума единствено за теб. Ще бъда насреща от каквото и да се нуждаеш. Но недей да ме намесваш във всичко това.

Селена се надигна върху възглавницата. Напрежението в лактите и раменете я накара да стисне зъби и я остави без дъх, докато болката затихваше мъчително бавно. Което все пак беше за предпочитане пред това, да е напълно вкаменена.

Когато очите му се присвиха от тревога, тя каза:

- Не, не се нуждая от доктор Джейн. Наистина.

Трез потърка лице и тя за първи път го разгледа както трябва. Напоследък беше поотслабнал, бузите му бяха хлътнали, от което челюстта му изпъкваше, а устните му изглеждаха още попълни. Дори и така той беше огромен, раменете му бяха три пъти по-широки от нейните, гърдите и коремът му - изваяни със сила, въжета от мускули се спускаха по ръцете и краката му.

Беше красив. От тъмната кожа до черните очи, от върха на ниско подстриганата глава до обутите в ботуши стъпала.

- Ти си пбвеч^от достоен - промълви тя. - И ще трябва да го приемеш.

- Нима? - горчиво отвърна той. - Аз не съм толкова сигурен...

- Престани.

Трез я зяпна, а после се намръщи.

- Знаеш ли, не съм сигурен защо все се връщаш на това.

Не се засягай, но едва не умря в съседната стая преди колко? Сякаш бяха само десет минути. Моите глупости не са важни в момента.

Селена сведе поглед към тялото си. Носеше болнична нощница - бледосиня, на малки по-тъмно сини спирали. Завързваше се на гърба и тя усещаше възлите да се впиват там, където би била закопчалката на сутиена й, ако носеше такъв, и по-ниско, върху кръста й.

Струваше й се странно, че тялото й функционираше сравнително нормално. Мисълта, че това няма да продължи много дълго, я накара да види всичко съвършено ясно.

- Знаеш ли - промълви тя. - Никога не ми беше минавало през ума, че може да има нещо хубаво в това, да страдаш от смъртоносно заболяване.

- И какво е то? - попита Трез напрегнато.

Тя отново вдигна очи към него.

- Кара те да не се боиш да изречеш онова, което наистина мислиш. Откровеността може да бъде плашеща, освен ако не я сравняваш с нещо още по-ужасяващо... като своята наближаваща смърт. Така че нека ти кажа точно защо смятам, че твоите „глупости“, както ги нарече, са важни. Каквото и да те мотивира, каквото и да причинява... - тя описа с ръка кръг, обхващащ цялото му тяло - бездната в теб, според мен си използвал всички онези жени, за да избягаш от него. Според мен през годините си чукал всички онези жени, за да отвлечеш мислите си, и това, че не искаш да си го признаеш, ме кара да се боя, че ще използваш и мен като още по-добър начин да избягаш от себе си. Ако не искаш да се изправиш срещу собствените си проблеми, какво би могло да бъде по-изкушаващо и ефикасно от една жена със смъртоносно заболяване?

- Исусе, Селена, изобщо не мисля така. Ни най-малко...

- А може би трябва. - Тя наклони глава, осъзнала неочаквано още нещо. - И ще ти кажа и друга истина. Независимо дали разполагам с хиляда нощи, или само с две, искам да ги прекарам с теб... но по един честен начин. Не искам да бъда най-новото ти оправдание, Трез. Искам те тук, искам те с мен, но това между нас трябва да бъде истинско. Нямам нито време, нито сили за нещо по-малко от това.

В дългото мълчание, което последва, Селена зачака отговора му. Ала колкото и неловко да станеше, нямаше да си вземе нито

дума назад. Беше казала точно това, което мислеше. И то й бе донесло огромно облекчение.

16

А БАЛОН НЕ БЕШЕ СВИКНАЛ С НАСИЛИЕ. НИТО В СВЕТА НАВЪН и определено не и в къщата, под чийто покрив дъщеря му спеше, вземаше уроци по пеене и се хранеше заедно с него.

Когато Рейдж блъсна Троу в краката на Рот, Абалон трябваше да запуши устата си с ръка, за да заглуши ахването си. Беше ужасно немъжествено да демонстрира какъвто и да е шок пред Братството и той се молеше никой да не е забелязал.

Определено изглеждаха така, сякаш не бяха забелязали. Бяха насочили цялото си внимание към русокосия простичко облечен мъж, който в момента не беше нищо повече от изтривалка за войнишките ботуши на краля.

Рот се усмихна, оголвайки вампирски зъби, по-дълги от пръстите на Абалон.

- Не очаквай да ти помогна да се изправиш. - Докато Троу се надигаше на колене, кралят скръсти ръце на гърдите си. - И не ме моли за пръстена. Току-виж съм се изкушил да те прасна в лицето с него.

Когато стана на крака, Троу се изтупа и изпъна рамене. Не можеше да се мери с внушителните размери на Рот, но далеч не беше лека категория, тялото му бе тяло на войник, а не тънката като вейка фигура, която мъжете от неговата класа обикновено предпочитаха.

- С нищо не съм заслужил да ми поднесеш пръстена си - отвърна той с нисък, сериозен глас.

- Я виж ти, нещо, за което сме на едно мнение. - Плътните слънчеви очила, на Рот се наклониха натам, откъдето идваше гласът. - Е, Абдлошми съобщи, че си имал да ми кажеш нещо. - Напуснах Кор и шайката копелета.

- И сега искаш да пуснем възпоминателна марка - измърмори Бъч.

Веждите на Рот подскочиха, показвайки се над тъмните очила, сякаш не му беше приятно останалите да се намесват.

- Смяна на посоката, така ли?

- Целите на Кор вече не са и мои.

- Нима?

- Отдавна трябваше да го направя. - Троу хвърли поглед през рамото си... за неудоволствие на Абалон, към когото беше насочено вниманието му. - Както моят братовчед знае, аз нямам войнишко потекло. Поради обстоятелства извън моя контрол бях принуден да се възползвам от съмнителната милост на Кор. В замяна трябваше да му се отплатя със службата си. Както знаете, след като ме намерихте облян от кръв в онази уличка преди много, много месеци, той обикновено не се хаби с приказки, когато си осигурява лоялност.

Да, вярно бе, спомни си Абалон. Преди известно време братята бяха открили Троу, оставен да умре от рана в корема, която не беше нанесена от лесърско острие. Всъщност, доколкото Абалон беше чул, Троу бе ранен от самия предводител на шайката. Братята го бяха прибрали, за да се опитат да получат информация, след което го бяха пуснали да си върви със съобщение за Кор.

Говореше се, че Лейла му беше давала от кръвта си, докато той беше на прага на смъртта; предложила бе вената си на онзи, когото бе смятала за благороден воин, а не враг на краля.

Истинска каша.

Ноздрите на Рот се разшириха, сякаш изпитваше миризмата на Троу.

- И какво очакваш да направя аз с тази новина? Не се засягай, но това, къде си и с кого си свързан, изобщо не ме засяга.

- Ами информация за това, къде спят шайката копелета?

- И ти ще ми я дадеш. - Гласът на Рот звучеше отегчено.

- Мислиш, че лъдса?

- Да си чувал за Троянското копеле? - процеди Ви. - Защото в момента точно него гледам.

Рот стисна челюст.

- Дай ни адреса, щом искаш. Но също като политическите ти симпатии, свърталището на шайката копелета определено не е начело на списъка ми със задачи.

- Значи, си глупак...

Като един братята се хвърлиха напред и единствено мощният вик на Рот им попречи да смъкнат кожата от тялото на Троу.

Кралят се приведе напред и понижи глас почти до шепот.

Направи си услуга, задник такъв, и го карай по-кротко. Тези бесни копелета тук имат склонност невинаги да чуват, дори когато става дума за заповеди от моя страна, а и те харесват толкова малко, колкото и аз. Ако искаш да доживееш до следващия залез, внимавай какви ги говориш.

- Би трябвало да те интересува какво прави Кор - не отстъпваше Троу. - Той е способен на всичко, а войниците му страдат от същата всеотдайна преданост, с която се отнасят и твоите към теб.

Рот се изсмя и този звук бе по-зъл и смъртоносен от неприкритата агресия, която братята бяха показали току-що.

- Благодаря за съвета. Ще го имам предвид. Абалон?

Абалон изписка и подскочи напред.

- Да, господарю.

- Възнамеряваш ли да приемеш този мъж в дома си? Като роднина?

- Не, вече му казах, че още тази нощ трябва да си тръгне.

- Не го гони само заради мен. Все ми е едно дали ще остане, или ще си тръгне.

Абалон се намръщи... и се запита дали това не означава, че ще бъде понижен.

- Верен съм единствено и само на вас. В моите очи той е опетнен, независимо с кого е свързан сега.

Рот издаде неопределен гърлен звук и отново обърна лице към Троу.

- Казваш, че с Кор имате различни приоритети?

- Да.

- И не възнамеряваш да следваш неговите цели?

- Не. Определено не възнамерявам.

Последва пауза, в която ноздрите на Рот се разшириха, сякаш отново искаше да изпита миризмата му.

- Много добре тогава. - Кралят кимна на личната си охрана. - Да си вървим. Чака ме истинска работа.

Никой не помръдна. Нито братята. Нито Троу. Най-малко пък Абалон, който имаше чувството, че мокасините му бяха залепнали за пода.

- Ви - изплющя гласът на краля. - Да си вървим.

След един неловък момент Вишъс и Бъч пристъпиха напред и като застанаха от двете страни на краля, излязоха заедно с него, следвани от Зейдист. Другите останаха в стаята, за да охраняват Троу, докато кралят не се озовеше на безопасно място извън имението.

- Абалон - обади се Рот, когато стигна до входната врата.

При звука на името си Абалон побърза да излезе и прекоси фоайето, а сърцето му се блъскаше в гърдите. Отдавна знаеше колко много обича своя крал, но мисълта, че може да изгуби мястото си да помага на обикновените граждани да се срещат с него и да намират помощ...

- Не , не си уволнен - прошепна Рот. - За бога, какво ще правя без теб?

- О, господарю, аз...

- Чуй ме, Абалон. Искам да му позволиш да остане тук толкова дълго, колкото поиска. Изобщо не вярвам на историята, която ми сервира. Може и да е напуснал Кор и неговите копелета, по му нямам никакво доверие, а съм твърдо убеден, че е най-добре да държиш враговете си близо до себе си.

Разбира се, господарю. Да, да, разбира се. - Абалон се поклони, макар изведнъж да бе скован от безпокойство. - Ще сторя всичко, което поискате.

И отново, сякаш можеше да чете мисли, Рот добави:

- Знам, че се безпокоиш за дъщеря си. Докато не се оправим с всичко това, защо тя не се настани в къщата ми за аудиенции? Може да си вземе компаньонка, а мястото е под постоянна охрана.

Ви дойде малко по-близо.

- Имаме два отделни тунела, излизащи от подземните апартаменти и ще изпратим някой от нашите догени да се грижи за нея. Тя ще бъде в пълна безопасност.

Прескъпа Скрайб Върджин, помисли си Абалон.

После обаче си спомни, че напоследък Парадайз не я свърташе на едно място, и то не бе, понеже беше влюбена или изгаряше от нетърпение да се обвърже. Тя беше млада, жизнена девойка с цял куп качества, но заради аристократичния и произход възможностите й бяха ограничени. Може би щеше да й се отрази добре да излезе за малко от къщата.

И определено не искаше Троу да е близо до нея.

Разкъсван между бащинската загриженост, дълга към своя крал и тъгата, че единствената му дъщеря пораства, той кимна, макар да му се повдигаше.

- Да, моля. Мисля, че това много ще й хареса.

Лично ще се погрижа тя да бъде в безопасност - обади се Зейдист и кимна веднъж, сякаш даваше обет. - Аз също имам дъщеря. Разбирам те.

Да, помисли си Абалон. Чувал бе, че Зейдист, въпреки страховития си вид, всъщност бе уседнал семеен мъж с дъщеричка, която обичаше повече от всичко.

Неочаквано Абалон се почувства по-добре и се поклони на белязания воин.

- Благодаря, господарю. Тя е най-скъпоценната ми обич.

- Много добре. Разбрахме се. - Изведнъж Рот вдигна глава, сякаш гледаше над рамото на Абалон към библиотеката. - Кор е предсказуем в своята бруталност, съвършен пример за някой, излязъл изпод ръцете на Блъдлетър. Ала последното домогване до престола ми беше тактическо и включваше законите и обичната ми нечистокръвна кралица. Така воюват аристократите. Планът не е бил на Кор... сигурен съм, че е бил изготвен от Троу. Няма друго обяснение. Така че той може и да е прекъснал отношенията си с Кор и макар че не изрече нито една лъжа там вътре, още известно време няма да знаем на кого наистина с верен.

Абалон не беше възнамерявал да го направи, но преди да се усети, ръцете му се протегнаха и уловиха десницата на Рот. Поднесе черния диамант на краля към устните си и го целуна.

И за кой ли път си помисли, слава на Скрайб В ърджин, че на престола седи правилният мъж.

- Аз съм верен на вас, кралю - промълви той. На вас и на никой друг.

* * *

След като Рот беше далеч не само от имението, по и от квартала, беше време да покажат среден пръст на Троу и да отидат да проучат адреса, който копелето им беше дало.

Рейдж излезе последен от библиотеката и от любов към спорта реши да уплаши Троу, докато минаваше покрай пет. Копелето отскочи назад и вдигна ръце, за да закрие лицето си.

Женчо.

Когато излязоха на моравата, извади телефона си и написа съобщение, което гласеше: Всичко наред. Рот и останалите ок. Изскочи друга задача. Направи пауза и добави: С какво си облечена?

Накани се да прибере телефона, но после се намръщи и изпрати съобщение на още един номер: Как си? Трябва ли ти нещо?

- Окей, готови ли сме? - попита Вишъс.

Фюри и Зи кимнаха; Рейдж прибра телефона си и изпука кокалчетата на пръстите си.

- Ще ми се копелетата да са там. Имам нужда от един хубав бой.

- Не си само ти - измърмори някой.

Един по един те се изпариха и се понесоха по въздуха като бъркотия от молекули, отправяйки се към едно съвършено различно място. Приеха физическите си очертания в една затворена уличка в квартал, обитаван най-вероятно от хора, които раждаха дете след дете, работеха на две места (нископлатена офис работа, на дъното на корпоративната стълбица) и отчаяно мечтаеха да сменят старичките си БМВ-та с някой от по-луксозните модели.

Юпита в зародиш. Опазил ги Господ.

Без да издадат нито звук, те всички наизвадиха оръжията си, след което се разделиха и се приближиха до въпросната къща от четирите посоки на света.

Рейдж си сложи черна качулка, така че русата му коса да не се вижда чак толкова в нощта, и сви зад задния ляв ъгъл, дематериализирайки се между дърветата, и се приближи, използвайки дънерите за прикритие. След това се опита да разбере какво се крие под покрива, зад солидните стени, далеч от тъмните прозорци.

Не усети признаци за ничие присъствие. Не зърна дори искрица светлина. Никакви сенки не се движеха вътре. Никакъв звук, нито от вътрешността на къщата, нито отвън. Провери положението при Зи, когото можеше да види с крайчеца на лявото си око, и Фюри, който беше от дясната му страна, посочи нагоре... и се дематериализира на покрива.

Остана приклекнал, давайки си сметка, че е отлична мишена, очертан на фона на нощното небе. Нямаше луна, което беше добре, но въпреки това беше удобна цел, както си седеше там горе. Отправи се към комина, облегна се на него и се заслуша.

Нищичко.

Отдолу се разнесе изсвирване и като затвори очи, той се дематериализира обратно на земята.

Зи, Вишъс и Фюри стояха заедно отзад.

- Горе е чисто - прошепна Рейдж.

- И вътре не виждам нищо - съгласи се Фюри.

Ви се взираше в къщата.

Значи, трябва да приемем, че са заложили капани.

Да, съвсем същото си мислеше и той.

- Имаш ли нещо за обезвреждане? - попита Рейдж.

Ви извъртя диамантените си очи.

- Нали знаеш, че съм истински бой скаут - винаги готов.

- Как ще го направим?

Решиха да проникнат през един от кухненските прозорци. Вратите биха били прекалено очевидни, също като комина и гаража.

Ви отиде до задната веранда, извади черния си кинжал и се приближи до прозореца над умивалника. Допря острието до стъклото и описа кръг, след което допря сияещите си пръсти до изрязаната окръжност и я извади, за да не падне вътре.

Три. Две.

Едно...

Тишина.

Рейдж се огледа наоколо, ослушвайки се за какъвто и да било звук: стъпки из храсталаците, изщракванс на освободен предпазител на пистолет, прошумоляване на дреха.

Нищо.

Ви пъхна нормалната си ръка през дупката, която беше направил, и щракна джобното си фенерче. Тънкият лъч светлина разкри най-обикновена кухня: хладилник, печка, шкафове. Нищо подозрително - никакви кутии или торби, от които стърчат жици, никакви пиукащи светлинки, нито дори алармен панел.

- Готови? - попита той.

Рейдж вдиша дълбоко, преценявайки въздуха, който излизаше от къщата. Миризмата на мъжка пот, алкохол, тютюн, препарат за почистване на пистолети... пица... печено месо.

И то прясно.

- Аз ще вляза пръв - каза той. Благодарение на звяра, който носеше в себе си, от тях четиримата бе най-вероятно той да оцелее при избухване на бомба - усетеше ли каквато и да било екстремна температура, болка или агресия, другото му „аз“ щеше да се събуди за частица от секундата, осигурявайки му люспи, които бяха по-непробиваеми и от най-добрата бронирана жилетка.

- Внимавай, братко - каза Фюри.

- Винаги. Тепърва ме очакват още много вкусни яденета.

Рейдж се дематериализира и прие очертанията си върху покрития с линолеум под. И отново - чакане.

Не се задействаха никакви аларми. Нямаше засада. Нищо, което да издава или дори да загатва за нападение. Дъските на пода скърцаха и стенеха под тежките му ботуши.

Това беше всичко.

- Достагъчно, Холивуд - разпореди се Ви през дупката в прозореца. Влизам.

Той се присъедини към него, а близнаците останаха да пазят навън. С бързи, отработени движения, Ви си сложи очила за нощно виждане и се огледа. Извади флакон със спрей и като натисна бутона, се завъртя в кръг.

Чисто е, доколкото мога да видя.

Рейдж хвърли поглед към задната врата.

Ето къде бил панелът за охранителната система.

Върху панела не светеше нито една лампичка. Нито зелена, сигнализираща, че може да се движиш свободно. Нито червена, издаваща, че системата е задействана.

Ще трябва да прегледаме цялата къща - мрачно каза Ви.

Рейдж кимна.

- Аз ще се заема с първия етаж.

- Ще го направим заедно.

С предпазлива стъпка двамата отидоха в предната част на къщата, Ви - все така с очилата за нощно виждане на носа си. Рейдж усети как по гърба му пробягват тръпки - звярът му също беше нащрек.

Предното помещение очевидно бе мястото, където копелетата бяха прекарвали по-голямата част от времето си. Имаше дивани, подредени в кръг, а миризмите бяха най-силни - Рейдж предположи, че през деня бяха дърпали пердетата и бяха спали тук, вместо в мазето.

Подът беше осеян с боклуци - празни кутии от куршуми, издаващи, че разполагат и с четиресеткалиброви пистолети, и с пушки. Празни бутилки от уиски. Найлонови торбички, пълни с опаковки от протеинови блокчета, шишета с ибупрофен със свалени капачки и топчета бинт, изцапани със засъхнала кръв. Отворена кутия от пица, в която бе останало едно-единствено парче... студено, но не и мухлясало.

- Вече не живеят тук - каза Ви.

- И са се изнесли на пожар - измърмори Рейдж, побутвайки едно найлоново пликче със стоманения връх на ботуша си.

Нямаше нито една раница, сак или каквато и да било чанта. И макар че шайката копелета едва ли притежаваха купища лични вещи, не бяха оставили след себе си нито един забравен чорап, резервен чифт войнишки ботуши или дори гребен.

Докато се приближаваше до подножието на стълбището, Рейдж усети, че телефонът вибрира във вътрешния джоб на коженото му яке. Не можеше да го провери точно сега обаче. Нямаше намерение да оплеска нещо в тази изоставена къща, а колкото по-навътре влизаха с Ви, толкова по-голяма бе вероятността да се натъкнат на нещо, което би могло да им коства ръка. Крак.

Живота.

Такава бе реалността на работата им и тя бе нещо, което Рейдж приемаше, защото, първо, нямаше намерение да остави когото и да било да разиграва расата или краля му, независимо дали бяха цял куп вонящи лесъри, или пък шайката задници на Кор. И второ, не беше, като да го биваше за нещо друго.

Е, освен да яде и да се чука, нещо, от чиято липса изобщо не можеше да се оплаче в свободното си време. По дяволите, дори сега, докато бяха в пълна бойна готовност, с част от ума си вече броеше часовете, които му оставаха, докато се прибереше и смъкнеше и последното късче плат от своята Мери.

Нощи като тази го караха да си представя с блаженство как я чука седем часа без прекъсване.

Тръсна глава, за да се съсредоточи, и отиде до стълбището.

- Качвам се - каза на Ви.

- Изчакай ме.

Но разбира се, той не го направи. Просто пое нагоре, поставяйки единия си крак пред другия. Вероятно глупав ход, но открай време не умееше да чака.

Просто не му беше в природата.

17

ЗАСТАНАЛ В ЪГЪЛА НА БОЛНИЧНАТА СТАЯ, ТРЕЗ СЕ ЧУВСТВАШЕ... ами като приклещен в ъгъла.

Не искаше да се ядосва на Селена. За бога, та тя едва не бе издъхнала пред очите му.

- Какво? - попита тя. - За какво мислиш?

Добрата новина бе, че през последните двайсетина минути лицето й напълно си беше възвърнало цвета, погледът й беше станал ясен, тялото й, макар и все още схванато, почти се бе върнало в нормалното си състояние.

Лошата новина бе, че речта, която му беше дръпнала на тема сексуалното му пристрастяване и решимостта му да й помогне, не беше нещо, което той искаше да слуша. И можеше само да се моли тя да не смята да продължи в този дух.

- Селена, мисля, че трябва да си починеш.

- Не се затваряй в себе си.

Той прокара ръка по главата си. Прииска му се да имаше дългата коса на Рот, та да има какво да задърпа сега.

- Виж, не искам да споря с теб.

- Кажи ми тогава, че греша. Въпреки че не го вярвам. Просто кажи нещо. Каквото и да е.

Трез направи физиономия и поклати глава.

- Аз ще си вървя и...

- Трез...

- Не, няма да го направим.

- Защо? Ако разполагаме с хиляда нощи, какво ни пречи да проведем един донякъде неловък разговор сега?

- Това е много повече от неловко, сладурче. - Господи, сам чуваше остротата в гласа си. Усещаше напрежението в тялото си. - Да, мисля, че ще намина по-късно...

- Нищо няма да се е променило, когато се върнеш. - Тя махна с ръка и за миг Трез бе толкова благодарен, че е в състояние да се движи, че забрави за какво говорят. - Разстоянието няма да ни помогне.

Сърцето му задумка. Сякаш се страхуваше или нещо такова. Само че не беше това.

Наистина. Не беше.

- Какво искаш да кажа? - промълви той. - Подскажи ми думите и аз ще го направя. Всичко, само и само това да приключи.

- Какво криеш от мен?

- Нищо.

Дълго мълчание.

- Добре - предаде се тя.

Страхотно. От това му стана мнооооого по-добре.

Как бе успял толкова бързо да стигне от облекчение, че тя бе оживяла, до това напрежение?

Нямаше намерение да й съобщи новината от с’хийб. Тя си имаше предостатъчно свои тревоги и последното, което й трябваше, бе да се страхува, че палачът на кралицата всеки момент може да го окове във вериги и да го замъкне обратно в Територията.

- Селена, чуй ме... - Той поклати глава. - Дали се срамувам от онова, което правех е всички онези жени? Абсолютно. Дали съжалявам за това? През цялото време. Дали вярвам, че съм омърсен? Според моята култура съм омърсен до дъното на съществото си. Ала трябва да знаеш, че понякога развратникът си е просто развратник. Безразборният секс си е просто безразборен секс. Нагонът ми беше силен и нямаше какво друго да направя.

Извърна поглед, проследявайки дъските на пода.

Тишината беше по-оглушителна от писък.

- Мисля, че си прав - каза тя най-сетне.

Трез изпусна дъха си с облекчение. Слава богу, беше се вързала...

- Най-добре е да си вървиш.

- Какво?

- Докато не можеш да бъдеш откровен, ще е най-добре да стоиш надалеч от мен. Защото лъжеш или себе си, или мен. И в двата случая трябва, както биха се изразили братята, да се стегнеш.

Той поклати глава.

- Леле. Не така си представях, че ще се развият нещата.

- Нито пък аз.

- Окей. Ами добре.

Докато тя се взираше в него, в стаята сякаш не остана никакъв въздух. Поне що се отнасяше до Трез.

Той се прокашля.

- Мамка му... Ами тогава ще си вървя.

Излезе навън, използвайки вратата, която отвеждаше в коридора, защото не искаше да рискува да се натъкне на доктор Джейн или Елена в стаята за прегледи.

Защото точно това му трябваше в момента - публика.

За щастие, Ай Ем бе отишъл да нагледа какво става в „сЕнКи“, „Желязната маска“ и „Сал“. Брат му бе последният, когото искаше наблизо точно сега.

Прекоси коридора с бърза стъпка и поспря, преди да прекрачи през стъклената врата на офиса. Когато не чу гласове, надзърна предпазливо. Празно.

Бинго.

Мина през складовото помещение и излезе в коридора, без да срещне никакви пречки. Изтича до стълбището. Въведе кодовете. Изкачи стъпалата. Отвори безмълвно вратата под стълбището.

Някой чистеше с прахосмукачка в библиотеката, което не го изненада. Същото обаче не можеше да се каже за липсата на братята където и да било. Обикновено по това време на нощта онези, които не бяха дежурни, се размотаваха из билярдната. Гледаха телевизия. Играеха билярд. Пиеха.

Грез се възползва от необяснимото опустяване и се отправи към барчето. Поспря за миг, оглеждайки възможностите пред себе си, и си избра бърбън. И водка. И бутилка шардоне, която си стоеше, неохладена, върху гранитния плот.

Все едно имаше значение с какво ще се налива.

Без проблем изкачи голямото стълбище и изобщо не се учуди, когато завари кабинета на Рот празен - кралят прекарваше по-голямата част от нощите в срещи с поданиците си. Пое към коридора със статуите, но свърна, преди да стигне до тях, и отвори вратата към стълбището, отвеждащо до третия етаж.

Покоите на Първото семейство бяха скрити в нещо като трезор, ала неговата стая и тази на брат му бяха на открито, просто две обикновени врати една до друга.

Въпреки спора със Селена, нямаше да избяга в „Комодор“. Искаше да е наблизо, в случай че тя...

Е, да.

Затвори се в стаята си, подреди трите си приятелчета върху нощното шкафче и запали лампата. Кадифените завеси бяха дръпнати; той ги остави така и се отправи към банята, като се събличаше. Пусна душа, без да пали осветлението. Не изгаряше от желание да срещне погледа си в огледалото.

Изчака мраморната ниша да се напълни с пара, преди да пристъпи в нея - и така вече бяха му се струпали предостатъчно некомфортни неща.

Сапун - навсякъде. Изплакване - навсякъде. Шампоан - по главата, следван от балсам. Самобръсначка - по челюстта, брадичката, бузите.

След това се избърса и се върна гол в леглото.

Пъхна се под завивките по навик, изключвайки старателно всяка мисъл и се остави на навика, благодарение на който можеше да се напие дори легнал. Свали капачката на водката, отпи голяма глътка и изскърца със зъби, когато тя изгори гърлото и вътрешностите му.

Как, по дяволите, нощта беше свършила по този начин?

* * *

Ай Ем нямаше никакво намерение да си губи времето със „сЕнКи“, „Желязната маска“ или „Сал“. Майната им. И в трите заведения имаше предостатъчно компетентни служители, за да се погрижат за бизнеса. Беше излъгал брат си за това, къде отива, защото не искаше Трез съвсем да изперка.

Материализира се на терасата на апартамента им, погледна часовника си и влезе вътре. Запали част от осветлението, надникна в хладилника, макар да знаеше, че в него няма нищо, и отвори няколко шкафа.

Не беше ял от... откакто си беше тръгнал от „Сал“ предишната нощ. А не беше пил кръв от... мамка му, дори не помнеше откога.

Вероятно трябваше да направи нещо по въпроса, по истината бе, че мисълта за вена изобщо не го привличаше. Не че не оценяваше и уважаваше Избраницата, която се грижеше за него и брат му. Просто не си падаше особено по това, да смуче от китката на жена, която изобщо не познава. Да, да, дълг и всичко останало.

Очевидно той беше много повече сянка, отколкото брат му.

В тяхната култура всеки подобен физически акт беше свещен. Което бе кофти, защото биологическата нужда го заставяше да пие кръв около шест пъти в годината и всеки път беше изпитание за самодисциплината му... и то не защото искаше да изчука онази, която използваше.

Въпреки напредналата си възраст, той беше девствен. Приписваше вината за въздържанието си на проблемите с Трез, както и на доктрините и традициите на сенките, които, както понякога му се струваше, като че ли взема прекадено на сериозно...

Леле. Толкова беше изнервен, че си говореше сам. За неща, които вече знаеше. И които дори не бяха интересни.

Продължи да обикаля из апартамента. Провери си часовника и погледна към терасата. Къде, по дяволите...

- Ти ли си?

Мъжкият глас, долетял откъм спалните, го накара да се обърне рязко. Отправи се към коридора с пистолет в ръка, но ако се съдеше по тона, едва ли можеше да очаква неприятности.

И наистина, когато зави зад ъгъла и стигна до това, което преди беше неговата спалня, откри С’Екс излегнат върху кревата; чаршафите бяха усукани около голото му тяло, до гърдите си притискаше голяма бутилка „Сирок“7, сякаш беше бебе.

Мислех, че си в траур - каза Ай Ем, докато прибираше пистолета.

Съм. - С’Екс вдигна полупразната бутилка. - Това са ми поените кърпички.

Нима кралицата не иска да си в Територията?

- Не особено. - Палачът махна с ръка. - Твърде смущаващо. Бива ме за чукане далеч от чужди очи, но да ме покаже пред всички? Не съм достатъчно добър. Естествено, всичко щеше да бъде простено, ако картата беше както трябва. Обаче - не.

Ай Ем се облегна на касата на вратата и скръсти ръце.

- Откога си тук?

- Откакто ти си тръгна... кога беше? Снощи? Алкохолът свърши. Кога можеш да донесеш още? Освен това искам жени.

Първият порив на Ай Ем бе да му каже да върви на майната си. Много ясно. Само че копелето му трябваше за нещо.

- Мога да го направя - отвърна той.

С’Екс затвори очи и се размърда под чаршафа.

- Кога?

- Първо трябва да свършиш нещо за мен.

Клепачите на палача се повдигнаха бавно и черните му очи проблеснаха.

- Не става така.

- Напротив.

- Да ти го начукам.

- Да ти го начукам на теб. - Ай Ем задържа погледа му, без да трепне. - Трябва да проникна в палата.

С’Екс млъкна. След това се надигна, при което чаршафът се смъкна надолу, събирайки се около кръста му. На светлината, идваща от банята, татуировките, покриващи всеки сантиметър от огромното му тяло, сякаш флуоресцираха върху тъмната му кожа.

- Не това очаквах да кажеш - измърмори той. - Не и без пистолет, опрян до челото ти.

- Това, което искам от теб, е сигурен начин да изляза от там.

- Значи, ще откраднеш нещо.

- Нуждая се единствено от достъп до библиотеката.

- В света на хората е пълно с развлекателни четива.

- И трябва да отида още сега.

Известно време С’Екс просто се взираше в него. А после се прозя като лъв, оголвайки огромни зъби, а челюстта му изпука от напрежението.

- Още сега - повтори Ай Ем.

- Палатът е затворен заради траура.

- Ти си излязъл.

С’Екс издаде неопределен звук.

- Каква информация търсиш?

- Не те засяга.

- Как ли пък не.

- Виж, трябва да отида още сега и да се върна, преди да е съмнало. Спешно е. Не го правя, само за да те дразня.

С’Екс се намръщи.

- Както казах, палатът е затворен.

- Значи, ще се наложи да ме вмъкнеш тайно.

- И защо си мислиш, че ще ти помогна?

Ай Ем се усмихна студено.

- Помогни ми да вляза и да изляза и отново ще чукаш онази твоя кралица.

- Наша кралица. Освен това, ако искам да я чукам, трябва просто да се пъхна в леглото й.

- Нима смяташ, че все още си в състояние да го направиш?

- Не ме романтизирай - мрачно каза С’Екс.

Ай Ем сви рамене.

- Все едно. Работата е там, че както стоят нещата в момента, никога няма да се добереш до Трез. Трябва да се опитам да му помогна.

Ако Селена умреше? Всички щяха да го загубят. Мамка му, нали го беше видял как изскочи от онази болнична стая и се втурна по коридора, допрял пистолет до слепоочието си, готов да натисне спусъка.

С’Екс дълго се взира в него.

- Какво става, по дяволите?

- Казвам ти го в прав текст. Интересите ни съвпадат. Не искам брат ми да умре, ти - също не го искаш. Когато всичко свърши, отново ще се разправяме за това, какво ще стане с него, но точно сега двамата с теб трябва да му помогнем да преживее една криза.

Какво по-точно разбираш под „криза“?

Ай Ем извърна поглед.

Някой, който му е близък, е болен.

Но не самият той?

Ис.

Ти?

- Да ти изглеждам болен? - Ай Ем отново срещна очите на екзекутора. - Виж, и на двамата ни е трудно да го контролираме. Да не мислиш, че ми е приятно да ти се доверя? Ако имаше какъвто и да е друг начин, щях да опитам с него. Ала както знаеш от личен опит, принудени сме да се оправяме с това, което животът ни поднесе. А аз се нуждая от проклетата библиотека.

С’хийб имаха дълга и забележителна история като лечители. А понеже също като симпатите, сенките бяха издънка на вампирите, логично бе да се предположи, че Вцепенението се бе появило по някое време в миналото на расата... а ако това се бе случило, то щеше да е описано в библиотеката.

С малко повечко късмет, делителите може би разполагаха с някакво лечение... и в такъв случай втората им спирка щеше да бъде богатият фармакологичен склад на племето. Сенките от векове синтезираха лекарства от растения и животни, създаваха най-различни съединения за лечението на всякакви заболявания... и също като онези, които водеха архивите, грижливо описваха всички свои опити и проучвания.

Сенките бяха въвели рационализъм в медицината много преди човеците да се откажат от мистицизма и да го заменят с научно мислене.

Може би имаше надежда. Той трябваше да провери.

- Не искам да разчитам на теб - дрезгаво каза на глас. - Ала нямам друг избор. Точно както ти трябва да сториш това за мен, ако искаш да овладеем положението с Трез. Ако онази жена издъхне, той ще бъде мъртъв до час.

- Жена? - Когато Ай Ем не каза нищо повече, С’Екс изруга. Двамата с него сте истински трън задника ми, да знаеш.

- Съвсем същото изпитвам аз към теб и твоята кралица.

- Нашата кралица. Ти си оставаш част от с’хийб, независимо къде живееш.

Естествено, това, че Трез ще се върне в Територията и ще се подчини на астрологическата карта, бяха празни приказки, ала Ай Ем трябваше да се възползва от козовете, с които разполагаше, а С’Екс вероятно беше достатъчно пиян, за да не се замисли прекалено сериозно върху мотивацията му.

И направо да не повярваш - взе, че подейства.

Палачът изруга и като отметна чаршафите, скочи от леглото. За миг погледът на Ай Ем се плъзна по татуировките му. Исусе. От гърлото до глезените, от раменете до китките, тялото му беше покрито с бели символи. Липсваха единствено по лицето, топките и пениса му. Дори Ай Ем беше впечатлен. „Мастилото“ всъщност беше отрова, която обезцветяваше кожата. Повечето мъже се гордееха, че са издържали болката и неразположението, причинени от малкия символ на семейството им, нарисуван върху рамото, или името на онази, с която бяха обвързани, вдълбан над сърцето.

Фактът, че С’Екс беше преживял всичко това, бе видимо потвърждение, че е кораво копеле. Или мазохистичеи психопат.

Ай Ем го остави да се облече и отиде в хола. Приближи се до стъклената врата на терасата и погледна към нощния Колдуел: пръските светлина, осеяли хаотично небостъргачите; двете успоредни линии от червени стопове и бели фарове, следващи извивките на река Хъдсън; един-два самолета, блещукащи високо над хоризонта.

„Влизам и излизам“, помисли си той. Така трябваше да станс.

И ако имаше Бог, щеше да намери нещо, с което да помогне на Селена.

18

- ТУК ЛИ ДА ЗАВИЯ? - ПОПИТА ЛЕЙЛА, ПРИВЕДЕНА НАД волана на колата.

- Да - Тук.

Тя даде мигач и тихото цък, цък, цък на мерцедеса й напомни как Куин я беше учил да шофира. Естествено, и през ум не му беше минавало, че тя ще използва уменията си, за да откара Кор където и да било.

- Къде отиваме? - попита го.

На светлината на фаровете виждаше единствено тесен черен „път“, от двете на страни на който се издигаха плътни редици есенни дървета. Ниска каменна стена очевидно се опитваше да удържи напора на растенията, ала тесният банкет беше обрасъл с храсталаци и избуяла трева.

Псе далеч. Остават само няколко километра.

Това ли беше краят, зачуди се Лейла. Това ли беше нощта, в която параноята й щеше да се окаже основателна, нощта, в която Кор щеше да се възползва от ситуацията по начин, който щеше да нарани не само нея, но и детето й, и Куин... макар те да нямаха никаква вина.

Прескъпа Скрайб Върджин, трябваше да се махне от...

Светлината на фаровете се люшна настрани и онова, което Лейла видя, накара сърцето й да спре, а кракът й да се вдигне от педала за газта.

Беше малка къщурка, която, въпреки че мястото наоколо беше обрасло, бе просто очарователна. Имаше червена врата и с двата еркерни прозореца и двете капандури на горния етаж, тя сякаш се усмихваше, отворила широко очи. От лявата й страна се издигаше кичесто дърво със златни листа с цвета на залези, каквито Лейла бе виждала единствено по телевизията и в книгите и списанията, както и застлана с плочки пътека, отвеждаща до гостоприемната фасада.

- Харесва ли ти? - попита Кор напрегнато. Сякаш се боеше от отговора.

- Може би съм наивна - прошепна тя, - но изглежда така, сякаш тук не може да се случи нищо лошо.

- Това е къщата на пазача. Самото имение, което се намира в края на онази алея, е изоставено, но само допреди месец една стара икономка живееше тук. - Той я погледна. - Да влезем вътре.

Лейла слезе, без да гаси двигателя, но Кор се погрижи за това, като се пресегна и го изключи, докато тя минаваше пред фаровете. Когато светлината им угасна, Лейла видя, че в къщичката горят свещи... или поне предположи, че на това се дължи треперливата златиста светлина.

Когато стигна до вратата, докосна боята й. Беше избеляла

от времето, напукана, но не и излющена. С цвета на захаросана ябълка. И несъмнено - лъскава, когато я бяха поставили.

- Отвори - каза той. - Моля те.

Медното резе беше старо и изтъркано, излъскано там, където го бяха докосвали безброй ръце. Разнесе се леко изскърцване, когато Лейла натисна учудващо тежката врата, ала звукът бе по-скоро весело приветствие, отколкото зловещо предупреждение.

Не бяха свещи. А огън.

Озоваха се в дневна с ламперия от червеникаво дърво и огнище от речни камъни с най-различни размери, форми и цветове. Подът беше гол, с широки дъски, които говореха под краката й, бъбреха така, сякаш им беше липсвало да си имат компания. Лейла пое дълбоко дъх и усети миризмата на сладък пушек, а под нея - чисто, дървесно ухание.

От едната страна на огнището имаше нисък диван, разположен така, че от него можеше да гледаш през еркерния прозорец. Беше покрит с цял куп плетени одеяла, подредени едно върху друго, а цветовете им бяха толкова разнообразни, че заедно оформяха свой собствен уникален десен. Имаше и голямо кресло, старовремски книги върху къси рафтове и кръгла тъкана черга, която прекрасно довършваше всичко.

- Кухнята е оттук - каза Кор, докато затваряше вхо; и шта врата.

Лейла мина покрай него, огромното му тяло беше съвършено неподвижно, очите му отказваха да срещнат нейните. Банята беше скромна, с душ кабина, тоалетна чиния и умивалник. Стъпалата, отвеждащи на втория етаж, бяха стръмни и тесни, и застлани с износена черга, а кухнята в другия край беше пълна със стари уреди и плотове.

Лейла се обърна.

- От колко време я имаш?

- Както казах, икономката, която се грижеше за нас, умря преди един месец. Нямаше никакви роднини. - Кор се обърна и се зае да съблече тежкото си палто. - Семейството, за което работеше, живеело в голямата къща, но до един загинали при нападенията. Тя останала тук, защото нямало къде да отиде. Лесърите не се върнали и тя продължила да живее тук.

Кор отново се обърна и започна да сваля оръжията си; широките му рамене се напрегнаха, докато разкопчаваше ножницата на камите, които носеше върху гърдите си, както и кобура на кръста си.

По някаква причина Лейла много ясно си даваше сметка за тялото под дрехите му - как мускулите му се издуваха и отпускаха под тънката черна риза, начина, по който панталонът му се опъваше върху бедрата, прасците, дупето му.

Говореше и бавно, с отмерени срички, ала тя не чуваше думите му.

Топ се обърна. Погледна я. Млъкна.

Не искаш ли да останеш? - попита тихо.

Защо ме доведе тук?

Тон се прокашля.

Не мога да понеса да стоиш в студа навън в нощите, в които ее срещаме. Не и когато бременността ти е така напреднала.

Лейла усети, че я залива гореща вълна. И не мислеше, че е заради огъня.

Ила. - Той се отдръпна, правейки й място да мине. - Тук е по-топло.

Лейла пристъпи към него. И го подмина.

Настани се на стола и придърпа одеждите си надолу. Загърна ее в палтото си. Загледа се в пламъците.

Кор обиколи стаята, за да дръпне всички пердета, а после се настани на дивана.

- Благодаря ти - чу се да казва Лейла. - Тук е много по-удобно.

- Да.

Мълчанието се проточи. Странно бе - навън, с безкрайното небе над тях и поляната наоколо, тя не бе усещала присъствието му така ясно. Между тези четири стени обаче то сякаш беше усилено, всяко негово движение, било то поемане на дъх или мигване, тя усещаше хилядократно по-отчетливо.

Възцари се странна неловкост, дори веселото припукване на огъня не можеше да разпръсне нарастващата тягостност в къщата.

- Възнамеряваш ли да консумираш уговорката ни? - избъбри тя. - Дойде ли... време?

* * *

- Тук горе няма нищо - обади се Ви от тавана, докато Рейдж надничаше в банята на главната спалня.

- Тук също. Освен цял куп розово.

Върна се в спалнята и се огледа наоколо. Всичко беше розово - килимът, завесите, тапетите, чаршафите... а миризмата на Кор се усещаше навсякъде. Очевидно това беше неговата стая... и Рейдж изпита немалка доза удовлетворение при мисълта, че копелето е трябвало да търпи целия този естрогенен кошмар. Като да спиш в шибана утроба.

Рейдж потръпна, докато излизаше в коридора.

- Чудя се дали не го е обзело желание да носи високи токчета.

- Ама че картинка. - Ви се показа от дупката на тавана и пое надолу по сгъваемата стълба. - Изоставено. Изнесли са се оттук.

Нищо. Не бяха открили абсолютно нищо подозрително или заплашително, никакви капани, заложени за тях, никакви бомби, никакви аларми.

Тук също нямаше и следа от лични вещи също като в дневната долу имаше купчини боклуци, но никакви дрехи, оръжия, компютри или мобилни телефони.

Двамата слязоха бързо по стълбището и прекосиха празната къща. Дематериализираха се през отворения прозорец в кухнята и се присъединиха към Фюри и Зи.

- Нищичко - заяви Ви.

Рейдж извади телефона си. Нямаше отговор на никое от съобщенията му и като се намръщи, той отново го прибра. След това бръкна в другия джоб на якето си и извади близалка... оказа се оранжева, така че я смени с такава с вкус па грозде. Лилавата хартийка се обели лесно, сякаш захарното топче нямаше търпение да се залови за работа, и той го пъхна в устата си.

- Съвсем чисто ли е? - попита Фюри. - Нещо не е наред.

Рейдж извади близалката.

- Не ме разбирай погрешно... според мен обезвреждането на бомби и смъртоносни капани е досадно, но бях готов да го направя. Просто не разбирам. Тръгват си, понеже Троу дезертира? Със сигурност им е ясно, че ще се появим веднага щом докопаме адреса от онова копеле.

Белите очи на Ви обходиха къщата.

- Пропуснали са една очевидна възможност.

- Не мислех, че Кор е толкова глупав... или мързелив. Рейдж сви рамене. - Може би са го закъсали за пари.

- Съмнявам се, че е недостиг на средства - измърмори Фюри. - Ако се съди по убийствата им в града, са добре въоръжени.

Последва бърза размяна на предложения и беше решено да се върнат и да докладват на Рот, че Троу не беше излъгал. Миг преди да се дематериализират обаче, Рейдж се обади, без да вади близалката от устата си:

- Слушайте, момчета, имате ли нещо против, ако направя малко отклонение?

- Няма проблем, ние ще отидем да докладваме - отвърна Ви.

Благодаря. Трябват ми само десетина минути.

Стисна ръцете на братята си и един по един всички се изпариха...

...ала вместо отново да приеме физическите си очертания в задния двор на старата къща на Дариъс, където Рот даваше аудиенции, Рейдж се материализира пред голяма, но далеч не толкова разкошна къща в предградията. Синьо волво комби беше паркирано на алеята и въпреки че пердетата бяха дръпнати, всички прозорци на триетажната постройка светеха.

Рейдж извади телефона си и набра един номер. Докато слушаше звъненето от другата страна, пристъпваше от крак на крак.

- Здрасти - каза, когато му вдигнаха. - Добре ли си?

- Здравей. - Неговата Мери, неговата съвършено красива и брилянтна жена звучеше особено. - Как разбра?

Начаса звярът му надигна глава, готов да разкъса всичко и всеки, който заплашваше тяхната жена.

- Какво става?

- Имаме неприятности с една от майките.

Погледът на Рейдж обходи прозорците.

- Мога ли да помогна с нещо?

- Къде си?

- Отвън на моравата ви.

- Ей сега слизам.

Рейдж затвори, след което приглади косата си, опъна якето и подръпна кожения си панталон.

Мариса беше създала „Убежището“, за да помага на жертвите на домашно насилие сред расата. Макар човеците да имаха много програми и възможности за жените и децата си, женските вампири и техните малки нямаха към кого да се обърнат, преди Мариса да отвори центъра. Тук имаше социални работници, подготвени с помощта на човешкия свят (вечерни училища или онлайн курсове), и медицински сестри под ръководството на доктор Джейн и Елена и нуждаещите се можеха да останат, без

заплащане, колкото дълго им беше необходимо, за да си стъпят на крака и да се почувстват в безопасност.

Вътре не се допускаха мъже.

Доколкото Рейдж знаеше, в момента в къщата имаше поне дванайсет жени, макар че броят им се променяше... а благодарение на пристройката „Уелесандра“, изградена с дарението на Тор в памет на обичната му първа шелан, винаги имаше предостатъчно място.

Входната врата се отвори и Мери излезе навън, затваряйки след себе си. Обвила ръце около тялото си, тя потрепери, докато прекосяваше тичешком моравата... и Рейдж трябваше да повика на помощ и последната си капчица самоконтрол, за да не стопи разстоянието между тях. Ала трябваше да уважава границите на имението.

Разтвори широко ръце и се отпусна на колене, така че, когато тя се приближи, я притисна до гърдите си и я повдигна от земята. За него тя не тежеше нищо, но, господи, колко беше жива, тялото й до неговото бе така топло, ръцете й се обвиха около врата му, уханието й го връхлетя като ксанакс^8 и силно еснресо едновременно.

- Моята Мери - прошепна той. Дълбоко в него звярът му издаде звук на задоволство. - Моя малка Мери.

Беше започнал да я нарича така преди известно време. Нямаше представа защо. Може би защото всеки път когато го направеше, тя се усмихваше.

Внимателно я сложи да стъпи на земята, без обаче да я изпуска от прегръдките си. Отметна косата й с цвят на какао назад и се сепна, когато видя колко е бледа.

- Какво става, по дяволите?

От гърдите й се откъсна звук на безсилно раздразнение. Изтощение. Тъга.

- Спомняш ли си майката и детето, които ти и Бъч спасихте преди около две години? Може би две и половина? Майката от години беше жертва, детето - също.

- Да, те бяха първите в програмата ви.

- Е, майката никак не е добре. Когато за първи път дойде тук, на никого не каза, че е бременна. Толкова умело го криеше, че никой от нас и представа си нямаше какво става. Бременността трае осемнайсет месеца, но от това, което Хавърс ни каза, понякога бебето умира в утробата и просто си остава там. При хората е невъзможно, но Хавърс каза, че и преди го е виждал, макар и много рядко.

- Я чакай. Какво? Да не искаш да кажеш...

- Да. Толкова е ужасно.

Рейдж опита да си представи жена, носеща мъртво дете в утробата си.

Исусе.

Тя все повече се разболяваше и отслабваше... докато не припадна и трябваше да повикаме доктор Джейн и Елена. Джейн извади бебето, но майката... - Мери поклати глава. - Майката пс се оправя. Има слаба инфекция, която не ще да се излекува, и съвсем не изглежда добре. На всичкото отгоре отказва всякакво допълнително лечение и с нищо не можем да я убедим.

Което означаваше, че Мери е била на предната линия.

Рейдж я притисна до гърдите си и се почувства като истински задник заради сексуалните си закачки, докато тя се занимаваше с въпроси на живот и смърт.

- Мога ли да помогна с нещо?

Тя се отдръпна лекичко и вдигна очи.

- Всъщност тази малка почивка ми вдъхна нови сили. Не можеше да се появиш в по-подходящ момент.

Мислите му се насочиха към онова, което се случваше в клиниката със Селена. По някаква причина то му тежеше, въпреки че не беше особено близък с Трез.

Добър мъж обаче. Кораво копеле с добро сърце.

- Е, кажи ми, ако има нещо, от което се нуждаеш. - Рейдж отново отметна косата й назад. - От каквото и да е, по всяко време.

Тя се повдигна на пръсти, а той се наведе и я целуна по устните веднъж, два, три пъти. Тя бе, дори повече от сърцето в гърдите му или братята, най-важното нещо в живота му. От мига, в който за първи път му бе проговорила, а той бе затворил очи и се бе олюлял при звука на гласа й, той се бе изгубил в нея.

Ако тя не беше северът в неговия компас? Той би бил по-зле от прокълнат.

- Обичам те - прошепна. - Сега и завинаги.

- Ще се опитам да се прибера призори, но не знам как ще се развият нещата.

- Върши си спокойно работата. Ще ме държиш в течение, когато имаш възможност.

- Винаги си така изпълнен с разбиране.

Сякаш знаеше, че за него беше истински ад да бъде далеч от нея през деня.

- Ти правиш същото за мен, моя малка Мери. А работата ти тук е много важна.

Тя наклони глава на една страна, големите й очи гледаха сериозно.

- Благодаря ти. Това... това е много мило от твоя страна.

- То е самата истина. - Рейдж отново я целуна. - Върви сега. Върни се при пациентката си.

Неговата Мери улови ръката му и я стисна.

- И аз те обичам.

Рейдж остана на мястото си, загледан след нея, докато тя прекоси моравата тичешком, извади ключа си и влезе вътре. Миг преди да изчезне в къщата, му помаха.

Вратата се затвори и той си я представи как заключва и пуска резетата, уверявайки се, че всички са в безопасност. Как работи, за да подобри живота на жените и децата вътре.

След миг извади мобилния си телефон и отново го провери. Нищо. Трез все още не му беше отговорил.

Това бе второто съобщение, което беше пуснал.

Той изруга и изпрати молекулите си към някогашната къща на Дариъс. Докато се носеше натам, образът на Трез, изхвръкнал от стаята за прегледи, го преследваше. Разяждаше го.

Мамка му, надяваше се Селена да е добре.

По някаква причина това беше жизненоважно за него.

19

КОР СЕДЕШЕ СРЕЩУ ЛЕЙЛА НА ДИВАНА, А СЪРЦЕТО МУ БИЕШЕ неравномерно. Тя беше избрала да се настани на стола в ъгъла, така че светлината от пламъците достигаше единствено до краката й. Той обаче можеше да си я представи цялата - всеки сантиметър от лицето, гърлото, тялото й му бяха така познати, както и собственото му тяло.

Въпросът, който му беше задала, увисна като физическо присъствие между тях.

- Е? - попита тя. - Дойде ли... времето?

Гласът й трепереше и Кор вдигна ръка, за да разтърка лицето си. За разлика от нея, той беше облян в светлина, а не искаше тя да може да го види. Ако и така беше притеснена, видът му нямаше да помогне.

- Кор.

- Не съм животно.

- Моля?

- Никога не бих те... взел в сегашното ти състояние. Това би било животинско.

Тя си пое дъх толкова дълбоко, че той го чу въпреки пращенето на пламъците. И не за първи път усети, че ненавижда положението, в което я беше поставил. Държеше я в ръцете си с онова, което беше открил, принуждаваше я да бъде тук с него, караше я да идва отново и отново, макар да беше очевидно, че сама никога не би избрала да го стори, и въпреки факта, че то я излагаше на опасност.

Също като него, Братството на черния кинжал не прощаваше на враговете си. А според Древните закони връзките с изменници се наказваха със смърт.

А това, че миналата есен той и копелетата му бяха простреляли Рот в гърлото, определено ги поставяше начело в списъка с изменниците.

- Девет месеца - каза тя.

- Какво?

- Откакто се срещаме.

Мислите му се върнаха към началото, когато тя му бе дала да пие от китката си под онова дърво. А после, когато бе свалил оръжията си и се бе качил в колата й. Беше я целунал...

- Възбуден ли си? - попита тя.

Кор потръпна, тялото му се раздвижи, сякаш надарено със собствена воля, и хълбоците му подскочиха, преди да успее да им попречи.

- Е? - прошепна тя.

- Наистина ли искаш да ти отговоря?

- Нали те попитах.

- Да.

Възцари се мълчание.

- Съгласяваш се, че те попитах?

Кор отпусна ръка и се загледа в сумрачния ъгъл, давайки й възможност да си спомни с кого точно говори.

- Мисля, че трябва да сменим темата.

- Отговори ми.

- Вече го направих.

По звука, изтръгнал се от гърлото й, разбра, че преглъща с усилие. Изобщо не се разкая, че я бе накарал да се почувства неловко. След всички тези нощи, в които се бяха срещали (обикновено по два пъти в седмицата), никога не бе довел нещата до следващото ниво. Поне не и докато тя беше с него.

Когато останеше сам със спомена за нея? Тогава правилата бяха различни.

В този миг обаче смяташе, че границата, която твърдо възнамеряваше да прекрачи един ден, изобщо не трябваше да бъде доближавана. И си казваше, че е така заради бременността й.

Естествено, че беше заради това...

- Искам да видя.

Кор се намръщи и погледна към прозорците. Беше дръпнал пердетата. Копелетата му бяха отишли да се бият и щяха да се върнат в главната къща на имението едва малко преди зазоряване. Ала на бойното поле се стигаше до наранявания, за които понякога трябваше да се погрижат далеч от задните улички на Колдуел...

Я чакай малко. Нямаше да си събуе панталона. Така че този анализ беше ненужен.

Кор стана, отказвайки да стигне по-надалеч от твърдата убеденост, че не иска да се разголва пред нея.

- Трябва да приключим тази среща още сега.

- Защо? Бих искала да те видя. Струва ми се съвсем простичка молба.

Как ли пък не, помисли си той.

- И защо би искала подобно нещо?

- Мислех, че желаеш да правиш секс с мен. За какво иначе е всичко това?

Кор се приближи до нея, гневът му се надигаше... също като горещината във вените му. Сложи ръце върху облегалките на стола и се приведе към нея, принуждавайки я да се облегне назад.

- Възнамерявам - сопна се той, - когато настъпи моментът, да ти спестя гледката. Така че не виждам как, ако ти покажа каквото и да било, би ти помогнало в онова, което ще бъде сторено с теб.

Вълната на гняв, която изригна от нея, го хвана неподготвен. Тя беше показвала страх. Вежливост. Учтива сдържаност, която го караше да я уважава толкова силно, колкото я желаеше.

Ала това беше нещо ново.

- Какво те измъчва? - попита я. - Какво те е направило такава?

Без предупреждение и с учудваща сила, тя го блъсна настрани и скочи от стола.

Приближи се до огнището и започна да крачи напред-назад, а чувствата й бяха такива, че въздухът около нея трептеше.

Най-сетне спря пред пламъците и сложи ръце на кръста си, сякаш спореше с него.

- Сестра ми умира.

Кор изруга.

- Съжалявам.

- Животът й свършва. - Лейла отпусна ръце върху издутия си корем. - Никога не съм имала любовник. Въпреки тази бременност имам чувството, че съм девствена.

Кор се отпусна върху облегалката на креслото. По-скоро рухна върху нея. Първо, мразеше да мисли за това, как тя беше забременяла. И второ...

Поклати глава, пропъждайки тази мисъл.

- Онзи мъж не се държи лошо с теб, нали?

- О, не. И аз наистина го обичам. Куин е моето семейство. Но както ти казах, онова, което се случи през периода ми на нужда, бе с цел единствено да си имам дете. Едва си спомням какво се случи. - Тя го погледна; на треперливата светлина на пламъците изглеждаше невъзможно красива. - Сестра ми умира. Аз съм жива, а не съм живяла. Ето защо те моля - нека да те видя.

* * *

Не така трябваше да се развият нещата между тях.

Лейла не беше възнамерявала да разкрие тази истина за себе си пред Кор. Нито да поиска нещо такова от него. Ала откакто бе прекрачила прага на тази къщурка, мозъкът й сякаш действаше на два различни фронта: единият - тук с него, а другият - в стаята за прегледи в тренировъчния център.

Там, където, застанала над разкривеното тяло на своята сестра, с ужас бе открила, че още една от тях бе поразена от Вцепенението.

Параноята я караше да се чуди дали заболяването не дреме и у нея, дали нямаше да го предаде на детето си. Не беше имала пристъпи, но кога точно бяха започнали те при Селена? Лейла бе по-млада от нея... ами ако беше просто въпрос на време?

Естествено, беше много вероятно този хаос в главата й да се дължи на хормоните й. Забелязала бе, че с напредването на бременността мислите й стават все по-оплетени и неточни.

Това обаче не променяше факта, че почти девствена, макар и бременна, тя се боеше, че никога няма да познае секса. Изпитваше гняв заради онова, което съдбата й беше отказала. Благодарна за детето си и въпреки това - подвластна на естествения повик на тялото си.

А Кор бе единственият, към когото можеше да се обърне. Братята до един бяха обвързани, освен това тя мс мислеше за тях сексуално. А в близко бъдеще едва ли щеше да се сблъска с някой друг от мъжки пол.

Кор бе единствената й възможност да даде израз па гази отровна смесица от страх и копнеж.

Той се прокашля.

- Трябва да го обмислиш по-добре.

Погледът й се спусна надолу, спирайки се върху хълбоците му и онова, което напираше зад ципа на войнишкия му панталон.

- Това и правя.

Острото поемане на дъх накара мощните му гърди да се издуят и той свали ръце, за да се прикрие. Вените, които минаваха по яките му пръсти, бяха още един символ на силата в тялото му и изведнъж тя се зачуди как ли изглеждат върху пениса му.

- Върви си още сега - каза той. - И си помисли...

- Не.

- Аз не съм играчка, Лейла. Не съм нещо, което да извадиш, за да си поиграеш... а после да захвърлиш настрани. Някои врати, отвориш ли ги веднъж, повече не може да бъдат затворени както преди. Разбираш ли ме? Твърдо съм решен да те имам, но възнамерявам да те зачета и уважа заради положението ти. Това обаче е в разрез с природата ми и ако бъда тласнат прекадено силно, ще се върна към онова, което е нормално за мен. Особено когато става дума за секс.

Докато думите се носеха в пълния с напрежение въздух, очите му се плъзнаха надолу по тялото й, карайки я да се чувства гола, въпреки че бе дебело облечена. И закръглена от бременността си.

- Просто искам да те видя - чу се да казва тя. - Искам да видя как изглеждаш, когато се задоволяваш сам. Искам да започна оттам.

Кор затвори очи и се олюля.

- Лейла.

- Това, че изрече името ми по този начин, „не“ ли означава?

- Няма да ти откажа - простена той, повдигайки клепачи. -Ала трябва да си сигурна, че го искаш. Обмисли го през следващия ден.

При тези думи той се улови, обвивайки пръсти около натежалата си възбуда.

- Утре вечер тогава - чу се да казва тя.

Ала вече знаеше, че отлагането няма да промени нищо... макар част от нея да разбираше, че той е прав. Във всичко това имаше нещо странно, излязло извън контрол, сякаш страданието на Селена бе изтръгнало от нея необуздана реакция на някакъв вътрешен проблем.

- Утре - съгласи се той. - А сега трябва да си вървиш.

Лейла отиде до вратата и го погледна. Беше изтъкан от остри линии, раменете му - изпънати, ръцете му - напрегнати, бедрата му - потръпващи, сякаш всеки момент щеше да скочи.

Кор...

- Върви - излая той. - Махай се от тук. Махай се от тук, по дяволите!

Лейла свали резето с разтреперани пръсти и изскочи в студената нощ. След топлината на къщурката, въздухът навън беше режещ и студен, а палтото й не бе достатъчно, за да я предпази. Тя не обърна никакво внимание на физическия дискомфорт...

Кор затръшна вратата зад нея и тя чу изщракването на резето.

Трябваше да си върви.

Трябваше.

Вместо това остана на мястото си, а дъхът, излизащ от отворената й уста, образуваше облачета, които се издигаха, докато не бъдеха погълнати от студа. Огледа се наоколо, но не видя никакви признаци, че наблизо има някой друг, не се чуваха гласове, нито стъпки, никакви светлини не проблясваха между дърветата.

Не можеше да си тръгне.

Движейки се предпазливо, за да не настъпи някоя съчка и по този начин да издаде присъствието си, тя се приближи до еркерния прозорец. Процеп между завесите й позволи да надникне в уютната стая с горящата камина.

Къде беше той?

Кор изникна пред погледа й неочаквано - крачеше като животно в клетка, напред, назад, напред, назад. Лицето му беше разкривено в гримаса, вампирските му зъби - удължени, мускулите на якия му врат бяха обтегнати. Най-сетне се обърна към огнището и удари каменния комин с юмрук.

Лейла потръпна, ала Кор като че ли не усещаше никаква болка.

Разперил пръсти, той се облегна на полицата над камината, с гръб към нея. Кръв се стичаше по опакото на дланта и китката му от раната върху кокалчетата му, две тъмни струйки, които се сливаха и потъваха под ръкава на черната му риза.

Миг по-късно кървищата ръка се отпусна. В първия миг Лейла си помисли, че я тръска, за да прогони болката. А после панталонът му се раздвижи. Раменете му се напрегнаха, гръбнакът му потръпна конвулсивно.

Беше се взел в ръка.

Лейла прехапа долната си устна и се приведе към прозореца, докато носът й не докосна студеното стъкло. Тялото на Кор бе черен силует на фона на оранжевото сияние на пламъците, когато той изпъна рамене и отпусна глава.

Лакътят му се движеше напред-назад. Той се задоволяваше сам.

Лейла затвори очи за миг и се отпусна тежко върху еркерния прозорец. Когато отново повдигна клепачи, движенията му бяха станали по-бързи. И по-бързи.

Той обърна глава на една страна, оголи острите си кучешки зъби и ги заби в рамото си, разкъсвайки ризата, лицето му беше разкривено в еротична агония.

А после хълбоците му се люшнаха към огнището, отново и отново, докато той свършваше.

Лейла се отдръпна...

...и се препъна в един корен. Опита да се извърти и да овладее падането си, протягайки ръка, за да не се удари твърде лошо. Ужасена за безопасността на бебето си, тя се просна на земята; хълбокът й пое най-лошото от сблъсъка, ала ръката й се оказа затисната.

Агонията беше незабавна и смазваща, толкова ужасна, че й се догади.

Тя простена, без да помръдва.

- Добре, добре... нищо ти няма.

Сега вече наистина трябваше да се махне от тук.

Изправи се с усилие на крака и отиде до колата, придържайки ръката си до тялото. Когато дойде време да отвори вратата, се подпря на задния прозорец, за да освободи другата си ръка. Докато се настани зад волана, беше останала без дъх.

Едва не припадна, докато палеше двигателя и обръщаше, но най-сетне успя да излезе от алеята и да стигне до главния път.

Очите й се наляха със сълзи на безсилно раздразнение и тя усети, че завижда на Кор, задето можеше да удари нещо. Ако бе в състояние, тя би сторила същото. Ала вече си беше счупила ръката.

Определено нямаше нужда да си строши и кокалчетата.

20

АЙ ЕМ ПОСЛЕДВА ИНСТРУКЦИИТЕ НА С’ЕКС СЪВСЕМ ТОЧНО И изчака час и половина, преди да се дематериализира от апартамента до покрайнините на Територията на с’хийб. След като прие физическите си очертания в гората, прекоси тристатината метра до реката, която правеше завой покрай гранитно скално образувание във формата на главата на онзи човешки президент, Линкълн.

Откри облеклото там, където палачът беше обещал, че ще бъде - пъхнато под брадичката на импровизираното лице. След като смени дрехите си с традиционната одежда фарши на необвързан слуга от нисшите класи, с изненада установи колко уязвим се чувства под широката сива одежда.

Естествено, задържа камата и пистолета си - беше принуден да разчита на С’Екс, но това не означаваше, че му имаше доверие.

Територията се намираше на север от Колдуел, в земите между върховете на Адирондак и равната местност около Платсбърг. Имотът, който се простираше върху две хиляди квадратни акра, приел фасадата на артистична колония, беше обграден от солидна бетонна стена, висока и дебела като дъб по цялото си протежение. Малцината човеци, живеещи наоколо, отдавна бяха свикнали с присъствието на „художниците“ и като че ли им доставяше удоволствие да защитават неприкосновеността на имота и „изкуството“, което се твореше край тях.

Което вършеше отлична работа на с’хийб.

Иронията, естествено, бе, че едва двайсет мили на север, от другата страна на планината, се бяха разположили симпатите.

Което беше логично. Нито едните, нито другите изгаряха от желание да си общуват; и едните, и другите не уважаваха нито хората, нито останалите вампири, така че колкото по-изолирани бяха - толкова по-добре. Естествено, между двете раси никога не бяха съществували дипломатически връзки и мисии. Те бяха толкова разделени, колкото и двама непознати, седнали един до друг в автобуса, искащи единствено да бъдат оставени на мира.

Ай Ем не можеше да повярва, че се канеше да се върне там.

Остави дрехите си на мястото, където беше намерил онези, с които беше облечен сега, и се отдалечи. Кожените сандали приличаха повече на ръкавици, отколкото на обувки и той съвсем ясно усещаше под краката си съчки, камъчета, дори неравностите на земята. За сметка на това бяха безшумни - ако не се броеше някое и друго припукване от време на време, той беше тих като лунната светлина, сипеща се от небесата.

Много скоро стигна до високия зид, нашарен с петна от пръст, увивни растения и паднали клони, стърчащи под странни ъгли тук-таме.

Порутеният му вид обаче не можеше да го заблуди. Той се дематериализира над него, мислейки си, че бе забравил колко е дебел.

След като прие физическата си форма, му трябваше миг, за да се ориентира. Толкова отдавна не бе стъпвал в земята на расата си, но нямаше защо да се тревожи, че нещо се е променило - за разлика от фасадата за пред света навън, отвътре стената, опасваща земите на сенките, беше съвършено поддържана; избелелият от слънцето бетон се миеше редовно, а в основата му не растеше нито една тревичка.

И никаква непокорна гора. Дърветата, които растяха тук, бяха подредени като фигури върху шахматна дъска, всяко си имаше свое място и дори короните им бяха подкастрени така, че да не излизат от него. Тревата също се поддържаше чиста като килим. Въпреки че беше есен и листата падаха, нищо не разваляше ширналия се простор.

Ай Ем неведнъж си беше мислил, че Територията е като снежен глобус - изкуствено създадена версия на действителността, уловена в плен.

Все още си мислеше същото.

Ускори крачка и притича през кафявата трева. Не след дълго изникнаха първите жилища, дървени бараки, боядисани в черно, със светли ламаринени покриви. Също като дърветата, и те бяха подредени в стройни редици; вътре не грееше никаква светлина, не се носеше миризмата на готвено, не се чуваха гласове. Слугите в палата, които живееха тук, ги използваха единствено за спане и секс. Всичко друго правеха в крилото за прислугата в двореца - там се хранеха, обличаха и къпеха.

След известно разстояние се появиха стените на палата, още по-високи от първия зид. Облицовани с лъскав бял мрамор, те бяха грижливо поддържани от двете страни - всеки ден прислужници, покачени на десетметрови стълби, ги търкаха на ръка. При условие че нещата все още се правеха както преди. Което беше почти сигурно, тъй като тук нищо не се променяше.

Ай Ем тръгна покрай стената, докато не стигна до врата, покрита със символи.

Успял беше от първия опит.

Погледна си часовника и зачака. Това беше задната част на палата, далеч от мястото, където живееха аристократите и средната класа... разбира се, заради периода на траур от всички граждани се очакваше да са вътре, коленичили, изпращащи съболезнованията си за загубата на кралицата към нощното небе.

Така че вероятно би могъл да се приближи дори откъм предната страна.

Планът бе палачът да му отвори и да го преведе тайно през лабиринта от коридори до библиотеката. Тъй като Ай Ем беше облечен в дрехите на прислужник, никой нямаше да задава въпроси. Като екзекутор на кралицата, С’Екс открай време имаше пълна власт над мястото и служителите...

Ударът дойде отзад. Стовари се толкова силно върху черепа му, че начаса всичко наоколо потъна в мрак.

Дори не си даде сметка как се просва по очи на земята. Нямаше време да изругае, задето бе допуснал грешката да се довери на палача, нито да посегне към оръжията си.

Твърде късно.

* * *

В имението на Братството Селена излезе от подземния тунел и спря, за да се ориентира в голямото фоайе. Сякаш беше минал цял век, откакто бе идвала за последен път.

Как се бе стигнало до тук, помисли си, докато заобикаляше подножието на пищното стълбище.

От една страна, изобщо не бе очаквала да е жива, още по-малко пък - да е в състояние да се движи... макар и с усилие. От друга, беше стигнала от нетърпение да каже на Трез какво изпитва към него... до това да го сдъвче, както биха се изразили братята.

- ...Първото хранене сега. А след приготовленията...

При гласа на Фриц Селена пое по стъпалата. Краката й все още бяха слаби, мускулите се мъчеха да задействат стави, които си оставаха сковани и болезнени. За да запази равновесие, беше принудена да се улови за позлатените перила с една ръка, а когато наближи върха - и с двете. Одеждите й, които очевидно бяха изчистени по някое време, сякаш тежаха петдесет килограма.

Обзе я огромно облекчение, когато стигна до втория етаж, без да я забележат. Не че не харесваше Фриц и останалите прислужници, както и братята, просто се чувстваше изложена на показ. Да пази болестта си в тайна, бе едно от нещата, които й бяха помагали да се справя с нея. Така, когато не беше сама, можеше да се преструва, че е досущ като останалите, че я очаква дълъг живот, изпълнен е неща като работа, сън и храна.

А сега всички щяха да знаят.

В имението нямаше никакви тайни и това беше хубаво. Хората бяха прекрасни и се подкрепяха един друг. Просто... беше й отнело дълги години да приеме болестта си.

Останалите бързо щяха да научат истината, а тя не искаше да я съжаляват.

Отправи се към коридора със статуите и спря пред една ненатрапчива врата вляво. Отвори я с разтреперана ръка и се изправи срещу ново стълбище. Трябваше й миг, за да събере силите си.

В крайна сметка ги изкачи по-бавно, отколкото голямото стълбище, но пък вече нямаше нужда да бърза, за да се скрие. Единствените, които живееха тук, бяха Първото семейство (чиито покои бяха тройно заключени и отделени, и само Фриц имаше достъп до тях) и Ай Ем и Трез.

Спалнята на Ай Ем се оказа широко отворена. В далечния й ъгъл гореше лампа и осветяваше спретнатото семпло помещение с неговите антики и изящни тъкани.

Тази на Трез беше затворена.

Селена почука, а после доближи ухо до вратата. Когато не получи отговор, почука отново. Може би не се беше качил в стаята си?

Знаеше, че има бизнес в света на хората, но й се беше видял толкова изтощен, когато си беше тръгнал от клиниката. Струваше й се логично...

- Да?

Селена преглътна с усилие и отговори:

- Аз съм.

Дълго мълчание. Толкова дълго, че тя се зачуди дали не беше открехнал прозореца и не се бе дематериализирал от стаята, само и само да я избегне.

- Добре ли си? - разнесе се гласът му най-сетне.

- Може ли да...?

- Изчакай.

След една минута вратата се отвори и Селена неволно отстъпи назад. Беше толкова едър... и толкова гол... не че се виждаше нещо. Беше си сложил халат и голата му тъмна кожа се показваше между реверите.

Невъзможно бе да не си представи как изглежда останалата част от него отдолу.

- Добре ли си? - повтори той.

По някаква причина Селена се подразни от загрижеността му. Което беше нелепо. Той беше учтив и грижовен... ала от това тя имаше чувството, че за него не е нищо друго, освен болестта, която носеше в себе си.

- Аз, ъъъ... - Огледа се наоколо. - Може ли да говорим насаме?

Вместо отговор той се дръпна настрани и махна с ръка. Селена прекрачи прага и чу как вратата се затваря след нея.

- Искам да се извиня. - Спря до прозорците и се обърна. -Съжалявам. Чувствата ми точно сега са като оголен нерв и откровеността ми взе връх.

Трез скръсти ръце на гърдите си и се облегна на вратата.

Лицето му беше непроницаемо, тъмните му очи - мрачни, веждите - сключени.

Тишината се проточи и Селена се прокашля. Пристъпи от единия си крак на другия. Запълни времето, като огледа разхвърляното легло. Черните дрехи, метнати върху един стол. Обувките, събути до дрешника. Хавлията, която висеше върху отворената врата на мраморната баня.

- Е... - Тя отново се прокашля. - Затова дойдох.

Прескъпа Скрайб Върджин, какво ставаше между тях?

- Колко дълго? - попита той дрезгаво.

- Моля?

- Колко дълго ти остава? До следващия... каквото и да е. Кога беше последният?

Две седмици... или по-точно тринайсет дни.

- Преди месец. Може би повече.

Раменете му се отпуснаха.

- Исках да те попитам по-рано.

Отново се умълча.

- Трез, наистина съжалявам...

- Няма за какво да се извиняваш. Каза каквото мислиш. Не съм обиден и няма да се опитвам да променя онова, което изпитваш.

- Изглеждаш обиден.

- Не съм.

- Трез...

- Как се чувстваш?

- Добре - сопна се тя. А после овладя раздразнението си. -Съжалявам. Просто... имам чувството, че ме изключваш.

- Не е така.

- Не говориш с мен.

- Тогава защо устните ми се движат?

- Как така това се случва отново? - промълви тя и също скръсти ръце на гърдите си. - Просто ми се ще нещата между нас да бъдат... нормални.

- Те са.

- Глупости! Стоиш насреща ми като статуя... а това е моята работа, окей? Аз съм тази, която би трябвало да се вкамени. Защо не бъдеш откровен и не ми кажеш да се разкарам или че се държах като кучка, или...

- Искаш да бъда откровен?

- Да, по дяволите! - Господи, все по-малко звучеше като Избраница. Ругаеше, използваше разговорни изрази. Но пък и все по-малко се чувстваше като Избраница. - Ехо? Ще кажеш ли нещо?

- Сигурна ли си?

- За бога... виж, искаш ли просто да си отида...

- Не. Искам те по гръб, в леглото ми, с разтворени крака и устата ми да бъде навсякъде по тялото ти.

Селена престана да говори. Да диша. Да мисли.

Едната му вежда подскочи.

- Това достатъчно откровено ли беше? Или искаш отново да започна да се преструвам, че в този миг не мисля за секс. С теб.

Сега бе неин ред да притихне. Той се изсмя дрезгаво.

- Не това очакваше, а? Не те виня. - Натисна бравата и отвори вратата, повтаряйки подканващия си жест. - Ако искаш да продължим да разговаряме, предлагам да ме оставиш да се облека и да се видим на неутрална територия.

Селена сведе поглед към хълбоците му. Беше познала тялото му напълно само веднъж, когато бе отнел девствеността й, и прекрасно знаеше, че е страховито надарен.

Беше ли корав сега?

- Селена? - По лицето му пробяга раздразнение. - Нека се видим долу. В кухнята.

Без осъзната мисъл, тя сложи ръце върху колана на одеждите си.

Очите му начаса проследиха движението й.

- Какво правиш?

Тя развърза възела и остави коприната да падне настрани. С всяко нейно поемане на дъх одеждата й се разтваряше малко по-широко, докато не разкри пътечка от плът, тръгваща от гърлото и стигаща до венериния й хълм. Погледът на Трез, този тъмен поглед, се спусна надолу и изведнъж миризмата му изригна, изпълвайки стаята с еротично ухание.

Селена свали одеждата от раменете си, оставяйки мекия плат да се свлече на пода.

- Ще затвориш ли вратата? Нека имаме малко уединение.

21

ПЕНИСЪТ НА ТРЕЗ ИМАШЕ СВОЙ СОБСТВЕН ПУЛС. И ТО ПРЕДИ Селена да се разголи пред него. След това? Проклетото нещо си имаше свой собствен мисловен процес.

Моя.

Когато чу вратата да хлопва, не беше сигурен дали го бе направила ръката му, или просто й бе наредил да се затвори със силата на волята си.

- Сигурна ли си за това? - изръмжа той, пристъпвайки към нея. - Защото няма да мога да спра.

- Да. - Очите й не се вдигнаха, за да срещнат неговите. Останаха си приковани в хълбоците му. - О, да. Нека да те видя. Той застана пред нея и каза:

- Ами всички човешки жени, с които съм бил?

- За това ли искаш да говориш точно сега? - Тя взе колана на халата му в ръка. - Наистина ли?

Трез й попречи да го съблече.

- Нищо у мен не се е променило.

- Ти имаш проблем с това, не аз.

- Според моята традиция...

- Която не е и моя.

- ...аз съм омърсен.

- Защо продължаваш да говориш?

С тези думи тя се освободи от ръката му и го разкри - развърза колана му и отметна двете половинки на черната материя от тялото му. Огромната му ерекция щръкна между тях. И именно там сложи ръцете си тя.

Трез простена и отметна глава назад.

- Толкова си красив - прошепна тя и като се наведе, целуна кожата над сърцето му. - И корав.

- Селена, говоря сериозно. - Опита се да я спре, преди да е започнала да го милва. - Искам да ти покажа нужното уважение...

- Губиш си времето.

С тези думи тя коленичи и пое контрола. Тъй като беше висока, устата й се оказа точно където трябва и господ да им е на помощ, тя знаеше как да я използва. Протегна розовия си език, за да близне главичката му, и от кадифеното одраскване го разтърсиха тръпки. Преди да последва примера на халата си и да се свлече на шибания под, Трез се наведе напред и улови е две ръце първото, което му попадна.

Писалището. А може и да беше капакът на кола. Шейната на Дядо Коледа. Хладилник.

Топла и влажна, тя го пое в себе си и засмукването, изличило целия свят около него, начаса го доведе до ръба.

Той стисна зъби и простена:

- Ще свърша... мамка му, ще...

През главата му премина мисълта, че не иска да прояви неуважение, като свърши в нея...

Селена се изви назад, отвори уста и протегна вълшебния си език. Вдигна очи към него и поде убийствен ритъм, като в същото време близваше лениво връхчето му.

Трез изкара може би секунда и половина. А когато освобождаването му изригна от него, тя го пое докрай, преглъщаше, смучеше, наведе се назад, така че той да облее устните и лицето й. Господ да й е на помощ, оргазмът му не спираше, безкраен сексуален порив, стиснал тялото му в желязна хватка, докато я маркираше, а и миризмата му я правеше негова собственост, обвиваше я в първичната му власт.

Защитавай. Брани. Обичай.

Всичко това бе заключено в този свещен миг.

Моя.

Когато всичко най-сетне стихна, тя приседна на пети и облиза устните си с движения, които едва не го убиха. После сведе поглед към съвършените си гърди. Улови ги в шепи и се усмихна на онова, което ги беше опръскало и караше заоблените хълмчета и твърдите им зърна да лъщят.

- Цялата ме изцапа.

- Къде си се учила да го правиш? - задавено попита той.

Или поне това искаше да попита. Думите се сляха в неразбираема бъркотия от звуци.

- Какво каза? - прошепна тя, преди да повдигне едната си гърда, да протегне език и да се близне.

Ръмженето, изтръгнало се от устата на Трез, бе нещо, от което, ако беше на нейно място, би се уплашил.

Тя обаче не се боеше. Просто се изсмя гърлено.

- Има ли още нещо, което би искал да маркираш?

* * *

Свобода.

Докато стоеше на колене пред Трез, с вкуса му в устата си и миризмата му по кожата си, Селена се опиваше от усещането за сексуална свобода, което я беше завладяло. То бе в странен контраст със смъртната присъда, надвиснала над главата й, но именно това, че не й остава много време, й спестяваше всяка неловкост, смущение и тревога. Издигнала се бе над ограниченията, които толкова дълго я бяха приковавали към земята; подготовката й като ерос й позволяваше да се носи по теченията от секс, които минаваха, осезаеми като дебели въжета между телата им.

Без да знае колко й остава, в плен на безсилно раздразнение, задето беше пропиляла толкова много време, тя даваше израз на всичко, което беше таила в себе си, с неудържима неотложност, подчинявайки се на всички свои желания.

Които до едно бяха свързани с Трез.

И сякаш и той изпитваше същото, Трез се наведе и я вдигна от пода. Ставите й се възпротивиха на промяната в положението й, ала оплакванията им бяха просто далечно мърморене в сравнение с огромната страст, която изпитваше към него.

Нуждаеше се от тялото му. От проникването му.

Трез я отнесе до леглото и я положи по корем. Големите му топли ръце се плъзнаха от раменете до задната страна на бедрата й, повдигнаха я на четири крака и разтвориха коленете й. Тя изви глава, за да го вижда... погледна покрай тежките си, полюшващи се гърди и го видя как се приближава зад нея... Но не ерекцията му бе тази, която я докосна.

Ръцете му се вдигнаха към хълбоците й и палците му разтвориха дупето й, докато женствеността й не се отвори широко за него. И тогава той проникна с устата си, устните му я откриха и засмукаха, влажен език върху влажната й плът. С пълно господство езикът му я ближеше нагоре и надолу, проникваше в нея, докато тя не подскочи, разтърсена от оргазъм.

Когато най-сетне приключи, той се надигна и юмруците му се забиха в чаршафите от двете й страни.

- Сега ще те чукам - процеди в ухото й.

- О, Господи, да...

Селена изкрещя силно, когато той нахлу в нея, разпъвайки я до краен предел. Божата беше съвършена... а после започнаха тласъците му. Нямаше постепенно усилване на ритъма - мощни, неудържими движения я накараха да види звезди, докато тя не изгуби сила да поддържа тялото си изправено над леглото. Рухна по лице върху чаршафите, които миришеха на него, борейки се за въздух, наслаждавайки се на усещането, че се задушава, когато всеки негов тласък я блъскаше с лице във възглавниците.

Тряс. Тряс. Тряс.

Таблата на леглото бе подложена на същото изпитание, блъскаше се в стената и звукът отекваше в стаята, сливайки се с животинските звуци, които той издаваше.

Селена изви глава покрай рамото си, за да го види.

Беше великолепен, гърдите и раменете му бяха напрегнати, огромните му ръце бяха изваяни от мускули, коремът му -- набразден, докато хълбоците му се удряха в нея. Когато достигна върха, той отметна глава назад, както бе направил, когато тя за първи път го пое в ръка, и изрева, а белите му зъби проблеснаха, дълги и смъртоносни; вратът му се изду, хълбоците му я блъснаха за последен път и останаха така, докато се изливаше в нея.

Изпълни я цялата.

А нейната женственост го изцеждаше, караше го да продължи, докато тя не почувства влагата от вътрешната страна на бедрата си.

Той не толкова излезе от нея, колкото рухна настрани, сякаш и последната капчица сила се бе отцедила от тялото му. Таблата на леглото издаде едно последно тряс, когато той се приземи и отскочи, а ръцете, краката, цялото му тяло се свлече, изнемощяло от усилието.

Устата му се раздвижи, тъмните му очи срещнаха нейните и се задържаха там.

Селена нямаше представа какво й говори. Нито пък я беше грижа. Тялото й бе толкова заситено, колкото изглеждаше и неговото. Въздушни струи, нахлуващи през вентилационния отвор над тях, долитаха откъм тавана и галеха всяка открита част на тялото й, гъделичкаха, охлаждаха.

Това беше сексът на живота й. Суров и необуздан, така както й бяха казвали и както бе обучавана, че може и трябва да бъде.

Преди да се излегне на една страна и да потъне в сън, Селена се усмихна толкова широко, че бузите я заболяха. За първи път в живота си бе не просто истински и прекрасно изпукана, но и маркирана от мъжа, когото обичаше.

Дори с бъдещето, което я очакваше, трудно бе да не се чувства благословена.

22

АЙ ЕМ ДОЙДЕ НА СЕБЕ СИ, НО НЕ ОТВОРИ ОЧИ. СЪБУДИ ГО остра болка в тила... това, както и леденостуденият под, върху който лежеше голото му тяло. За миг се поколеба дали да не продължи да се прави на припаднал и да се опита да разбере къде е, използвайки слуха, обонянието и инстинктите си, ала нямаше смисъл.

Знаеше точно къде са го сложили.

Шибаното вероломно копеле.

Повдигна клепачи и не видя абсолютно нищо. И нищо чудно, след като лежеше по корем, едната му ръка - затисната под тялото, сякаш го бяха хвърлили...

В ъгъла зад него се отвори врата. Разбра го не защото пантите й изскърцаха, а по неочаквания шум от стъпки и гласове в килията.

- Защо трябва да проверявам знака му? - попита мъжки глас. Не беше С’Екс.

- Такава е процедурата.

Не. Нищичко не се беше променило.

Ай Ем отново затвори очи, без да помръдва, дишайки съвсем леко, докато стъпките се приближаваха.

Някой ахна. А после нечии пръсти докоснаха тила му, сякаш опипваха кожата му там, където беше белязан, както белязваха всички мъже, щом навършат шест години.

- Не може да е вярно.

Стъпките излязоха забързано и той предположи, че вратата отново се бе затворила.

Повдигна глава и след миг замъгленият му поглед се фокусира. В добре осветената килия с бели мраморни стени, толкова лъскави, че можеше да види тъмното си отражение в тях, нямаше никого.

Главата го болеше така жестоко, че бе принуден отново да я отпусне на пода, откривайки същото място, което допирът на бузата му беше стоплил, докато лежеше в безсъзнание. Ръката му го убиваше, едновременно схваната и болезнена, ала той нямаше достатъчно сила, за да я измъкне изпод тежестта на тялото си. Лежеше си там, дишайки, съществувайки, без да има представа колко дълго бе останал в безсъзнание, какво щяха да направят с него и дали щеше да се измъкне жив от тази своя блестяща идея.

Изведнъж отново се видя как си тръгва от „Сал“ предишната нощ, как излиза от ресторанта, който обичаше, как говори със сервитьорите.

Откри, че му се иска да върне времето назад, да отиде при това свое „аз“; споменът за хладната милувка на нощта по лицето му, за дима от цигарите на келнерите, който се издигаше от запалените им крайчета, бе толкова ясен, че за момент му се стори, че е невъзможно да не се върне към онзи миг във времето... да стъпи в обувките, които носеше тогава... да облече онази кожа така, както отново приемаше физическите си очертания, след като се дематериализираше.

Ала, разбира се, времето не действаше по този начин. А беше просто телевизионната програма на твоя живот, филмов екран, където можеш да гледаш, но не и да участваш или да променяш каквото и да било.

Отчаянието за Трез, движещата сила в целия му живот, го бе тласнало обратно в редиците на общия им враг. И беше много вероятно това да се окаже краят му.

Ай Ем простена и се обърна на една страна, примигвайки няколко пъти. Оръжията му, също като одеждите, които носеше, бяха изчезнали. В килията нямаше нищо друго...

Вратата се отвори, плъзгайки се безшумно в стената. Онзи, който прекрачи прага, беше облечен от глава до пети в черни одежди, покриващи и лицето, и стъпалата му; дори ръцете му бяха скрити в ръкавици.

Смъртта? Да не би да бе припаднал и да сънуваше...

Изведнъж долови слаба миризма.

Ала не с носа си. А с цялото си тяло.

Сякаш го беше жегнало електричество.

Вратата зад високата, обвита в черно фигура се затвори. Докато тя се приближаваше към него, Ай Ем се опита да заеме нещо като отбранителна позиция.

Без никакъв успех.

Обвита в ръкавица ръка се протегна към него, обърна го по корем и докосна основата на гръбнака му.

- Ще... те... убия - измънка Ай Ем. - Ще ти причиня болка...

Нямаше представа как точно. Ала нямаше да се даде без бой, това поне беше сигурно.

Фигурата отстъпи назад. Наклони глава на една страна, сякаш обмисляше как точно да го убие.

В с’хийб повечето затворници първо биваха подлагани на мъчения. Като месо, което се начуква, за да омекне, неведнъж си беше мислил Ай Ем. След което биваха убити и погребани или пък изядени от С’Екс и неговите стражи, в зависимост от провинението.

Последното беше славна традиция. И разрешаваше проблема с това какво да правят с тялото.

Ай Ем стисна юмруци и се приготви да посрещне онова, което го очакваше.

Само че фигурата просто го гледа в продължение на един дълъг миг. След което отиде до вратата и излезе.

Е, добре. Бяха се уверили кой е и нямаше причина да го убиват, преди да са си върнали Трез. Така биха пропилели печелившата карта, която неочаквано бяха изтеглили.

Мамка му.

Ай Ем отпусна мускули, опитвайки се да пропъди напрежението от тялото си, молейки се естествените му целителни способности да се погрижат за сътресението му възможно най-бързо. Трябваше да подкрепи решимостта си да се съпротивлява с нещо повече от инертно тяло и крайници от олово.

По дяволите, защо се беше доверил на С’Екс.

* * *

Парадайз седеше в леглото, пъхнала крака под себе си, вперила очи в нощното небе, което се подаваше през далечния край на залостените прозорци.

- Значи, ще го направиш? - каза тя в телефона.

Пейтън се разсмя.

- И още как! Изгарям от нетърпение да се махна от тук. От нападенията насам сме под ключ и това, че родителите ми са съгласни да се запиша в тренировъчната програма, е истинско чудо.

Парадайз се съсредоточи върху резетата на собствената си врата, които също бяха пуснати.

- Чудя се дали татко ще ми позволи да се запиша - промълви тя.

Думите й бяха последвани от мълчание. А след това - смях.

- Господи, Парадайз. Не. По никой начин. Забрави.

- Да, вероятно си прав. Той прекалено много ме пази...

- Програмата не е място за жени.

Парадайз се намръщи.

- Моля? В писмото от Братството се казваше, че всички можем да се пробваме.

- Окей, първо, да се пробваш, не означава да бъдеш приет. Някога правила ли си дори една лицева опора?

- Е, сигурна съм, че бих могла, ако...

- Второ, ти не си обикновена жена. Та ти принадлежиш към едно от първите семейства. Баща ти е съветник на краля. Трябва да бъдеш пазена, за да родиш деца.

Парадайз зяпна.

- Не мога да повярвам, че наистина го каза.

- Е, какво? Да не е лъжа? Не се самозалъгвай, че правилата за жени като теб са същите. Така де, ако някоя обикновена цивилна реши да се пробва - защо не. Подобна загуба не означава нищо за расата. Но, Пари, от вас са останали толкова малко. Мъжете като мен не искаме да се обвързваме с никого, освен с някоя като вас, а от вас са останали колко, четири или пет?

- Това е най-големият абсурд, който някога съм чувала. Трябва да затварям.

- О, хайде де. Не бъди такава.

- Майната ти. Аз не съм просто чифт яйчници, на които можеш да наденеш пръстен.

Парадайз прекъсна връзката и за миг се поколеба дали да не метне телефона през стаята. Когато установи, че не е в състояние да го направи, се разтревожи дали всички маниери, които бе наследила и с които бе закърмена, не означаваха, че Пейтън е прав. Тя бе парниково цвете, годно единствено за чаени партита, раждане на деца и...

Телефонът й зазвъня и тя го хвърли на леглото, след което стъпи на пода и подпря ръце върху тъканата черга. Протегна крака и се закрепи на пръсти.

- Е, добре - каза, стискайки зъби. - Нагоре и надолу. Сто пъти.

Надолу се получи още от първия опит, ръцете й се подчиниха без проблем. Докато носът й се допираше до избродираната ваза с цветя върху чергата, тя беше преминала в режим звяр, готова наистина да се развихри.

Нагоре беше... сносно.

Отново надолу към чергата. И пак - нагоре.

Или поне това беше идеята. Мускулите на ръцете й започнаха да треперят, лактите й се огънаха; раменете я заболяха.

Успя да направи три. Е, добре де - две и половина. Преди да се просне на...

- Какво правиш?

Парадайз изписка и се обърна по гръб. Баща й стоеше на прага и тъкмо прибираше ключа, с който бе отворил вратата й. Веждите му бяха подскочили толкова високо, че почти се сливаха с косата му.

- Лицеви опори - отвърна тя запъхтяно.

- Защо?

Попитай го, помисли си. Просто му кажи направо: Искам да се запиша в тренировъчната програма на Братството...

Телефонът й отново се раззвъня.

- Трябва ли да вдигнеш? - попита баща й.

- Не. Татко, искам...

- Нещо изникна, скъпа моя. - Той затвори вратата и заключи след себе си. - И трябва да бъда откровен с теб.

Парадайз сви крака и обви ръце около коленете си.

- Нещо лошо ли съм направила?

- О, не. - Той поклати глава, без да сваля очи от нея. - Ти си най-добрата дъщеря, за която би могъл да си мечтае един баща.

Телефонът й замлъкна и тя се зачуди колко ли от възгледите на Пейтън споделяше баща й. И колко ли пъти щеше да й позвъни Пейтън.

- Трябва да си събереш някои вещи - каза баща й.

Парадайз се сепна.

- Защо?

- Ще те помоля да напуснеш къщата за няколко седмици.

Заля я студена вълна.

- Какво съм направила?

- О, обич моя. - Той се приближи и коленичи. - Нищо. Просто ми се струва, че ще ти хареса да имаш работа.

Сега бе ред на нейните вежди да подскочат високо.

- Наистина ли?

Беше повдигнала този въпрос преди доста месеци, когато поредната нощ, запълнена с уроци по пиано и сложни бродерии, я беше накарала да се почувства така, сякаш полудява. Ала баща й бе отказал тактично в интерес на нейната безопасност... довод, който тя уважаваше, но и който я бе подразнил.

Трудно бе да се отрече, че светът бе опасно място за един вампир.

- Какво се промени? - А после си спомни за техния далечен роднина. - Почакай, онзи мъж ще остане ли тук?

- Това няма нищо общо с него. Работата ми като пръв съветник става все по-сложна и тежка и се нуждая от някого, на когото мога да се доверя с делата на краля. Не се сещам за никой по-подходящ от теб.

- Наистина ли? - Парадайз присви очи. - И няма никаква друга причина?

- Това е самата истина. Кълна ти се. - Той се усмихна. - Е, какво ще кажеш... искаш ли да работиш заедно с мен?

Парадайз прегърна баща си, обзета от внезапен прилив на щастие.

- О, благодаря ти! Да! Нямам търпение!

Той се засмя.

- Много добре. Само че ще се наложи да се преместиш в имението за аудиенции на краля. Не се тревожи, няма да бъдеш сама. Можеш да вземеш прислужницата си, а Братството се грижи в къщата да има достатъчно персонал...

Парадайз скочи на крака и изтича до дрешника си. Отвори вратите и извади куфарите си на „Луи Вюитон“.

- За половин час съм готова! Петнайсет минути! - Трескаво заотваря чекмеджета и се залови да вади бельо, сутиени, потничета. - Ще повикаш ли Вучи? Тя толкова ще се зарадва!

Смътно чу как баща й се засмя.

- Както наредите, милейди. Както наредите.

23

РЕЙДЖ ПРИЕ ФОРМА НА МОРАВАТА ПРЕД ИМЕНИЕТО НА ДАРИЪС и отиде до входната врата. В мига, в който прекрачи прага, чу хор от ахвания и погледна наляво. В гостната имаше групичка цивилни, скупчили се неловко, сякаш им беше неудобно да седнат на разкошните, покрити с коприна мебели. При вида му очите им се разшириха.

Да, репутацията му все още го предхождаше.

Мамка му, правиш безразборен секс няколко века и хората не могат да го забравят дори когато си почтено обвързан. Беше адски дразнещо и обикновено той би се приближил и би се представил само за да има повод да намеси името на Мери в разговора.

Тази вечер обаче се отправи към затворената врата на онова, което някога беше трапезарията.

- Аз съм - каза, след като почука два пъти.

Тор отвори с едно „Как е?“ и Рейдж пристъпи в огромната почти празна стая - вътре имаше само кресла, писалище с офис стол и още няколко места за сядане, в случай че по време на някоя аудиенция имаше публика, която трябва да се настани някъде.

- Никакви експлозиви - тъкмо казваше Рот, седнал в едно от креслата. - Никакви капани.

Ви си запали цигара и когато издиша, до обонянието на Рейдж достигна миризмата на турски тютюн.

- Двамата с Холивуд претърсихме мястото из основи. Очевидно е, че са били там. Тъкмо си бяха тръгнали, доколкото можахме да преценим. Но не си бяха дали труда да се опитат да ни погодят някоя мръсотия.

С десницата си Рот галеше светлата глава на кучето, което му помагаше да се придвижва. Джордж, който обожаваше своя стопанин, се бе обърнал към него, предлагайки му доверчиво гърлото си.

- Значи, Троу не ни е излъгал.

- Не и за това - измърмори Ви.

- Интересно.

Рейдж огледа лицата на братята си. Зи и Фюри стояха един до друг, както винаги. Куин беше от другата страна на Зи, до него - Блей и Джон Матю, макар те да не бяха членове на Братството. Бъч беше срещу краля, облегнал ръце на облегалките па едно кресло; Ви беше до него, Тор стоеше до вратата.

- А сега какво? - попита Рейдж.

- Ще чакаме. - Рот се приведе напред и почеса кучето по врата. - Ако е решил да забърка някоя гадост, сам ще си надене примката. Аристокрацията трябва да бъде държана под наблюдение... ще се нуждаем от вътрешен източник. Някакви идеи?

В този миг на вратата се почука отново. Тор долепи ухо до нея, а после открехна.

- Искай и ще ти се даде.

Абалон надникна вътре.

- Господарю? Съжалявам, че се натрапвам, но може ли да ви представя своята дъщеря, преди да започнем с аудиенциите за тази нощ?

Рот му махна със свободната си ръка.

- Да. Нека влезе.

Абалон се отдръпна и от другата страна долетя приглушен разговор. След малко се появи отново, водейки стройно като фиданка момиче. С русата си коса, крехка фигура и дълги крака тя приличаше на ледена принцеса.

Хубава. Много хубава. Може би дори красива... макар че не можеше да се сравнява с неговата Мери.

Абалон я поведе напред, сложил ръка върху лакътя й, преизпълнен с бащинска гордост.

- Мой почитаеми владетелю, велики кралю на...

- Да, да, достатъчно - прекъсна го Рот. - Парадайз, разбирам, че ще се нанесеш в къщата на моята шелан и нейния брат. Добре дошла.

Протегна й черния си диамант и Парадайз се поклони ниско; ръцете й трепереха толкова силно, че сякаш блещукаха на светлината от полилея.

- Господарю - прошепна тя и целуна камъка.

След това пусна ръката му и се изправи, приковала поглед в пода, превила рамене, събрала крака.

- Искаш ли да се запознаеш с кучето ми? - попита кралят.

Джордж, който винаги беше готов да го почешат зад ушите, затупка с опашка по пода.

- Погали го - каза Рот. - Позволявам ти.

Погледът на момичето пробяга по братята наоколо, без обаче да се вдигне по-високо от краката им. И тогава на Рейдж му дожаля за нея. Много от жените сред аристокрацията бяха отглеждани толкова строго, че рядко имаха възможност да бъдат сред мъже, с които не ги свързваше обща кръв... така че тя несъмнено за първи път се озоваваше в стая, пълна с толкова тестостерон.

- Хайде, Джордж. Иди да кажеш „здрасти“.

Подканяно от Рот, кучето се приближи до нея и тупна пухкавия си задник току пред нея; ушите му помръдваха, опашката му метеше пода.

- Той... момче ли е? - тихичко попита тя и като приседна на пода, протегна ръка към меката козина.

- Аха. - Рот вдигна глава. - Е, добре, задници, няма ли да се представите? И гледайте да се покажете възпитани.

Начаса всички взеха да се прокашлят. Поне докато Фюри не пристъпи напред и не се зае да ги представи един по един. Което вероятно беше добра идея - той бе най-близкото подобие на изискан мъж, което можеше да се открие между тях.

- Радвам се, че си тук - каза той. - Аз съм Фюри... Всички страшно харесваме баща ти, между другото. Свестен тип.

Абалон само дето не полетя във въздуха.

Парадайз срещна жълтите очи на Примейла и се усмихна срамежливо.

- Здрасти.

- Този тук е моят близнак. - Той посочи към Зи. Зейдист, който прекрасно си даваше сметка какво впечатление прави с белега, пресичащ лицето му, се държеше назад, но вдигна ръка за поздрав. Парадайз потръпна. - Зейдист е обвързан и има дъщеричка, на име Нала. Много е красива... ето, виж.

Фюри й показа телефона си и Парадайз погледна снимката на екрана. Вдигна очи към Зейдист. Отново погледна снимката.

- Момиченцето ми - каза Зейдист с дълбок глас. - Тя е па две години и красива като майка си.

Начаса Парадайз се отпусна. Фюри й представи Вишъс (който кимна) и Бъч (в чието „Здрасти, как си?“ ясно се долавяше бостънски акцент), Джон Матю, Блей и Куин. Последен беше Рейдж.

- А онзи Брад Пит ей там е Холивуд.

Рейдж се усмихна.

- Радвам се, че си тук.

Погледът на Парадайз се задържа върху него и очите й се разшириха. Ала не защото бе уплашена. Съвсем не.

- Да, хваща окото - обади се някой. - Поне докато не го опознаеш.

- Мнооого смешно - не остана длъжен Рейдж.

Те заприказваха, а Рот й зададе няколко въпроса, за да я накара да говори за себе си. Парадайз насочи вниманието си към него, а мислите на Рейдж се върнаха към времето, преди да срещне своята Мери. Тогава без съмнение щеше да си опита късмета с това невинно момиче... и щеше да успее. Някога той имаше стопроцентна успеваемост, докато чукайки всичко, което мърда, контролираше звяра си. Което беше добре за него, но не и за жените, които може би биха предпочели да запазят целомъдрието си.

А Парадайз, сигурен бе той, бе една от тях.

Така че, да, радваше се, че я беше срещнал сега, когато не съществуваше абсолютно никаква възможност между тях да се случи нещо. Той се беше обвързал със своята девица, точно както Вишъс бе казал, че ще стане, и животът му беше спасен.

По някаква причина усети, че го обзема лошо чувство.

Бръкна в джоба си и извади мобилния телефон. Провери съобщенията си.

Трез, горкото копеле, все още не му беше отговорил. Стори му се глупаво да го безпокои отново, като се имаше предвид всичко, което му се беше струпало на главата, но беше трудно да не опита още веднъж.

Щеше му се да може да направи повече, за да помогне на Трез и неговата Избраница.

Наистина.

* * *

Изключено бе да даде мигач.

Докато се връщаше в имението на Братството, Лейла беше подпряла ранената си ръка върху конзолата между двете седалки, подложила отдолу направено на топка яке, за да е по-високо и по-меко.

Болката беше зашеметяваща, толкова ужасна, че я усещаше в стомаха си.

Така че нямаше как да даде мигач.

За щастие, толкова късно през нощта селските пътища бяха пусти.

Отне й часове, може би дори години, докато свърне в отбивката, отвеждаща към планината на имението. Защитният мис на Ви, който приличаше на мъгла, спуснала се над гората, разкривяваше всичко наоколо и го правеше неясно. Изтощение от усилието да не повърне, съчетано с невъзможността да вижда добре, я караха да се чувства объркана и тя се наведе напред, към стъклото пред себе си.

Не че имаше някаква полза, освен дето болката в ръката й се усили още повече.

Когато светлините на имението най-сетне изникнаха пред нея, на Лейла не й оставаше нищо друго, освен да се моли братята до един да са излезли да се бият и тя да успее да се качи в стаята си, без никой да я види. Зави зад току-що подготвения за зимата фонтан и паркира до лилавия понтиак на Рейдж и най-новата играчка на Бъч - черен мерцедес, който приличаше на кутия за хляб.

Трябваше да се пресегне покрай волана и да натисне скоростния лост, за да сложи на неутрална предавка... и установи, че трябваше да се протегне още повече, за да достигне копчето, с което се гасеше двигателят. След това остана да седи и да диша плитко през устата, докато се съвземе от усилието. Погледна към входа на имението в огледалото за обратно виждане... и се зачуди как ще се добере дотам. Да не говорим пък как щеше да се завлече до стаята си.

Нямаше обаче друг избор. Трябваше или да го направи сама, или да помоли някой да излъже за нея - невъзможно бе да скрие контузията си, не и когато бе толкова скорошна. А не можеше да допусне Куин да научи какво се бе случило.

Или още по-зле - какво бе правила, когато бе паднала.

По дяволите, това бе наказанието й за двойствения живот, който водеше... двете й противоположни действителности заплашваха да се сблъскат, зашеметявайки я, разкривайки я.

Време бе да влезе вътре.

Връхлетя я нов прилив на болка, когато отвори вратата и се опита да слезе, при което парчетата на счупената й кос г изстъргаха. Нова порция поемане на дъх, докато се съвземе.

А после, незнайно как, успя да слезе от колата.

Имението винаги ли се бе намирало толкова далеч от паркинга?

Заобиколи фонтана, като не толкова поставяше крак пред крак, колкото тътреше стъпала по чакъла и се мъчеше да не припадне. Докато стигне до каменните стъпала, отвеждащи до огромната входна врата, й идваше да заплаче. Вместо това ги изкачи едно по едно.

Отвори вратата на вестибюла и осъзна, че бе допуснала две грешки - беше оставила колата отворена... И в крайна сметка щеше да й се наложи да се види е някого - за да влезеш в имението, трябваше да доближиш лице до охранителната камера и да изчакаш отговор.

Погледна към мерцедеса и почувства, че няма сили да се върне и да затвори вратата. А да опита да се добере до входа за прислугата до гаража беше...

И тогава всичко свърши.

Докато мозъкът й прехвърляше ограничените възможности пред нея, тялото й реши да си дръпне шалтера. Загубата на съзнание и земното притегляне свършиха останалото - подът се надигна, за да я посрещне е корава прегръдка.

Която тя изобщо не почувства.

24

Беше четири сутринта, когато асейл подкара бронирания рейндж роувър към брега на река Хъдсън. Тесният път, по който караше, бе не по-широк от молив и осеян с неравности. Ерик седеше до него, потънал в мълчание, готов при най-малкия повод да натисне спусъка на пистолета в скута си. Бърз поглед в огледалото за обратно виждане показа, че близнакът на Ерик, Ивейл, също бе нащрек и готов за всичко. От колко време работеха е вносителите? Девет месеца? Повече? Не помнеше. Ала само глупаците свалят гарда.

След около двайсетина метра щеше да достигне неголямата просека. Процедурата винаги беше една и съща: той се приближаваше до дърветата и обръщаше, така че, ако се случи нещо непредвидено, да може да се изнесе начаса е парите си или е наркотиците. След това тримата е близнаците изчакваха, обикновено около десетина минути, преди рибарската лодка да се появи. Братовчедите му носеха бронирани жилетки. Той - не.

Те бяха трезви. Той - не.

И в двете нямаше нищо странно. Асейл никога не се хабеше с подобни предпазни мерки, а що се отнася до второто? В момента трябваше да изкара без дрога поне няколко дни, за да се изчисти от кокаина в организма си.

Мислите му се зареяха, образът на друг бряг и друг йоден басейн изплува в съзнанието му, отказвайки да си тръгне. Видя плаж. Океан. Палмови дървета. Всичко това - обляно от лунна светлина. Видя една жена да се разхожда покрай топлата вода, миеща брега; обвила ръце около себе си, навела глава, тя имаше аурата на някой, който бе оцелял и бе изпълнен със съжаление...

- Внимавай! - кресна Ерик.

Асейл тръсна глава и се върна към действителността миг преди рейндж роувърът да смачка един дъб... или, по-вероятно, да бъде смачкан от него.

За щастие, достигна целта си само след няколко минути и успя да обърне без проблем, изпогазвайки изсъхналите храсталаци, докато внушителната предна решетка на джипа не се насочи в правилната посока; пълната липса на всякаква светлина отвътре и отвън бе една от промените, които беше поръчал, заедно с бронираното шаси.

Двигателят утихна и двамата му спътници слязоха. Преди да се присъедини към тях, Асейл извади шишенце от джоба на вълненото си палто. Отвъртя капачето. Гребна с лъжичката. Смръкна два пъти с едната ноздра. После и с другата. След това смръкна силно и с двете, за да е сигурен, че всичко ще си остане където му е мястото и слезе от топлата кола. Прибра стъкленицата в джоба и уви палтото около тялото си. Нощният въздух беше много студен, падналите листа хрущяха под краката му, докато се приближаваше до братовчедите си.

Никой не каза нищо, ала въпреки това неодобрението им от количеството дрога, което той консумираше, се личеше съвсем ясно в стиснатите им челюсти. Не че това го интересуваше. Независимо дали изберяха да си хабят дъха за думи, или просто го гледаха мрачно, както правеха в момента, той нямаше никакво намерение да променя навиците си.

Звукът от моторна лодка, задаваща се бавно по реката, бе толкова тих, че в началото не можеше да бъде различен измежду шумовете на гората и водата. Много скоро обаче ниската рибарска лодка се появи иззад един завой на брега. В нея седяха двама души, облечени като най-обикновени рибари, с кепета и камуфлажни дрехи; единствено черните им маски загатваха, че тук става дума за нещо не особено законно. От двете страни на лодката имаше въдици, целящи да засилят впечатлението за най-обикновен риболовен излет, а невидимите им влакна се носеха по течението, опънати зад кърмата.

Капитанът се приближи до брега с носа напред, угасвайки мотора, така че да спрат леко, без да се ударят.

Близнаците пристъпиха към скромната лодка, а Асейл остана назад, стиснал четиресеткалибровия си пистолет. По миризмата на двамата мъже разбра, че са различни, макар и свързани с двамата, които бяха дошли миналия път. И по-миналия. И така нататък.

- Къде са другите? - попита Асейл.

Мъжете, които тъкмо вдигаха три от черните спортни сакове, скрити под брезент от камуфлажна материя, застинаха.

Тънка усмивчица пробяга по лицето на Асейл при вида на изненадата им.

- Нима мислехте, че няма да разбера?

- Аз съм брат - каза единият от мъжете; говореше английски със силен акцент. - Той е братовчед.

Асейл наклони глава, приемайки обяснението. В действителност изобщо не го интересуваше кой доставя стоката му, стига да беше редовно, с уговорените цена и качество на продукта и без намеса от страна на човешките органи на реда. Така че дотук нямаше повод да се оплаква от тези двамата.

Броени секунди по-късно Ерик и брат му поеха саковете и се отдалечиха; единият вървеше заднешком, за да пази гърба на другия.

- Един момент - провлачи Асейл. - Ако нямате нищо против.

Двамата човеци отново застинаха и той почувства тревогата им така ясно, сякаш бе вибрация, пробягала по повърхността на маса.

- Какво друго има отдолу? - попита той и посочи брезента. -Виждам още два сака.

По-дребният от мъжете, братовчедът, издърпа брезента на мястото му и отиде до уредите за управление на лодката.

- Уговорката за следващия месец - обади се другият. - Същата?

- Ще се свържа с шефовете ви.

- Много добре.

Без да кажат нищо повече, двамата си тръгнаха, поемайки срещу ленивото течение на студената вода... Отнасяйки нечия чужда стока със себе си.

Намръщен, Асейл ги проследи с поглед, докато прекосяваха водата, за да поемат успоредно на насрещния бряг.

Миг по-късно се върна при рейндж роувъра и почука на прозореца откъм мястото до шофьора. Ерик го свали.

- Да?

- Ще ги проследя. - Асейл кимна към лодката. - Снабдяват още някого. Искам да разбера кого.

Ерик кимна отсечено и като се дематериализира на шофьорското място, включи на скорост.

- И аз го видях. Обади се, ако имаш нужда от каквото и да било.

Рейндж роувърът потегли, а Асейл се обърна и се отправи към водата. Затвори очи, но заради ефекта от кокаина му беше нужно известно време, за да се успокои достатъчно, че да успее да се дематериализира и да се понесе по студения вятър. Прие физическите си очертания няколко километра надолу по реката и зачака лодката да се появи. Мъжете нямаха представа, че той стои там съвършено неподвижен между шарените дървета и кафявата растителност и ги наблюдава.

Движеха се все така бавно. Същата процедура за доставяне на стоката като при него. Въпросът бе: кой беше следващият им клиент?

И какви наркотици му продаваха?

Шефовете им се бяха разбрали да търгуват единствено и само с него в тази част на щата Ню Йорк. И макар конкуренцията да бе полезна за капитализма, тя определено не бе добре дошла на неговата територия... нито необходима за тях. Количествата, които той купуваше, бяха твърде големи, за да го направят достатъчно важен клиент.

Шибани копелета.

Несъмнено трябваше да съществува чест между нарушителите на закона. За доброто на всички. Той бе удържал на своята част от сделката, появявайки се с нужния кеш месец след месец, след месец.

Беше готов да се погрижи за този проблем.

Незабавно.

Смъртоносно.

Рейдж, Тор и Ви се отправиха към имението малко след като се запознаха със зеницата на окото на Абалон; Бъч ги последва с рейндж роувъра. Когато и тримата приеха физическите си очертания в двора, някаква светлина, долитаща откъм редиците с коли, привлече вниманието им.

Рейдж се приближи до отворената врата на бледосиния мерцедес.

- Лейла...?

Само че тя не беше вътре, ровичкаща в чантата си или загръщаща палтото около себе си, преди да се отправи към къщата.

Той затвори вратата.

- Нее...

- Лейла! - изкрещя Тор. - По дяволите!

Рейдж вдигна поглед към входа на имението. Тежката врата на вестибюла беше открехната; един крак стърчеше от нея и й пречеше да се затвори.

Тримата изкачиха стъпалата на бегом. Рейдж отвори тежката врата, а Ви, със своята медицинска подготовка, прескочи падналото тяло на Избраницата и се зае да провери жизнените й показатели.

- Тор - каза Рейдж, - обади се...

Ала братът вече беше допрял телефона до ухото си.

- Джейн? Имаме нужда от теб във вестибюла. Лейла е припаднала. .. Ви, показателите?

Той поднесе слушалката към Ви.

- Пулсът й е равномерен, но забавен. Дишането й също. Не виждам никакви признаци на травма.

- Чу ли всичко? - попита Тор, след като отново вдигна телефона към ухото си. - Добре. Благодаря. - Той затвори и веднага набра друг номер. - Ще доведе Мани и Елена.

Доближи слушалката към ухото си и зачака. Очевидно се обаждаше на Куин...

Изведнъж Рейдж усети, че с него се случва нещо странно: в един момент гледаше Лейла и си мислеше, че няма нищо по-ужасяващо от гледката на бременна жена, паднала по лице на пода, а в следващия вестибюлът се завъртя около него, като топка, завързана за въже, но макар че главата му сякаш бе в центъра на всичко това, равновесието му си оставаше съвсем стабилно...

- Ще падне!

Хм. Май все пак не беше тожова стабилно, колкото си мислеше.

Усети стисване и когато погледна надолу, видя, че пръстите на Тор се бяха сключили около ръката му и той го подкрепя. Леле. Страшно мъжествено, няма що, помисли си Рейдж. Беше припаднал като някоя девица във викториански роман, само защото една жена...

- Лейла!

Появата на ужасения Куин до него му помогна да се съвземе; умът му се проясни, докато другият мъж си проправяше път покрай него, за да стигне до жената, която носеше неговото дете. Както винаги, Блей беше зад него, готов да го подкрепи по всякакъв начин.

- Какво се е случило, по дяволите? - попита Куин.

Докато Ви говореше, пристигнаха доктор Джсйн и нейният екип. Медицински инструменти изскочиха от старовремската й лекарска чанта.

Рейдж се обърна към Тор, който продължаваше да го крепи изправен, и чу една странна версия на гласа си:

- Трудно ми е да дишам, братко.

Тор го погледна.

- Какво не е наред?

- Не знам. Като че ли... не мога да дишам. - Той рачп.рка гърдите си със свободната си ръка. - Сякаш тук вътре има балон, който изпълва цялото пространство.

Доктор Джейн и помощниците й обърнаха Лейла по гръб и всички наоколо изругаха. Ръката й висеше под неестествен ъгъл - под лакътя имаше лошо счупване, което трябва да бе получила, когато бе припаднала.

- Рейдж? - повика го някой. - Ехо?

Той погледна към Тормент.

- Какво?

Тор се приведе към него.

- Искаш ли да вземеш малко свеж въздух?

- Навън ли сме? - За да си отговори на въпроса, той вдигна очи към небето. - Ами да, навън...

- Защо не се поразходим?

- Искам да помогна.

- Да, ясно ми е. Но мисля, че няма да е зле да се поразходим. Пребледнял си като платно и ако отново припаднеш, не мога да гарантирам, че няма да се проснеш върху някого, а точно сега не се нуждаем от още пациенти.

- Ъ?

- Хайде.

Докато братът го подръпваше, Рейдж продължаваше да разтърква гърдите си.

- Не разбирам защо не мога да дишам...

Последното, което видя, преди да го изтеглят навън, бе лицето на Лейла, отпуснато на една страна, с широко отворени, ала невиждащи очи.

- Мъртва ли е? - пошепна той. - Умряла ли...

- Хайде, братко...

- Мъртва ли е?

- Не, не е. Жива е.

Всеки път щом мигнеше, виждаше русата й коса върху мраморните плочки, като разляна течност, устните й - бледи като бузите, нефритенозелените й очи - мътни и неподвижни.

- Мери? Да, Мери, изскочи проблем с твоето момче. Можеш ли да се прибереш още сега?

Кой говореше? А, да, Тор. По телефона. Беше си извадил телефона.

Рейдж взе да клати глава.

- Не, тя не може да се прибере. Онази майка в „Убежището“. Трябва да остане...

- Добре, благодаря ти. - Тор затвори. - Идва насам.

- Не, те имат нужда от нея.

- Братко? - Тор доближи лице до това на Рейдж. - Не съм сигурен дали имаш представа как изглеждаш в момента. Направи ми услуга и седни тук... да, направо върху камъните. Точно така, много добре.

Коленете на Рейдж бяха тези, които се подчиниха на Тор, тъй като умът му беше прекалено зает с това, как не беше нужно неговата шелан да си губи скъпоценното време с него. Ала явно беше прекалено късно да направи нещо по въпроса. Отпусна глава в ръцете си и се приведе напред, чудейки се дали няма някакъв проблем с дробовете. Някакъв бързо прогресиращ вампирски грип? Инфекция? Отрова?

Широката длан на Тор описваше бавни кръгове по гърба му и под нея звярът му в мастилената си форма се движеше, сякаш беше неспокоен заради случващото се с Рейдж.

- Чувствам се странно - каза Рейдж. - Не мога... да дишам...

25

ПРЕЗ ПЪРВИТЕ НЯКОЛКО МИЛИ АСЕЙЛ НЯМАШЕ НИЩО ПРОТИВ да се дематериализира покрай лодката. Но когато прие физическите си очертания за четвърти път, взе да става нетърпелив. Искаше да пристигнат, да види размяната и да открие самоличността на онзи, който бе навлязъл на негова територия. Имаше и още една причина за безпокойство. С всеки изминат километър двамата мъже все повече се приближаваха до самия Колдуел... което беше безумна идея.

Въпреки че бе нощ, центърът не беше предградията и там със сигурност щеше да има хора, обикалящи навън. Вярно, те едва ли щяха да бъдат такива, на които полицията, а и останалите от вида им биха имали особено доверие, но любопитните очи си оставаха любопитни очи, а в тези дни всеки от двукраките плъхове имаше мобилен телефон.

Той може и да успееше да се изпари от там, но не и двамата в лодката... а му се искаше собственоръчно да им даде нужния урок, не да го остави на колдуелската полиция.

Дематериализира се и прие физическа форма насред дърветата близо до един от крайбрежните обществени паркове на Колдуел. А лодката все така продължаваше напред. Невероятно.

Докато изчакваше да види дали ще го подминат (което беше много вероятно, защото на брега нямаше никакво прикритие), познатият сърбеж в основата на врата му отново се обади, сигнализирайки за нуждата от още кокаин. Напоследък тя идваше все по-често и по-често. Дотам, че бе принуден да признае какъв късмет има, че тялото му е в състояние да се излекува толкова бързо. Ако беше обикновен човек? Още преди месеци да е получил изкривяване на носната преграда.

Бръкна в джоба си и извади шишенцето. Допирът на гладкото стъкло бе достатъчен, за да го накара да се отпусне. Искаше да го отвори и да смръкне, но не можеше да рискува да не успее да се дематериализира. Проблемът с пристрастеността му бе, че нуждата от нова доза идваше още преди действието на предишната да е отминало, червеят в корема му се гърчеше, настояваше за още и още дори когато тялото и умът му все още се мъчеха да се справят с вече поетите наркотици.

И разбира се, последното, което искаше, бе да се окаже хванат натясно тук, защото бе прекадено изнервен, за да се изпари. Господи, да е свързан от нещо подобно с човеците, с които търгуваше, бе толкова унизително...

- Да не повярваш! - измърмори, когато лодката най-сетне се насочи към някаква цел.

Тя обаче не беше безопасна. Определено не беше място, където той би избрал да се срещне с някого.

Двамата насочиха лодката към стар викториански навес за лодки. Вярно, прозорците бяха тъмни, ала навън светеха охранителни лампи, а нямаше никакво съмнение, че колдуелските полицаи патрулират в парка.

Ако двамата мъже влезеха, щеше да се наложи и той да проникне вътре. А те направиха точно това.

Тъй като нямаше представа какво е разположението вътре, Асейл трябваше да се дематериализира зад дразнещото външно осветление; тъмните му дрехи се сляха с очуканата от времето стена. Лодката влезе в едно от местата за акостиране и шумът от жалкия й мотор отекна наоколо. Звучеше като туберкулозен старец.

Асейл се извъртя и надникна през един от прозорците. Вътрешността на постройката бе доста просторна и в мига, в който си избра място, той се дематериализира, използвайки същия вход, през който бяха минали двамата мъже. Докато приемаше физическите си очертания, много внимаваше да не излезе от тясното кътче в далечния ъгъл, между Стойката за гребни лодки, почиващи по корем върху рафтовете, и същинската гора от оранжеви спасителни пояси, висящи от кукички, забити в стената.

Моторът угасна и двамата размениха няколко тихи думи на непознат език. След това се умълчаха и единственото, което се чуваше, бе водата, плискаща се под лодката.

Асейл едва понасяше миризмата, която тегнеше във въздуха, на отдавна умряла риба, разлагаща се растителност и мокър брезент.

Отвратително.

След известно време нечие приближаване отвън привлече вниманието му. А после вътрешността бе огряна от ярка жълта светлина. Асейл си намери един прашен прозорец и когато надникна през него, видя пикап на колдуелската дирекция „Управление на парковете“ да спира отвън.

Нещата очевидно щяха да станат интересни.

Или доставката щеше да бъде засечена и полицията - повикана. .. или някой човек, работещ за парковете, се опитваше да увеличи доходите си.

Оказа се, че и двете му предположения са грешни.

Вратата се отвори със скърцане и в мига, в който мъжката фигура застана на прага, студеният въздух, нахлул заедно с него, изпълни къщата за лодки с мирис на лесъри. Главният лесър, с когото Асейл въртеше бизнес, прекрачи вътре, носейки спортен сак.

Кучи син.

Как смееше да го мами зад гърба му, помисли си Асейл, а вампирските му зъби се удължиха от само себе си. И как, по дяволите, бе успял да се свърже с неговия доставчик?

Изготвяйки план за нападение само за миг, Асейл извади и двата си пистолета... и му се прииска да им беше сложил заглушители. Но не беше очаквал да му се наложи да ги използва насред Колдуел, за бога.

- Първо да ги видя - нареди главният лесър. - Разкопчайте саковете и ми ги покажете.

Асейл направи крачка напред, мислейки си, че би могъл...

Двамата мъже разкопчаха по един сак и ги наклониха напред. Не бяха наркотици. Ни най-малко.

Вместо големи блокчета, увити в целофан, в саковете имаше...

Пушки. Пушки с дълги цеви, които се търкаха, метал върху метал, в спортните сакове. В полумрака бе трудно да прецени точно какви са, ала като че имаше най-различни модели пушки и карабини.

Горната устна на Асейл, която се бе повдигнала, оголвайки кучешките му зъби, се отпусна. Макар да бе готов да се намеси в размяната на пари и наркотици, това беше различно. Ако главният лесър искаше да използва приходите си, за да се въоръжи, то си беше негова работа.

Асейл излезе от навеса за лодки по същия начин, по който бе влязъл, и се понесе нагоре покрай реката, към стъклената си къща на полуострова. Единственото, за което го беше грижа, бе дали лесърът ще продължи да пласира стоката му из улиците и клубовете на Колдуел редовно, сигурно и без да го мами. Неговата отговорност започваше и свършваше дотук.

* * *

- Не, не, добре съм. Честно.

Рейдж седеше до грубо издяланата маса в кухнята на имението. Останалите тъкмо се събираха за едно ранно Последно хранене и в кухнята непрекъснато влизаха и излизаха догени, понесли огромни сребърни подноси с най-различни току-що приготвени меса, печива и зеленчуци.

Насреща му Мери се облягаше на гранитния кухненски остров, скръстила ръце на гърдите си и впила поглед в него така, сякаш преценяваше някой от пациентите си в работата.

Рейдж се размърда неспокойно. Искаше му се да се присъедини към братята и техните шелани, но ако съдеше по изражението й, това нямаше да се случи скоро.

- Фриц? - каза Мери. - Аз ще му приготвя нещо.

Икономът, който тъкмо носеше един комплект прибори, спря.

- Щях да напълня една чиния в другата стая и да я донеса...

- Аз ще се погрижа за съпруга си - заяви тя меко, но категорично. - Ако искаш обаче, ще ти оставя да измиеш тигана и съдовете.

Старото сбръчкано лице на Фриц придоби изражението на басет, на който бяха отказали пилешко само за да му обещаят хубава порция телешко по-късно: едновременно притеснено и щастливо.

- Не мога ли да ви помогна с нещо друго?

Трима прислужници в сиво-бели униформи се върнаха от трапезарията с празни ръце и се отправиха към последните подноси, които трябваше да бъдат подредени върху бюфетите за сервиране в огромното, огряно от великолепни полилеи помещение.

- Всъщност - промълви Мери - мислиш ли, че двамата бихме могли да останем сами тук?

- О, да, господарке. - Лицето на Фриц се проясни мъничко. -Веднага щом отнесем храната, ще изпратя персонала в преддверието. Те с радост ще изчакат там.

- Благодаря ти. - Мери стисна тънката ръка на догена, карайки го да се изчерви. - Само докато дойде време за поднасянето на десерта. Знам, че тогава ще искаш да се развихриш тук.

- Да, господарке. Благодаря, господарке. И лично ще почистя след двама ви.

Икономът се поклони ниско, грабна последния сребърен поднос и изгони всички навън. Когато вратата се затвори след тях, обичната жена на Рейдж го погледна.

- Яйца?

При тази дума стомахът на Рейдж нададе рев.

- О, господи, звучи страхотно.

Мери кимна и се приближи до хладилника. Извади нов картон с яйца, кутия пълномаслено мляко и пакетче масло, след което се зае с шкафовете и извади тиган, голяма купа за бъркане и различни други принадлежности.

- Е - започна, докато чукваше първото от дванайсетте яйца, - много бих искала да чуя какво се случи там навън.

Досега Рейдж бе успявал да избегне този въпрос, но очевидно вече нямаше мърдане.

- Добре съм, честна дума.

- Окей. - Тя спря с яйцето в ръце и му се усмихна. - Само че като твоя жена за мен е много важно да знам как си. Така че, ако нещо те измъчва, аз се чувствам изолирана, ако не знам какво е то.

По дяволите.

Мери се залови да разбие бъдещите бъркани яйца - звукът напомняше на онова, което се случваше в главата му. Сведе поглед към надрасканата маса и се заигра с една жилка в широките дъбови греди.

- Истината е, че не знам какво се случи. Просто се почувствах особено и трябваше да седна. Сега обаче съм добре. Сигурно е било едно от онези неща.

- Ммм, добре, кажи ми как мина нощта ти.

- Съвсем нормално. Отидох в къщата на шайката копелета и я претърсих...

- Не започна ли в клиниката, с Трез и Селена?

- А, да. Но това беше вчера, когато... ами когато я доведоха тук. - Той поклати глава. - Точно сега не искам да мисля за това, ако нямаш нищо против.

- Добре. Значи, тази вечер си отишъл в къщата на шайката копелета?

- Е, първо отидохме у Абалон. Братовчед му напуснал войниците на Кор и именно той ни каза къде е скривалището им. Така или иначе, двамата с Ви претърсихме мястото.

- Какво се опитвахте да откриете?

Рейдж сви рамене.

- Бомби. Капани. Такива неща. Нищо особено.

Мери отново издаде едно проточено „ммммм“, докато изливаше съдържанието на купата в тиган с размерите на автомобилна седалка.

- Боеше ли се да не пострадаш там?

- Не. Ами... тревожех се за братята си, естествено. Но работата ни е такава.

- Къде отиде след това?

- Видях се с теб. След това бяхме в старата къща на Дариъс. Докладвахме на Рот и се върнахме тук. Трябваше да мина на преглед при Мани, за да се увери, че раната ми е зараснала както трябва. Ви също.

- Добре. - Мери се приближи до тостера за шест филийки и го напълни с любимия му невероятно бял и невероятно вкусен хляб. - И така, прибрахте се вкъщи и открихте... какво?

Рейдж примига, видял отново крака на Лейла, стърчащ от вестибюла. А после си представи лицето на брата, приклекнал до припадналата жена, която носеше детето му.

- Е, нали знаеш.

- Мммм? - Миризмата на пържещите се яйца още повече изостри глада му. - Какво?

- Е, знаеш какво се случи.

Докато Мери пристигне, вече бяха взели носилка от клиниката и Куин и Блей внимателно полагаха Лейла върху нея.

Рейдж се умълча, разтърквайки гърдите си.

Печените филийки изскочиха от тостера и миг по-късно една чиния, подредена точно както той я обичаше, изникна пред него. Заедно с чаша топъл шоколад, салфетка, прибори... и най-важното - прелестната му Мери.

- Това е най-хубавото ястие, което съм вкусвал някога - заяви той само като гледаше храната.

- Винаги така казваш.

- Само когато ти ми готвиш.

Интересно. Като човешко същество, на неговата Мери й беше трудно да разбере реакцията на мъжките вампири, когато жената, с която бяха обвързани, им приготвяше храна със собствените си ръце. Това бе свещен акт, тъй като беше в разрез с изначалния инстинкт на мъжа да удовлетворява нуждите на своята жена, преди тези на когото и да било другиго, дори собствените си, тези на своя крал или на детето им, ако имаха такова.

Беше заложено в гените му първо да нахрани нея, а той да се задоволи с това, което останеше. Ала преди да нареди на Фриц и догените да излязат, тя му беше казала, че е хапнала само преди час в „Убежището“ и е сита.

- Изстива. - Тя потърка ръката му.

По някаква причина очите му се замъглиха и той трябваше да примигне няколко пъти.

- Рейдж? - прошепна тя. - Каквото и да е, можеш да ми кажеш.

Рейдж тръсна рязко глава.

- Добре съм. Искам просто да се насладя на това пиршество.

Взе вилицата и се залови за работа - залък яйца, залък хляб, залък яйца, залък хляб, една, две, три глътки топъл шоколад. И така - докато не опразни чинията.

- Как е онази жена? - попита, след като си избърса устата и се облегна назад.

- Не знам. - Мери поклати глава. - Просто не знам как ще се развият нещата.

- Толкова зле ли е? - Тя сви рамене. - Ако мога да помогна с нещо...

- Ами всъщност...

- Само ми кажи.

Тя улови ръката му и я обърна с дланта нагоре. Дълго мълча и Рейдж тъкмо започваше да се притеснява, когато тя най-сетне проговори:

- Иска ми се поне за мъничко да обмислиш идеята дали не е възможно да те е разстроило това, да видиш как Селена едва не умира и болката на Трез. Иска ми се да помислиш, че за никого не е „нищо особено“ да претърси къща, в която никога не е влизал, без да знае дали някоя експлозия или засада вътре няма да го убие, него или някой от онези, на които държи. Иска ми се да помислиш дали това, да отидеш при Рот, без да си в състояние да му докладваш, че сте открили копелетата или че поне сте обезвредили нещо, или сте се сдобили с някаква информация, не би могло да ти се стори като провал. И най-сетне ми се иска да разбереш, че да си дойдеш у дома и да откриеш Лейла припаднала, като знаеш, че тя е бременна и държиш както на нея, така и на Куин и Блей, е още една травма. Смятам, че последните двайсет и четири часа са били много трудни за теб и емоциите са ти дошли в повече.

- Само че не бях разстроен, Мери. Нищо от това не ме разстрои. Бях си добре...

- Докато не получи пристъп на паника пред къщата.

- Не беше пристъп на паника.

- Каза, че не си можел да дишаш. Че ръцете и краката ти били изтръпнали. Че ти било трудно да се свържеш с реалността. На мен ми звучи досущ като пристъп на паника.

Той поклати глава.

- Не мисля, че беше това.

- Добре.

Рейдж си пое дълбоко дъх и прикова поглед в лицето на своята възлюбена.

- Ти си най-красивата жена, която някога съм виждал.

Улови лицето й в шепите си, приютявайки го внимателно между дланите си. Докато очите му обхождаха така познатите черти, просто не можеше да им се насити. Господи, нямаше да им се насити. Нито за нощ, нито за месец, година, десетилетие. .. дори вечността, която Скрайб Върджин им бе дала, нямаше да му стигне.

- Ти си най-красивата жена, която някога съм виждал. - Устните му докоснаха нейните. - Не знам с какво съм заслужил съдбата ми да се слее с твоята, но никога, никога няма да го приема за даденост.

Усмивката, която получи в отговор, бе по-прекрасна от изгрева, който никога нямаше да види, пред нея бледнееше дори огромната огнена топка, поддържаща целия живот на Земята, дори живота на онези, които не можеха да понесат лъчите й.

Все още седяха така, впили очи един в друг, когато догените се върнаха за десерта.

- Искаш ли да се качим горе? - попита той с дълбок, дрезгав глас; звярът се размърда под кожата му. - Готов съм за десерт.

Ароматът й лумна.

- Така ли?

- Аха.

- Искаш ли да ти донеса сладолед?

Той прикова поглед в устните й.

- Изобщо не позна. Искам да оближа нещо друго.

- Добре тогава - прошепна тя и докосна устните му със своите. - Да вървим да те нахраним.

26

ЛЕДЕНА ПОТ.

Трез се събуди, облян в ледена пот; всеки сантиметър от тялото му беше подгизнал, беше вледенен до мозъка на костите, а сърцето му биеше толкова учестено, сякаш в гърдите си имаше часовник. Надигна се рязко върху възглавниците и извика...

Спалня. Вместо нещо потресаващо, видя единствено спалнята си и всичко в нея изглеждаше напълно нормално: запалената лампа до него, дрехите му - метнати на стола, обувките му -там, където ги беше изритал предишната сутрин.

За миг се почувства объркан. Скрайб Върджин. Някакво странно, мистично място. Селена в тревата, в клиниката, вкаменена, вкаменена. .. Тих стон срина моста между кошмар и реалност.

Обърна се рязко и видя Селена в леглото си; голите й рамене се подаваха над чаршафите, тъмната й коса се беше разпиляла по бялата възглавница, лицето и тялото й бяха извърнати от него.

Трез затвори очи и едва не се свлече; само ако можеше да се окаже просто лош сън. После обаче се овладя и се погрижи за своята жена - придърпа завивката нагоре, за да й е топло, приведе се внимателно над нея, за да се увери, че диша, зачуди се дали не трябва да й донесе нещо за хапване.

Сякаш усетила присъствието му, тя се обърна към него и лицето й се напрегна в съня, сякаш движението й причиняваше болка.

Мамка му. Сексът им беше груб, необуздан, извън контрол. И то веднага след като тялото й бе преживяло толкова много.

Дяволите да го вземат, помисли си, докато прокарваше ръка по лицето си. Как бе могъл да й го причини? Би трябвало да си прави чекии, докато пенисът му стане съвършено безчувствен. А най-лошото? Дори не бе сигурен дали нещата между тях се бяха оправили. Сигурен бе обаче, че все още се чувства като задник. Посегна към нощното шкафче и взе телефона си, за да види колко е часът. Пет и четиресет и четири сутринта.

Дотук беше със съня за него. Стана от леглото и отиде в банята, затваряйки вратата след себе си. Свърши си работата и си взе бърз душ. След това се върна в спалнята, извади чифт слушалки от чекмеджето на нощното шкафче и си ги сложи, преди отново да се пъхне в леглото.

Направи го много бавно, също толкова внимателно, колкото бе станал, отпускайки постепенно близо сто и четиресет килограмовото си тяло, за да не я накара да подскочи, сякаш се намира върху трамплин.

Когато се настани, провери как е Селена и с облекчение установи, че все още спи. Което го ужаси. Ами ако беше изпаднала в кома...

Сякаш го търсеше, тя заопипва завивката.

- Тук съм - прошепна той.

Ръката й начаса се успокои и когато я пое в своята, Трез почувства, че дланта й е топла и изпълнена с живот, точно както трябваше. Огледа пръстите й, свивайки ги един по един, преценявайки подвижността им, проверявайки съпротивлението им. Което не беше правилно, помисли си. Не беше справедливо да се опитва да получи информация от тялото й без нейното знание... и вместо извинение, той спря и помилва розовите й нокти с къси бели полукръгчета, които тя редовно подрязваше.

Докато сънят отново я приемаше в обятията си, Трез се почувства... парализиращо сам. Въпреки че бяха един до друг (той - облегнат на таблата, тя - сгушена до тялото му), като че ли не можеше да я достигне. Каза си, че е просто защото е буден, а тя спи. Ето какво ги разделяше... нищо по-страшно от факта, че мозъчните й вълни биха излезли различно при една компютърна томография.

Пълни глупости, разбира се. И колкото по-упорито се мъчеше да повярва в тази лъжа, толкова повече се чувстваше като хванат в плен... така че, за да отклони мислите си от посоката, в която бяха поели, намери любимата си радиостанция на телефона си, пъхна слушалките в него и се настани удобно. Или поне що-годе удобно. Или поне така, че да му се иска да изскочи от кожата си.

Естествено, с неговия кофти късмет, първото, което чу, бяха още лоши новини.

- Ти поднасяш ли ме? - възмути се на глас, когато гласът на Хауърд Стърн се разнесе в ушите му. - Ерик Актьорът е у...

Селена сбърчи вежди, сякаш обмисляше дали да не се събуди, и той побърза да си затвори голямата уста. Не можеше обаче да повярва, че бяха изгубили още някого от шоуто на Хауърд Стърн. Струваше му се жестоко, с оглед на всичко, което преживяваше.

Мамка му, лошите новини като че ли бяха обединили усилията си, за да излязат на светло и да го открият.

* * *

Селена се събуди бавно и първото, което почувства, бе миризмата на Трез. Второто бе гласът му. Усещането на ръката му в своята - третото.

Повдигна клепачи и видя, че той седи до нея в леглото си; черните му очи бяха приковани в телефона му, веждите му бяха сключени, сякаш беше получил лоша новина...

- Всичко наред ли е? - попита тя.

Когато не получи отговор, видя, че от телефона към ушите му са се проточили жички, сякаш слуша нещо.

В мига, в който стисна ръката му, той подскочи толкова високо, че нещата в ушите му изпаднаха.

- О, господи! Ти си будна.

- Извинявай, не исках да...

- Мамка му, не, не се извинявай... Добре ли си? Имаш ли нужда от доктор Джейн...

- Не, не... - Опита се да накара мозъка си да заработи. - Добре съм. Просто... изглеждаш разстроен.

Той я погледна; единственият звук в стаята бе съскането, което долиташе откъм онова, което допреди малко беше в ушите му.

Селена придърпа завивките по-нагоре.

- Нещо не е наред с мен ли?

- О, господи, не. Аз, ъъъ... не, нищо. - Трез погледна телефона си. - Просто един човек от шоуто на Стърн е ум...

Той млъкна и очите му се разшириха, сякаш едва не бе казал нещо непростимо.

- Умрял? - довърши Селена вместо него.

- Аз, ъъъ...

- Все още можеш да използваш тази дума. - Тя стисна ръката му. - Наистина.

Трез се прокашля и остави телефона настрани.

- Гладна ли си?

- Не особено.

- Жадна?

- Не.

Пръстите му се заиграха с чаршафите. Със завивката.

- Топло ли ти е?

Намръщена, Селена се надигна и седна в леглото, облягайки се на възглавниците. Погледна към него и се усмихна.

- Радвам се, че дойдох тук. За да говоря с теб и... да направим онези неща.

- Наистина ли? - Очите му, прекрасните му бадемови очи, се върнаха към нея. - Сериозно? Имам чувството, че бях прекалено несдържан с теб, когато...

Усмивката й стана още по-широка.

- Сега вече наистина, наистина изгубих девствеността си.

Той се изчерви. Най-буквално - алени петна обагриха високите му скули.

- Боях се, че съм ти причинил болка.

- Ни най-малко. Кога може да го направим отново...

Пристъпът му на кашлица беше внезапен и шумен и тя трябваше да го потупа по гърба, за да започне да диша нормално.

- Добре ли си? - попита го, без да престава да се усмихва.

- Ъ, да. Просто ме изненада.

За частица от секундата Селена си спомни как бе дошъл при нея в Светилището. Въпреки че по онова време беше скована от заболяването си, бе разбрала в мига, в който той пристигна. Беше чудо. Но откъде бе разбрал?

- Как ме откри? Там, в Светилището?

Трез поклати бавно глава.

- Няма да повярваш, ако ти кажа.

- Защо не опиташ?

- Скрайб Върджин. Имах разправии в клуба си... Рейдж и Ви също бяха там... и изведнъж се появи една... фигура... черни одежди, а изпод ръба им имаше светлина... глас, който чух не с ушите си, а тук вътре... - Той докосна главата си. - Преди да разбера какво става, вече бях при теб.

Сега бе неин ред да се заиграе с чаршафите.

- Толкова съжалявам.

- За какво?

- За това, че ме видя такава. За... всичко това.

- Мамка му... както ти казах и преди - да не би да си искала да се разболееш?

- Знам, но все пак... Ще ми се... - Опита се да отметне глава назад, за да погледне към тавана, ала вратът я болеше прекалено силно.

- Боли те.

- Нищо необичайно. Винаги се чувствам така след... е, все едно.

Очевидно и двамата можеха да избягват някои думи.

- Толкова е неестествено - избъбри тя.

- Кое?

Наложи се да завърти цялото си тяло, за да го погледне. Разсеяно забеляза колко красива бе тъмната му кожа на фона на белите чаршафи, от контраста сякаш и двете грееха.

Опита се да открие правилните думи.

- Струва ми се, че съществува едно огромно... и аз не знам, разстояние или нещо такова... което ни разделя. Няма смисъл. Искам да кажа, ти си тук, до мен... ала има думи, които ни препъват, теми, за които не искаме да говорим. И то... то е отвратително. Защото именно това сега е хубавата част. Така де, виж ме само.

Тя вдигна свободната си ръка, разпери пръсти, размърда ги.

- Подвижна и будна е много по-добре, отколкото онова преди, нали? - Той просто се взираше в нея и тя се почувства като глупачка. - Съжалявам, предполагам, че звучи странно...

Трез се приведе и сложи край на думите й с целувка, устните му се задържаха върху нейните.

- Не - каза, когато отново се облегна назад. - Знам какво имаш предвид. Не е глупаво и ти си права. Сега е хубавата част...

- Толкова си красив.

Трез отново се закашля.

- Мамка му. Ама и ти си една.

- Снощи ти казах... или... всъщност колко е часът? Както и да е, вече ти казах, че в момента страшно държа на откровеността.

Той притвори очи.

- И на мен ми изнася да си говорим направо. Нека те попитам тогава, ако те взема на ръце и те занеса под душа, ще...

- Коленича ли под топлата струя, за да проверя дали вкусът ти е толкова прекрасен, колкото си го спомням?

Звукът, изтръгнал се от него, не беше кашлица. Не беше и членоразделно изречение. Едновременно изръмжа, изпъшка и простена, сякаш се канеше да умолява...

Беше най-възбуждащият звук, който Селена бе чувала в живота си.

- Това „да“ ли беше? - провлачи тя.

Той отново я целуна, този път по-настойчиво. По-продължително. А после впи пламнал поглед в нея.

- Мамка му, направо ще умра...

Той млъкна и този път Селена също бе смутена от думата. Когато ставаше въпрос за тях двамата, единият наистина умираше. Само че беше тя, не той.

- Съжалявам - прошепна Трез. - Никога вече няма да го кажа.

- Всичко е наред. - Селена си заповяда да се усмихне. - Нека идем да отмием тревогите си...

- Ще намеря лек за болестта ти - мрачно каза той. - Няма да те оставя да изгубиш тази битка, Селена. Ще обърна целия свят, за да те задържа до себе си... без никакво разстояние помежду ни, нищо, освен голата ни кожа... душите ни.

Очите й се наляха със сълзи и тя с усилие ги преглътна. Протегна ръка към красивото му лице и прокара връхчетата на пръстите си по него.

- Обичам те, Трез.

- Господи, аз също те обичам.

27

КОГАТО СЕ СЪБУДИ, ЛЕЙЛА ЛЕЖЕШЕ НА ЕДНА СТРАНА ВЪРХУ нещо много по-меко от пода на вестибюла. Обзета от паника, тя посегна към корема си. Беше си все така издут, ала, прескъпа Скрайб Върджин, дали нероденото й дете не беше пострадало? Спомняше си как слиза от колата, как изкачва с усилие стъпалата на имението, как припада...

- Малкото - промълви тя. - Малкото добре ли е? Малкото? Начаса разноцветните очи на Куин изникнаха пред лицето й. -Ти си добре...

Сякаш в този миг я интересуваше как е тя!

- Малкото!

Изруга наум, мислейки си как бе могла някога да се оплаква, че е бременна. Може би това бе наказание, задето...

- Всичко е наред. - Куин погледна през стаята, към някого, когото Лейла не можеше да види. - Добре е, просто... да, добре е.

Облекчението бе толкова огромно, че очите й се наляха със сълзи. Ами ако беше изгубила детето им, защото се срещаше с Кор? Защото го бе гледала, докато той... правеше онова нещо? Никога нямаше да си го прости.

Изруга, чудейки се защо бе поискала онези неща от Кор. Беше грешно по толкова много причини и правеше вината й още по-голяма, толкова, че почти се задушаваше. В крайна сметка, много по-лесно бе да се правиш на невинна жертва, когато не караш изнудвана си да мастурбира пред теб.

- О, господи - простена тя.

- Боли ли те нещо? Мамка му, Джейн...

- Тук съм. - Доктор Джейн коленичи до Куин; изглеждаше уморена, но готова за действие. - Здравей. Радвам се, че отново си с нас. Мани намести ръката ти. Счупването беше чисто. Гипсирахме те и...

Последваха обяснения за това, колко дълго щеше да продължи възстановяването й и кога щяха да й свалят гипса, ала тя не слушаше. Доктор Джейн и Куин криеха нещо от нея: окуражаващите им усмивки бяха изкуствени.

- Какво не ми казвате? - прекъсна ги тя.

Мълчание.

Опита да се надигне и Блей й се притече на помощ - улови нежно здравата й ръка, така че да има от какво да се оттласне.

- Какво е то? - настоя тя.

Доктор Джейн погледна Куин. Куин погледна Блей. А Блей... Блей бе този, който най-сетне срещна погледа й.

- Видеозонът показа нещо неочаквано - отвърна той.

- Ако ме накарате още веднъж да попитам „какво“ - процеди Лейла, - ще започна да хвърлям каквото ми попадне, а счупената ми ръка да върви по дяволите.

- Близнаци.

Сякаш времето и реалността бяха кола, чиито спирачки някой бе натиснал внезапно, в главата й отекна пронизителен стържещ звук.

Лейла примига.

- Извинявай... какво?

- Близнаци - повтори Куин. - Видеозонът показа, че носиш близнаци.

- Като и двамата са съвършено здрави - добави доктор Джейн. - Единият е значително по-мъничък и развитието му е било забавено, но се вижда съвсем ясно. Не видях втория зародиш при предишните ти видеозони, защото разбирам, след консулт с Хавърс, че вампирските бременности са различни от човешките. Очевидно е имало още една оплодена яйцеклетка, която се е загнездила в матката, но е навлязла в съществена ембриогенетична фаза много по-късно... последният ти ултразвук беше преди два месеца и тогава не видях нищо.

- Близнаци? - задавено повтори Лейла.

- Близнаци - потвърди един от тримата.

По някаква причина мислите й се върнаха към мига, в който бе открила, че е успяла да забременее. Въпреки че именно това бе целяла и че двамата с Куин бяха направили всичко по силите си, за да го постигнат, новината, че периодът й на нужда се бе увенчал с успех, я беше зашеметила. Струваше й се истинско чудо, така невероятно... щастливо предизвикателство, с което не бе напълно сигурна, че ще се справи.

Това бе същото. Само че без радостта.

Две от сестрите й бяха забременели с близнаци. Едната бременност се бе оказала неуспешна, а от другата се бе родило само едно живо детенце.

От очите й закапаха сълзи. Това не беше добра новина.

- Хей. - Блей се приведе към нея и й подаде кърпичка. -Това не е лошо. Наистина.

Куин кимна, макар че лицето му си оставаше безизразна маска.

- То е... неочаквано. Но съвсем не е лошо.

Лейла сложи ръце върху корема си. Две. Сега трябваше да опази живи две малки.

Две.

Прескъпа Скрайб Върджин, как се бе случило това? Какво щеше да прави?

Докато въпросите се гонеха в главата й, тя си помисли... е, какво пък. Като толкова много други неща в живота, това не зависеше от нея. Нещо невъзможно бе станало факт и сега нейната работа бе да направи всичко по силите си тя и малките да получат почивката, храната и медицинските грижи, от които се нуждаят. Това бе единственото, на което можеше да повлияе директно. Останалото зависеше единствено от съдбата.

- Възможно ли е да има и други? - попита тя.

Доктор Джейн сви рамене.

- Смятам, че е малко вероятно, но ми се ще да изпратя проба от кръвта ти на Хавърс. Той има много повече опит с това от мен и смята, че след като погледне вампирския хормон на бременността, ще може да прецени как стоят нещата. Все пак спомена, че тризнаци са нещо на практика нечувано и че начинът, по който се развиват нещата при теб, е типичен за протичането на този тип бременност. Ако забременееш е близнаци, освен в изключително редкия случай на еднояйчни близнаци, като Зи и Фюри, вторият ембрион обикновено забавя развитието си, докато бременността не напредне. Сякаш изчаква да види дали нещата изглеждат обнадеждаващо, преди да реши да се включи в купона.

Лейла сведе поглед към издутия си корем... и се зарече вече никога да не се оплаква от каквото и да било. Нито от подутите си глезени, нито от прекалено чувствителните си наедрели гърди, нито от ходенето до тоалетна през десет минути. Никакво мрънкане повече.

Никога.

Фактът, че бе припаднала, рухнала бе по лице върху мраморен под и въпреки това все още носеше това малко... тези малки, поправи се тя сепнато... на сигурно място в себе си, бе красноречиво напомняне, че всички болежки и дискомфорт бяха нищо в сравнение с най-важното, с голямата цел, голямата тревога.

Да ги роди в правилния момент и те да оцелеят.

- Е, съгласна ли си? - попита доктор Джейн.

- Извинявай, какво?

- Съгласна ли си да изпратим проба от кръвта ти за анализ при Хавърс?

- О, да. - Тя протегна здравата си ръка. - Направете го още сега...

- А, не, ние вече ти взехме кръв.

Което обясняваше памучното тампонче, залепено в сгъвката на лакътя й.

Мозъкът й не действаше както трябва.

- Затова ли е припаднала? - попита Куин. - Заради второто малко?

Доктор Джейн отново сви рамене.

- Жизнените й показатели са нормални и от доста време са стабилни. Кога за последен път се храни, Лейла?

Проблемът не беше дали наскоро бе пила от някого.

- Аз...

- Веднага ще се погрижим за това - заяви Куин. - И двамата с Блей.

Доктор Джейн кимна.

- Логично е сега, когато второто малко започва да се нуждае от повече хранителни вещества, да е необходимо да ядеш и да вземеш повече кръв, отколкото си даваш сметка, че ти трябва. Смятам, че е напълно възможно организмът ти да не е издържал.

Лейла усети, че се вцепенява, и трябваше да се насили да се усмихне.

- Ще внимавам повече. И благодаря, че се грижиш за мен.

- Няма защо. - Доктор Джейн стисна лекичко стъпалото й през тънките одеяла. - Почини си. Ще се справиш отлично.

Тя си тръгна, а Лейла си помисли за странните сексуални желания, които я изпълваха напоследък, както и за сравнително неочакваното увеличаване на физическите й симптоми. Дали беше заради второто малко...?

- Искаш ли нещо по-удобно от това? - попита Куин.

Тя тръсна глава и се съсредоточи.

- Извинявай, по-удобно от...?

- Тази болнична нощничка.

Погледна надолу и видя, че не е облечена в своите дрехи.

- Ами тук долу е доста хладно. Един халат ще ми дойде добре, но не искам да ви затруднявам.

- Няма проблем. Ще кача нещата ти в твоята стая и ще ти донеса нощница и един халат. А през това време... Блей, искаш ли да й предложиш вената си?

Вместо отговор, китката на боеца изникна пред лицето й.

И в този миг Лейла почувства непреодолим порив да им каже. Да си признае. Да изтрие напрежението от предишната година, каквито и да бъдат последствията. Искаше да се освободи от ужасния товар, който тегнеше отгоре й. Ужасяваше я. Съблазняваше я.

Несъмнено това щеше да подобри шансовете й да износи малките си без усложнения - колкото по-малко стрес в живота на една бременна жена, толкова по-добре, нали? А сега на риск бяха изложени още два живота освен нейния.

- Лейла?

Тя преглътна мъчително. Вдигна очи към двамата мъже, които стояха до леглото й със загрижени лица. Не искаше да предаде единственото семейство, което бе имала някога. Пък и ако им кажеше за Кор, те биха могли да направят имението по-сигурно. Или да се преместят другаде. Или...

Лейла се прокашля и стисна завивките, сякаш се носеше в кола, която всеки момент щеше да направи рязък завой, и те бяха единственото, за което можеше да се залови.

- Слушайте, трябва да...

Не довърши и Куин побърза да се намеси:

- Трябва да се нахраниш. Ето от какво имаш нужда.

Сякаш го бяха чули, вампирските й зъби начаса се издължиха и тя си даде сметка, че наистина се нуждае от нечия вена.

И не, не можеше да им каже. Просто... нямаше смисъл. От тази ситуация нямаше добър изход. Щяха да я намразят, задето бе изложила себе си и бременността си на опасност, а Кор все така щеше да знае къде живеят, защото братята никога нямаше да напуснат имението. Това бе техният дом и щяха да го отбраняват, когато Кор ги нападнеше, след като тя престанеше да се вижда с него. Щеше да има убити. Хора, които обичаше.

По дяволите.

- Благодаря ти - каза тя дрезгаво на Блей.

- Всичко, от което имаш нужда - отвърна той, приглаждайки косата й.

Лейла се опита да забие зъби възможно най-внимателно, ала Блей дори не трепна. Но разбира се, когато двамата с Куин правеха любов, той несъмнено бе свикнал с много по-груби ухапвания.

Докато тя отпиваше първите глътки от течността, която щеше да даде на тялото й онова, от което се нуждаеше и което можеше да получи единствено от някой мъж от своята раса, Куин се приближи до стола в ъгъла, върху който бяха оставени дрехите й, и ги опипа, сякаш търсеше нещо. Миг по-късно разноцветните му очи се обърнаха към нея, а тялото му застина.

Лейла сведе поглед, преструвайки се, че е погълната от онова, което правеше. Нямаше представа какво бе открил, нито защо я гледаше по този начин. Ала като се имаше предвид животът й, тя имаше много за криене.

* * *

- Кога трябваше да отидеш?

При тези думи на Трез Селена насочи цялото си внимание към купичката с топла овесена каша, която той току-що й беше приготвил. Тъй като отдавна беше съмнало, всички догени се бяха оттеглили, за да си починат, така че двамата с Трез бяха сами в огромната кухня, седнали един до друг на дъбовата маса.

- Селена, кога си на преглед?

Защо не си беше държала езика зад зъбите? Само преди две секунди те се наслаждаваха на прекрасната каша с потоци от гъста сметана и поляни от кафява захар, сгрявани от онова, което бяха правили под душа, спокойни и отпуснати.

А сега? Нищо такова.

- Щом се събудя.

Трез погледна телефона си.

- Добре, това е добре. Сега е около осем часът, така че дори да си довършим закуската, пак можем да пристигнем горе-долу навреме.

- Не искам да ходя. - Усети как той прикова поглед в нея. -Не искам. Изобщо не изгарям от желание пак да се върна там.

- Доктор Джейн каза, че трябва да направим рентгенови снимки на ставите ти, за да следим...

- Е, аз пък не искам. - Хапката, която пъхна в устата си, нямаше никакъв вкус. - Съжалявам, но сега съм добре. Не искам да ходя там, за да ме ръчкат и бодат отново.

Не искаше да отиде, защото тези мигове сега бяха хубавата част и тя нямаше представа колко дълго ще продължат. При положение че никой не бе в състояние да спре случващото се, защо да си губят времето...

- За мен ще означава много, ако отидеш да се видиш с Джейн.

Селена вдигна очи. Трез се взираше в прозореца зад нея, въпреки че капаците бяха затворени и през тях не се виждаше нищо. Очите му бяха измъчени. Сякаш знаеше, че тя няма да отиде в клиниката и че той е безсилен да направи каквото и да било.

- Знаеш ли от какво най-много се боя? - чу се да казва.

Лицето му се обърна към нейното.

- От какво?

Тя разбърка овесената си каша. Лапна нова хапка, която усети единствено като нещо топло.

- Боя се да не се озова в плен.

- Какво искаш да кажеш?

- Не искам да бъда хваната в капан тук - задавено каза тя, а после докосна гърдите, ръцете, бедрата си под масата. - В тялото си. Боя се от пристъпите. Аз съм жива, тук вътре, хваната като в капан, и... когато то се случи, ми е трудно да виждам и да чувам, но все пак си давам сметка какво се случва. Разбрах, когато ти дойде за мен. То промени всичко. Когато ти беше с мен, не се чувствах... чак толкова окована.

Трез не отговори и тя го погледна. Отново бе приковал очи в прозорците, през които не се виждаше нищо от деня отвън, дали бе облачно, или слънчево, дали валеше дъжд, или пък вятърът гонеше есенните листа по кафявата трева.

- Трез?

- Извинявай. - Той тръсна глава. - Извинявай, отнесох се за миг.

Завъртя стола си и подпря крака върху пречките на нейния. След това улови свободната й ръка и я положи върху дланта си.

- Имаш най-красивите ръце, които съм виждал - промълви той.

Селена се засмя.

- Подозирам, че си пристрастен, но ще приема комплимента.

Трез се намръщи, веждите му се сбърчиха.

- Мога да си представя как... - Пое си дъх, бавно и продължително, а после го изпусна. - Не мога да си представя нищо по-ужасяващо от това, да бъдеш уловен като в капан в място, от което не можеш да избягаш, а когато този капан е собственото ти тяло? Това е невъобразимо. Съсипващо.

- Да.

След тези думи се възцари дълго мълчание. Трез седеше пред изстиващата си овесена каша, без да я докосва, а Селена си играеше със своята, оформяйки S-образни фигурки с лъжицата си.

Спорът им се разиграваше безмълвно във въздуха между тях; неговото моля-те-отиди-за-собственото-ти-добро воюваше с нейното не-и-докато-не-е-абсолютно-наложително. Нямаше причина да изричат думите на глас. Тя нямаше да отстъпи. Което означаваше, че единственото, което му оставаше, бе да я метне през рамо като някой пещерен човек и да я отнесе насила в тренировъчния център.

Когато не можеше да издържа повече, Селена промени темата:

- Понякога се чудя... - Тя сви рамене. - Искам да кажа, ами ако всички лъжат за смъртта? Ами ако Небитието не съществува и вместо това оставаш прикован в тялото си завинаги, в съзнание, ала неспособен да помръднеш?

Страхотно. Беше искала да разведри настроението.

Добър опит.

- Е, телата... - Той се прокашля. - Ами те се разлагат.

- Имаш право.

- Макар че, ако ще говорим за задгробни кошмари, аз пък се тревожа за зомби апокалипсиса. - Взе лъжицата си и без да пуска свободната й ръка, се зае с овесената си каша. - Би било отвратително. Ритваш камбаната, а после започваш да бродиш из света и овоняваш всичко, като през цялото време си на диета без въглехидрати... до безкрай.

Селена вдигна лъжицата си, за да го прекъсне.

- Задръж за малко... в такъв случай ще бъдеш просто гладен, нали така? И ако откриеш хора, които да изядеш, ами тогава животът като зомби всъщност никак няма да е лош.

- Не и ако долната половина на лицето ти окапе. Как ще се храниш без челюст? Тогава ще си гладен и неспособен да направиш каквото и да било по въпроса. Истинска гадост.

- Сламки.

- Какво?

- Просто имаш нужда от сламки.

- Трудно е да прекараш бедрена кост през сламка.

- И блендер. Сламки и блендер. И си готов.

Трез отметна глава назад и се разсмя толкова гръмогласно, че бе истинско чудо как не събуди половината къща.

- Господи, това е върхът. - Приведе се към нея и я целуна. -Направо върхът.

И ето че Селена също се усмихваше толкова широко, че бузите я заболяха.

- Направо върхът. На това ли му казват черен хумор?

- Аха. Особено ако продължим в същия дух. - Трез отново стана сериозен. - Е, добре, не е нужно да ходиш.

- Къде? На бесилото^9? Това е истинско облекчение.

- При Джейн. Ако не искаш да ходиш, няма да те карам насила.

Селена изпусна шумно дъха си.

- Благодаря ти. Наистина го оценявам.

- Не ми благодари. Не съм аз този, който решава. А ти. - Той прокара лъжицата си по вътрешността на купата. - Смятам, че именно ти трябва да имаш думата за всеки аспект от живота си и най-вече що се отнася до заболяването ти и неговото лечение. Предполагам, имаш чувството, че нямаш почти никакъв избор относно... относно съдбата си, затова всяка възможност да решаваш сама е особено важна. - Той я погледна. - Аз може и да имам мнение по въпроса и бъди сигурна, че ще го споделя с теб, но последното, което искам да усещаш, е натиск от моя страна.

И така те притискат достатъчно много неща. Не искам и аз да бъда едно от тях.

- Откъде разбра? Господи, сякаш знаеш точно какво си мисля.

Трез сви рамене, с далечен поглед в очите, а после докосна главата си.

- Просто добро предположение. - Той отново се съсредоточи върху нея. - Така че въпросът е: къде искаш да отидеш?

- Моля?

- Къде искаш да отидеш? След като не е в клиниката, къде тогава?

Селена се облегна в стола си. Сега бе неин ред да впери поглед в прозорците.

- Харесва ми имението на Ривендж, ако това имаш предвид.

- Бъди по-дръзка. Мисли по-мащабно. Хайде де, все трябва да съществува някое вълнуващо място. Тадж Махал, Париж...

- Не можем да отидем в Париж.

- И защо не?

- Ааа...

- Никога не съм срещал този Ааа, не го познавам, не ме е грижа колко е голям. Ако той ни пречи да го направим, ще убия кучия син.

- Толкова си сладък. - Селена се приведе и го целуна но устата. След което се опита да накара мозъка си да измисли нещо, каквото и да е. - Ама и аз съм една. Най-сетне мога да правя каквото си поискам, а нищо не ми идва на ума... О, сетих се!

- Кажи ми и го имаш.

- Искам да отида в „Кръговрата на света“.

Трез също се облегна в стола си.

- Ресторанта?

- Аха. - Тя избърса устата си с една салфетка. Искам да вечерям в „Кръговрата на света“.

- Това е онзи, който се върти и се намира на върха па...

- Най-високата сграда в Колдуел! Видях го по телевизията веднъж, докато правех компания на Лейла в стаята й. Можеш да седиш до прозореца и да виждаш целия град, докато се храниш. - Тя се намръщи, когато го видя да преглъща с усилие, и то не защото беше лапнал голям залък каша. - Добре ли си?

- О, да, абсолютно. - Той кимна и изду мъжкарски гърди. - Смятам, че идеята е страхотна. Ще накараме Фриц да направи резервация за тази вечер. Имам известно влияние в този град, така че няма да е проблем. А те сервират вечеря до десет часа.

Селена се усмихна и си се представи - облечена в една от одеждите си на Избраница, с хубава прическа и нормално тяло... и Трез, седнал насреща й на една от лъскавите черни маси, които беше видяла по телевизията, със снежнобели салфетки, съвършено подредени чинии и сребърни прибори, които грееха на светлината на свещите.

Съвършено.

Романтично.

И никакви болести.

- Толкова се вълнувам.

Следващата хапка, която сложи в устата си, бе сладка, сметанена и най-съвършената... Как го наричаха хората? За-кус-ка?

Нямаше никакъв смисъл. Но кой го беше грижа.

- Отиваме на среща, нали? - осъзна тя изведнъж. - Слава на Скрайб Върджин, имам среща!

Трез се засмя и звукът отекна в широките му гърди.

- И още как! А аз ще се държа с теб като с кралица. Моята кралица.

Докато и двамата се хранеха с апетит, Селена си помисли в колко странен емоционален пейзаж се беше озовала: дълбоки долини на отчаяние, последвани от ширнали се панорами, толкова емоционално чисти и красиви, че за нея бе чест да ги има. Сякаш животът й, със своята съкратена продължителност, беше навит като руло плат - в началото може и да бе гладък и съвсем обикновен, ала сега бе набразден от прекрасни вълни.

Би предпочела лукса на това, да разполага с векове. Ала сега, в този момент, тя се чувстваше така неизмеримо жива. По начин, който не бе познавала преди.

- Благодаря ти - каза изведнъж.

- За какво?

Тя прикова поглед в купичката с овесена каша, усетила как бузите й поаленяват.

- За тази вечер. Това е най-прекрасната нощ, която съм имала някога.

- Все още не сме отишли никъде, кралице моя.

- Въпреки това - тя погледна в тъмните му очи - е най-прекрасната нощ в целия ми живот.

28

АЙ ЕМ СЕ СЪБУДИ ОТ МИРИЗМАТА НА СУПА. УМЪТ МУ НИТО ЗА миг не си губи времето е глупости от рода на „Сънувам ли?“. Въпреки факта, че беше изгубил съзнание заради сътресение на мозъка, не му се губеше нито една секунда от онова, което го беше вкарало в тази килия в палата на кралицата: нито преобличането пред каменния двойник на Линкълн, нито тайното проникване в Територията, нито ударът по главата, последван от краткото му свестяване по-рано.

Супата обаче го изненада. Тя бе нещо, което помнеше от детството си - смесица от тиква и сметана, подправки и ориз. Освен това в килията имаше още една миризма. Същата, която бе нахлула в ноздрите му, когато жрецът бе дошъл, за да провери белега му.

Отвори очи и...

...се сепна.

До него беше коленичила една майкен, или прислужница, покрита от глава до пети в бледосините одежди, които отговаряха на ранга й; мрежичка закриваше лицето й, така че той не можеше да различи нито чертите, нито очите й. В ръцете си държеше изящен дървен поднос, върху който имаше купичка, лъжица, гарафа и чаша, както и голям къс хляб.

Никакъв жрец. Никой друг освен тях двамата.

Ай Ем отново си пое дъх... и си даде сметка, че тя трябва да бе влязла с придворния служител по-рано, без той да я забележи.

Оттласна се от пода и едва тогава забеляза, че е гол. Все тая. Не искаше да я накара да се почувства неловко, но ако гледката не й харесваше, можеше да си върви.

Не че тя го гледаше. Главата й бе покорно наведена, както я бяха учили.

С’Екс очевидно имаше намерение да се погрижи за него, докато е в плен... или поне да го опази жив. Засега. За миг на Ай Ем му дожаля за горката жена, чието обществено положение очевидно бе толкова ниско, че я пращаха сама при потенциално опасни мъже, без да ги е грижа за безопасността и пола й.

Но разбира се, в йерархията на с’хийб тя не струваше нищо. Тъжно. Само че той си имаше свои проблеми, за които да се тревожи. Без да обръща внимание на прислужницата, нито на това, че е гол, той се изправи и се приближи до паравана в далечния ъгъл. Там се намираше санитарната част и той се възползва от нея, получавайки поредното напомняне, че вече не си е вкъщи.

Когато се наведе над обикновения умивалник, за да изплакне лицето си, трябваше да завърти само едно кранче, вместо две отделни за студена и топла вода.

Не беше, понеже бе затворник. Това с изчакването, докато потече топла вода, бе едно от нещата, с които трябваше да свикне, когато се махна от Територията. Човеците настояваха да си играят с нагласяването на две противоположности, за да получат съвършената температура, докато в с’хийб водата навсякъде бе с температура 36,6 градуса. Независимо дали ставаше дума за пиене, къпане или миене на зъбите, тя си оставаше една съща, нито гореща, нито студена.

Ай Ем наплиска лицето си и се подсуши с черната хавлия, която висеше на стената. Мека. Толкова мека. Човешките хавлии изобщо не можеха да се сравняват, а той бе просто затворник. Върна влажната кърпа на мястото й по навик и излезе иззад паравана.

- Кажи на С’Екс, че искам да го видя.

Затворниците обикновено нямаха право да искат каквото и да било, ала Ай Ем не го беше грижа. Освен това отказваше да говори на Древния език или диалекта на сенките. Тъй като човешката култура беше навсякъде, в училищата на сенките се изучаваше английски и дори от прислугата се очакваше да има поне елементарни познания.

- А това няма да го ям. - Той кимна към подноса. - Така че можеш да си го отнесеш.

Един бог знае какво имаше вътре, наркотик или някаква отрова; в едно беше сигурен - отношението им към него нямаше да си остане толкова добро, колкото бе досега. По всяка вероятност щяха да изтръгнат ръцете и краката му от ставите, макар и не преди да бяха съобщили на Трез за пленничеството му. Мамка му. Защо се беше доверил на...

Прислужницата остави подноса на пода, след което взе лъжицата, загреба и я поднесе към устата си. Повдигна мрежичката пред лицето си със свободната си ръка само колкото да открие устата си и лапна един залък. Направи същото и с хляба, и с ябълковия сайдер в гарафата. След това върна мрежичката на мястото й и се отпусна върху подметките на кожените си сандали.

За съжаление, постъпката й изобщо не уталожи подозренията му. Прислужници като нея бяха толкова ниско в хранителната верига, че името им не заслужаваше дори главна буква. Никого нямаше да го е грижа, ако тя бъдеше отровена или пострадаше по някакъв начин.

Стомахът му обаче се почувства доста окуражен, когато тя продължи да диша. Преди да успее да се спре, Ай Ем се приближи до нея и до подноса. Тя не вдигна глава в което нямаше нищо чудно - боеше се от него, и то с основание. Миризмата на страха й се смесваше чудесно с аромата на пикантната супа. Както и с уханието на кожата й.

Ай Ем пое голяма глътка въздух и усети как през цялото му тяло преминава тръпка, мускулите му се напрегнаха, както и мъжествеността му. В което нямаше никакъв смисъл. Fieme затънал до уши, а пенисът му бе решил да надигне глава? Сериозно?

Застанал над майкен с ръце на кръста, Ай Ем зачака признак, че тя е на път да се гътне. Когато това не се случи, изчака още малко. Тялото й трепереше, но това бе започнало още когато той се изправи.

Най-сетне коленичи върху коравия каменен под, заемайки същата поза, която и тя. Коленете го заболяха почти неикм а... поредното напомняне колко дълго бе живял далеч от расата си. Този начин на седене бе широко разпространен тук, и Територията. А и беше страшно удобен, ако си чисто гол. Не се чувстваш така, сякаш целият си изложен на показ.

Нахрани се бързо, но не и немарливо. Добър избор мозъкът му се нуждаеше от калориите, както и тялото му, ако възнамеряваше да избяга от тук. Какъвто беше планът.

- С’Екс - настоя, когато приключи. - Върви да го доведеш.

С тези думи побутна подноса към прислужницата и както бе прието, тя се наведе почтително, толкова ниско, че забуленото й чело едва не се озова в празната бяла купичка. Взе подноса, надигна се и се изправи изящно на крака, без да ce олюлее и без да изпусне някой от съдовете. Отправи се заднешком към вратата и я задейства, като допря подметката си до стената. Само миг по-късно, тъй като изходът очевидно се наблюдаваше, някой й отвори дистанционно... или пък изходът се задействаше с отпечатък от крак.

Тя излезе навън.

Докато вратата се затваряше със звук като от „Стар Трек“, Ай Ем знаеше, че не би имало смисъл да се опита да я надвие и да я използва за заложница. По-вероятно бе С’Екс и стражите му да се пазарят за живота на някое куче.

Закрачи напред-назад из стаята, представяйки си брат си до Селена, легнала върху кушетката за прегледи и обляна от ярка светлина, със застинало изражение и разкривено тяло.

Господи, защо го беше направил? От ситуацията, в която сам се беше вкарал, нямаше добър изход: Трез щеше да поиска да дойде и да го спаси, ала да изостави Избраницата, докато е болна, щеше да го убие.

Все едно беше налял масло в огъня. Както и стотина килограма динамит.

* * *

Трез наистина мислеше всичко онова, което бе казал на Селена за свободата й да избира.

Докато вървеше през подземния тунел на път към клиниката в тренировъчния център, беше напълно сигурен в едно-единствено нещо... Е, всъщност две, но това, че бе влюбен в нея, бе повече от ясно. Другото, в което беше сигурен, бе, че Селена и само Селена щеше да реши как да се справи със заболяването си и ако някой опиташе да й се наложи по какъвто и да било начин, щеше да си има работа с него.

Което не означаваше, че самият той нямаше да поговори с доктор Джейн. За своята кралица.

Господи, странно бе умилителното име, което й беше избрал. В мига, в който го беше изрекъл, то беше паснало. Сякаш речникът му се бе обвързал с него така, както тялото му се бе обвързало с нейното.

Прокара ръце по лицето си и заповяда на краката си да продължат да вървят нормално, макар че огромна част от него искаше да се втурне на бегом към клиниката. Нямаше защо да бърза обаче, поне не и що се отнасяше до неговата жена. Тя беше в спалнята му - гола във ваната му, натопила прекрасното си тяло в топла, уханна вода.

Болката не си беше отишла напълно. Тя криеше остатъците от скованост и дискомфорт, но те си проличаваха в лекото потръпване на лицето й и резките движения на ръцете й. Ваната и малко аспирин щяха да помогнат, а след като се накиснеше хубавичко, щеше да се пъхне в леглото му, за да си почине преди тяхната „среща“.

Щастието й при мисълта за вечерята им заедно беше заразително. Трез усещаше топлина чак в костите си, сякаш щастието й съдържаше кинетична магия, която, благодарение на обвързването, преминаваше и в неговата плът. По дяволите, достатъчно бе само да си я представи на масата за закуска, усмихната широко над купичката с овесена каша, или да си спомни възбудата в гласа й при мисълта за това, къде ще ходят... и го обземаше неизразим покой.

Никога през живота си не бе изпитвал подобно нещо. Дори обичта и всеотдайността към брат му не можеха да се сравняват с това чувство.

По един странен, смущаващ начин болестта й като че ли беше добра и за двама им. Не можеше да си предст ави как биха премахнали всички пречки помежду си толкова успешно и абсолютно без... Ала каква цена трябваше да платят само.

Когато стигна до входа на тренировъчния център, въведе кодовете за достъп, мина през склада и се озова в кабинета на Тор. Братът не беше зад бюрото си, което бе добре дошло и изобщо не го изненада. Беше около пет часът следобед и Тор несъмнено тъкмо се събуждаше в леглото си до своята Есен, готов да посрещне предстоящата нощ.

Изненада го обаче това, че доктор Джейн се бс съгласила да го види в този странен час. С цялата работа, струпала им се напоследък покрай различните наранявания, болести и брата па Куин, тя, Мани и Елена като че ли непрекъснато бяха дежурни. Не можеше да не я уважава за това.

Мина през стъклената врата. Надолу по циментовия главен коридор. Няколко стаи по-надолу. Прекрачи в стаята за прегледи и...

- По дяволите!

Изскочи обратно в коридора и закри очи със сгъвката на лакътя си, молейки се онова, което бе видял току-що, да не се бс отпечатало завинаги върху ретините му. Има неща, които не е нужно да знаеш за хората, с които живееш, независимо колко ги обичаш.

Миг по-късно Ви отвори вратата, закопчавайки кожения си панталон.

- Тя ще те приеме - каза спокойно.

Сякаш само допреди миг не чукаше до припадък своята шелан, седнала на бюрото си.

- Мога да дойда и по-късно - предложи Трез.

- Не, тя е готова. Селена добре ли е?

- Аз, ъъъ... да. Движи се, тя... ами днес ще я изведа навън.

Ви извади една от ръчно свитите си цигари.

- Така ли? Къде?

През цялото време Трез старателно бе избягвал да мисли за мястото, където щяха да отидат. Идеята за среща беше страхотна, храната щеше да е върхът... имаше само един проблем, с който щеше да му се наложи да се справи някак.

- Онзи ресторант. - Той посочи към тавана. - Нали го знаеш, онзи в центъра, дето се върти в кръг?

- А, да. Страшно високо. -- Ви изпусна струйка дим. - Невероятна гледка.

Аха. Повече от петдесет етажа. Беше влязъл в интернет, за да види точно колко лошо бе положението.

- Да. Невероятна гледка.

Ви го потупа по рамото и понечи да си тръгне.

- Вишъс?

Братът спря, но не се обърна. На светлината над главата му струйката дим се извиваше елегантно във въздуха.

- Колко време ми остава с нея?

Братът обърна глава така, че профилът му очерта блед отрязък от светлината; татуировките на слепоочието му изглеждаха по-зловещи от обикновено.

- Колко време? - повтори Трез. - Знам, че го видя.

Чу се тихо съскане, когато братът си пое дъх и връхчето на цигарата му засия с оранжева светлина.

- Нещата, които виждам, не са толкова специфични. Съжалявам.

- Лъжеш ме.

Черната му вежда подскочи.

- Ще ти простя за това. Веднъж.

С тези думи той се отдалечи, а масивните му рамене се движеха в ритъм с хълбоците му; воинско тяло, срещу което никой, дори Трез със своите умения на сянка, не би се изпречил доброволно. Особено с онази негова светеща ръка.

Ала между тях двамата нямаше да има разпра. Поне не и заради това.

И двамата знаеха, че бе излъгал.

Ви бе най-интелигентният от братята, онзи, който бе надарен с мистични видения, излязъл от тялото на Скрайб Върджин. Освен това не бе способен да лъже. Невероятният му мозък просто не действаше по този начин, прекадено зает с цял куп други неща, за да го е грижа дали няма да засегне някого и дали ще поднесе нещата така, че на онези срещу него да им е по-лесно да ги преглътнат.

Така че, когато бе отказал да се обърне, когато му бе показал единствено профила си, той му бе отговорил достатъчно ясно. Вишъс никога, за нищо на света не би наранил доброволно мъж, когото уважаваше. Това му бе по-вродено дори от откровеността. И да, Трез беше чувал, че виденията му за смърт обикновено не идват с дата и час... ала този път очевидно беше различно. Може би защото онова, което бе видял, не се отнасяше толкова до смъртта на Избраницата, колкото до онова, което щеше да се случи с Трез след нея.

Има две жени. Ив двата случая не ти остава много време.

- ...Трез? - Доктор Джейн звучеше така, сякаш от известно време се опитваше да привлече вниманието му. Готов ли си да поговорим?

Не, помисли си Трез, докато Ви изчезваше през стъклената врата на офиса. Не беше.

29

АД НЕ МИСЛЕШЕ, ЧЕ НИКОЙ НЯМА ДА РАЗБЕРЕ?

Майкен, която тъкмо прекрачваше прага, сс вкамени. Разнеслият се зад нея глас бе дълбок, толкова нисък, чс думите сякаш бяха изръмжани, не изречени... и бе последното, което бе очаквала.

Стъпките на мъж, двойно по-висок и тройно по-едър от пея, я заобиколиха и през мрежичката, закриваща лицето й, тя пог ледна нагоре, нагоре, нагоре.

Лицето на С’Екс също беше покрито, ала неговата маска не бе от фини сребърни халки, а от железни брънки, които скриваха чертите, но не и самоличността му.

В гърдите й отекна страх, глух удар, изтръгнал пот под мишниците и между добре скритите й гърди.

- Нахрани ли го?

Когато тя нито потвърди, нито отрече, палачът разпери ядосано ръце, внимавайки да не докосне нито нея, нито нещо, което се допираше до тялото й, включително и подноса с всичко върху него и дрехите й, и дори големия мраморен квадрат, върху който бе стъпила.

Никой мъж нямаше право да я докосва - под страх от смъртно наказание от ръцете на С’Екс, което вероятно би означавало, че ще му се наложи да се самоубие, предположи майкен.

- Кажи ми - настоя палачът. - Отрови ли го?

- Не! Не беше ял повече от дванайсет часа...

- И откога лично се грижиш за моите затворници?

- Той не е обикновен затворник. - Тя вирна брадичка. - А ти не се беше погрижил за него, както трябва.

- Има стотици други, които да се занимават с тези неща.

- Нима аз не съм една от тези стотици, които живеят тук?

С’Екс се приведе към нея.

- Недей да влизаш там повече!

Майкен отметна мрежичката от лицето си толкова бързо, че палачът нямаше време да извърне очи. Той ахна и се обърна рязко, скривайки лице в сгъвките на ръкава си, а тя заяви с глас също толкова властен, колкото и неговият:

- Кой си ти, че да ми казваш къде мога и къде не мога да ходя!

- Пусни маската си! - излая той.

- Няма. Не приемам заповеди от теб. - Майкен издърпа ръкава му настрани, така че той нямаше с какво да закрие очите си. - Ясно ли е?

Екзекуторът стисна клепачи толкова силно, че чертите на лицето му се разкривиха.

- И двама ни ще убият заради теб...

- Тук няма никого. Заповядвам ти да срещнеш погледа ми!

Ролите се бяха разменили толкова рязко, че сега той бе сплашеният, докато бавно повдигаше клепачи, сякаш те не искаха да се подчинят на заповедите на мозъка му. Най-сетне я погледна и това бе първият път, в който някой мъж бе видял лицето й. За частица от секундата сърцето й заби толкова учестено, че й се зави свят. Ала мисълта за пленника там вътре надви смущението й.

- Той... - майкен посочи с палец към вратата на килията - не бива да пострада по никакъв начин. Ясна ли съм?

- Не си ти тази, която може да поставя условия...

- Той е невинен. Това е братът на Помазания, не онзи, който трябва да служи на престола. Разбрах го по татуировката...

- Видяла си тялото му! - От устата на С’Екс изригна низ от думи, които тя не знаеше и които звучаха като „Исусе Христе“.

Каквото и да означаваше това. Тя владееше английски само формално.

С’Екс се приведе още по-близо към нея и понижи глас.

- Чуй ме добре: не се бъркай. Нямаш представа какво се случва тук.

- Знам, че е несправедливо един невинен да бъде държан отговорен за нещо, което не го засяга.

- Нямам намерение да изгубя живота си заради теб. Ясен ли съм? И нямам намерение да променя поведението си, за да угодя на някакъв морален порив, който ти е хрумнало да последваш за миг.

- О, ще го направиш. - Сега бе неин ред да се приведе напред и въпреки размерите й, С’Екс се дръпна рязко. - Прекрасно знаеш с каква власт разполагам. Няма да ми попречиш нито в това, нито в което и да било друго мое желание. И когато отново му донеса храна, ти и мъжете ти ще ме пуснете да вляза, без да ми пречите. Нямам ти доверие да го нахраниш добре... нито да го опазиш невредим. И не му казвай коя съм.

С тези думи тя върна мрежичката пред лицето си на мястото й и понечи да се отдалечи.

- Какво ти е щукнало?

Майкен сиря и погледна през рамо.

- Какво означава тази дума?

- Какво възнамеряваш да правиш? Да го държиш затворен там като морско свинче до края на дните му?

Какво беше „морско свинче“?

Тя присви очи под мрежестия воал.

- Това не те засяга. Единственото, за което би трябвало да се притесняваш, е да не му се случи нещо. И му донеси истинско легло.

На горкия мъж можеше поне да му е удобно, докато тя измислеше безопасен начин да му върне свободата. Успя да свие зад ъгъла, далеч от очите на С’Екс, преди да започне да трепери... преди да се наложи да се подпре на стената, за да не падне.

Когато затвори очи, единственото, което виждаше, бе пленникът, излязъл иззад паравана, след като се беше измил. Тялото му... спираше дъха, голата му фигура бе приковала очите, мислите, дъха й. Широки рамене, яки гърди, издължено тяло – той сякаш бе изваян от някой скулптор, а не беше син на смъртни. И разбира се - онези части на тялото му. Които я бяха накарали да се изчерви толкова силно, че се бе уплашила да не би мрежичката пред лицето й да се стопи.

Казваше си, че просто ще му помогне, и това бе вярно. Наистина. Ала би било глупаво да си затваря очите за това парещо любопитство. Може би дори - опасно глупаво.

О, всевишни звезди, какво правеше?

* * *

Трез седна на кушетката за прегледи, при което главата му едва не се удари в лампата. Докато той се навеждаше, за да се смести, доктор Джейн дойде при него.

- Чакай, нека да я дръпна настрани.

След като разрешиха този дребен проблем, Трез сграбчи тънкия дюшек под задника си толкова силно, сякаш му предстоеше да се понесе с влакче на ужасите. А той ги ненавиждаше.

Доктор Джейн придърпа едно кръгло столче и като седна, загърна двете половини на бялата си престилка и отпусна ръце на коленете си. Вдигна очи към него, видимо готова да го изчака толкова дълго, колкото му бе необходимо, за да събере мислите си.

Трез се прокашля и заяви:

- Тя няма да дойде. Не иска да я човъркат, докато се чувства добре.

- Разбирам.

Трез я зачака да продължи, напомняйки си да бъде любезен, тъй като тя бе шелан на Ви.

Когато доктор Джейн не добави нищо повече, той се намръщи.

- Това ли е всичко?

- Какво очакваш да кажа? Че двамата с Мани ще я заставим насила да дойде да я прегледаме? Не мога да го направя... няма да го направя.

Никакво облекчение не го обзе при тези думи и той си даде сметка, че му се беше искало доктор Джейн да принуди Селена да дойде. На това му се казваше лицемерие и изобщо не се връзваше с твърденията му, че само тя щяла да взема решенията, които я засягат.

- Как мога да съм сигурен, че ще изкара тази нощ? - попита е усилие.

- Искаш да кажеш без нов пристъп?

- Аха.

- Не можеш да си сигурен. - Доктор Джейн приглади късата си руса коса назад. - Дори да я прегледам сега, не бих могла да ти кажа кога ще настъпи следващият. Не знам много за тази болест, но от онова, което научих, това е част от проблема. Няма продромална фаза.

- Какво е това?

- Ти страдаш от мигрена, нали? - Трез кимна и тя посочи очите си. - И получаваш аура около двайсет-трийсет минути преди болката да се появи, нали? Е, понякога болните усещат изтръпване в крайниците, при други се наблюдават сетивни аномалии - причуват им се неща или пък усещат миризми, които ги няма. При заболяването на Селена обаче няма никакво предупреждение, че предстои акутна фаза. Вцепенението като че ли се случва изневиделица.

- Говори ли с онзи идиот Хавърс?

- Оказа се, че дори не е чувал за подобна болест. Най-близкото, на което се е натъквал, е лечението на артритни синдроми. - Доктор Джейн поклати глава. - Което ме кара да се чудя дали ако можехме да направим генетичен тест на Избраниците, няма да открием някой рецесивен ген. При подобен ограничен генетичен фонд за размножаване често се наблюдава точно този тип епидемиологично огнище. - Тя сви рамене. - Но да се върнем на Селена. Ще ми се да можех да ти кажа какво предстои или поне какво да очаквате. За съжаление, не мога. Направих й пълни кръвни изследвания - белите й кръвни телца са леко завишени, както и маркерите за възпаление, но иначе всичко е нормално. Мога да кажа само, че ако тя е в състояние да става и да се движи, ставите очевидно функционират добре, а те сами ще ни съобщят, когато се появи проблем.

Трез изпука кокалчетата си, едно по едно.

- Можем ли да направим нещо за нея?

- Нищо, за което да се сещам в момента. Едно от предизвикателствата е, че не разбираме механизма на това заболяване. Подозирам, че след костния растеж, провокиран от бог знае какво, имунната й система успява да се възстанови незнайно как и атакува нежелания материал, унищожавайки го, сякаш е вирус или инфекция. И очевидно защитният механизъм на тялото й знае кога да спре, тъй като скелетът й си остава незасегнат. Вероятно в „костните“ образувания има нещо различно, но няма как да знам, преди да сме направили биопсия.

- Защо тогава не може... - Мамка му, всеки път щом мигнеше, виждаше тялото на Селена, ужасяващо разкривено, опънато върху тази кушетка. - Защо не може да продължи да се бори с пристъпите и да се възстановява?

- Моето предположение е, че имунната система не издържа. В крайна сметка тук става дума за една невероятна последица от процеси на клетъчно ниво. Когато видях първите рентгенови снимки, никога не бих предположила, че тялото й би могло да се съвземе от това и да възвърне дори малка част от функциите си.

Приковал поглед в пода, Трез не отговори веднага.

- Исках да я изведа навън тази вечер. На среща. - Когато доктор Джейн не каза нищо, той вдигна очи. - Лоша идея, а?

Джейн скръсти ръце пред гърдите си и се затъркаля напред-назад на столчето си - седналата версия на това, да крачи из стаята.

Мамка му. Трябваше да проведе този разговор, преди да предложи да отидат на екскурзия...

- Колко откровена искаш да бъда? - попита доктор Джейн.

За миг Трез отново видя профила на Вишъс, облян от светлината в коридора отвън.

- Искам да знам истината.

Дори и тя да го убиеше.

Минаха една-две минути, преди доктор Джейн да отговори -вероятно прекарваше различни сценарии през ума си.

- Най-строгият подход би бил тя да не напуска имението, а аз да й направя пълни изследвания, включващи многобройни биопсии, компютърна томография, ядрено-магнитен резонанс в света на хората и консулти с човешки лекари посредством връзките на Мани. След това вероятно ще решим да започнем агресивен курс на лечение със стероиди... въпреки че става дума по-скоро за догадки, отколкото за категорична сигурност, предполагам, че възпалителният процес има нещо общо с всичко това. Възможно е да съществуват и други лекарства, които бихме могли да опитаме, може би някакви процедури, но от информацията, с която разполагам в момента, ми е трудно да кажа напълно категорично. - Тя разтърка късата си коса, докато русите кичури не щръкнаха право нагоре. - Ще трябва да действаме бързо, защото не знаем с колко време разполагаме, а и всичко ще бъде на принципа проба-грешка, с цел по-скоро печелене на време, отколкото лек. Макар че, пак повтарям, това са само предположения, нищо сигурно.

Трез затвори очи и опита да си представи как казва на своята кралица, че вместо да отидат в ресторанта, в който тя нямаше търпение да вечеря, щяха да...

- Ала не това бих сторила, ако бях на нейно място.

Трез отвори очи и погледна лекарката.

- Значи, има и друг вариант?

Доктор Джейн сви рамене.

- Вземайки всичко това предвид, трябва да помислите за качеството й на живот. Не съм сигурна какъв напредък ще постигнем с лечението и дори с разбирането на това заболяване, даже ако я превърнем в опитно зайче. Тя е, ако мога да заема един термин, свързан със заразните заболявания, нашият „пациент нула“. Никой не е виждал тази болест, въпреки че тя от поколения засяга малка част от нейните сестри. Става дума за много сложна поредица от процеси и просто... има толкова много неща, които трябва да разберем. И за какво? Наистина ли искаш да съсипеш последните й нощи...

- Нощи? - избъбри Трез на един дъх. - Боже, само с толкова ли разполагаме?

- Не знам. - Доктор Джейн вдигна ръце. - Никой не знае и именно там е работата. Какво предпочиташ - какво предпочита тя - да прекара времето, което й остава, като живее или просто като очаква смъртта? Казвам ти направо - ако аз трябваше да избирам, бих предпочела първото. Ето защо няма да я принуждавам да дойде тук, нито ще я карам да се чувства виновна, задето не бърза особено да легне на кушетката за прегледи.

Трез изпусна дъха си, който дори не бе усетил, че е задържал.

- Ривендж отиде на север. В колониите. За да види дали в познанието на симпатите няма нещо, което би могло да помогне.

- Знам, Елена ми каза. Надяваме се скоро да получим новини.

По професионалното звучене на гласа й Трез разбра, че не храни особени надежди.

- Какво ще стане, ако Селена... ако се случи нещо... докато сме на вечеря?

- Ще ни се обадите. Показах ли ти най-новата играчка на Мани?

- Моля?

Доктор Джейн се изправи и го потупа по коляното.

- Ела с мен.

Излязоха от стаята за прегледи и тя го поведе по коридора, покрай неизползваните класни стаи, към тежката стоманена врата на гаража. Отвори я и махна с ръка:

- Та-да!

Трез пристъпи в хладния влажен въздух. Огромната линейка беше лъскава като пени, четвъртита като блокче лего, по-голяма от хамъра на Куин. По-голяма от човешките линейки, които беше виждал из Колдуел. Беше с размерите на каравана.

- Сериозна машина - отбеляза той.

- Аха. Едно от нещата, за които с Мани се притеснявахме...

Задните врати на линейката се отвориха и човешкият колега на доктор Джейн изскочи отвътре.

- Стори ми се, че чувам гласове. - При вида на Трез изражението му стана сериозно. - Здрасти, мой човек, държиш ли се?

Двамата се здрависаха и Трез кимна към линейката.

- Виждам, че имаш повод да се похвалиш, а?

- Ела да я разгледаш отвътре.

Трез напъха ръце в джобовете на дънките си и мина зад линейката. През отворената врата видя огромен централен остров с две носилки на колелца, една след друга, обградени от цял куп медицинско оборудване, подредено в заключени шкафове със стъклени врати, които покриваха стените като етажерки за книги на стероиди.

- То е като миниоперационна - подхвърли Трез.

Мани кимна и отново се качи вътре.

- Това е идеята. Искаме да сме в състояние да лекуваме възможно най-бързо сериозни, потенциално смъртоносни рани, получени на бойното поле. Понякога да докараме пациентите тук или при Хавърс е прекалено рисковано.

Той се залови да отваря шкафовете, разкривайки изобилие от стерилни превръзки, стерилни хирургически инструменти, дори подвижен микроскоп, който можеше да се върти на Стойката си около двете легла.

Мани го погали, сякаш беше домашен любимец.

- Това бебче разполага и с портативен рентгенов апарат, както и с ултразвук. И като капак, цялата линейка е бронирана.

- Това беше приносът на моя съпруг - вметна доктор Джейн.

- Ви се погрижи и за компютърните системи тук.

- Така е - потвърди доктор Джейн, поглеждайки към своя колега. - Слушай, Трез ще изведе Селена на среща тази вечер.

- Страхотна идея. Къде ще ходите?

Трез описа кръг с показалеца си.

- Онова в небето. Дето се върти.

- А, да, сещам се - отвърна Мани. - В болницата му викахме „годежния ресторант“, защото лекарите именно там водеха приятелките си, когато бяха готови да им надянат пръстен на ръката. Страшно романтично местенце.

- Аха.

Трез се загледа в просторната вътрешност на подвижната операционна, мъчейки се да прецени дали тя го кара да се чувства облекчен, или ужасно потиснат. Добрата новина, предполагаше, бе, че с мигащите светлини и легендарното състезателско шофиране на Мани можеха да стигнат до центъра па Колдуел за около десет минути. Особено ако нямаше трафик.

Но ако това не беше достатъчно бързо? Ами ако Селена се нуждаеше...

- Трез? - повика го лекарят и той се отърси ог паниката, която се мъчеше да го завладее.

- Да?

- Защо да не дойда с вас... не, не като шофьор побърза да уточни Мани, когато Трез потръпна. - Ще паркирам зад сградата и ще бъда наблизо, в случай че ви потрябвам. Това бебче има фалшиви талони на вратите и на стъклата, разполагам и с цял куп подправени документи. Никой няма да ме закача, освен това ще взема един от братята, в случай че се наложи да изт рием паметта на някой човек.

Трез примига.

- Господи, не мога да те помоля да го направиш...

- Не си ме молил. Аз го предложих.

Трез продължаваше да се взира в свръхмодерната линейка. Не можеше да повярва какво бе готов да направи този мъж...

- Трез? - повика го Мани. - Хей, Трез, погледни ме.

Очите на Трез се обърнаха към него. Мани бе добре сложен като за човек, с тяло на спортист, което продължаваше да поддържа, след като се бе обвързал с Пейн, сестрата на Ви. Ала най-силното у него бе самоувереността му. Обучен в света на хората, бившият завеждащ на хирургичното отделение на болницата „Свети Франсис“ излъчваше неотстъпчивост и твърда решимост да стане на неговото, благодарение на които се вписваше отлично сред братята.

- Аз съм насреща - заяви той сериозно. - И двамата можете да разчитате на мен.

Протегна му ръка и за миг Трез не бе в състояние да стори нищо друго, освен да примигва. След това обаче я стисна с всичка сила.

- Не знам как бих могъл да ти се отблагодаря - отвърна дрезгаво.

- Просто върви и си изкарай страхотно с твоята жена. Само това ме интересува.

Доктор Джейн сложи ръка на рамото му и Трез се почувства смирен от подкрепата им. Както и обнадежден, че Ривендж все пак ще успее да открие нещо сред симпатите.

След като им благодари отново, той се върна в тренировъчния център. Доктор Джейн остана на паркинга, сякаш знаеше, че се нуждае от малко време, за да се съвземе.

Господи, главата му се въртеше.

И колкото и да беше странно, нямаше никакво желание да удави тревогата си в алкохол. Ни най-малко. Не изпитваше и нужда да излезе навън и да изчука стотина непознати мадами. Изобщо не искаше да се чуе с Големия Роб и Мълчаливия Том, за да види какво става в клуба, нито пък да разследва дрогата, която бяха намерили у онзи лесър. Не искаше дори да се качи на третия етаж на имението, да събуди брат си и да му разкаже какво става.

Чувстваше се странно празен. И това го плашеше.

Тази нощ трябваше да бъде специална за неговата кралица.

Трябваше!

30

КОГАТО СЕЛЕНА ИЗЛЕЗЕ ИЗПОД ДУША В БАНЯТА НА ТРЕЗ, БЕШЕ около шест часът вечерта. Беше спала като къпана през целия ден, усещайки единствено, че Трез бе наминал няколко пъти, за да я нагледа. В резултат се чувстваше по-добре, отколкото...

Прескъпа Скрайб Върджин, нямаше представа от колко отдавна.

Избърса се, уви косата си в хавлия и се пъхна в черния халат на Трез. Тялото й се губеше в изобилието от плат, който се разливаше по пода, а коланът бе толкова дълъг, че краищата му едва не се оплетоха в краката й. Въпреки това се чувстваше прекрасно в него, уханието на Трез я обгръщаше като прегръдка, меките дипли я обвиваха в топлина.

Отиде до двойния умивалник, взе една от кърпите за ръце и избърса запотеното огледало. Под светлините в банята кожата й сияеше, бузите й бяха порозовели, устата й бе алена - резултат от секса, който бяха правили. А тази нощ щяха да правят още. Знаеше го, защото всеки път когато Трез влезеше в стаята, бе долавяла тъмното му ухание - обещание за онова, което предстоеше.

Свали кърпата от главата си и остави мокрите кичури на тъмната й коса да се разпилеят по гърба. Подсуши ги, доколкото можеше, разтърквайки с хавлиения плат всичко, което можеше да достигне, без да се напряга твърде много, след което дойде ред за сешоар, само че...

Такъв нямаше.

Огледа се наоколо и провери в шкафовете под умивалниците, ала откри единствено цял куп резервна тоалетна хартия, сапун, шампоан и балсам. Бръснарски ножчета. Кърпи за ръце и големи хавлии. Приближи се до шкафа на стената и откри... още хавлии. Които ухаеха на скъпо и бяха меки като нрясмо опечен хляб, но нямаше да й свършат работа. Крайната й цел беше съвършено суха коса. Или поне съвсем леко влажна.

Окей, май го беше загазила. Двамата трябваше да излязат в седем и половина, а без помощ, на нейната коса й бяха необходими около осемстотин часа, докато изсъхне...

Почукване на вратата я накара да вдигне глава.

- Да?

- Това като „влез“ ли да го разбирам? - долетя женски глас откъм коридора.

- Да. Моля. - Селена се уви плътно в халата на Трез и излезе в спалнята... а после застина, когато тежката врата се отвори.

- О, здравейте... ъъъ...

Бет, кралицата, пристъпи в стаята на Трез. Заедно с нея бяха дошли Мариса, Есен, Мери, Елена и Кормия. Бела. Пейн. Както и Хекс, която с късата си коса и кожения панталон изглеждаше малко не на място сред останалите. Или беше заради неловката й стойка, сякаш не бе сигурна какво прави с тях.

- Нуждаете ли се от нещо? - попита Селена кралицата и останалите.

Макар да си бе дала сметка единствено за присъствието на Кормия и Лейла, докато беше на легло, можеше да се очаква, че всички в къщата вече са научили за нейните затруднения... и силно се надяваше, че не са дошли, за да й поднесат съболезнованията си, докато е още жива.

За щастие, Бет се усмихна, вместо да извади носните кърпички.

- Да, да ни позволиш да те издокараме.

Веждите на Селена подскочиха и тя сведе поглед към краката си.

- Извинявайте, къде ще ме карате?

- Ами едно птиченце ни подшушна...

Мариса се обади:

- Всъщност каза ми го моят хелрен. А той го е научил от Вишъс.

- Че ще ходиш на среща - довърши Бет. - И решихме, че може би няма да откажеш да те поразкрасим.

Кормия вдигна ръце.

- Не че и така не си достатъчно красива.

Думите й бяха последвани от цял хор „о, не“, „повече от красива“ и „само ако ти искаш“...

Селена сложи ръце върху бузите си.

- Канех се да облека една от робите си и да си вдигна косата според традицията.

- Скучно - отбеляза Хекс. Останалите я стрелнаха с погледи и тя вдигна ръце. - Казах ви, че не ме бива в това! Господи, защо ме накарахте да дойда?

Бет отново се обърна към нея.

- Селена, ти винаги изглеждаш прелестно, но искаме да ти предложим нещо по-съвременно, малко по-...

- Дрехи, в които няма да приличаш на перде. - Хекс направи физиономия. - Знам, знам, повече няма да се обаждам. Но това е истината.

- Приличам на перде? - Селена погледна към тежките завеси на прозорците, чиито капаци току-що се бяха вдигнали. - Наистина ли е толкова зле?

Бет пристъпи към нея, взе ръцете й в своите и ги стисна лекичко.

- Имаш ли ни доверие?

- О, разбира се, кралице, просто... не знам... не мога да намеря сешоар и...

Мариса пристъпи напред, стиснала чанта, пълна с всевъзможни пособия за грим и прически.

- Не се тревожи, аз съм насреща!

Ето как Селена се озова седнала на едно столче насред банята на Трез, докато цял куп жени обикаляха около нея със сешоари, гребени и маши за коса.

Насред разкрасяването, очите на Селена се насълзиха.

- О, прекалено близо ли съм? - попита Есен над бръмченето на сешоарите.

Селена вдигна ръка, надявайки се да скрие сълзите си. Тази проява на доброта бе толкова неочаквана; буквално имаше чувството, че цялата къща е с нея и нейния мъж.

Хекс, най-коравата от тях, бе тази, която донесе кутията с носни кърпички. А когато Селена изпусна кърпичката, която си бе извадила, защото ръката й трепереше, пак Хекс взе друга и попи очите й.

Селена срещна погледа й с цвят като метал на пистолет и устните й оформиха едно беззвучно „благодаря“.

Хекс просто кимна и продължи да попива дискретно сълзите й, нежното й докосване - така различно от суровото й лице и мъжките дрехи... както и пистолета, който висеше на кръста й, въпреки че бяха на сигурно място в имението.

В главата на Селена не бяха останали никакви мисли, единствено чувства, прекалено силни, за да ги задържи в сърцето си.

Когато сешоарите най-сетне утихнаха, тя разбра, че е време да се вземе в ръце. Целите тези врява и безумие, докато се занимаваха косата й, й бяха дали нещо, зад което да се скрие, въпреки че всички я бяха видели да плаче.

- Косата ти е толкова прекрасна - каза Кормия, прокарвайки пръсти през вълните й. - Смятам, че трябва да я оставим пусната.

- Благодаря ви, на всички ви - избъбри Селена. Благодаря ви за това.

Бет коленичи пред нея.

- За нас беше удоволствие.

Нечия ръка се отпусна върху рамото й. Друга - над лакътя. Още няколко - на гърба й. А Хекс беше неотлъчно до нея с носните кърпички.

Селена погледна в огледалото и се видя обградена от жените на къщата и никоя от тях не я съжаляваше, за което им беше толкова благодарна. Вместо това те стояха до нея, правейки всичко, на което бяха способни, за да й покажат, че държат на нея.

По някаква причина това й се струваше неописуемо важно.

Вероятно защото едва сега си даде сметка, че те щяха да си спомнят за нея, след като си отидеше... а да бъдеш оплакван от добри хора, бе най-доброто, което би могъл да оставиш след себе си.

- Пусната? - чу се да казва. - Наистина ли? Мислите, че трябва да оставя косата си пусната?

- Позволи ми да ти представя своето приятелче. - С тези думи Мариса вдигна сребриста пръчка, която бе включена в стената с черен кабел. - Нека бойните действия започнат сега.

Селена нямаше как да не се разсмее и вдигна очи към Хекс.

-Ти някога...

- Дали съм използвала нещо такова? - Другата жена подръпна късата си коса. - Как ли пък не. Но смятам, че трябва да ги послушаш. Пред теб стои мозъчният тръст на расата, що се отнася до това, да изглеждаш секси.

- В такъв случай ще се подчиня. - Селена усети, че се развеселява при мисълта за преобразяване. - Правете с мен каквото поискате.

Бет се усмихна широко.

- Мислиш, че това е нещо? Само почакай да видиш роклята!

* * *

- Съжалявам. Опитах.

Ривендж се извиняваше за нещо, за което не беше виновен... и което изобщо не беше изненада. Трез поклати глава.

Двамата стояха в преддверието на имението, стъпили върху мозайката, изобразяваща разцъфнало ябълково дърво.

- Сериозно, Рив. - Той сложи ръка върху рамото на другия мъж, облечено в коженото му палто. - Благодаря ти, че опита.

Подпирайки се на червения си бастун, Рив закрачи из помещението.

- Прегледах всичките ни архиви. Разпитвах...

- Рив, слушай, оценявам това, че отиде в колонията. Но честно ти казвам, не очаквах някакъв магически отговор. – Сякаш не беше свикнал на лоши новини напоследък. - Така че недей да се измъчваш заради това.

Дългото до пода хермелиново палто се развяваше зад едрия вампир, докато той продължаваше да крачи напред-назад. Най-сетне се закова на място.

- Спомняш ли си нощта, в която се запознахме?

- Как бих могъл да я забравя?

- Винаги ми се е струвало, че бе писано да се случи. - Ривендж се загледа в обувките си от щраусова кожа. - Не искам да преживееш това. Особено като се има предвид другото, което те очаква.

Рив бе един от малцината, които знаеха, че Трез бе Помазаният в с’хийб.

Господи, помисли си той. Онази гадост в Територията напълно му беше изскочила от ума. Селена бе заличила всичко друго, изтривайки останалите му тревоги като с белина.

- Ще изкарам това със Селена докрай - чу се да казва. - Никъде няма да ходя, докато тя... е, нали се сещаш.

- Ако се нуждаеш от нещо, каквото и да е то, само ми кажи. -Рив се приближи до него. - Просто...

Смущаващо бе да види този огромен мъж, известен с дръзката си арогантност, да изглежда толкова съкрушен. Трябваше да сложи край на това съчувствие, иначе то щеше да го срине.

- Виж, не е нужно да казваш нищо повече. Честно, предпочитам да не го правиш. Трябва да остана съсредоточен върху онова, което се случва сега... Селена всеки миг ще слезе по стълбите, а тази вечер мислите ми не могат да бъдат някъде другаде.

- Ясно. Но смятам да те прегърна.

- Моля те, недей... о, не, хайде де, човече...

Когато меката хермелинова кожа го обгърна, Трез застина... и се почувства като истински задник. За бога, другият мъж бе свалил гарда, а единственото, което той искаше, бе да избяга в билярдната. Може би да се цапардоса по главата с една от щеките. Докато не я строшеше.

Главата си, не щеката.

- Леле, това е страшно меко - каза, потупвайки палтото.

Рив отстъпи назад.

- Ще ида да поспя в стаята за гости. Смазан съм, а Елена цял ден е била с Лукас. Мисля, че ще спим цяла нощ.

- Звучи ми страхотно.

Неловък. Момент.

- Ще престанеш ли да ме гледаш по този начин? - Трез разтърка лицето си. - Тя още не е умряла.

- Знам, знам. Извинявай. Ще те оставя на мира.

И като го потупа по рамото, Рив пое по стълбището, подпирайки се на бастуна си. Трез остана на мястото си и в този миг осъзна защо не беше потърсил брат си, за да обсъдят случващото се. При обикновени обстоятелства досега двамата с Ай Ем да са разговаряли поне осем пъти... а все още беше едва седем часът вечерта.

Ала ако добрината на Рив му действаше по този начин, определено нямаше да е в състояние да го понесе и от родния си брат. И така едва се държеше... един поглед в черните очи на Ай Ем?

Ужасяваше се, че никога няма да успее да слепи отново късчетата, на които щеше да се пръсне.

Понякога откровеността бе твърде много...

О, дяволите да го вземат. Наистина ли цитираше сладникави песнички от седемдесетте?

И отново закрачи напред-назад. Двамата със Селена трябваше да тръгнат в седем и половина и той бе възнамерявал да й помогне да слезе до гаража. Планът му обаче беше претърпял промяна - преди повече от час се бе качил на третия етаж, за да види дали всичко е наред, при което Хекс му беше препречила пътя, заявявайки, че не е добре дошъл в собствената си спалня. След това му беше подхвърлила един от черните му костюми, както и черна риза, елегантни черни обувки и копринени чорапи и черния му часовник „Одемар Пиге“.

След което бе затръшнала вратата под носа му.

Женска им работа.

Въпреки това се беше преоблякъл като послушно момче. След което бе слязъл във фоайето и бе зачакал.

Когато Рив изчезна на горния етаж, Трез си извади телефона и провери съобщенията си. Очакваше да открие нещо от Ай Ем, но съвсем в свой стил брат му знаеше кога да го остави на мира.

Трез му прати последните новини, съобщавайки му, че излиза със Селена и ще го потърси по-късно, след като се приберат. После се свърза с Големия Роб и Мълчаливия Том и им нареди да прехвърлят всичко, свързано с клубовете, на Хекс... при положение че тя успееше да се освободи от пълното преобразяване, което кипеше в стаята му. Тъкмо се канеше да прибере телефона си, когато видя, че е пропуснал едно съобщение.

От Рейдж. Братът се бе опитал да...

- Хей, готови ли сме? Къде ти е жената?

И като стана дума за Холивуд, братът слезе тичешком по главното стълбище, а оръжията му дрънкаха като коледните звънчета на човеците в изобилието от кобури, които все още не беше изпозакачил по тялото си.

- Тъкмо ти получих съобщението - каза Трез. - Извинявай, че не отговорих.

- Имаш си цял куп неща на главата. Няма проблем.

Двамата си стиснаха ръцете. Прегърнаха се. Потупаха се по раменете. Отстъпиха назад.

- Я се виж само. - Рейдж описа кръгче около него. - Изглеждаш страхотно.

Трез подръпна френските си маншети.

- Няма да излагам жената, я.

- Издокаран по този начин, тя ще е щастливка да застане до теб. - Рейдж спря пред него. - Виждаш ли, това се опитвам да обясня на моята Мери. Тя се мъчи да ме убеди да вкарам малко цвят в гардероба си... повтаря ми го поне от две години.

Братът потръпна, сякаш неговата шелан бе предложила да започне да носи женско бельо под кожения си панталон, и Трез се усмихна.

- Падаш си по черното, а, Холивуд?

- Тя иска да нося нещо, което да подхожда на очите ми. - Рейдж посочи невероятните си синьо-зелени очи. - Така де, и бездруго постоянно нося тюркоазено с тези двете. Защо да се повтаряме?

- Е, колко цвята има в гардероба ти?

- Не ми се говори за това. Твърде е потискащо...

Ласитър надникна от билярдната.

- Хей, момчето дракон... тъкмо дават „Проект подиум“, ако искаш да погледаш. Току-виж си се светнал за дрехите си.

Рейдж присви очи, отказвайки обаче да погледне към ангела.

- Не тече ли маратон от епизоди на „Спасени от звънеца“, които не искаш да изпуснеш?

- Не се заяждай със Зак. Той е като малкото ти братче, кралице на красотата. - Ласитър се приближи; златото по него обгръщаше русо-черната глава и издълженото му тяло с нещо като аура... а може би сиянието наистина беше аура. - Е, накъде сме тръгнали? В онзи твой клуб ли?

- Не.

- Бал на погребалните агенти тогава? С цялото това черно изглеждаш така, сякаш си тръгнал на погребение...

Движението на Рейдж бе толкова светкавично, че не можеше да бъде проследено с поглед. В един миг той стоеше до Трез, стиснал зъби, а в следващия лицето му беше на милиметри от това на ангела и ръката му го стискаше за гърлото с желязна хватка.

Думите му бяха толкова тихи, че Трез не можа да ги чуе, но миг по-късно ехидната арогантност се изпари от лицето и държанието на Ласитър.

Рейдж го пусна и отстъпи назад.

- Е, това се случи - измърмори той и като се отдръпна, се зае да закопчае останалите кобури по тялото си. - Най-добре да съм подготвен. Ще дойда с Мани.

- А, да. - Трез си пое голяма глътка въздух. - Хей, благодаря ти, че...

- Но само защото ми обеща пържола.

Веждите на Трез подскочиха.

- Моля?

- Пържола. Нали се сещаш, от крава? Месо? Рай в чиния? Все някога трябва да си опитвал?

- Запознат съм, да. Ала ти идваш да помогнеш с...

- Консумацията на пържоли. Ето защо ще дойда.

Възцари се неловко мълчание. В което Рейдж просто се взираше в него, сякаш искаше да каже, че не очаква никакви драми.

Което навярно бе най-полезното нещо, което би могъл да стори. Сякаш му подаваше спасително въже, с което да се измъкне от зоната на емоционална гадост, и Трез се вкопчи в него.

- Пържола, ясно. Ще си поръчате нещо от „Кръговрата на света“, така ли?

Рейдж потръпна, сякаш го бяха зашлевили.

- Е, добре де, очевидно не си наясно с това, което е зашеметяващ пропуск в образованието ти, но най-страхотното заведение за пържоли в Колдуел, „518“, е точно срещу небостъргача, в който се намира твоят ресторант. Планът е, докато ти и твоето момиче сте там горе и си правите готино, като се въртите в кръг, аз да съм на приземния етаж, нагъвайки филе миньон, ростбиф, бургер от японско телешко.

- Звучи добре. Реши ли вече кое ще си избереш?

Рейдж се намръщи.

- Всичките. И тройна порция картофено пюре. Разбираш ли, трябва да улучиш правилната пропорция пюре-месо. Това е най-важното. Да не забравяме и хлебчетата. Ще си поръчам три кошнички.

Трез вдигна показалец.

- Знаеш ли от какво се нуждаеш? Да се нахраниш в „Сал“. Трябва да отидеш да опиташ храната в заведението на брат ми.

- За италианска храна ли говорим?

- Аха. Най-добрата в града...

- Мамка му...

Ругатнята, изтръгнала се от Ласитър, ги накара да се обърнат към него. Той обаче не ги забелязваше - очите му с необикновен цвят гледаха нагоре, сякаш на върха на стълбището започваше Второто пришествие.

В същия миг издайническа миризма изпълни ноздрите на Трез и изригна в тялото му, принуждавайки го да се обърне рязко...

И последната мисъл изхвръкна от главата му. Дишането му спря. Душата му - също.

Селена стоеше на върха на стъпалата, застлани с ален килим. Прелестната й ръка почиваше върху позлатените перила, тялото й изглеждаше някак сковано, сякаш не бе много сигурна за обувките или пък роклята, или дори за косата си.

Нямаше абсолютно никаква причина да се притеснява за каквото и да било. Освен ако не я притесняваше това, да изглежда убийствено.

Разпиляна по раменете й, дългата й тъмна коса се спускаше до кръста. Накъдрена от върха до основата, тя представляваше такова женствено великолепие, така възхитителна с изобилието и блясъка си, че Трез неволно сви ръце в юмруци и отново ги отпусна, защото искаше да я докосне, да я помилва, да вдъхне уханието й. И това съвсем не бе всичко. Лицето й бе единственото, което би могло да накара косата й да бледнее - кожата й сияеше, очите й грееха, пълните й устни бяха кървавочервени.

И разбира се, шибаната рокля.

Черна. С простичка кройка. Ниско изрязан корсаж и пола, която не стигаше дори до средата на бедрото. Не се доближаваше даже.

Селена протегна стъпало, пъхнато в изящна обувка с високо токче и продължаващо с невероятно тънък глезен и съвършено извит прасец, който го накара да изскърца със зъби.

Тя заслиза и Трез преглътна мъчително, докато всяка стъпка я доближаваше до него, така че да може да я докосне, да я целуне... дая има.

Човече, роклята й беше зашеметяваща. Тя следваше очертанията на хълбоците, на кръста, на гърдите й, набрана изящно в средата и на раменете. Не носеше никакви бижута, но и защо да го прави? Нито един диамант, изумруд, рубин или сапфир не би могъл дори да се доближи до нейното изумително съвършенство.

Когато стигна до последното стъпало, тя се поколеба и се огледа наляво и надясно, вероятно към Ласитър и Рейдж... всъщност те още ли бяха във фоайето? Кой ли знае. Кого ли го интересува.

Селена приглади... каква беше тази материя? Коприна? Вълна? Тафта?

Станиол? Хартия?

Вдигна ръце и отметна косата си назад, а после се смръщи.

- Не ти харесва, нали? Ще се преоблека. Канех се да дойда с...

Нещо го сръга отстрани.

- ...традиционна рокля. Ала момичетата решиха... - Тя погледна през рамо към жените, които стояха на върха на стълбището. - Мога да се преоблека...

Ласитър изруга.

Мамка му, да не си посмяла. Изглеждаш...

Горната устна на Трез се повдигна нагоре, разкривайки вампирските му зъби, които се бяха издължили. А после щракна с челюсти по посока на падналия ангел, сякаш беше немска овчарка. Или акула, изпробваща захапката си, преди да направи плячката си на парченца.

Ласитър вдигна отбранително ръце.

- Спокойно, мой човек. Канех се да кажа, че изглежда като някоя дрипла. Футболен съдия. Имитатор на Марта Стюърт. Да продължавам ли? Мога да опитам и с тъпите герои на „Дисни“. Има толкова много от тях.

Някой отново го сръга в ребрата, а после Рейдж се наведе към него.

- Трез - изсъска братът. - Няма да е зле да кажеш нещо.

Трез се прокашля.

- Аз... аз... аз...

Смътно си даде сметка, че жените на горния етаж започнаха да се поздравяват една друга, като надаваха тържествуващи възгласи и си пляскаха дланите, ала неговата кралица си остана загрижена.

Окей, трябваше да се вземе в ръце... преди лакътят на Рейдж да го е сръгал в черния дроб за трети път, а Селена да е изтичала обратно в спалнята му.

-Ти си... аз съм...

Подръпна яката на копринената си риза, въпреки че беше разкопчана.

- Харесва ли ти? - каза тя.

Единственото, което Трез бе в състояние да направи, бе да кимне. В момента буквално не бе нищо повече от хормони в черен костюм. Толкова красива бе тя в очите му.

- Наистина ли?

Още кимане.

- Аха. Наистина.

По устните на Селена се разля усмивка, а после тя погледна към групичката жени, които подскачаха възторжено и вирнаха тържествуващо палци.

Неговата кралица отново се обърна към него. Приближи се. Улови ръцете му и се повдигна на пръсти, за да прошепне в ухото му.

- Единственото, което не ми дадоха, е бельо.

Гола.

Отдолу тя бе чисто гола.

31

НИТО ЗА МИГ.

Парадайз не беше мигнала нито за миг в прекрасната къща. В началото, защото, развълнувана, че цялото място е на нейно разположение, беше обиколила всяка гостна, спалня и баня, дивейки се на произведенията на изкуството, мебелите, интериора... на два пъти. След това бе дошъл ред да си избере спалня в подземното ниво (беше си избрала онази отляво) и да разопакова, разопакова, разопакова.

Вучи, любимата й прислужница, бе понечила да си постеле да легне в късия коридор с каменни стени между двата подземни апартамента, ала Парадайз бе настояла да се настани в отсрещната спалня. Това бе довело до поредица от протести, при което слугинята, хваната натясно между директна заповед и неудобството, с което я изпълваше мисълта да живее в подобен лукс, едва не бе получила нервен срив.

В крайна сметка (и както обикновено) Парадайз се беше наложила.

След което се беше оттеглила в „своята“ спалня, преоблякла се бе за сън (панталон за йога и суетшърт с логото на университета „Сиракюз“, както спеше от години) и бе открила поредната добра новина - безжичният интернет не се нуждаеше от парола. Излегната върху кадифената завивка, тя бе проверила Twitter, Facebook, няколко блога и два вестника... продължавайки упорито да пренебрегва съобщенията от Пейтън. Когато клепачите й най-сетне бяха започнали да натежават, бе оставила телефона си настрани и бе придърпала половината завивки върху себе си.

Само за да установи, че изобщо не е в състояние да заспи.

Дори след като бе затворила очи, бе продължила да мисли за онова, което баща й й беше обяснил, че ще прави, когато се свечери, за да му помогне с работата за краля.

И разбира се, мисълта, че баща й бе сам в къщата с онзи техен отдавна изгубен братовчед. Ами ако се опиташе да го нарани?

Така че, да, помисли си, докато заставаше пред огледалото в банята. Не беше мигнала... дори и когато очите й бяха затворени. Добрата новина бе, че чакането беше свършило. Според съобщението от баща й той щеше да се появи до петнайсетина минути, което очевидно означаваше, че не му се бе случило нищо лошо.

Интересно, направо бе слисана колко силно копнееше да го види. След всички тези години, в които се бе молила за малко свобода, когато най-сетне я бе получила, тя бе помрачена от носталгия по дома.

- Ала сега ще се заловя за работа.

Обърна се настрани и опъна тъмносиния си блейзър. Подръпна бялата си блуза. Оправи наниза от перли. Когато отстъпи назад, реши, че прилича на стюардеса от шейсетте. Като онези във филма „Хвани ме, ако можеш“.

- О, я стига. - Свали лентата, с която бе прибрала косата си и я разпиля. - О, да. Така вече е различно.

Как ли пък не. Пуснатата коса изобщо не беше помогнала. Само че нямаше време, пък и кого точно трябваше да впечатли?

Добре де, кофти въпрос, когато се опитваш да запазиш първата работа, която си имал някога... особено когато работиш не просто за баща си, а за краля на расата и личната му охрана от страховити убийци.

Тази мисъл бе достатъчна, за да я накара да започне да се моли на Скрайб Върджин.

Излезе от банята...

- Моля ви, господарке. Позволете да ви приготвя закуска.

Вучи стоеше до самия праг на стаята, облечена в неизменната си сиво-бяла униформа, полюлявайки се на обувките си с каучукови подметки. Прислужницата имаше кестенява коса, кафяви очи и кожа с цвета на бял хляб, но беше очарователна по свой собствен начин... и вероятно бе само петдесетина години по-възрастна от Парадайз. Двете се познаваха, откакто Пари се помнеше - както се случваше често с дъщерите на аристокрацията, двете бяха подбрани една за друга с надеждата да се роди връзка между господарка и прислужница, която да трае цял живот. В много случаи прислужницата бе най-важното нещо, което вземаш със себе си в новия си дом, когато се обвържеш е мъж от същото потекло и възпитание.

Тя бе връзката ти с миналото. Здравият ти разум. И в немалко случаи - единственият, на когото можеше да имаш доверие.

Човече, наистина предпочиташе сегашното си преместване - заради работа, а не заради някой префинен хелрен.

- Добре съм, Вучи. - Парадайз опита да се усмихне. - Ами ти, гладна ли си?

- Господарке, вие не хапнахте и на Последното хранене.

Пари нямаше никакво намерение да признае истината – че ако само можеше да се скрие някъде, сигурно щеше да повърне върху стюардеската си униформа. Подобна откровеност обаче би довела единствено до спор за това, че трябва да си легне, в който Вучи вероятно щеше да повика баща й на помощ.

- Знаеш ли какво би било чудесно? - Пари се насили да се усмихне. - Ако ми приготвиш нещичко, което да изям на бюрото си. - Тя се приближи и улови Вучи за ръка. - Да вървим да направим точно това.

- Но... но... но...

- Толкова се радвам, че си съгласна. Страшно обичам, когато сме на едно мнение.

След като изкачиха спираловидното каменно стълбище, те прекрачиха през портрет в цял ръст на някакъв френски крал и се озоваха в гостната, където се провеждаха аудиенциите.

Като останалата част от къщата, и тази стая беше великолепно обзаведена, пълна с антики, коприна и сатен по стените и пода, дори столовете, на които сядаха посетителите, за да изчакат реда си, бяха тапицирани с пищни материи. Мястото й напомняше за статии, които беше чела във „Воуг“ и „Венити Феър“; мебелите - съвършено подбрани, предметите на изкуството - прекрасни фантазии от нефрит и злато, и месинг, цветовете - приглушени, но не и безлични.

- Предполагам, че татко още не е пристигнал.

Сякаш по даден знак, автоматичните капаци на прозорците се вдигнаха с тихо бръмчене, което я накара да подскочи.

- Ще отида в кухнята, за да ви приготвя Първото хранене.

Вучи се отдалечи и Парадайз едва не я повика да се върне.

Ала, за бога, прислужницата не беше спасителен пояс.

Твърдо решена да се приготви, макар да не знаеше какво й предстои да прави, тя се настани зад бюрото и побутна мишката, което извика екран, защитен с парола, която и през ум не й мина да се опита да налучка. Безжичният интернет в подземието беше едно. Компютърът тук? Щеше да е защитен, и още как.

Едно по едно тя отвори чекмеджетата, откривайки единствено канцеларски пособия, канцеларски пособия... и да, още канцеларски пособия...

Първо чу гласовете. Дълбоки. Ниски. Невероятно мъжествени. А после входната врата се отвори и се разнесе тропот на цял куп тежки крака в ботуши, които прекрачваха прага...

Първата мисъл на Парадайз бе да се скрие под бюрото.

Членовете на Братството на черния кинжал пристъпиха вътре, до един облечени в черни кожени дрехи и до един въоръжени със свирепи на вид оръжия. Бяха по-едри, отколкото си ги спомняше от запознанството им предишната вечер. А те и в спомените й си бяха достатъчно едри.

- ...да им изпразня един пълнител в главата - тъкмо казваше единият.

Думите му бяха последвани от смях, а после друг добави:

- Или в задника. Не съм придирчив.

А после се заковаха на място, приковали поглед в нея. Слава богу, че беше седнала. И че писалището представляваше нещо като бариера между нея и всичките тези воини.

- Здрасти - каза онзи с бостънския акцент. - Първата ти нощ, а?

Парадайз тъкмо кимваше, когато баща и влезе забързано.

- Тук съм, тук съм. - Той си проправи път между тях. Парадайз, как си?

Когато баща й дойде при нея, тя се изправи и го прегърна здраво. Можеше да се справи, каза си. Със сигурност можеше да се справи.

Наистина.

Честно.

Господи, в къщата имаше толкова много мъже.

* * *

Близнаци. Щеше да има близнаци.

Изтегната в болничното легло, Лейла поглаждаше корема си със свободната си ръка, онази, която не се подаваше от гипса, стигащ над десния й лакът. Болката от двете падания си беше отишла, счупването, за което Мани се беше погрижил, вече бе зараснало. Гипсът, найлонът или каквото там беше, щеше да бъде срязан след малко.

Близнаци.

Въпреки че бе имала цял ден, през който да се опита да свикне е тази новина, все още беше слисана... и на всичкото отгоре, с Куин така и не го бяха обсъдили както трябва. Не бяха говорили и за това, какво беше привлякло вниманието му, когато преглеждаше дрехите й.

Докато той се върне с памучна нощница и любимия й розов халат, Лейла вече бе заспала. Куин я беше завил с халата и я беше оставил на спокойствие.

Дали й беше ядосан? Дали се беше досетил, че е лъгала за това, къде ходи с колата?

Проклятие, както биха се изразили братята...

Почукването, долетяло откъм вратата, я накара да вдигне глава.

- Да?

Сякаш прочел мислите й, Куин се показа на прага.

- Здрасти. Исках просто да видя как си, преди да изляза за през нощта. Добре ли си?

Лейла си пое дълбоко дъх, мъчейки се да не допусне нещо да се изпише по лицето й.

- Добре съм. Ами ти?

- И аз.

Дълга пауза. От която сърцето й заби учестено.

- Ами благодаря ти за халата. - Лейла погали пухкавия плат. - Наистина го оценявам. Тъкмо се събудих, но ей сега ще го облека.

След един миг Куин прекрачи прага и затвори вратата зад себе си. Разноцветните му очи се плъзнаха по тялото й и като никога бяха сдържани.

- Е, посвикна ли? - попита той. - С новината за близнаците, имам предвид.

- Ами да. Искам да кажа, все още си е шок... - Лейла сви рамене. - Но свиквам. Щастлива съм. Две! Каква благословия! Искам да кажа, да.

- Аха. Добре.

Мълчание, в което той напъха ръце в джобовете на кожения си панталон, а Лейла си играеше с реверите на проклетия халат.

И се обля в пот под болничните завивки.

- Искаш ли да ми кажеш нещо? - попита Куин.

Думкането в ушите й беше толкова силно, че бе почти сигурна, че изкрещя в отговор.

- За какво?

- За това, какво си правила снощи.

Заповяда си да издържи на погледа му.

- Отидох да покарам.

- Защо по дрехите ти имаше листа?

- Моля?

- Дрехите ти. Снощи. Когато ги отнесох в стаята ти, по тях имаше пръст и листа. Ако си прекосила двора и си припаднала във вестибюла, защо бяха в това състояние?

Лейла наведе очи, макар да знаеше, че така изглежда виновна. Но разбира се, тя беше виновна.

- Лейла? - Куин изруга тихичко. - Виж, ти си голяма жена. Въпреки че носиш малките ми, нямам право да се бъркам в живота ти, освен ако не става дума за нещо, свързано с бременността. Просто искам да съм сигурен, че не те грози опасност. Заради теб самата. Заради малките.

Мамка му.

Сега бе моментът, помисли си Лейла. Трябваше да го направи сега.

- Чувствам се като хваната в капан - чу се да казва.

Между Кор и Братството. Между опасност и сигурност. Между желание и проклятие.

- Досетих се. - Куин кимна. - Пътуванията с колата. Често излизаш.

- Разхождам се.

- Къде?

- Навън. - Наум тя разигра най-различни сценарии, в които си признаваше всичко, разменяйки съществителни и глаголи, мъчейки се да намери начин да опише онова, което правеше, без да му изкара акъла. - Сред природата.

Куин прекоси стаята и намести една съвършено изправена картина на плачеща върба.

- Хората го правят, когато нещо ги измъчва.

Напълно си прав, помисли си Лейла.

Прескъпа Скрайб Върджин, искаше да му каже. Наистина... ала признанието беше заседнало в гърлото й. За първи път усети, че започва да се ядосва. На себе си. На Кор. На цялата проклета история.

- Докато се разхождаше ли, падна? - попита Куин.

- Да. - Тя си пое дълбоко дъх. - Беше глупаво. Спънах се в един корен.

Така близо до истината. Само дето най-важното бе затаено. Господи, това я убиваше.

- Повечето жени... - Куин се приближи до долния край на леглото й и като сложи ръце на стройните си хълбоци, се загледа в краката й. - Повечето жени имат партньор, с когото заедно да преживеят всичко това. Ще ми се аз да бъда този някой за теб. Както и Блей. Не искам да те разочароваме.

Страхотно, сега пък се просълзи, задето той дори за миг бе могъл да се усъмни, че не я подкрепя достатъчно.

- Ти си невероятен. И двамата сте невероятни. Наистина. Просто... толкова много неща се случват...

Поне това не беше лъжа.

- Още повече сега, с близнаците. - Той поклати глава. -Близнаци... можеш ли да повярваш?

- Не. - Лейла поглади корема си. - Не знам как ще се поберат. И така се чувствам огромна, а ми остават още колко месеца?

- Слушай, искам да знаеш, че аз съм насреща. Тук съм, от каквото и да се нуждаеш...

От съседната стая се разнесе пронизителна аларма и двамата се намръщиха едновременно и се огледаха, търсейки източника на звука.

- Това от стаята на Лукас ли идва? - попита Лейла. - О, господи, да не би...?

Викове в коридора. Тичащи стъпки. Гласът на Джейн, раздаващ заповеди.

- По дяволите, трябва да видя какво става. - Куин се втурна към вратата. - Трябва да помогна...

Той се втурна към стаята на брат си, а Лейла се надигна в леглото. Изправи се на крака.

Каквото и да се случваше в съседната стая, не беше нищо хубаво. И дяволите да я вземат, ако оставеше Куин да го посрещне сам.

32

РАЗПОЛОЖИЛА СЕ НА ЗАДНАТА СЕДАЛКА НА ГИГАНТСКИЯ мерцедес, онзи, който Фриц караше обикновено, както и сега, Селена се усмихваше толкова широко, че бузите й бяха изтръпнали, а челюстта я болеше.

Пред тях небостъргачите на Колдуел грееха като митични стражи в някакво фантастично царство и тя се приведе към прозореца, опитвайки се да различи онзи, към който отиваха, най-високия от великаните, техния апогей.

- Нямам търпение да видя каква е гледката от там. - Тя се обърна към Трез. - Толкова се вълнувам.

Когато той продължи да се взира в нея, без да отговори, тя се усмихна още по-широко. Не беше откъснал очи от нея от мига, в който беше слязла по стълбите; очите му непрекъснато я обхождаха цялата - устните й, гърдите, бедрата и прасците, обратно към косата, лицето, шията й. Възбудата му напираше в черния панталон. И въпреки че той се опитваше да я скрие със сакото си или с ръката, преметната уж небрежно върху бедрата му, Селена я усещаше така ясно, сякаш беше чисто гол. Приведе се към него.

- Ще ме целунеш ли?

- Нямам си доверие.

- Звучи заплашително. - Протегна се и гризна долната част на ухото му. - Опасно...

Стонът, изтръгнал се от гърдите му, бе най-еротичният звук, който някога бе чувала.

- Какво ще кажеш да се погрижим за това? - Сложи ръка върху възбудата му и той подскочи, изругавайки. - Това „да“ ли беше?

Докато той се облягаше назад, отърквайки хълбоци в ръката й, Селена погледна към предната част на колата, която благодарение на размерите на автомобила сякаш се намираше в друг окръг. Фриц беше приковал поглед в пътя пред тях, старото му набръчкано лице изглеждаше напълно погълнато от него. Навярно биха могли...

Без да откъсва тъмните си очи от нея, Трез заопипва вратата откъм своята страна. Миг по-късно нещо избръмча и плътна преграда ги откъсна от техния мил шофьор.

- Нямаме много време - каза Селена, отмествайки ръката му настрани.

- Не ни и трябва.

Трез бръкна в джобчето на гърдите си, извади сгъната бяла кърпичка и я тръсна, освобождавайки я от колосаната й твърдост.

Докато Селена освобождаваше ерекцията му.

Възнамеряваше да се наведе, за да го поеме в уста, ала той улови лицето й между голата си длан и онази, която сега бе обвита в тънката кърпичка, и я целуна. Езикът му проникна дълбоко, откривайки нейния.

Беше корав и горещ, кадифен и дебел и тя плъзна ръка надолу по ерекцията му. Колкото по-бързо се движеше дланта й, толкова по-необуздана ставаше целувката, докато тазът му не започна да подскача под ръката й, гърдите му се повдигаха и спускаха рязко, а тя дишаше толкова тежко, колкото и той.

Когато свърши, Трез изкрещя името й и се затисна с кърпичката, а Селена бе толкова възбудена, така зашеметена от усещането на устата му върху своята и тласъците му до дланта си, че усети как нещо набъбва и между нейните бедра, отговор на онова, което правеше... толкова недостатъчно в сравнение с това, което и двамата искаха наистина.

Собственото й освобождаване бе изненада, но тя го приветства, поглъщайки пронизващите тръпки на насладата, усилвайки ги, като стисна бедра, поклащайки се напред-назад. Без нито за миг да забавя ритъма на ръката си, плъзгайки я по коравата му дължина.

Когато най-сетне свършиха, Трез се отпусна тежко в седалката; клепачите му се бяха спуснали ниско, устните му бяха полуотворени, главата му бе клюмнала настрани, сякаш нямаше сили да я изправи.

- На това ли му казват секс набързо? - прошепна Селена и го целуна, притиснала гърди в неговите.

Преди да е успял да й отговори, тя плъзна език по долната му устна, а после я засмука между своите. След това се отпусна назад.

- Е? Това ли беше?

- Внимавай, скъпа, като нищо съм те изпукал така, че от тази рокля да не остане нищичко.

- Това толкова лошо ли би било?

- Ако който и да било друг мъж те види гола - да. - Трез се усмихна и прокара един от вампирските си зъби по долната й устна. - Аз си пазя своето.

- Все още си корав, нали?

С ръка на тила й, Трез я притегли плътно към себе си и я целуна така, че й се зави свят. Първия път нещата бяха под неин контрол, ала сега ролите бяха разменени, той взе надмощие над тялото й, пъхна ръка между коленете й и я плъзна нагоре, нагоре... Селена свърши в мига, в който пръстите му потънаха дълбоко в нея, цялото й тяло беше разтърсвано от вълна след вълна на удоволствие.

- Браво на моята кралица - долетя гласът му сякаш от много далеч. - Свърши за мен...

Нямаше представа колко пъти още я доведе до възпламеняващ край с умелото си докосване, ала най-сетне тя си даде сметка, че колата направи голям завой, който я накара да се плъзне върху седалката, отдалечавайки се от него. Погледна със замъглени очи през затъмнения прозорец и видя, че слизат от магистралата, за да навлязат в лабиринта от асфалтови артерии, които подхранваха безкрайните небостъргачи.

- Развалих ти червилото - каза Трез със задоволство, докато оправяше костюма си. - Носиш ли у теб?

Сега бе неин ред да го погледне объркано.

- Да видим какво има тук. - Тя взе да рови в черната чантичка, която Мариса й беше дала. - Аха, погрижили са се и за това.

Сякаш прекрасно знаеха в какво затруднение би могла да се озове, жените от къщата бяха пъхнали в чантата й мъничко пакетче носни кърпички, молива за устни, който й бяха показали как да използва, и страхотното червило, което й бяха сложили.

- Тук има и огледало. - Трез протегна дългата си ръка и издърпа нещо от тавана. - При това е осветление.

Селена надникна в него и се разсмя.

- Да, май си го изтрил цялото.

Изчисти размазаното с една кърпичка, след което очерта устните си е молива, докато колата се носеше по път, който бе горе-долу, но не съвсем, равен.

- Да му се не види - каза, посягайки да извади нова кърпичка, когато една розова линия се проточи към носа й. - Нека опитам отново...

Трез улови ръката й и я свали надолу. Селена го погледна и видя, че очите му, разтърсващите дълбоки, черни очи, сякаш се опитваха да запомнят всичко у нея.

- Нямаш нужда от червило - каза той. - Повече ми харесваш без него.

Тя се усмихна срамежливо.

- Така ли?

- Да. - Погледът му се плъзна надолу по тялото й и отново се вдигна нагоре. - Това е прекрасно. Изглеждай] невероятно. Тази вечер ти си най-красивата жена в града и когато отидем в ресторанта, келнерите ще започнат да изпускат подносите си. Ала искаш ли да знаеш как те харесвам най-най-много?

Той замълча и Селена преглътна с усилие.

- Как? - прошепна тя.

- Най-много те харесвам такава, каквато си се родила. Мен ако питат, съвършенството не може да бъде подобрено нито от човек, нито от Бог. - Приведе се към нея и я целуна лекичко. -Просто си помислих, че би искала да знаеш какво става в главата на твоя мъж, докато те съзерцава.

По устните на Селена се разля усмивка, особено когато си даде сметка, че „Обичам те“ може да бъде изречено и без тези две думички.

- Видя ли? - промълви тя. - Нали ти казах, че това ще бъде най-прекрасната нощ в живота ми.

* * *

Настанил се до Мани в линейката, Рейдж нагъваше царевичен чипс и спореше с доктора.

- Не, изобщо не си падам по сметановия сос. Никакъв допълнителен аромат за мен.

- Не знаеш какво губиш. - Мани сигнализира, че се кани да отбие от магистралата. - Не мога да повярвам, че точно ти си толкова ограничен, когато става дума за една от най-важните храни.

- Именно това се опитвам да ти кажа. Защо да подобряваме един дар от Бога?

Рейдж наклони пакета с чипс и му се прииска да изругае. Големите парчета бяха на свършване, много скоро щяха да останат само натрошени късчета и оранжев прах. Не че нямаше да изяде абсолютно всичко, а накрая да изтърси пликчето в зейналата си паст. Ала това беше не толкова забавната част от изживяването, в която трябваше да поразмърда пръсти.

Без да престава да дъвче, той отново прикова поглед в задницата на колата на Фриц, която изглеждаше така, сякаш принадлежеше на някой диктатор от Третия свят. Мерцедесът беше толкова голям, толкова черен и с толкова потъмнени стъкла, че привличаше вниманието откъдето и да минеше. На Рейдж му беше забавно да си представя какво ли биха си казали хората, ако знаеха, че в него има вампири.

И че зад волана седи иконом на няколко века, който караше така, че можеше да засрами и някой състезател.

- Защо не завием надясно ей там? - попита Рейдж, когато наближиха едно кръстовище.

- Онази улица е еднопосочна.

- Както казах - защо не завием?

Мани го погледна.

- Не и ако не искаме да ни арестуват.

- Нали сме в линейка.

- Ние да, но не и те.

А, да. Жалко.

- Честно ти казвам, ще ми се да можехме просто да надуем сирената.

Ала в мига, в който го каза, ребрата му сякаш притиснаха дробовете и се наложи да свали прозореца с един-два пръста, за да поеме малко въздух.

- Не ми казвай, че току-що омаза вратата със сирене.

Рейдж избърса яркооранжевото петно с опакото на ръката си.

- Нищо такова.

Бяха се лепнали за задницата на Фриц като пощенска марка: свърнаха наляво и подкараха покрай реката, право напред, на път към сърцето на финансовия квартал. Никакви мръсни задни улички. Никакви контейнери за боклуци. Нито дори киша през влажните месеци. И никакви гадни миризми от гниещите отпадъци на евтини ресторанти. Това беше лъскавата част на града, където хората носеха костюми и хвърчаха напред-назад към местата, където вършеха своята Спешна, Важна Работа.

Небостъргачът, където се намираше ресторантът, който си бяха набелязали, бе завършен едва преди няколко години - най-високата сграда в Колдуел, както гордо бяха обявили предприемачите. Пълен до пръсване с офиси на големи компании, на Рейдж той приличаше на шкаф за документи, само че претъпкан е хора, всеки от тях - заключен в малкото си чекмедже.

Ама че скука.

- Добре ли си?

Рейдж го погледна.

- Ъ?

- Какво не е наред?

- Нищо.

- Тогава защо спря да ядеш. Пликът не е празен.

Рейдж погледна надолу. Наистина, остатъците от чипса си бяха на мястото, а той нямаше никакво желание да ги довърши.

- Да не внимаваш за теглото си?

- Аха. Това е.

Той смачка плика, оставяйки петна навсякъде, като синини от стискане, само че оранжеви. Оранжева беше и цялата му ръка.

- Мамка му. Нямам е какво да се избърша.

- Ти майтапиш ли се? - Мани му подхвърли пакет е марля. -Бихме могли да избършем половината град е това, което имаме тук вътре.

Рейдж се изчисти, след което изхвърли всички отпадъци в кошчето за боклук, заковано на пода между седалките.

Когато наближиха стъклената постройка, Мани намали и спря на отсрещната страна на улицата, докато Фриц спираше пред лъскавия вход.

Миг по-късно Трез слезе от мерцедеса и го заобиколи, при което вятърът улови сакото му, преди той да бе успял да го закопчае, и го повдигна, разкривайки двата четиресеткалиброви пистолета в кобурите под мишниците му.

С галантен жест, той отвори вратата на своята жена и Селена слезе, а невероятната й коса се полюшваше зад нея като тъмно знаме, развяващо се на вятъра.

- Красива двойка - тихо подхвърли Мани.

- Изобщо не изглежда болна.

- Аха.

Трез я улови под ръка и я поведе по сивите гранитни стъпала. Човешката двойка, която тъкмо излизаше от въртящата се врата, се закова на място и ги зяпна.

- Мани.

- Да?

- Трябва да направиш нещо, мой човек. Просто трябва да измислиш как да оправиш този техен проблем.

Мани натисна газта и двигателят на гигантската машина изрева, понасяйки ги напред, за да завият и да минат отзад.

- Чу ли ме? - попита Рейдж.

- Да, чух те. - Мани си пое голяма глътка въздух. - Знаеш ли кое е най-трудното, което научаваш в медицината?

- Биохимия?

- Не.

- Човешка анатомия? Защото е гадно.

Мигачът изцъка, когато Мани оповести на света (или поне на тази улица), че възнамеряват да направят още един ляв завой зад небостъргача.

- Това, че има ситуации, в които не можеш да направиш нищо.

Рейдж разтърка очи. От подсъзнанието му се надигаше

нещо... нещо, което не искаше да види отново.

- Рейдж?

- Да?

- Издаде доста странен звук.

Когато стигна до служебния паркинг, Мани направи завой, така че да се долепи до сградата, след което угаси двигателя и се обърна в седалката си.

- Сигурен ли си, че си добре?

- О, да. Аха.

- Не изглеждаш добре. А виж какво нося - лекарска престилка. Знаеш какво означава това.

- Че ти харесва да прекарваш цялата нощ по пижама?

- Че съм лекар и знам за какво говоря.

- Не ставай параноик, мой човек.

Възцари се тишина, а после Мани каза:

- Бих направил всичко, тя да остане при него. Всичко.

Сега бе ред на Рейдж да се обърне в седалката.

- Точно това исках да чуя, докторе.

- Ала недей да разчиташ на чудо, Холивуд. Това е опасно.

- Случи се с мен и Мери. Нуждаехме се от чудо и го получихме.

Мани се взираше през прозореца и като че ли не виждаше нищо от тъмната уличка пред тях.

- Аз не съм Бог. Доктор Джейн също.

Рейдж се намести в седалката си.

- Нужна е надежда. Те просто трябва да имат надежда.

33

ВРАТАТА НА КИЛИЯТА СЕ ПЛЪЗНА В СТЕНАТА И АЙ ЕМ СЕ ОБЪРНА. Ала и този път не беше С’Екс. Нито пък друго легло. Не бяха и още книги, които нямаше да прочете, одеяла, които нямаше да използва, нито възглавници, за които изобщо не го беше грижа.

Беше същата прислужница с друго ястие.

- О, я стига - процеди той и вдигна ръце. - Къде, по дяволите, е С’Екс?

Жената не каза нищо; просто се приближи е подноса, докато вратата се затваряше, заключвайки ги заедно.

Тя коленичи, а на Ай Ем му се прииска да изкрещи. И го направи.

- Няма да ям това! Боже, какво не е наред с вас! Единственото, което го спря да не грабне подноса и да го запрати през стаята, бе фактът, че майкен не беше виновна. Това, че С’Екс отказваше да го види, нямаше нищо общо е нея и да тормози проклетата прислужница, с нищо нямаше да му помогне да си върне свободата и да се прибере при Трез. Тя беше невинен страничен наблюдател, въвлечен в тази шибана история против волята си, също като него.

Ай Ем изпусна шумно дъха си и наведе глава. Отне му няколко мига, докато успее да се овладее.

- Съжалявам.

При тази дума тя вдигна рязко глава и за миг, особено когато долови миризмата й, му се прииска да можеше да види очите й. Каква ли форма имаха? Как ли изглеждаха ресниците й? Дали ирисите й бяха тъмни като неговите...

Защо, по дяволите, мислеше по този начин?

Отдръпна се от нея и закрачи наоколо.

- Трябва да се махна от тук. Времето изтича.

Майкен наклони въпросително глава на една страна и Ай Ем си помисли - не, няма да го направя.

Вместо това кимна към подноса.

- Ако искаш, можеш да я оставиш, а аз ще я изсипя в тоалетната, за да си нямаш неприятности, че не съм я изял.

И тогава тя проговори:

- Не е отровна.

Без абсолютно никаква причина, тези най-обикновени думички го накараха да се вкамени. Гласът й беше по-дълбок, отколкото бе очаквал; на раболепното й държание повече подхождаше някое високо, суперженско гласче. А в нейния имаше дрезгави нотки, които извикаха в главата му мисли за секс.

Необуздан секс. Онзи, от който жените прегракват, крещейки името на любовника си.

Ай Ем примига.

И изведнъж бе обзет от желание да покрие голото си тяло. Което беше глупаво. От самото начало знаеше, че тя е жена, пък и от самото начало беше гол пред нея. Поддавайки се на внезапния порив, той отиде зад паравана, където до вградената вана имаше купчинка хавлии. Докато увиваше една около хълбоците си, му се прииска да се извини, задето си беше развявал срамотиите пред нея.

Когато се върна, майкен отново опитваше супата и хляба.

- Можеш да престанеш - каза той. - Няма да го ям.

- Защо?

И пак този глас. Макар да бе изрекла една-единствена дума.

- Трябва да се махна от тук - промълви той. По цял ред причини. - Трябва да се махна.

- Нещо очаква ли те?

Ай Ем си помисли за Трез и Селена.

- Единствено смърт. Нали се сещаш, нищо особено.

- Моля?

- Виж, трябва да говоря със С’Екс. Ето какво трябва да направя. Ще му кажеш ли?

Не че би могла да му повлияе по какъвто и да било начин.

- Кой умира?

- Никой.

- Кой умира? Брат ти?

- Виж, искам да си вървиш. И не се връщай, освен ако не доведеш С’Екс със себе си.

- Кой?

И ето че отново се вкамени. Прислужниците никога не говореха властно, ала въпросът й бе прозвучал точно така. Разбира се, в момента бе в такова състояние, че бе способен да види неща, които изобщо ги нямаше... и да си извади напълно погрешно заключение.

- Дойдох тук за помощ. - Той вдигна ръце. - С’Екс ми каза, че може да ме вкара в палата, за да прегледам архивите на лечителите.

- За кого?

- Онази, която брат ми обича.

Майкен вдигна рязко глава.

- Той трябва да се обвърже с принцесата, не е ли така? Чух, че е Помазаният.

- Влюби се. - Ай Ем сви рамене. - Случва се. Или поне така съм чувал.

- И тя умира?

- Болна е.

Той отново закрачи напред-назад, усещайки как очите й го следват иззад мрежичката.

- Ето защо трябва да се махна. Брат ми се нуждае от моята помощ.

- Палачът е в траур.

Ай Ем я погледна и продължи да обикаля килията.

- Да, знам. Ала въпреки това бе достатъчно свободен, за да се срещне с мен навън. Сега, когато съм в палата, няма да му отнеме толкова дълго.

- Въпросът не е в това. По-рано си тръгна и никой не знаеше къде е. Дворецът иска той да вземе участие. Настояха той да се погрижи за кралицата. Сега е при нея.

Ама че късмет.

- Но в ритуалите има и паузи, нали? Не можеш ли да го хванеш през някоя от тях?

- Ами... навярно бих могла да те заведа при архивите?

Ай Ем бавно завъртя глава.

- Какво каза?

* * *

Най-дългото. Качване. С. Асансьор. В. Живота. Му.

Застанал до Селена в стаята за мъчения със стъклени стени, Трез упорито беше вперил поглед в затворените врати... и се молеше за някоя от онези чудесии за пътуване във времето от „Доктор Ху“, която да го изкара от това проклето място на секундата.

Приковал очи в светещата редичка цифри над хромираните врати, той се бореше с желанието да повърне.

...44, 45,46, 47, 48,49, 50.

44 още не бе светнало - намираха се в страховито бързата част от пътуването, от която черният ти дроб слиза някъде в обувките.

- О, трябва да видиш това - каза Селена, обръщайки се натам, накъдето погледнеш ли дори за секунда, сигурно щеше да ти се вие свят цял живот. - Толкова е забавно!

Бърз поглед през рамо и той едва не се издрайфа. Прекрасната му кралица не само се беше приближила до стъклото, но дори бе долепила длани до него и се опитваше да види колкото можеше повече във все по-шеметните височини наоколо.

Трез отново се обърна на другата страна.

- Почти стигнахме. Вече сме на върха.

- Може ли да слезем и отново да се качим? Чудя се какво ли е слизането!

Всъщност май нямаше да е зле да се върнат във фоайето. Почти бе сигурен, че беше оставил мъжествеността си там, когато тази ракета ги бе изстреляла нагоре.

- Трез! - Тя го побутна по ръката. - Погледни!

- О, да, невероятно. Аха. Абсолютно.

Никога нямаше да стигнат до четиристотин четиресет и четвъртия етаж. Още по-малко пък до ниво пет хиляди трилиарда, където се намираше шибаният ресторант.

„Макдоналдс“, помисли си той. Защо не беше поискала да отидат в „Макдоналдс“. Или „Пица Хът“. Или...

Бийп!

При този звук Трез се приготви за някой момент като в „Умирай трудно“, където зъл гений в ушит по мярка английски костюм нахлува през тавана.

Нищо такова. Бийп! Четиресет и пет. Бийп! Четиресет и шест.

Направо да не повярваш - адското возило взе да забавя скорост.

- Трез?

- Ммм?

- Нещо не е наред ли?

- Просто се вълнувам за вечерята. Господи, нямам търпение да стигнем.

Тя го улови под ръка и облегна глава на рамото му.

- Наистина знаеш как да се отнасяш с една жена.

Естествено, че знаеше. Прекрасно знаеше например, че би се

сметнало за крайно неромантично да се свиеш като зародиш и да си засмучеш палеца, защото, когато става дума за височини, си жалък страхопъзльо.

Дрън! Вратите се отвориха.

Слава тебе, Дево Марийо, ако можеше да заеме един от изразите на Бъч.

„Сега, женчо такъв - нареди си той, - се стегни и се съсредоточи върху своята жена.“

Отправи й ослепителна усмивка, в комплект с издължени вампирски зъби, и я изведе от този капан на смъртта. Озоваха се във фоайе от черен мрамор, което за частица от секундата го върна обратно в кошмара му със с’хийб: изобилие от лъскави черни камъни по пода, стените и тавана, вградени лампи високо над тях... и нищо друго.

- Трез?

Отърси се от тези мисли и й се усмихна.

- Готова ли си?

- О, да.

Дискретен черен знак със стрелка им посочи пътя към ресторанта, ала обонянието и слухът вече му бяха казали накъде да поеме. Отправиха се натам, разминавайки се с двойка човеци. Високите токчета на жената тракаха така яростно, че всяка нейна стъпка сякаш казваше на кавалера й да върви на майната си.

- ...без резервация? - изсъска тя. - Как така не можа да ни направиш резервация?

Мъжът до нея се взираше пред себе си. Както правиш, когато си в автобуса и си принуден да седиш до тригодишно дете.

- Не мога да повярвам, че не си успял да ни резервираш маса. И трябваше да си тръгнем по този начин. Пред всички други...

Докато жената продължаваше да съска, погледът на мъжа попадна върху Селена... и горкото копеле се сепна от благоговение, сякаш пред него бе изникнал жив ангел.

След като напомни на обвързания мъж в себе си, че филе от шибаняк едва ли е най-подходящото предястие, Трез изведнъж си даде сметка, че той също бе пропуснал да се обади предварително и да резервира маса за двама. Мамка му. Напълно бе забравил да помоли Фриц да се обади по телефона. И да, можеше да контролира с ума си хората, включително и надути оберкелнери, но онова, което не бе в състояние да направи, бе да намери празна маса, когато такава просто нямаше...

Ъъъ...

- Знаеш ли, чувал съм, че храната им не е чак толкова хубава - каза той сковано.

- Няма проблем. Тук съм най-вече заради гледката.

Входът на „Кръговрата на света“ не беше отбелязан с никакъв знак, сякаш ако се налага да поискаш да те упътят, значи, мястото ти не е тук. Имаше единствено двукрила врата от матово стъкло, с размерите на едноетажна сграда.

Трез улови черната дръжка и отвори едното крило, пропускайки Селена пред себе си.

Много изчистено.

Това бе първото впечатление, което мястото правеше: лъскаво черно навсякъде, от масите и геометричните столове до квадратните колони, които подпираха тавана. Никакви цветя. Никакви свещи. Нищо претрупано. А нощта отвъд многоброй-ните прозорци? Също толкова черна, от което изглеждаше така, сякаш нищо не разделя интериора от небето.

Единствената приумица бяха виещите се лампи, които висяха на черни кабели от високия таван и блещукащата им светлина се отразяваше в изобилието от лъскави повърхности.

А, да - и сопраното в единия ъгъл, чийто мелодичен глас изпълваше помещението.

- Никога не съм виждала нещо такова - прошепна Селена. -Сякаш навсякъде има звезди.

Трез се огледа наоколо.

- Аха.

Окей, къде беше типът в пингвински костюм, чиято работа бе да връща от вратата онези, които просто се молеха да му дадат парите си? Нямаше подиум за салонен управител. Само десетина метра черен килим, отвеждащ до първия ред минималистични маси.

- Гледат ни.

Прошепнатите думи на Селена го накараха да се намръщи и той насочи вниманието си към останалите гости на ресторанта. Я виж ти. Всички в заведението, до последния човек, бяха спрели да се хранят и ги гледаха...

Една жена изникна сякаш от нищото и се втурна към тях. Досущ като останалата част от декора, и тя бе облечена цялата в черно; дори косата й бе черна и лъскава.

- Добре дошли в „Кръговрата на света“ - поздрави ги с широка усмивка.

Ще се самоунищожим след три... две...

- Ами не се обадихме предварително...

- О, господин Латимър, разбира се, че се обадихте. Вашият представител, господин Пърлмутър, ни уведоми, че ще ни зарадвате с присъствието си. За нас е удоволствие да ви настаним до прозореца.

Мааааамка му.

Благодаря ти, благодаря ти, Фриц, несравним иконом и спасително въже... който очевидно бе дочул нещо.

Неговата кралица грейна, а жената ги поведе през ресторанта... и докато я следваха, Трез осъзна, че се бяха озовали върху огромна плоскост, която се въртеше бавно - целия т рес торант се движеше около централния стълб на асансьорната шахта и онова, което несъмнено бе кухнята.

Жената ги отведе чак в другия край. До маса за двама, едната страна на която бе точно до стъклото. Под което, на поне сто хиляди метра надолу, се бе ширнал цял Колдуел.

Най-добре да седне, каза си той, молейки се коленете му да не се подкосят, преди да е успял да се погрижи за своята кралица.

Докато й помагаше да се настани, внимаваше да не поглежда към прозореца, след което се отпусна в стол, твърд като скала.

Салонната управителка протегна бледата си ръка над масата и посочи проклетите прозорци.

- А това ще бъде подправката към ястията ви тази вечер.

„Не, подправката ще е прилошаване, сладурче.“

Жената се обърна към вътрешността на заведението.

- Интериорът е проектиран така, че нощта да бъде съвършеният фон, за да се насладите на онова, което готвачът ни ще приготви за вас.

Когато останаха сами, Селена придърпа стола си по-близо до прозореца.

- Невероятно е. Светлините на сградите. Те са като паднали звезди.

Трез избърса потни длани в салфетката си. Събра смелост, погледна навън и установи, че е точно толкова ужасно, колкото си мислеше. Гледката през съвършено чистото стъкло, отвъд което нямаше дори най-малкият перваз, го изпълни с чувството, че нищо не го дели от едно ужасяващо пропадане.

Избърса челото си със салфетката.

- Трез? Добре ли си?

Заповядвайки си да се стегне, той се пресегна и улови ръцете й.

- Казах ли ти колко са красиви? - промълви.

Усмивката й беше ослепителна.

- Да, но никога няма да ми омръзне да го чувам.

- Толкова красиви. - Трез сложи длан върху нейната, а после се наведе и я целуна. - Издължени и прелестни. И силни.

Когато най-сетне вдигна глава и погледна в очите й, всичко изведнъж се оправи. Вече не се притесняваше за страха си от високото, не мислеше за хората наоколо, нито пък го интересуваше, че блещукащият свят навън бавно се върти около тях.

С ръката й в неговата и красивото й лице, обърнато към неговото, Трез се пренесе далеч от всичко друго.

- Обичам те - каза, милвайки вътрешната страна на китката й с палец. - Никой друг не би могъл да направи това.

- Да направи кое?

- Да ме накара да забравя целия си страх.

Тя се изчерви.

- Не исках да го споменавам, но защо не ми каза, че се боиш от високото? Имах чувството, че ще излезеш от кожата си още в асансьора. Можехме да отидем другаде.

- Ти искаше да дойдеш тук. Да не мислиш, че не бях готов да стисна зъби и да го преглътна заради теб?

- Искам и двамата да се насладим на тази вечер.

Трез притвори клепачи.

- Изкарах си страхотно в колата. И вече с нетърпение очаквам пътя обратно.

Миризмата й лумна, а от гърдите й се откъсна нещо като мъркане.

Много по-късно Трез щеше да си спомня този миг между тях... който сякаш бе траял цяла вечност, цяла божествена вечност. Щеше да си спомня и последната подробност - искрите в очите й, лъскавата й коса, начина, по който му се усмихваше, порозовелите й бузи.

Спомените са особено скъпи, когато са всичко, останало ти от онзи, когото обичаш.

34

- КАКВО СТАВА? КАКВО ОЗНАЧАВА ТАЗИ АЛАРМА?

Следван плътно от Лейла, Куин нахлу в болничната стая на брат си. Над рамото му Избраницата видя доктор Джейн, застанала до леглото, и Лукас, легнал по гръб; болничната му нощница бе смъкната до кръста, завивките бяха отметнати от изопнатото тяло, възглавниците бяха изпопадали на пода.

Бяха докарали някакъв медицински уред и Елена тъкмо задействаше нещо на монитора му. Доктор Джейн грабна две дръжки, свързани за апарата с къдрав кабел.

- Отдръпнете се! - извика тя и допря металните подложки до гърдите на Лукас.

Разнесе се звук от зареждане, а после - миниексплозия върху леглото, от която тялото на Лукас подскочи нагоре.

А алармата все така не спираше - пронизващ, механичен писък.

- Лукас! - изкрещя Куин. - Лукас!

Нещо подсказа на Лейла да го задържи назад и тя обви ръце около едрото му тяло, притискайки корем в него.

- Остани тук - каза задавено. - Остави ги да...

- Отдръпнете се! - извика доктор Джейн.

Леглото потрепери, когато тялото на Лукас бе разтърсено от нова конвулсия; главата му се строполи обратно върху възглавницата и сърцето на Лейла се заблъска в гърдите й. Не можеше да повярва, че вижда това за втори път. Вчера бе Селена, днес...

Бийп. Бийп. Бийп.

- Имаме пулс. - Доктор Джейн захвърли подложките към машината. - Искам да...

Елена реагираше на нарежданията толкова светкавично, колкото лекарката ги даваше: подаде й една след друга няколко спринцовки, пълни с лекарства, преди да сложи кислородна маска на Лукас и да нагласи още няколко уреда.

Десетина минути - или пък десет часа - по-късно доктор Джейн дойде при тях.

- Трябва да поговорим. - Тя кимна към коридора. - Навън, ако обичате.

След като излязоха от стаята, доктор Джейн побърза да затвори вратата, въпреки че тя и сама щеше да го стори.

- Куин, нямам време да се опитвам да го смекча - едва успях да стабилизирам кръвното налягане и сърдечния ритъм, а то няма да трае дълго. За да има шанс да оцелее, ще се наложи да му отрежа крака и трябва да го направя още сега. По дяволите, дори да ампутирам под коляното, може да се окаже твърде късно. Но ако искаш той да има някакъв шанс, трябва да го направя.

Куин дори не мигна. Не изруга. Не се опита да спори.

- Добре. Отрежи проклетото нещо.

Лейла затвори очи и сложи ръка на гърлото си.

- Добре. Искам да останете отвън. Няма защо да виждате това. - Куин отвори уста, ала доктор Джейн го прекъсна: - Никакви възражения. Ако се стигне дотам, ще те повикам, за да се сбогуваш с него. Останете тук.

Този път вратата се затвори сама, връщайки се плавно на мястото си.

Лейла притвори очи за миг; не можеше да си представи какво се случва там вътре. Беше забелязала доста хирургически инструменти, обаче... сякаш доктор Джейн бе очаквала, че може да се стигне дотам.

А ако се съдеше по бързия отговор на Куин - той също.

- Ще ме убие - дрезгаво каза той. - Ако оцелее.

- Нямаш друг избор.

- Бих могъл да го оставя да умре.

- Съвестта ти би ли го допуснала?

- Не.

- Значи, нямаш друг избор. - Лейла закри лицето си с ръце, опитвайки се да прогони от главата си образа на Лукас върху онова легло. - Господи, как се стигна дотук?

- Може би трябва да й кажа да спре.

- А после какво?

- Не знам. По дяволите, не знам.

Останаха в коридора цяла вечност. Лейла се мъчеше да не чува звуците, долитащи от другата страна на вратата, особено когато се разнесе тихо бръмчене, което ужасно приличаше на бръмченето на малък електрически трион. Докато тя стоеше неподвижна, Куин крачеше напред-назад, с наведена глава, ръце на кръста и поглед, прикован в ботушите му. След известно време спря и вдигна очи към нея.

- Благодаря ти. За това, че не ме остави сам.

Лейла пристъпи към него, разтворила ръце, и той потъна в прегръдките й, привеждайки се, за да отпусне глава на рамото й. Докато чакаха заедно, тя го държеше в обятията си, защото това бе всичко, което можеше да стори.

Но изобщо не й се струваше достатъчно.

* * *

На десетина пресечки и петдесет етажа разстояние от „Кръговрата на света“, Кор се беше долепил плътно до мръсна тухлена стена. Лесърът, когото двамата с Балтазар следяха, се намираше назад и вляво от тях, а лекият ветрец довяваше вонята на тялото му заедно с миризмата на индустриални отпадъци и мръсотия.

Тялото го сърбеше за битка; случилото се с Лейла предишната нощ подклаждаше вътрешните му демони, докато не бе станал толкова отвратителен, че войниците му го бяха оставили сам в подземието през целия ден. По-добре да рискуват със слънчевите лъчи, отколкото с неговото настроение. Поне сега го очакваше хубава битка.

По негов сигнал Балтазар се дематериализира над влажния паваж, сливайки се със сянката на сградата отсреща. Небето над главите им бе ясно, ала лунните лъчи бяха, общо взето, несъществено усложнение. Центърът на Колдуел бе осветен достатъчно добре, та той да е в състояние да прочете книга дори тук, в тази задна уличка.

Стига да можеше да чете, разбира се.

Спотайването в сенките бе не само част от мита за вампирите, но и много благоразумна действителност за всички тях.

С отработено движение Кор извади косата от ножницата, препасана на гърба му. Балтазар предпочиташе по-конвенционални оръжия - две ками, които проблеснаха, когато той се приведе.

Зад тях се разнесоха стъпки. Повече от един чифт крака, забързани, но не и тичащи. Двама човеци, напъхали ръце в джобовете си, се зададоха по уличката. Не ги забелязаха и това вероятно им спаси безполезните жалки животи.

А после беше игра на изчакване.

Още стъпки - този път само един чифт и по-бавни. Съпроводени от вонята, която предшестваше лесърите. Когато се появи иззад ъгъла, убиецът също не ги забеляза. В ръцете си стискаше пари и очевидно бе обсебен от тях, защото непрекъснато ги броеше.

Кор се изпъна зад него.

- Колко ти платиха, за да им направиш свирка?

Лесърът се обърна рязко, натъпквайки парите в широкото си палто. Преди да успее да отговори, Балтазар се хвърли напред и след един огромен скок се приземи с камата напред. Убиецът изпищя, когато двете остриета потънаха в рамото и в гърлото му, доказвайки, че макар да нямаха души и сърца, копелетата все още имаха централна нервна система, която определено реагираше на болка.

И именно тогава полетяха куршумите.

Кор тъкмо се обръщаше, готов да замахне с обичната си коса в мига, докато Балтазар се претъркулваше настрани, когато отекна издайнически пукот. И още един. А после - цял хор. Дори оръжия с автоматично презареждане не можеха да стрелят толкова бързо.

Първият куршум го улучи в рамото, вторият потъна в бедрото му. Третият го одраска по ухото, което запари така, че като нищо светна като мигач на кола.

Балтазар също беше улучен.

Нямаха друг избор, освен да побягнат и да се молят. Дали бяха хора? Малко вероятно, но не и невъзможно. Нямаше как да са лесъри - те бяха толкова зле въоръжени, че най-сериозното, което носеха със себе си (и то много малко от тях), бяха деветмилиметрови пистолети.

Бързо мятане встрани и двамата с Балтазар се озоваха в една по-тясна уличка, извън обсега на нападението, поне засега. Което щеше да се промени в мига, в който стрелецът или стрелците стигнеха до ъгъла, зад който се бяха свили двамата.

- Наляво! - изкрещя Балтазар.

В подобното на лабиринт сърце на Колдуел имаше предостатъчно възможности да изчезнеш и те се втурнаха по следващата улица, подминавайки двамата човеци, които бяха минали покрай тях малко по-рано и които също бързаха, очевидно чули изстрелите. Не можеха обаче да се мерят с Кор и Балтазар, така че когато картечницата се показа иззад ъгъла, те се превърнаха в отлично прикритие.

Писъци, с цяло гърло и изпълнени с ужас, отекнаха във въздуха, когато за втори път се посипа дъжд от изстрели, поети от двамата човеци.

- Наляво! - каза Кор и се хвърли зад следващия ъгъл.

Бедрото му започваше да изтръпва, ала той не си губи времето да погледне надолу, за да прецени колко сериозно е пострадал. Щеше да го направи по-късно... стига да оцелееше. Един куршум прелетя наблизо, изсвистявайки толкова силно, че заглуши дори накъсаното му дишане и тропота на ботушите му.

Балтазар тичаше с всички сили до него.

Няколко изстрела рикошираха от един контейнер за боклук, докато те минаваха покрай него. От тухлената стена. От паважа. От време на време изстрелите спираха, сякаш оръжието или оръжията трябваше да бъдат презаредени или пък враговете им бяха двама и работеха заедно - единият зареждаше, а другият стреляше.

Единственото, което Кор и Балтазар можеха да сторят, бе да не спират.

Никоя от уличките, покрай които минаваха, не предлагаше място, където биха могли да се скрият; нямаше дори врати, които да изкъртят. Нямаха друг избор, освен да надбягат амунициите, които стрелците бяха взели със себе си. При положение че преди това не бъдеха улучени.

Докато поредният дъжд от куршуми се посипваше около тях, Кор разбра, без да поглежда през рамо, че ги преследват лесъри, а не хора. Единствено те бяха в състояние да бягат толкова бързо и толкова надалеч, единствено те притежаваха енергията да продължават.

Възможно бе, помисли си той, двамата с Балтазар наистина да го бяха загазили.

35

СМЕТКАТА ВЕЧЕ Е ПЛАТЕНА.

Трез, който тъкмо вадеше портфейла си, спря.

- Моля?

- Платено е. - Сервитьорът се усмихна и се поклони. - За нас бе удоволствие да ви обслужим.

Исусе, ако не знаеше, че сервитьорът е човек, би си помислил, че един от догените на Фриц ги беше последвал дотук. Обслужването беше феноменално.

- Насладете се спокойно на капучиното си.

Трез погледна към Селена, която отново съзерцаваше изгледа навън, но този път не се усмихваше. Съвършеният й профил бе изваян от сериозни линии.

Той се протегна и улови ръката й, усетил как го жегва страх.

- Добре ли си?

Другата му ръка се пъхна незабелязано в джоба на сакото и стисна мобилния телефон.

- О, да. - Само че не го поглеждаше.

Трез престана да чува тихото жужене на разговорите от съседните маси, движенията на келнерите наоколо изчезнаха от периферното му зрение.

- Селена, какво става?

- Не искам да свършва.

- Можем да дойдем отново.

- Да. - Тя стисна ръката му. - Разбира се.

Ресторантът все така се въртеше ли, въртеше и „Комодор“

за кой ли път изникна пред тях, високата му фасада - осеяна със светлинки, включително и на неговия етаж.

Вероятно Рив бе там.

Трез сведе поглед към чашата с кафе, която не беше докоснал. Парата, вдигаща се от нея, ухаеше на канела, която той никога не бе харесвал особено. Беше си го поръчал единствено защото неговата кралица като че ли не искаше да си тръгват.

- Толкова мило от тяхна страна - промълви тя. - Да платят за вечерята.

- Ще се погрижа за това, когато се приберем.

- Защо не ги оставиш да проявят тази малка щедрост.

Очите на Трез обходиха онова, което виждаха от тялото й, търсейки признаци за какъвто и да било проблем, който би наложил да се обади на Мани и Рейдж.

- Селена?

Тя се отърси и го погледна.

- Извинявай, какво каза?

- Искаш ли да си поръчаме още един десерт?

- Не. - Тя отново стисна ръката му, преди да го пусне, за да сгъне салфетката си и да я постави на масата. - Ще ставаме ли?

Трез скочи толкова бързо, за да й помогне, че краката на стола му изскърцаха върху гладкия под.

- Нека ти...

Ала неговата кралица се изправи съвсем сама с изящно движение, тялото й беше съвършено сигурно, съвършено спокойно. Или поне физически. Трез ясно усещаше тежестта на настроението й.

Докато прекосяваха ресторанта, съвсем прекрасно си даваше сметка, че всички ги гледат, чуваше шепота, носещ се над винени чаши и ленени салфетки, докато останалите гости се питаха какви ли знаменитости са те двамата. Приятно му бе да знае, че никога няма да разберат истината за тях.

Когато стигнаха до голямата стъклена врата, отвори едното крило и го задържа. Докато прекрачваше прага, Селена поспря и погледна през рамо, сякаш се боеше, че ще забрави някоя подробност от начина, по който ресторантът изглеждаше, миришеше, звучеше.

- Винаги можем да дойдем отново - повтори Трез.

- О, да.

Тя му се усмихна и те се отправиха към минималистичното открито пространство, където се намираше асансьорът. Трез натисна бутона за повикване и застана до нея, положил ръка на кръста й.

- Е, къде искаш да отидем след това? - попита я.

- Имаш предвид тази вечер? Доста съм уморена...

- Не. Утре вечер.

Тя го погледна.

- Аз...

- Хайде де. Избери следващото място, за да подготвя всичко за утре вечер.

Вратите на асансьора се отвориха и докато я въвеждаше, той бе така погълнат от нея, че почти не забеляза ужасяващата стъклена врата. Натисна копчето за приземния етаж и помилва Селена по рамото.

- Е...? - Когато не получи отговор, той се приведе към нея и я целуна по шията. - Това не е единствената нощ, която ще имаме.

- Как можеш да си сигурен? - Тя срещна очите му. - Не искам да разваля вечерта, но откъде можеш да си сигурен?

- Защото няма да допусна нищо друго.

Обърна я към себе си и притисна хълбоци в тялото й, докато я целуваше по устните.

- Освен ако не ти е писнало от мен. Или си разочарована от това, какъв съм пъзльо, когато става въпрос за височини.

Очите й, когато срещнаха неговите, изглеждаха много сини и много уплашени.

- Лодка.

Беше очаквал нещо друго.

- Моля?

- Ами... иска ми се да се разходя по реката с лодка.

- Бавно или бързо?

- И двете?

- Имаш го.

- Просто така? - прошепна тя. - Ще можеш ли да уредиш всичко?

Трез доближи устни до ухото й и прошепна:

- Ела в стаята ми и ще ти покажа точно колко съм талантлив.

Уханието й начаса се промени и той зарови лице в шията й, целувайки я, ухапвайки лекичко мястото над вената й. Не играеше честно, разбира се. Знаеше, че така ще отклони мислите й, и точно това искаше. Истината бе, че не можеше да й гарантира утре вечер, нито дори наближаващата зора, ала спомени завинаги, илюзията, че разполагат с цялото време на света, трябваше да заместят онова, което им беше подготвила съдбата.

Докато я целуваше, прегръщаше, наслаждаваше се на допира на тялото й до своето, извади дискретно телефона си и го вдигна зад гърба й. Съобщението до Мани и Рейдж бе кратко и по същество: Нпв бл.

На път за вкъщи. Благодаря.

Асансьорът ги свали във фоайето без проблеми, а за щастие, целуването погълна цялото му внимание. И ето че вече излизаха в студената, ветровита есенна нощ. Фриц ги чакаше отсреща с мерцедеса и побърза да се приближи в мига, в който ги видя.

Трез не изчака икономът да слезе и да им отвори - искаше самият той да задържи вратата на своята кралица. Докато тя се настаняваше на топло, до ушите на Трез долетя последният звук, който би искал да чуе, докато бе с нея.

Бам. Бам. Бам.

Изстрели.

Мамка му.

Хвърли се в колата и се приведе напред.

- Да се махаме от тук! Веднага!

Фриц реагира мигновено. Даде на заден ход и толкова рязко натисна педала на газта, че Трез едва не увисна на огледалото за обратно виждане като ароматизатор за въздуха. Бързо се съвзе и покри Селена с тялото си, за да се добере до предпазния й колан. Опъна го около нея и тъкмо го беше закопчал, когато центробежната сила го запрати в другия край на седалката. Удари си главата, но изобщо не го беше грижа. Запънал крака в стената и длани в тавана и рамката на вратата, той не позволи да се блъсне в Селена, докато колата се обръщаше в правилната посока.

Или по-точно - в неправилната посока на еднопосочната улица, на която се намираха.

- Потегляме! - надвика Фриц свирещите гуми.

Ревът на мерцедеса и рязкото понасяне напред напомниха на Трез за излитането на самолет. Докато тялото му хлътваше в седалката, погледът му се насочи към Селена.

Очите й бяха широко отворени.

- Какво не е наред? Какво се случи?

Сградите от двете страни на улицата с три платна - стомана, стъкло и светъл цимент - се носеха покрай тях все по-бързо и по-бързо. Трез погледна напред и видя предните решетки на паркираните коли, обърнати към тях като изпълнени с неодобрение родители, докато те се носеха в грешната посока.

- Всичко е наред! - надвика той шума. - Просто нямам търпение да останеш гола...

Веждите на Селена подскочиха още по-високо.

-Трез, чух нещо...

- ...защото толкова отчаяно искам да те имам!

- ...което приличаше на изстрели!

И двамата крещяха над рева на двигателя, докато Фриц ги отнасяше далеч от летящите куршуми.

А после започна истинската веселба. Бяха минали около две пресечки, когато се появиха полицейските коли. И за разлика от мерцедеса, бяло-черните автомобили с примигващи лампи отгоре се движеха в правилната посока.

- Ще се наложи да се кача на тротоара - извика Фриц. -Може да подруса...

Ненормалният иконом завъртя волана наляво и прескочи бордюра, закачайки един противопожарен кран, който естествено изригна зад тях, запращайки струя вода високо във въздуха. А после, слава богу, мерцедесът се приземи меко, прекрасните амортисьори бяха погълнали удара, който несъмнено си го биваше.

Трез се обърна и погледна назад. Полицейските коли обръщаха рязко, за да ги последват, докато Фриц помете редица автомати за вестници, запращайки пъстрите пластмасови кутии във въздуха. Те се строшиха и безброй вестници политнаха нависоко, като гълъби, освободени от клетките си.

Трез се обърна към Селена, опитвайки се да измисли как да я успокои...

Aи contraire.10

Стиснала вратата, Селена сияеше от възбуда, вампирските й зъби се виждаха благодарение на огромната усмивка върху устните й, а от гърдите й извираше весел смях.

- По-бързо! - извика тя на Фриц. - Нека се понесем още по-бързо!

- Както заповядате, господарке!

Нов рев, изтръгнал се от звяра, скрит под капака на мерцедеса, ги накара да полетят по тротоара с бясна скорост, за която не важаха не само пътните закони, но и законите на физиката.

Селена се обърна към него.

- Това е най-страхотната нощ в живота ми!

* * *

- Окей, да вървим.

Рейдж кимна към Мани.

- Чудя се какво ли са вечеряли. - Той отново погледна телефона си; щеше му се наистина да беше отишъл в заведението за пържоли. Беше го казал на Трез само за да го накара да се почувства по-добре. - Не спомена нищо нито за предястието, нито за десерта. Така де, можеше да даде малко повече подробности. А не само осем букви.

- Всъщност бяха пет.

- И аз това казах.

Ефектът от чипса беше отминал още преди час. Разбира се, понякога това му се случваше и след като се бе нахранил до пръсване.

Мани включи на скорост и потегли, набирайки постепенно скорост.

- Най-добре да съм готов. Фриц не е от онези, които карат полека. 9

- Дали са си поръчали ростбиф? В едно списание видях как го приготвят там...

Бам!

В мига, в който достигнаха едно кръстовище, нещо голямо изникна пред тях и се блъсна в капака на линейката. Мани натисна рязко спирачките и то отхвърча.

- Исусе Христе, това елен ли беше?

- Направо лос.

Рейдж стисна пистолетите си и тъкмо се канеше да изскочи навън, когато заваляха куршуми. С пронизително металическо дрънчене, те рикошираха от линейката и набраздиха дебелото стъкло.

- О, за бога - процеди Мани, а после се наведе към прозореца и изкрещя на стрелците: - Тъкмо я купих!

Рейдж посегна към дръжката на вратата.

- Пусни ме да сляза!

Дрън-дрън-дрън.

- Забрави! Ще те убият!

- Тук сме изложени на прицел!

- Не, не сме!

В миг линейката се смъкна с няколко сантиметра надолу и всеки сантиметър стъкло бе покрит с метал. Начаса шумът от изстрелите бе приглушен, превръщайки се в далечно думкане като барабан.

В относителната тишина Рейдж погледна към Мани.

- Ти си гений.

- Не аз. Харолд Рамис.

- Моля?

- Гледал ли си „Нашивки“? Най-любимият ми филм. Това нещо е вдъхновено от возилото на Бил Мъри.

- Знаех си, че те харесвам. - Рейдж си погледна телефона. Никой от братята не беше наблизо, което беше добре, като се имаше предвид огневата мощ навън. - Единственият проблем е, че не можем просто да си седим тук. Полицаите всеки момент ще довтасат...

LED монитор с размерите на телевизор се плъзна вертикално от контролното табло, заемайки по-голямата част от сега блокирания преден прозорец. Върху него се виждаше улицата с висока резолюция, така че съвсем ясно различиха двамата стрелци, когато те притичаха в светлината на фаровете им. И двамата носеха автомати, АК-47 според Рейдж; при всеки изстрел от

дългите цеви лумваше светлина. Не спряха да стрелят дори докато минаваха покрай колата на Мани.

- Лесъри - процеди Рейдж. - Прекалено бързо се движат, за да са хора. Освен това само лесъри биха били достатъчно тъпи, за да вдигат такъв шум. Пусни ме да сляза.

- Няма да тръгнеш след тях...

Рейдж го сграбчи за предницата на ризата и го издърпа на пътеката между седалките.

- Пусни. Ме. Да. Сляза.

Мани срещна погледа му. Изруга.

- Ще те убият.

- Не. Няма.

- Откъде си толкова сигурен?

- Защото владея трикове, с които никой не може да се справи. - Той кимна към прозореца. - Отвори го съвсем малко и ще се изпаря през процепа между бронираните плочки. Освен ако няма стоманена мрежа.

Ругаейки цветисто, Мани натисна един бутон и прозорецът откъм Рейдж се смъкна съвсем малко.

- В мига, в който изчезна, дай газ - нареди той. - Мястото ти е плътно зад мерцедеса. Говоря сериозно.

След това затвори очи, съсредоточи се и...

...се дематериализира. Щом прие физическите си очертания навън, удари по вратата на линейката. Стрелците ги бяха подминали, следващи своята плячка, което го поставяше в съвършена позиция. Когато двигателят, скрит под изобилието от метал, изрева и малката подвижна клиника на Мани се отдалечи, Рейдж се втурна да тича. По миризмата във въздуха разбра, че е познал -това наистина бяха двама убийци, въоръжени със страшно скъпи играчки... нещо, което не беше виждал... откога?

Не и откакто Леш, онова копеле, бе главен лесър.

Вдигнал пистолети, той се носеше напред, скъсявайки бързо разстоянието, когато изведнъж зад гърба му се разнесе вой на сирени и той бе облян в светлина, което определено не беше добре. Както бе въоръжен, ченгетата като нищо щяха да предположат, че той е шибаният проблем, а не решението, опитващо се да догони врага.

Както и очакваше, миг по-късно отекна мъжки глас, усилен от високоговорител:

- Полиция! Стой! Стой или ще стреляме!

Проклятие.

Хора: естествена противоотрова срещу хубавото изкарване.

36

В КИЛИЯТА СИ В ПАЛАТА АЙ ЕМ БЕ ЗАЕТ ДА ПРОТЪРКВА ПЪТЕКА върху мраморния под, крачейки безспирно между новото си легло и рафта с книги.

Колкото по-дълго стоеше сам-самичък, толкова повече се убеждаваше, че предложението на майкен да го заведе при архивите на лечителите бе просто израз на безсилно съчувствие. По дяволите, дори ако бе говорила сериозно и се върнеше с някакво подобие на план, той не можеше да приеме помощта й. И без това в тази каша вече бяха забъркани толкова много души, а не бе сигурен, че тя си дава сметка какво означава предложението й: той бе пленник на екзекутора, което означаваше, че макар мнозина да имаха достъп до него, само едно копеле държеше ключа към неговото бягство. И този някой не бе тази ниско!юставена жена.

Ами ако все пак успееше да го изкара от тук? Дори и не чак навън, но в библиотеката? Охранителните системи несъмнено щяха да ги издадат и тогава най-доброто, на което тя можеше да се надява, бе да я убият бързо. Но онова, което най-вероятно щеше да я сполети, бяха дълги мъчения, през които щеше да се моли да...

Когато вратата се плъзна настрани, Ай Ем се увери, че благоприлично се е покрил, и се обърна рязко. Беше майкен; в ръцете си държеше топове плат. Докато вратата се връщаше на мястото си, пъхна нещо в касата, за да й попречи да се затвори докрай, и изтича при него.

- Облечи това. Нямаме време...

- Почакай, какво...

- Облечи го! Охраната тъкмо се сменя и преди да застъпят, са длъжни да прочетат молитва на скръб и възпоминание за детето. Трябва да излезем още сега...

- Не мога да ти позволя да го направиш...

- Искаш помощ, нали така? Заради онази, която брат ти обича, нали така?

Ай Ем стисна зъби. На това му се казваше да си между чука и наковалнята.

- Шибана работа!

- Не знам какво означава това.

Ай Ем грабна онова, което тя му подаваше, но продължи да спори, докато се увиваше в плата.

- А как ще се върнем?

- Аз ще отвлека вниманието им. Ще ти трябва известно време в библиотеката... освен ако не знаеш точно какво търсиш?

Тежките одежди се плъзнаха по краката му.

- Ами тук?

Без предупреждение осветлението угасна.

- Задействах циркадната система.

Аха, смяната на светло и тъмно, без която не можеш да спиш.

Щрак!

Лъчът на мъничко фенерче й показа пътя до леглото и тя бързо подреди възглавниците и завивките така, сякаш някой спи. След това изтича до него и пръсна нещо в лицето му.

Ай Ем се закашля, когато тежката миризма на лавандула и цитрус нахлу в носа му.

- Какво, по дяволите...

Тя го пръсна отново.

- Това е униформа на прислужница. Никой няма да се учуди, ако ни види заедно, но миризмата ти е прекадено мъжка. Това би трябвало да я прикрие достатъчно, за да ги заблудим. А сега приклекни, прекадено си висок за одеждата. Краката ти не бива да се подават, иначе ще ни разкрият. Да вървим.

Ай Ем я последва към вратата, но преди майкен да отвори, я сграбчи за ръката и я завъртя към себе си.

- Не бива да го правиш.

- Нямаме време...

- Ще те убият.

- Брат ти се нуждае от помощ. За своята жена. Имаш ли друга идея как да излезеш от тук и да се добереш до онези архиви?

Понечи да се обърне, но той отново я дръпна.

- Как се казваш?

- Майкен.

- Не, майкен е положението ти. Как е името ти?

- Това е. А сега да вървим, достатъчно приказки. И не забравяй да вървиш с присвити колене.

И просто така Ай Ем се озова в коридора. Докато той се оглеждаше на двете страни, майкен го смушка с лакът.

- Приклекни - изсъска тя. - Насам.

Присвил колене, Ай Ем прегърби рамене и я последва, опитвайки се да имитира движенията й. Тя вървеше бързо и решително по коридорите, завивайки ту наляво, ту надясно, докато той не се обърка съвсем, сякаш бе попаднал в лабиринт. Колкото и да бе невероятно, не се натъкнаха на никого, ала такъв беше траурът в с’хийб. Всичко замираше.

Може би след това би могла да го отведе до някой заден изход. Да, но какво щеше да се случи с нея?

- Охранителният запис - каза той.

- Млъкни.

- Когато се върнем, трябва да се погрижиш за записите на охранителните камери или те ще разберат какво си направила, ако някога ги прегледат.

Майкен продължи напред, без да му отговори, водейки го през лабиринта от коридори.

В хармония с разбирането на с’хийб, че простотата въздига душата, в палата нямаше почти никакви украси, нищо освен семпли табелки високо над вратите, указващи скритите входове към различни стаи, складове и изходи. Постепенно годините, прекарани в двореца, се завърнаха и Ай Ем с изненада установи, че знае къде са - тя го водеше към библиотеката по заобиколния път, но това беше разумно. Намираха се в задната част на палата, където, натъкнеха ли се на някого, бе много по-вероятно той да е от прислугата.

Което, с оглед на облеклото му, правеше маршрута още по-добра идея.

- Ето тук. - Тя сви за последен път надясно и спря върху черна мраморна плочка, чиито жилки вървяха в обратна посока на останалите. Сложи длан на стената и задейства вратата, която начаса се отвори.

Двамата пристъпиха в мрака и в миг се включиха сензорни лампи, огрявайки безкрайни редици книги с кожени подвързии. Въздухът беше сух и мъничко прашен, ала самата библиотека светеше от чистота, подовете бяха лъснати до блясък, рафтовете - също. Нямаше столове и маси за четене - идеята бе да вземеш онова, което ти трябва, и да го отнесеш в покоите си.

Мамка му, как щяха да открият каквото и да било тук?

- Медицинските дневници бяха преместени - прошепна майкен и изтича напред.

Ай Ем отново я последва, без да се опитва да крие ръста си -наоколо нямаше никого, а тази част на двореца не се наблюдаваше от камери.

Каталожната система, ако можеше да се нарече така, бе отбелязана с черни номерца върху етажерките. Тя обаче беше неясна, а се предполагаше, че знаеш в коя част се намира онова, което ти трябва.

- Насам - каза майкен. - Ние сме насам.

Най-сетне спря и посочи една етажерка.

Ай Ем се намръщи и пристъпи напред. Номерцата върху книгите не му говореха нищо, така че извади една от тях и я отвори. Когато най-сетне намери няколко думи на диалекта на сенките, установи, че е попаднал на трактат върху наместването на счупени кости. Премести се един ред надолу и извади наслука друга книга. Нещо, свързано със зрението. По-нататък се натъкна на бременност и раждане.

- Заболявания - промърмори той. - Трябват ми заболявания. Или вродени увреждания. А може би и рецесивни гени...

- Нека ти помогна. - Майкен се залови да вади томове. -Какво можеш да ми кажеш за заболяването?

- Нарича се Вцепенението. Те се вкаменяват... сякаш костите им започват да растат от само себе си... смята се, че е фатално...

Господи, не знаеше достатъчно за това, за което говореше.

Докато двамата преглеждаха рафтовете един по един, организацията постепенно започна да им става ясна. Като всички вампири, сенките нямаше защо да се безпокоят за човешки вируси или рак, но въпреки това достатъчно други неща можеха да ги повалят... макар и не толкова, с колкото трябваше да се бори Homo Sapiens. С всяка книга, която вадеше, Ай Ем си даваше сметка, че времето минава, и се тревожеше повече за майкен, отколкото за себе си. Трябваше да побърза с четенето, връщането на ненужната книга на мястото й, ваденето на следващата.

Трябва да има нещо, повтаряше си той. Просто трябва.

* * *

Цялото тяло на Трез се бе схванало, притиснато до стената на мерцедеса, докато Фриц продължаваше да се носи по тротоара... което би било страхотно, ако догенът беше пешеходец. Да побере седан с размерите на океанска яхта върху бетонна алея, построена за не повече от четирима-петима души наведнъж? Съвсем не беше толкова страхотно...

Селена нададе възторжен вик, когато стигнаха до поредния ъгъл и пометоха още няколко автомата за вестници.

Трез наистина се радваше, че тя се забавлява. Само че би предпочел да гледат този екшън, вместо да участват в него.

- Фриц - надвика той рева на двигателя. - Насочи се към реката.

- Както заповядате, господарю!

Без предупреждение, икономът завъртя рязко волана и те полетяха към една пешеходна зона, която минаваше покрай друг небостъргач. Мерцедесът се понесе по стъпалата като човек с наколенки - разтърсващо, подскачащо, друсащо изкачване, от онези, от които зъбите ти се разтракват, а бъбреците ти се молят за милост. После обаче се озоваха насред равното пространство, където хората можеха да изберат кой от четирите входа да използват.

Фриц, естествено, предпочете най-прекия.

Право през шибаното фоайе.

Стъкла се разхвърчаха навсякъде, когато мерцедесът се вряза в тях; парчетата полетяха нагоре, а после настрани, преди да се приземят върху лъскавия под и да се понесат като сняг по повърхността на замръзнало езеро.

През прозореца си Трез чудесно видя как нощният пазач скочи иззад редицата бюра във фоайето. Стори му се невъзпитано да не поздрави горкото униформено копеле, така че му помаха като някоя кралска особа, докато колата прелиташе през вътрешността на фоайето, за да изригне от другата страна.

Тряс!

Вторият рунд срещу стъклените стени бе също толкова зашеметяващ като предишния и ето че те изскочиха в нощта навън.

- Вярвам, че скоро ще полетим - обади се Фриц. - Дръжте се здраво.

Имаш го, мой човек.

Трез се вкамени, когато се доближиха до ръба на стъпалата, а после...

Безтегловност (или поне толкова близо до нея, колкото бе възможно, без да си на десетина километра над земята), когато се издигнаха във въздуха, понесли се изведнъж съвършено плавно и сравнително безшумно, ако не се броеше гърленият звук на двигателя във въздуха.

Всичко това се промени в мига, в който подскочиха върху тротоара и се приземиха на паважа. Амортисьорите поеха голяма част от удара, ала въпреки това се разхвърчаха искри, когато задната част на шасито целуна асфалта.

- Моля да ме извините - каза Фриц, поглеждайки в огледалото за обратно виждане.

- Не си виновен ти за терена - извика Трез в отговор. - Виж, за стъклото не съм много сигурен.

Погледна към Селена, за да се увери, че тя все още си изкарва страхотно. И още как - заливаше се от смях, а очите й бяха грейнали като коледни светлинки.

Когато отново се обърна напред, Трез видя, че Фриц все още го гледа в огледалото за обратно виждане и му говори:

- Господарю, дълбоко съжалявам, но се налага да се прибера у дома...

- Фриц! Съсредоточи се върху пътя, мой човек!

- О, да, господарю.

Гумите изсвистяха пронизително, когато икономът завъртя рязко волана, избягвайки на сантиметри няколко неправилно паркирани коли.

- Както казвах, господарю, налага се да се прибера у дома -продължи догенът, без окото му да мигне. - Трябва да наглеждам подготовката за Последното хранене.

Сякаш това в момента бе видео игра, която можеше просто да сложи на пауза.

-Ъъъ, Фриц...

Начаса мерцедесът потъна в мрак, както вътре, така и навън. В същия миг от небето се спусна ярък лъч светлина, пробягвай-ки върху тях за частица от секундата.

- Хеликоптер - промърмори Трез. - Фантастично.

Обърна се назад и погледна през прозореца. Бели и сини мигащи светлини се носеха към тях, само че ченгетата се канеха да им пресекат пътя... което означаваше, че няма да могат да стигнат на повече от две пресечки от там.

Мамка му, как щяха да се измъкнат от това положение?

Преди Трез да разбере какво става, Фриц вече ги беше докарал до реката, ала не използва пътя. Вместо да мине оттам, откъдето позволяваше законът, той прескочи още един бордюр и се понесе под надземната магистрала. Колони с размерите на гигантски секвои прелитаха покрай прозорците, а икономът ги избягваше, сякаш трябваше да премине през писта с препятствия.

Зад тях нямаше никого, но едва ли можеха да продължат така още дълго. Магистралата, която минаваше над главите им, в един момент щеше да се срещне със земята...

И наистина, тя започна да се спуска надолу, и то толкова бързо, че много скоро щяха да станат на пюре.

Ала не. Фриц излезе рязко изпод нея, прескачайки паважа, който ги разделяше от платната, минаващи покрай реката, успя да се провре през една дупка в мантинелата и ето че вече се намираха на отбивката, която щеше да ги качи на магистралата, и то в правилната посока.

Вън от града.

Трез зачака цяла орда полицейски коли с надути сирени да се зададат зад тях, но вместо това видя нов отбор от момчетата в униформи да се носи в обратна посока по магистралата, натам, където бе започнало всичко.

Фриц забави скоростта и отново запали осветлението и фаровете на колата. Сля се с колоната от коли. Понесе се със скромните сто и седемдесет километра в час.

- Как, по дяволите, го направи? - попита Трез, истински впечатлен.

- Лесно е да се измъкнеш от хората. Те обикновено следят светлините, както котка преследва лазерната играчка. Липсата на светлина ми дава сериозно преимущество... както и това, че притежаваме двойно повече конски сили от тях.

Трез се обърна към своята кралица.

- Добре...

Селена се приведе към него и притегли устните му за целувка. А после за още една.

- Каква нощ! Това бе най-вълнуващото нещо, което ми се е случвало някога!

Адреналинът бързо отстъпи място на похот, докато Трез отвръщаше на целувката й, притискайки я към седалката. Езикът му си проправи път в устата й, едната й гърда се озова в ръката му.

- Да му кажа ли отново да даде газ? - изръмжа той, без да се откъсва от устата й. - Защото не мисля, че мога да изчакам...

- Скоро ще си бъдем у дома - промълви тя с усмивка. -Пък и аз обичам очакването. Гладна съм за теб от пътуването насам.

От гърдите на Трез се изтръгна гърлен звук, докато посягаше, за да вдигне преградата.

- Фриц?

- Да, господарю?

- Малко по-бързо, ако нямаш нищо против.

- С удоволствие, господарю!

37

МАЛКО СЛЕД КАТО НАПРАВИХА ПОРЕДНИЯ ЗАВОЙ В ЛАБИРИНТА от улички, без да спират да тичат, Кор беше улучен от нещо толкова голямо и толкова твърдо, че бе напълно зашеметен. Докато политаше във въздуха... светът се завъртя около него, а той си остана съвършено неподвижен... или пък беше обратното?

Приготви се за гадно падане, ала по някаква абсурдна причина се приземи на крака. От една страна, беше неочакван късмет, но от друга - късмет, който нямаше да трае дълго, като се имаше предвид инерцията му. За да не се просне на земята, той се хвърли напред, опитвайки се да продължи да тича.

Нещо не беше наред. Краката му отказваха да работят. Мъчейки се да остане прав, смътно си даде сметка, че Балтазар го вика, а после войникът му се озова до него, сграбчи го за ръката и го затегли напред.

Почти подсъзнателно усети как някой напуска огромно превозно средство. Вампир. А после звукът на куршумите се промени - пронизително свистене измести по-ниските звуци на олово, забиващо се в тухли, асфалт, камъни.

Лесърите се бяха натъкнали на онова превозно средство. Което означаваше, че двамата е Балтазар си бяха спечелили няколко секунди. Балтазар се възползва от тях и с едно рязко движение го изтегли зад една масивна постройка. Не, всъщност беше превозно средство... или нещо такова. Вътре имаше гигантска квадратна кутия, върху която пишеше нещо. P...O...D...S...11

Превъзбуденият му мозък проследи очертанията на буквите, ала те не означаваха нищо за него. За сметка на това му бе съвършено ясно, че имат добра позиция за стрелба.

Двамата с Балтазар вдигнаха оръжията си едновременно.

Заповядвайки на дробовете си да престанат да хъхрят, жадни за въздух, Кор зачака...

Шумът от сипещи се куршуми се усилваше, докато стрелците приближаваха... и напълно погълнати от оглушителното си преследване, дори не си дадоха труда да забавят крачка, когато стигнаха до прикритието им... И го подминаха.

Разбрали се без думи, Кор и Балтазар стреляха: Кор повали този вляво, Балтазар се прицели в онзи отдясно.

Два куршума. Не две хиляди. Два отлично прицелени куршума се забиха в гърба на двамата стрелци и ги повалиха по лице върху прашния паваж.

- Аз ще се погрижа - излая Балтазар, заменяйки пистолета с камите си.

Кор би възразил, ако не бе започнал да усеща колко сериозни са раните му.

Бали се хвърли напред и остриетата му проблеснаха. Прониза първо по-близкия от двамата и за миг мощната експлозия превърна тъмната уличка в ден. Без да се забави нито за миг, той се зае с другия. Дръпна се, докато експлозията угасне, а после успя да прибере камите си и да грабне и двата автомата, преди...

Огромното превозно средство, онова, което беше ударило Кор, се зададе по уличката с бясна скорост.

Балтазар се втурна да се скрие, пъхайки се в металния куб. Замръзнали, двамата загледаха как огромното нещо се отдалечава. Ала веселбата все още не беше приключила.

Да се успокоят.

Трябваше...

...да се успокоят.

Единственият начин да изчезнат от там бе, като се дематериализират - сирените на човешката полиция се усилваха, много скоро в другия край на уличката се появи светлина от фарове, от която наоколо плъзнаха сенки.

- Върви - нареди Кор, знаейки, че войникът му е в много по-добро състояние от него.

- За нищо на света.

- Да останеш с мен, може да ти струва живота.

- В такъв случай ще загинем заедно.

Докато Кор дишаше дълбоко, опитвайки се да успокои пулса си и да свали кръвното си, миризма на нагорещен метал и барут погъделичка носа му заедно с дизеловите изпарения на автомобила и гадната воня на потта и изпепеляването на лесърите.

Болката в краката му беше неописуема, дотолкова, че трябваше да седне... или да припадне.

По дяволите.

Полицейските коли се приближиха с бясна скорост, една... две... три прелетяха покрай тях и отминаха. Щяха обаче да дойдат още. И следващата вълна щеше да бъде бавна, защото щяха да дойдат да разгледат мястото на инцидента, а не да преследват.

- Колко лошо си ранен? - попита Балтазар.

Кор искаше да излъже.

- Проблемът ми са краката. Единият е прострелян, а другият най-вероятно е счупен.

- Кога се храни за последен път? От жена, имам предвид.

Преди много месеци. Когато за първи път срещна Лейла.

Нейната изключително чиста кръв го бе поддържала рекордно дълго, а когато силата най-сетне бе започнала да отслабва, беше пил от елени, които ловуваше в гората, без да каже на войниците си, че е стигнал дотам.

Ала Бали знаеше. Те всички със сигурност се бяха досетили.

- От толкова отдавна, а? - измърмори войникът сега.

Кор се огледа наоколо, твърдо решен да прекрати разговора до тук. Насреща си видя противопожарна стълба, само че не беше достатъчно силен, за да се изкатери по нея бързо, а и нямаше да може да се дематериализира.

- Върви - каза той на Балтазар.

- Можеш да го направиш.

- Нямам сили да стигна до...

Балтазар посочи нагоре.

- Там. На покрива. Само до там трябва да се добереш.

Лаещи кучета. Поне две. В началото на уличката. А, да - човеците бяха довели носове, достойни за издирване. За разлика от жалките носове върху техните мутри.

- Трябва да го направиш - настояваше Балтазар. - Само до там.

Кор проследи пътя по противопожарната стълба, покрай редица прозорци, петнайсет етажа нагоре. Вероятно би могло да бъде и по-зле.

- Сега.

Затвори очи, давайки си сметка, че няма да се получи.

- Искам да тръгнеш. Това е заповед.

-Няма да...

Кор вдигна натежала ръка и зашлеви войника през лицето, а после каза с уморен глас:

- Останалите се нуждаят от организация и грижи. Това си ти. Върви... и вземи оръжията със себе си. Те са ценни. Върви! Някой трябва да ги води!

Балтазар не спря да ругае, докато се изпаряваше... а кучетата идваха все по-близо и по-близо. С прясната миризма на кръвта, която продължаваше да блика от раната му, щяха да го открият за броени секунди.

Този път клепачите му се притвориха от изтощение, не от каквато и да било надежда, че ще успее да се дематериализира. Ала тъкмо преди да го заловят, докато вдигаше дулото на пистолета, знаейки, че е на път да изгуби живота си в ужасна престрелка...

Образът на Лейла изникна пред очите му толкова ясен, сякаш бе застанала пред него. Ако не се махнеше от тук, щеше да умре и никога вече нямаше да я види.

Всепоглъщащо усещане за загуба го блъсна в гърдите и той най-сетне осъзна онова, което от известно време се мъчеше да отрича и пред себе си.

Изправен пред мисълта да не я види поне още веднъж, поне още веднъж да чуе гласа й, да долови уханието й в нощния въздух... обвързаният мъж в него изрева от ярост пред мисълта за подобна несправедливост.

В мига, в който една немска овчарка сви зад ъгъла на металния контейнер, в мига, в който мъжът, който държеше късата й каишка, изкрещя някаква глупост от рода на „Не мърдай!“...

Кор се изпари.

Единствено поривът отново да види своята жена му даде сили да разпръсне молекулите на раненото си, отслабнало тяло във въздуха и да се озове на покрива, който Балтазар му беше посочил.

Докато ченгето долу възкликваше изумено и се впускаше в приказки с втория полицай, присъединил се към него след миг, Кор се приземи тежко върху чакълестия покрив.

- Слава на Скрайб Върджин - чу да казва някой и когато се претъркули по гръб със стон, видя Зайфър да се надвесва над него. Балтазар също беше тук.

- Ранен е много лошо.

Това бе последното, което чу, преди загубата на кръв и нараняванията му да го повлекат в бездните на безсъзнанието.

* * *

На една пресечка от там Рейдж си имаше свой собствен списък с проблеми благодарение на всички човеци, от които гъмжаха уличките. С ръце на тила и гръб към приближаващите момчета в униформи, той беше раздразнен. И отегчен.

Истинският купон, онзи с лесърите, се бе изнесъл нанякъде заедно с бронираната линейка на Бил Мъри - пардон, на Мани Манело. Докато той бе заклещен тук заедно с шест ченгета.

- Не мърдай!

Също като във филмите, помисли си Рейдж и извъртя очи.

- Както кажете, господин полицай.

Благодарение на острия си слух знаеше точно къде се намира всеки от тях. Както и че в уличката пред него няма никого. Нито коли, нито други ченгета, нито среднощни минувачи.

Един бог знаеше къде щеше да се озове Мани. Както и какво се случваше с Трез и Селена.

Нямаше време за това тук.

- Господин полицай?

- Не мърдай.

- Не се засягайте, но трябва да се изпаря от тук.

И просто така, защото колдуелските ченгета изобщо не го притесняваха, той се дематериализира. Усмихваше се дори в молекулното си състояние, докато се отдалечаваше от там, представяйки си изумлението им.

Само че беше нарушил единственото правило, което съществуваше във войната с лесърите - не разбунвай духовете. С други думи - за всички бе най-добре хората да не подозират, че вампирите не са просто хелоуински мит, а „Живите мъртви“ не е просто телевизионен сериал.

Понякога обаче нямаш друг избор. И въпреки че току-що беше събрал очите на момчетата с белезниците, то бе за предпочитане пред това, да си губи времето с изтриване на спомените им, докато Мани имаше нужда от него, а Трез и Селена вероятно имаха нужда от Мани.

Прие физическите си очертания три пресечки по-близо до реката, на покрива на един гараж. Докато Мани се носеше по улицата в своя брониран танк, следван от венчалното си шествие от полицейски коли, Рейдж се дематериализира за миг в светлината на фаровете му, давайки му знак да не спира.

След което спокойно и решително се изстъпи зад линейката и откри стрелба по полицейските коли. Не беше обаче задник. Неговата Мери някога също беше човек... все още беше, ако не се броеше онова с безсмъртието й. Така че се прицели в предните гуми, карайки по ред на номерата. Шофьорът на първата кола бързо изгуби контрол и се завъртя като пумпал, което означаваше, че няма да му бъде толкова лесно да улучи следващата безопасно. Той обаче го направи без проблем, обезвреждайки ги една по една.

Чао, чао.

Настигна Мани, като се дематериализира две пресечки надолу и прие физическите си очертания на седалката до него по същия начин, по който по-рано бе излязъл от колата.

Мани извика стреснато, но не изгуби контрол и те продължиха да се движат по средата на улицата.

- Трябва да се махаме от тук - каза той.

- Карай към реката. Знам точно какво да направя.

- Навсякъде е пълно с ченгета.

- Ще ти кажа кога да завиеш. - Рейдж извади телефона си и започна да пише съобщение. - Сега! Надясно! извика след една пресечка и се улови здраво, когато Мани зави рязко на деветдесет градуса и отново натисна газта.

- Следят ни с хеликоптер - подхвърли лекарят.

И наистина, върху монитора се виждаше хубава картинка на ярък лъч светлина, който ги нагряваше отгоре, докато хеликоптерът ги наблюдаваше от въздуха.

- След две пресечки свий наляво.

- Ще ни отрежат пътя...

- Направи го!

И просто така те се озоваха под магистралата, недосегаеми за прожектора небето.

- Още една пресечка - измърмори Рейдж и се приведе напред, молейки се... - Ей там!

Вдясно от тях една врата се вдигаше бавно нагоре, разкривайки притъмнял склад с размерите на малка къща.

- Това е за нас!

- По дяволите, как го направи?

- Вечна слава на Ви.

И просто така линейката на Мани, заедно е всичките си бинтове, спринцовки и скалпели, както и с двете копелета, седнали отпред, се озова под прикритие, заключена на сигурно в склада.

Мани угаси двигателя, ала не свали ръце от волана. Сякаш очакваше, че ще се наложи отново да шофира.

- А сега какво?

Рейдж свали прозореца си и се заслуша в звуците от полицейските коли, минаващи отвън.

- Сега ще чакаме.

Телефонът му иззвъня и той вдигна.

- Добра работа, братко.

Гласът на Вишъс долетя съвсем ясно:

- А ти си мислеше, че никога няма да ни потрябва.

- Слава на бога, че може да се задейства дистанционно.

- През телефона ми. Бам! В безопасност ли сте?

- Аха, но ми се струва, че ще останем тук известно време, освен ако някой не дойде да ни вземе.

- Какво, по дяволите, става там?

- Ела да ни вземеш и ще ти разкажа на път за вкъщи.

- Там съм след двайсет минути. Освен ако не трябва да се притеснявам за ченгетата?

- А, не. - Рейдж направи презрителен жест. - Няма да имаш никакви проблеми. Наоколо няма ченгета.

Той затвори и Мани го погледна.

- Ти да не откачи? Навън гъмжи от полицаи.

- Малко упражнения ще му се отразят добре.

Мани изруга и удари няколко пъти глава в седалката.

- По дяволите! Дори не съм имал възможност да използвам това сладурче, а то вече е потрошено.

- Е, поне успя да си поиграеш с някои от копчетата. Пък и направихме добро тестване на защитата против куршуми. -Телефонът на Рейдж оповести, че е получил съобщение. - О, добри новини: Трез и Селена са се прибрали без неприятности. Предполагам, че са се изнесли, преди веселбата да започне.

- Какво облекчение. - Мани си пое дълбоко дъх, а после изруга. - Как ще изкараме това нещо от тук? Всеки полицейски участък в града ще разполага с описанието му.

Рейдж се огледа наоколо и сви рамене.

- На парчета, ако се наложи.

- Колкото и да е странно, това изобщо не ме успокоява.

- То е, защото не си виждал зет си с отвертка в ръка. Това копеле може да разглоби всичко на съставните му части.

- Въпросът е дали го бива със сглобяването.

- И още как.

- Да не би да ме лъжеш просто за да не се разцивря като момиченце?

- О, не. Ни най-малко.

Рейдж се размърда и включи фенерчето на телефона си.

- Да ти се намира нещо за ядене?

- Не и ако не обичаш вкуса на стерилно.

Рейдж отново се отпусна в седалката и я наклони назад.

- Ако нещата опрат до кокал...

- Не, не ти разрешавам да изядеш линейката ми.

- Забраната включва ли и теб?

- Да!

Рейдж затвори очи и му показа среден пръст.

- Всичко разваляш!

38

В БИБЛИОТЕКАТА НА ДВОРЕЦА АЙ ЕМ ИЗВАДИ ПОСЛЕДНАТА книга от последния рафт с лечебни текстове. Разгърна кожената корица, ала писъкът в главата му бе толкова оглушителен, че не бе в състояние да се съсредоточи достатъчно, за да прочете съдържанието.

- Нека аз - обади се майкен.

Въпреки че сигурно щеше да й се стори като женчо, той се отпусна тежко на коравия под. Вече знаеше какво ще намери тя. Или по-точно няма да намери.

Проблемът в безумния му план, който въпреки това бе привел в изпълнение, бе, че никога не бе чувал за това заболяване. Не че беше един от лечителите на племето, притежаващ задълбочени познания върху болежките, които измъчваха вампирите, ала болестта на Селена? сенките биха я сметнали за дефект, който да бъде избягван като чума, така че бе нормално да се очаква всички най-малкото да са чували за подобно заболяване.

Би трябвало да се досети. Ала когато ставаше дума за брат му, беше готов на всичко, за да го спаси.

- И той ли страда от подобно заболяване? - попита прислужницата.

- Какво?

- Току-що каза, че си готов на всичко, за да спасиш брат си.

Страхотно, ето че мислеше на глас.

- Най-добре да се връщаме.

Майкен затвори книгата.

- Съжалявам, че не намерихме...

- Хайде, да вървим.

Ай Ем се изправи и й протегна ръка - докато преглеждаше последната книга с всичките й безполезни думи, тя също се бе настанила на пода.

Скритото й зад мрежичката лице се вдигна нагоре, сякаш бе вперила очи в ръката му.

- Трябва да вървим - промълви Ай Ем; искаше му се тя най-после да върне проклетата книга на мястото й и да го последва навън.

Когато майкен най-сетне протегна ръка, ръкавът й се вдигна нагоре, разкривайки тънка китка и издължена, фина длан. Която трепереше.

Цветът на кожата й му харесваше. По-тъмна от неговата.

- Няма да те нараня - каза той дрезгаво, преди да я докосне.

- Знам - прошепна тя.

Когато ръцете им се допряха, го удари електричество - тръгна от мястото, където се докосваха, и стигна до сърцето му, карайки го да забие учестено. Не беше сигурен, но му се стори, че и тя изпита същото, одеждите й помръднаха, сякаш беше потръпнала.

Нямаше обаче време да мисли за това. Взе книгата от нея, върна я на мястото й и се отправи към далечния изход. Беше направил петнайсетина крачки, когато си даде сметка, че все още я държи за ръката. Трябваше да се насили да я пусне.

Когато стигнаха до тайната врата, той се отдръпна настрани и я остави да отвори, в случай че имаше някакъв проследяващ механизъм или охранителна проверка.

- Не забравяй да приклекнеш - напомни му тя, щом се озоваха в коридора. - Прекалено си едър.

Ай Ем побърза да се подчини.

- Благодаря.

Остави я да води и се улови, че я гледа как върви, че следи движенията на тялото й, скрити почти напълно от робата й. Каква ли беше отдолу? Как ли изглеждаше лицето й?

Пропъди тези мисли в мига, в който се появиха. Сега определено не беше моментът да губи дори секунда е това.

Трябва да бяха изминали най-малко двайсет и пет мили, поне според него, когато се натъкнаха на стражи. Ай Ем наблюдаваше приближаването им иззад мрежичката, скриваща лицето му, готов да се бие, за да избяга. Като всички от охраната на С’Екс, те бяха масивни, облечени в черно и добре въоръжени, камите с дълги остриета на хълбоците им можеше да бъдат извадени за миг.

Мамка му, дали ги бяха разкрили?

Пред него, майкен дори не мигна. Просто спря, сплете пръсти пред сърцето си и наведе почтително глава. Ай Ем последва примера й, заемайки съвсем същата поза, макар че мускулите на бедрата му започваха да изтръпват от усилието да стои приклекнал.

Стражите ги огледаха и Ай Ем можеше само да се моли онзи лавандулов спрей да си свърши работата. Ако те доловяха дори полъх от агресията, която пулсираше във вените му...

Ала не, те просто кимнаха и продължиха по пътя си.

Слава Богу.

След около стотина метра майкен се закова на място толкова рязко, че Ай Ем едва не се блъсна в нея.

- Пристигнахме - каза тя и се огледа по коридора.

Когато не отвори вратата на килията му, Ай Ем се наведе към нея и прошепна:

- Вината не е твоя. И благодаря.

Тя сведе глава; гласът, разнесъл се иззад маската й, звучеше задавено:

- Толкова съжалявам. За всичко.

- Не се тревожи. И повече недей да идваш да ме виждаш. Смени се с някого, но не се замесвай във всичко това. И така предостатъчно души са забъркани в този кошмар.

Мрежичката пред лицето й се раздвижи, когато вдигна глава, за да го погледне.

- Искам да сторя повече. Нека ти помогна да избягаш...

- Не.

- Не искам да бъдеш морско свинче.

- Какво?

- Не искам да бъдеш затворен тук завинаги.

- Няма да трае толкова дълго, уверявам те. - Действително трябваше да се махне от тук възможно най-скоро. - А сега ще си вървиш ли, моля те?

Когато тя продължи да се колебае, Ай Ем бе този, който задейства вратата на килията, като улови ръката й и я допря до стената...

Осветлението вътре беше запалено. А С’Екс седеше на леглото, облегнал гръб на таблата откъм главата, краката му бяха протегнати пред него и кръстосани в глезените. В едната си ръка държеше точило, в другата - кама, която остреше с бавни, сигурни движения.

Не си направи труда да вдигне глава.

- Представи си изненадата ми, когато лично дойдох да те нагледам.

Ай Ем застана пред майкен, закривайки напълно тялото й със своето.

- Вината не е нейна. Аз я принудих.

- Това е лъжа. - Палачът го погледна, черните му очи блестяха. - Но дали си го направил, или не, е най-малкият ти проблем.

* * *

Когато Фриц пристигна пред имението на Братството, Селена изскочи от колата, още преди тя да бе спряла напълно. То бе израз на вълнението, което едва сдържаше, и беше прекрасно най-сетне да...

Само дето беше с високи токчета и приземяването се обърка - тънките черни връхчета на обувките й се спънаха в камъчетата на настилката, земното притегляне я сграби и тя разпери ръце, изгубила равновесие...

Трез я взе в прегръдките си, улавяйки я, преди да е паднала, и я притисна до яките си гърди. Вдигна я така, сякаш беше лека като перце.

Селена обви ръце около врата му и се отпусна в обятията му, усмихвайки се толкова широко, че сигурно изглеждаше като луда.

- Това беше невероятно!

Трез се ухили и пое нагоре по стъпалата към входа.

- Определено си го биваше.

Селена надникна покрай мускулите на Трез и извика към иконома, който ги следваше:

- Фриц, може ли да го повторим и утре вечер?

- Но разбира се, господарке! Каквото поискате. Позволете да отбележа обаче, че ще се наложи да се погрижим за колата, преди да предприемем друга подобна екскурзия.

Вероятно беше прав и вероятно именно затова беше паркирал мерцедеса пред входа, а не заедно с останалите автомобили от другата страна на фонтана. Дали изобщо можеше да дава на заден?

Изчакаха за миг във вестибюла, след което бяха приветствани във великолепния топъл интериор на имението от един от догените на Фриц.

- Ако ме извините - каза икономът, - трябва да се заема с приготовленията за Последното хранене, както ви споменах.

- Благодаря, че ни докара цели и невредими - каза Трез.

- За мен беше удоволствие.

Фриц се отправи към трапезарията, а Трез пое към стълбището, прекосявайки мозаечния под с широка крачка. Селена отново се усмихна и този път не заради прилива на адреналин.

Той обаче не я отнесе в спалнята си. Не, нейният мъж заобиколи подножието на стълбището и отиде до пищно украсената врата на банята.

- Отвори вратата - изръмжа той.

Селена вдигна глава и изпи с очи лицето му. Неподправено сексуално желание го бе накарало да стисне челюсти и да присвие очи, превръщайки го в свое анималистично копие.

Неговата реакция на пътуването насам, помисли си тя, докато протягаше ръка, за да отвори.

Такова прекрасно помещение, с отделната кабинка за тоалетната, уханния въздух и особено с мрамора с прасковени, червени и розови жилки, който покриваше стените и пода. Червен и прасковен сатен се спускаха от двете страни на огледалото над чешмата, сякаш то бе прозорец, през който да погледнеш навън, а кадифените дипли около умивалника бяха кървавочервени със златни пискюли. Старинни газови аплици горяха постоянно из цялото помещение, пръскайки мека жълта светлина като от свещи.

- Няма да е зле да заключиш - каза Трез, навеждайки се, за да може тя да го направи, така че никой да не ги безпокои.

До отсрещната стена имаше дълга, тапицирана пейка и той я отнесе до нея, задържайки я с една ръка, докато събаряше цял куп бродирани копринени възглавнички на пода. Сложи я да легне и от гърдите му се изтръгна дълбоко мъркане, докато милваше раменете, талията, краката й.

- Цяла нощ мислех за това - каза той.

Извила гръб, Селена почувства ласката на роклята, плъзнала се нагоре по бедрата й, докато дланите му се вдигаха все по-високо.

- О, господи - промълви той задъхано при вида на женствеността й.

- Нима бе забравил? - Тя се усмихна и притвори клепачи. -Дадоха ми всичко освен бельо.

- О, не, спомням си.

Придърпа я напред, така че да разтвори краката й и да ги обвие около хълбоците си. След това се приведе над нея и като доближи устни до шията й, прокара езика си нагоре, докато не стигна до ухото й и не го гризна лекичко.

- Знаеш ли кое е най-трудното?

Подчерта въпроса си с тласък на таза, при което възбудата му се притисна в голата й женственост през финия плат на панталона му. Селена простена, а неговите пръсти се плъзнаха по корсажа на роклята й.

- Е? - промълви той и отново я ухапа лекичко, сякаш за да й се скара. - Знаеш ли?

- Мога да се досетя - изстена тя.

- Не е това. - Отново се притисна рязко в сърцевината й, галейки я с ерекцията си. - Ако щеш, вярвай.

- Какакво...?

Той допря уста до ухото й.

- Да не разкъсам роклята ти със зъби. Искам след това да те заведа на Последното хранене, а колкото и да уважавам братята... - Запроправя си път надолу към рамото й с целувки. - Ще се наложи да ги убия до един, ако те видят гола. След което ще падне голямо почистване.

- Е, какво ще направиш?

- Седни.

Виеше й се свят, докато се подчиняваше, ала то беше от страст, от горещината... ог желанието.

- А сега... какво?

- Много внимателно ще се отървем от това. - И като улови ръба на тънката черна рокля, той го вдигна над кръста... над гърдите й. - Маааааамка му.

Запрати коприната на пода и остана така, приковал поглед в онова, което бе разкрил.

- Ето какво искам.

Докато дланите му се плъзгаха по бедрата й, той се приведе над едното зърно и го засмука, а тъмната му глава контрастираше е бледата й кожа. Селена отметна глава назад, давайки му достъп до онова, което искаше, и още повече разтвори колене.

Звук на мъжко животно се изтръгна от него, когато я сграбчи за хълбоците и я дръпна грубо напред.

- Дай ми! - заповяда той и се разкопча с едно рязко движение, а после отново изръмжа. - Цяла нощ. Мислех за това през цялата нощ.

Нахлу в нея с мощен порив и тя сграбчи китките му, а гърбът й се изви в дъга. Той се бе отдал изцяло на несдържания си ритъм и Селена вземаше всичко, което й даваше, усещайки как вълната на освобождаването бързо се надига. Толкова страстен, толкова необуздан... кулминацията на прекрасната вечеря, щурото пътуване към дома, непрестанното очакване, което бе изпитвала, докато бе край него.

Притегли го към устата си и се вкопчи в силата му, търсейки устните му, засмуквайки езика му, докато ритъмът, с който той проникваше в нея, не го направи невъзможно. По-бързо, помощно, а после оргазмът я връхлетя.

И то бе като сблъсъка с онези стъкла - нарастваща скорост, а после впечатляващо пръсване на безброй парченца.

Само че този път тялото й бе онова, което ставаше на късчета. По един прекрасен начин.

Тъкмо когато започна да се съвзема, почувства китката му до устните си.

- Пий от мен - изръмжа той. - Искам да почувствам зъбите ти в плътта си.

В миг горещината отново се надигна и Селена отблъсна ръката му настрани. Зъбите й се издължиха, тя изсъска и ги впи в шията му, там, където минаваше дебелата вена от сърцето му.

Трез изкрещя името й и я притисна към себе си, накланяйки главата й назад, насърчавайки я да вземе още, да вземе всичко, от което се нуждае... и в същото време потъна отново в нея и остана така, докато се изливаше дълбоко в тялото й.

Неговото освобождаване изтръгна ново и от нея, довеждайки я до върха за втори път.

Селена никога не се бе чувствала по-сигурна и по-обичана.

39

Докато вратата на килията се затваряше зад тях с майкен, Ай Ем свали качулката от главата си и я запрати настрани.

- Остави я да си върви.

С’Екс преметна яките си крака над ръба на леглото и се изправи.

- Знаеш ли кой е най-големият ми недостатък? Никак не обичам да ми дават заповеди.

- Тя няма нищо общо с това. То е между нас двамата.

- Всъщност все още грешиш. Двамата с теб сме просто пионки в истинската драма, но не за това става дума сега.

Палачът пристъпи напред и Ай Ем разпери ръце, за да защити майкен.

- Спри.

- Или какво?

- Или ще те убия?

С’Екс застана пред него и го измери с поглед.

- Нима?

- Да. - Ай Ем стисна юмруци и остави вампирските си зъби да се издължат. - Ако става въпрос за избор кой да излезе от тук жив, ти или тя, мога да ти гарантирам, че тя ще бъде онази, която все още ще се държи на крака, когато вратата се отвори. И не ме е грижа, ако трябва да умра за това.

С’Екс се намръщи и се обърна към прислужницата.

- Това не е правилният брат. Знаеш го, нали?

Ай Ем се наведе настрани, така че да я скрие от погледа му. - Е, какво решаваш?

- Глупост би било да се биеш с мен. При положение че дойдох, за да те измъкна от тук.

Ай Ем отказваше да бъде разколебан.

- Ти ли ще нанесеш първия удар, или аз?

- Чу ли какво ти казах? Дойдох, за да те заведа в шибаната библиотека... но предполагам, че именно от там се връщате? Или просто решихте да наминете оттук на път към изхода?

В последвалата тишина, Ай Ем претегляше думите на палача, мъчейки се да ги осмисли. След това се намръщи.

- Не разбирам.

- Ако нямаш нищо против, налага се да действаме сега, защото след около двайсетина минути трябва да се върна в двора.

Какво бе това, по дяволите, чудеше се Ай Ем.

С’Екс направи физиономия.

- Нали ти казах, че ще ти помогна да влезеш и да излезеш?

- Заради теб съм тук! Ти ме удари по главата...

- Не, идиот такъв. Беше един от стражите ми. Аз действам зад кулисите, опитвайки се да те освободя... не се предполагаше да се озовеш в проклетата килия. Уговорката ни беше друга.

Ай Ем примига.

- Връщаме се от библиотеката - намеси се майкен. - Посещението ни не се увенча с успех. Аз също ще дойда с вас. Искам да се уверя, че той ще излезе жив от тук.

С’Екс и Ай Ем едновременно я погледнаха и излаяха:

- Не.

- Виждаш ли? - каза палачът, докато ги заобикаляше, за да отиде до вратата. - Възможно е да се съгласим за нещо. А сега може ли да го направим най-после?

И не говореше за бой.

Мамка му. Май все пак не беше сбъркал, като му се беше доверил.

Погледна към майкен и прошепна:

- Не идвай с нас.

- Не можеш да й казваш какво да прави - обади се С’Екс, докато задействаше вратата. - А сега да вървим... освен ако не искаш да изгниеш в тази килия?

Ай Ем поклати глава към прислужницата.

- Недей...

- Чакам - каза С’Екс.

- Майкен...

- Ще ви последвам, ако нямаш нищо против - бе всичко, което каза тя, докато минаваше покрай него, за да се присъедини към палача в коридора.

Ядосан, Ай Ем излезе след нея, все така облечен в униформата на прислужница.

- Няма да ми тежиш на съвестта, ако те убият поради някаква тъпа причина.

Докато вървяха по коридора, тя не обръщаше никакво внимание на недоволството му. Нищо чудно. Нямаше грам мозък в главата си.

Или пък това се отнасяше за него... защо си даде сметка, че не иска да я остави. Което беше ненормално.

С’Екс ги водеше по коридорите, избирайки различен път от онзи, който бе използвала майкен. През цялото време Ай Ем бе готов за засада, нападение, предателство.

Ала петнайсет-двайсет минути по-късно вече бе излязъл от двореца, подминал бе празните жилища за прислугата и стоеше пред стената, която разделяше Територията от света на хората.

Ай Ем погледна към палача.

- И ще ме оставиш да си вървя просто така? - прошепна той в мрака.

- Нали така се споразумяхме. - Когато Ай Ем не отговори, С’Екс поклати глава. - Това е краят за трима ни. Поне докато не свърши траурът, когато трябва да дойда за брат ти.

- Няма ли да забележат, че ме няма?

- Да не мислиш, че ще ги е грижа? Непрекъснато се отървавам от нарушители, а вече изтрих спомена за белега ти у всеки, който знаеше за него. - С’Екс хвърли поглед към майкен. - Макар че би било много по-лесно, ако не беше настояла да превърнем килията в мебелен салон.

Ай Ем протегна десница.

- Не очаквах да бъдеш честен.

- Майната ти и на теб. - С’Екс пое протегнатата длан. - А сега върви.

И просто така изходът се отвори пред него. Дори не се налагаше да се дематериализира през бариерата. Ай Ем поспря и погледна към прислужницата.

В тишината, която последва, С’Екс изруга грозно.

- Не одобрявам това, което става между вас двамата. Но знаеш как да затвориш, след като той си тръгне.

С тези думи палачът се отдалечи, а черните му одежди се развяваха зад него.

Толкова беше странно, помисли си Ай Ем, останал насаме с жената. Само две крачки го деляха от изхода, от който се нуждаеше, а ето че не бе в състояние да помръдне.

- Може ли да видя лицето ти? - чу се да казва. - Преди да си тръгна. - Когато не получи отговор, той се протегна и прокара ръка по плата, който покриваше главата й и се спускаше надолу към раменете й. - Трябва да видя как изглеждаш, иначе споменът за теб ще ме преследва като призрак.

Имаше чувството, че това щеше да се случи, дори ако я видеше.

- Аз... - Гласът й потрепери. - Не съм сигурна.

Ай Ем кимна, чувствайки се като задник.

- Съжалявам, то не ми влиза в работата. - Поддавайки се на внезапен импулс, той й се поклони ниско, сякаш тя бе много повече от прислужница. - Благодаря ти още веднъж.

След това се обърна и прекрачи през отворената врата.

- Утре вечер - избъбри тя. - Ще се срещнеш ли с мен?

Ай Ем замръзна, с един крак в Територията, а другия - навън.

- Къде?

- Не знам. Някъде. Някак...

Ай Ем се намръщи и си помисли за мястото в планината между Територията и колонията на симпатите, където беше открил Трез. Хижата най-вероятно все още си беше там - проклетото нещо беше на сто години, още когато Трез се бе приютил в него.

А Рив вече не го използваше.

- Познаваш ли планината Блек Снейк?

- Да - прошепна тя.

- От източната страна, в началото на пътека „Светкавица“, има ловна хижа. Аз ще отида пръв и ще запаля огън. Ти можеш да се дематериализираш от тук и да откриеш светлината. Да се срещнем там в полунощ.

Почти можеше да си я представи как хапе долната си устна, докато се колебае.

- Никога няма да те нараня - увери я той.

- Знам.

- Сега трябва да вървя. - Спря очи върху нея, опитвайки се да проникне с поглед под одеждите й. - Помисли над предложението ми. Ще бъда там и ще те чакам един час. Напълно ще те разбера, ако не дойдеш.

В очите на с’хийб тя не беше „важна“, ала въпреки това, независимо какво бе положението им, жените с основание трябваше да бъдат внимателни, когато излизаха от Територията. Особено ако не притежаваха никакво влияние.

- Довиждане - каза Ай Ем, преди да се обърне и да се затича.

Няколко секунди по-късно, докато се дематериализираше, знаеше, че никога вече няма да я види. И все пак, въпреки че това бе почти сигурно, утре вечер той щеше да бъде на уреченото място в планината.

В уреченото време.

Очевидно дори цинични девственици като него си имаха романтична страна.

* * *

Докато Трез и Селена най-сетне излязат от банята на долния етаж, отдавна минаваше полунощ. Всъщност когато провери телефона си, Трез с изненада установи, че вече бе три часът през нощта. Бяха останали там цели три часа. Не би могъл да си представи по-добър начин да прекара времето си.

Очевидно останалите бяха започнали да се прибират за деня, откъм билярдната.

- ...дъжд от куршуми! - тъкмо казваше Холивуд. - Сякаш валеше олово!

- Горката ми мобилна клиника. - Гласът на Мани бе дълбоко нещастен. - Първо излизане и вижте само какво й се случи.

Е, поне тези двамата се бяха прибрали невредими. Исусе, дори не беше помислил за тях. Ама че егоцентрик!

- А този задник ме излъга, че нямало никакви ченгета - намеси се Ви. - За да ги изкарам от там. Невероятно! Налетях на цяла орда униформени.

Трез прегърна Селена през раменете.

- Искаш ли да се присъединим към партито?

- Трябва да разкажем и нашата част от историята!

Той я целуна по челото и я поведе през фоайето, в земята на маси за билярд, дивани и широкоекранен телевизор, достатъчно голям за прожекция в автокино.

- Я вижте, дават ни по Си Ен Ен - каза някой, когато телевизорът се събуди за живот.

И наистина, върху гигантския екран се появи запис от охранителна камера, на който мерцедесът прелиташе през онова фоайе като в „Умирай трудно“. Последва изявление от полицай, който бе участвал в преследването. И някакъв очевидец от не знам къде си.

Трез кимна на Рейдж и Мани. Махна на Ви и Бъч. Настани се със своята жена до Зи и Бела.

- Голям репортаж - подхвърли някой.

- Мамка му - отвърна друг.

Дори вълнението на Селена понамаля, сякаш да види как бе изглеждало всичко го правеше по-истинско.

Когато вратата на вестибюла се отвори, Трез смътно усети, че в стаята нахлу хладна струя въздух. Миг по-късно върху рамото му легна тежка длан. Обърна се и видя Ай Ем зад себе си.

- О, здрасти, мой човек. - Посегна да прегърне брат си и се сепна. - Каква, по дяволите, е тази миризма?

- Нов сапун за ръце.

Трез го прегърна.

- Изхвърли го. Миришеш на някаква бабичка... какво е? Лавандула?

- Какво е станало с мерцедеса? Здравата е смачкан.

Трез посочи към телевизора.

- Ето какво.

Ай Ем обаче се съсредоточи върху Селена; погледът, който се плъзна по профила и роклята й, беше изненадан, но той побърза да го скрие.

- Бяхме на среща - избъбри Трез.

Селена ги погледна и когато видя кой се е появил, протегна ръце.

- Здравей - каза и го прегърна. - Мисля, че изпотрошихме центъра на Колдуел.

Интересно, Ай Ем бе единственият мъж, който не му идваше да убие само защото бе докоснал неговата жена. Вероятно обвързаният мъж в него си даваше сметка, че Ай Ем никога, за нищо на света не би посегнал на нещо негово, нито дори в мислите си, още по-малко пък на дело.

Ай Ем се поусмихна.

- Сега поне знам защо на мерцедеса ще му трябват петдесетина хилядарки за ремонт. Ще си сипя питие. Ти искаш ли нещо?

Трез поклати глава.

- Не, благодаря.

Ала докато брат му отиваше към барчето, Трез се извини и го последва.

- Хей, слушай, извинявай, че се бях покрил... леле!

Бутилката, която Ай Ем беше взел, му се изплъзна. Трез я улови, преди да е паднала на пода... и именно тогава забеляза, че ръцете на брат му треперят.

- Исусе, Ай Ем, добре ли си?

- О, да. Абсолютно.

- Вземи. - Той му върна бутилката с водка. - Сигурен ли си, че сам трябва да си налееш питието?

- Напълно.

- Чакай, нека ти донеса чаша. - Трез мина зад бара и взе една ниска тумбеста чаша от полицата, докато Ай Ем сваляше капачката на четвъртитата бутилка. - Сок от боровинки, нали?

- Не.

- Чиста? Обикновено не я пиеш така.

- Ефективност, братко. Тази вечер е важна ефективността.

Трез му протегна чашата и го загледа как си налива солидна доза от прозрачната отпускаща течност. Непрекъснато очакваше нивото й да престане да нараства, а когато това не се случи, трябваше да положи усилие, за да потисне изумлението си.

От тях двамата Ай Ем беше умереният.

Изпиеше ли всичко това, съдържанието на алкохол в кръвта му щеше да достигне ниво кома. Разбира се, последните двайсет и четири часа бяха адски дълги.

- Как са нещата в ресторанта? - попита Трез, докато чашата минаваше от неговата ръка в тази на брат му.

- А, добре. Да. Всичко е наред.

- Клубовете?

- И те.

Ай Ем пресуши чашата на един дъх, сякаш беше пълна с вода, и Трез изруга.

- Толкова съжалявам.

- За какво? - измърмори Ай Ем.

- Знаеш за какво.

Изпръхтяването, което получи в отговор, би могло да означава цял куп неща.

- Слушай, трябва да полегна. Аз бях дотук.

- Да, мисля, че и ние ще направим същото.

- Тя как е?

Трез погледна към Селена с намерението отново да се обърне към брат си след миг, ала очите му отказаха да се отместят. Проследявайки изящната извивка на гърба й, той отново я видя гола в банята, с разтворени крака, тежките й гърди - голи под устните, под ръцете му. А после си я представи как се залива от смях в мерцедеса. Спомни си я как се взира в нощта, докато двамата вечеряха.

- Невероятно - дрезгаво отвърна той. - Просто невероятно.

- Това е добре, братко. - Ай Ем затвори бутилката водка и я пъхна под мишница. - Слушай, трябва да си легна, но ще бъда в съседната стая, ако се нуждаеш от нещо.

- Благодаря.

Докато Ай Ем се обръщаше, без да поглежда назад, Трез нямаше как да не почувства какъв огромен товар е той за брат си.

Един ден, зарече се в този миг, щеше да открие начин да му се отплати за всичко.

40

НЕ МОЖЕШЕ ДА ИЗЛЕЗЕ.

Застанала сред групичката в билярдната, Дейла мъчително ясно си даваше сметка, че ако опиташе да се измъкне, за да се поразходи с колата, ще се сблъска с въпроси, на които не би могла да отговори току-така. А най-вече - Лукас все още си оставаше в стабилно, макар и сериозно състояние долу в клиниката. Куин беше при него, заедно с Блей, а тя се бе качила тук само за да хапне нещо.

Да напусне имението, не би било правилно. Особено за да се види с някого като Кор.

И може би така бе най-добре. Предишната нощ беше на ръба на това, да прекрачи една граница, която щеше да я отведе в ситуация, с която, осъзнала бе, след като бе размислила сериозно, не бе в състояние да се справи. Прескъпа Скрайб Върджин, не можеше да си представи какво си беше мислила, и тази насила наложена раздяла бе за добро...

По телевизора над камината течаха картини на престрелки и коли със свистящи гуми - бяха като излезли от някой филм.

Невероятно бе, че се беше случило в Колдуел. Слава богу, че никой не бе пострадал.

- Е, къде е лъскавата ти линейка сега? - попита някой Мани.

- Все още е край реката. Наложи се да я оставим в склада на Ви. - Докторът разтърка очи, сякаш го цепеше главата. - Дупки от куршуми навсякъде... освен това блъснах нещо голямо с нея.

- Лесър?

- Не. Когато слязох да проверя, по предните фарове и решетката имаше червена кръв. Така че е бил или някой човек, или един от вас, а като се има предвид, че всички сте налице и никой не куцука, трябва да е бил човек.

- Или един от копелетата.

- Възможно е. Който и да е бил, здравата го е боляло след това.

Лейла се намръщи.

- Блъснали сте някого?

- Не е бил един от нас, не се тревожи - отвърна някой.

Жегна я странно предчувствие. Без да каже нищо повече, тя излезе от стаята и след като се увери, че никой не я бе забелязал, извади телефона си от джоба на пуловера, който беше взела назаем от доктор Джейн, и написа кратко съобщение. В мига, в който го изпрати, побърза да го изтрие и се увери, че апаратът е сложен на вибрация, преди отново да го скрие в джоба си. След това закрачи напред-назад край вратата, стиснала тънкия телефон в джоба си в очакване на отговор. Когато десет минути по-късно все още нямаше нищо, го извади, за да провери, че не го е изключила по погрешка...

- Здравей.

Обърна се рязко и видя Куин и Блей да излизат през скритата врата под стълбището.

- Тъкмо се канех да сляза долу - каза тя, като се изчерви.

- Той спи. Доктор Джейн твърди, че жизнените му показатели се подобряват. Вече е извън непосредствена опасност.

- Така че ще си лягаме - добави Блей. - Преди да сме рухнали.

Куин се прозя толкова широко, че челюстта му изпука.

- Доктор Джейн ще спи в клиниката. Май не е мигвала от два дена. Ще ни повика веднага щом нещо се промени.

- Нали ще ми кажете, ако имате нужда от мен? - помоли Лейла.

- Засега сме добре. Благодаря за всичко. Наистина.

Прегърнаха се, пожелавайки си спокоен ден, и тя очевидно бе успяла да си придаде нормален вид, защото след няколко секунди Куин и Блей се отправиха заедно към втория етаж. Без да забележат тревогата й.

Лейла хвърли поглед към билярдната. Извади телефона си и погледна часа. Три сутринта. Все така нямаше отговор.

Преди да се замисли какво прави, тя се шмугна през вратата на трапезарията и влезе в кухнята. Догените усилено се трудеха, подготвяйки Последното хранене, и Фриц едва вдигна глава, колкото да й кимне почтително, докато тя минаваше забързано покрай него.

Никой не я забеляза, когато се отправи към гаража. Нито когато се втурна към заключената врата в другия край. Въведе кода и кратко изпиукване оповести вдигането на резето.

Няколко секунди по-късно вече седеше зад волана и бързо се отдалечаваше. Докато се спускаше по склона на планината, пелената от мис я забави и от това сърцето й заби още по-силно. Въпреки това успя да стигне до подножието и когато се качи на селския път, натисна педала на газта.

Не разполагаше с много време.

Господи, сигурно такова бе усещането, когато си пристрастен към нещо, помисли си вцепенено, докато стискаше волана така, че кокалчетата я заболяха.

Притеглянето на наркотиците или алкохола... или в нейния случай на Кор беше неустоимо. Нямаше никакво удоволствие в това, да му се подчиниш, единствено смазваща вина и разтърсваща самоомраза заради това, че за кой ли път си заглушил гласа на разума и си се поддал на онова, което като нищо можеше да ти струва живота.

Или най-малкото - да го съсипе.

Ала, Скрайб Върджин да й е на помощ, просто не беше в състояние да не отиде да провери дали с Кор всичко е наред.

* * *

В къщата за аудиенции на краля Парадайз се усмихна на възрастния мъж пред бюрото й.

- О, за мен беше удоволствие. Радвам се, че можахме да ви приемем тази вечер.

- Много ми помогнахте. - Мъжът й се поклони, стиснал шапката си в ръка. - Нека зората ви завари в добро разположение.

- Вас също.

Той излезе от гостната, а Парадайз се облегна в стола си и затвори очи. Последната среща за тази нощ. Рот беше приемал между двама и четирима души на час в продължение на осем часа, което правеше поне шестнайсет, а може би - трийсет души. И за всеки от тях Парадайз беше следвала процедурата, изготвена от баща й: записваше ги, регистрираше ги, ако идваха при краля за първи път, и им предлагаше нещо за хапване и пийване, преди да бъдат извикани. След това се сбогуваше с тях и въвеждаше в базата данни бележките от баща й относно дискусията и всякакви взети решения или отпуснати позволения.

Не беше просто изтощена. Беше направо изцедена. Трябваше да научи толкова много, цял куп имена и проблеми, семейни дървета и кръвни линии, и нямаше никакво място за грешки.

Освен това трябваше да се държи дружелюбно с всички и да разговаря с тях, докато чакат, особено ако бяха дошли сами. Не че това беше част от задълженията й, така както й ги беше обяснил баща й. Само че на нея й се струваше важно. Може би беше заради униформата й на стюардеса. По-вероятно обаче се дължеше на възпитанието й в глимерата.

- Пълно е с празни столове.

Клепачите й се повдигнаха и тя подскочи.

- Пейтън! Исусе, не са ли те учили да чукаш?

- Почуках. Един от братята ми отвори... от което едва не се написах. - Той погледна към свода зад гърба си. - А ти нямаш врата пред бюрото си, за да почукам и тук. Извинявай, че те стреснах.

Парадайз размърда мишката, изчиствайки екрана от пъстроцветните прозрачни мехурчета на скрийнсейвъра.

- Какво искаш?

- Не отговори на никое от съобщенията ми. Нито на обажданията ми.

- Сърдита съм.

- Хайде де, Пари. Не бъди такава.

- Нека те попитам нещо. - Тя премести ядосан поглед от екселската таблица, върху която работеше, към сините му очи. - Би ли ти харесало да ти откажат нещо просто защото имаш руса коса?

Пейтън вдигна ръце.

- Все едно, не става дума за цвят на косата...

- Говоря сериозно. Стига си спорил с мен и ми отговори.

- Бих отишъл в някоя дрогерия, за да си купя черна боя за коса.

Парадайз поклати глава и като взе тетрадката със списъка на задачите си, отбеляза няколко неща, които вече беше свършила.

- Не разбирам защо е толкова важно - измърмори Пейтън. -Защо изобщо искаш да участваш във войната? Нали ти е ясно, че аристократите също може да бъдат убити. Защо не искаш да си в безопасност...

- Зад някое бюро, нали? А най-добре в някоя голяма къща, облечена в рокля. Нали?

- Няма нищо лошо в това, да се полагат грижи за нежния пол.

- Не ти ли е време да се връщаш при марихуаната си?

Усети как той се взира отвисоко разгневено в нея.

- Забрави ли нападенията, Пари? Спомняш ли си какво беше? Хора, избити в собствените им домове, парчета от телата им, отсечени още докато са живи. Намериха родителите на Леш, насядали около масата в трапезарията им, мъртвите им тела -разположени по столовете така, сякаш вечерят. Защо искаш да бъдеш част от нещо такова?

Парадайз отново срещна суровия му поглед.

- Не искам!

- Тогава защо изобщо водим този спор?

- Защото искам сама да избера. Искам да мога да поема риска, ако така реша... и не ми хвърляй в лицето всички онези убийства, сякаш не си спомням абсолютно всичко, което се случи. Мои роднини също бяха убити. Нима нямам право да искам разплата? Или за това ми е необходим пенис?

Пейтън подпря ръце на бюрото и се наведе към нея.

- Мъжете не могат да раждат.

Парадайз се изправи, така че да бъдат лице в лице.

- Абсолютно си прав. Бих искала да видя как дори един от вас се опитва да премине през това. Ще зациври като малко момиченце още след първите десет минути.

За миг погледът на Пейтън се спря върху устните й и това я изненада. През всичките години на приятелството им никога не се бе случвало нещо подобно.

Дори не се бяха доближавали до него.

- Добре - мрачно заяви той. - Да те видим тогава.

- Моля?

- Запиши се в програмата. - Той махна към бюрото. - Излез от тук, подай молба и се опитай да издържиш теста за физическа подготовка.

- Може би ще го направя...

В този момент в стаята се появи баща й.

- О, здравей, Пейтън. Как си, синко?

Пейтън начаса заряза войнственото си държание.

- Добре съм, господине. Благодаря.

Докато двамата се здрависваха, Парадайз бе сигурна, че баща й дори не предполага за подводните течения в стаята... за разлика от Пейтън. Раменете му все още бяха изпънати, сякаш продължаваше да спори с нея наум.

- ...мило от твоя страна да дойдеш да подкрепиш Парадайз. -Баща й я дари с усмивка. - Особено в първата й нощ. Трябва да отбележа, че надхвърли очакванията ми, скъпа моя. Прекрасно ще бъде да имаш какво да правиш преди представянето ти.

- Благодаря, татко - отвърна Парадайз и се поклони.

- Е, налага се да вървя. Пейтън, навярно би могъл да й правиш компания до сутринта?

Проницателните сини очи се обърнаха към нея.

- Вече не живееш у вас?

- Не се тревожи - намеси се баща й успокояващо. - Тя е подобаващо настанена и наглеждана. А сега, ако ме извините, наистина трябва да вървя.

За да провери техния „гост“, без съмнение.

- Кралят си тръгна, охраняван от братята - обясни баща й, докато заобикаляше бюрото, за да я прегърне. - Догените ще почистват поне още час. Ще ми се обадиш, ако се нуждаеш от нещо, нали?

- Да.

И той излезе от стаята.

- Не мога да повярвам, че ти позволява да останеш тук - каза Пейтън.

- Изборът не е задължително негов.

- Какво означава това?

- Нищо. - Парадайз прокара ръка през къдриците на косата си. - Не е нужно да оставаш с мен. Всъщност бих предпочела да не го правиш.

Усещаше очите му върху себе си и когато той не отговори, го изгледа гневно.

- Какво?

Беше притворил очи по начин, по който никога преди не го бе виждала.

- Никога не си била толкова...

- Нетърпима?

- Не - измърмори той. - Не е това.

- Е, какво тогава? - Когато той не й отговори, тя поклати глава. - Върви си, Пейтън. Върви си у дома, запали един джойнт и се приготви да се правиш на голям мъжкар в тренировъчния център. Роден си за тази роля.

С тези думи тя го заобиколи и излезе от салона. Не я беше грижа какво ще направи, дали ще си тръгне... или ще остане там, изправен до бюрото й, докато догените не го изметат навън заедно с валмата прах по пода.

Тя беше приключила.

За тази нощ. И с мъжете като цяло.

41

- НЕ, ТУК. СЛОЖЕТЕ ГО ДО ОГЪНЯ...

Кор се освободи от ръцете, които го стискаха над лактите.

- Не съм инвалид.

Докато прекосяваше с куцукане стаята в къщурката, която беше купил за Лейла, не спомена, че му е студено до мозъка на костите, и наистина се зарадва на топлината на пламъците, които танцуваха около цепениците в огнището.

- Кракът ти е счупен - напомни му Зайфър.

Докато се настаняваше на дивана, Кор усети, че му се повдига от болка, ала той потисна тази реакция, преглъщайки надигналата се в гърлото му жлъчка.

- Ще се оправя.

- Тук има храна.

Не знаеше кой го каза. Не го беше грижа.

- Къде е алкохолът?

- Ето.

Бутилка, пълна с бог знае какво, изникна пред него; той я отвори и я доближи до устата си. Оказа се водка, която изгори гърлото му и запали втори пожар в стомаха му.

Пътуването до вкъщи беше мъчително дълго - нямаха на разположение автомобили, затова се беше дематериализирал на всеки километър. Единственото, което искаше сега, бе да го оставят сам, а като се имаше предвид, че те до един бяха тук и се тревожеха за него, му се струваше, че ще се нуждае от повече енергия, отколкото имаше в момента, за да ги накара да го оставят на мира.

- Едва не те убиха - подхвърли Балтазар от вратата.

Кор отново отпи от водката.

- Както и теб...

- Навън има някой - обади се Зайфър, застанал до еркерния прозорец. - Кола.

В миг всички извадиха пистолетите си и се прицелиха през стъклото... всички освен него. Под тънкото яке ръката му висеше безжизнена, ставата й най-вероятно беше разместена.

А нямаше намерение да остави водката, която стискаше в другата ръка.

- Кой е? - попита, предполагайки, че вероятно е догенът, когото искаше да наеме.

- Жена - ахна някой. - И не е прислужница.

В миг Кор се обърна рязко, оголил зъби. Не се нуждаеше от визуално потвърждение. Имаше само една жена, която знаеше за това място и която би дошла с кола.

- Оставете ни - нареди той. - Веднага.

Когато шайката копелета не помръднаха, запленени от онова, което ставаше отвън, Кор изръмжа като лъв.

- Оставете ни!

Зайфър се прокашля.

- Хубавка е, Кор...

- И ще бъде последното, което ще видиш в живота си, ако не се разкараш от тук!

Един по един войниците му се дематериализираха с неохота, така че когато неговата жена почука на вратата, Кор беше сам.

Той отпи голяма глътка от бутилката, за да се подкрепи, след което се изправи с усилие, отиде до вратата и я отвори широко.

- Ранен си! - възкликна Лейла в мига, в който го видя.

Шокът, изписал се върху лицето й, бе такъв, че Кор сведе поглед към себе си и окървавените си дрехи.

- Да, така изглежда. - Странно, сега, когато тя стоеше пред него, вече не изпитваше никаква болка. - Защо не влезеш да се стоплиш на огъня?

Сякаш всичко беше наред. Сякаш не го беше отсвирила, когато се предполагаше да се срещнат в полунощ, за да му каже какво е решила. Той обаче вече знаеше отговора й. Отсъствието й по-рано бе достатъчно красноречиво - очевидно беше дошла на себе си.

Лейла пристъпи вътре, а погледът й се плъзна по тялото му.

- Кор, какво стана?

- Нищо. - Той затвори вратата зад нея. - Нали каза, че няма да можеш да се измъкнеш.

- Видях какво е станало в центъра. И просто трябваше да...

- Какво? Да видиш дали не съм умрял, освобождавайки те от задълженията ти? - Когато не получи отговор, той се изсмя и се върна на дивана. - Извини ме, но трябва да седна.

Прекрасно си даваше сметка, че тя го проследи с поглед. А острият й слух несъмнено долови стона, който той се опита да потисне.

- Трябва да отидеш на лекар.

Кор се изсмя и отпи от бутилката с водка.

- Смяташ, че това заслужава внимание? В Братството на черния кинжал трябва да имат различна представа за сериозните рани от нас. През вековете са ме сполетявали много по-страшни неща. Това е нищо. Нищо, което няма да се оправи, преди да се е спуснала нощта.

- Кога за последен път си се хранил?

Кор застина на мястото си.

- Предлагаш ли ми?

Докато очите на Лейла се стрелкаха навсякъде, само не и към него, той отново се засмя тихо.

- Ще го приема като „не“. Освен това ти веднъж вече помогна на врага, а всички знаем колко добре свърши това.

- Защо ме предизвикваш?

Кор отпи поредната голяма глътка водка.

- Защото така ми харесва. Аз съм копеле, забрави ли? Копеле, което те принуждава нощ след нощ да идваш при него, докато носиш в утробата си малкото на друг мъж.

- Боли те.

- Не и откакто ти си тук.

Това я накара да се умълчи за малко. А после, за негово изумление, тя пристъпи напред... вдигайки десния си ръкав.

- Какво правиш?

- Ще ти дам да пиеш. - Тя спря пред него достатъчно близо, за да я сграбчи. Достатъчно близо, за да е в състояние, стига да искаше, да я издърпа в скута си. Да вземе гърдите й в ръцете си, в устата си. - По-зле си, отколкото си мислиш.

- О, да - отвърна той дрезгаво. - Права си. Ала не за нараняванията ми.

Тя му протегна китката си.

- Блъснала те е кола на Братството, нали?

- И ти смяташ, че заради това си ми длъжница? Странна промяна в лоялността ти.

- Значи, не го отричаш.

- Не мога да разбера какво целиш с това. Досега ти беше трудно да приемеш измяната си. Какво се промени?

- Тази вечер не си ги нападнал, нали? Имал си възможност по време на битката да се нахвърлиш върху членове на Братството, ала вместо да наредиш на войниците си да атакуват Мани и Рейдж, които бяха там, ти си си тръгнал от бойното поле, без да нараниш никого от тях.

Аха, помисли си Кор, досетил се бе, че онова огромно нещо принадлежи на братята. Беше доловил миризмата, когато един от тях се дематериализира, а и никоя друга група вампири не би могла да си позволи нещо толкова луксозно.

От гърдите му се изтръгна суров смях.

- Не си ли чувала за инстинкта за самосъхранение? Ако съм бил ранен толкова тежко, колкото смяташ, значи, съм си тръгнал, за да се спася.

- Глупости. Известна ми е репутацията ти. Тази нощ ти се е предоставила неочаквана възможност, а ти не си се възползвал от нея. Всъщност от близо година имаш възможност да нападнеш имението ни, а не си го направил.

- Трябва ли да ти напомням какво е споразумението ни? - попита той отегчено. - Ти идваш, за да радваш очите ми, а аз не ги избивам до крак.

- Обещание, дадено на една жена, никога не би те спряло. Ти си синът на Блъдлетър.

„Ала обещание, дадено на теб, би го сторило“, помисли си той.

Гласът на Лейла стана по-уверен:

- Няма да ги нападнеш, нали? Нито тази вечер, нито утре. Нито след една година. И не защото аз идвам тук, за да се срещам с теб... Ако беше така, тази вечер би убил един или повече от тях в онази уличка... Обаче то би нарушило споразумението ни.

Очите й, докато го гледаше, бяха толкова проницателни, че Кор сякаш се смали... и то не защото седеше и тя се извисяваше над него.

- По някаква причина те вече не са мишена за теб - заяви тя. - Нали?

* * *

Застанала над Кор, Лейла изрече на глас онова, което бе осъзнала, докато пътуваше насам. Струваше й се, че се бе изкачвала по стръмен склон, а после изведнъж бе достигнала поляна и сега пред нея се разкриваше просторна гледка, от която тя бе част, макар до този миг да не си бе давала сметка.

- Отговори ми - настоя тя.

Веждите му подскочиха.

- Каза, че съм мъж без чест, че обещанието, дадено на една жена, не би ме спряло. Защо искаш от мен отговор, на който не може да се има доверие?

- Какво се промени? Знам, че то няма нищо общо е мен, но нещо се е променило.

- След като толкова те бива да отговаряш вместо мен, предпочитам да си седя тук и да те оставя да водиш този разговор сама.

Вдигнато към нея, лицето му бе съвършено спокойно, като маска, и Лейла разбра, че няма да получи нищо повече от него. А и вероятно беше прав - не можеше да вярва на думите му.

Щеше обаче да се довери на действията му.

- Пий от мен - каза и му протегна китката си. - И се излекувай.

- Ти си необикновена жена. Ами малкото ти?

- Жените в моето състояние могат да нахранят един мъж, без да се излагат на опасност, стига той да не вземе твърде много.

Беше хранила Куин и Блей допреди месец, когато те я бяха сменили със Селена, тласкани от прекомерна загриженост. А и самата тя бе пила едва преди дванайсет часа, така че сега бе толкова силна, колкото изобщо беше възможно.

За разлика от него.

- Не си се хранил както трябва, откакто пи от мен, нали?

Кор извърна очи към огъня.

- Естествено, че съм.

- Лъжеш.

- Ако обичаш, качи се в колата си и върви при Братството.

- Няма.

Той отново я погледна, присвил очи.

- Подлагаш търпението ми на изпитание.

- Защото съм права за всичко това...

Просто така той се изправи на крака и въпреки че куцаше, се притисна в нея, принуждавайки я да направи крачка назад. И още една. И още една. Докато не се блъсна в стената. Прикована там от тялото му.

- Съветвам те да преосмислиш заключението си, Избранице.

Лейла усети, че й е трудно да диша, но не защото той я задушаваше физически.

- Знам и още нещо.

- И какво е то?

Мислите й се върнаха към чутото от Блей и Куин предишната нощ за това, как Рейдж, Ви и близнаците бяха отишли в къщата, където шайката копелета бяха живели преди.

- Знам, че си имал още една възможност да ги убиеш. Знам, че те са отишли там, където живееше доскоро, а ти не си оставил нищо, което би могло да ги рани. Могъл си да им поставиш засада или да заложиш някакъв капан, ала не си го сторил.

При тези думи той се отдръпна от нея.

Мъчително бе да го гледа как куцука наоколо, да види окървавените му и разкъсани дрехи, изтощението му.

- Значи, едва ли би могло да се каже - заяви Лейла мрачно, -че храня врага.

Най-сетне той спря пред камината. Сложи ръка на хълбока си и се загледа в пламъците; изглеждаше победен.

- Просто си върви.

- Защо би искал да скриеш нещо, което за мен е добра новина? - Мисълта, че вече нямаше да се опитва да убие братята и Рот, би й донесла огромно облекчение. - Защо?

- Би ли идвала при мен, ако не беше нашето споразумение?

Лейла почувства как я облива странна топлина и смътно си даде сметка, че отново се приближават до една опасна граница. Всичките им нощи досега бяха танц, направляван от ролите на манипулатор и жертва. И тя бе черпила странно усещане за сигурност от своето положение. То означаваше, че може да се скрие зад дълга си към Братството. Да се преструва, че е принудена да го прави.

Истината... бе далеч по-сложна.

Образът му от предишната нощ, застанал пред огнището, където бе и сега, изникна в съзнанието й и изведнъж й се прииска да си свали пуловера - ако допреди малко й беше топло, сега направо гореше.

Кор погледна през рамо. На танцуващата светлина на пламъците обезобразеното му лице още повече изпъкваше. И макар че на някого навярно би се сторил грозен, в нейните очи той не беше такъв.

Опита да си го представи без дрехи.

- Е - предизвика я той, - би ли идвала тук? И не се страхувай, че ще нараниш чувствата ми. Дори онази, която ме роди, не ме искаше. Свикнал съм с женското презрение.

В последвалото мълчание той махна с ръка.

- Ето че получих отговора ти, така че...

- Бих идвала - заяви тя решително. - Бих идвала, за да те видя.

Усети, че слага ръце върху издутия си корем, искаше й се да може да спести на неродените си деца тази действителност.

Очите му се разшириха от изумление. А после се присвиха.

- Защо?

Гласът му беше пронизващ, сякаш й заповядаше да каже истината.

- Не знам защо. - Лейла сви рамене. - Ала причината не променя истината, нали така?

Отново се възцари мълчание.

Когато Кор най-сетне проговори, стори го толкова тихо, че Лейла не бе сигурна какво каза. Ала й прозвуча като: „Не се опитвах да бъда преобразен“.

Не си направи труда да го помоли да повтори. Несъмнено, ако беше възнамерявал тя да чуе думите му, щеше да ги изрече по-силно.

- Вземи кръвта ми!

Издавайки тази заповед, тя знаеше, че няма връщане назад. Престъпеше ли границата, отвъд която нямаше преструвки и всичко зависеше от нейния избор, съдбата им щеше да се промени. Ала поне нямаше да стане заради някакво случайно, незначително решение, като например дали да завие наляво, или надясно.

Даваше си сметка какво прави. Толкова ясно, че цветовете в тази уютна стаичка в живописната къщурка изведнъж станаха много по-ярки, въздухът наоколо се насити с ухания толкова силни, че носът й не можеше да се справи с тях. Слухът й също се бе изострил до болка, всяко припукване на огъня, всяко поемане на дъх, нейно или негово, отекваха като ехото в огромен каньон.

Когато този път той се доближи, не го направи нито бързо, нито с агресия. Приковани в нейните, очите му бяха предпазливи, сякаш хищникът изведнъж бе започнал да се бои от жертвата си.

Застана до нея и й предложи ръката си, а когато Лейла просто я погледна, обясни:

- Веднъж видях да го правят по този начин. Благороден мъж към достойна жена.

- Да - дрезгаво отвърна тя. - Наистина се прави по този начин.

Улови го под ръка и го остави да я отведе до дивана и да я настани върху износените възглавници. А после той се обърна и излезе от стаята.

- Къде отиваш? - извика Лейла след него.

42

ИМАШ НАЙ-КРАСИВИТЕ РЪЦЕ НА СВЕТА.

Трез и Селена се бяха изтегнали чисто голи в леглото му. Сексът, който бяха правили, бе толкова необуздан, че завивките се бяха озовали на пода, а пламналата им кожа едва сега започваше да изстива, галена от хладния въздух в тъмната стая. - И преди си го споменавал - усмихна се тя.

От гърлото му се откъсна едно ммм-хммм.

- Харесвам ги върху себе си. Харесва ми да ги гледам. Да ги усещам.

Той сложи длан върху нейната и усети допира й по цялото си тяло. Така спокойно. Това бе така умиротворяващо.

- Харесва ми да виждам звездите - каза тя след малко. - През прозореца там.

- Аха.

Тъй като беше малко преди пет часа сутринта, капаците все още не се бяха спуснали за през деня - напредването на есента се усещаше не само по времето, но и по слънцето, което се появяваше все по-късно.

- Знаеш ли, никога досега не съм имал това - чу се да казва Трез.

Селена се обърна на една страна и облегна глава на ръката, която той милваше допреди миг. И сякаш знаеше, че допирът му липсва, тя му подаде другата.

- Какво не си имал?

- Такъв покой.

Искаше му се да бе знаел през всичките тези години на празни оргазми, че го очаква подобно дълбоко единение. То би направило цялото онова тъпкане с празни калории напълно безсмислено.

- Искаш ли да си пуснем музика или нещо друго? - попита изведнъж, в случай че само той се наслаждаваше на тишината.

- Не, така е... съвършено.

При тези думи просто трябваше да се обърне и да я целуне по устните. След това отново се отпусна върху възглавниците и се зае с ръката й, проследявайки всеки от пръстите й със своите, опъваше ги и раздалечаваше, играеше си с връхчетата им.

- Обичам звездите - промълви Селена, сякаш говореше на себе си.

- Дойде ми идея за тази вечер.

- Така ли?

Още едно ммм-хммм.

- Тя ще е изненада. Ще се наложи обаче да отложим разходката с лодка.

А той вероятно щеше да се нуждае от успокоително. На нея обаче страшно щеше да й хареса.

- Трез?

- Да?

- Искам да направиш нещо за мен.

Той се усмихна в мрака.

- То случайно да включва езика ми? Само кажи къде точно го искаш, кралице моя.

- Не.

Промяната в гласа й го спря. И за частица от секундата му се прииска да каже: Моля те, не. Мога да говоря за това, когато падне нощ. Нека оставим деня за фантазията, че разполагаме с цяла вечност.

Ала както винаги, не бе в състояние да й откаже абсолютно нищо.

- Какво е то?

Тя не отговори веднага - вероятно внимателно подбираше думите си.

Трез се опита да запази спокойствие.

- Недей да бързаш.

- Сестрите ми. - Тя се поколеба. - Онези, които си отидоха... намират се в едно гробище. Нали се сещаш, там, където ме откри.

Онзи плет, помисли си Трез. Онзи, през който бе зърнал мраморните статуи... които, боеше се сега, изобщо не бяха мраморни.

- Да, сещам се.

- Не им позволявай да ме отнесат там. - Тя издърпа ръката си от неговата и се надигна в леглото. Докато го гледаше, прекрасната й черна коса падна над раменете й, скривайки една от гърдите й, докосвайки кожата на бедрата й. - Те ще искат да го направят. Очаква се да си избереш поза... нали разбираш, когато дойде време, могат да те нагласят в каквато поза си избереш. След това намазват косата и лицето, и тялото ти. Такъв е ритуалът. Ето защо всички там са различни... в различни пози, искам да кажа.

Трез разтърка лице. Което с нищо не облекчи болката, която раздираше гърдите му.

- Селена, нека не говорим за това...

Тя стисна ръката му. Силно.

- Обещай ми. Когато удари часът, няма да мога да се застъпя за себе си. Искам да сториш това за мен.

И отново той не можеше да й откаже нищо... и като обвързан мъж, то бе не само нормално, но и правилно. Само че тази молба? Дори просто да кимне разкъса душата му.

- Добре. - Той се прокашля. - Ще се погрижа за това.

В миг тялото й се отпусна и тя въздъхна. А после, докато отново се настаняваше до него, поклати глава.

- Знам, че то е в разрез с всичко, на което са ме учили, и традициите на моята служба, ала част от мен се бои до смърт, че те са уловени като в капан там вътре.

- Извинявай... какво? Искаш да кажеш твоите сестри?

Селена кимна.

- Откъде можем да сме сигурни, че Небитието наистина съществува? Ами ако всичко, за което твърдят, че е истина, всъщност не е? Като всички други в Светилището, винаги съм се опитвала да избягвам онова гробище... ненавиждам тишината и неподвижността там вътре и, господи, онези злочести жени, с някои от които съм се хранила заедно и заедно съм служила на Скрайб Върджин. - Тя изруга тихичко. - Те са пленници в онова гробище, не просто замръзнали в собствените си тела, но и забравени от нас, останалите, защото не можем да понесем как се чувстваме, когато сме край тях. Ами ако те могат да ни видят? Ако ни чуват? Ами ако времето се простира до безкрай, докато те си остават пленени... - Селена потрепери. - Не искам това да се случи с мен. Когато си отида, искам да бъда свободна.

Очите й отново се вдигнаха към прозореца и звездите, които блещукаха високо над тях.

- Всеки биологичен вид има своя версия на живот след смъртта - каза Трез. - Човеците имат Рай. Вампирите - Небитието. Сенките имат Безкрая. Не може всички да грешим... Те всички са различни имена на едно и също място. Така че изглежда логично да има нещо след този живот.

- Ала няма никаква гаранция, а не можеш да разбереш истината, докато не стане твърде късно. - Селена като че ли се затвори в себе си. - Знаеш ли, по време на пристъпите мога да чувам... когато тялото ми е... извън контрол, аз виждам, чувам звуци, усещам миризми. Сетивата ми функционират, аз съм тук, ала не мога да направя нищо. Както казах и преди, няма по-ужасяващо чувство от това, да усещаш, че мозъкът ти е единствената част от теб, която работи.

„Да не си посмял да рухнеш - заповяда си Трез. - Да не си посмял! Стегни се и бъди до нея. Тук и сега.“

Селена притихна, а той се постави на мястото, което му бе описала, място, в което си дава сметка за всичко наоколо, ала не може да отвърне или да реагира.

Пресегна се и отметна дългата й черна коса назад. А после я целуна, нежно и бавно. Миг по-късно се озова върху нея и възбудата му откри нейната женственост. Докато проникваше в нея, докато нейната позната и въпреки това все така изумителна теснота го поемаше в себе си, той й се врече чрез този физически акт.

Понякога злото, с което се бориш, не е нещо, което можеш да простреляш или нарежеш на парчета. Понякога дори не можеш да го нараниш.

И това бе отвратително.

Докато хълбоците му се движеха, а ръцете й го притискаха към нея, Трез поддържаше ритъма си сладостен и внимателен, за да може да продължи да я целува през цялото време.

Някъде по средата долови дъждовния мирис на сълзи.

И двамата плачеха.

* * *

Във фитнеса на тренировъчния център Рейдж тичаше така, сякаш го преследваше собственият му звяр.

Бягащата пътека изобщо не беше във възторг. Той бе почти сигурен, че писъкът, който се носеше от лентата (достатъчно силен, че да го чуе над музиката, която беше надул в слушалките си, сякаш беше хероин), означаваше, че машината всеки момент ще сдаде багажа. Той обаче не искаше да спре дори за няколкото секунди, които щяха да са му необходими, за да се премести на съседната.

Ала когато пътеката започна да вони на лесър, той разбра, че решението бе взето вместо него. Отскочи настрани и натисна копчето за спиране. То подейства незабавно... или той бе скочил в мига, в който машината беше предала богу дух.

Докато успокояваше дишането си, Рейдж попи лице с една от грапавите бели кърпи. Бяха като направени от шкурка, ала на тях им харесваше така. От време на време Фриц се опитваше да ги замени с нещо по-мекичко, но той и братята веднага надигаха гласове в протест. Това бяха кърпи за фитнес. Очакваше се да са тънки и гадни, хавлиеният еквивалент на койоти.

Когато се потиш като прасе и не си усещаш стъпалата от изтощение, не искаш да се попиеш с някой пудел.

Наистина ли беше пробягал четиресет километра?

Мамка му, откога беше тук?

Свали си слушалките и установи, че не само краката му бяха изтръпнали, ами мускулите на чатала му горяха, а рамото, което беше пострадало преди пет нощи, също се обаждаше.

В крайна сметка се пльосна на една от дървените пейки, които минаваха покрай насрещната стена. Докато дишането му бавно се успокояваше, Рейдж имаше чувството, че е заобиколен от братята си, въпреки че беше сам - дали беше лежанката, която все още бе сложена на тристате килограма, които Бъч беше заредил вчера, или пък щангата, която Зи беше вдигал, или пък лостът, на който Тор се беше набирал - той съвсем ясно можеше да си представи всеки от бойците, чуваше гласовете им, виждаше ги да минават наоколо, усещаше погледите им върху себе си, докато говореха.

Всичко това би трябвало да го накара да се почувства повече, а не по-малко свързан с тях.

Ала истината бе, че дори мястото да беше претъпкано с всички онези огромни тела, той пак би се чувствал откъснат.

Отново прокара кърпата по лицето си и затвори очи, пренасяйки се в друго време и място... един спомен, който, осъзна сега, се бе опитвал да остави зад себе си от мига, в който той бе заплашил да изплува на повърхността.

Бялата къща на Бела. Онази нейна веранда, която минаваше по протежение на цялата къща, толкова уютна, че ти идваше да повърнеш... или да седнеш на нея, похапвайки ябълков пай. Видя се как излиза от входната врата, провесил глава, сякаш му я бяха отрязали и единствено тънка ивица кожа задържаше кратуната му на мястото й.

Неговата обична Мери в спалнята на горния етаж, след като току-що му беше заявила да се разкара. Само дето, естествено, не го бе направила толкова грубо.

Животът му бе свършил, когато си бе тръгнал от онази къща. Макар отвън да изглеждаше жив, отвътре той бе мъртъв...

...докато тя не бе изхвръкнала навън боса.

„Не съм добре. Рейдж... не съм добре.“

- Защо мислиш за това, мой човек. - Отново изтри лицето си с грапавата кърпа. - Най-добре престани... хайде де, мисли за нещо друго...

Само че мозъкът му отказваше да се отклони от посоката, в която беше поел. А следващият спомен бе още по-ужасен.

Болнична стая, ала не в имението, нито дори в клиниката на Хавърс. Човешка болнична стая и неговата Мери лежеше в нея.

Мамка му, все още помнеше цвета на кожата й. Ужасен. Не просто бледа, а посивяла.

За да я спаси, той се бе хванал за единствената сламка, за която се сещаше - беше се обърнал към Скрайб Върджин. Тръгнал си бе от човешката болница, отишъл бе в стаята си и бе коленичил върху шлифовани диаманти, докато коленете му не се бяха облели в кръв.

Беше се молил за чудо.

Рейдж изруга и се протегна, опъвайки се върху коравото дърво, стъпил от двете страни на пейката.

Неговата Мери нямаше да се прибере днес. Щеше да остане в „Убежището“. Майката на онова дете бе откарана в клиниката на Хавърс, след като бе изпаднала в кома. Персоналът бе решил да задържи детето в „Убежището“ за през деня и Мери искаше да бъде с него.

Господи, спомняше си колко мъчителни бяха дългите часове на деня, докато Мери лежеше в болницата. Не беше безопасно да стои там през деня и до смърт се боеше, че може да издъхне, без той да е в състояние да бъде до нея.

Вероятно биха могли да закарат малкото момиченце при майка му, ако се стигнеше дотам. Като претранс, тя можеше да излиза навън, дори когато грееше слънце.

Загледан в тавана, Рейдж се замисли за Трез и Селена. За тяхната среща. Бягството им от центъра. Как се бяха забавлявали, измъквайки се на човешката полиция.

За това си струваше да се бие. За всичко това.

Неговата Мери нямаше да си дойде днес и той не бе сигурен как ще издържи следващите дванайсет часа, докато отново не я видеше. И това бе при положение, че все пак можеше да й се обади или да й прати съобщение винаги щом пожелае.

Онова момиченце вероятно щеше да изгуби майка си.

Трез вероятно щеше да изгуби Селена.

Рейдж бе сигурен, че те всички се молят за чудо, също както той някога. И може би именно там беше проблемът.

Защо щастието се бе усмихнало на него? А не на Тор? Е, да, братът беше открил Есен и това бе безмерна благословия. Ала колкото и да я обичаше, загубата на Уелси едва не го бе убила.

Просто не разбираше. Освен ако Скрайб Върджин не се намесеше или някой не откриеше лек...

Защо той и Мери бяха пощадени?

Мозъкът му отново и отново се връщаше на същия въпрос и той трябваше да положи усилие да го изключи. Не искаше да полудее тук долу, съвсем сам.

О, да, помисли си кисело. Защото определено е за предпочитане да споделиш нещо такова с онези, които обичаш.

Плашещи времена. Плашещи времена.

Ако смъртта идваше три пъти, помисли си той вцепенено, кой ли щеше да бъде третият?

43

КОГАТО КОР ИЗЛЕЗЕ ОТ СТАЯТА НА КЪЩУРКАТА, ЛЕЙЛА БЕ ГОТОВА да го последва навън и да го накара да пие от нея насред онова, което минаваше за морава отпред. Ала тъкмо когато се канеше да се надигне от дивана, до ушите й достигна шум на... течаща вода.

Тя се изправи и сви по коридора, спирайки пред затворената врата на банята.

- ...по дяволите... - изруга той от другата страна.

-Кор?

- Остави ме на мира. Ще се върна след миг.

Докато иззад вратата се разнасяше нова ругатня, Лейла натисна бравата и отвори.

Кор стоеше пред умивалника с наполовина свалена риза, тялото му - извито под странен ъгъл, докато се мъчеше да я издърпа през главата си, без да докосне раната от куршум от едната си страна.

- Какво правиш? - попита той през гънките на черната материя.

За миг единственото, което Лейла бе в състояние да стори, бе да се взира в плочките на корема му, мускулите, които набраздяваха стомаха му и се врязваха толкова дълбоко, че хвърляха сенки. А после погледът й се плъзна по хълбоците му, тесни, изпъкващи под кожата му, войнишкият панталон беше изрязан толкова ниско, че го задържаха единствено огромните мускули на бедрата му.

Беше невероятно силен. Ала едновременно с това и прекалено тънък.

Тръсна глава, за да се съсредоточи, и заяви:

- Нека ти помогна с ризата.

- Мога да се справя и сам, просто... - Той се извъртя и простена от болка.

Без да му обръща внимание, Лейла затвори вратата, така че малкото топлина, която идваше от душа, да си остане вътре.

- Спри. Така само се нараняваш.

- Добре съм - сопна се той.

В мига, в който положи ръка върху неговата, той се вкамени.

- Нека ти помогна - прошепна тя.

Добрата новина беше, че бе успял да измъкне по-голямата част от ризата през главата си. Така че нямаше как да види, че ръцете й треперят, докато улавяше ръба на дрехата и внимателно я дръпваше нагоре, разкривайки стоманените въжета на мускулите, които се спускаха от двете страни на тялото и масивните му гърди.

Дъхът му излизаше на пресекулки, гърдите му се повдигаха и спускаха все по-учестено, докато ризата се плъзгаше нагоре по ръцете му.

Тежки ръце. Яки ръце, които се стесняваха в лакътя и в китката, ала иначе се издуваха от мускули.

Когато той остана гол до кръста, в главата на Лейла имаше една-единствена мисъл - пред нея стоеше убиец. Убиец, чието тяло отразяваше онова, което правеше.

- Изчакай ме тук. - Отказваше да срещне очите й. - Няма да пия от теб, докато съм нечист.

- Имаш лоша рана.

Пръстите й докоснаха топлата бледа кожа под разлютената червена резка на тялото му и той потръпна. Ала гласът му си остана решителен.

- Ще зарасне до спускането на нощта.

- Само ако се нахраниш.

От гърдите му се откъсна пренебрежителен звук. Последван от:

- Ако не си тръгнеш, ще видиш много повече от гърдите ми.

- Кракът ти е ранен още по-тежко. - Лейла погледна разрастващото се петно от кръв върху войнишкия панталон.

Ръцете му се спуснаха към ципа.

- Е?

Сякаш й даваше последна възможност.

- Е? - Лейла сви рамене. - Наистина ли мислиш, че ще те оставя да се пъхнеш под горещата вода без помощ? Блед си като платно. Кръвното ти очевидно е паднало. Много е вероятно да изгубиш съзнание.

- О, за бога...

Сега вече той я погледна и с едно бързо движение свали ципа си. Горната част на панталона му се свлече от кръста, спирайки около бедрата му.

И разкривайки нещо...

...което беше възбудено.

Кор повдигна вежди.

- Можеш да престанеш да се взираш. Трудно ми е да повярвам, че гледката ти харесва.

Лейла се опита да извърне поглед. Наистина. Ала очите й сякаш имаха своя собствена воля.

- Толкова си голям - прошепна тя.

Кор потръпна. Сякаш това бе последното, което бе очаквал да я чуе да казва. А когато отново проговори, гласът му беше различен.

Умоляващ.

- Лейла... Избранице Лейла... трябва да си вървиш.

* * *

Застанал почти гол пред нея, Кор не бе в състояние да помръдне. И не само защото войнишкият му панталон се бе смъкнал около коленете му, превръщайки се в окови от плат.

Зелените очи на Лейла бяха невъзможно големи, когато се спуснаха към мъжествеността му и се задържаха там.

Възможно ли бе тази вечер да излезе още повече от релсите, зачуди се той.

Я, чакай... може би не трябваше да дава идеи на Съдбата.

Междувременно пенисът му определено се радваше на вниманието. Проклетото нещо помръдна, сякаш й предлагаше да го улови и да се сприятели с него.

Той го закри с две ръце, притискайки го към долната част на корема си.

- Лейла.

Вместо да постъпи разумно и да се отдръпне от него, обзета от ужас и отвращение, тя се наведе и улови колана на панталона му. Преди Кор да успее да я отблъсне, панталонът се свлече около глезените му.

- Ела, нека те пъхнем под душа.

Не му остави възможност да възрази и секунда по-късно израненото му тяло вече се намираше под топлата струя, от чийто допир болящи кости и зарастващи белези едновременно изкрещяха и въздъхнаха. Лейла дръпна завесата, давайки му уединението, което искаше, само дето по звука, долетял откъм тоалетната чиния, Кор се досети, че бе затворила капака и се бе настанила върху него, вместо да излезе.

Нямаше причина да не се заеме с шампоана и сапуна и той се опита да го направи възможно най-бързо. За съжаление, раната от куршума, който бе минал на косъм от белия му дроб, пареше така, сякаш го бяха залели с киселина. А сапунът изобщо не помогна.

Другата причина да бърза бе, че прекрасно си даваше сметка и за голотата, и за възбудата си. Колкото по-експедитивен беше, толкова по-скоро можеше да се облече. Ала какво? Та той нямаше чисти дрехи.

Затвори очи с чувство на поражение и изплакна пяната от косата си, отмятайки глава назад. Което беше грешка. Струята обля пениса му и дявол да го вземе, ако усещането не беше като от ръце, нейните ръце. Или може би устата й...

Освобождаването не беше неочаквано. Беше обаче нежелано. Докато ерекцията му ставаше неудържима и оргазмът го връхлиташе, той стисна зъби...

- Не е нужно да го криеш - разнесе се дрезгавият й глас. -Виждам сянката ти.

- Ами тогава извърни поглед - простена той с хълбоци, разтърсвани от силата на еякулацията му.

- Не мога.

Кор се облегна безсилно на стената, знаейки, че бе изгубил всякакво надмощие, с каквото си бе въобразявал, че разполага. Тя се бе досетила каква е ужасната истина за него. Знаеше, че целите му са се променили. И очевидно нямаше никакво намерение да продължи връзката между тях при условия, които да им позволят да запазят поне малко достойнство и чест.

Но поне не знаеше, че всичко бе заради нея. Че животът му, колкото и да бе жалък, сега се въртеше единствено около нея. Излезеше ли наяве, това щеше да бъде неговият край.

Завъртя кранчето на душа, твърдо решен да сложи край на всичко това и да я отпрати да си върви, за да може да издигне защитните прегради около себе си. Тъкмо когато се канеше да смъкне завесата и да я увие около себе си, дебела хавлия бе подхвърлена над корниза.

- За благоприличието ти - каза тя.

Надсмиваше ли му се?

Без да си дава труда да се подсуши, Кор покри долната част на тялото си и дръпна завесата настрани. Избраницата наистина седеше на тоалетната чиния, а дебелият й пуловер скриваше очертанията на тялото й, променено от бременността.

Без да каже нито дума, тя отново вдигна ръкава си нагоре и протегна ръка. В очите й се четеше предизвикателство.

- Добре де - сопна се той, сърдит на себе си. На нея. На тази нова територия, в която бяха навлезли.

Коленичи (защото тя имаше право - наистина ужасно му се виеше свят) и допря зъби до плътта й.

Умиращ от глад. Умиращ от глад за нея.

И все пак проби кожата й възможно най-нежно.

При първата глътка простена, а тялото му се олюля и се блъсна в шкафа под умивалника. Кръвта й беше тъмно вино, което още повече усили жаждата му, вместо да я утоли, докато се разливаше в сухото му гърло, а между краката пенисът му отново се надигна. Еякулираше в хавлията, насладата пулсираше във вените, в костите, в плътта му...

Моя.

От дълбините на съществото му поривът да я има се надигна толкова яростно, че той понечи да му се поддаде, тялото му бе на ръба от това, да скочи и да я издърпа на пода, така че да легне отгоре й и...

Бременна или не, той щеше да прави секс с нея и да я бележи отвътре...

Кор прекъсна контакта им и се дръпна рязко, подпирайки се на шкафа, а студеният порцелан на умивалника зад него се впи в раменете му, когато той се вкамени, мъчейки се да се овладее.

- Какво не е наред...

- Върви! - изкрещя той.

Сексуалният звяр в него бе надигнал глава, готов да я има. Съчетан с жаждата за кръв, той знаеше, че не може да овладее двата инстинкта. Като нищо щеше да разкъса китката й със зъбите си, докато я чука до премаляване.

- Кор, та ти взе съвсем малко...

Стиснал зъби, той затвори очи и процеди:

- Махай се от тук! Ако искаш малкото ти да живее, върви си! Ще те нападна! Махай се!

Това вече привлече вниманието й.

А най-вероятно и това, че той все още свършваше върху себе си, а мускулите на краката му трепереха от усилието да не й се нахвърли.

- Върви!

Миг по-късно тя вече бе излязла от банята, секунда след това и от къщурката. Толкова бързаше, че остави и двете врати отворени, така че Кор видя как фаровете на колата й светнаха и описаха кръг върху проскубаната морава отпред и се отдалечиха по алеята.

Едва когато вече не виждаше задните й фарове, нито чуваше скърцането на гумите й, Кор си позволи да поохлаби напрежението в тялото си. Улови пениса си и задвижи ръка по дължината му, представяйки си очите й върху себе си, чувайки отново странния тон, с който бе заявила, че е голям.

Изобщо нямаше желание да мастурбира. Ала онова, което наистина не искаше, бе разумът му да го напусне напълно дотам, че да тръгне след нея в нощта и да я спре на някое несигурно място, за да направи с нея онова, което не искаше да направи.

Не, по този начин щеше да си остане тук.

О, господи... как само го беше погледнала, помисли си, докато го заливаше нов оргазъм.

44

- КАЗА, ЧЕ ИМАМ НУЖДА ОТ ДЕБЕЛО ЯКЕ.

На следващата вечер, докато над имението се спускаше мрак, а капаците на прозорците се вдигаха за през нощта, Селена местеше поглед между двете палта, които Фриц й предлагаше. Едното беше червено, другото - черно; и двете бяха вълнени и сравнително дълги.

- О, съжалявам, господарке. - Икономът отново се обърна към дрешника в стаичката до гаража. - Какво ще кажете за някое от тези?

Този път й предложи избор между пухкаво късо яке, което сякаш бе направено от кръгли хлебчета, и друго, много по-дълго. И двете бяха черни и имаха етикет, на който пишеше „Патагония“.

- Нощта е сравнително мека - изтъкна Фриц. - Може би по-късото от двете?

- Да, смятам, че си прав.

Тя го облече и се удиви колко бе леко. След като вдигна ципа, пъхна ръце в джобовете.

- Фантастично.

Икономът грейна.

- Удоволствието е мое. Ръкавици?

- Мисля, че просто ще си държа ръцете тук вътре.

- Както решите, господарке.

Докато се връщаше в кухнята, Селена почти подскачаше от щастие. Трез бе отказал да издаде каквото и да било за мястото, където отиваха, и неизвестността бе като дъхаво вино, от което главата й олекваше, а тялото й сякаш се носеше над земята.

Пред вратата, отвеждаща в трапезарията, тя се поколеба. Звуците и миризмите на Първото хранене бяха силни и дружелюбни, гласове, които познаваше добре, и ухания, от които стомахът й се обаждаше. Въпреки това тя се обърна и излезе през другата врата на кухнята, онази, която излизаше край голямото стълбище.

Всички бяха толкова мили предишната вечер, жените я бяха обсипали с такова невероятно внимание и подкрепа. Не искаше да ги притеснява отново, не искаше и допълнително внимание.

Чувстваше се мъничко уморена и й се щеше да запази цялата си сила за срещата.

Когато пристъпи във фоайето, завари Трез и Мани, застанали от другата страна на мозайката с ябълковото дърво. Доближили глави, те имаха много сериозен вид и разговаряха съсредоточено.

Сърцето на Селена спря. Дали лекарят не настояваше тя да си остане вкъщи? Или щеше да я накара първо да мине през клиниката?

Хвърли поглед назад и се поколеба дали да не избяга. Нямаше обаче да отиде в подземния тунел...

- Трябва да се грижиш за нея - предупреди Мани.

- Ще го направя. Кълна се в живота на брат си.

О... да му се не види...

Мани извади нещо от джоба си. Нещо като ключ. Разлюля го пред лицето на Трез и каза:

- Никога досега не я е карал някой друг.

- Тогава защо ми я даваш?

- Защото трябва да се появиш със стил. Щом ще водиш жена си навън, не трябва да го правиш с някакво си беемве.

- Ти си истински сноб, когато става въпрос за коли.

Селена сбърчи вежди. Кола? Говореха за...

Трез се обърна рязко, сякаш доловил миризмата й, и в мига, в който я видя, по лицето му се разля усмивка.

- Здравей, кралице моя, готова ли си?

Селена прекоси огромното помещение, усмихвайки се в отговор. Отново си беше пуснала косата, защото от начина, по който Трез я съзерцаваше, милваше, играеше си с нея, знаеше че я предпочита по този начин. Пък и на нея самата започваше да й харесва да я носи така.

От строгия кок, който се очакваше от Избраниците, обикновено получаваше отвратително главоболие след един-два часа.

- Готова съм, и още как!

Мани стисна ръката на Трез и прошепна:

- Можеш да разчиташ на нас.

- Благодаря, мой човек.

А после лекарят й намигна и се отправи към трапезарията и всички, които се бяха събрали в нея.

- Какво искаше да каже с това? - попита Селена, докато Трез й отваряше вратата към вестибюла. - Че можеш да разчиташ на тях?

- Нищо.

Трез се пресегна и отвори входната врата. Начаса студената нощ нахлу през нея, погъделичка Селена по носа и накара бузите й да пламнат.

- Твърде много? - попита Трез.

- Какво?

- Твърде студено? Трепериш.

- Прекрасно е.

- Радвам се. Искам да сваля гюрука.

Паркирана пред каменните стъпала, стоеше опасна на вид черна кола с черни гуми и някаква опашка отзад.

- Прескъпа Скрайб Върджин, какво е това?

- Порше 911 Турбо.

- О... Господи.

Селена се приближи до колата и като извади ръка от джоба си, прокара връхчетата на пръстите си отстрани. Гладка, лъскава, леденостудена.

- Но тя си има гюрук.

- Той умее някои номера.

Трез отвори вратата и я настани на мястото до шофьора.

- Най-новото сладурче на Мани. Взе си го преди една седмица, същият модел като предишната е, но интериорът бил различен. Поне той така твърди.

Вътре миришеше на кожа, човешки парфюм и уханието на Пейн.

Трез се настани зад волана и затвори вратата. Когато завъртя ключа, се разнесе силен рев и през вътрешността на автомобила пробяга вибрация.

- Виж само. - Трез натисна едно копче. - Погледни нагоре.

Като с магическа пръчка, всичко над главите им се откачи и се отдръпна, сгъвайки се грижливо в някакво отделение отзад.

- Предположих, че ще искаш да виждаш звездите. - Трез се усмихна и запали отоплението. - Отзад има стъкло, така че няма защо да се тревожим, че ще ни духа в гърба.

Селена се облегна назад и видя... кадифените небеса, пълни с безброй проблясващи светлинки.

От гърдите й се откъсна щастливо възклицание и тя го прегърна, претегляйки го за целувка.

- Това е невероятно!

Трез се разсмя.

- Не мога да повярвам, че за първи път виждаш кабриолет.

- Никога не пътувам с кола. Освен когато съм с теб.

- Е, сложи си колана. Това сладурче ей сега ще полети.

Той натисна педала на газта така, че колата се стрелна напред като кон на хиподрум, а Селена погледна към звездите над тях и се усмихна толкова широко, че бузите я заболяха. Дори и със защитната пелена от мис, Трез се движеше невероятно бързо, летеше по склона на планината, докато не стигнаха пътя в подножието й, и той зави наляво.

- Къде отиваме? - попита Селена, когато той отново натисна педала на газта и тя хлътна в седалката, а двигателят изрева оглушително.

- Ще видиш. - Той я погледна. - Нали не ти е студено?

- Съвършено е!

Беше шумно и ободряващо, студен въздух се въртеше около главата й, топли струи галеха краката й, а колата ревеше и гълташе завоите на пътя. Преди да разбере какво става, сърцето й биеше учестено, стомахът й подскачаше, а във вените й сякаш течеше октан.

- Надявам се, че ни чака дълго пътуване! - провикна се тя.

- Какво?

- Нищо!

Изгуби представа за изминалите минути и километри, ала постепенно забеляза, че из горите наоколо бяха започнали да се появяват човешки селища. Много скоро изникнаха магазини, цели квартали, парк, жилищни блокове.

- Къде сме? - попита Селена, когато Трез спря на един червен светофар.

- В предградията на Колдуел.

- Пак ли ще ходим в центъра?

- Не. - Той й се усмихна. - Но почти стигнахме.

Малка, ниска кола с цвят на банан спря до тях и Селена усети, че шофьорът й поглежда към тях. От вътрешността на другия автомобил долиташе музика, двигателят му изрева.

- Да няма някакъв спазъм на крака? - попита тя.

- Не, спазмът е малко по-нагоре - измърмори Трез.

Когато светлината пред тях стана зелена, малката кола изхвръкна напред, така че гумите й изсвириха, оставяйки след себе си гадна миризма на изгорено.

- Какво беше това? - почуди се Селена.

- Само почакай.

И наистина, само след миг от един паркинг изскочи автомобил с бели и сини светлини и се понесе след колата. Не тяхната.

Трез поклати глава.

- Онова малко лайно би трябвало да знае, че никога не се правят подобни изпълнения на тази улица. Особено пък с такава кола. - Пресегна се и стисна ръката й. - Готова ли си?

- О, да. - Селена се огледа наоколо и не видя нищо друго, освен едноетажни бизнес сгради, свързани от общ покрив и паркинг. - Стигнахме ли?

- Почти.

Всъщност продължиха да карат още известно време, подминавайки друга група магазини, малка горичка и неголямо възвишение, последвано от...

Паркинги. Празни паркинги с размерите на поляните в Светилището. Само че когато Селена погледна от другата страна на колата...

- Какво... е това?

- Добре дошла в „Сторитаун“.

Селена се приведе напред. В далечния край на най-големия паркинг имаше осветени табели, толкова високи и големи, че погледът не можеше да ги обхване. Ала още по-слисващо бе онова, което се намираше отвъд тях. Огромни механизми се издигаха високо в небето; грейнали в цветовете на дъгата, те преливаха от светлини и се въртяха, сякаш бяха играчки за великани.

Трез качи колата на Мани върху изобилието от асфалт и се понесе с рев към една врата в оградата, вляво от нещо, което приличаше на място за регистрация. Спря пред страничния вход, но не бяха чакали повече от секунда, когато човек в тъмносиня униформа задейства някакъв механизъм и им направи знак да влязат.

- Здравейте, господин Латимър.

Трез му протегна ръка.

- Казвай ми Трез.

- Аз съм Тед. - Двамата се здрависаха и мъжът кимна на Селена. - Тази вечер ще се погрижим много добре за вас. Минете оттук.

- Благодаря, мой човек.

- За нищо.

Докато Трез натискаше педала на газта, Селена занемя при вида на всички онези неонови светлини.

- Какво е това място? То е... магическо.

- И цялото е на наше разположение. Тук няма никого друг, само ти и аз.

- Как е... възможно?

- Едно от момчетата от охраната ми е брат на шефа на охраната на това място. Разговаряха със собствениците и те се съгласиха да ми направят малка услуга.

Когато стигнаха до втори пазач, Трез спря и угаси двигателя.

- Хареса ти онова лудо препускане с колата предишната нощ, нали?

- О, да... толкова много.

Трез се наведе и я целуна.

- Само почакай да се спуснеш надолу с главата, кралице моя.

* * *

В една охранителна кула, високо в средата на лунапарка, Ай Ем видя как Трез спира поршето пред втория пункт на охраната.

- Искаш ли бинокъл?

Той погледна през рамо към Големия Роб.

- Няма нужда.

Пазачът от „сЕнКи“ подсвирна, когато отново доближи бинокъла до очите си.

- Трябва да имаш страхотно зрение, щом виждаш толкова надалеч.

Ай Ем сви рамене и отпи нова глътка от термочашата си. Кафето в нея беше силно и достатъчно горещо, за да изгори езика му. Точно както го харесваше.

Брат му не просто го събуди, а направо го извади от кома тази сутрин, когато се появи в стаята му около десет часа, за да му сервира блестящата си идея. Планът беше повече от шантав, разбира се. Кой, за бога, наемаше цял парк за три часа? Особено когато шибаното място беше затворено за през зимата едва преди седмица.

Трез, ето кой.

И Ай Ем му беше помогнал.

Да направят всичко това за Селена, бе струвало огромно количество пари и няколко откровени телефонни разговора, които никак не бяха лесни, ала благодарение на Големия Роб и неговия брат Джим, наричан още Джимбо, както и съпругата на собственика, чийто баща бе починал от рак това лято, те се бяха справили: наложило се бе да повикат част от персонала, излязъл в отпуск за зимата; машини, които вече бяха зазимени, бяха събудени за живот; дори сергиите работеха - благодарение на сервитьорките от „Сал“.

Щастието върху лицето на Селена и гордостта върху това на Трез - които се виждаха дори от тук - си заслужаваха усилията.

Освен това тази вечер беше невъзможно да изпитва презрение към човеците.

За бога, собствениците нямаше да задържат нито долар от парите, които щяха да им останат, след като платяха на персонала. Щяха да дарят всичко на Американското онкологично дружество.

Понякога хората наистина знаеха как да се сплотят, за да помогнат на някого.

-- Е, коя е тя? - попита Големия Роб. - Искам да кажа, чух, че той си имал приятелка, но не знаех, че тя е... е, нали се сещаш, болна. Отдавна ли са заедно?

- Достатъчно дълго.

Възцари се плътна тишина.

- Няма да се върне на работа, нали?

- Не и още известно време.

- Ще ни продадете ли?

- Не знам. Още не сме стигнали дотам.

Което беше вярно по толкова много причини.

Ай Ем отново си погледна часовника. Осем и половина. Точно навреме, с тръгване, определено за единайсет и половина. Лъскавата подвижна операционна на Мани беше в центъра на Колдуел - положението в района продължаваше да е прекалено напечено след снощните изпълнения, за да се опитат да си я вземат, но бяха намерили друго решение. Мани все още притежаваше старата си линейка и тя бе паркирана наблизо - управлението на парка на драго сърце я бе допуснало на територията си.

- Разбирам защо не е казал нищо - измърмори Големия Роб и свали бинокъла. - А тя е направо... неземно красива.

- Освен това е прекрасна жена.

- Знае ли какво... ами с какво се занимава той? Искам да кажа, такава изискана дама...

- Честно казано, според мен това е последното, което я интересува точно сега.

- О, да. Със сигурност. Абсолютно.

Ай Ем го погледна.

- Не се притеснявай, аз ще поема оттук. Можеш да се връщаш в клуба.

Големия Роб кимна.

- Наистина трябва да вървя.

Въпреки това се поколеба и Ай Ем протегна ръка.

- Що се отнася до плановете за бизнеса, ще се погрижим за всички, обещавам ти. Каквото и да се случи.

Големия Роб стисна ръката му.

- Благодаря, мой човек. Но трябва да ти кажа, че страшно ни харесва да работим за вас. Освен това не съм сигурен, че Мълчаливия Том би издържал още едно интервю за работа. Онова, когато се кандидатира при Трез, замалко не го уби.

- Да, мисля, че откакто го познавам, не е казал повече от дванайсет думи. Шофирай внимателно.

- Благодаря. Обади ми се, ако имаш нужда от нещо.

Големия Роб остави бинокъла на бюрото и поспря за миг, загледан в Трез и Селена, които тъкмо се разхождаха между блъскащите се колички и въртележката с чаени чаши. След това поклати глава и се отправи към изхода, затваряйки вратат а след себе си.

Ай Ем отново погледна часовника си.

Три часа.

А после какво? Какво щеше да стане с майкен.

Ами ако Трез и Селена имаха нужда от него, а той бе навън, за да се срещне с онази жена?

Исусе, след цял живот, прекаран във въздържание, направо не можеше да повярва, че се бе уговорил да остане насаме с някого от другия пол. И то не за да си приказват.

Не, определено не беше в настроение за приказки.

Разтърка очи и си я представи, обвита в онези бледосини одежди, при което желанието да се отърве от всички онези пластове, които я скриваха, стана почти обсебващо. Мамка му, ако не беше толкова изтощен, сигурно щеше да прекара целия ден, взирайки се в тавана, мислейки си какво ще й направи. Вместо това бе потънал в безпаметен сън с ерекция и се беше събудил с нова. И не беше направил нищо по въпроса. Ако беше мастурбирал, всичко щеше да му се стори прекадено истинско.

По някаква причина не бе казал нито дума на брат си за това, че бе отишъл в Територията, нито за жената, която бе срещнал, нито за срещата, която си беше уговорил.

В сравнение с онова, пред което бе изправен Трез, неговото беше нищо работа. Пък и във всичко това имаше усещане за недействителност, което, с учудване бе установил Ай Ем, му се искаше да остави недокоснато.

Може би защото така нещата не бяха толкова плашещи?

Пък и беше почти сигурен, че няма да отиде. Как би могъл да остави...

Не, нямаше да отиде. За първи път в живота си Ай Ем не беше сигурен, че може да си има доверие да не се превърне в животно с горката жена. Пък и тя вероятно беше размислила. Да се срещне с непознат мъж насред нищото? Би трябвало да е луда, за да го направи. Особено при положение, че би трябвало да се досеща какво иска той.

Не, каза си Ай Ем. Никой от тях нямаше да отиде в онази хижа в полунощ. И така бе най-добре за всички.

Наистина.

Абсолютно.

45

- МЪРТЪВ Е! О, СЪДБИ, ОТИДЕ СИ... ЩЕ ПРЕСТАНЕШ ЛИ?!

Не, помисли си Кор. Нямаше.

И той продължи да забива ножа си, а черната кръв на лесъра обливаше лицето, гърдите, ръката му. Черна кръв се стичаше по студения асфалт. Черна кръв влизаше в очите му. А той все така не спираше, пронизвайки тялото навсякъде, но не и в празния гръден кош, докато Зайфър му крещеше, дърпаше го, ругаеше.

Напразно. Излязъл извън контрол, той бе звяр, отскубнал се от каишката си, мозъкът му се рееше над физическото тяло и го тласкаше да убива, да убива, да убива...

Най-сетне мощно дръпване го откъсна от жертвата му, откопчи го от обезобразения, плувнал в лепкава черна кръв труп.

Кор изобщо не беше съгласен с тази насилствена промяна на местоположението му. Завъртя се рязко, замахвайки с кама, която се размина на сантиметри от гърлото на Зайфър. Войникът отскочи назад и извади оръжието си, готов за битка.

Разкъсван надве от порива да се хвърли напред и да отстъпи, Кор пъхтеше и дъхът му излизаше на облаци от устата му. Беше изскочил от изоставената фермерска къща сам, поемайки към бойното поле полугол и напълно обезумял.

И го беше направил за доброто на своите войници.

- Какво ти става? - попита Зайфър. - Какво те измъчва?

Кор оголи зъби.

- Остави ме на мира.

- За да си намериш смъртта ли?

- Остави ме!

Ехото от вика му отекна по протежение на цялата уличка, рикоширайки между тухлените стени, преди да се издигне в мрака като ято прилепи, излетели от пещера.

Лицето на Зайфър беше разкривено от ярост.

- Те са въоръжени, забрави ли? Или миналата нощ за теб е просто смътен спомен?

- Открай време имат оръжия!

- Не като тези!

Кор сведе поглед към убиеца в краката си. Дори и почти разчленен, той все още се движеше, ръцете му се мъчеха да сграбчат въздуха като на забавен кадър, краката му потръпваха в яхния от вътрешности и черна кръв.

Кор се озъби, а после нададе вик и го прониза в гърдите, изпращайки го в нищото. Лумналата светлина беше толкова ярка, че го заслепи. Ретините му обаче бързо се съвзеха и само след няколко примигвания зрението му се проясни.

Нуждаеше се от още. Трябваше да открие още лесъри... както и нещо друго.

- Намери ми курва - кресна той.

Зайфър се сепна.

- Какво?

- Чу ме. Намери ми курва и я доведи в къщурката.

- Жена или вампир?

- Няма значение. Само се погрижи да й се плати достатъчно, за да е съгласна.

Очакваше въпроси, ала такива не последваха. Зайфър просто кимна.

- Както желаеш.

Кор си тръгна, готов да ловува, да се бие, да убива. Преди да се отдалечи тичешком, той хвърли свиреп поглед през рамо.

- Руса. Искам да е руса. И да има дълга коса.

- Знам на кого да се обадя.

Кор кимна и се втурна по уличката, а тежките му ботуши думкаха по паважа. Подуши вятъра и мозъкът му се зае да пресее миризмите на изгорели газове и евтини ресторанти, некъпани бездомни хора и гниеща риба в реката.

Яростта, която изпитваше към себе си, изостряше всичките му сетива.

- Хей, човече, искаш ли да пробваш?

Кор се закова на място и се обърна, разбрал от миризмата, която вятърът носеше към него, че в сенките не стои човек.

Врагът, когото търсеше, го бе открил сам и все още не подозираше с кого си има работа.

- Да - отвърна той. - Бих желал да пробвам.

- Шибан чужденец - промърмори лесърът. - Какво искаш?

- Какво имаш?

- Само качествена стока. Най-чист колумбийски хероин, не онзи мексикански катран...

Кор не го остави да довърши рекламата на стоката си. Хвърли се рязко напред, камата му описа дъга във въздуха и посече убиеца през лицето, на нивото на очите. Начаса неживият вдигна ръце и се преви надве, виейки от болка, а Кор се възползва и като замахна с десния си крак, изрита черепа му като футболна топка, запращайки го във въздуха.

След това скочи и се приземи върху него, преобръщайки го под себе си и улавяйки двете му ръце в шепата си. Вонята - прокиснало мляко и задушаваща пот - задейства инстинкта му да убива.

Яростта, която не бе в състояние да сдържа, откакто Лейла си бе отишла, отново изригна. Прибра камата си, сви ръка в юмрук и го стовари в бледото лице на лесъра, отново и отново, докато то не стана на каша, костите хлътнаха, челюстта се откачи. С всяко поемане на въздух вдигаше ръка в нов замах; с всяко издишване я стоварваше върху жертвата си, равномерният ритъм на дишането му ръководеше ударите.

Зайфър щеше да стори добре да побърза.

Кръвта на врага не бе достатъчна, трябваше му и чукане, за да го изтръгне от това настроение.

* * *

Приседнала на ръба на леглото, Лейла държеше телефона си с разтреперани ръце. Вече бе прочела съобщението, което бе получила, и то повече от веднъж. Всъщност препрочиташе думите, откакто вибрирането на телефона върху нощното й шкафче я бе събудило по залез-слънце.

Недей да идваш да ме виждаш повече. Никога вече няма да бъда в къщурката, нито в имението, нито ще се съглася да бъда в твоето присъствие. Не проявявам интерес към нищо, което би могла да ми предложиш.

Трябва да го беше издиктувал на айфона си. Досега никога не й бе пращал съобщения и Лейла открай време подозираше, че не може нито да чете, нито да пише.

От всички начини, по които си бе представяла, че връзката им би могла да свърши, от всички причини, които бе виждала да ги разделят, никога не бе очаквала нещо такова. Не и защото тя го бе съблякла, принуждавайки го да се нахрани от нея.

- ...ехо?

Лейла подскочи, при което телефонът изхвърча от ръцете й и тупна върху мекия килим. Куин се наведе да го вдигне и обзета от паника, тя скочи от леглото, за да го изпревари. Или поне се опита да скочи.

С корем като нейния й беше трудно да стигне бързо където и да било и дъхът й секна, когато тънките пръсти на Куин вдигнаха телефона й.

- Добре ли си? - попита той. - Изглеждаш бледа.

Не го поглеждай. Не поглеждай към екрана...

- Господи, плачеш ли?

- Не. - Селена протегна ръка. - Не плача.

Дай ми телефона, дай ми...

Куин се приближи до нея и повдигна лекичко брадичката й.

- Какво става?

Докато палецът му се плъзваше по бузата й, той остави шибания телефон на мястото му върху нощното шкафче. С екрана надолу.

- Почуках, но никой не ми отговори - обясни. - Притесних се.

Лейла потрепери и затвори очи; нервите й все още вибрираха от това, че се бе разминала на косъм.

- Просто четях нещо тъжно онлайн. Май съм по-емоционална, отколкото предполагах.

Куин приседна до нея.

- Много гадости се струпаха през последните няколко дни...

Преди да осъзнае какво прави, Лейла избухна в сълзи, отпуснала глава върху яките му гърди.

Силните му ръце я прегърнаха и той я задържа нежно, оставяйки я да се наплаче... и мисълта, че според него тя плаче само защото беше бременна с близнаци и хормоните й бушуваха, я накара да заплаче още по-силно.

Лейла плачеше за дългите месеци, изпълнени с лъжи и измама; за всички пътувания до онази поляна; за това, че тайно се бе измъквала от къщата; за това, че бе използвала колата, която Куин й беше купил, за да го прави.

А най-вече, и това бе по-ужасно от всичко, плачеше заради чувството на загуба така голяма, сякаш някой бе умрял пред очите й, а тя с нищо не бе могла да му помогне.

Образи с Кор връхлитаха ума й - опитите му да си придаде по-хубав вид и винаги да бъде чист, дори когато идваше направо от битка... начинът, по който изглеждаше под онзи душ, силует на фона на завесата, докато оргазмът разтърсваше тялото му... чувството на поражение, с което бе навел глава, докато се взираше в огъня, сякаш някаква жизненоважна част от него бе оголена и изцеждаше кръвта му, отслабваше го, променяше го.

Опита се да си каже, че така е най-добре. Никакъв двойствен живот повече. Никакво притворство. Никакво криене на телефона, нито страх, че са я разкрили.

Никакъв Кор...

- Ще се обадя на доктор Джейн - разтревожено каза Куин и посегна към стационарния телефон.

- Какво? Не, аз съм...

- Колко лоша е болката в гърдите?

- Какво? - попита Лейла, подсмърчайки. - За какво...

Той посочи гърдите й и когато погледна надолу, Лейла видя, че се бе вкопчила в предницата на нощницата си, стиснала меката материя в юмрук.

Там беше източникът на сълзите й, помисли си. Те идваха от сърцето й.

- Честна дума - прошепна тя. - Добре съм. Просто имах нужда да си поплача... толкова съжалявам.

Куин се поколеба с ръка над слушалката, но дори когато най-сетне я отдръпна, Лейла разбра, че не й е повярвал.

- Мисля, че трябва да хапна нещо - каза тя.

В това нямаше и зрънце истина, ала Куин начаса се зае -обади се на Фриц, вместо на лекарите, и поръча цял куп храна.

От тревогата му за нея и грижовността му Лейла отново се разплака.

Прескъпа Скрайб Върджин... тя беше в траур, нали така?

46

- И ТАКА, КАЧВАМЕ СЕ ЕТО ТУК.

Селена улови ръката, която Трез й подаде, и прекрачи над ръба на първото вагонче. Заедно с още пет като него, то беше разположено върху релси и имаше две седалки една до друга, с преграда, която се вдигаше над плиткия капак. След като Трез се присъедини към нея, служител в униформа им кимна от контролното табло в другия край на платформата.

- Натам ли отива? - попита Селена и посочи едно възвишение. - Ще го изкачим ли?

Трез трябваше да се прокашля. Два пъти.

- Ъ, да. Ще го изкачим.

- Господи,толкова е високо!

- Аз, ъъъ, аха. Високо е.

Тя се обърна да го погледне, докато преградата се спускаше пред тях.

- Трез, сериозно, ако ти е лошо...

Последва друсване и ето че те се понесоха напред, а колелата затракаха, докато се въртяха все по-бързо и по-бързо.

- На теб обаче страшно ще ти хареса - каза той и я целуна. -Няма да е зле да се хванеш.

Започнаха да се изкачват... почти вертикално, от което гърбът на Селена се притисна в меката седалка, докато ръцете й стискаха здраво металната пречка. За миг й се прииска да беше взела ръкавиците, които Фриц й беше предложил, но после напълно забрави всякакъв дискомфорт.

Все по-нависоко и по-нависоко... невъзможно високо.

Изви глава настрани и се усмихна широко.

- Господи, толкова сме високо!

А все още бяха едва на половината разстояние до върха. Тракането на колелата се усили, друсането - също, докато на Селена не й се стори, че някой натиска раменете й. Вятърът се усили и стана по-студен, косата й се развяваше, якето й се бореше да задържи топлината на тялото й.

- Гледката е невероятна - ахна тя.

Не беше толкова високо, колкото предишната вечер, ала без нищо, което да я разделя от простора под нея, никакво стъкло, което да я изолира от пропадането, нищо освен релсите пред тях и увеличаващото се разстояние до земята, тя имаше чувството, че лети.

А светлините на лунапарка бяха вълшебни. Многоцветни и искрящи, те бяха навсякъде под нея, бележеха очертанията на различните атракции, отразяваха се в огледалата и в червените, жълтите и сините покриви на сергиите.

- Сякаш всичко е обърнато с главата надолу и звездите са тук, на земята!

- Аха. Ъъъ... да. Предполагам, че сме на върха... ъ, да, леле. Аха.

Изведнъж застанаха водоравно и всичко притихна, с изключение на вятъра, от който ушите й заглъхваха; движението им стана гладко и меко, докато правеха обикновен завой.

Бърз поглед към нейния мъж и Селена видя, че въпреки тъмната си кожа той беше пребледнял.

Тя пусна едната си ръка и я сложи върху неговата.

- Трез, защо след това не останем на земята, а?

- А, не, всичко е наред... добре съм, нищо ми няма.

Аха. Как ли пък не. Толкова силно стискаше челюсти, че тя се боеше за кътниците му, а вратът му над яката на черното кожено яке бе скован. Всъщност единствената част от тялото му, която се движеше, бе дясното му коляно. То подскачаше нагоре-надолу, нагоре-надолу, нагоренадолу, нагоренадолуна-горенадолунагоренадолу...

- Започва се - измърмори той, сякаш се стягаше, за да посрещне юмрук.

Селена обърна глава тъкмо навреме, за да види... абсолютно нищо пред тях. Единствено въздух, сякаш релсите се бяха изпарили.

- Къде се...

Само след миг те се понесоха е главоломна скорост, безтегловни и полетели с главата напред надолу, надолу, надолу.

Селена се разсмя като луда и вдигна ръце във въздуха.

- Даааа!

Така бързо, а вятърът развяваше косата й, блъскаше се в лицето й, приковаваше я към седалката; а после - рязък завой надясно, рязък завой наляво, ново изкачване нагоре, при което колелата отново затракаха, а след това...

- О, господи! - извика Трез.

Нагоре и наопаки, така че светът се наклони и се обърна с главата надолу, преди отново да застане на мястото си. А после още един лупинг, и още един, който ги понесе настрани.

Беше като връщането у дома вчера, само че още по-зашеметяващо, безразсъдно и прекрасно.

- Мога да го правя до безкрай! - провикна се Селена, докато наближаваха поредната порция от завои и лупинги. - До безкрай!

- О, господи, не отново!

* * *

Четири пъти.

Един след друг.

По настояване на Трез.

Когато малката им количка на ужасите за пореден път се върна на платформата, той беше готов да продължи с мъчението.

Селена беше на върха на щастието и заради това си струваха... дори и онези лупинги в средата на релсите. От които вътрешностите му ставаха на каша.

- Да го направим още веднъж - предложи той, въпреки че в момента можеха да отлепят ръцете му от дръжката само с хирургическа намеса.

- Не, мисля, че беше достатъчно.

- Майтапиш ли се? Страхотно е...

- Приключихме - каза Селена на служителя.

- Снимките ви са готови - каза мъжът, докато натискаше някакъв лост, при което скритият двигател постепенно затихна. - Тъкмо ги разпечатвам.

Добре, време беше да стане. Аха.

- Трез?

Той откопчи пръсти от пречката и загледа как металният му спасител се вдига и се връща на мястото си над главите им.

- Аха. Идвам. Ей сега. Ето ме.

Селена се изправи и той беше готов да я последва навън и да я придружи до служителя. Да вземе снимките, които дори не знаеше, че им бяха направили.

Вместо това остана да си седи там и да диша, плитко и учестено. Хайде де, не ставай женчо. Заповяда си да се изправи и установи, че краката му се бяха схванали от средата на бедрата надолу, ала въпреки че се олюля, успя да излезе от количката и да стъпи на платформата, без да се изложи напълно.

Макар това, че Селена трябваше да го подкрепи, да не говореше добре за вертикалността му.

- О, благодаря ви - чу я да казва на служителя, а после очите й се обърнаха към него. - Ела, нека отидем на онази пейка, за да разгледаме снимките.

И преди да разбере какво става, Трез вече седеше върху корава и студена пейка от ковано желязо и се взираше в снимки, на които Селена си изкарваше страхотно, а той изглеждаше така, сякаш някой беше стиснал топките му в менгеме. В същото време ръката й го милваше по гърба, описвайки бавни кръгове по коженото му яке.

- Заповядайте, госпожо.

- Много ви благодаря. - Тя му подаде нещо. - Защо не пийнеш малко?

Беше прекалено изцеден, за да й излезе с поредното „добре съм“, затова пое онова, което му подаваха, допря го до устните си и се подчини.

- О, това ми дойде добре - каза, когато най-сетне свали бутилката с безалкохолно.

- Джинджифилова лимонада. Научих за нея от доктор Джейн.

Десетина минути по-късно Трез вече бе в състояние да се съсредоточи както трябва върху онова, което уж разглеждаше.

- Толкова си красива - каза, докато се взираше в снимките им заедно.

- Не съм сигурна за това, но ще ти кажа едно: никога не съм преживявала нещо по-страхотно. Как се чувстваш?

Трез погали с палец лицето й на снимката.

- Толкова си жива. Погледни се, очите ти са невероятни.

Разгледа фотографиите една по една. Бяха ги снимали по време на второто издигане, когато почти изпадаш в безтегловност, а вятърът реве в ушите ти и не си съвсем сигурен, че нещата ще приключат добре, когато стигнеш до дъното.

Буквално усещаше тръпката, пулсираща в тялото на Селена, възбудата й, удоволствието, вибриращата сила на живота, която я превръщаше в същинска мълния от радост.

Докато той... Никога не се бе виждал да изглежда толкова блед, тъмната му кожа беше пребеляла като платно... което очевидно беше възможно.

Кой да предположи.

- Трябва да ги направим на календар - заяви той. - Или поне половината от тях.

- Сега изглеждаш много по-добре. Не така зелен. Беше по-зеленял.

- Бих го направил още милион пъти, ако поискаш.

Тя се приведе към него, обърна лицето му към своето и го целуна.

- Знаеш ли какво доказа току-що?

- Какво? Че дори истинските мъже понякога се нуждаят от пликче за повръщане?

- Не. - Тя отново го целуна. - Че е възможно да кажеш „обичам те“ без думи.

Гърдите му се издуха. Беше по-силно от него.

- Я виж ти. Кой да предположи, че съм такъв Казанова.

Довърши джинджифиловата лимонада, метна празната бутилка в кошчето на няколко крачки от там и прибра снимките във вътрешния джоб на якето си. След това се изправи и й предложи ръката си.

- Какво ще кажеш да хапнем нещо страшно нездравословно и страшно вкусно? Нещо преработено и пълно с химия. От онези неща, с които хората обикновено се тъпчат на подобни места, а когато се приберат вкъщи, гълтат лекарства за стомах.

- Звучи чудесно. - Тя го улови под ръка. - Нямам търпение да опитам това, което се предлага.

Трез помаха на служителя и се зачуди дали да не заеме една-две културистки пози, та отново да му подпечатат мъжкарската карта.

Сергиите с храна се намираха недалеч от там и докато заобикаляха скоростното влакче, Трез погледна високо, високо над тях, към металното скеле, което задържаше релсите във въздуха. Човече, добре, че не го беше видял от тук, преди да поеме нагоре. Колкото повече се замисляше за това, толкова повече го грозеше опасността отново да се гътне, пот избиваше по дланите и над горната му устна, ала, за щастие, вниманието му бе отвлечено от сергията за хотдог, отворена единствено за тях.

Приближи се до тезгяха, държейки Селена плътно до себе си, така че долавяше уханието й, смесващо се с миризмата на шампоана и сапуна, които бе използвала, преди да излязат от имението.

Човешка жена със закръглено тяло и приятна усмивка се приближи, оставяйки настрани списанието, което четеше.

- Какво мога да ви предложа?

- Господи, има толкова много неща - каза Селена.

Менюто, написано е жълти букви върху осветени червени панели, предлагаше цял куп неща, които със сигурност щяха да са страхотни на вкус и да вдигнат революция в корема ти, след като ги изядеш. Ала както беше казал Трез - нали затова имаше хапчета против киселини.

- Ти какво ще си вземеш? - попита го тя.

- Хотдог „Кони Айлънд“12 - обяви той. - И кока-кола с много лед.

- Имате го - отвърна продавачката. - Госпожице, вие избрахте ли си?

Селена се намръщи.

- Много ми се ще да си поръчам хамбургер. Но няма ли да направя грешка, ако не си взема хотдог?

- Можеш да опиташ от моя.

- Страхотно. Тогава искам хамбургер със сирене и пържени картофи.

- Готово. - Жената посочи към друга част от менюто. - Искате ли нещо върху картофките?

- Моля?

- Върху пържените картофи. Чили, сирене, люти чушки... Списъкът е ей там.

Докато Селена се заемаше с втория рунд от опции, Трез се възползва от възможността да съзерцава поразителния профил на своята кралица. Устните й бяха почти неустоими и колкото по-дълго ги гледаше, толкова повече остатъците от пренасищането с адреналин отпреди малко подклаждаха не инстинкта да побегне или да се бие, а чистата неподправена похот.

Принуден бе да намести пениса си с едно дискретно движение. Нямаше търпение да се приберат. Да свали дрехите й.

Очите му се спуснаха към гърдите й. Якето й следваше извивките, които той толкова обичаше...

- Трез?

- Ъ?

- Имаш ли пари? Аз не се сетих да взема човешки...

Той я прекъсна.

- За нищо няма да плащаш. - Извади портфейла си и се обърна към продавачката. - Колко дължа?

- Заведението черпи.

- Тогава нека оставя нещичко за теб.

- О, няма нужда. Знам защо...

Трез побърза да я прекъсне, като сложи една стотачка върху плота и я побутна към нея.

- Вземи я. Задето си толкова мила.

Очите на жената се разшириха.

- Сигурен ли сте?

- Напълно.

Първо, не искаше тя да продължи и да накара Селена да се почувства като някаква благотворителна кауза. И второ, жената бе дошла в студена нощ като тази за няколко часа работа. За нейната раса се задаваха празници. Малко кеш със сигурност нямаше да й навреди.

- Леле. Благодаря.

Докато жената приготвяше храната им, Трез почувства изпълнения с уважение поглед на Селена и отново се наду като пуяк.

На това му се казваше да ти подпечатат мъжкарската карта. Докато тя го гледаше по този начин, не му трябваше да се пъчи като Арнолд - чувстваше се огромен като планина.

Няколко минути по-късно двамата се отправиха към маса за пикник, боядисана в яркосин цвят, и се настаниха един до друг.

Въздухът беше студен, храната - гореща, безалкохолните напитки - сладки и пенливи. Да се справят с препълнените хлебчета, не беше никак лесно и те трябваше да отметнат глави назад и час по час да използват салфетки, но дори това беше забавно. А когато успяваха да кажат нещо, говореха за вкуса и подправките, и колко бе люто... возенето на влакчето... какво щяха да правят след това... дали да си вземат захарен памук, или мелба с шоколадов сироп за десерт.

Беше великолепно, прекрасно, напълно нормално.

И докато седеше до своята жена, попиваше от време на време ъгълчетата на устните й със своята салфетка, даваше й да си пийне от колата му или се смееше на предложението й след това да се качат на въртележката, защото бе само на две стъпки над земята, той поглъщаше спомените, докато те не се запечатаха в ума, тялото, душата му със сияние, каквото не бе познавал дотогава.

Просто да бъде с нея. Без да правят нищо специално. Насред един лунапарк.

Беше чудо.

Безмерна благословия.

Трез се намръщи, осъзнал, че ако не беше жестоката действителност, която надничаше иззад ъгъла на този съвършен миг, прокрадвайки се към тях като злокобна сянка, той като нищо щеше да пропилява времето си с нея, тревожейки се за „сЕнКи“, чудейки се какво ли става при с’хийб или вторачвайки се в нещо друго, което го човъркаше в момента.

Щеше да пропилее всичко това, като богаташ, оставил цял куп диаманти да изпопадат от джобовете му просто защото вкъщи имаше изобилие от тях.

Редкостта вървеше ръка за ръка с благоговението.

- Бих могъл да седя тук завинаги - заяви той, преглъщайки последната хапка от хотдога си. - Това е моят рай.

Селена го погледна и се усмихна.

- И моят.

47

МАЛКО ПРЕДИ ПЪРВИЯТ ЦИВИЛЕН ДА ПРИСТИГНЕ ЗА СРЕЩАТА си с краля, Парадайз с немалка гордост връчи една папка на баща си.

- Преработих списъка с ангажименти. Вярвам, ще откриеш, че това ще улесни и теб, и краля.

Баща й се усмихна, когато отвори папката и видя списъка, който включваше имената на всеки от гражданите, потеклото му, настоящото му питане, както и всички минали проблеми, за които Рот се беше погрижил.

- Това е... много полезно - каза той, докато проследяваше колоните с показалец.

- Помислих си, че бих могла да подобря начина, по който се правят нещата.

Баща й вдигна поглед.

- И успя.

- След това... - Парадайз извади следващия лист - имаме по-подробно досие за всеки подчинен.

Абалон се намръщи, докато преглеждаше бележките й и прелистваше докладите.

- Откъде събра всичката тази информация?

- Имам си своите източници. - Тя се усмихна широко. - Е, добре де, част от нея идва от страниците им във Facebook, а останалото научих от мои приятели.

- Това е... не знаех, че той е обвързан. - Баща й обърна папката към нея. - Наистина?

- Миналата година. Било е съвсем скромно. - Парадайз снижи глас, въпреки че бяха сами. - Говори се, че тя била бременна.

- Аха. И сега той иска обвързването да бъде узаконено?

- Тя скоро ще роди. Ако бях на мястото на Рот, бих спестила на горкия мъж унижението на твърде много въпроси за датата, на която се очаква малкото, и бих му дала уважението, което той иска да осигури на детето си...

- Опитваш се да вземеш работата на баща си, а? - разнесе се гласът на Рот и Парадайз подскочи, виждайки Слепия крал да застава на прага.

- Не исках да... о, не, аз...

Кралят се усмихна.

- Впечатлен съм от мисленето ти. Продължавай в същия дух.

С тези думи той и кучето му минаха в трапезарията.

- Не си чувствам краката - промълви Парадайз.

Баща й я прегърна.

- Надхвърляш всички очаквания, които имах.

Парадайз се отдръпна и преметна коса над рамото си.

- Работата ми харесва. Наистина.

- Толкова се гордея с теб.

За да скрие руменината, избила по лицето й, Парадайз се настани зад компютъра, за който вече мислеше като за свой.

- Как е положението вкъщи? С...

- Всичко е наред. Аз съм добре, макар че ми липсваш.

- Мога да се върна.

- Не, не, най-добре е да останеш тук. - Абалон пъхна папката под мишницата си. - С Пейтън добре ли си изкарахте снощи?

- Той си тръгна веднага след теб.

Баща й се намръщи.

- Надявам се, че не сте се скарали?

- Има толкова остаряло мислене.

- Все пак произхожда от традиционно семейство.

Парадайз взе една химикалка от бюрото. Потупа с нея по дланта си и придърпа тъмносинята пола надолу към коленете си.

- Ъъъ... татко.

- Да?

Поемайки си дълбоко дъх, тя отвори най-горното чекмедже и извади молбата за прием в програмата на тренировъчния център.

- Татко, някога би ли ми позволил да направя нещо подобно?

Подаде му листовете и докато очите му пробягваха по думите, тя побърза да продължи:

- Не казвам, че искам да се бия или нещо такова. Просто те приемат и жени и аз...

- Битки? Тук... тук става дума за битки.

- Знам. Ала виждаш ли... - Тя се пресегна и посочи един абзац във встъплението. - Казват, че могат да обучават и жени...

- Парадайз.

Начинът, по който изрече името й, красноречиво говореше какво мисли по въпроса: комбинация от не-ставай-глупава и недей-да-разбиваш-сърцето-ми.

- Това не е за теб.

- Защото съм жена, нали? - отвърна тя горчиво. - Което означава писалища и документи, и нищо повече... и то докато не се обвържа...

- Тук става дума за война. Имаш ли представа какво означава това наистина? - Той смачка молбата. - Смърт, която само чака да те сграбчи. Това не е Холивуд или някаква романтична фантазия.

Парадайз вирна брадичка.

- Знам.

- Нима?

- Не съм толкова изолирана от всичко, колкото си мислиш. Семейството, което изгуби в нападенията, бе и мое семейство, татко. Мои приятели загинаха. Знам за какво става дума.

- Не, Парадайз. Няма да ти разреша. - Абалон се наведе и изхвърли молбата в кошчето. - Това не е за теб.

Без да каже нищо повече, той се обърна и излезе от стаята, успявайки незнайно как да затръшне вратата в лицето й, въпреки че тя си остана на пантите.

Троу се материализира на половин километър от къщата, където Абалон ходеше всяка вечер.

GPS устройството, което беше пъхнал във външния джоб на палтото му от камилска вълна, бе сработило съвършено. А кварталът определено си го биваше.

Никак не беше зле.

Шляейки се нехайно, той разглеждаше къщите, докато се приближаваше до източника на сигнала, който телефонът му приемаше. Всъщност правилната дума би била „имения“. Постройките наоколо бяха прекалено внушителни, за да бъдат просто къщи: издигащи се на няколко етажа, далеч от улицата, те бяха облени в ярка светлина, сякаш богаташите, които живееха в тях, не можеха да понесат мисълта, че положението им би могло да бъде пренебрегнато през нощта.

Докато вървеше, Троу трябваше да положи усилие да овладее раздразнението си. Битките му липсваха повече, отколкото бе очаквал. Всъщност липсата на кръвопролитие - от какъвто и да било вид - го изпълваше със странно недоволство. Когато за първи път бе тръгнал с шайката копелета, агресията и кървищата го бяха ужасили. Няколко века по-късно обаче воюването се бе превърнало в нещо нормално.

Имението, което изникна пред него, бе префинена съвременна версия на средновековната купчина камъни, в която шайката бе живяла в Древната страна. Троу спря пред него. Вътре се движеха фигури, минаваха покрай прозорци, обрамчени от тежки завеси, а осветлението огряваше изобилие от злато и сребро по стените.

И ето че Троу вече не мислеше за някогашната бърлога на Кор. Спомените му се върнаха към мястото, от което идваше наистина, към богатия му привилегирован произход.

Воден от желание да отмъсти за сестра си, той се бе продал на дявола. Сега, след като бе сключил тази сделка, беше останал беден, сам и без никакви перспективи.

Единственото му огнище бе неговата амбиция. Поне пламъците в него бяха достатъчно силни, за да го стоплят през идващите зимни месеци.

Продължи напред, а студът го хапеше през коженото яке, все още изцапано с кръвта на лесърите, които бе убил преди няколко нощи.

Преди всичко да се промени.

Къщата, която търсеше, се намираше вляво, от отсрещната страна на улицата. Тя бе величествена и стара, белокаменно здание с красива структура и поддържано така, както само някой много богат би могъл да си позволи: никаква лющеща се боя, никакви опърпани храсталаци, никакви продънени дъски на верандата или покрива.

За разлика от останалите наоколо, вътре не се виждаше нищо.

Завесите бяха спуснати и толкова тежки, че през тях не се процеждаше нито струйка светлина. На алеята отпред нямаше коли, ала докато чакаше, скрит зад един храст, Троу зърна двама души да отиват към входната врата, въпреки че не бяха пристигнали с никакво превозно средство.

Защото бяха вампири, дематериализирали се до тук.

Десет минути по-късно се появи нов посетител. Петнайсет минути след това - още двама. Бяха дискретни и не всички използваха входната врата - несъмнено, за да избегнат подозрение.

Троу си провери телефона, макар да знаеше, че това е правилното място. Да, Абалон бе там вътре.

Придържайки се в сенките, той остана още известно време не защото имаше план да проникне вътре, а защото тепърва трябваше да си състави такъв. Амбицията му, колкото и да беше силна, все още не беше поела командването - първо трябваше да разузнае, да открие слабите места, да си създаде стратегия.

Някаква кола зави зад ъгъла и се зададе по улицата. Когато мина под лампата от другата страна на улицата, Троу забеляза, че е тъмен ролсройс с характерния бял преден капак.

А той си стоеше тук, без автомобил.

Всъщност липсата му на перспективи беше проблем.

Как щеше да събере каквито и да било средства, зачуди се той. Как щеше да се издържа, докато си намери съюзници? Отговорът, когато го осени, бе толкова очевиден, че сякаш съдбата бе огряла път в мрака пред него. Да, помисли си, това бе начинът...

Миг по-късно той се прибра в прекрасната си квартира при Абалон с усмивка на лице.

48

В БОЛНИЧНОТО СИ ЛЕГЛО ЛУКАС ТУ ИДВАШЕ НА СЕБЕ СИ, ТУ отново губеше съзнание, връхлитан от смазващи вълни на болка. Когато не бе в състояние да издържи нито миг повече, той заопипва наоколо с ръката, която все още имаше пръсти. Откри копчето за повикване и го натисна, докато не чу пиукане.

Вратата се отвори рязко и доктор Джейн влезе в стаята.

- Лукас?

- Кракът ми - простена той. - Боли...

Доктор Джейн се приближи, провери апаратурата, системата, един господ знае какво още.

- Ще ти дам нещо за...

- Инфекцията... - избърбори той, въртейки глава ту на едната, ту на другата страна. - Кракът ми...

Беше възнамерявал просто да се стопи, а вместо това имаше чувството, че бе стъпил в горящ огън... с ранения си глезен и прасец напред.

Обзет от свръхестествен пристъп на сила, той седна и задърпа чаршафите. Доктор Джейн го улови през раменете, мъчейки се да го накара да легне... в същото време още някой влезе в стаята. Куин... беше брат му.

- Лукас, Лукас, престани...

Куин се приближи, опита се да улови ръцете му, да го накара да легне. Не беше честна борба. Той беше слаб, толкова слаб, а после изведнъж се понесе нанякъде, чувството, че се рее във въздуха, замени парещата болка в крака.

Погледна настрани и видя доктор Джейн да издърпва една спринцовка от прозрачната торбичка, чието съдържание се изливаше в ръката му.

Лицето на Куин изникна над неговото, разноцветните му очи бяха напрегнати.

- Лукас, отпусни се. Ние сме тук.

- Кракът ми...

Лекарството вършеше чудеса, успокояваше го така, сякаш тялото му се беше потопило в топла вана. Болката все още беше тук, но вече не го беше грижа за нея.

- Става по-лошо - чу се да казва. - Инфекцията... мислех, че досега ще съм мъртъв.

- Лукас...

Нещо в изражението на брат му привлече вниманието му, нещо в тона на гласа му и напрежението в очите и около устата му.

- Какво? - попита Лукас. - Какво?

Куин погледна към доктор Джейн, сякаш се надяваше някой да му се притече на помощ.

- Лукас - каза той. - Трябваше да ге спася.

Да го спаси? Но нали именно там беше работата. Лукас искаше да умре.

- Какво?

- Казах й да отреже крака. За да спаси живота ти.

Лукас потъна в мълчание. Несъмнено го беше разбрал неправилно, несъмнено истинският смисъл на думите бе замъглен от обезболяващите, които му бяха дали.

- Нямаше друг избор. Щяхме да те изгубим.

- Какво сте ми направили? - бавно попита той. - Какво сте...

- Успокой се.

Лукас отново седна, неописуем ужас отцеди кръвта от главата му. Погледна надолу и откри, че тънките чаршафи разкриват очертанията на бедрото, коляното, прасеца и стъпалото на левия му крак... ала само бедрото и коляното на десния.

Изкрещя и посегна към онова, което би трябвало да е там, сграбчи чаршафа и го дръпна, сякаш тънката материя криеше онова, което вече не беше там.

- Какво си направил! - Обърна се към брат си, сграбчи го за ризата с пръстите, които му бяха останали, и го дръпна. - Какво си направил, по дяволите!

- Ти умираше...

- Защото исках да умра! Как можа!

Замахна към Куин, юмрукът му полетя немощно и обезобразената му ръка го зашлеви.

Куин не опита да се защити. Остави ударите да се сипят върху него... не че бяха кой знае какви удари. А и не траяха дълго. Останал без сили, Лукас рухна върху възглавницата; слабите му гърди се повдигаха и спускаха, кръв течеше по тръбичката на системата му, зрението му ту се замъгляваше, ту отново се проясняваше.

А кракът, който не съществуваше, все така го болеше.

- Махни се - немощно каза той. - Никога вече не искам да те виждам.

Обърна лице към стената и чу как другите двама си размениха няколко тихи думи, а после вратата се отвори и затвори плавно.

- Как е болката сега? - попита го доктор Джейн.

- Защо продължава да боли...? - промълви той. - Нали е отрязан.

Господи, сега бе още по-осакатен, още една част от онова, което бе някога, я нямаше.

- Нарича се фантомна болка. Ала усещането е съвсем истинско.

- Ти ли... ти ли го отряза?

- Да.

- Тогава искам и ти да се махнеш от тук. Не съм се съгласявал...

- Ти умираше...

- Не те слушам. Махай се.

Последва пауза; Лукас ненавиждаше начина, по който тя го гледаше - загрижено, мило, притеснено.

- С течение на времето ще се почувстваш по-добре...

Той обърна рязко глава.

- Ти ми отказа правото да умра. Осакати тялото ми без мое разрешение. Така че ще ме извиниш, но не ме интересува нищо от това, което имаш да ми кажеш.

Доктор Джейн притвори очи за миг.

- Ще изпратя Елена с нещо за хапване.

- Не си прави труда. Просто сте отложили неизбежното. Сега възнамерявам да довърша започнатото.

Лукас посегна към системата, включена в ръката му и я задърпа, докато тръбичката не се откачи, навсякъде пръснаха прозрачна течност и кръв...

От всички врати надойдоха хора, втурнаха се панически, сграбчиха го, говорейки на висок глас. Той опита да се съпротивлява, гърчеше се и блъскаше, мъчеше се да остане изправен заради липсващия си прасец и стъпало...

Някой трябва да му беше сложил още една инжекция, защото тялото му изведнъж се отпусна немощно. Въпреки че умът му даваше нареждания за най-различни движения, нямаше никаква реакция.

Докато очите му се затваряха, зърна смътно Куин, застанал на прага, едрото му здраво, силно тяло препречваше пътя навън. Като нищо можеше да му препречва и пътя към Небитието.

- Мразя те! - изкрещя Лукас. - Мразя те!

* * *

Обратно в къщата за аудиенции, Рейдж беше в трапезарията, с гръб към затворената врата, скръстил ръце на гърдите си. Повечето от братята бяха в стаята и кръстосваха напред-назад, преливащи от едва сдържана енергия.

Рот седеше в креслото си, кръстосал крака, а главата на кучето почиваше в скута му.

- Закъснява. Шибаното копеле закъснява.

Рив, който стоеше до огъня, разперил ръце, сякаш му беше студено, кимна.

- Ще дойде.

- Чакат ме срещи.

Холивуд си погледна часовника.

- Искаш ли да отида да го доведа? Мога да му метна едно ласо и да го довлека тук за оная работа...

Звънецът на входната врата пропя и Ви повдигна щората на прозореца.

- За дилъра говорим.

- Нека отида да го посрещна - измърмори Рейдж и се отправи към вратата.

- Не е сам - извика Ви.

- Нито пък аз.

Затвори след себе си и отиде в гостната.

- Парадайз? - Момичето вдигна глава от писалището и той й се усмихна. - Ще затворя вратата на стаята ти за малко. Направи ми услуга и стой тук, докато не дойда да те повикам, става ли?

Големите й красиви очи станаха още по-големи.

- Всичко наред ли е?

- Аха. Просто искам да си стоиш тук.

- Добре. Разбира се.

Той й намигна.

- Добро момиче. И заключи след мен.

- Разбира се.

Рейдж затвори и изчака да чуе изщракването на медното резе от другата страна, преди да отиде до входа. Отвори вратата и огледа Асейл от главата до петите. Тоалетът му беше като излязъл от гардероба на Бъч - всичко бе ушито по мярка и грижливо подбрано, и му стоеше така, сякаш беше нарисувано върху тялото му. Зад него имаше двама съвършено еднакви главорези, облечени - много ясно! - в свободни черни дрехи.

Буквално можеше да си представи оръжията, които се криеха под палтата им.

- Мислех, че ще дойдеш сам - каза той.

- Кралят ти искаше да се срещне с екипа ми. Така че, ето ги и тях, моите братовчеди.

Рейдж се приведе към него.

- Това не е целият ти екип, нали?

- Мога да те уверя, че тези двамата са единствените, които използвам.

Рейдж се отдръпна и им кимна да влязат.

- Трябва да ви претърся.

- Въоръжени сме.

- Не думай.

Тримата прекрачиха прага и Рейдж им посочи голям сребърен поднос върху масата под едно позлатено огледало.

- Сложете ги там. И гледайте да оставите всичкото си желязо. Открия ли нещо по вас, никак няма да се зарадвам.

Откъм подноса се разнесе звънтене и тракане, отново и отново, и отново.

Против волята си, Рейдж беше впечатлен - хубави пистолети и цял куп остри ножове.

- Първо ти - каза той на единия от близнаците.

- Нека аз - пристъпи напред другият. - Брат ми е от нервните.

- Моля? Да не съм изпуснал съобщението, в което те поставят начело, задник такъв? - Той даде знак на господин Нервак да се приближи и го претърси. - Готово. Искаш ли близалка, задето беше толкова трудно? Ти с многото претенции, донеси си задника тук.

Приключи и с номер две и се приближи до Асейл, който наблюдаваше представлението като змия.

- Готин одеколон - измърмори Холивуд, докато разперваше ръцете му и опипваше учудващо мускулестото му тяло. - Откъде го взе, от супермаркета ли?

- Винаги ли си толкова груб? - попита Асейл отегчено.

- Ти си вторият, който ми задава подобен въпрос през последните четиресет и осем часа. - С един ритник Рейдж го накара да разтвори обутите си в скъпи мокасини крака. - Ако имаш проблем с мен, подай оплакване в „Човешки ресурси“.

- Колко корпоративно от твоя страна.

Рейдж се изправи, след като провери долната част на тялото му.

- За твое сведение, Вишъс, син на Блъдлетър, отговаря за персонала. Предпочита оплаквания, направени лично. Приятно изкарване.

Приключил с тях, той се отправи към стаята за аудиенции, знаейки, че ще го последват. Отвори широко вратата и се отдръпна встрани, гледайки ги свирепо, докато влизаха един по един.

- Асейл - провлачи Рот. - Отново се срещаме.

- И този път без никакви куршуми - отвърна наркодилърът.

- Засега - измърмори един от братята.

Очите на Асейл обходиха събралото се множество.

- Сериозно подкрепление си имаш.

Рот сви рамене.

- Можех да избирам дали да колекционирам тях, или порцеланови фигурки. Не беше лесно да избера.

- На какво дължа честта да бъда привикан?

- Рив? Ще се заемеш ли, тъй като най-добре знаеш за какво става въпрос?

Гълтачът на грехове се отдръпна от камината, усмихвайки се така, сякаш се канеше да изяде нещо.

- Имаме причини да вярваме, че участваш в търговията с наркотици в Колдуел.

Асейл не трепна.

- Никога не съм крил бизнеса си.

- Виждал ли си това преди?

Рив му подхвърли малко пакетче и той го улови и го разгледа.

- Хероин.

- Това е твоят символ, нали?

- Кой го казва?

Рейдж се намеси:

- Открихме ги у един лесър в клуб, който по случайност е собственост на наш приятел.

Рот се усмихна студено и погали светлата козина на своето куче водач.

- Несъмнено разбираш, че това поставя всички ни в кофти ситуация. Използваш врага, за да пласираш стоката си. Нали?

И този път Асейл изобщо не реагира.

- И така да е, какъв е проблемът?

- Пълниш джобовете им с пари.

- Е, и?

- Не бъди такъв шибан наивник. За какво ще ги похарчат според теб?

- Миналата нощ - обади се Рейдж, - попаднахме на престрелка между шайката копелета и няколко лесъри. Познай какво размахваха неживите? АК-47. От нападенията насам не сме виждали толкова сериозни оръжия в този град.

Асейл сви рамене и вдигна ръце.

- Какво общо има това с мен? Аз съм бизнесмен...

Рот се приведе напред в стола си.

- Твоят бизнес прави нещата по-опасни за моите момчета. А това определено не ми харесва, задник такъв. Така че сега твоят бизнес е и моя работа.

- Нямаш никакво право да ми пречиш.

- Ако тримата не си тръгнете от тук живи, това ще разреши проблема, не мислиш ли?

Като един, всички братя в стаята извадиха кинжалите си.

Рейдж се приготви за избухване, ала Асейл си остана съвършено спокоен. Не се размърда нервно, не запримигва, не взе да мънка. Може би копелето нямаше централна нервна система.

- Какво очакваше да се случи, когато открия? - попита Рот. - Да не мислеше, че просто ще си седя, без и пръста си да помръдна за този огромен конфликт на интереси?

Възцари се дълго мълчание. Най-сетне Асейл наведе глава.

- Добре. Ще престана да търгувам с тях.

Ноздрите на Рот се разшириха, докато проверяваше миризмата му. Миг по-късно заяви:

- Добре. А сега се пръждосвай от тук. Но знай, че заловя ли още от тази гадост дори само у един убиец, ще те намеря, и то няма да е, за да си поприказваме.

Рейдж се намръщи, но когато Рот кимна към изхода, той отвори вратата и загледа как тримата отиват при подноса с пистолетите и ножовете си и се заемат да възстановят липсата си на желязо. След това излязоха през входа и се отдалечиха.

- Излъга - мрачно заяви Рот.

- Знаех си, че е твърде лесно - измърмори Рейдж. - Защо го остави да си върви?

- Искам да го проследите. - Рот кимна на Рейдж и Ви. - Вие двамата. Убием ли Асейл сега, няма да можем да открием доставчика му и да се погрижим Обществото на лесърите да изгуби всякакъв достъп до стоката. Проследете копелето, разберете откъде получава тази гадост, а после направете така, че врагът да няма нищо друго, което да продава в Колдуел. - Кралят се намести в креслото си. - А после пуснете по един куршум в гърдите на тези тримата.

- Няма проблем, господарю. - Рейдж погледна към Ви, който кимна в отговор. - Смятай го за направено.

49

ДВИЖЕЙКИ СЕ БЪРЗО, НО НЕ ПРЕКАДЕНО БЪРЗО, МАЙКЕН вървеше по празните коридори на двореца, на път към ритуалната зала на кралицата. От време на време минаваше покрай стражи, други прислужници, дори един-двама благородници. Никой не й обръщаше никакво внимание. Защото беше защитена от маската на скромното си второ „аз“. Ако някой се досетеше кой се крие под бледосините одежди, щеше да настъпи огромна суматоха.

Вместо това, когато стигна до целта си, стражите се отдръпнаха, без да я погледнат. Бяха изтощени в края на смяната си, поради което това бе най-подходящият момент да го направи.

- Почистване за кралицата - обясни с почтителен поклон. Стражите й отвориха вратата и тя се вмъкна вътре. Свещеното място бе покрито с черен мрамор от пода до тавана; нищо не омекотяваше поразителния ефект от това, да си заобиколен от цялата тази лъскава чернота - никакви килими, никакви мебели, само няколко вградени шкафа в ъгъла, в които се съхраняваха редовно попълвани запаси от храна. Осветлението идваше от лампи, чиито открити пламъчета се полюшваха на фитилите си и горяха със специални масла, които хвърляха белезникаво зелено сияние.

Майкен не се огледа наоколо. Отдавна се бе научила да не го прави.

В тази стая имаше нещо ужасяващо, особено ако се задържиш в нея малко повечко. Колкото по-дълго седиш между черните й стени, толкова повече губиш чувството си за ориентация, докато вече не си сигурен дали те и всичко над и под теб не е изчезнало, изоставяйки те насред нощното небе, неподвластен на земното притегляне, увиснал в едно друго измерение, от което може би никога няма да се измъкнеш.

Ненавиждаше тази стая.

Ала беше принудена да дойде тук.

Майка й, кралицата, седеше в средата на помещението, обърната на север; лъскави черни одежди обгръщаха тялото й и стигаха до пода, спускаха се от покритата й глава и се сливаха с мрамора.

Отстрани изглеждаше така, сякаш камъкът се бе превърнал в течност и се опитваше да я погълне.

Майка й бе съвършено неподвижна, дори не дишаше. Беше потънала в траурната медитация. Което беше добре.

Майкен отиде тихичко в ъгъла и безшумно отвори капака на шкафа. Храната, оставена тук по-рано, не беше докосната. Още един обнадеждаващ знак.

След по-малко от час, в полунощ, върховният жрец, АнсЛай, щеше да се появи заедно с главния астролог и тук щяха да се състоят ритуали, късчета от метеорити щяха да бъдат направени на прах и погълнати в свещени чайове - начин да общуват със звездите, които решаваха всичко за сенките. След това щеше да има кръвопускане и ритуален секс. След което кралицата отново щеше да бъде оставена сама, за да се откъсне от земята и да намери утеха за скръбта си.

Или по-точно - „скръбта си“. На майкен й беше трудно да повярва, че тази жена изпитва каквото и да било към онези, които бе родила.

Уверила се, че ритуалът върви по план, тя отстъпи назад към вратата. Преди да я прекрачи, погледна към майка си. Беше я виждала единствено по време на официални събития, когато я извеждаха в двора, облечена в благородни одежди, сякаш бе скъпоценна ваза или произведение на изкуството, изложено на показ. С изключение на тези случаи, които се състояха заради всички обитатели на Територията, тя живееше в свещени покои, охранявани от стражи.

Нито веднъж не бе посетена от жената, която, веднага след като я бе родила, я бе предала на грижите на специално обучените служители в онези покои, които бяха истински затвор.

Такъв бе животът на принцесата на с’хийб.

Тя обаче бе намерила изход. И оттогава обикаляше из двореца, преоблечена като прислужница, нискостоящ жрец и дори астролог.

Майкен излезе навън и бързо се отдалечи.

Само защото бе заварила С’Екс, предпочитания любовник на майка си, в компанията на две човешки жени, които очевидно бе вкарал тайно в двореца, вероятно през някой заден вход. Не беше възнамерявала да разкрие тайната му, ала беше разбрала, че високо на стената има решетка, през която можеше да се дематериализира, а после да се придвижва по протежение на отоплителната система и вентилационните тръби.

За известно време това бе просто игра, която й помагаше да убие времето, и тя не бе научила нищо интересно, докато шпионираше. Това обаче се беше променило една нощ, когато, приела формата си на сянка, тя бе надзърнала през една от летвите и за първи и единствен път бе видяла акта на съвкупление.

Макар че... е, имаше толкова много телесни части, че не бе сигурна какво точно бе видяла.

Трябва да беше издала някакъв звук, защото С’Екс се беше вкаменил и бе погледнал нагоре, срещайки погледа й, докато човешките жени се движеха и притискаха в него...

Незабавно бе дошъл в стаята й и двамата бяха сключили малката си сделчица. В замяна на това, да запази видяното в тайна и да престане да използва вентилационната система, тя бе получила разрешение да напуска покоите си, при условие че се държи в рамките на палата и крие истинската си самоличност.

Провинението на С’Екс като нищо можеше да му коства живота - за сенките съвкуплението бе свещен акт. А кралицата би побесняла, ако научеше, че някои нейни телесни части са били... изложени... на телесните части на някакви си човешки същества чрез подвизите на С’Екс.

Той би трябвало да бъде неин и само неин. Всички го знаеха.

А онези човешки жени? Едва ли би имало разлика, ако беше взел овце в леглото си.

Докато вървеше по коридорите, майкен усети, че стомахът й се свива. Когато поотрасна, бе получила правото на малко повече уединение, така че можеше да отпраща всички прислужнички от покоите си, привилегия, от която се бе възползвала за пореден път тази вечер - преди да отиде да се увери, че майка й действително бе в пълен траур, бе наредила на слугите да напуснат покоите й с обяснението, че е изтощена от стреса и има нужда да остане сама по време на ритуалите, които се очакваха от нея.

Никой не бе оспорил заповедите й. И никой нямаше да се върне, преди да съмне.

Щеше да е толкова лесно да използва вентилационната система и да излезе в широкия свят. Да се срещне с брата на онзи, комуто бе обещана. И...

Е, не знаеше какво.

О, всесилни звезди, наистина ли щеше да го направи? Дори не бе сигурна къде точно се намира хижата, за която й беше казал. Не, това беше безразсъдно. Глупаво. Опасно...

Образът на Ай Ем, застанал гол пред нея, прогони всяка друга мисъл.

Докато по вените й се разливаше горещина, тръгнала от дълбините на тялото й, майкен си даде сметка, че каквото и да й казваше умът й, плътта й щеше да я отведе при него.

Щеше да отиде. Небесата да са й на помощ... тя щеше да отиде.

И да се оправя с последиците, каквито и да бяха те, след това.

50

ТРЕЗ ТРЯБВАШЕ ДА СИ ГО ПРИЗНАЕ - КОГАТО СТАВАШЕ ДУМА за увеселителни паркове, го биваше само на детските атракции. Неща като Чаените чашки, Опашката на дракона, където се завърташ, без да се откъсваш от земята и без дори косата ти да се развее от вятъра, както шибаната въртележка със сладникавата й музичка и твърдите, набучени на колове кончета и еднорози, които се повдигат нагоре-надолу.

И като стана дума за колове и неща, подскачащи нагоре-надолу...

- Готова ли си да се прибираме? - попита той.

Селена вдигна очи към него.

- Да. Толкова беше забавно.

- Нали? Най-страхотната нощ в живота ми.

Тя се притисна в него и го прегърна.

- Това не е съвсем вярно, нали? Мислех, че няма да издържиш на скоростното влакче.

Трез спря. Обърна я към себе си. Отметна косата от лицето й. - Бях заедно с теб. Така че беше съвършено.

Целувката трябваше да бъде просто за да подчертае думите му, бързо потвърждение, че наистина го мисли. Ала цяла нощ си бе мечтал да я има и преди да се усети, вече я бе притеглил към себе си, гърдите й се притискаха в неговите, ръцете му бяха върху хълбоците й, езикът му галеше нейния.

- Искаш ли да се махаме от тук? - изръмжа той.

- Да - отвърна тя до устата му.

И бездруго вече сигурно беше време, помисли си Трез, хвърляйки бърз поглед към часовника си... да, единайсет и петнайсет. Въпреки че пенисът му припираше да се изнесат от там, той не искаше да пропусне разходката обратно до колата. Прегърна я през раменете и крачейки в синхрон, те поеха по пътеките, минаващи покрай всички атракции, на които се бяха возили, покрай синята масичка за пикник, където бяха хапнали хамбургер и хотдог, и сергията със захарен памук, където си бяха купили голяма фунийка с лепкавите сладки нишки и бяха късали парчета от тях, хранейки се един друг.

- Не ти взех плюшена играчка - каза той.

- Да ми я купиш? О, няма нужда...

- Не, да ти я спечеля. На някое от стрелбищата.

Тя го изгледа изпод полуспуснати клепачи.

- Знам как можеш да ми се реваншираш. Спомняш ли си как изядохме захарния памук?

- Аха...

- Езика ти много го биваше в това.

През ума на Трез се зареди цял низ от божествени образи, в които Селена бе гола, с широко разтворени крака, и той се зачуди дали по пътя към вкъщи нямаше някой хотел.

- Господи, ще ми се да беше лято - простена той.

- Така ли?

- Бихме могли да си намерим някой тъмен ъгъл и да сваля този панталон.

- Нищо не ти пречи да го направиш и сега.

Той спря.

- Прекалено е студено.

- Нима? - Селена улови ръцете му и ги подръпна. - Виж ей там. Няма светлини. Закътано е.

И наистина, центърът за посетители, който тънеше в тъмнина, тъй като нямаше други гости освен тях двамата, представляваше звездообразна постройка с много входове, около които беше пълно с тъмни, уединени местенца.

- Никой няма да ни види - прошепна тя до гърлото му.

Тъй като нямаше никакво външно осветление, мястото, където тя го издърпа, бе потънало в непрогледен мрак и пенисът му реагира по-бързо от мозъка му. Обърна я към себе си и докато я целуваше настойчиво, я притисна към боядисаната стена; ръцете му се пъхнаха под якето й и откриха гърдите й. Зърната й бяха твърди и той ги подръпна през блузата и сутиена й, завъртя ги и ги замилва с палци, докато бедрото му се наместваше между краката й.

- Мамка му, цяла нощ си мечтаех за това - каза, преди отново да вземе устните й.

Тя бе гореща и гладка под ръцете и до тялото му, така готова, така жадуваща за него. Искаше му се да я съблече чисто гола -имаше нещо страшно еротично в идеята тя да бъде гола, а той -напълно облечен, пък и така щеше да може да достигне до зърната й с устните си. Само че беше прекалено студено за нещо такова, а и макар да беше готов да го направят набързо в това скришно място, изобщо не му се нравеше мисълта, че някой би могъл да я види такава - прекрасно гола и адски сексапилна.

Обвързаният мъж в него като нищо щеше да разкъса със зъби някой нещастен добър самарянин. Което едва ли би било най-романтичният завършек на вечерта.

Ръцете му се спуснаха към колана на панталона й, разкопчаха го и го смъкнаха надолу. Беше с широки крачоли, слава богу, и те се плъзнаха над обувките й като с магия.

- Искаш ли да си сваля и бельото? - попита тя задъхано.

- Не, ще те чукам както си с бикините.

И наистина го направи. Сграбчи съвършеното й дупе, повдигна я от земята и обви краката й около кръста си. Протегна ръка отзад и я помилва, усещайки колко готова бе за него, колко възбудена, колко отчаяна.

Искаше му се да прекарат цялата нощ там. Вместо това дръпна коприната настрани и...

- О, Селена - простена той.

Влажно и горещо, стегнато и жизнено, проникването го разтърси и в същото време го задържа на мястото му. Започна да се движи, вкопчен в дупето й, разтърсвайки я напред-назад. Косата й му влизаше в лицето, уханието й изпълваше носа му; тя бе опияняваща вълна и той искаше да се удави в нея.

По-бързо. По-мощно.

Тя свърши първа и това беше прекрасно, ритмичните й пулсации го изцеждаха още повече. А после той се качи на влакчето, на което бе готов да се вози до края на вечността, възбудата му, потънала в нея, и душите им се сляха в оргазма.

Когато всичко свърши, Трез се отпусна запъхтян върху нея и дълго остана така, докато не започна да се притеснява, че ще я смачка.

- Извинявай...

- Мммм. - Тя откри устата му, засмука долната му устна и я ухапа лекичко. - Още.

И в миг Трез бе готов да го направи отново, ала докато хълбоците му се люшваха напред, той си заповяда да спре.

- Вкъщи - изръмжа. - Трябва да го направим вкъщи.

- Все още ли се притесняваш за студа? - провлачи тя и прокара един вампирски зъб по челюстта му, надолу към вената на врата му. - А на мен ми е толкова горещо.

Трез простена и се олюля в ботушите си.

- Алчен съм. Искам повече достъп до теб, отколкото имам тук.

Смехът й бе като милувка върху голата му плът.

- Щом е така, отведи ме в леглото си.

Трудно бе да я върне обратно в панталона й, особено когато се наведе и се озова очи в очи с женствеността й. Стискайки със зъби, някак си успя да я облече и да се намести зад ципа си, без да й се нахвърли като пещерен човек, а после двамата излязоха от сенките, притиснати един в друг, съвсем нехайно, сякаш нищо не се беше случило.

- Беше невероятно - прошепна тя. - Все още те усещам в себе си.

Походката на Трез изведнъж стана странна. Нямаше друг избор, освен ако не искаше да си строши нещо, което нямаше как да гипсира.

Докато стигнат до колата, той вече пресмяташе точната минута, в която щяха да пристигнат в спалнята му... при положение че се движеше с двеста и петдесет километра в час.

Е, нали беше с порше?

Отвори й вратата, настани я да седне и затвори, след което едва не се хвърли зад волана. Запали двигателя в мига, в който задникът му се озова на седалката.

- О! Студено! - извика тя.

Отоплението беше останало включено и сега мощният вентилатор раздвижи смразяващия въздух. И двамата посегнаха напред и се заиграха с разни копчета и лостчета...

Музика изригна от аудиосистемата и преди Трез да успее да я изключи, зазвуча „Ще те пазя“ на Ди Джей Халед.

- Почакай - каза той. - Нея спирай.

След това слезе от колата, заобиколи, отвори нейната врата и й протегна ръка.

- Танцувай с мен.

- Какво?

- Танцувай с мен, кралице моя.

Издърпа я от седалката и я отведе пред поршето, където, облян от светлината на фаровете, я притегли към себе си. Преплели пръсти, те се движеха заедно, а ритъмът превърна паркинга и лунапарка в частна зала за танци.

- Завинаги... - прошепна й той. - Ще те пазя...

Отпусна глава на рамото й, така че много по-едрото му тяло я обгръщаше, защитаваше, обичаше.

Заедно, двамата танцуваха в светлината от фаровете.

* * *

Високо в кулата на охраната, Ай Ем гледаше как брат му помогна на Селена да слезе и я отведе пред колата. Нямаше откъде да знае коя песен звучи, пък и нямаше значение. Стигаше му да ги гледа как се движат като един, прегърнати, слети.

Принуден бе да избърше очите си. Прекалено бе трудно да ги гледа.

Той се извърна и закрачи напред-назад из тясното помещение, мислейки си колко ужасно би се чувствал Трез толкова нависоко, без нищо, върху което да се съсредоточи, освен панорамния изглед и огромното разстояние до земята. Брат му открай време ненавиждаше високото, дотам, че бе истинско чудо, дето бе успял да го убеди да наемат апартамента на осемнайсетия етаж на „Комодор“.

Ай Ем бе зареял поглед към скоростното влакче, когато няколко минути по-късно телефонът в джоба на коженото му яке се обади. Той го извади.

Време да си тръгваме, бе всичко, което пишеше.

Почти незабавно пристигна още едно съобщение от брат му. Толкова ти благодаря.

Трез никога не изписваше целите думи, когато пращаше съобщения. Явно наистина го мислеше.

Ай Ем се поколеба с отговора си. А после изпрати: Радвам се да помогна. Ще се видим вкъщи.

Понечи да прибере телефона в джоба си, но се поколеба. После ще нагледам как са нещата.

Беше съобщение, което бе изпращал милион пъти през последните няколко години. И наистина го мислеше. Щеше да види какво става с ресторанта и клубовете... как вървят, дали някой не се нуждае от нещо.

Ето какво трябваше да направи. Ето какво щеше да му попречи да отиде в проклетата хижа. Време бе да се маха от тук.

Тъй като нямаше кой да го види, той бе свободен да се дематериализира до мястото, където беше паркирал БМВ-то, което двамата с брат му деляха. Миг по-късно поршето излезе през страничния изход и той го последва на дискретно разстояние през двата акъра на празния паркинг... също като Мани зад волана на обикновената си линейка.

През целия път до имението на Братството, един образ изпълваше ума на Ай Ем - брат му и Селена, танцуващи в светлината на фаровете като двама тийнейджъри.

Твърде жалко, че се намираха в роман без хепиенд.

Колко ли нощи им оставаха, зачуди се той.

Мамка му, чувстваше се ужасно, че мисли по този начин, ала времето им наистина изтичаше. С всеки изминал час вероятността Селена да припадне се увеличаваше. И какво щеше да прави той с брат си тогава? Исусе Христе, Трез щеше да бъде неуправляем.

Погълнат от подобни приятни мисли, Ай Ем изгуби представа за времето и преди да се усети, вече изкачваха обгърнатия в мис склон, отвеждащ до имението. Мани беше свърнал настрани, за да се приближи откъм задния вход с линейката.

Можеха само да се надяват, че Селена никога нямаше да разбере какви предпазни мерки вземаха заради нея. Това със сигурност би развалило атмосферата. И как иначе.

Ай Ем внимаваше да се държи на разстояние, докато наближаваше последния завой, така че Трез и Селена да имат достатъчно време да влязат вътре. Когато най-сетне достигна двора, той заобиколи фонтана и паркира до понтиака на Рейдж. Който нямаше да се задържи там още дълго. Братът винаги го прибираше в гаража през зимните месеци.

Поршето на Мани беше пред стълбището, гюрукът му беше свален, ключът му несъмнено бе на път към собственика си, та той да може да вкара и него в подземния гараж.

Ай Ем угаси двигателя на БМВ-то. Слезе и го заключи, въпреки че не беше нужно.

И застина.

Отправил очи към небето, той гледаше как дъхът му излиза на облачета, които се издигаха нагоре и изчезваха. Образът на танцуващите Трез и Селена беше като куче, забило остри зъби в сивото му вещество, споменът отказваше да помръдне... и срам го беше да си признае не защото си мислеше за всичко, което брат му щеше да изгуби, нито защото се боеше какво ще прави с горкото копеле, когато нещата завършеха зле.

Вместо това се чудеше...

Мамка му, чудеше се какво ли бе усещането. Да държиш жена така близо до тялото си, че уханието й да изпълва ноздрите ти, ръцете ти да почиват на раменете, на кръста, на хълбоците й. Искаше да знае какво ли бе да повдигнеш лицето й към своето и...

Добре, трябваше да спре дотук.

Защото нищо такова нямаше да се случи с него. Нито сега. Нито след половин час, ако отидеше в къщата в планината. Нито след седмица, месец, година...

Като по даден знак връхлетя леден вятър. Сякаш Вселената искаше да подчертае самотата и студа, които го заобикаляха.

Звукът от отварянето на входната врата го изтръгна от мислите му. Харесваше Мани, ала нямаше желание да го види, когато докторът дойдеше да си прибере колата...

Само че не беше той.

А Трез. Взе стъпалата тичешком и пое през двора.

Мамка му.

Ай Ем стисна телефона си, в случай че се наложеше да се обади на... на когото и да било.

- Хей, тя...

Така и не можа да изрече „...добре ли е?“. Брат му го прегърна с всички сили.

- Толкова ти благодаря за тази вечер.

В първия миг Ай Ем не знаеше как да реагира. Двамата с брат му не бяха по прегръдките.

- Толкова се радвах, че си там. Означаваше толкова много за мен.

Ай Ем трябваше да се прокашля.

- Аз, ъъъ...

Трез го стисна още по-силно.

Предпазливо Ай Ем вдигна ръце и ги обви около брат си. Движението бе адски странно, но когато най-сетне го прегърна, усети как Трез потрепери.

Съжалявам, човече - каза той наум. - Не искам да ти се налага да преживяваш всичко това.

Студеният вятър продължаваше да духа и след един дълъг миг двамата се отдръпнаха един от друг. Трез си беше свалил якето и сега напъха ръце в джобовете на панталона си.

- Получих съобщението ти. Кофти ми е, че стоварих всичко на теб.

- Всичко е наред.

- Не, не е.

- Трез, ти трябва да бъдеш със своята жена и да се грижиш за нея. Няма нищо по-важно от това. Всичко друго са празни приказки.

Тъмните очи на брат му се фокусираха върху нещо над лявото рамо на Ай Ем. А може би то, каквото и да бе, беше над ухото му.

- Честно ти казвам, дори не знам защо си губиш времето с мен - измърмори Ай Ем.

- Искам повече за теб.

- Ако нямаш нищо против, работата в „Салваторе“ си ми харесва.

Брат му прикова очи в неговите.

- Не говоря за това и ти го знаеш.

Сега беше ред на Ай Ем да напъха юмруци в джобовете си.

- Достатъчно приказки. Върви при своята жена.

Трез беше твърдоглаво копеле, което обикновено никой не можеше да отклони от онова, което си беше намислил, ала както винаги, Ай Ем знаеше как да му въздейства.

Трез се обърна, ала беше изминал едва половината от разстоянието до стълбите, когато спря и погледна през рамо.

- Недей да пропиляваш целия си живот заради мен. - Той поклати глава. - Аз не го заслужавам, а ти заслужаваш много повече от това.

Ай Ем направи физиономия.

- Стига си мислил. Размърдай си краката.

- Запитай се какво ще остане за теб, когато аз си отида. Ако си откровен със себе си, не вярвам, че отговорът ще ти хареса повече, отколкото на мен. И не ми излизай с дежурното „всичко ще е наред“. Никой от нас не е толкова наивен.

- Защо си губиш времето с това? Сериозно, Трез.

- Не е губене на време. Toe нещо, което те разяжда отвътре, когато обичаш някого.

С тези думи Трез отново пое към имението, изкачи каменните стъпала и изчезна през вратата на вестибюла.

Ай Ем затвори очи и се облегна безсилно на джипа. Точно сега определено не се нуждаеше от този монолог на брат си в главата си.

51

РЪЦЕТЕ НА СЕЛЕНА БЯХА ВКОЧАНЕНИ.

Застанала до плота в кухнята на имението, тя се опита да отвори кутийка с кока-кола, само за да установи, че пръстите й отказват да уловят металната халка както трябва. Вместо да освободят изрязаната част, те се плъзгаха по повърхността. Докато в главата й отекваха цял куп предупредителни сигнали, тя се опита да овладее паниката, напомняйки си, че току-що бе прекарала три часа на студа без ръкавици.

Сви пръсти в юмруци и духна върху тях, разтърси ръце. Изпука кокалчетата си. Опита се да не се вторачва за проблеми другаде в тялото си.

Дори онези, които страдаха от нейното заболяване, можеха да пострадат от леко измръзване.

Отново се зае с кутийката, а сърцето й думкаше, докато гледаше сякаш от много далеч как посяга към металната халка. Безстрастно наблюдаваше ръцете и пръстите си, сякаш бяха закачени към нечии чужди китки, направлявани от нечий чужд мозък. Металическо потракване, последвано от шипене.

Тя изпусна дъха си и трябваше да се подпре на гранитния плот. - Добре ли си?

Прикривайки залялото я облекчение, тя се усмихна на Трез, който тъкмо влизаше от трапезарията.

- Дойдох да си взема нещо за пиене. Жадна съм.

- Как е стомахът ти?

- Много добре. А твоят?

Докато Трез се приближаваше, Селена имаше чувството, че и той крие нещо от нея. И с изумление установи, че въпреки речта за откровеността, която му беше дръпнала, когато се съвзе от последния си пристъп, й се искаше и двамата да запазят тайните си за себе си: вечерта бе толкова прекрасна, последното, от което се нуждаеше, бе да я съсипе е труден разговор, който щеше да извади наяве проблеми, които не можеха да бъдат разрешени, и въпроси, на които не можеше да бъде отговорено, докато не стане прекалено късно.

- Коремът ми си е съвсем добре.

Селена се насили да се усмихне.

- Искаш ли да се качваме?

- Би било страхотно.

Тя взе безалкохолното си, пое ръката, която Трез й протягаше, и го последва през трапезарията във фоайето. Къщата на практика беше празна - братята работеха, Рот приемаше цивилни, Бет, Мариса и Мери бяха в „Убежището“, Бела гледаше Малкия Рот и Нала в новата детска стая, догените се занимаваха със задълженията си.

Всичко това, помисли си Селена, щеше да продължи и когато нея вече нямаше да я има. Врати, които се отварят и затварят, приготвяни и изяждани ястия, хора, които живеят живота си.

Прескъпа Скрайб Върджин, искаше да остане с тях. Не искаше да продължи натам, където може би не я очакваше абсолютно нищо, пълно изличаване на жената, която беше, нещата, които обичаше, онова, което мислеше и изпитваше.

Изпарило се. Без да остави нищо след себе си.

Беше обучена - не, направо програмирана - да вярва в отвъдния живот и да служи на Майката на расата, да се подчинява на традиции, които нито бе създала, нито бе избрала сама. И беше правила всичко това, без да задава въпроси.

Сега, когато краят на дните й наближаваше, й се искаше да беше задавала въпроси, повдигала възражения. Да беше имала глас.

Толкова много пропиляно време.

Докато поемаше нагоре по стъпалата заедно с Трез, установи, че се чуди защо, ако Небитието съществуваше и те продължаваха да живеят там горе, защо Скрайб Върджин бе настоявала всичко на земята да бъде записвано в Светилището? Защо бяха нужни всички онези томове, описващи толкова много отминали животи, ако след смъртта хората продължаваха да съществуват, само че в друга форма?

Необходимо е да запазиш единствено онова, което ще бъде изгубено.

Сърцето й задумка, заля я внезапен ужас...

- О, мамка му - прошепна Трез.

Очевидно беше прочел мислите й.

- Не знам какво си мисля. Навярно са просто глупости...

Той сграбчи парапета със свободната си ръка и се олюля.

- Трез! Какво има?

- По дяволите. Проклятие. - Погледна я, ала очите му бяха

нефокусирани. - Ще ми помогнеш ли да стигна до стаята? Не виждам...

- Прескъпа Скрайб Върджин, нека повикам доктор Джейн!

- Не, не, това е просто мигрена. - Той се закрепи на крака с нейна помощ. - Не разполагам с много време. Трябва да се кача горе и да легна на тъмно.

- Нека повикам доктор Джейн...

- Не, нали знаеш, че цял живот ги получавам. Наясно съм какво ме очаква. Следващите осем часа ще бъдат същински ад, но няма да пострадам наистина.

Селена пое толкова от тежестта му, колкото бе в състояние, и те се изкачиха с усилие до площадката на втория етаж, след което се насочиха към вратата, отвеждаща до третия етаж. Едрото му тяло се движеше бавно и в един момент той очевидно се отказа от зрението си, защото очите му се затвориха.

Незнайно как, Селена успя да го качи в стаята му и да го сложи на леглото.

- Тъмнината ще помогне - каза той и закри лицето си с ръка. - Ще ми донесеш ли кошчето за боклук?

Селена побърза да загаси всички лампи, освен тази в банята, и се погрижи да сложи кошчето до главата му.

- Искаш ли да ти сваля дрехите?

- Да. Добре.

Не беше точно преживяването, което беше очаквала, но пък настроението й бездруго се бе развалило още преди това да се случи. Изключително внимателно, тя му помогна да си свали якето, изу ботушите и чорапите му и събу панталона му.

- Ризата нека си стои. Нямам повече сили. - Трез улови ръката й и я подръпна да седне до бедрото му. - Не така възнамерявах да приключим вечерта.

Тя целуна дланта му.

- Какво друго мога да направя за теб?

- Просто ме остави да лежа тук през следващите шест-осем часа. И не се тревожи, както ти казах, всичко това - от главоболието до гаденето - е нормално. За съжаление.

- Какво го причинява?

- Стресът.

- Искаш ли да повикам Ай Ем?

- За нищо на света. Той и така си има предостатъчно неща на главата. Всъщност мисля, че именно заради него я получих.

- Нещо не е наред е брат ти?

Трез потъна в мълчание. На Селена й се искаше да продължи да разпитва, ала той беше болен.

- Не е нужно да си вървиш.

- Не искам да те притеснявам.

- Няма да ме притесняваш. - Той поглади ръката й със своята и устните му, единствената част от лицето му, която се виждаше, се извиха в усмивка. - Обожавам ръцете ти. Казвал съм ти го, нали? Толкова са гладки и меки... дълги пръсти...

Докато той прокарваше връхчетата на пръстите си от вътрешната страна на китката и по дланта й, Селена почувства как паниката й се стопява. Със ставите й вече всичко беше наред. Определено беше просто студът.

Малко по-късно той простена тихо, устните му се свиха, тялото му се напрегна. А после започна да преглъща.

- Искам да излезеш - промълви с усилие. - Съжалявам... не искам да видиш това...

- Сигурен ли си...

- Моля те. Веднага.

Това бе последното, което й се искаше да направи, но все пак се изправи на крака.

- Ще бъда в къщата. Няма да си тръгна. Повикай ме, ако...

Трез се обърна рязко на една страна и посегна към кошчето.

Спря, наведен над него, отвори очи и прикова замъглен поглед в нея.

- Трябва да излезеш още сега.

- Обичам те - каза Селена, докато се втурваше към вратата. - Ще ми се да можех да помогна.

Не беше сигурна дали изобщо я чу, а докато затваряше вратата след себе си, звуците от повръщане я накараха да потръпне. За частица от секундата се поколеба дали да не остане тук, в коридора пред стаята му, ала после, докато се чудеше къде да седне на пода, установи, че не е в състояние да откъсне ръка от бравата.

Дланта й беше замръзнала върху месинга.

* * *

- Естествено, че няма да спра. Не ставай глупав.

Докато разговаряше с братовчедите си в кухнята на своята стъклена къща, Асейл беше в отвратително настроение и въпросите на Ерик изобщо не помагаха.

-Но кралят...

- Няма никакво право да се бърка във въпроси, засягащи търговия с хората. - Удобно пропусна въпроса с конфликта на интереси. - И аз нямам никакво намерение да се подчиня на заповедта му.

- Как ще действаме тогава?

- Несъмнено е изпратил някой да ни проследи. Така бих постъпил аз на негово място. Искам да предупредите моя партньор. За малко ще преустановим операциите и ще разузнаем положението.

- Добре.

Двамата тръгнаха, а Асейл остана в кухнята, така че които и братя да се бяха разположили наоколо, да го виждат съвсем ясно. Извади стъкленицата с кокаин и установи, че за кой ли път, беше почти празна, но все пак имаше достатъчно за една доза.

След като я взе, отиде в кабинета в другата част на къщата. Там също имаше стъклени стени и той запали лампата на бюрото, така че да го виждат добре. След това се настани зад писалището и погледна купчините хартия, които беше натрупал. Банкови и брокерски сметки. Капиталовложения в Щатите и чужбина.

Те растяха, растяха, растяха.

Състоянието му бе преминало в нова фаза едва преди месец, когато изпраните на Каймановите острови пари бяха прехвърлени в законни сметки във Великобритания и Швейцария. Толкова много и те всички трупаха лихви и дивиденти.

Когато се залови с наркотърговията, малко след като преди около година пристигна в Америка от Древната страна, той беше повече от заможен, дори и по собствените си критерии. Сега състоянието му, разпределено в най-различни сметки, бе нараснало двойно.

Взе лист хартия наслуки и прегледа месечния си доклад. Дневният отчет на компютъра му бе още по-актуален. Въпреки богатството си, мисълта, че Рот се опитва да попречи на бизнеса му, го изпълваше с ярост до мозъка на костите. Макар и по причина, която не би признал пред никого.

Без това... той нямаше нищо.

Онова, което бе започнало като разширяване на европейския му бизнес, се бе превърнало в неговата raison d’être^13, единствената цел в живота му, единственото, заради което вечер ставаше от леглото, обличаше се и излизаше навън. Ако трябваше да е откровен, открай време обичаше да прави пари. Ала от миналата зима насам...

Асейл изруга и като се облегна в кожения си стол, подпря глава на ръката си. След това, без да поглежда, бръкна във вътрешния джоб на сакото си и извади телефона си. Много отдавна беше запомнил номера на Сола наизуст.

Ала не се беше обаждал. Не и откакто тя се бе преместила от Колдуел в Маями заедно с баба си. Не и откакто си беше тръгнала от тук, за да се махне именно от криминалния живот, който той водеше.

Както толкова много пъти преди, той въведе десетте цифри. Пръстите му следваха последователността, която знаеха наизуст.

Не, не и се беше обаждал. Ала редовно правеше това - десет цифри, които за него бяха всичко друго, но не и случайни, въведени в телефона му... и изтрити, преди да е натиснал копчето за позвъняване.

Ако кралят му отнемеше бизнеса? Нямаше да има какво да прави, освен да се измъчва от мисълта, че единствената жена, която желае, е напълно недостижима.

Човешка жена.

Тя беше човек, не вампир. По дяволите, тя дори не знаеше за съществуването на вампирите.

И именно там беше уловката. Даже и да се откажеше от търговията с наркотици, надали би могъл да отиде в Маями, да цъфне на прага й и да й сервира едно: „Хей, защо не продължим оттам, откъдето спряхме?“.

Нямаше да го бъде, защото, рано или късно, истината за него щеше да излезе наяве и какво щяха да правят тогава?

По някаква причина тишината на къщата изведнъж стана оглушителна, напомняйки му точно колко бе самотен... и щеше да бъде, ако се откажеше от наркотиците. Сякаш братовчедите му щяха да са доволни да си седят и да скърбят по жена, в която не бяха влюбени... щеше да изгуби и тях.

Господи, ама че беше жалък.

И така - какво да прави?

Докато кокаинът пътуваше по вените му, мозъкът му изведнъж бе осенен от една напълно абсурдна идея. Която въпреки това предлагаше невероятен изход от всичко това.

Изправи се в стола и се огледа наоколо, мръщейки се, докато мозъкът му разглеждаше плана от всички страни, търсейки някакъв недостатък. Когато не намери такъв, той изтри номера на Сола от екрана на телефона и набра този на Ерик. Отговори му гласова поща - братята вероятно все още бяха дематериализирани.

Секунда по-късно телефонът иззвъня и той вдигна, без да си губи времето с поздрави:

- Успяхте ли да му оставите символа?

Отговорът на Ерик беше приглушен от вятъра край реката.

- Току-що пристигаме.

- Изчакайте го. Не се показвайте.

Асейл продължи да дава инструкции, а когато свърши, отговорът на Ерик беше съвършен:

- Както наредиш.

Асейл прекъсна и отново се отпусна в стола си. Пое си дълбоко дъх и изруга. Очакваше го страшно много работа. Ала това бе единственото решение, което виждаше. Пък и фактът, че щеше да го погълне изцяло за доста време занапред, бе точно това, от което се нуждаеше. А ако не се получеше? Е, тогава той щеше да е мъртъв и вече за нищо нямаше да го е грижа.

Нито дори за жената, за която копнееше е всеки сантиметър на тялото и на черното си презряно сърце.

Майка й бе избрала най-подходящото име за нея.

Марисол наистина бе откраднала душата му.

52

АЙ ЕМ НЕ БЕ ВЪЗНАМЕРЯВАЛ ДА ОСТАВИ ДУМИТЕ НА ТРЕЗ ДА проникнат до мозъка на костите му повече, отколкото го бе направил студеният вятър, докато двамата стояха насред двора. Възнамерявал бе да си влезе, да хапне нещо набързо и да забрави, че това отвън изобщо се беше случило. Да продължи със задълженията си. Да отиде в клубовете и ресторанта. Да се занимава с бумащина, да поеме контрола, да взема конкретни решения.

Вместо това остана във фоайето, вперил поглед в тавана високо над себе си, изрисуван от някой велик художник. Темата бе, предполагаше той, вдъхновяваща: герои, възседнали прекрасни жребци, се биеха в облаците, небесни воини, безстрашни и силни, воюващи на страната на добродетелта.

Ала не заради цялото това великолепие се бе вкаменил той.

Съдбата на Трез бе като къщичка от карти - деликатно, несигурно нещо, което бе изисквало внимание и грижи, откакто се бяха родили. Всеки ход на Ай Ем открай време трябваше да бъде предпазлив, обмислен и грижливо претеглен. Целта му - оцеляване.

Оцеляването на брат му.

Поради което беше девственик на няколкостотин години. По дяволите, та той дори не бе поглеждал жена. Никога.

Докато Трез ги чукаше по клубовете, гледаше порно по телевизията или разказваше какво е направил върху бюрото си, на задната седалка на колата си или насред шибания паркинг, Ай Ем никога не бе проявявал ни най-малък интерес. Сякаш беше опънал петалата.

Или по-точно - не беше опънал нищо.

И да, минало му беше през ума за хомосексуалността, чудейки се дали пък не го привличат мъже.

Не.

Беше стигнал дотам, че ако не ги миеше всеки ден, би започнал да се чуди дали изобщо има топки.

Запитай се какво ще остане за теб, когато аз си отида. Ако си откровен със себе си, не вярвам, че отговорът ще ти хареса повече, отколкото на мен.

Преди да си даде сметка, че е взел решение, вече се бе обърнал и отиваше към вестибюла. Застана на прага на сивото имение, брулен от вятъра...

...и полетя.

Докато се носеше към целта си, го връхлитаха образи от миналото: Трез, избягал от двореца. Самият той - превърнат в пленник, докато не обещае, че ще го върне обратно... което бе последното, което бе възнамерявал да стори. Дивото преследване. Ловната хижа в планината.

Когато отново прие физическите си очертания, за миг му прилоша при вида на занемарената, очукана от времето постройка, с грубите й вертикални летви и кедрови греди на покрива, и каменния комин, който стърчеше към небето като развален зъб. Беше... съвсем същата. Дори не горе-долу същата, с различни прозорци или избуяли храсталаци, или пък паднали дървета.

Не, за частица от секундата Ай Ем не бе сигурен дали това се случва сега, или преди години.

Тръсна глава и се приближи до входната врата. Пантите изскърцаха, докато я отваряше, но поне вече бе подготвен за това, което видя.

Съвсем същото. От разположението на аскетичната мебелировка до миризмата на отдавна угаснал огън и течението, нахлуващо през стените.

Затвори след себе си и тръгна наоколо, а грубо издяланите греди на пода тракаха и скърцаха под ботушите му. До камината от речни камъни откри солиден запас от дърва - очевидно последните ловци, използвали мястото, се бяха оказали послушни момченца, загрижени за благото на другите.

С разтреперани ръце той подреди няколко цепеници в огнището и пъхна шепа борови иглички отдолу. Извади запалката, която винаги носеше със себе си, благодарение на многото темпераментни газови котлони, с които му се беше налагало да работи, и запали огън.

Каза си, че е загуба на време и топлина. Тя нямаше да дойде. Естествено, че нямаше да дойде.

Той просто щеше да се помотае тук около половин час и да гледа как мозъкът му навлиза във все по-мрачни и опасни територии, след което щеше да угаси огъня и да се отправи към Колдуел.

Клубовете. Първо трябваше да провери клубовете, а после...

Изскърцването на отварящата се врата го накара да се вкамени. Миризмата на майкен изпълни вътрешността на къщата.

Ай Ем обърна рязко глава и вдигна очи. Тя стоеше на прага от плът и кръв, а одеждите й се развяваха на студения вятър, нахлуващ отвън.

Беше едновременно призрачна... и разтърсващо жива.

И докато я гледаше, Ай Ем разбра, без всякакво съмнение, защо бяха дошли.

53

МНОГО БАВНО, СЕЛЕНА ВЪРВЕШЕ ПО ТУНЕЛА КЪМ ТРЕНИРОВЪЧНИЯ център. Трябваше просто да поставя единия крак пред другия, от подножието на стъпалата, водещи в подземния коридор, до вратата на склада. Всеки път когато се налагаше да въведе код или да мине през някоя врата, тя очакваше да промени решението си. Да размисли. Да се обърне и да поеме обратно.

Вместо това не само стигна в кабинета на Тор, но и излезе през стъклената му врата и се озова в бетонния коридор от другата страна.

Клиниката бе на трийсетина метра и преди да отиде до нея, тя имаше куп други възможности - стаи за вдигане на тежести, фитнес, съблекални.

Краката й не спряха пред нито една от тези врати. Не, те я отведоха право до мястото, където се бе зарекла никога да не се върне доброволно.

Почукването й беше тихичко - възможност да не й отговорят, защото вътре нямаше никого (ура!), бяха заети да помагат на някого другиго (тъжно, но все пак - облекчение) или прекалено погълнати от работата си, за да я чуят (като да оставиш гласова поща на някого, с когото и без това не искаш да говориш). Доктор Джейн й отвори. И се сепна изненадано.

- Селена, здравей.

Селена вдигна неловко ръка.

- Здрасти.

За миг се възцари мълчание, а после доктор Джейн каза:

- Просто се отбиваш да ме видиш или имаш нужда...

- Сигурно си страшно заета.

- Всъщност след като три дни не съм мигнала, тъкмо си наваксвам с медицинските доклади. - Тя се отдръпна настрани. -Влез, ако искаш.

Селена се стегна. Прекрачи прага. Отчаяно се опита да не поглежда към кушетката за прегледи.

В това време доктор Джейн се настани на едно кръгло столче, уви бялата престилка около себе си и кръстоса крака. Отдолу носеше сини болнични дрехи и червени чехли. Тъмнозелените й очи бяха угрижени.

Селена тръгна из стаята, ала накъдето и да се обърнеше, виждаше единствено шкафове от неръждаема стомана и стъкло, пълни с инструменти за мъчения. Смутена, тя погледна към вратата, която се затваряше бавно и безшумно.

Като капака на ковчег.

- Тъкмо се канех да се пораздвижа - каза доктор Джейн. -Искаш ли да се присъединиш към мен за няколко обиколки на спортната зала?

- О, господи, да. Благодаря ти.

Двете излязоха заедно и поеха по коридора, подминавайки стая след стая. Когато най-сетне стигнаха до целта си, доктор Джейн бутна тежката стоманена врата и запали осветлението.

- Знам, че е странно, но наистина обичам това място - каза тя. - Меденожълтия цвят на дървото и това, че навсякъде мирише на препарат за почистване на пода. Което е шантаво, защото ненавиждам химикали във въздуха и по предметите около мен.

Тя я поведе по края на баскетболното игрище и Селена бе сигурна, че нарочно върви бавно. Бяха стигнали до късата страна, минавайки под коша, и вече завиваха наляво, за да се насочат към трибуните, преди Селена да проговори.

- Мисля... - Очите й се наляха със сълзи и тя си даде сметка, че е ужасена.

- Разполагаме с всичкото време, от което се нуждаеш - меко каза доктор Джейн.

Селена си избърса очите.

- Страхувам се да говоря за това. Сякаш, ако го направя...

- Имаш ли някакви симптоми?

Не бе в състояние да говори. Но усети, че кимва.

-Мисля, че... да.

Доктор Джейн издаде неопределен звук, а после попита:

- Искаш ли да ми кажеш какви са те?

Селена протегна ръка, онази, която беше замръзнала върху бравата, и разпери пръсти. Докато ги свиваше и изпъваше, в главата й се гонеха въпроси: По-добре ли са? По-зле? Без разлика?

- Ръцете ти? - Когато тя само кимна, доктор Джейн попита: - Нещо друго?

Поне този път можеше да поклати отрицателно глава.

- Спомняш ли си дали при предишната криза имаше продроми?

- Какво означава това?

- Някакви предупреждаващи симптоми?

Селена отново избърса очите си и изтри ръце в панталона, който Трез бе смъкнал от тялото й едва преди час. Връхлетя я болка и й се прииска да се върне към онзи миг, към времето, преди болестта й отново да се бе обадила.

- Не знам. Не си спомням да съм забелязала нещо. Ала преди се опитвах да не обръщам никакво внимание на онова, което се случваше. Не исках да мисля за него. - Тя погледна към доктор Джейн. - Съжалявам, че не дойдох да ме видиш, нали се сещаш, след като...

Доктор Джейн махна с ръка.

- Господи, момиче, не се тревожи за това. Тук няма някакви строго определени правила и ти трябва да постъпваш както ти се струва правилно. Хората трябва сами да управляват живота си.

- Има ли нещо, което бихме могли да направим за мен? Нещо, което... би трябвало да сторим?

Лекарката дълго забави отговора си.

- Ще бъда откровена с теб.

Ясно. Нямаше какво да се направи.

- Ще ти бъда задължена.

- През последните четиресет и осем часа много от нас се опитаха да намерят решение. Мани се свърза с човешките си контакти. Аз разговарях с Хавърс. Рив се обърна към симпатите, а Ай Ем ми изпрати съобщение, че е проверил при с’хийб.

- И нищо?

- Хавърс бе запознат единствено със случаи на локализирани проблеми, като пристъпи на артрит, засягащи пръстите или коленете, таза или раменете. Нищо с толкова сериозни симптоми, засягащи целия организъм като при теб. Той лекува пациентите си с противовъзпалителни и обезболяващи и въпреки че е опитал дори някои от лекарствата на хората, не е постигнал никакъв напредък, когато става дума за превенция или лечение. Симпатите и сенките също не са запознати с този проблем.

Палиативни грижи^14. Това бе най-доброто, на което можеше да се надява.

- Можеш ли да ми кажеш колко време ми остава?

Доктор Джейн поклати глава.

- Бих могла да проверя възпалителните ти маркери. Ала нямам с какво да ги сравня, а и доколкото разбирам, епизодите

настъпват много бързо. Това говори, че става внезапно, като земетресение.

Двете все така обикаляха залата, отиваха към далечния край, където имаше врата с надпис СТАЯ ЗА ЕКИПИРОВКА И ФИЗИОТЕРАПИЯ.

- Предполагам, че би трябвало да се върнем и да проверим моите... е, нали се сещаш. - Селена описа кръг във въздуха с ръка. - Възпалителни неща.

- Бихме могли, ако искаш. Според мен най-важното е да правиш това, което те кара да се чувстваш подкрепяна и спокойна.

- Добре.

Миг по-късно почувства как доктор Джейн взе ръката й и я стисна и когато погледна към нея, бе слисана от емоцията върху лицето на лекарката. Такава неприкрита тъга и болка, която стигаше толкова дълбоко.

Селена я накара да спрат.

- Вината не е твоя.

Тъмнозелените очи обикаляха залата, без да се спират върху нищо.

- Просто... искам да помогна. Искам да ти дам всички онези дълги години, които ти се полагат. Искам да живееш. И това, че не мога да намеря решение... Толкова съжалявам, Селена. Толкова много съжалявам... и ще продължа да се боря. Ще продължа да опитвам, да търся...

Като че ли бе най-естественото нещо на света да обвие ръце около лекарката и да я притисне до себе си.

- Толкова съжалявам - задавено каза доктор Джейн.

По-късно Селена щеше да си даде сметка...

...че това бе първото й сбогуване.

* * *

На майкен не й беше никак лесно да намери къщата. Планината не беше проблем. Източният склон - също. Миризмата на огъня не би трябвало да е проблем, защото дори когато беше в молекулната си форма, обонянието й беше силно, а едва ли имаше нещо по-ясно доловимо от пушек в есенна нощ. И все пак се бе оказало трудно. Беше пътувала във въздуха, търсейки, търсейки...

Съвсем малко я беше деляло от това, да се обърне и да поеме назад, докато в нея се разливаше болезнена тъга... ала в този миг вятърът бе донесъл мирис на пушек и тя го бе последвала, черпейки сили от него, приближавайки се към източника му.

И ето я и къщата, за която той й беше казал.

Беше се приближила до нея, оставайки в енергийната си форма, носейки се над обраслата земя. Заобиколила бе неголямата простичка постройка, за да се увери, че вътре наистина бе той и само той.

Приемайки физическите си очертания, тя се приближи до входа и почука, а когато не получи отговор, отвори вратата.

Той беше приклекнал до огъня и се грижеше за пламъците. В миг едрото му тяло се изправи и треперливата светлина зад него го обгърна като в аура.

Докато майкен прекрачваше прага, вятърът улови вратата и я затвори с трясък, който я накара да подскочи.

- В стаята беше студено - дрезгаво каза той. - Опитвам се да я постопля.

Достатъчно бе да го види, за да забрави напълно къде се намира. Би могла да бъде в пустинята, насред океана, на северния полюс и изобщо не би забелязала.

- Ела по-близо. - Той я повика с ръка. - До огъня.

Тялото й му се подчини без колебание, макар че отиваше при него, не при пламъците. А когато застана до него, той се поотдръпна, сякаш не искаше да я притеснява.

- Нека ти намеря нещо за сядане.

Преди да успее да му каже да не си прави труда, той се приближи до едно легло и вдигна дюшека отгоре му, заедно с няколко груби одеяла. Подреди ги грижливо и отново се отдръпна.

Сексът, който струеше от него, беше неустоим.

Колкото и хладнокръвен да се опитваше да изглежда, колкото и почтително да се държеше, майкен усещаше желанието му. И да, даде си сметка в този миг... именно затова бе рискувала толкова много, за да дойде тук.

Тя също го желаеше. Въпреки че това щеше да има опасни последици. Въпреки че беше безотговорно. Въпреки че нямаше никаква логика.

През целия си живот беше следвала правилата. Ала никаква отговорност, никой дълг не бе и наполовина така пленяващ, както той, а времето, което й оставаше дори за относителната свобода, с която разполагаше в момента, изтичаше.

Майкен се отпусна върху постелките, кръстосвайки крака под тежките си одежди.

- Ще седнеш ли до мен? Моля те.

- Сигурна ли си, че го искаш? - Извисяваше се над нея, а тъмното му лице поглъщаше игривата светлина.

- Да - прошепна тя.

Той се отпусна на колене, а очите му с натежали клепачи се плъзнаха по одеждите, които я покриваха от върха на главата до стъпалата.

- Ще ми позволиш ли да те видя? - попита с дрезгав глас.

Майкен преглътна мъчително. А после вдигна ръце към мрежичката, която закриваше лицето й... за да я задържи на мястото й.

- Боя се.

- От какво?

Ами ако не му харесаше онова, което щеше да види?

- Вече знам, че си красива - каза той, сякаш прочел мислите й.

- Откъде?

Той докосна масивните си гърди.

- Виждам те тук. Познавам те... тук. За мен ти си много красива, независимо как изглеждаш.

Давайки си мъчително ясно сметка за всичко, което не му беше казала за себе си, майкен прошепна:

- Ние не се познаваме.

- Това има ли значение за теб?

- Не.

- Нито пък за мен. - Той се намръщи и се загледа в огъня. -Последните няколко нощи, с всичко, което става покрай брат ми, наистина ми отвориха очите. Не искам да губя нито миг повече. Искам да живея, вместо да съществувам в тази неутрална зона, в очакване брадвата да се стовари върху главата ми.

- Брат ти... някога ще се върне ли в Територията? Чух, че... отказвал да изпълни дълга си, въпреки че кралицата се разпореди след края на траура...

Трябваше да спре. Притеснението беше прекалено силно. От нея се очакваше да отиде при своя мъж недокосната. А това нямаше да се случи.

Ала какво би могъл да й направи Помазаният? Това обвързване бе наложено насила и на двама им, а според традицията той бе на практика нейна собственост. Едно възражение от негова страна би било, все едно някой стол да се опита да възрази, че ще седнат отгоре му.

Ай Ем поклати глава.

- Никой не знае какво ще се случи, когато Трез изгуби Селена. А и честно казано, онази принцеса няма да иска това, което е останало от него, освен ако не си пада по некрофилия. Той ще бъде мъртъв, независимо дали диша, или е в гроба.

Майкен отпусна глава. През целия си живот знаеше за обвързването, което й предстоеше. То бе част от нейното възпитание, очакването, че Помазаният бе предопределен от звездите да бъде мъжът, от когото ще зачене... и че с него, чрез него тя щеше да се погрижи родът на майка й да продължи да властва над с’хийб.

Предначертано от свещените звезди.

Беше приемала отреденото й така, както бе приемала всичко в живота си - положението си, самотата, вечното усещане, че пропуска толкова много, без да има никаква вина или избор.

Тя се прокашля.

- Предполагам, че принцесата би го оставила да си отиде, стига да можеше. Не би искала никой да страда, особено някой, изгубил достойна жена.

- Познаваш ли я?

- Прислужвала съм й.

- Каква е тя? - Преди майкен да успее да отговори, той вдигна ръка. - Всъщност не искам да знам.

- Според мен тя би казала, че е точно толкова пленница, колкото и брат ти. Мисля, че тя също е затворничка на съдбата.

Той потърка лицето си.

- Това всъщност ме кара да не я мразя чак толкова. Предполагам, че никога не съм се замислял какво й е на нея.

- Тя е научила за съдбата си също като него. Не е избирала нищо от това.

Ай Ем се изсмя рязко.

- Може би двамата биха могли да кажат на кралицата да върви на майната си. Ако и двамата откажат да й играят по свирката, всичко би могло да приключи. Не че това ще спаси брат ми от загубата на любимата му.

- Ала звездите са предопределили техните съдби.

Тъмните му очи се обърнаха към нея.

- Наистина ли го вярваш? Искам да кажа, действително ли смяташ, че разположението на няколко безразлични планети на милион светлинни години от тук би трябвало да се използва като ръководство за живота на хората? Защото аз не го мисля.

- Така е от поколения насам - глухо отвърна майкен.

- Това не означава, че е правилно. Всъщност прави го още по-ужасно. Само си помисли колко много е било съсипано.

Гърдите на майкен се свиха, докато той изричаше на глас неща, за които тя си мислеше, откакто преди много години бе научила, че мъжът, с когото трябваше да се обвърже, бе намерил съдбата си толкова отблъскваща, че бе избягал от Територията под заплаха от смърт и изгнание.

- Стига приказки - заяви Ай Ем. - Не за това сме тук. Нали?

Очите, скрити зад мрежичката, се вдигнаха към неговите.

- Не, не сме.

Погледът му се плъзна по дрехите й, сякаш в ума си вече я събличаше.

Сърцето й отново задумка, дланите й се изпотиха.

- Трябва да знаеш, че никога не съм... че не съм...

- Нито пък аз.

Майкен потръпна. То бе по-силно от нея. Та той бе толкова мъжествен, толкова красив, толкова...

- Е, размисли ли? - процеди той. - Не е много секси, нали?...

- Как е възможно? - избъбри тя. - Та ти си огромен.

За миг се възцари мълчание. А после, без предупреждение, той отметна глава назад и се разсмя. Звукът бе толкова неочакван и пленителен, че майкен замалко да се дръпне отново назад.

Когато я погледна, Ай Ем се усмихна за първи път. И дъхът й спря.

- Това е най-хубавият комплимент, който някога съм получавал.

Майкен усети как се усмихва под мрежичката... ала после, когато той отново стана сериозен, тя стори същото.

Нямаше да има връщане назад, помисли си. Не си ли тръгнеше сега, преди да бе свалил качулката й, тя нямаше да си тръгне, преди да са го направили.

Ръцете й посегнаха към маската пред лицето й, решението й беше взето. Улови ръба на мрежичката и започна да я вдига. Сърцето й прескачаше от притеснение, но тя не спря. Планетите не биваше да ръководят избора на живите, нито останалото след мъртвите, помисли си, докато хладен въздух докосваше гърлото, челюстта... устата й.

Тя сама избираше това.

Сама избираше него.

54

АЙ ЕМ ИМАШЕ ЧУВСТВОТО, ЧЕ Е ЗАСТИНАЛ ВЪВ ВРЕМЕТО, ДОКАТО лицето на майкен се разкриваше сантиметър по сантиметър. Устните й бяха пълни и тъмночервени, кожата й - гладка и мъничко по-тъмна от неговата, бузите - с високи скули...

Всяка мисъл изхвръкна от главата му в мига, в който видя очите й.

Дълбоко разположени, те имаха гъсти ресници и ярък, маслиненозелен цвят. Но разбира се, тя бе в плен на силни чувства и цветът бе признак на това, нещо, което се случваше с очите на всички сенки.

Навярно и неговите изглеждаха по същия начин.

А после дойде косата й. Гъсти вълни се спускаха от върха на главата й, разпиляваха се по раменете и се посипваха надолу. Беше толкова дълга, че той не виждаше къде свършва. Тя бе, чисто и просто, най-невероятното нещо, което някога бе виждал.

Беше едновременно екзотична, защото той живееше сред хората толкова отдавна, че бе отвикнал от чертите на своята раса... и съвършено нормална, защото красотата и цветът на кожата й толкова приличаха на неговите.

- Престъпление е да си скрита под всички тези дрехи - прошепна той.

Аленината, която плъзна нагоре по шията й, накара вампирските му зъби да се издължат, а пръстите му се изкривиха от нуждата да я докосне.

- Наистина ли? - промълви тя.

- Кълна се в кръвта си.

Сякаш почерпила сили от реакцията му, майкен остави мрежичката настрани и продължи да се разкрива пред очите му, откопчавайки простичката месингова закопчалка на ключицата си и оставяйки първия пласт на одеждите й да се свлече от раменете й.

Беше крехка, ала невероятно женствена и колкото и Ай Ем да се опитваше да не се заглежда прекалено дълго в тялото й, очите му отказваха да се откъснат от него.

Потръпващият пулс на шията й го канеше да я ухапе. Извивката на гърдите й го молеше да я докосне.

Уханието на женствеността й го зовеше да му отговори.

Ай Ем преглътна проклятието, което напираше да се откъсне от устните му. Тя бе толкова красива, толкова жива. Сърцето му биеше до пръсване, пенисът зад ципа на панталона му бе корав като мрамор.

Щеше му се да беше обърнал едно питие, преди да дойде.

Или пък шест.

- Гладен ли си? - прошепна тя.

- Да.

- Искаш ли да вземеш моята...

Не можеше да повярва накъде го води.

- Вената ти?

- Стига да искаш.

О, мамка му, да.

- Бих умолявал за подобна привилегия...

- Не е нужно да го правиш.

Очакваше да му подаде китката си, ала когато тя вирна брадичка, оголвайки шията си, той се почувства като пълен идиот.

Знаеше, че би трябвало да я попита дали е сигурна, да я накара да го обмисли по-добре. Всичко щеше да се развие ужасно бързо, ако зъбите му се забиеха в нея.

Вместо това простена:

- Моля те, кажи ми името си.

- Вече ти го казах - майкен. То е единственото име, което чувствам като свое.

Ай Ем скръцна със зъби.

- Майкен, трябва да знаеш... не мисля, че мога да спра. Ако го направя.

- Знам. Ето защо те искам на шията си. Никакво връщане назад.

Очите му се извъртяха, тялото му се олюля.

- Нямаш ли си баща вкъщи? Някой, когото да го е грижа, че си...

Знаеше, че правилата за прислужващата класа са различни -от жените не се очакваше да бъдат девствени, тъй като трябваше да обслужват господарите си по всеки начин, който се изискваше от тях. И все пак.

- Наистина ли си сигурна?

Ерекцията му крещеше да млъкне, ала съвестта му бе по-силна дори от този неудържим инстинкт.

- Сигурна съм.

Маслиненозелените й очи бяха уверени, силни, нетрепващи.

Време бе да престане с приказките.

Ай Ем се нахвърли върху нея, сграбчи я за врата, преви я назад, притисната в прегръдките му, и допря устни до плътта й. Никога не беше пил от жена по този начин и зъбите му не я пронизаха мигновено. Беше завладян от миризмата й, от мекотата на кожата й под устните му, докато протягаше език, за да близне вената й.

Възнамеряваше да продължи така още малко, но когато тя го улови за раменете, извила гръб така, че да се притисне в него, той не бе в състояние да чака нито миг повече. Изсъска и проби кожата й.

Ухапването изтръгна вик от гърдите й, ала вместо да го отблъсне, тя го притегли още по-близо до себе си.

Кръвта й нахлу в устата му с вкус на тъмно вино и обещание за опиянение, което го завладя в мига, в който преглътна. Докато устните му смучеха от нея, ръката му се спусна надолу по тялото й, откривайки талията, извивката на ханша й. Още, гой взе още от нея, докато тазът му се люшна напред, търсейки онова най-съкровено място от нея, което все още бе скрито под пелена от плат.

Замаян и едновременно с това невероятно фокусиран, той я сложи да легне и я покри с тялото си, като диво животно, бранещо плячката си. Ала искаше и да й даде, не само да взема. Вдигна ръка и допря китката си до устата й.

Тя се подчини на безмълвната покана и заби зъби в него, вземайки вената му, докато той пиеше от нейната, завършвайки един кръг, който взриви горещината между тях.

Преди да разбере какво прави, Ай Ем сграбчи одеждите й и ги вдигна нагоре, все по-нагоре. Бедрата й бяха гладки и меки и се отвориха за него, давайки му достъп до онова, което искаше повече от всичко.

Никакво бельо. Сенките не носеха такова.

Когато прокара ръка по женствеността й, тя простена и още по-силно засмука от вената му... Ай Ем искаше да й даде и последната си капка кръв. Но не и обратното. Заповядвайки си да се откъсне от вената й, той близна двете ранички, за да ги затвори, а после устните му се плъзнаха надолу. Преминаха над изящната извивка на ключицата и се насочиха към гърдите й. Зъбите му се забиха в одеждите й и ги разкъсаха, материята поддаде под...

- Исусе Христе - простена той.

Гърдите й бяха високи и твърди, и завършваха с малки зърна, които той не изгуби много време да гледа. Не, покри ги с устни, боготворейки ги, докато тя продължаваше да пие от китката му.

А той все така искаше повече от нея.

Докато жаждата да се спусне още по-ниско ставаше все по-силна, въпреки че нямаше представа какво прави, тя пусна вената му и го освободи. Без да й даде възможност да запечата раничките, Ай Ем се надигна над нея и сграбчи с две ръце онова, което бе започнал да разкъсва със зъби.

Храаааааас.

И ето че одеждите й се свлякоха от двете й страни и тя остана гола пред него.

Потръпваща тъмна кожа, окъпана от светлината на пламъците, белязана с червените петна на кръвта му... от което Ай Ем бе обзет от неудържимо желание да остави още от себе си върху нея. Така че тя да знае, че е негова.

Смътно, някъде в дълбините на размътения му мозък, се надигна изумление от това, че историите, които бе чувал и които винаги бе смятал за измислени, историите за мъже, които, попаднали веднъж на истинската жена, се обвързвали на мига, всъщност бяха напълно и абсолютно верни.

Беше видял лицето й едва преди няколко мига, а ето че вече бе безвъзвратно изгубен, едновременно изгубен и намерен, завладян и жаден за още.

- Моя - изръмжа той.

* * *

Разголена пред очите на любовника си, майкен бе очаквала да се чувства несигурна или обзета от срам. Единствено жените, които я къпеха, бяха виждали онова, в което се взираше Ай Ем сега. Ала вместо това тя отметна парчетата на разкъсаните си дрехи и улови гърдите си в шепи.

- Твоя - чу се да казва. А после посегна надолу и докосна разголената си женственост. - Твоя.

Горната му устна се повдигна, разкривена, и от него се изтръгна ръмжене, което бе едновременно благоговейно и мъничко демонично.

А после той си свали палтото. Ризата. Обувките и панталона.

Светлината на пламъците играеше по кожата му, хвърляйки сенки по изваяните мускули на ръцете, гърдите, корема му.

Възбудата му беше огромна.

Всичко бе извън контрол, тази невероятна нишка от събития, а кулминацията все още предстоеше. Ами сега, зачуди се тя. В подготовката за обвързването си, уж я бяха посветили в тайните на секса, лечителят й бе дал анатомично описание на това, как щяха да се развият нещата... и разбира се, беше зърнала С’Екс е онези жени. Но никое от тези неловки преживявания не я бе подготвило за това, колко възпламеняващо щеше да бъде то. Колко силно щеше да копнее за сливането. Колко отчаяна щеше да се чувства.

Подпрял ръце от двете й страни, Ай Ем се надигна над тялото й и бавно доближи устни до нейните. Допирът беше лек като перце и мимолетен, оставяйки я копнееща за още, ала после той се отпусна внимателно върху нея, тежестта му бе невероятно еротична, коравите му очертания се врязваха в нея. Твърдият му пенис се докосна до сърцевината й.

Майкен се изви под него, търсейки нещо, макар и тя да не знаеше какво.

- Тук съм - каза той. - Ще се погрижа за теб.

Ала не го направи. Вместо това я целуна и още повече влоши положението, докато смучеше лениво устните й, отъркваше се в гърдите й, от вътрешната страна на бедрата й... без да се слее с тях.

- Защо чакаш? - простена тя.

- Искам да съм сигурен, че си готова... иначе ще те заболи.

Очите й се отвориха широко.

- Няма да има болка. Нали?

- Колко... ъъъ... знаеш за това?

Устните й се раздвижиха и майкен предположи, че казва нещо, а после той кимна и й отговори. Само че тя нямаше представа какво е казал никой от тях.

А след това ръката му се спусна надолу, плъзна се между тях, докосна женствеността й, потъна в нея. Удоволствието, което изтръгна от нея, бе като светлината на огъня - горещо, то се разля по цялото й тяло, довеждайки я до друго ниво на съзнание. Почувства натиск върху сърцевината си, но не и болка. Просто нежен натиск, който я накара да му се поддаде.

Когато ръката му отново се появи до нея, тя си даде сметка, че онова, което потъва в нея, не бяха пръстите, а възбудата му.

Хълбоците й се раздвижиха, за да го поемат още по-дълбоко и изведнъж тя почувства остро пронизване, бариера, която бе поддала... И ето че сливането им стана толкова дълбоко, че той сякаш бе проникнал в нея навсякъде. Прекрасно, толкова прекрасно. Майкен се опиваше от близостта му, допирът на кожата им я сгряваше отвътре и отвън, заличавайки спомена за цял живот, в който никой не бе имал право да я докосва.

А после той започна да се движи. Първоначално бавно, но с постепенно нарастваща мощ, тя се озова, заедно с него, в плен на едно надигащо се, бушуващо удоволствие. Плъзна ръце по изпънатия му гръб, наслаждавайки се на силата му и на знанието, че именно той бе онзи, който пръв бе проникнал в тялото й. А после язовирната стена рухна и всичко стана толкова по-ярко, приливна вълна тласкаше тялото й към неговото. Устата й се отвори и тя изкрещя, но не от болка.

Ай Ем също изкрещя и в сърцевината й нещо затуптя. Ала това не беше краят. Той не спря. Тласъците му продължиха - до нея, в нея, над нея.

Лечителят не й беше казал, че ще бъде толкова прекрасно.

Ни най-малко.

55

ТОЙ СЕ ПОЯВИ В ЖИВОТА Й, ОБЛЕЧЕН В СИНИ ДЪНКИ С ДУПКИ и бейзболна шапка с логото на университета „Сиракюз“. Парадайз седеше зад бюрото си, въвеждайки информация в системата, отговаряйки на запитвания по имейла, настанявайки посетители в столовете, когато през гостната за пореден път премина студен полъх. Тя вече бе свикнала със студения въздух, който нахлуваше всеки път когато входната врата се отвореше, за да пропусне поредния новодошъл. Така че дори не вдигна глава, докато не усети внушително присъствие до бюрото си.

Вдигна очи с обичайната си професионална усмивка... и бързо я изгуби.

Пред нея стоеше мъж, висок поне два метра, с рамене, широки като врата, и челюст, права като стрела. Носеше анорак, макар че навън бе достатъчно студено за палто, и никакви ръкавици.

Да не забравяме оранжевата шапка и дънките.

- Мога ли да ви помогна с нещо?

Шапката бе нахлупена толкова ниско, че тя не можеше да види очите му, ала усещаше въздействието им.

- Тук съм за тренировъчната програма.

Гласът му беше много дълбок и учудващо тих. Като се имаха предвид размерите му, бе очаквала нещо много по-силно.

- Тренировъчната програма?

- За войници към Братството на черния кинжал.

- О, да. Знам, но не е... искам да кажа, не е тук. В тази къща.

Той се огледа наоколо и Парадайз се опита да зърне очите му.

- Знам. Трябва ми молба и си помислих, че може да я взема от тук.

- Беше пуснат имейл. Искате ли да ви го препратя?

- Аз, ъъъ... - Непознатият отново се огледа наоколо. Напъха ръце в джобовете на дънките си. - Нямате ли разпечатан формуляр?

- Бих могла да ви го изпратя още сега. Какъв е имейлът ви?

Той се загледа някъде зад нея, а Парадайз реши, че косата му е тъмна. Тъмна и много къса.

- Нямам имейл адрес - тихо каза той.

Парадайз примига.

- Хотмейл е безплатен.

- Все едно - отвърна непознатият и направи крачка назад. -Ще измисля друг начин да си взема молба.

- Почакай. - Парадайз отвори чекмеджето на бюрото си. -Заповядай. Вземи моята... искам да кажа, вземи тази.

Той се поколеба. Протегна дългата си ръка и пое онова, което тя по-рано бе извадила от кошчето за боклук.

- Благодаря. - Погледна надолу и се намръщи... или поне на Парадайз й се стори, че се намръщи. - Тази вече е попълнена в началото?

Върна й листата и Парадайз изруга.

- Извинявай. Аз... нека ти разпечатам друга.

Щракна с мишката, влезе в пощата си, отвори писмото, което Пейтън Задника й беше препратил, отвори документа и натисна иконата за разпечатване.

Докато машината зад гърба й се събуждаше с тракане, мъжът постави молбата на бюрото й.

- И ти ли ще се запишеш в програмата?

Страхотно. Сякаш се нуждаеше и някакъв си непознат да й дръпне Лекцията.

Тя си взе листата.

- Приемат и жени, ако не знаеш. Пише го в имейла. Ние също можем...

- Според мен трябва да го направиш. Дори и да избереш да не се биеш, смятам, че жените трябва да бъдат обучавани. Не знаеш кога и при какви обстоятелства може да ти се наложи да се защитаваш. Логично е.

Парадайз го зяпна.

- Аз... - Тя се прокашля. - Всъщност съгласна съм с теб.

Принтерът утихна и тя се обърна на стола и взе топлите страници от горната му част. Нямаше нужда да ги защипва с кламер или телбод, ала въпреки това отвори едно от чекмеджетата и се зае да рови из него.

- Можеш да ги донесеш тук - каза, докато му ги подаваше. -След като ги попълниш, бих могла да ги предам на братята.

Той сгъна молбата и я пъхна в тънкия си анорак.

- Благодаря.

А после свали шапката си и й се поклони.

Когато се изправи, Парадайз най-сетне успя да го види както трябва и направо занемя. Имаше дълбоко разположени очи с цвета на съвършено ясно небе и тъмни ресници и вежди. Бузите му бяха леко хлътнали, защото беше много слаб, ала това само подчертаваше мъжествената структура на костите му. Устата му...

Ако с останалото беше привлякъл вниманието й, сега направо я срази. Добре, че беше седнала.

- Как се казваш? - избъбри, докато той се обръщаше.

Непознатият отново нахлупи шапката си.

- Крейг.

Парадайз се изправи и протегна ръка.

- Аз съм Парадайз... е, сигурно вече го знаеш, защото го видя върху молбата, която попълних. - Страхотно, ето че беше започнала да бръщолеви. - Приятно ми е да се запознаем, Крейг - каза, когато той дори не помръдна.

Той кимна веднъж, а после си тръгна, оставяйки я да си стои с протегната ръка.

Изчервена, Парадайз седна... и си даде сметка, че около петима души бяха станали свидетели на случилото се. И сега до един бяха погълнати от това, да прелистват списания, мъчейки се да изглеждат заети. Един от по-възрастните мъже дори взе целия брой на „Колдуел Куриър Джърнъл“ и го разтвори пред лицето си.

Е, и тя можеше да се преструва на заета.

Затрака по клавиатурата, докато се опитваше да прикрие смущението, от което цялата беше пламнала.

Никога преди не го бе виждала. Нито веднъж. Може би току-що бе дошъл от Древната страна, само че колко вероятно беше това? Огромната част от населението живееше във и край Колдуел от колко отдавна? Пък и нямаше акцент. Така че трябва да беше... непознат, естествено. Но несъмнено беше аристократ, след като бе чул за тренировъчната програма, нали?

Парадайз хвърли поглед към свода, откъдето беше влязъл, и установи, че й се иска лично да донесе попълнената си молба.

Кой беше той...

- Парадайз?

Тя подскочи. И се обърна към баща си, който бе изникнал от нищото.

- Да? - Давайки си сметка, че гласът й звучи почти както обикновено, а нали уж все още му беше ядосана, тя се прокашля. - С какво мога да ти помогна?

Сякаш той бе просто още някой, за когото трябваше да се погрижи.

- Искам само да видя как си.

В държанието му нямаше нищо агресивно. Всъщност изглеждаше разтревожен. Проклятие. Парадайз искаше да продължи да му се сърди.

Тя въздъхна.

- Добре съм, татко.

- Справяш се отлично. Наистина. Всичко върви толкова гладко. Кралят е много доволен, а аз толкова се гордея с теб.

Типично в негов стил - невъзможно бе да му се сърдиш, когато ти излизаше с тази своя версия на извинение.

- Мога ли да ти донеса нещо за хапване или пийване?

- Ти не си доген, татко.

- Може би имаш нужда от почивка.

- Не. - Парадайз направи физиономия. Изправи се на крака. Заобиколи бюрото. - Направо ме побъркваш.

Прегърна го, защото той бе дошъл за това, а после се отдръпна.

- Наред е Остер, син на Сание.

Тя махна към въпросния мъж, който се изправи. Баща й стисна ръката й за миг, а после се залови с официалните си задължения.

Следвайки примера му, Парадайз отново седна. Погледна към компютъра пред себе си. Все така - чувствайки се като в клетка.

Ала какво можеше да направи? Въпреки че, строго погледнато, баща й не би могъл да я спре (беше пълнолетна, а на молбата не пишеше, че жените се нуждаят от съгласието на някой по-възрастен мъж, за да кандидатстват), тя се чувстваше като парализирана.

Трудно бе да се разбунтуваш срещу родителите си, когато ти е останал само един от тях.

И той е всичко, което имаш на този свят.

* * *

Селена ненавиждаше всичко в прегледа, вземането на кръв, рентгеновите снимки. И се чувстваше гадно заради това. Доктор Джейн бе много внимателна и невероятно мила. Ала да си седи, облечена в една от онези болнични нощници, докато я бодат и ръчкат, въртят насам-натам и снимат, бе, като да гледа отблизо обратното броене до някакъв взрив. Освен това не можеше да понася изкуствената лимонова миризма на антисептика, който използваха навсякъде.

Както и това, че й беше студено дори когато завиха краката й с одеяло.

Да не забравяме и ярката светлина на лампата над главата й.

Ала най-трудното не бе онова, което я заобикаляше. А писъкът, който напираше в нея и който тя с огромно усилие сдържаше да не изскочи навън.

- Добре, мисля, че това беше последната снимка - каза доктор Джейн иззад бюрото си.

Върху компютърния екран се виждаше призрачният образ на коляното на Селена, но тя отказваше да го погледне.

Остана легнала, докато доктор Джейн не се върна и отмести рентгеновата машина. Тогава се изправи, а лекарката взе плаката изпод крака й и я постави настрани.

- Е... а сега какво? - попита Селена.

Беше вцепенена. Скована от студ. Потна. Ала най-вече бе схваната. И не само в ръцете.

- Нека разгледам снимките заедно с Мани. И тогава ще дойдем да си поприказваме.

Селена преметна крака през ръба на леглото и се загледа в тях. Помръдна първо едното, а после и другото си стъпало, а мозъкът й заигра поредния рунд на „По-добре? По-зле? Същото?“

- Кога? - попита дрезгаво.

- Защо не се видим на зазоряване? Можеш да дойдеш заедно с Трез, ако предпочиташ...

Трясъкът, разнесъл се някъде отвън, накара и двете да погледнат към вратата. Когато звукът се повтори, доктор Джейн се втурна натам, следвана от Селена.

В края на краищата все още не се бе схванала напълно, а това като че ли беше подходящият момент да си го напомни.

Двете изтичаха в коридора и се заслушаха. Тренировъчният център бе потънал в тишина - братята си осигуряваха нужните упражнения на бойното поле, а в останалите стаи на клиниката, за щастие, нямаше никой ранен.

Трополенето се разнесе отново и двете се втурнаха към стаята две врати по-надолу.

Доктор Джейн я отвори...

...и трябваше да приклекне, когато отвътре излетя нещо. Поднос. Метален поднос, който заподскача по бетонния под така, сякаш нямаше търпение да се махне възможно най-далеч от там.

Вътре Лукас бе излязъл извън контрол. Половината от тялото му като че ли беше вързана за леглото, ала едната му ръка беше свободна и той я използваше, за да изпотроши всичко, до което бе в състояние да се добере - беше съборил някакъв уред, както и Стойката за венозната система, същата съдба бе сполетяла масичката на колелца, върху която имаше някакво ядене, а той тъкмо посягаше към таблата над главата си, сякаш искаше да направи леглото на парчета.

- Лукас - каза доктор Джейн със завидно спокойствие. -Какво...

- Майната ти!

Селена се сепна. През последните няколко месеца бе идвала тук, за да храни брата на Куин, и той винаги се бе държал като благородник.

-Лукас...

- Майната му на всичко! - Отказа се от таблата на леглото и сграбчи шкафчето до себе си, блъскайки го толкова силно, че чекмеджетата изхвръкнаха, сякаш това бе неговият начин да кърви. - Майната ти!

Доктор Джейн отстъпи назад и промълви:

- Трябва да отида да взема успокоително. Недей да влизаш.

Отдалечи се тичешком, а Селена остана на прага.

- Какво гледаш? - кресна й Лукас. - Какво искаш, по дяволите!

Върху леглото, малко под средата на чаршафа, имаше алено петно. Той кървеше. От някаква рана...

- Кракът ти - прошепна Селена, тъй като много добре знаеше за инфекцията, която го измъчваше. - Внимавай с крака си...

- Исках да умра! - изкрещя той. - Опитвах се да умра!

Лицето му беше като разкривена маска на чертите, които

познаваше толкова добре, прекалено бледата му кожа - опъната почти до скъсване върху костна структура, която несъмнено бе достойна за завист, преди той да бъде изтезаван от Обществото на лесърите.

- Отрязаха крака ми, за да ме спасят! - Лукас отметна чаршафите. - За да ме спасят!

Чуканът беше грижливо обвит в няколко слоя хирургичен бинт, ала те бяха пропити с кръв, която се процеждаше наоколо.

Лукас задраска е пръсти по онова, което бе останало, и Селена бе принудена да се намеси. Прекоси стаята, улови мятащите се ръце и ги притисна към леглото до главата му.

Лукас обезумя. Започна да пищи, да се гърчи, да я обсипва с ругатни.

Селена просто поклати глава и го остави да се изтощи сам, което не отне много дълго. Когато Лукас престана да се съпротивлява, тя заяви:

- Ти си такъв късметлия. Такъв късметлия.

Това му затвори устата. Вероятно така, както една директна конфронтация никога не би могла.

- Какво? - заекна той.

- Аз умирам - простичко каза тя. - И ако някой можеше да отреже част от крака ми, за да ме спаси, за да остана с онзи, когото обичам? Бих го направила, без да се поколебая. Така че, да, ти имаш огромен късмет.

Лукас все още дишаше тежко, ала напрежението се отцеди от тялото му.

- Умираш?

- Боя се, че да. - Тя го пусна и се отдръпна назад. - Не прахосвай времето, което имаш. Знам, че те боли, и не се съмнявам, че си изпълнен с гняв. Ала лично аз бих се разменила с теб, без да се замисля.

Доктор Джейн се върна... и се вкамени, когато видя, че стаята не бе подпалена или нещо такова.

- Ще отида да се облека - каза Селена и се отправи към вратата. - Студено ми е в тази нощничка. Искаш ли да ти помогна да разтребиш?

Доктор Джейн местеше погледи между тях двамата, като очевидно се чудеше какво бе довело до този обрат.

- А, не, аз ще се оправя.

- Добре. - Селена й кимна, а после погледна към Лукас. -Грижи се за себе си.

Усещаше очите му върху себе си, докато излизаше в коридора. Усещаше ги дори когато отиде да се облече.

Когато влезе в тунела, отново бе обзета от страх - боеше се да не получи пристъп на път към главната къща и да остане да лежи, издъхваща под флуоресцентното осветление. А може би, ако се случеше на стъпалата, отвеждащи към фоайето... или...

Окей, най-добре да престане.

Имаше предостатъчно неща, за които да се тревожи, без да си търси повече неприятности.

56

НЕ МОЖЕШЕ ДА ПРЕСТАНЕ ДА Я ГЛЕДА.

Ай Ем лежеше гол пред угасващия огън, тялото му -притиснато до това на майкен, краката им - преплетени, хълбоците им - все още долепени, макар и да не бяха слети в едно. Тя бе отпуснала глава върху сгъвката на ръката си, той бе подпрял своята на дланта.

- Искам да те видя отново - прошепна.

Щеше му се да й каже колко силно се нуждае от още от това специално време, това пълно откъсване от всички гадости в Колдуел, които бе безсилен да промени. Идвайки тук, той сякаш за мъничко се бе отклонил настрани, свърнал бе по друга пътека, където можеше да си почине. Не се беше преместил за постоянно... и не искаше да го прави - за нищо на света нямаше да изостави брат си.

Ала то бе достатъчно, за да му вдъхне нови сили.

- Няма да ми бъде лесно да се измъкна. - Майкен целуна връхчетата на пръстите му. - Разполагам само е още няколко дни. След като траурът свърши, ще бъде по-трудно.

- У тре вечер тогава. В полунощ.

Майкен кимна.

- Ще дойда.

Ай Ем огледа порутената колиба.

- Не. Ела в Колдуел. Да се срещнем в града.

Майкен се поколеба и той добави:

- Имам жилище. То е усамотено. Никой няма да научи, а там ще ти бъде по-удобно.

Искаше я в истинско легло. Под душа. Може би върху кухненския плот.

За да я убеди, той се наведе и намери устните й, погали ги със своите, проникна в тях.

- Следвай сигнала на кръвта ми и ще ме намериш.

Гърленият звук, откъснал се от нея, бе знак на пълна капитулация и преди да разбере какво прави, Ай Ем отново я претъркули по гръб и се озова отгоре й. Фактът, че бяха правили секс, бе толкова забележителен, че той не можеше да мисли за него, докато все още бяха заедно.

Това бе прекадено важно събитие.

Проникна в нея със стон и като наведе глава към шията й, се остави на ритъма на тласъците, които ставаха все по-мощни и по-мощни. Тялото му знаеше точно какво да прави и докато свършваше, той с изумление почувства, че се радва, задето бе изчакал именно тази жена.

Лудост бе също така да осъзнае, че част от него вече започваше да крои планове как да я освободи от с’хийб. Ето че в този списък вече имаше двама.

Ноктите й се забиха в гърба му, а бедрата й още по-силно стиснаха хълбоците му, когато тя достигна собственото си освобождаване, от което в тялото му изригна нов взрив от наслада, докато той свършваше отново.

След това рухна върху нея.

- Извинявай - промълви, мъчейки се да открие сила за нещо друго, освен за това, да диша. - Тежък съм.

- Не, тежестта ти ми харесва. - Тя плъзна ръка по кожата му. - Усещането ти е толкова силно, колкото си и ти.

- Не искам да си тръгвам.

- Аз също.

Ала най-сетне не му остана друг избор. Огънят беше угаснал и започваше да става студено, но най-важното бе, че не искаше майкен да си има неприятности, задето не се бе явила, за да изпълни задълженията си.

Поне не трябваше да се тревожи за нея и наближаващата зора. Тогава би откачил.

Надигна се, излизайки от женствеността й, и си даде сметка, че тя е пропита от миризмата му. Мамка му.

- Какво не е наред? - попита тя, впила маслиненозелените си очи в него.

- Трябва да те измием. - Само че в проклетата къща нямаше течаща вода. - Следващия път ще го направим в Колдуел.

- Ще внимавам. В покрайнините на Територията има горещ извор. Мога да се измия там.

- Ами одеждите ти? - Ай Ем й подаде купчинката плат и изруга. Бяха изпомачкани. Разкъсани. Изцапани с пръст. - Проклятие.

Трябваше да сложи дрехите й на закачалката. Какво си беше мислил, по дяволите?

Изправи се и й помогна да се облече, намести долната й одежда, закопча горния слой с месинговата закопчалка, тръсна качулката и мрежичката й.

- Нека аз - каза и посегна да покрие косата и лицето й.

Ненавиждаше да я забули, стомахът му се разбунтува, устата му пресъхна - от това още по-ясно си даде сметка, че я изпраща обратно в Територията, сама и беззащитна. А после направи крачка назад и огледа онова, което бе така грижливо изгладено и чисто, когато бе дошла... а сега бе станало на нищо. Струваше му се, че бе взел нещо, което не му принадлежи, и я бе съсипал, докато го правеше.

- Нека да се върна с теб - каза той. - Да се уверя, че ти...

- Така ще ми е по-трудно. С мен всичко ще бъде наред. През всичките тези години съм се научила да се крия.

След това вече нямаше кой знае какво да си кажат, не съществуваха думи, които биха го накарали да се почувства дори малко по-добре за всичко това.

Ай Ем изруга и като я улови за ръката, я изпрати до вратата.

- Бъди внимателна. Това е опасно място.

- Ще бъда.

Майкен понечи да му се поклони, но той я спря.

- Недей. Не го прави. Ние сме равни, ти и аз.

За миг тя просто се взираше в него. Усещаше го въпреки мрежичката, която скриваше очите й.

- Не сме - отвърна най-сетне. - Уви, не сме.

С тези думи тя прекрачи прага и изчезна, преди да е успял да я спре. И докато студеният вятър брулеше голото му тяло, Ай Ем бе скован от болка... ала тя не беше физическа.

След като се облече, той се увери, че огънят е напълно угаснал, и излезе. Докато затваряше след себе си, внезапно си помисли колко невероятно странно бе, че толкова важни неща в живота му се бяха случили на това случайно място: тук бе открил брат си, срещнал бе Рив... а сега и тази вечер.

Дематериализира се и се върна в имението, приемайки физическите си очертания в двора. Докато гледаше огромната каменна постройка с готически водоливници, покачени на куличките, витражни прозорци и сенки, спотайващи се в ъглите, си даде сметка, че преценява колко е сигурна и как би могла да бъде отбранявана.

Така че, да - мислеше си да доведе майкен.

Само че какъв живот би имала тук? Той все още беше в ужасно състояние заради Трез и Селена. И какво щеше да стане, ако единственият начин да опази брат си от с’хийб, бе двамата да тръгнат по света, без никъде да се задържат задълго?

Щеше ли и тя да бъде част от този живот на бегълци? Ами ако с’хийб я откриеха при тях? Щяха да я убият, преди да е успяла да мигне.

И въпреки това Ай Ем я желаеше до полуда.

Още една ситуация, в която нямаше как да излезе победител.

Точно от каквото имаше нужда.

* * *

Задникът на Рейдж се беше схванал.

И нищо чудно - откога седеше на този камък и се взираше през гората към стъклената къща на Асейл? От часове. Докато онзи тип не правеше нищо друго, освен да премята разни хартии на бюрото си.

Поне наркопласьорът си имаше свестен стол, в който да се настани.

Рейдж погледна часовника си. Много скоро щеше да се съмне.

- Времето ни изтича, момчета.

Тъкмо когато се канеше да извади телефона си и да провери как вървят нещата при Ви, който следеше двамата братовчеди на дилъра, братът се материализира пред него, а рейндж роувърът, с който двамата пласьори бяха тръгнали, се появи на алеята, отвеждаща към къщата.

- Къде ходиха? - попита Рейдж.

- В центъра. Отидоха в един навес за лодки на реката. Доколкото можах да видя, никой не дойде да се срещне с тях. Напълно е възможно единият да се е дематериализирал от там за малко и да е отишъл другаде. Нямам представа.

Ви разтърка очи, сякаш бяха напрашени, и Рейдж попита:

- Братко, кога спа за последен път?

Ви отпусна ръка и се замисли, сякаш решаваше задача от висшата математика.

- Беше... ъъъ... искам да кажа... ами беше...

Рейдж погледна към вратата на гаража, която тъкмо се затваряше.

- Прибраха се за деня. Да се изнасяме от тук.

- Какво направи Асейл?

- Освен дето взе цял куп дрога?

- Значи, не е излизал?

- Не. Поигра си с документите си и на два пъти говори по телефона за не повече от трийсет секунди, но иначе през цялото останало време си бъркаше в носа. - Той потупа Ви по рамото. - Ще ни паднат в ръцете утре вечер.

Ви все още ругаеше, когато двамата си тръгнаха и се отправиха към дома през студения нощен въздух. Когато пристигнаха в двора, завариха Ай Ем да се взира в имението, сякаш очакваше Годзила да се появи отнякъде и да го стъпче, замитайки всичко с шипестата си опашка.

- Хей, мой човек, добре ли си? - попита Рейдж.

Ай Ем подскочи.

- Мамка му.

Вятърът промени посоката си, довявайки миризмата на сянката до него, и Рейдж повдигна вежди. Другият мъж беше пропит с миризмата на жена... и нямаше предвид някой от онези парфюми, които се продаваха по магазините.

Мамка му, и още как.

Откакто познаваха Ай Ем, той никога не бе обръщал никакво особено внимание на жените. Нито пък на мъжете. Рейдж си имаше теория: според него горкото копеле страдаше от синдрома на Фюри - състояние, при което единият от братята бе толкова прецакан, че другият пропадаше в черна дупка, мъчейки се да го спаси.

За съжаление, по нищо не личеше, че нещата при Трез скоро ще се оправят. Ала Ай Ем очевидно беше направил нещо за себе си.

Оправяйки някой друг.

Браво на него, помисли си Рейдж. Крайно време бе да разпусне малко.

- Е - провлачи Ви, докато си палеше ръчно свита цигара. -Как мина нощта ти?

Очевидно и той бе усетил миризмата.

- Добре - отвърна Ай Ем.

- Мм-хм. - Ви изпусна струйка дим. - Прави ли нещо интересно?

- Не. А вие?

- Нищо - отговори Рейдж, докато тримата се отправяха към вестибюла. - Все същото.

Всъщност нощта с Асейл си беше направо вбесяваща, а на всичкото отгоре през цялото време бе чакал новини от Мери за жената, която бяха закарали в клиниката на Хавърс в кома. Нищо. Не беше чул нищичко. Дали беше жива? Мъртва?

По дяволите, беше я срещнал само веднъж - през ужасяващата нощ, в която бяха спасили нея и малкото й от мъжа, който ги малтретираше. Ала ситуацията измъчваше неговата Мери, тежеше й, а това означаваше, че тежи и на него.

Освен това от две нощи не се бе прибирал вкъщи. И започваше да става отчаян.

Мобилните телефони не бяха заместител на физическия контакт. Не и онзи, който се нуждаеше да получи от нея.

Влязоха във вестибюла и Рейдж завря лице в камерата. Миг по-късно вратата се отключи и те пристъпиха във фоайето. Последното хранене тъкмо започваше, догените бяха заети да носят храна в трапезарията, малка групичка се бе събрала на прага, а по стълбите слизаха още членове на домакинството.

Ай Ем изглеждаше така, сякаш се кани да избяга, очите му бяха приковани в червения килим, с който беше застлано стълбището, отвеждащо на втория етаж, сякаш в мислите си вече бе взел половината разстояние, което го делеше от спалнята му. Далеч от погледите.

Несъмнено - насочил се право към душа.

Въпреки че току-що си бе погледнал телефона, който беше сложен на вибрация, Рейдж отново го извади и провери дали не бе пропуснал нещо...

Ласитър се показа от билярдната, черно-русата му коса беше сплетена на дебела плитка, която падаше върху гърдите му. В едната си ръка държеше кутия шоколадово мляко и пакетче дъвчащи бонбони в другата, а по себе си имаше толкова злато, че тялото му можеше да се измерва в карати.

- Някой гледа ли „Истински съпрузи от Ню Джърси“?

Събралите се наоколо се обърнаха и го зяпнаха.

- Как така все още си гост в тази къща? - попита някой. - Не си ли си тръгнал още?

- Ще му повикам такси - измърмори друг. - Или просто ще го пратим с въздушна поща от планината.

- Аз имам гранатомет - подхвърли Бъч. - Ще иска малко работа, но мисля, че ще успеем да го натъпчем вътре и да го изстреляме.

- О, никъде няма да ходя. - Ласитър се усмихна. - Така де, да не мислите, че ще се откажа от всичката тази безплатна храна и кабелна телевизия... я, чакайте малко. - Проблясващите му странни очи се приковаха в Ай Ем, а после изкрещя: - Мили боже, правил си секс!

В последвалата вцепенена тишина Рейдж се плесна по главата:

- Ангеле, тактомерът ти е по-развален и от моя.

57

- КАКВО ТЕ ТРЕВОЖИ, СЪВЕТНИКО?

Абалон се поклони, когато кралят се обърна към него.

- Благодаря ви, господарю. - Пристъпи в стаята за аудиенции и затвори вратата зад себе си. - Много ви благодаря.

- Трябва да е нещо сериозно, щом затвори вратата - измърмори Рот.

- Господарю... - Абалон се прокашля. - Винаги се опитвам да ви служа. Във всичко.

- Знам това. Е, какво има?

Не за първи път на Абалон му се прииска да можеше да види

очите му. От друга страна, навярно беше по-добре, че очилата криеха толкова много - в крайна сметка, предпочиташе да запази контрол над вътрешностите си.

Даваше си сметка за присъствието на Рейдж и Зейдист, както и за това, че времето тече. Имаха не повече от петдесет минути, преди да се наложи да върнат Рот в имението. Ала това не можеше да чака.

- Господарю, оценявам милостта ви да оставите Парадайз да живее тук. То е много щедро от ваша страна...

- Но искаш тя да се прибере у дома и не ти е приятно, че Троу е там.

Абалон затвори очи.

- Да, господарю. Тя е... раздялата се оказва по-трудна, отколкото очаквах. И моля ви, повярвайте ми, не е, понеже смятам, че тук не е на сигурно място. Навярно е в по-голяма безопасност...

- Поставих те в адски гадна ситуация, нали? - прекъсна го Рот. - Не е честно да очаквам от теб да се правиш на бавачка на задник като него за сметка на личния ти живот. Приеми извиненията ми.

Абалон примига. От всички начини, по които бе очаквал, че може да се развие този разговор, и през ум не му беше минало, че Рот може да му поднесе извиненията си.

- Господарю, моля ви, аз съм този, който се провали пред вас...

- Искаш да ти помогнем да го изкараш от там?

- Рейдж веднага ще се пише доброволец за тази работа -обади се Фюри.

- Господарю, толкова сте...

Рот не му обърна внимание и се съсредоточи върху воините.

- Е, какъв е планът? Ще го придружите ли, за да се погрижите за изритването?

Жълтите очи на Зейдист смениха цвета си и почерняха.

- Да го направим...

- Почакайте, почакайте. - Абалон вдигна ръце. - Нека първо да говоря с него.

Рот поклати глава.

- Не и сам. Прекалено си ценен за мен. Кажи на Парадайз да остане тук още една нощ, докато разчистим хоризонта.

Ето как десетина минути по-късно Абалон се дематериализира у дома, заедно с двама воини от личните охранители на краля. Прие физическите си очертания пред тежката врата на къщата и погледна към светещите прозорци, чудейки се къде ли беше Троу, какво ли правеше... какво ли откриваше. От персонала бе научил, че първата нощ бе спал двайсет и четири часа, ала това едва ли щеше да се повтори скоро. Ето защо, преди да излезе, се бе погрижил да заключи цял куп врати, а наоколо бе пълно с бдителни догени.

Абалон изпъна рамене и погледна към братята, които стояха от двете му страни.

- Бих искал аз да бъда този, който разговаря с него.

Фюри кимна.

- Това е твоят дом. Ти трябва да кажеш на госта си, че вече не е желан в него.

Абалон отключи входната врата, ала докато прекрачваше прага, не го заля обичайното облекчение, не му олекна, когато обичният му иконом се появи от салона, за да вземе палтото му.

- Господарю - каза догенът с нисък поклон. - Мога ли да сервирам Последното хранене и на вашите гости?

- Те няма да останат. Бих искал да узная къде е Троу?

- В спалнята си. Проверявах неведнъж - вратата е затворена и той не е слизал дори за да се нахрани. Единствения път, когато почуках, рано вечерта, отвърна, че си почива.

Без да се поколебае, Абалон пое по стълбите с ключа в ръка. Когато стигна на горния етаж, продължи направо, подминавайки няколко врати, докато не стигна до една от най-хубавите спални за гости.

Беше му се сторило незаслужена чест да настани Троу в най-добрата стая, дори и гостът му да нямаше представа за това.

- Троу - повика Абалон рязко. - Може ли да разменим няколко думи?

Когато не получи отговор, почука...

Вратата се отвори от само себе си, разкривайки слабо осветената вътрешност на стаята. Абалон тъкмо се канеше да надникне вътре, когато една тежка длан върху рамото му го задържа.

- Нека брат ми влезе пръв - меко каза Фюри. - Не знаеш какво ще откриеш.

Зи пристъпи напред с пистолет до бедрото.

- Чисто е - разнесе се гласът му, миг след като тежките му стъпки обиколиха стаята.

Абалон се втурна вътре. Действително, помещението беше празно, дори леглото беше оправено. Нямаше никакъв признак, че някой е бил тук.

С изключение на открехнатия прозорец насреща.

Да, едно от крилата на защитения със стоманена мрежа прозорец беше отворено съвсем леко.

- Той не беше пленник тук. - Абалон отиде да го затвори. -Защо му е било да бяга?

- По-важният въпрос е - обади се Фюри - как бихме могли да сме сигурни, че наистина си е отишъл. Къщата е голяма. Пълна със скривалища...

- Навярно това би обяснило всичко. - Зи се приближи до бюрото в ъгъла и вдигна запечатан плик. - Отгоре е написано твоето име.

Братът го донесе и го подаде на Абалон.

С разтреперани ръце Абалон отвори плика и извади сгънатия два пъти лист. Хартията беше от неговата, с рисунка на къщата в горната част.

Скъпи Абалон, син на Абалон,

Прости ми, задето не изразих благодарността си към теб лично. Истински оценявам щедрото ти гостоприемство. Тъй като си давам сметка за трудното положение, в което несъмнено те поставя моето присъствие, ще потърся убежище у другиго.

С нетърпение очаквам пътищата ни отново да се пресекат, братовчеде мой.

Дотогава, благодаря ти още веднъж, задето отвори вратите на дома си за мен, и си оставам

Твой кръвен роднина, Троу

- Какво пише? - попита Фюри.

Докато автоматичните капаци започнаха да се затварят за през деня, Абалон му подаде писмото.

- Нищо съществено. Съгласен съм. Трябва да претърся къщата, но се боя, че това ще отнеме твърде дълго, за да можете да се върнете безопасно в имението си.

- Значи, ще прекараме деня при теб - отвърна Фюри, докато очите му пробягваха по писмото. - Докато не се уверим, че ти и персоналът ти сте добре, няма да мръднем от тук.

Абалон изпусна дъха си.

- Благословен съм с присъствието ви.

Зи се засмя отсечено.

- Да не мислиш, че искаме да се върнем и да съобщим на Рот, че са ти прерязали гърлото, защото не сме си свършили работата? Определено не е докладът, който бих искал да отнеса на краля.

Фюри върна писмото на Абалон и отново сложи ръка на рамото му.

- И остави ние двамата да свършим мръсната работа, така е най-безопасно за всички. Къде е спалнята ти?

- Малко по-надолу.

- Ела, нека те заведем в нея, а после ще се погрижим персоналът ти да е на безопасно място. След това ще претърсим къщата из основи, докато не се уверим, че не е оставил след себе си нищо друго освен писмото.

Абалон кимна.

- Благодаря ви. Толкова съм ви задължен.

* * *

- Така се радвам, че се свърза с мен. И съжалявам, че те накарах да чакаш.

Троу се усмихна на жената срещу себе си и посочи удобния диван, на който седеше, откакто бе пристигнал в дома й.

- Никак не ме затрудни. Бях на сухо и топло. А и ти вече бе толкова любезна, колкото би могла да бъде която и да било домакиня.

Аристократичната жена се усмихна, разкривайки зъби, бели като диамантите на шията й. Около китките. По пръстите и на ушите й. Застанала на прага в скромната къщичка на пазача на огромното й имение, тя приличаше на модел, попаднал на погрешната фотосесия.

- Мъжът ми не е добре - отвърна сериозно. - Трябваше да се погрижа за него.

При вида на впитата й коктейлна рокля с леопардови шарки беше трудно да не се запиташ какви ли нужди точно имаше възрастният й хелрен. Това едва ли бе дрехата, която една шелан би облякла, за да завие възрастния си мъж в леглото.

Много по-вероятно бе, помисли си Троу, да се бе облякла така, за да го посрещне.

- Да, помня, че той не беше добре - каза спокойно. - Много съжалявам.

- Това така ме натъжава.

- Как би могло да е другояче?

- Скоро ще остана вдовица.

Докато кимаше е тържествено съчувствие, Троу нарочно остави очите си да се плъзнат от правата й черна коса към изящните стъпала.

За последно я беше видял пак тук, ала тогава бяха намесени далеч по-малко дрехи както по тях двамата, така и по останалите копелета. Тя лежеше пред огнището, а той и войниците се бяха струпали около голата й плът, жадни за кръв и за секс. Това беше преди около месец, най-скорошния епизод от поредицата срещи, които провеждаха на редовни интервали през последната година.

- Само ти ли ще бъдеш тази вечер? - попита тя дрезгаво.

- Да. Боя се, че пътищата ни е Кор се разделиха. Приключих е битките.

- Така ли? - измърка тя. - И къде си се настанил?

- В момента никъде.

- Нима?

- Да.

Тя прекоси малката стаичка и застана на една ръка разстояние от него.

- Скоро ще съмне.

Троу отново обходи тялото й с поглед.

- Така е. Е, в такъв случай ще трябва да си вървя.

- Толкова скоро? - нацупи се тя.

- Така е най-безопасно. - Пръстите му се плъзнаха лениво нагоре по хълбока й, прекосиха долната част на корема й... и откриха мястото, където се събираха бедрата й. Ръката му я помилва през тънкия плат на роклята. - Затова се боя, че трябва да спра дотук...

- Навярно двамата с теб бихме могли да се споразумеем.

- Така ли?

- Моят хелрен е много по-стар от мен. Той е истинската ми любов, разбира се.

- Разбира се.

- Ала заради напредналата му възраст има някои мои нужди, които не е в състояние да задоволява редовно.

- Вярвам, че си запозната е уменията ми в това отношение.

Устните й се разтеглиха в хищна усмивка.

- Да. Запозната съм.

- И ми се струва справедливо, ако ми предложиш подслон и храна, да бъдеш компенсирана по начин, който намираш за подходящ.

Жената сложи единия си крак в обувка с високо токче върху страничната облегалка на дивана и повдигна ръба на роклята си до кръста, разкривайки голата си женственост пред него.

- Навярно би било добре да си опресня паметта за талантите ти.

От гърлото на Троу се откъсна ниско мъркане и той се приведе към нея, проправяйки си път с език между гънките й. Тя отметна глава назад, а хълбоците й се извиха към него, когато той засмука клитора й...

...и спря. Облегна се назад.

- Имам един проблем.

- Да? - простена тя, вдигайки глава.

- Не мога да остана в тази къща. Не и ако шайката копелета ще... ще ти отдават почитта си. Несъмнено, в имение с тези размери има и друго място, където бих могъл да се настаня.

Тя се намръщи.

- Ти си от рода Блуърми, нали?

- Да. По майчина линия.

- В такъв случай си далечен роднина на моя хелрен и би било грубо от наша страна да не ти предложим подслон. Разбира се, ако ще отседнеш в имението, ще се наложи да ти купим дрехи.

Троу й се усмихна. Съвършено. Та нали тя и мъжът й бяха подкрепили политическия заговор срещу Рот и със сигурност не бяха във възторг от последвалото разпускане на Съвета.

Ето че беше направил първата стъпка и си беше осигурил база за своите действия.

- Това би било съвсем приемливо - отвърна Троу и като обви ръце около хълбоците й, отново я притегли към себе си.

Допрял устни до женствеността й, той промърмори:

- А сега, нека ти демонстрирам колко оценявам щедрата ти природа.

58

- РАБОТЯ САМА - КАЗА КУРВАТА, ДОКАТО ОТИВАШЕ ДА СИ вземе дрехите. - Нямам сводник. Ако ме поискаш отново, знаеш къде да ме намериш.

Пред очите на Кор русокосата жена се облече със скорост само със секунда по-бавна от скоростта на светлината и си тръгна, без да се сбогува - беше изпълнила задълженията си и в замяна бе прибрала две хиляди долара. Когато вратата на къщичката се затвори след нея, Кор премести поглед към угасващия огън. Беше й платил, за да я чука както и където поиска, и той го бе направил. Многократно. Освен това беше пил от вената й.

За което й беше платил втората хилядарка.

Благодарение на острия си слух Кор я чу да се отдалечава по изпопадалите листа. А после гласът й долетя през тънките стени на къщата, която той бе купил за друга.

- Да, тръгвам си. Да. Грозен е, но се чука като животно...

Това бе последното, което чу - тя трябва да се беше дематериализирала.

Чисто гол, той седеше на пода пред огнището, подпрял лакти на свитите си колене, а ръцете му се полюшваха. Потта изстиваше върху кожата му, вампирските му зъби все още не се бяха прибрали след храненето.

Миризмата на всичко, което беше направил, тегнеше във въздуха, всяко вдишване бе напомняне за това, което тялото му бе сторило.

И с кого.

Отпусна глава и разтърка прекалено дългата си коса, мислейки си разсеяно, че трябва да се подстриже.

През ума му се гонеха образи, в които поставяше онази жена на четири крака и я възсядаше като куче. Беше се опитал да го направи колкото се може по-мръсно... дори я беше целувал. Навсякъде.

Искаше да омърси собствената си кожа с това преживяване. Да промени тялото си. Ума си.

Да изтрие миналото.

Вместо това, докато седеше на пода, установи, че бе направил тъкмо обратното. В този миг Лейла бе единственото, за което мислеше: прелестното й срамежливо лице, бледозелените й очи, толкова умни и нежни, тялото й, което той познаваше само загатнато. Сексът с курвата бе успял единствено да го помрачи, така че светлината на онази, която обичаше, гореше още по-ярко.

Стратегията му се беше оказала пълен провал.

Така че трябваше да намери друга. Или да опита отново с тази... да, щеше да опита отново с друга жена или със същата,

или пък три или четири заедно. Средствата им бяха оскъдни, ала Балтазар и Зайфър бяха толкова изкусителни, Кор бе сигурен, че ще успеят да го уредят.

И разбира се, винаги можеше да се обърне за помощ към алкохола. Както и битките, които бяха отличен начин за изразходване на енергията.

Онова, което нямаше да стори, бе да се обади на Лейла, за да чуе гласа й и да я умолява да се видят, въпреки онова, което й беше казал .

Това би означавало да умре още веднъж.

Блъдлетър го беше научил, че част от силата бе елиминирането на всяка слабост, и с течение на времето благодарение на близостта на Избраницата, чувствата му го бяха кастрирали: вземаше решения и се отвличаше с неща, които излагаха на опасност целостта на воинската му личност.

Незнайно как, тя си беше дала сметка за това и бе запратила тази истина в лицето му.

Това, че тя знаеше колко много бе пожертвал заради нея, го бе разтърсило и само един г лупак би си затворил очите. Налагаше се да промени посоката, в която гя се бе превърнала за него, да обърне гръб на тази невъзможна ситуация между тях, колкото се може по-бързо да се върне към яснотата, която притежаваше някога.

Защото какво бъдеще имаха? Още тайни срещи тук? Докато някой от братята не я проследеше, след като тя допуснеше някоя нищожна грешка, или пък си навлечеше подозрението им, без дори да забележи? С войниците му се нуждаеха от сигурно място, където да могат да си отпочинат и да презаредят през деня, и той нямаше да изложи скривалището им на риск.

Какво си беше мислил, като я доведе тук?

Той и копелетата му не разполагаха с нужните пари, за да се преместят отново толкова скоро; наемът на къщата бе тежко бреме върху портфейла им сега, когато Троу си беше отишъл.

Поне усещаше, че може да й има доверие. Избраницата бе разполагала с девет месеца, за да издаде местонахождението на поляната, където се бяха срещали, а и той все още знаеше къде се намира имението на Братството. Беше двустранно гарантирано примирие - издадеше ли това място, тя несъмнено знаеше, че следващият му ход ще бъде да организира масирано нападение над свещеното имение на Братството.

Където, както твърдеше мълвата, първородното дете на краля спеше в люлката си.

Не, Избраницата нямаше да каже нищо...

Зъъън.

Звукът на телефона му то накара да обърне глава. Апаратът лежеше на йода до вратата, оплетен в дрехите му.

Кор се хвърли натам и трескаво зарови из гънките на плата, издърпа го от джоба. Не беше получил никакъв отговор на съобщението, което беше издиктувал и превърнал в текст. Въведе четирицифрената парола, отключи устройството и влезе в текстовите си съобщения. Заради неграмотността си трябваше да използва приложение, превръщащо текста в глас, за да получава съобщения от войниците си и от нея.

Ала знаеше достатъчно, за да разбере, че това не бе от Избраницата.

Прибра телефона, без да изслуша съобщението. Това, че се вкамени, застанал на прага, сякаш се бе загубил, го вбеси.

Не можеше - нямаше - да позволи тази кастрация да продължи. Много неща в живота му бяха далеч по-пагубни от това да напусне една жена, която дори не беше негова: отвратена от външния му вид, майка му го беше изоставила; беше понесъл невъобразим продължителен тормоз в лагера на Блъдлетър и разбира се, последвалите векове на поквара в тази война; необузданата му омраза към света - движещата сила в живота му, която го правеше това, което е.

Случилото се с Лейла нямаше да го прекърши.

Заповядвайки си да се раздвижи, Кор отиде в банята и пусна водата. Кръвта, която беше взел от курвата, му бе вляла физическа сила, каквато не бе изпитвал, откакто...

Не, повече нямаше да мисли за Лейла. Трябваше да я заличи от ума си. Да изключи чувствата си. Беше като смърт, помисли си. А Съдбата му беше свидетелка, че бе прекрасно запознат и страшно умел с тази най-необратима разменна валута.

Пристъпи под студената струя, взе сапуна и започна да се мие... ала после спря.

Не, трябваше да запази вонята върху кожата си.

Целта на този душ бе просто да го изтръгне от летаргията след храненето, която замъгляваше мозъка му. След като се изкъпеше, щеше да говори с войниците си.

Време бе да се фокусират наново и да възобновят усилията си във войната.

Време бе да продължи да следва естествения ход на живота си.

59

ТРЕЗ СЕ ВЪРНА КЪМ РЕАЛНОСТТА, ОБЗЕТ ОТ ПРИЯТНА отпуснатост, което бе единственото положително в мигрените му: след бурята от болка и повдигане винаги следваше период, в който сякаш се носиш над земята и си толкова благодарен, че в сивото ти вещество вече няма забита невидима брадва, че ти идва да прегърнеш целия свят.

Отвори очи, примига няколко пъти и погледна към открехнатата врата на банята. Къде беше...

- Буден ли си?

Гласът на Селена зад него го накара да се надигне и да се обърне.

- Здрасти.

Тя седеше на креслото и сиянието от екрана на електронния четец в ръцете й обливаше чертите й в мека светлина.

- Как се чувстваш? - Остави четеца настрани и се приближи. - По-добре. - Горе-долу. Ето че отново се притесняваше за нея. - Ти как си?

Беше ли се променило нещо, докато той беше извън играта? Колко дълго...

- Не, нищо не се е променило. От около осем часа.

А, явно го беше изрекъл на глас.

Улови ръката й и незабелязано се опита да прецени колко силно отвърна тя на стисването му и как приседна на леглото до него.

- Има ли някаква специална причина да не ме поглеждаш в очите? - попита я.

- Гладен ли си?

- Не, особено когато избягваш въпроса ми.

Беше прекалено директен, но учтивостта и празните приказки не бяха силната му страна дори и при най-добри обстоятелства.

- Аз... ъъъ... ходих при доктор Джейн.

Кръвта му във вените се вледени.

- Защо?

- Просто исках да се видя с нея.

- И?

- Направи ми разни изследвания и...

В този момент слухът му сдаде багажа и реши да си вземе почивка.

- Извинявай, искаш ли да повториш?

Може би ако тя повтореше думите, смисълът им щеше да проникне през алармата, която отекваше в черепа му.

- ...когато сме готови да я видим.

Трез седна. Разтърка лицето си. Погледна към Селена, която се взираше в килима.

- Да отидем в клиниката, искаш да кажеш?

- И да се срещнем с тях двамата. Мани също ще бъде там.

- Добре. Аха. - Трез погледна към банята. - Първо трябва да си взема душ.

- Не е нужно да бързаме.

Да, но той изобщо не мислеше така. Стана покрай нея и се отправи към банята, където пусна водата, използва тоалетната и се пъхна под душа. Бързо се насапуниса и си изми косата, без да си даде труда да се избръсне. След това се подсуши и се върна в спалнята, обвил хавлия около кръста си.

Селена все още седеше там, където я беше оставил.

Докато минаваше покрай нея, за да отиде до дрешника си, ръката й се протегна и го сграбчи за китката. Когато най-сетне вдигна очи към него, погледът й беше уверен и толкова пронизващ, че сякаш можеше да пробие дупка в главата му. По някаква причина тази комбинация го ужаси.

- Първо трябва да говоря с теб - заяви тя.

Трез затвори очи за миг и се отпусна на колене пред нея, а част от ума му повтаряше: Не, не, не искам да го чуя. Каквото и да е, не искам...

Ръцете й, прекрасните й ръце се вдигнаха към лицето му и проследиха очертанията на челото, скулите, челюстта му. Един от палците й докосна долната му устна и той го целуна.

- Тази нощ Лукас направо откачи.

Трез се намръщи и поклати глава.

- Извинявай... какво?

- Долу в клиниката. Просто... откачи. Отрязали са част от крака му, за да го спасят... Мисля, че ще оживее. Ала той не се радва за това.

- А. Окей.

Въпреки че беше жестоко, единственото, което бе състояние да си помисли бе: „Е, и?“.

- Той иска да умре. Толкова беше ядосан, че не са му позволили.

Какво общо има това с нас - изкрещя Трез в главата си. -Кого го е грижа...

- Аз не искам да си отида - продължи Селена. - Не искам да те оставя. Част от мен дори не знае как да... искам да кажа, когато времето ми дойде, буквално не мога да си го представя.

Трез преглътна през гърло, свито като менгеме.

Преди да успее да отговори, тя прошепна:

- Ужасно ме е страх.

- О, кралице моя...

- За теб.

Когато Трез се сепна - защото това бе последното, което бе очаквал да чуе - тя взе лицето му в шепите си.

- Когато видях гнева у Лукас, омразата към света и всичко в него... уплаших се, че след като си отида, с теб ще се случи същото.

Заповядвайки си да бъде спокоен, Трез отвърна:

- Слушай, аз...

- Недей да лъжеш нито мен, нито себе си. Каквото и да кажеш сега, то трябва да бъде истината.

Което му затвори устата.

- Мисълта, че ще бъдеш изпълнен с такъв гняв, ме плаши повече, отколкото всичко, което ще се случи с тялото или душата ми. Независимо дали в края ни очаква вечен живот, или пък Небитие, онова, за което наистина се тревожа, си ти. - Очите й се впиха в неговите. - Искам да ми обещаеш - искам да се закълнеш върху сърцето си и върху моето - че ще продължиш. Че ще останеш тук заедно с Ай Ем и братята и ще им позволиш да се грижат за теб. Че няма да допуснеш скръбта да те съсипе. Не мога... няма да съм в състояние да ти помогна, така че ще трябва да ги оставиш да бъдат до теб.

- Селена, първо на първо, никъде няма да ходиш...

- Ръцете ми започват да изтръпват. Стъпалата и глезените ми също. Не мисля, че ни остава още много време, Трез.

* * *

Докато говореше, Селена изглади веждите на Трез, които заплашваха да се сбърчат. Часове наред беше упражнявала думите в главата си, мъчейки се да открие подходящата комбинация, та той да не отхвърли онова, което искаше да му каже.

То беше страшно важно. Трябваше да му каже всичко това, а той трябваше да го чуе.

- Ще ми бъде много по-трудно да се справя с онова, което предстои, ако се тревожа за теб.

Усещаше емоциите, които пулсираха в него, и изобщо не се учуди, когато черните му очи припламнаха с яркозелена светлина върху тъмното му лице... Ужасно й се искаше да може да му спести всичко това, ала не можеше.

- Искам да ми се закълнеш - продължи тя, - тук и сега, че няма да се затвориш за света, че ще...

Трез се изправи рязко и започна да крачи напред-назад, сложил ръце на хълбоците си, навел глава, сякаш се опитваше да се овладее.

- Трез, искам да продължиш да живееш, след като си отида. - Той понечи да поклати глава и Селена го прекъсна: - Защото това е единственото, което ще направи онова, което ме очаква, приемливо за мен.

Той вдигна ръце.

- Е, добре. Добре тогава. Ще продължа да живея. А сега може ли да се облека, за да отидем в клиниката...

- Трез. Не ме лъжи.

Той спря и се обърна към нея, великолепното му тяло преливаше от напрежение, мускулите на бедрата и раменете му потръпваха под гладката кожа.

- Какво искаш да ти кажа?

- Че ще позволиш на другите да ти помогнат. Ще имаш нужда от това... Аз бих имала нужда от това, ако бях на твое място...

- Ще го направя! Добре! Дори ще ходя при Мери... ще си окача на врата знак, на който пише „Преодоляващ скръбта си“, за бога. Доволна ли си? Сега вече можем ли да престанем да говорим за това?

Докато той й крещеше, Селена затвори изтощено очи.

- Трез...

- Казваш, че не можеш да си представиш как ме напускаш, нали? Е, аз пък не съм в състояние дори да мисля за това. Не мисля... отказвам дори да създам в ума си... - той посочи с показалец главата си - реалност, в която теб те няма. Така че не само не мога да си представя какво ще изпитвам, но изобщо не мога да мисля за някакъв си въображаем сценарий.

- Най-добре започни да мислиш за това - дрезгаво каза Селена. - Най-добре започни да се подготвяш. Казвам ти го направо. Краят наближава.

Той сякаш се смали пред очите й, въпреки че тялото му си остана все така огромно.

- Не говори така.

- И искам да си намериш друга жена, по-нататък, след време. Искам да... - При тези думи гласът й се прекърши от болка толкова огромна, че се учуди как не остави кърваво петно в средата на ризата й. - Не искам да прекараш още деветстотин години, като спиш сам.

Селена замлъкна, а опустошението в него бе толкова ужасно, че той политна назад и почти се свлече в креслото.

- Мислех, че ме обичаш - каза с глас, който изобщо не звучеше като неговия.

- Обичам те. С цялото си...

Той разтърка гърдите си.

- Тогава за какво е всичко това? Защо искаш да си намеря друга жена...

- Трез, чуй ме. - Ала той беше дотук; беше се оттеглил някъде в себе си, където Селена не можеше да го достигне. - Трез, обичам те и именно затова...

- Тогава как можеш да ми кажеш, че би искала да бъда с друга, освен с теб? - Очите му бяха съкрушени, когато се вдигнаха към нея. - Защо би го искала? Когато и да било? То би осквернило всичко, което изпитваме един към друг.

- Трез...

- Аз се обвързах с теб. Знаеш го. Защо би казала на един обвързан мъж, че трябва да прави секс с друга?

- Не ме разбра добре.

По дяволите, не трябваше да стане така. Трябваше да й обещае... и да вземе разрешението й на сериозно, така че, когато след милион години най-сетне успееше да преодолее загубата й и споменът за всичко, което бяха означавали един за друг, вече не бъде толкова мъчителен, да не се чувства виновен, когато си намери някоя друга, с която да бъде щастлив.

Така бе правилно.

- Може би е най-добре да си вървиш - унило каза Трез.

- Какво?

Той си избърса очите.

- Просто си върви. Махни се от тук. - Той кимна към вратата. - Бях готов да преживея абсолютно всичко с теб, но не и това. Не искаш любовта ми и това е окей. Разбирам те. Преживяхме две луди нощи, а силните емоции нерядко се отразяват на всичко и правят нещата да изглеждат по-важни, отколкото са в действителност. Ала повече не бива да бъдеш тук заедно с мен.

Селена поклати глава, сякаш това щеше да й помогне да открие някакъв смисъл в думите му.

- За какво говориш?

- Не те виня. Доктор Джейн ти е казала, че съм спасил живота ти, така че несъмнено изпитваш благодарност... Тя често може да бъде объркана с любов. Разбирам...

- Чакай, какво... Не разбирам какво казваш.

- Ала повече не мога да бъда край теб. Казваш, че не искаш да се самоунищожа? Е, добре, като за начало си върви. Още сега.

Странно чувство на паника накара тила й да изтръпне.

- Трез, не си чул нищо от това, което ти казах. Отиде в напълно различна посока... грешна посока. Аз те обичам...

- Не го казвай - изплющя гласът му. - Не ми го казвай...

- Ще казвам каквото си искам - сопна се Селена в отговор. -На твое място бих се тревожила повече за слуха си.

- О, ушите ми си работят отлично, сладурче. Току-що чух как жената, която обичам и боготворя повече от всичко на света, ми казва, че иска да изляза и да изчукам някоя друга. Защо, преди да умреш, не вземеш да пишеш на „Холмарк“15 и да им предложиш да направят такава картичка за Свети Валентин, толкова е романтично.

Сега бе неин ред да скочи на крака.

- Не искам това! Не искам нищо от това! - Гласът й стана почти истеричен, ала то бе по-силно от нея. - Мислиш ли, че ми харесва да говоря всички тези неща, да мисля за тях! Остават ми бог знае колко нощи, а аз пропилях тази, седейки в онова шибано кресло, взирайки се в някаква тъпа книга, без да я виждам, представяйки си как се бесиш в банята, след като аз умра! Или как се напиваш и се блъскаш в някое дърво с колата си! Или как започваш да чукаш всичко наред - този път не цяло десетилетие, а цял век! - Тя описа кръг във въздуха до главата си. - Тези мисли... не ги искам! Мислиш ли, че искам да ти кажа всичко това? За бога, Трез, аз те обичам! Не искам да бъдеш с друга жена, никога! Искам да си седиш в някой ъгъл и да скърбиш по мен, докато не умреш... Не искам да виждаш нито слънцето, нито луната, не искам да се радваш на никое ястие, нито да се наспиш добре дори веднъж! Искам мисълта за мен да те преследва до края на живота ти, докато където и да отидеш, с когото и да говориш, единственото, което виждаш, да бъде моят призрак... защото тогава ще знам, че няма да ме забравиш!

Той протегна ръка.

- Селена, аз...

- Искаш да знаеш какво е смъртта? Аз ще ти кажа какво е -смъртта е, когато живите те забравят. Как миришеш и как изглеждаш, как звучи гласът ти, как се смееш! Дори да има живот след смъртта, истинската ми смърт ще настъпи тогава, когато ти продължиш без мен, докато един ден вече не можеш да си спомниш какъв цвят са очите ми или колко е дълга косата ми...

И ето че бе неин ред да последва примера на Лукас.

Неочаквано пред очите й се спусна бяла пелена и изгубила всякакъв контрол над себе си, тя се хвърли към лампата на близката масичка и я метна през стаята към редицата прозорци, толкова силно, че коприненият абажур литна и се удари в полилея, висящ от тавана.

Стъклото се пръсна на блещукащи късчета, които се разхвърчаха навсякъде и Трез трябваше да вдигне ръка, за да предпази очите си.

Селена избухна в сълзи.

- Не искам да продължаваш без мен.

Докато душата й се пръсваше надве, Трез скочи и се приближи до нея. Опита се да я прегърне, ала тя се дърпаше, удряше го с юмруци.

- Ти ще си намериш друга - простена тя. - Ще се влюбиш в друга и тя ще може да ти роди дете, да те прегръща, когато имаш кошмари, да ти приготвя вечеря. - Риданията й бяха толкова несдържани, че й беше трудно да си поема дъх. - И ще бъде по-добра от мен, защото... - Селена рухна върху него. -Защото ще има късмета да е жива.

Трез я притисна до сърцето си и я замилва по гърба.

Ето че истината беше излязла наяве. Злото, което се бе опитвала да потули и замаже, беше разкрито, защото бе искала да бъде достойна жена, а не жалкото, обсебващо проклятие, каквото беше в действителност.

И все пак Трез все още беше с нея. Застанал душа до душа, плът до плът, непоколебим, твърдо решен да я обича през всичко това.

Постепенно Селена усети ударите на сърцето му.

Туп. Туп. Туп.

Толкова равномерни и силни.

Тя потрепери, докато си поемаше дъх, и се облегна назад. Трез избърса с палци сълзите под очите й, а тя каза задавено:

- Леле, това мина добре, а?

60

ПРИ ДУМИТЕ НА СЕЛЕНА ТРЕЗ СЕ РАЗСМЯ И ТЯ СЕ УСМИХНА.

И двамата бяха в ужасно състояние - нейното лице бе подпухнало и зачервено от крясъците и плача, неговата ръка кървеше от парченцата стъкло, които го бяха порязали, телата им трепереха, когато се изправиха на крака.

- Наистина ли си упражнявала всичко това? - попита той, отмятайки косата й назад.

- О, да. В продължение на часове.

Отведе я до леглото и я сложи да седне, настанявайки се до нея... преди и двамата да бяха паднали на осеяния с парченца стъкло под.

- И как протече този разговор в главата ти?

Селена посегна към кутията с кърпички до будилника. Предложи му една, а после извади друга за себе си. След като и двамата се изсекнаха, тя отново си пое дълбоко въздух.

- Разви се прекрасно. Ти беше трогнат от моето великодушие. Смирен пред чистотата на любовта ми. А когато се просълзих, беше като в „Безсъници в Сиатъл“... не като това тук.

Когато тя посочи лицето си, Трез я притегли към себе си и я целуна.

- По-красива си отвсякога.

Селена направи физиономия.

- О, я стига. Току-що ти казах, че искам да прекараш остатъка от живота си във въздържание.

- Нищо не би могло да ме зарадва повече.

- Трез, бъди сериозен. Това беше адски гадно от моя страна.

- Мислиш ли, че аз бих постъпил по-различно? - Той сви рамене. - Човече, ако знаех, че ще умра, нямаше да искам дори да погледнеш друг мъж... камо ли пък да бъдеш гола с него. - Той потръпна от отвращение, представяйки си този кошмар. - О, мамка му, не. По никой начин.

- Наистина ли?

- Абсолютно. Напълно.

Селена погледна към килима и по лицето й се разля най-красивата усмивка.

Господи, прекрасно бе да мислят по един и същи начин.

А после лицето й помръкна.

Възцари се мълчание и Трез имаше чувството, че се досеща накъде бяха поели мислите й.

- Животът може да бъде много дълъг - каза тя. Сякаш си представяше времето, което го очакваше занапред... и как би могло да се промени всичко.

- Така е. - На Трез му се струваше, че през последните две нощи бе преживял поне три живота. - Ала паметта ми е по-силна от времето. Когато става дума за теб, паметта ми ще бъде безсмъртна.

- Ако все пак се случи... - Селена се прокашля. - Ако все пак срещнеш друга, искам да знаеш... че бих те разбрала. Обичам те твърде много, за да те виня за това.

- Няма да се случи.

Селена си извади друга кърпичка, но не я използва. Вместо това сгъна тънкото квадратче през средата. А после още веднъж. И още веднъж.

- Не искам да живееш като вкаменен в свое собствено гробище - заяви тя най-сетне. - Предполагам, че това се опитвам да ти кажа. Страхът ми е да не бъда завинаги пленена в тялото си, уловена като в капан. Боя се да не би в скръбта ти с теб да се случи същото. Да, признавам си, има част от мен, на която й се иска да наведеш глава и да оставиш годините да отминават покрай теб, но има и друга, по-голяма част, която не иска да се озовеш в подобен затвор. Предполагам... това, което се опитвам да кажа, е, че ако някога се почувстваш виновен, задето нещо ти се е сторило забавно, или пък хапнеш ястие, което ти хареса, или пък има филм, който искаш да гледаш, или си щастлив заради подаръка, който някой ти е направил, просто знай, че те обичам. Навярно би могъл дори да се престориш, че тези мигове са подарък от мен от Небитието. - Тя се усмихна печално. - Целувка от мен за теб.

Мамка му, като нищо щеше да се разциври.

- Можеш ли да ми обещаеш това, Трез? Че ще допуснеш хубавите мигове от живота до себе си дори когато мен няма да ме има? - Тя прокара пръсти по лицето му. - Дори ако тези мигове се случват, понеже до себе си имаш друга жена? Единственото по-страшно от това, да умра, е и двамата да си отидем, дори ако твоето голямо, силно сърце продължава да бие в гърдите ти.

Трез затвори очи.

- Не искам да мисля за това.

- Нито пък аз.

В последвалата тишина той за пореден път трябваше да се изправи срещу факта, че няма нищо, с което да се бори, никого, на когото да се разкрещи, никого, когото да прониже с камата си, за да спре всичко това.

- Искаш ли да слезем при доктор Джейн? - попита я.

- Предпочитам да ми отговориш.

Трез взе ръцете й в своите.

- Ако това ще ти донесе душевно спокойствие, тогава, да, добре. Обещавам ти, че... - Господи, не можеше да го изрече на глас. - Че ще продължа.

Лицето, раменете, цялото й тяло се отпуснаха от облекчение.

- Благодаря ти. Това наистина помага. Не можеш да си представиш колко много ми помага в този миг.

Той я целуна нежно, а после се изправи и отиде в дрешника. Нямаше представа какво си облича, но покри тялото си и дори се сети да си сложи дезодорант. Когато се върна в стаята, имаше чувството, че някой беше изстъргал вътрешността на стомаха му.

- Готова ли си да отидем в клиниката?

Селена се огледа из стаята, сякаш търсеше нещо. А може би просто се опитваше да отложи неизбежното още мъничко.

- Съжалявам за прозореца ти - рече тя.

- Няма нищо. Капакът все още си е на мястото, той ще спре студа и вятъра.

- И за лампата.

- Сякаш ме е грижа.

Тя кимна и се изправи. Носеше впити черни дънки и широка бяла блузка... и Трез бе поразен от това, колко добре изглеждаше в обикновени дрехи, а не в официалните одежди на Избраниците. И интересно, речникът й също се променяше, ставаше по-разговорен.

По дяволите, помисли си... колко би му харесало да има деца от нея.

* * *

Пътят до клиниката сякаш бе безкраен и Селена не бе сигурна дали това е хубаво, или лошо. От една страна, беше готова да чуе новините, каквито и да бяха те, така че да може да се подготви. От друга, не би имала нищо против поне още мъничко да остане в неведение.

Трез нито за миг не пусна ръката й, дори докато въвеждаше различните кодове или когато трябваше да вървят един след друг през склада. Докато крачеха по коридора към кабинета на доктор Джейн, Селена си мислеше за всички стаи, в които биха могли да влязат, вместо онази, към която отиваха.

Когато стигнаха до стаята за прегледи, тя вдигна поглед към Трез.

- Не бих могла да го направя без теб.

Той се наведе и докосна устните й със своите.

- Добрата новина е, че не се налага.

Заедно, двамата прекрачиха в болничното помещение и начаса Селена усети, че й е трудно да диша, връхлетяна от миризма на химикали и ярка светлина. Почувства се още по-зле, когато доктор Джейн и Мани вдигнаха глави от компютъра на бюрото и си лепнаха еднакви професионални усмивки.

- Лоши новини, а? - каза, а когато и двамата лекари започнаха да увъртат, ги прекъсна: - Моля ви. Имайте достатъчно уважение към мен и времето ми, за да не си хабите думите, опитвайки се да подсладите истината. Искам да знам какво ви е казало тялото ми.

- Забелязахме някои промени в ставите. - Доктор Джейн отстъпи назад. - Навсякъде, където направихме снимки.

Сякаш я удариха в слънчевия сплит. Въпреки че бе очаквала точно такъв отговор.

Двамата лекари се редуваха да обясняват разни неща, а Трез кимаше. Тя обаче бе приковала очи в компютърния екран, върху който бяха изведени две снимки за сравнение: едната бе направена след последния й пристъп, а другата - преди няколко часа. Разделяха ги само два дни, ала сега между костите в ставите имаше сива мъгла.

- Сякаш отново се активизира - каза доктор Джейн. - Може би тялото ти го удържа.

- Докога? - попита Трез.

- Нямаме представа. - Мани се протегна и се заигра с контраста на монитора, сякаш търсеше нещо. - Бихме те посъветвали през следващия ден да идваш за нови снимки на всеки шест часа. Така ще разберем дали нещата продължават да се променят.

- В момента изпитваш ли болка? - попита доктор Джейн.

- Не.

- Защото можем да ти дадем нещо, което да я облекчи, ако се наложи.

- Има ли някакви лекарства, които можем да опитаме?

Прескъпа Скрайб Върджин, умът й като че ли беше изключил.

- Обсъдихме го. - Мани хвърли поглед към Джейн. - И се озовахме в задънена улица.

Доктор Джейн пое от там:

- Едно от нещата, които обмисляхме, са противовъзпалителни. Оралните стероиди биха били проблематични, защото те потискат имунната система, а не е ясно до каква степен именно защитните сили на организма ти спомагат за забавянето на следващия пристъп.

- Нивото на белите ти кръвни телца е много високо - обади се Мани. - Така че в момента определено протича някакъв процес.

- А стероидни инжекции в ставите, дори и ако се ограничим само с най-големите, биха били частично решение. - Джейн прокара пръсти през късата си коса. - Изглежда логично да започнем с нестероидни противовъзпалителни.

- Те нямат много отрицателни странични ефекти - добави Мани.

- Ще облекчат болките до известна степен, а освен това имат противовъзпалително действие, което няма да се отрази на имунната ти система.

Селена затвори очи и й се прииска да бъде където и да било, но не и тук. Да бъде на мястото на всеки друг, но не и на своето. Само като си помислеше, че имението беше пълно с хора, които не се страхуваха, че няма да се събудят привечер.

Не че им завиждаше за тази благословия. Ни най-малко. Просто й се щеше и тя да бъде една от тях.

Разговорът продължи, ала нейният ум вече бе далеч от клиниката и медицинските приказки. Вместо това се намираше в спалнята на Трез и отново преживяваше случилото се преди малко, където толкова неща най-сетне бяха казани направо, което ги беше сближило повече отвсякога.

Трез беше прав. През тези четиресет и осем часа те бяха преживели цял един живот.

- ...мислиш? - попита я той.

- Моля? - промълви тя.

- Какво мислиш? Искаш ли да опиташ с лекарствата? - Когато не получи отговор, той се наведе към нея. - Добре ли си? Имаш ли нужда от малко време?

- Имам нужда да ти приготвя вечеря - избъбри тя. А после се отърси. - Извинявай, да, разбира се, ще опитам всичко, което искате да ми дадете. Но след като взема хапчетата... искам да ти направя вечеря. В планината. Само ние двамата.

Трез се усмихна лекичко.

Добре. Щом искаш да планираш тазвечерната ни среща, така да бъде, кралице моя.

Селена си пое дълбоко дъх и кимна на лекарите.

- Ето какво искам да направя. А после искам да се разходим с лодка.

И двамата лечители казаха точно каквото трябваше, мили, загрижени думи, произнесени, докато държаха ръцете й, докосваха раменете й... и Селена им беше благодарна за това. То я караше да се чувства така, сякаш не беше просто някаква машина, която се опитваха да ремонтират от разстояние, а някой, на когото държаха и обичаха. Няколко минути по-късно й тикнаха в ръката оранжево шишенце с бяла капачка, придружено от инструкции, които тя не чу.

Още кимане. Още благодарности. А после двамата с Трез си тръгнаха.

Селена изчака вратата да се затвори зад гърба й.

- Запомни ли нещо от това, което ни казаха? Като например какво се предполага да правя с тези? - Хапчетата изтракаха в пластмасовото шишенце, когато гя погледна надолу. - А, има етикет.

- Запомних всичко - отвърна Трез, обвивайки ръка около раменете й. - Да вървим.

Поведе я обратно към офиса. През склада с материали. По влажно миришещия, безкрайно дълъг тунел.

- Може ли да ти кажа нещо?

Селена вдигна очи към него.

- Разбира се. А аз обещавам да не хвърлям повече лампи... не че в момента има такива наблизо, но все пак.

- Можеш да хвърляш каквото си поискаш. - Той спря и я обърна с лице към себе си, отмятайки косата й назад. - Ти си най-храбрият човек, когото познавам.

Селена избухна в смях.

- Стига си се опитвал да повдигнеш духа на мъртвата, става ли?

- Говоря сериозно. И недей да го казваш.

- Ти живееш с Братството. Те са най-храбрите в расата.

- Не - прошепна Трез.

Докато се взираше в нея, възхищението, изписано по лицето му, беше... смайващо. И незаслужено.

- Трез, до смърт се боя от всичко. - Тя вдигна шишенцето с таблетки. - Боя се да ги взема. Боя се да заспя...

- Ти си много храбра...

- Боя се да ти приготвя вечеря. - Тя вдигна показалец. - А, между другото, ти също би трябвало да се боиш. Не мога да правя дори печени филийки. Което е просто хляб. В тостера. Нищо работа, ала въпреки това съм изгорила безброй филии.

Трез поклати глава.

- Смелостта не означава да не те е страх. - Той се наведе и я целуна. - Господи, обичам те толкова много. Толкова дълбоко. Завинаги.

Селена обви ръце около него и го прегърна с всички сили... и може би избърса няколко сълзи в ризата му.

- Е, добре, мислиш, че съм смела, а пък ти си най-романтичният мъж, когото съм срещала или за когото съм чувала.

Сега бе негов ред да се разсмее и дълбокият тътнещ звук отекна прекрасно до ухото й.

- Аха. Абсолютно.

Притиснала тяло до неговото, Селена каза:

- На света няма нищо по-романтично от това, да обичаш някого с цялото си сърце, дори когато знаеш, че той ще си отиде.

Трез се вкамени.

- Нима един мъж би могъл да обича достойна жена като теб по друг начин, освен с цялото си същество? И без никакво съжаление.

Докато стояха в тунела, по средата между подземието и главната постройка, Селена си помисли колко подходящо бе, че онова, което се намираше от двете им страни, сякаш се простираше до безкрай. А те имаха единствено тази средна точка, тук и сега, и трябваше да направят така, че да си струва.

- Не ми е нужна церемония, за да се обвържа с теб - заяви тя.

- Не?

- В този миг ние изживяваме обетите си.

- Опитваш се да кажеш, че няма да се обвържеш с мен?

- Предложение ли ми правиш? - подразни го тя.

- Искаш ли да падна на едно коляно?

Той се отпусна на пода и улови ръцете й.

- Селена, ще бъдеш ли моята шелан? Единствената за мен? Нямам пръстен, но можем да отидем да ти купим... Така правят хората. Освен това, не знам, иска ми се да ти купя нещо скъпо.

Първият й порив бе онзи, на който бе обучена - престорено скромно отклоняване на вниманието, суетене, удоволствие. Ала както би казал нейният мъж - майната му на това.

- Би било прекрасно. Всичко би ми харесало. Церемония, пръстен, тържество, всичко. - Тя отвори сърцето си широко и остави любовта да го изпълни цялото. - Всичко!

- Само така, кралице моя - промълви той. - За това ти говорех.

И ето как Селена се оказа... сгодена.

Докато се навеждаше, за да го целуне, си помисли колко странно бе, че двамата се люшкаха напред-назад между толкова крайни емоции. Ала гази ситуация като че ли засилваше възходите и спадовете, всяко преживяване сякаш минаваше през мегафон, който усилваше всичко до краен предел.

- Значи, пръстен? - попита тя до устните му.

- Аха, пръстен.

Ръцете му се плъзнаха по задната част на бедрата й.

- И може би още нещичко, което не можеш да си купиш в магазина.

- И какво ли ще е то? - провлачи тя.

- О, нали се сещаш. Ще трябва да ти го покажа на горния етаж...

61

- ДА, ЧУХ ВИ ДА СЕ КАРАТЕ ПРЕЗ ДЕНЯ.

Докато говореше, Ай Ем погледна в огледалото над умивалника в банята. Брат му стоеше на прага на спалнята му, облечен в черно, и изглеждаше така, сякаш бе слязъл от страниците на някое списание. Очевидно се бе приготвил да изведе своята жена за през нощта.

- Звучеше сериозно - добави Ай Ем.

- Беше гадно за известно време. - Трез се приближи и приседна на ръба на джакузито. - Но се справихме. Помолих я да се обвърже с мен.

- Поздравления.

- Благодаря.

Ай Ем взе флакона с пяна за бръснене, натисна бутона и разнесе пяната по бузите и брадичката си.

- Как е тя?

- Добре.

Ай Ем знаеше, че брат му лъже. Издаваха го безброй малки признаци, но най-вече това, че избягваше да срещне погледа му. - Какво те измъчва, Трез?

Трез изпука кокалчетата си едно по едно.

- Не иска тленните й останки да бъдат... там горе, където са сестрите й. - Посочи тавана, ала имаше предвид небесата над тях. - Така че, когато настъпи моментът, си мисля да се погрижа за...

Когато дълбокият му глас пресекна и той не можа да продължи, Ай Ем заряза бръсненето и се приближи, завързвайки по-здраво хавлията около кръста си, докато сядаше до брат си. - Мамка му.

Трез разтърка лицето си.

- Добре казано. Както и да е, мисля си да й направя клада. Хората на Рив постъпват така. По този начин тя ще бъде... -Той се прокашля. - Ще бъде свободна. Иска да бъде свободна накрая. Нали се сещаш.

Ай Ем поклати глава.

- Боли ме, че си в подобно положение.

- И мен. Явно съм роден под адски лоши звезди.

- Какво мога да направя?

- Нищо. Просто ме изслушвай и ми прощавай, когато кажа не каквото трябва или се държа гадно. Стресът е неописуем.

Двамата продължиха да седят един до друг в мълчание... защото понякога това е всичко, което можеш да сториш за някого, когото обичаш: има пътища, които всеки трябва да извърви сам. Което е отвратително.

Ай Ем искаше да попита колко й остава. Ала това бе най-важният въпрос, онзи, чийто отговор никой не знаеше.

- Ще има ли церемония? - попита вместо това.

- Не мисля, че тя би искала. Не съм сигурен какви са погребенията при Избраниците...

- Говорех за обвързването.

- А, ясно. Да, предполагам. - Трез се плесна по коленете и стана. - Трябва да вървя. Тази вечер ще я заведа да й купя пръстен. Искам да сложа звезда от небесата на пръста й. А после тя ще ми приготви вечеря горе на север, у Рив.

- Звучи добре. - Ай Ем го погледна. - Слушай, не ми влиза в работата...

- Всичко ти влиза в работата. Ти си ми брат.

- Селена знае ли какво се случва със с’хийб? За твоята... ситуация с принцесата?

Трез сви рамене.

- Казах й. Преди известно време. Но сега не мисля за нищо от това.

Господи, до края на траура оставаха само две-три нощи, а после...

По един кошмар наведнъж, помисли си Ай Ем. Брат му беше прав.

- Слушай - каза той. - Аз съм на едно телефонно обаждане разстояние. Имаш ли нужда от каквото и да е, звъни.

- Благодаря, братко.

Стиснаха си ръцете и Трез му отправи безжизнена усмивка.

- Приличаш на Дядо Коледа.

И с тези думи си тръгна.

Ай Ем остана там известно време, въпреки че неравният ръб на джакузито и мраморната издатина се впиваха в задника му, сякаш някой го налагаше с пръчка.

Едва ли имаше по-тъжен коментар за цялата ситуация от това, че Трез мислеше повече за погребението, отколкото за церемонията по обвързването.

За миг се поколеба дали да не отмени своята... среща. Или каквото и да бе това с майкен. Ала какво му пречеше да чака край телефона в нейната компания?

Нейната гола компания.

Изправи се, отиде до умивалника и взе самобръсначката с осемстотин ножчета, за да сложи край на приликата си с Дядо Коледа. От вината, която изпитваше, задето отиваше да прекара няколко часа, правейки секс, докато брат му страдаше по този начин, му се повдигаше.

Целият му живот бе преминал в служба на Трез и да мисли за себе си и какво иска той, бе, като да раздвижи крайник, който бе прекарал десетилетия наред в гипс - неловко, несигурно, малко вероятно да издържи тежестта му.

Ала той се чувстваше почти като Трез - сякаш разполагаше с ограничено време, за да се наслади на онова, което имаше, преди всичко да се промени, и то не към по-добро.

Трез може и да не искаше да мисли за това, но времето, в което трябваше да си оправи сметките със с’хийб, щеше да настъпи, независимо дали си го признаваше, или не. Родителите им вече бяха лишени от положението и богатствата, които бяха получили, задето бяха продали сина си на кралицата. Там вече нямаше нищо, с което да ги изнудват - дори майка им и баща им да бъдеха измъчвани и убити (възможност, която беше спомената преди девет месеца), това с нищо нямаше да повлияе нито на него, нито на Трез. С’хийб трябва да го бяха осъзнали, защото тази заплаха не бе повторена повече.

Невъзможно бе да се разстроиш особено заради някой, който е допуснал да бъдеш превърнат в пленник за цял живот само за да се издигне в обществото.

Едно обаче Ай Ем знаеше със сигурност. С наближаването на момента за ритуала на обвързването кралицата щеше да удвои усилията си. Което означаваше, че двамата с Трез трябваше да си пазят гърбовете. Вероятно нямаше да е зле да му намекне да започне да планира срещи близо до вкъщи. За предпочитане - в самото имение.

Мамка му, на Трез това изобщо нямаше да му хареса.

- Хммм.

Когато Трез измърка, Селена се обърна в дрешника. Беше се материализирал зад нея и се подпираше на касата на вратата, скръстил ръце на кръста си.

- Здравей - каза тя.

- Страшно ми харесва тоалетът ти.

- Аз съм гола.

- Именно.

Пристъпи напред, завъртя я към себе си и я притегли.

- Искам те.

Целувката му беше властна, бедрата му се притиснаха в нея, възбудата му красноречиво говореше, че ще закъснеят.

Селена се засмя и побутна яките му гърди.

- Не трябваше ли да сме при бижутера след половин час?

- Кой го е грижа!

Сякаш тя щеше да откаже!

Обви ръце около врата му и се отпусна... или поне толкова, колкото й беше възможно. Дори и с таблетките, от които беше взела две дози, ставите я боляха навсякъде, битката на тялото й достигаше момента, в който и умът бе принуден да се включи в нея, усещанията вече не бяха плод на параноя, а истинска, настойчива реалност.

Добрата новина? Желанието, което изпитваше, бе толкова силно и всепоглъщащо, че заглушаваше всичко друго.

Трез я вдигна на ръце и я отнесе в леглото. Сложи я по гръб и я целуна дълбоко; ръцете му милваха гърдите й, палците му подръпваха зърната й, тазът му се притискаше в нея и отново се отдръпваше. Когато Селена започна да се гърчи под него, той се откъсна от устните й и бавно пое надолу по тялото й, поспирайки за миг, за да я близне или засмуче ту тук, ту там, на път към женствеността й.

В мига, в който устните му достигнаха целта си, Селена изкрещя името му и се разтвори за него, отдавайки се на усещането от ласките му върху сърцевината си. Оргазмът бе прекрасен низ от потръпвания, наслада, която вибрираше в тялото й и го изпълваше.

И през цялото време Трез я гледаше, вдигнал очи от мястото, където се намираше, стиснал гърдите й в шепи.

Селена очакваше той да спре, за да й остави време да се облече.

Но не. Той продължи, езикът му се плъзгаше до върха на женствеността й, описваше кръгчета около него, давайки й всяка възможност да види какво прави с нея, почти демонстративно.

Забила юмруци във възглавниците, Селена се изпъна, отдавайки се на горещината и възбудата от всичко това.

А Трез все така не спираше.

Част от нея смътно осъзнаваше, че го прави не просто за да я дари с наслада, а за да натрупа спомени: погледът му нито за миг не се откъсваше от нея, маслиненозелените му очи улавяха лицето, гърлото, гърдите, корема й.

- Трез... - простена тя, докато гърбът й се извиваше в дъга.

Когато най-сетне се откъсна от сърцевината й, той се надвеси над нея и само дето не разкъса дрехите си. Ризата му политна към пода, последвана от панталона, който смъкна със замах, и Селена се усмихна.

Толкова беше готова за него.

Той повдигна коленете й с тъмните си ръце и внимателно ги разтвори. Милвайки я, възбудата му се плъзна напред-назад, поемайки от влагата й, докато очите му бяха приковани там, където двамата щяха да се слеят.

Проникна и се отдръпна само за да влезе отново, воден повече от ръката, отколкото от хълбоците си. Всеки път щом излезеше от нея, той прехапваше долната си устна и вампирските му зъби се впиваха в плътта, която я беше боготворила допреди миг.

По някаква причина мислите на Селена се върнаха към обучението й като ерос. Беше готова да изпълни дълга си, дори бе изпитвала любопитство за този акт, но това, което преживяваше с него, изборът да бъде с него, радостта да му се отдаде не само заради дълга и подготовката си, а защото го обичаше, него и само него, бе безкрайно по-великолепно и прекрасно, отколкото всичко, за което обучението й би могло да я подготви.

Най-сетне контролът му се прекърши и той простена, потъвайки в нея докрай. Подпря се от двете й страни и се надигна, изпивайки лицето й с поглед, преди да отпусне глава и да я целуне. Много скоро тласъците му станаха бързи и яростни и Селена протегна ръце, милвайки го по гърба, по дупето, по хълбоците.

Когато той достигна върха, тя застина и почувства оргазма му.

Продължи безкрайно дълго, накъсаното му дишане, стоновете, звукът на името й, изтръгнало се от него така, сякаш душата му се разкъсваше на парченца. А после хълбоците му се раздвижиха и ето че тя също свършваше заедно с него.

Когато рухна отгоре й, тя обви ръце около тялото му. Беше толкова огромен, че връхчетата на пръстите й едва се допираха на гърба му.

Той дишаше тежко в косата й. До шията й.

- Толкова много те обичам - бе всичко, което каза.

62

ПРЕДИ ОТНОВО ДА НАПУСНЕ ДВОРЕЦА, МАЙКЕН СЕ ВМЪКНА тихичко в ритуалната стая, за да провери какво прави майка й. Кралицата все още бе в траурната си поза, този път - облечена от слугите в червени одежди.

Като че ли нищо не пречеше отново да избяга.

Вървейки на пръсти, тя прекоси мраморния под и отиде до шкафа в ъгъла, отвори го и...

- Мислеше ли, че няма да разбера, че си ти? - разнесоха се думи на диалекта на сенките.

Майкен се вкамени.

- Тях може и да си заблудила до един, но не и мен. Познавам собствената си плът.

Майкен затвори шкафа и зае поза за поздрав, слагайки длани върху раменете си, така че ръцете й се кръстосаха пред гърдите, след което се отпусна на колене и опря чело в пода.

- Кралице моя.

- Оставих те да ходиш на воля из двореца.

- Благодаря ви, кралице моя - каза майкен на мраморния под. - Не злоупотребявай с добрата ми природа.

- Няма, кралице моя.

- Вярвам, че вече си го сторила.

- Предаността, също като службата ми, е единствено и само към вас.

- Мога да си родя друга като теб, ако поискам. Ти си точно толкова заменима, колкото всичко друго в моя свят. Никога не забравяй, че аз съм слънцето, около което се върти тази галактика, и мога да променя съдбата ти само за миг.

Майка й обърна глава към нея и червените одежди се люшнаха около тялото й, сякаш тя бе някакво зло създание. А после АнсЛай, върховният жрец, и главният астролог пристъпиха в стаята през една скрита врата насреща.

Майкен се разтрепери под одеждите и водена от инстинкта си за самосъхранение, блокира ума си, повтаряйки си отново и отново думата „лшшсен“. Ако майка й или някой от двамата й съветници успееше да проникне в мислите и наскорошните й спомени, в опасност щеше да бъде не само нейният живот, но и този на Ай Ем.

Откъде ли бе научила майка й?

- Позволете ми да се оттегля и да отида да се моля, ваша святост - каза тя, както би сторила, ако беше обикновена прислужница.

- Върви. И помисли върху крехкостта на живота, докато го правиш.

Майкен излезе забързано от свещената стая и се втурна по коридорите към собствената си килия. Докато затваряше вратата и смъкваше качулката от главата си, дишането й беше накъсано, дробовете й горяха, а ръцете й трепереха.

Беше спасена, даде си сметка, единствено защото за майка й привидното благоприличие бе по-важно от това, да накаже дъщеря си, която бе отишла да се поразходи - излезеше ли наяве, че принцесата се бе омърсила, общувайки с обикновени поданици, или дори с благородници, това щеше да хвърли лоша светлина върху кралицата.

За миг майкен се поколеба дали да не си остане в стаята, ала знаеше, че не й остават още много нощи като тази. Траурът щеше да свърши много скоро с церемония, в която всички от с’хийб, както благородници, така и обикновеното население, щяха да се присъединят към досега личната „болка“ на кралицата.

След това? Особено сега, когато майка й знаеше за разходките из двореца, а времето за нейното обвързване наближаваше, да напусне Територията, щеше да стане невъзможно. Най-вероятно щеше да й бъде трудно дори да излиза от стаята си.

Трябваше да се види с Ай Ем, дори да беше за последно.

Тя угаси осветлението, свали бижутата от шията и китките си и ги остави върху леглото. Както и предишната нощ, беше заявила на прислужниците си, че се нуждае от уединение и ще ги повика, когато й потрябват.

Така че разполагаше с известно време.

Затвори очи и се понесе през вентилационната система, използвайки я, за да се измъкне навън. Знаеше къде се намира Колдуел. Беше виждала карта. Ала да го открие и да намери една точно определена сграда в него, й се стори истинска лудост.

В този миг долови ехото на собственото си „аз“, на собствената си кръв. Беше много по-силно, отколкото бе очаквала, истинска пътеводна светлина, която я направляваше в лабиринта от постройки в метрополиса, с високите му кули от стъкло и стомана - гора, дело на човешки ръце, която се издигаше насред пейзаж ог асфалт, тухли и мъничко зеленина тук-там.

Следвайки сигнала, тя стигна до тераса, насред много други, в една от най-високите постройки... ала не прие физическите си очертания. Все така като сянка, тя поспря пред стъклената стена.

В помещението от другата страна Ай Ем вдигна глава, доловил незабавно присъствието й. Приближи се и отвори един от огромните стъклени панели, бутвайки го настрани.

- Ти дойде.

Разпилените молекули на майкен приеха физическите си очертания. Едва тогава студеният вятър, долитащ откъм реката далеч под тях, проникна през одеждите й и ги развя, пронизвайки я до кости.

- Влез - каза Ай Ем. - Ела да се стоплиш.

Без да знае какво да каже, тя прекрачи прага и студените вихри утихнаха, когато той затвори вратата зад тях.

- Какво не е наред? - попита я.

Майкен нямаше представа как бе успял да разбере състоянието й толкова добре, въпреки че лицето й беше скрито.

Трябваше да му каже истината. Въпреки че това щеше да развали всичко между тях. Но как би могло да бъде иначе? Беше го съблазнила и той я беше имал пръв, той, а не брат му. Освен това бе жената, която, сам си го беше признал, той ненавиждаше от толкова дълго време, причината животът на брат му да е съсипан.

- Майкен?

Дълго се взира в него, опитвайки се да открие подходящите думи. Откъде да започне? И защо бе пропиляла деня, мечтаейки си за него, когато би трябвало да се подготви да му разкрие истината за себе си? Нуждаеше се от още мъничко време, за да помисли.

- Всичко е наред - отвърна, стараейки се да овладее гласа си, и тръгна из стаята. - Колко е прекрасно тук.

Поне второто не беше лъжа. Подовете в просторното бяло помещение бяха медено-златисти, мебелите не се набиваха на очи, изгледът бе впечатляващ.

- Гладна ли си? - попита той съвсем наблизо.

Майкен подскочи и погледна през рамо. Той се извисяваше зад нея, тялото му сякаш се готвеше за нещо.

За секс.

Ала не, каза си тя. Трябваше да говорят. Трябваше да му се разкрие, в противен случай неговата страст щеше да бъде плод на притворство и манипулация от нейна страна.

- Е? - изръмжа той нежно, долепяйки се до тялото й. - Гладна ли си?

Скрита зад маската си, майкен облиза устни.

Бедрата му се раздвижиха до одеждите й, огромна корава ерекция се притисна в плата, който ги разделяше.

Щеше да има време след това, каза си тя. Щеше да му каже след това.

Чувството за вина беше силно. Желанието - още повече.

- Да, гладна съм - промълви. - Но не за храна.

Той сякаш прочете мислите й - осветлението, което струеше от тавана, угасна, скривайки ги от всички чужди погледи.

- Нека го махна това - процеди, сякаш ненавиждаше качулката й.

И ето че майкен изведнъж бе свободна да диша, да вижда, да вдъхва миризми.

Мъркането, изтръгнало се от гърдите му, бе звук на животно, ала ръцете, посегнали към връхната й одежда, бяха нежни. Вдигна робата над главата й, а после стори същото и с тънкия плат отдолу.

И ето че тя застана гола пред него.

Ръцете му сякаш я боготворяха, докато се плъзгаха по раменете и надолу към гърдите й. Притисна ги една към друга и ги повдигна нагоре, за да вкуси първо едното, а после и другото зърно, близвайки, засмуквайки... и о, господи, толкова бе прекрасно. Краката й омекнаха и сякаш го бе усетил, Ай Ем я вдигна на ръце и я отнесе от просторното помещение надолу по един коридор в спалня с голямо легло, което се оказа меко като облак.

- Ето как исках да бъде миналата нощ - каза, докато я слагаше върху него.

От една малка стаичка наблизо, навярно банята, долиташе светлина, достатъчна, та майкен да може да се наслади на обсебеното му изражение - гледаше я така прехласнато, че тя се почувства красива, без да се налага той да каже нито дума.

Широките му длани се плъзнаха надолу по краката й.

- Искам да опозная всеки сантиметър от теб.

- Тялото ми е твое - дрезгаво отвърна тя. - Прави с мен, каквото поискаш.

* * *

Рейдж тъкмо прекосяваше река Хъдсън, на път към другата част на Колдуел, в своя понтиак, когато внезапно усети, че се задушава и му се завива свят. Преглъщайки надигналата се в гърлото му жлъчка, той смъкна прозореца и спря отоплението. Без резултат. Около километър по-късно замалко да отбие от пътя.

- Стегни се, задник такъв.

Шибан женчо. Какъв му беше проблемът, по дяволите? Не беше ранен, с нетърпение очакваше да разреши ситуацията с Асейл и братовчедите му, които си приличаха като две капки вода, и бе в любимата си кола, на път да се види с обичната си шелан. Животът не би могъл да бъде по-хубав.

Просто трябваше да се стегне.

С тази мисъл, той стисна волана и започна да потропва с тежкия си ботуш, онзи, който не беше върху педала за газта.

Толкова близо. Беше толкова близо.

Може би просто имаше нужда да прегърне своята Мери.

Клиниката на Хавърс се бе преместила в ново, свръхмодерно място, което той бе посещавал само два-три пъти. Веднъж бе ранен в корема и не можеше да изчака да се върне в имението на Братството. Друг път бе отишъл да вземе Мери, след като тя се беше погрижила за една жена и малкия й син. Може би имаше и трети път. Не си спомняше.

Когато най-сетне стигна до отбивката, му беше толкова трудно да диша, че изруга. Ако продължаваше в същия дух, като нищо щеше да има нужда от лечение.

Може би беше хванал някакъв вирус. Вампирите не боледуваха от човешките вируси, нито от рак (слава богу!), но можеха да бъдат съборени от настинки и грипове, които се срещаха сред расата.

Да, вероятно беше това. Трябваше да е това.

Когато фаровете на понтиака най-сетне огряха невзрачната бетонна постройка, като че ли му стана малко по-добре, което бе приятна изненада. Поне не се налагаше да гледа как Мери го наблюдава с разширени от тревога очи.

Слезе от колата и отиде да отвори багажника.

В мига, в който зърна сака на Мери, който лично беше напълнил, симптомите се завърнаха - зави му се свят, а дланите му се препотиха, сякаш не стоеше на студения вятър само по кожен панталон и спортен потник.

Приближи се до ниската сграда, влезе в съвсем обикновеното на вид преддверие и позвъни. Миг по-късно асансьорът дойде и отвори врати. Като много други места, на които необходимостта налагаше да работят и през деня, най-новата клиника на Хавърс се намираше изцяло под земята - горната част бе просто камуфлаж, целящ да пресее истинските посетители от евентуални проблеми.

Като хора. Лесъри.

Асансьорът пое надолу и го отведе до чакалнята. Рейдж пристъпи в помещението, чудейки се как ще я намери...

- О, господи, ето те.

Мери се втурна към него така, сякаш я преследваха. Хвърли се в прегръдките му, а Рейдж пусна сака на пода и затвори очи, притискайки я към себе си толкова силно, че бе цяло чудо как не й спря дъха. Ала както бе казала: о, господи...

Уханието, допирът, тялото й, начинът, по който ръцете й се обвиха около шията му, стискайки го с всичка сила - то бе като оазис в пустинята, изпълваше го с животворна влага, която ужасно му беше липсвала, възвръщайки силите му.

- Толкова ми липсваше - каза тя в ухото му. - Толкова, толкова, толкова ми липсваше.

Без да я пуска, Рейдж се наведе, за да вдигне сака с дрехите й, а после я отнесе в другия ъгъл, далеч от очите на реценционистката. Които бяха впити в тях, сякаш в главата си тя съчиняваше романтичен диалог. Не че той щеше да направи проблем заради това, но и не искаше срещата им да се превърне в публично зрелище.

Сложи Мери в скута си и плъзна длани по ръцете й, а после се наведе и я целуна, впивайки устни в нейните, за да затвърди усещането, че отново са заедно. Нямаше си обаче доверие, затова бързо се откъсна от нея. Ако продължеше още малко в същия дух, нищо чудно да се озове отгоре й насред чакалнята.

Което едва ли би зарадвало Хавърс особено.

Неговата Мери се усмихна и прокара пръсти през косата му.

- Имам чувството, че не съм те виждала от година.

- Аз също, само че при мен е около десетилетие.

Така де, и какво, ако беше изплезил език по нея?

- Добре ли си? - попита тя.

- Не, започнал съм да вехна. Не съм ял, не мога да спя и се чувствам така, сякаш някой е сложил сърбящ прах в боксерките ми.

Мери се разсмя.

- Толкова ли е зле? Май би трябвало да се чувствам поласкана, а?

Той се приведе към нея и каза тихичко:

- Освен това получих тендовагинит на лявата китка.

- От какво? - провлачи тя.

- Ти как мислиш? - Рейдж зарови лице в шията й. Ухапа лекичко вената й. - Все с нещо трябваше да си запълвам времето в брачното ни легло. И под душа. И веднъж в килера.

- В килера? На долния етаж?

- Имахме пресни картофи за Последното хранене. Напомниха ми за теб гола.

Тя отново се разсмя и Рейдж затвори очи, оставяйки щастието да отекне в главата му.

- Как е възможно? - попита го.

- Приличат на гърди.

- Не приличат!

- Не казах, че приличат на хубави гърди. - Зацелува я по врата, спускайки се до ключицата й. - Нито пък на твоите гърди, които, държа да вметна, са най-съвършените, които ще видя някога. На този или онзи свят. Или каквото ни очаква след това.

- Толкова си отчаян, че ти става дори от въглехидрати?

- Те не бяха ли скорбяла? А между другото, в килера го направих два пъти. Защото, след като свърших първия път, видях, че съм застанал до консервите с праскови. - Ръката му се плъзна скришом по бедрото й. - Можеш да се досетиш за какво ми напомниха те.

О, да, помисли си, когато уханието й се промени и въздухът наоколо натежа от възбудата й.

Изведнъж той се дръпна назад.

- Хей, имаш ли минутка?

Тя се прокашля, сякаш се опитваше да се съсредоточи.

- Да, разбира се. Проблем ли има?

- Трябва да ти покажа нещо в колата ми.

- Взел си понтиака?

- Трябваше да ти донеса нещата и реших да го поразходя.

- Колко хубаво. - Тя се изправи и се протегна по начин, по който на Рейдж му се прииска да вземе гърдите й в шепите си. Всъщност страшно бих искала да подишам истински въздух за мъничко. Една почивка ще ми се отрази добре.

Докато минаваха покрай регистратурата, Рейдж тръсна сака върху плота.

- Нещо против да го оставим тук за десетина минути?

Служителката поклати глава, сякаш с гласа й изведнъж се

бе случило нещо. Както и с чувството й за равновесие, защото, когато понечи да седне, едва не се пльосна на земята.

Когато отидоха до асансьорите, Мери прошепна:

- Мисля, че те харесва.

- Кой?

- Служителката.

Рейдж се наведе към нея и отвърна:

- Спокойно би могла да бъде прахосмукачка, толкова ме интересува. С цялото ми уважение.

Докато вратите се отваряха, мъничката й потайна усмивка му се стори истински дар от Бога.

Поеха нагоре и щом се озоваха навън, той я поведе към колата, обвил ръка около рамото й, закриляйки я с тялото си. За негов късмет беше паркирал в една по-тъмна част, далеч от охранителните светлини. Съвършено.

Отвори вратата откъм шофьора, бутна седалката напред и даде знак на Мери да мине отзад. Тя се намръщи, но се наведе и се пъхна на задната седалка. Рейдж се качи след нея и зат вори вратата, доволен, че стъклата на понтиака бяха потъмнени.

- Какво има? - попита тя. - Какво става...

Рейдж взе ръката й и я постави върху твърдата си възбуда.

- Това.

- Рейдж! - Тя отново се разсмя. - Доведе ме тук само за да...

Устните му се впиха в нейните, а ръцете му се обвиха около кръста й.

- Знаеше го, когато се обвърза с мен.

Мери отвърна на целувката му, за огромна радост на Рейдж и звяра му. Не изгуби нито миг, понеже не искаше да ги хванат. Не защото имаше нещо против секса на полуобществени места, а по-скоро защото не искаше да разкъса гърлото на някое невинно копеле, дошло за лепенка и натъкнало се на онова, което те правеха. В който случай щеше да му трябва нещо много по-сериозно от лепенка.

Смъкна широкия й панталон и я намести в скута си, преди да си свали ципа. А после беше време да се залови за работа.

Резкият му тласък накара Мери да изругае, а главата й се удари в покрива на колата.

- О, мамка му, извинявай - простена Рейдж.

- Сякаш ме е грижа - отвърна тя, превземайки устата му със своята. - Толкова много се нуждая от теб.

63

ТРЕЗ ПАРКИРА ПОРШЕТО НА МАНИ ПРЕД БИЖУТЕРИЯТА НА МАРКЪС Райнхард. Най-старият бижутерски магазин в града, за него и богатия му избор бяха писали в „Ню Йорк Таймс“ и дори в „Роб Рипорт“. И под богат избор се разбираше тегло в карати. Той погледна към Селена и попита:

- Готова ли си?

- Никога не съм имала свой пръстен.

- Наистина ли?

Тя поклати глава.

- В съкровищницата имаше скъпоценности... - Тя спря. -Има скъпоценности, но като Избраници, ние не носим никакви украшения, освен перлата си... а и тя не е точно наша.

Трез отвори вратата и каза през рамо.

- Още нещо, за което според мен може само да се съжалява. Ала тази вечер щеше да поправи този пропуск. Мина пред автомобила и й отвори вратата, а когато тя му протегна прекрасната си ръка, той я взе и се поддаде на порива да се наведе и да я целуне. След това я издърпа внимателно на крака и й предложи лакътя си.

Тя го улови под ръка и на Трез му се стори, че и двамата се преструват, че не осъзнават как това не е просто жест на възпитан кавалер, а нещо, от което тя наистина имаше нужда. Не се движеше така леко, както преди.

Тежката желязна врата се отвори широко още преди да бяха стигнали до нея.

- Господин Латимър, добре дошли.

Мъжът беше облечен в официален костюм и имаше хубава прическа и грижливо поддържана брада. Когато към това се прибавеха изисканият му акцент и елегантно сгънатата кърпичка в джоба на сакото му, той беше направо излят по калъпа на човек, специализиран в продажбата на годежни пръстени с шест- и седемцифрени цени.

- Благодаря, че отворихте магазина за нас - каза Трез, докато се здрависваха. - Това е годеницата ми Селена.

- За мен е удоволствие. Госпожице.

Е, добре, на това му се викаше поклон.

Вътре всичко бе подготвено за частно разглеждане и Трез изведнъж се почувства страхотно, че бе решил да го направи. Витрините, пълни със скъпоценни камъни, проблясваха под специалното осветление, сякаш аплодираха тяхното пристигане. Шампанско се охлаждаше в сребърна кофичка, до която имаше кристални чаши.

- Мога ли да ви предложа „Вьов Клико“? - попитаха ги.

- За мен не - отвърна той. - Селена?

Тя вирна брадичка, сякаш беше твърдо решена да се наслади докрай на случващото се.

- Бих искала малко, ако обичате.

- Аз също - промени решението си Трез.

Начаса шампанското беше отворено и налято и чашите, пълни с пенливата течност, се озоваха в ръцете им.

Двамата се чукнаха.

- Да го направим - заяви Трез.

Господин Райнхард ги отведе в отделна стаичка с камера в единия ъгъл на тавана.

- Господин Пърлмутър ми обясни какво търсите и аз си позволих волността да подготвя табличка, която да предложа на вниманието ви.

Ето ги и диамантите.

Пъхнати в черни кадифени прорези, диамантени пръстени стояха като послушни малки ученици, изгарящи от желание да ги вдигнат да отговорят на зададения въпрос.

Селена си пое рязко дъх... от което Трез се почувства така, сякаш го бяха потупали одобрително по гърба.

- Виждаш ли нещо, което ти харесва? - попита я.

Тя ги изпробва до последния - слагаше ги на пръста, на който й ставаха, а после въртеше китката си насам-натам под светлината. Кулминацията бе, когато си ги сложи до един и около двайсетина забележителни дрънкулки натежаха върху десетте й пръста.

- Колко струва всичко това? - попита Трез лениво, докато отпиваше от шампанското си.

- Няколко милиона - отвърна господин Райнхард.

Селена пребледня и отпусна ръце.

- Какво?

- Няколко милиона - повтори бижутерът.

- Колко струва това нещо? - попита тя, а когато й съобщиха стойността на камъка върху кутрето й, възкликна: - Прескъпа Скрайб Върджин!

Последва неловък момент, в който на Трез му се прииска да не си беше отварял устата.

- Селена, аз не мисля за цената...

- А би трябвало! - Тя започна да сваля пръстените с бясна скорост. - Не съм прекарала много време от тази страна, но успях да науча това-онова за човешките пари...

- Ще ни оставите ли насаме за мъничко? - попита Трез спокойно. - Може да вземете пръстените със себе си, ако се тревожите за сигурността им.

- Самоличността ви беше щателно проверена, господин Латимър. - Мъжът се изправи на съвършено лъснатите си обувки. - Разгледайте ги, без да се притеснявате.

В мига, в който вратата се затвори, Селена се обърна към него.

- Трез, не искам да похарчиш толкова много пари за мен.

- И защо не?

- Защото би било все едно да ги хвърлиш на вятъра. Няма да го нося векове наред.

Дъхът му изскочи така, сякаш го бяха изритали в гърдите.

- Леле. Изобщо не си наясно за какво става дума, ако си мислиш, че търся някаква времева стойност за парите си. - Той улови ръцете й в своите. - Искам да постъпя с теб, както трябва. Искам... просто искам това преживяване с теб, окей? Този миг, тук и сега... - Той направи жест наоколо. - Това е нашата вечност. То се случва тук и сега. Така че нека ти купим най-огромния пръстен в това шибано място и обици, които да му подхождат. Нека просто кажем „майната ти“ на смъртта, става ли?

Селена запримигва учестено.

- О, Трез...

Трез взе един ог пръстените, които тя бе върнала върху застланата с кадифе табличка, и го плъзна върху безименния й пръст.

- Хайде, кажи го заедно с мен.

- Да кажа какво?

- Майната ти, смърт.

- Трез, не ставай абсурден...

- Хей, колкото и малко да е вероятно, ако Онази с косата ни слуша, смятам, че трябва да знае колко много я мразим. Хайде, кралице моя, кажи го заедно с мен: „Майната ти, смърт!“.

Селена вдигна свободната си ръка, за да скрие една мъничко тъжна усмивка.

- Ти си луд.

- Кажи ми нещо, което не знам... и стига си се дърпала. „Майната ти, смърт!“. - Селена измърмори думите и Трез поклати глава. - Не. По-силно. „Майната ти, смърт!“.

Тя се разсмя.

- Това не е смешно.

- Напълно съм съгласен. - Той се усмихна и й кимна, все така придържайки пръстена на върха на пръста й. - Хайде сега, все едно тя може да те чуе.

- Майната ти, смърт! - провикна се Селена. А после се усмихна широко. - Майната ти, смърт!

Трез плъзна халката на пръста й и се облегна назад, загледан в искрящото украшение.

- Знаеш ли, този наистина ми харесва.

Селена сведе очи към ръката си и се вгледа в диаманта с размерите на гроздово зърно и формата на круша.

- Майчице... толкова е голям.,

- Ти го каза.

Двамата избухнаха в смях, а после той я притегли към себе си, сложил ръка на тила й, и я целуна.

- Искаш ли да изпробваш и други?

Селена поклати глава.

- Не, този е съвършен. Искам него.

Тя протегна красивата си ръка и направи онова, което правеха жените с пръстени - присви устни и се усмихна на себе си.

„Господи, обичам те - помисли си Трез, - теб съвършена, съвършена и достойна жена.“

- Сигурен ли си, че не е прекадено скъп? - попита Селена.

- Колкото и да струва... - той отново я целуна - е твой.

* * *

Ай Ем се съблече за отрицателно време. В мига, в който остана както майка го е родила, вече искаше да я има с устата си. Въпреки че нямаше представа какво да прави с една жена от кръста надолу, беше повече от готов да го научи.

Така и не можа обаче.

Планът му се промени в мига, в който, докато се наместваше над нея, възбудата му се докосна до женствеността й...

И това беше всичко.

- Нуждая се от теб - простена, докато тя прокарваше ръце по гърба му.

- Вземи ме тогава.

Ай Ем спря с усилие.

- Но ти си добре, нали? След миналата нощ?

Господи, не можеше да се насити на бадемовите й очи и къдравата й черна коса, разпиляна по белите възглавници. Тя бе постоянно откровение, прекрасен шок, който го разтърсваше всеки път щом я погледнеше.

- Добре съм - отвърна майкен. - И съм силна благодарение на щедрата ти вена.

Обожаваше акцента й, диалектът, който се говореше в Територията, придаваше на английския й звученето на дома...

Не, не на дома, напомни си той. Неговият дом беше Колдуел.

Пъхна ръка между тях, насочвайки се, и бавно се плъзна напред, за да е сигурен, че не насилва нищо. В отговор ноктите й се впиха в кожата му, а гърбът й се изви в дъга.

- Ай Ем...

Хълбоците му поеха контрола, потъвайки и излизайки от нея, а търкането го опияни така, сякаш беше пил цяла нощ. По-силно, по-бързо... докато тя не свърши, тялото й потръпна, изпънато под неговото, а ръцете й се отпуснаха върху леглото и се вкопчиха в завивките.

Ай Ем продължи, свършвайки отново и отново. А после излезе от нея и се улови в ръка, докато оргазмът му не обля женствеността, корема, гърдите й. Ала въпреки че бе напълно в плен на онова, което правеше, част от него отказваше да признае значението му.

Той не белязваше тази жена. Той просто... не, не го правеше.

Защото, ако я белязваше, ако това бе нещо повече от невероятен секс с жена, която ужасно го привличаше, то би го поставило в невероятно трудна ситуация. Особено при положение, че брат му все така щеше да отказва да се завърне и да изпълни дълга си в Територията, и тогава Ай Ем щеше да бъде принуден да изчезне, за да не допусне брадвата, надвиснала над тях, най-сетне да се стовари върху главата на единствения кръвен роднина, който имаше значение за него.

Така че, не, каза си той, докато рухваше върху голото й тяло, изобщо не я маркираше.

Наистина.

Ни най-малко.

64

ДЪРЖАХА СЕ ЗА РЪЦЕ ПРЕЗ ЦЕЛИЯ ПЪТ КЪМ ВКЪЩИ.

Докато шофираше към имението, Трез нито за миг не пусна своята кралица, милваше дланта й с палец, играеше си с новия й пръстен, час по час я поднасяше към устните си, за да я целуне.

- Всички са толкова мили - промълви тя; беше отпуснала глава на облегалката и светлините на уличните лампи хвърляха синкави отблясъци по лицето й.

- Да. Добри хора.

Мислите му се насочиха към брат му. Рейдж. Ривендж. Дори беше получил съобщение от Тор, който сам бе изминал път много подобен на онзи, по който вървеше той сега. И разбира се, доктор Джейн. Мани. Елена.

- Всички толкова силно се опитват да помогнат - каза тя.

- Аха.

- Доктор Джейн и Мани работят без почивка, мъчейки се да намерят някакво решение.

- Аха. - Отново целуна ръката й. - Така е.

- Ривендж отиде при неговите хора.

- Така е.

- А пък Ай Ем е бил в Територията ...

Трез рязко обърна глава.

- Какво?

Селена го погледна, очите й бяха натежали и сънливи.

- Ай Ем е ходил при сенките... - Изведнъж тя се намръщи. -Ау, причиняваш ми болка.

Трез се отърси и охлаби хватката си.

- Извинявай. Аз... какво каза?

Докато тя го повтаряше за трети път, сърцето на Трез задумка в гърдите му. Заповядвайки си да говори спокойно, той попита:

- Знаеш ли кога е бил там?

- Не, доктор Джейн просто го спомена, когато отидох да я видя. Ти имаше мигрена. Трез, какво има?

- Нищо. - Той отново вдигна ръката й, за да я целуне. - Нищичко.

Остатъкът от пътуването беше като от онзи сериал за раздвоената самоличност - част от него беше до Селена, а другата се втурна да намери Ай Ем и да изкрещи в лицето му нещо от рода на: Какво си мислеше, по дяволите, шибано копеле, да рискуваш живота си по този начин!?!

Или нещо такова.

- ...преоблека, преди да отидем там.

- Моля? - Трез сви надясно по пътя, който изкачваше планината. - Какво каза?

- Иска ми се да се преоблека. Сигурно здравата ще се оплескам с готвенето.

- Може да го направиш гола. Така почистването ще е страшно лесно - просто ще те пъхна под душа. А и мога да оближа тестото за кекс, ако опръска... ами която и да е част от теб.

Селена се разсмя.

- Може да ми е студено.

- Значи, ще държа ръцете си върху теб през цялото време.

- Тогава нищичко няма да успея да сготвя.

- Не подценявай възможностите на заведенията, които доставят по домовете. - Наведе се и я целуна по рамото. - Но нищо, ще направим каквото поискаш.

Когато огромното сиво имение изникна пред тях, Трез паркира пред стъпалата, както Мани беше поискал, а после заобиколи, за да отвори вратата на своята жена. Тя протегна ръка и диамантът, уловил светлината на охранителните лампи, проблесна с цветовете на дъгата.

- Обожавам го - каза тя.

- Отлично. Това беше планът.

Щом се озоваха вътре, той я отведе в спалнята си. Фриц и догените бяха сложили в дрешника му дрехи за нея и Трез трябваше да признае, че страшно му харесваше нещата й да са смесени с неговите.

Слава богу, че искаше да се преоблече, помисли си той, опитвайки да се държи възможно най-нехайно.

- Слушай, мисля да прескоча в съседната стая - каза, като внимаваше да говори спокойно. - Само за малко. Нали се сещаш, да нагледам Ай Ем.

- Добре - отвърна тя с усмивка.

В мига, в който Селена не можеше да го види повече, той оголи зъби и захвърли нехайната маска. Дори не си даде труда да почука и отвори широко вратата на брат си.

- Ай Ем! - извика, макар да се съмняваше, че той е тук.

Без да дочака отговор, извади телефона си и набра номера му. Едно иззвъняване, второ...

- Да? Трез? Какво не е наред...

- Какво, по дяволите, си мислеше?

За миг се възцари пауза.

- Моля?

- Отишъл си в шибаната Територия? - Опитваше се да не повишава глас. - Да не си откачил !

- Трез...

- Какво правиш, по дяволите!

- Няма да го обсъждаме по телефона.

- Тогава си донеси шибания задник вкъщи.

Затвори и закрачи напред-назад из стаята. Най-сетне се отърси, лепна си маска и се върна в стаята си.

- Хей, Селена?

- Да? - обади се тя от дрешника.

- Трябва да поостана тук още мъничко. Само за малко. Ако искаш, може да тръгнеш преди мен, а аз ще дойда възможно най-бързо.

Част от него си даваше сметка, че не разсъждава трезво - тя не биваше да бъде сама - ала му беше причерняло пред очите, мозъкът му беше фокусиран единствено върху идиотската постъпка на брат му.

Селена подаде глава от дрешника и като се усмихна, каза нещо, което той не схвана. Ако се съдеше по кимването й обаче, явно щеше да тръгне без него. Трез се приближи и я целуна, а после се затвори в спалнята на Ай Ем.

Стори му се, че го бе чакал поне час, преди той да се появи, ала по-вероятно бяха само петдесет минути. В мига, в който брат му прекрачи прага, Трез смътно си даде сметка, че от него се носи странна миризма. Миризмата на жена. Все тая.

- По дяволите, Ай Ем! Сякаш си нямам достатъчно проблеми!

- По-полека. Отидох, защото исках да видя дали в архивите на лечителите няма някаква информация за Вцепенението. Просто отскочих замалко и си тръгнах, без да се бавя.

- Как? С кого сключи сделка?

- Със себе си.

- Глупости.

- Трез, не се засягай, но защо си губиш времето с това? Излязох без...

- С’Екс ли беше? Него ли използва? - Когато Ай Ем не отговори, той вдигна отчаяно ръце. - О, я стига! Сериозно ли...

- Успокой се...

- Успокой се! Не мислиш ли, че е истинска лудост да се оставиш в ръцете на палача? Когото от девет месеца насам подкупваме с проститутки? Не ти ли се струва безотговорно, при положение че те искат да се върна там?

- Знаеш ли какво? Няма да се разправям с теб за това. Няма...

- Как ли пък не! Изложил си на опасност и двама ни, отивайки там! Можеха да те използват, за да ме изнудят...

- Не го направиха...

- ...да се върна, за да обслужвам шибаната принцеса! Каза ми, че разполагам единствено с времето до края на траура... Това са само три дни, а тук си имам достатъчно неща на главата! Последното, от което се нуждая, е ти да си правиш каквото ти хрумне...

- Трез, знам колко си погълнат от това със Селена. Разбирам го. Но започваш да прекаляваш...

- Да прекалявам? Ами ако те бяха задържали? Ами ако АнсЛай бе дошъл при мен и ми бе изтърсил: „Брат ти е при нас, време е за обвързване“? Помисли ли си дори за миг в какво положение би ме поставило това? Или ти и живот като пленник, изпълнен с принудително чукане, или да не съм до Селена в последните й дни! Какво, по дяволите...

По някаква причина внезапната промяна в изражението на Ай Ем достигна до ума му - брат му беше замръзнал на мястото си и се взираше над рамото му е каменно лице.

Трез запуши устата си и затвори очи. Знаеше кого ще види на прага на спалнята още преди да се беше обърнал.

Да. Селена бе отворила вратата и стоеше там, бледа като призрак.

- Трябва да се обвържеш? - попита тя с тъничко гласче. -След три дни?

* * *

Ай Ем изруга едва чуто. Надали имаше по-лош начин истината да излезе наяве. Още по-ужасно бе това, че докато пристъпваше в стаята, Селена се движеше така, сякаш коленете или хълбоците й създаваха проблеми.

- Какво ще... - Тя спря пред Трез. - Ще се обвържеш ли с тази жена след три дни?

Време бе да си върви, помисли си Ай Ем. Това определено беше нещо, което те двамата...

- Не - каза Селена, когато той понечи да мине покрай нея. -Остани.

Сякаш искаше да й е на разположение, за да се обърне към него, ако й се стори, че нейният мъж се опитва да скрие нещо.

- Какво става? - попита тя.

Въпреки че само допреди миг Трез беше побеснял от гняв, сега той изглеждаше овладян като неодушевен предмет.

- Не е важно.

- Аз чух нещо друго. И преди да си ме обвинил, че подслушвам, двамата крещяхте толкова силно, че ви чух в съседната стая.

Трез разтърка ниско подстриганата си коса и закрачи из стаята.

- Селена...

- Ще се обвържеш ли?

- Това не засяга нас двамата.

- Засяга ни, и още как.

Майната му, реши Ай Ем в напрегнатото мълчание, което последва, и заговори:

- Когато бяхме деца, той беше продаден от родителите ни на кралицата на Територията, за да се обвърже с наследницата на трона. Така бе предопределено от астрологическата му карта. Той направи всичко по силите си, за да избяга от тази съдба, и причината да ми е сърдит, е, понеже аз съм неговата ахилесова пета. Побесня, защото наскоро се разминах само на косъм, ала всъщност онова, за което се тревожи в действителност, си ти, а там той е безсилен.

Двамата го зяпнаха и той сви рамене.

- Е, какво толкова. Когато не мога да заспя, с Лае гледаме предаването на доктор Фил.

- Вярно ли е това? - попита Селена.

- Да. - Трез отиде до леглото и седна. - Не сме го обсъждали, защото, честно казано, както Ай Ем спомена, каквото и да направят те след три дни, няма да се обвържа с някаква си непозната, за която не ме е грижа, и да й дам следващия наследник на трона. Просто няма да го бъде... и това си остава вярно, независимо дали ти ще си в живота ми, или не, независимо дали ще живееш още сто дни, или хиляда години. - Той плесна ръце, сякаш затваряше врата. - Това е.

Селена не мълча дълго.

- Трябваше да ми кажеш.

- Не ми е приятно да мисля за това.

Ай Ем направи физиономия.

- Меко казано.

- Селена, говоря сериозно, няма да го направя нито след седемдесет и два, нито след седем милиона часа. - Трез хвърли поглед към брат си. - Видя ли родителите ни, докато беше там?

Ай Ем поклати глава.

- Бях само в двореца. - Затворен в килия. - А те са изгубили положението си, така че са били от другата страна на онези стени. Да не мислиш, че ще тръгна да ги търся? За мен те са мъртви. Изобщо не ме е грижа за тях.

- Нито пък мен. - Трез отново погледна към Селена. - Става въпрос за моя живот. А той е тук, той е тези хора, това място, бизнесът ми... и най-вече - ти. Няма да допусна никой да ми го отнеме, най-малко пък защото някакъв си астролог е погледнал звездите в небето и е решил, че те означават нещо.

Селена обви ръце около себе си.

- Наистина ми се ще да ми беше казал.

- Щях да го направя, ако това означаваше нещо за мен.

- А бизнесът ти... все още ли продаваш жени чрез заведенията си?

Ай Ем погледна към вратата. Започна да се прокрадва към нея.

- Те сами се продават - възрази Трез. - Аз им осигурявам място, където да го правят, но те сами отговарят за себе си. Те избират с кого, кога и за колко. Моята работа е да се грижа да бъдат в безопасност.

- Докато ти печелиш пари от тях.

- Те плащат на клуба. Не на мен.

- Ала ти притежаваш клуба.

- Ай Ем - рязко каза Трез. - Искам да останеш.

Той затвори очи.

- Не мисля така.

- Не - заяви Селена. - Ако няма нищо за криене, нека го каже пред свидетели.

Страхотно. Точно от каквото имаше нужда - да играе ролята на посредник.

Как ли пък не.

А майкен все още беше в апартамента.

- Всъщност наистина трябва да вървя. - Ай Ем местеше поглед между тях двамата. - Никога не съм имал връзка, така че нищо не мога да ви посъветвам, но мисля, че трябва да знаеш две неща, Селена. Първо, целият му живот е бунт срещу с’хийб и родителите ни. И второ, откакто беше с теб миналата година, не е бил с друга жена. Беше ти верен дори когато не бяхте заедно. Така че недей да го разпъваш на кръст само защото си мислиш, че човешките жени, които работят за него, правят нещо повече от това. Е, аз бях дотук.

Не им даде никаква възможност отново да го въвлекат в драмите си. Имаше си достатъчно свои собствени. Беше оставил майкен чисто гола в леглото си и се тревожеше, че може да си тръгне, преди да се е върнал. Втурна се към фоайето, изхвърча през вестибюла, излезе в нощта навън и се дематериализира в „Комодор“.

Когато прие физическите си очертания на терасата, отвори стъклената врата и изтича по коридора, отвеждащ към спалните.

- Майкен - повика я.

Тъкмо когато стигна вратата на стаята си, я чу да казва:

- Да?

Пое си дълбоко дъх, когато я видя излетната върху възглавниците, а голите й рамене се подаваха над ръба на завивката.

- Слава богу!

- Добре ли си? - Тя се надигна. - Ай Ем?

Събу се, без да й отговори. Не бе в състояние да го направи. Имаше да каже толкова много, все за неща, които не можеше да промени и които ненавиждаше. Вместо това отметна завивките и се пъхна в леглото с дрехите. Тялото й беше топло и голо, и меко, когато я притегли до сърцето си.

Когато майкен обви ръце около него и го помилва по тила, той потрепери... и си даде сметка, че за първи път през дългите години, откакто се бе родил, имаше къде да отиде, когато светът станеше прекалено отвратителен, а времето не бе нищо повече от мъчение, което трябваше да понесе.

И това бе по-прекрасно дори от секса.

В този миг, когато потърси пристан и го намери, най-сетне разбра защо братята грейваха всеки път щом техните шелани влезеха в стаята и защо биха дали живота си за тези жени.

- Благодаря ти - чу се да казва.

- За какво? - прошепна майкен.

- За това, че си тук.

- Селена добре ли е? - попита тя. Понеже й беше казал защо трябва да отиде.

- Не е нещо сериозно. Ала двамата с брат ми се сдърпаха.

- Защо?

- Нищо не може да се сравни с това, годеницата ти да узнае, че си обещан на друга, докато тя умира. Просто страхотен разговор.

Майкен застина.

- Това трябва да спре.

- Тази гадост с Трез и шибаната принцеса? Напълно съм съгласен... И ако ти дойде някоя блестяща идея, дай я насам -мрачно каза Ай Ем.

65

ЗА АСЕЙЛ БЕШЕ ТОЛКОВА ЛЕСНО ДА СЕ ИЗМЪКНЕ ОТ СОБСТВЕНАТА си къща. Просто отвори прозореца на горния етаж и се изнесе с цялата шумотевица и церемониалност на въздушна струя, разпиляла се в нощта.

Беше следил движенията на братята в горите си с помощта на камерите за нощно виждане; огромните очертания на воините се движеха като динозаври пред имота му, като внимаваха да се държат близо до дърветата.

След като слънцето залезе, бе оставил щорите за илюзия на мястото им, така че къщата да изглежда празна. Така братята щяха да имат какво да правят, докато се опитват да разберат къде и кога той и братовчедите му ще се появят навън.

Което нямаше да се случи, преди той да бе изпълнил една много специфична задача.

Без да губи време, Асейл се понесе на изток, към предварително уговореното място - изоставен мол на около пет мили от центъра.

Взетата под наем кола беше паркирана до задната стена на сграда, над чиято подсилена врата е излющена боя висеше накривена табелка е избелял надпис БУТИКЪТ ЗА ПОДАРЪЦИ НА БЛУБЕЛ, САМО ЗА ДОСТАВКИ.

Ерик свали прозореца откъм шофьора, когато Асейл прие физическите си очертания.

- Ти ли ще караш?

- Да.

Докато братовчед му слизаше, а Асейл се настаняваше зад волана, Ивейл се обади от задната седалка.

- Какво искаш да направим?

- Нищо.

Мина на предавка и пое - бързо, но спазвайки правилата за движение. Беше изминал само няколко мили, когато действието на кокаина, който беше взел едва преди два часа, започна да отминава.

Нямаше обаче да вземе нова доза. Трябваше да остане достатъчно съсредоточен, за да може да се дематериализира, ако се наложи.

Невзрачният форд „Таурус“ си проправяше път през предградията, а после и през селскостопанските земи, около планината Адирондак. Докато се носеха напред, пътищата започнаха да се стесняват, а жълтата линия в средата и белите от двете страни толкова избледняха, че не се виждаха на светлините на фаровете. А Асейл все така продължаваше напред, без никой в огледалото за обратно виждане и никой насреща им.

След още няколко мили най-сетне стигна до кравефермата, която търсеше. Също като бутика за подаръци на Блубел, и тя бе изоставена и седанът заподскача, когато слезе от асфалта и пое по черния път между запуснатите поля. Мина през храсталаците и изсъхналите царевични стъбла и отиде до края на гората, където се подслони под брезите и кленовите дървета, по чиито клони все още бяха останали няколко листа. Завъртя волана, така че колата да гледа към пътя, и зачака, без да гаси двигателя. Не му харесваше това, че фаровете си останаха запалени, ала нямаше какво да направи.

Заради присъствието на братята нямаше как да вземе рейндж роувъра си.

- Закъснява - подхвърли Ерик след малко.

- Ще дойде. - Твърде много бе заложено на карта за главния лесър, за да не се появи. - Няма да излъже очакванията ни.

И наистина, много скоро през полето, по същия път, по който бяха дошли и те, се зададе тъмен силует. Фаровете не бяха запалени. Така че Асейл можеше да е сигурен - беше именно онзи, когото очакваха.

- Знаете къде да отидете - тихо каза той и отвори съвсем малко един от задните прозорци.

Двамата братовчеди начаса се дематериализираха, а главният лесър пристигна и спря. Както обикновено, Асейл и бизнес партньорът му свалиха едновременно прозорците си.

- Къде ти е рейндж роувърът, вампире?

- На ремонт.

- Я не се занасяй. Да не те следят?

- Може да се каже.

Убиецът се намръщи и тъмните му вежди се сключиха над също толкова тъмните му очи. За миг на Асейл му домъчня за Древната страна, където можеше да разпознаеш копелетата не само по вонята им, но и защото бяха в Обществото достатъчно отдавна, за да избелеят. Не и в Новия свят. Не, тук, в американската култура за еднократна употреба, неживите не изкарваха достатъчно дълго, за да изгубят пигментацията си.

- Бюрото за алкохол и огнестрелни оръжия? - попита лесърът. - Или ченгетата?

Сякаш в годините му на човек тези две организации често му бяха създавали неудобства.

- От Братството на черния кинжал. И Слепия крал, Рот.

Неживият отметна глава назад и се разсмя.

- Все тая, мой човек, проблемът си е твой.

- Не, боя се, че ще стане и твой, приятелче.

Без предупреждение Асейл замахна през прозореца и прониза убиеца в окото, използвайки камата, която дискретно беше сложил върху бедрото си. Главният лесър изкрещя, а той издърпа острието и го прокара с рязко движение през шията му. Гъргорещи звуци и изобилно количество кръв изпълниха колата на убиеца и Асейл бе принуден да извие неудобно горната част на тялото си, за да не бъде изпръскан.

Ерик и братовчед му се рематериализираха и бързо претърсиха автомобила, докато Асейл се оглеждаше наоколо, за да е сигурен, че все още няма свидетели. Докато лесърът се давеше и дращеше с пръсти по втората уста, зейнала на гърлото му, Ерик се показа с три АК-47 и цял куп амуниции. Без нито дума, оръжията и патроните бяха прибрани в багажника на форда, след което близнаците се настаниха на задната седалка.

Асейл се пресегна през прозореца и издърпа ръката на лесъра. Откри чисто място на ръкава му, избърса си камата, прибра я... и извади назъбен ловджийски нож от колана си.

За броени секунди отдели главата от тялото.

Остави тялото, където си беше - зад волана на джипа; ръцете и краката все още се движеха, дясната ръка дори подскочи и се вкопчи във волана.

Трудничко щеше да му е да шофира, при положение че нямаше нито мозък, нито зрение, които да го водят.

Защото той стискаше централния процесор за косата. Заобиколи колата, отвори вратата откъм мястото до шофьора и пъхна примигващата, потръпваща глава в картонената кутия от amazon.com, грижливо уплътнена с торби за боклук.

След това отново се върна зад волана. Преди вътрешното осветление да угасне, той надникна над ръба на кутията и срещна въртящите се шокирани очи.

- Беше отличен партньор - промърмори той. - Твърде жалко, че се налага да развалим сътрудничеството си.

С тези думи той мина на предавка и си тръгна.

66

ТРЕЗ СЕ ОТПУСНА ПО ГРЪБ ВЪРХУ ЛЕГЛОТО НА БРАТ СИ, РЪЦЕТЕ му тупнаха до него, очите му се впериха в тавана. По дяволите, това негово проклятие никога нямаше да престане да го преследва. Ето го сега, мъчещ се да постъпи както трябва с единствената жена, която бе имала значение за него, а онази гадост със с’хийб все така се стягаше около врата му като примка.

- Наистина ли... не си бил с никоя? - попита Селена. - Откакто...

Трез повдигна глава и я погледна.

- Защо бих искал която и да било? След като бях с теб, не ме интересуваше никоя друга.

Думите му бяха последвани от дълга пауза.

- Наистина ли?

- Наистина.

Селена докосна лицето си.

- Това е... - Тя поклати глава. - Направо фантастично.

Трез се подпря на лакти, загледан в нея.

- Спомняш ли си какво каза? След като... е, след като бяхме в клиниката за първи път? Че се тревожиш да не се превърнеш в поредната обсебваща мания, в която да се изгубя?

- Да.

- Е, ами ако наистина си? Аз се изгубих в теб още преди да се съберем. Вероятно не си го спомняш, но... - Той поклати глава. - Всяка вечер те чаках във фоайето.

- Какво?

- Ама че жалко, нали? Ала виждаш ли, ти идваше тук, за да нахраниш Ви или Рейдж, или Лукас, а аз се въртях край входната врата просто в случай че се появиш от тренировъчния център... или поемеш натам от някоя друга част на къщата. Една нощ... мамка му, спомням си го така, сякаш беше вчера... ти най-сетне се появи. Аз се спуснах по стълбището... ти беше във фоайето, когато привлякох вниманието ти. Гледах те и си мислех... това е най-невероятната жена, която някога съм виждал. - Той сви рамене и се надигна, за да седне. - Оттогава ти принадлежа, кралице моя. За добро или зло, съм обсебен от теб мнооооого преди да узная, че си болна.

Селена се усмихна лекичко.

- Нямах представа. Искам да кажа, знаех, когато бяхме в къщата на Рив, и ти... е, знаех, че... ъъъ... ме харесваш.

Трез примига и отново я видя гола в онова нейно легло в имението на Рив.

- Да, падах си по теб. И то как. - Той направи физиономия. - Виж, не се справих с всичко по най-добрия начин. Трябваше да ти разкажа за онова със с’хийб, но се боях да не се уплашиш и да решиш, че не искаш да имаш нищо общо с мен. Изгубих години, пленен в онзи палат, съсипах и целия живот на Ай Ем... Нямах намерение на всичкото отгоре да изгубя и възможността да бъда с теб. А що се отнася до бизнеса ми, той не е легален според законите на хората, но винаги съм вярвал, че всеки има правото да си изкарва прехраната както поиска, стига да не пречи на никого. Ето защо, за разлика от Рив, не позволявам в заведенията ми да се продава дрога. Докато са под моя покрив, онези човешки жени са защитени, практикуват само безопасен секс и задържат деветдесет процента от това, което изкарат. Десетте процента отиват за сметките ми за ток и заплатите на охраната. Така че, да... ето как стоят нещата.

Селена си пое дълбоко дъх.

- Радвам се, че си откровен с мен.

- Има ли още нещо, което искаш да знаеш? Както ти казах и преди, не говоря за родителите ми, защото за нас с Ай Ем те са просто биологичните ни създатели. Никога не ги е било грижа за нас. Винаги сме били само аз и Ай Ем и това ни е достатъчно. Ето защо не ги споменаваме.

Селена се приближи с несигурна стъпка и коленичи на пода до него.

- Благодаря ти.

Очите й бяха толкова ясни, толкова сини, докато се взираха в него.

- За какво? - дрезгаво попита той. - Не обичам да показвам слабост. Ненавиждам го.

- То само ме кара да те обичам още повече. - Селена се усмихна. - Всъщност тази твоя честност, точно сега е най-привлекателното нещо у теб.

Мамка му. Беше на път да го накара да се разциври.

- Толкова те обичам. - Гласът му пресекна и той се прокашля. - Повече дори от брат си.

- На това му се казва вричане.

- Така е.

Дълго останаха така, той - свел поглед към нея, тя - вдигнала очи към него, и в тишината Трез си даде сметка, че бяха достигнали най-истинската част на това, което бяха - като отделни личности и заедно. Това беше най-дълбоката същност и на двамата, недостатъците им, истински и въображаеми, бяха извадени на показ, не бе останало нищо скрито - нито нейната болест, нито всичко, което не бе искал тя да научава... а вечността им все още беше недокосната.

То бе направило любовта им още по-силна.

- Ти беше - прошепна тя - най-прекрасната част от живота ми. Ти си истинско чудо, което почти компенсира болестта ми.

- Не съм чак такава благословия.

- Напротив.

Трез я помилва по бузата с опакото на ръката си. Докосна устните й със своите. - Е... искаш ли да ми приготвиш вечеря?

Селена кимна и когато той й подаде ръка, за да й помогне да се изправи, тя сложи длан в нея, онази, с диамантения пръстен. Красивата й ръка, с изящни дълги пръсти и тънка китка.

В първия миг не разбра защо, но когато се изправи и понечи да я издърпа, ръката й се изплъзна между пръстите му.

- Извинявай, ама че съм несръчен...

Тя не помръдваше.

Беше застинала в позата, в която бе сложила длан в неговата - коленичила, с протегната ръка и отметната назад глава, така че да срещне погледа му.

Единственото, което се беше променило, бе ужасът в очите й.

- О, не! Не, не, не сега...

Коленичи до нея, ала тя не обърна глава към него. Вместо това тялото й започна да се накланя на една страна, сякаш бе вкаменено, и падаше, падаше...

- Не! ~ изкрещя Трез.

* * *

Незнайно как, Трез се беше озовал в клиниката.

Нямаше представа как се е озовал там със Селена в ръцете си, ала явно я беше вдигнал от пода в стаята на Ай Ем и бе слязъл заедно е нея по стълбите, през тунела и през склада.

Смътно си даваше сметка, че някой върви след него. Ласитър, който вероятно беше излязъл от билярдната. Тор, станал от бюрото си в офиса. Още един брат, който куцаше.

Ала нищо от това нямаше значение.

Бутна е гръб вратата на стаята за прегледи и нахлу, без да чука; сърцето му се блъскаше в гърдите, не чуваше нищо, мозъкът му бе блокиран от една-едничка дума, която той си повтаряше отново и отново.

Нененененененененененене...

Не можеше да се случва сега, след като бяха преживели онзи трансцендентен миг. Не и сега, когато трябваше да отидат в планината и тя щеше да затанцува гола из кухнята на Рив. Не и сега, преди да я беше завел на разходката й с лодка.

Беше твърде скоро, твърде скоро...

Изведнъж си даде сметка, че доктор Джейн стои пред него, приковала тъмнозелени очи в неговите, а устните й се движеха.

- Не те чувам - каза той. Или поне си помисли, че това каза.

По дяволите, пищенето в ушите му изобщо не помагаше.

Окей, добре, помисли си, когато лекарката посочи кушетката за прегледи. Щеше да я занесе там.

Прекоси застлания с плочки под и се наведе, за да я сложи да легне. Само че, не... Тялото й не се раздвижи, за да му се подчини.

Едва не го уби да я обърне на една страна.

Приклекна, така че тя да може да го види, и улови ръката й, онази, която все още бе протегната към него, онази, върху която беше пръстенът му.

- Всичко е наред, кралице моя. Всичко е наред... Миналия път се оправи, ще се оправиш и сега. Ще се съвземеш от това.

Нито за миг не откъсна поглед от ужасените й очи. Нито когато я включиха към цял куп машини и я сложиха на системи, нито докато й правеха рентгенови снимки. Нито докато двамата лекари и Елена работеха трескаво, давайки лекарства, измервайки пулса и кръвното й. Не и когато очите й се наляха със сълзи, нито когато кристалните капчици започнаха да се процеждат по носа й и да се стичат по бузата й.

- Тук съм, кралице моя. Няма да мръдна от тук. Остани с мен. Съвземала си се от това толкова много пъти преди, същото ще се случи и тази нощ. Вярвай заедно с мен, хайде... трябва да вярваш заедно с мен...

Трябваше да отвори уста, защото дишаше толкова тежко, че носът му едва се справяше. А и непрекъснато трябваше да преглъща, за да не се наведе настрани и да повърне върху плочките.

Това не може да е краят, мислеше си.

Не съм готов.

Не мога да се сбогувам.

Не мога да я оставя да си отиде тази нощ. Това не може да е краят...

67

Докато се взираше в стъклената къща на асейл, рейдж инстинктивно усещаше, че нещо не е наред. Откакто двамата с Ви бяха дошли, нищо не се беше променило. Всичко вътре - и кухнята, и холът с размерите на футболно игрище, и кабинетът -си беше както трябва... само дето никой не се движеше.

- Може би Асейл си лакира ноктите на краката в подземието - измърмори Рейдж. - В люляково. Или пък яркочервено.

- Рано или късно - процеди Ви, - ако иска да остане в бизнеса, ще му се наложи да излезе с колата си. Не можеш да транспортираш количествата пари или дрога, с каквито си има работа той, като се дематериализираш.

- Освен ако те всички не са взели свръхдоза заедно. Предполагаха, че с падането на нощта Асейл и момчетата му са започнали да се дематериализират навън и обратно вътре, и с нищо не можеха да ги спрат. Ви обаче беше поставил мънички камери, преди да си тръгнат на зазоряване вчера и те не бяха уловили никаква активност през деня - никакви сакове не бяха изнесени, за да бъдат прибрани, никой не бе дошъл, за да остави нещо. Така че Ви беше прав - невъзможно бе да пренасят стока...

Сякаш някой хореографираше движенията им, двамата едновременно посегнаха към телефоните си.

Къщата за аудиенции. Спешно.

От Фюри.

Без да се колебаят, те се дематериализираха, прехвърлиха се през реката и си възвърнаха физическите очертания пред задната врата на къщата за аудиенции. Ви въведе кода и те нахлуха в кухнята, стряскайки догена до печката.

Това, че Вучи, прислужницата на Парадайз, не изглеждаше притеснена, бе добър знак. Не се чуваше също така и пищенето на задействана аларма. Все пак извадиха пистолетите си и тичешком се отправиха към трапезарията, отваряйки летящата врата с рамо...

Тъкмо навреме, за да видят как Асейл вади една глава за косата от картонена кутия.

- Помислих си, че ще искате да се присъедините към веселбата - прошепна Фюри с крайчеца на устата си. - Току-що се появи.

- Позволете да ви представя - тъкмо казваше Асейл, - на своя партньор. Своя бивш партньор.

Кафявите очи на неживия се блещеха из стаята, черните, опръскани с кръв устни бяха полуотворени, като риба, озовала се на дъното на огряна от слънцето лодка.

Братята, пръснати из стаята, изругаха, а Джордж изръмжа до стола на Рот, който се наведе, за да го погали.

- Откъде можем да сме сигурни, че това не е най-обикновен убиец от улицата?

- Защото аз ви казвам.

- Твоята благонадеждност едва ли е нещо, на което някой би си заложил живота.

- Аз ще го направя. - Асейл върна главата в кашона и го остави на пода. - Знам къде са се установили всички лесъри.

В стаята се възцари тишина.

Рот се приведе напред, тъмните му очила се обърнаха по посока на дилъра.

- Така ли?

- Да.

Ноздрите на Рот се разшириха, докато проверяваше миризмата на другия мъж.

- Казва истината, момчета.

Извитите вежди на дилъра се свъсиха с раздразнение.

- Естествено, че казвам истината. Ти ми съобщи, че повече не мога да търгувам с Обществото на лесърите. Аз се подчиних на заповедта. Ако Братството отиде там, където са се настанили, и ги изтреби, вече няма да е нужно да доказвам, че съм изпълнил нареждането ти, докато си продължавам бизнеса. Така че интересите ни съвпадат и ако имате нужда от силни мишци, с които да се биете рамо до рамо, нека ви предложа себе си и моите братовчеди.

- Трогнат съм от великодушието ти.

- То няма нищо общо с теб. Както ти казах, аз съм бизнесмен. Готов съм на всичко, за да защитя начинанията си, а ми е напълно ясно, че ти и онези, които са се събрали тук, сте в състояние да сложите край на всичко, което е ценно за мен. Ето защо предприех необходимите стъпки, за да се уверя, че ще мога да продължа... дори ако това ще ми причини известно неудобство, а приходите ми ще пострадат, докато се опитвам да си създам нова мрежа от контакти.

Въздухът в стаята се изпълни с тих шепот и Рейдж се огледа наоколо. Толкова беше готов за истинска война, за възможност най-сетне да си отмъсти на неживите копелета за всичко, което бяха сторили по време на нападенията.

Ама че неочакван късмет.

- Доколкото знам, това... - Асейл посочи към кутията - е главният лесър. Нападнах го далеч от чужди погледи и нарочно не го изпратих обратно при създателя му. За известно време отсъствието му няма да привлече внимание.

- Е, къде се намира това свърталище на разбойници? - обади се Ви.

- Девическо училище „Браунсуик“. От известно време е изоставено и те живеят в общежитието.

- И се опитват да усвоят изваждане на многоцифрени числа - измърмори някой.

- Или пишат лесърски учебник по сексология - подхвърли Друг.

Гласът на Асейл ги надвика.

- Научих за местонахождението им преди много месеци. Важно е да знаеш колкото се може повече за живота на бизнес партньорите си. Братовчедите ми огледаха мястото тази нощ и потвърдиха, че все още са там. Предполагам, ще искате и сами да разузнаете, преди каквато и да било координирана обсада.

Братята заговориха в един глас, всички предлагаха услугите си да отидат... ала Рот вдигна ръка и ги накара да замълчат.

- Ще ни позволиш ли да го задържим? - попита, кимвайки към кутията. - Или е сувенир, който искаш да поставиш на полицата над камината си?

- Също като информацията, която ви предоставих, то е ваше и можете да правите с него каквото си поискате.

- Къде е останалата част от тялото?

- Близо до път 149. Там има изоставена кравеферма. Отидете на южното пасбище и в началото на гората ще откриете джипа и тялото вътре.

Рот се облегна назад и кръстоса дългите си крака.

- Това е много по-добър изход от ситуацията, отколкото да сме принудени да те убием.

- Не бих казал, че съм особено доволен.

- За предпочитане е пред ковчег - обади се Рейдж и дилърът го погледна.

- Така е. - С тези думи той се обърна и се отправи към вратата. - Знаете къде да ме намерите, ако имате допълнителни въпроси или се нуждаете от помощ за нападението.

Бъч излезе заедно с него, изпращайки го до входа. Едва когато се върна и затвори вратата зад себе си, някой проговори:

- Ако това е главният лесър - каза Рот, Омега ще разбере незабавно.

- Само че той ги сменя през петнайсет минути - отвърна Ви. - Пък и не го е убил един от нас. Може би просто ще помаже следващия и ще продължи.

- Може би. - Рот кимна към картонената кутия. - Отървете се от това, когато отидете да проверите трупа.

- Мога аз да отида - предложи Бъч. - И да го извадя от играта за постоянно.

Ви поклати глава.

- Ти не можеш да се дематериализираш. Прекалено е опасно...

Телефоните на всички зазвъняха, задрънчаха и запиукаха едновременно.

Докато посягаха към джобовете си, Рейдж се зачуди какво ли можеше да е това. Тор не беше дежурен и си беше вкъщи. Рив ненавиждаше телефоните. А Ласитър се бе видял принуден да се откаже от груповите съобщения, след като Ви бе изключил тази функция на телефона му. Освен това, ако беше той, щеше да се разнесе хор от Денис Лиъри, казващ „Аз съм задник“, тъй като всички си го бяха сложили като мелодия за звънене на ангела.

- Мамка му - каза някой.

Рейдж трябваше да прочете два пъти онова, което бе получил. А после отпусна тежко ръка и затвори очи.

- Някой ще си направи ли труда да ми каже за какво е целият този траур? - дрезгаво каза Рот.

- Селена - чу се да отговаря Рейдж. - Влошила се е.

Седнал на разхвърляното легло в апартамента си в „Комодор“, Ай Ем се улови, че оглежда одеждите на майкен, търсейки нещо, което да не е наред, накриво, смачкано. Нямаше да я изпрати обратно в Територията изглеждаща така, сякаш току-що бе правила секс до изнемога.

Въпреки че бе точно така.

- Утре вечер - каза той.

- Да.

- Добре. - Мамка му, не беше сигурен дали може да чака толкова дълго. - Страхотно.

Даде й знак да дойде по-близо и оправи качулката, която държеше в ръцете си, така че, когато й я сложи, мрежичката падна на мястото си. Ненавиждаше, че трябва отново да скрие лицето й. Сякаш я затваряше в плен, въпреки че бе свободна да идва и да си отива, когато поиска. Или поне - относително свободна.

- До утре - каза майкен, а прекрасният й глас звучеше приглушено.

Ай Ем се протегна и улови ръката й с намерението просто да я стисне за миг, ала установи, че не е в състояние да я пусне.

- Майкен. - Пое си дълбоко дъх. - Какво би казала, ако ти предложа да останеш тук? В Колдуел, имам предвид. Ако се грижа да си добре и в безопасност тук, в града?

Но определено нямаше да е в този апартамент - С’Екс несъмнено щеше да започне да го използва като местенцето си за секс веднага щом траурът отминеше...

О, я чакай. Когато траурът отминеше, те щяха да поискат Трез. Все тая. Щеше да бъде някъде другаде.

Майкен се поколеба и той добави:

- Няма да е нужно да служиш на никого. Можеш да бъдеш свободна.

„Можеш да бъдеш с мен“, помисли си.

Което, вярно, беше истинска лудост, ала напоследък имаше чувството, че времето изтича, и не искаше да чака за каквото и да било. Особено за нещо, което го караше да се чувства добре, а не така, сякаш са го изритали в топките.

- Ще бъдеш в безопасност - повтори той. - Заклевам се в живота си, че ще те опазя. А тук навън има цял един нов свят, неща, които да правиш, места, които да опознаеш, училища, които да посещаваш. Хората в по-голямата си част са идиоти, но няма да ти се пречкат.

Само за миг фантазията го поведе като златна нишка - видя се как готви за нея в ресторанта, как я представя е гордост на келнерите си, може би дори как я води в имението за някое от храненията.

Упорито избягваше малкия проблем е бягството от с’хийб.

- Ай Ем - прошепна тя.

Мамка му. Тонът й казваше всичко. А той не искаше да го чуе.

- Тук би могла да имаш истински живот. Заслужаваш много повече от това, да бъдеш прислужница на другите. Тук би могла да живееш наистина.

„С мен“, довърши наум.

Господи, беше си изгубил ума по нея. И макар че би могъл да го отдаде на това, че най-сетне беше правил секс, тук ставаше дума за нещо повече. В душата си, незнайно как, той я познаваше.

Телефонът му върху нощното шкафче се обади. Имаше съобщение.

- Помисли си за това - каза й. - Знам, че е сериозно, така че недей да ми отговаряш сега. Прибери се у дома и се пази... ще се видим утре.

Изправи се на крака и я съпроводи до хола и стъклената врата на терасата. Миг по-късно майкен изчезна така, сякаш никога не я бе имало... и за миг Ай Ем се почуди дали не си бе въобразил всичко. То му се струваше толкова сюрреалистично. Наистина ли се влюбваше?

Затвори терасата с намерението да се върне в стаята си и да оправи леглото най-вече за да избегне неловкия разговор, в случай че С’Екс се появеше. Вместо това обаче остана до плъзгащата се врата, загледан в нощта навън, а мозъкът му предъвкваше безкраен низ от „ако“ и „дали“.

Звукът на телефона му го върна на земята и той се отправи към спалнята си, за да вдигне.

- Рейдж? Всичко наред...

- Трез има нужда от теб. Веднага.

- Да не би...

- Да. В клиниката е.

Ай Ем затвори очи.

- Кажи му, че идвам.

Прекъсна връзката и без да си губи времето с разхвърляното легло, хукна към стъклената врата. В мига, в който излезе в студения нощен въздух, опита да се дематериализира, ала думкащото му сърце и разпилените му емоции не му позволяваха да се съсредоточи.

Успя да се вземе в ръце едва когато си представи Трез, принуден да се справи с трагедията сам, и миг по-късно вече стоеше на стъпалата на имението. Нахълта във вестибюла и когато един от догените най-сетне му отвори, сякаш след цяла вечност, се втурна вътре, без да каже и дума. Отиде на бегом до тренировъчния център, а когато най-сетне изскочи от склада и профуча през кабинета...

...се закова на място в коридора.

Пред стаята за прегледи трябва да имаше поне четиресет души; едни седяха на коравия под, други крачеха напред-назад. Ви пушеше, а Бъч потропваше с крак, сякаш някой беше пъхнал глезена му в контакта. Бела люлееше Нала в прегръдките си. Пейн разбъркваше тесте карти, отново и отново. Джон Матю и Хекс се държаха за ръце. Куин беше обвил ръка около Блей. Есен беше прегърнала Тор през кръста, сякаш тя бе единственото, което го спираше да не се свлече на пода. Рейдж беше сам, застанал встрани от другите. Дори Рот беше тук заедно с Бела, Малкия Рот и Джордж.

Всички Избраници също бяха дошли. До една, включително и Амалия.

Ривендж бе най-близо до вратата.

Ай Ем затвори очи. Не можеше да повярва, че всички бяха дошли.

Когато отново пое напред, те го прегръщаха, стискаха му ръцете, потупваха го по рамото. Направи всичко по силите си, за да им благодари, ала светът се въртеше около него. Когато стигна до Рив, поклати глава.

- Какво стана?

- Тя припадна... или както там искаш да го наречеш... преди двайсетина минути. Правят й изследвания. Той питаше за теб.

Аметистовите му очи бяха зачервени.

Ай Ем се нуждаеше от минутка, за да се съвземе, ала и така беше пропуснал толкова много. Бог знае какво се случваше вътре и имаше само един начин да разбере. Отвори вратата и потръпна. Селена отново лежеше върху кушетката за прегледи, ала да види тялото й, разкривено по този начин, го прониза в сърцето.

Трез стоеше до главата й, приковал очи в нейните. Устните му се движеха, докато й говореше тихичко на фона на пиукането на медицинските уреди и изобилието от жици, тръбички и маншети. Дрехите й бяха срязани, тялото й - покрито е тънко бяло одеяло.

Кимвайки на Елена, Джейн и Мани, Ай Ем се приближи и приклекна. Трез подскочи и се огледа наоколо, сякаш бе забравил, че не е сам в стаята.

- Ти си тук - каза той.

- Да, тук съм.

Трез отново се обърна към Селена.

- Виж кой е тук. Ай Ем.

Този обикновено силен глас сега бе изтънял и задавен, сякаш минаваше през огромен синтезатор.

- Здравей, Селена - каза Ай Ем.

Очите й се преместиха върху неговите и той си заповяда да се усмихне, надвивайки вълната от страх и тъга. Тя беше ужасена. Абсолютно ужасена.

И как иначе.

Трез отново зашепна нещо, а Ай Ем погледна към Мани, повдигнал вежда в безмълвен въпрос. Лекарят бавно поклати глава.

По дяволите.

68

ТРЕЗ ЧАКАШЕ ЧУДО.

През следващите шест-седем часа той чакаше и се молеше, и говореше, докато не изгуби гласа си. Дори обгърна любимата си със своята енергия не веднъж, а два пъти. Ала тя си оставаше все така пленена във вкамененото си тяло, жизнените й показатели бавно отслабваха... очите й започнаха да се затварят.

Само за да се отворят отново и тя да си поеме с усилие дъх през все по-бледи устни.

По-късно Трез щеше да си спомни мига, в който разбра, че няма връщане назад.

Беше, когато медицинският персонал изключи алармите, които в началото се бяха обаждали предупредително от време на време, ала после бяха зазвучали, без да спират.

- Да не е.- Гласът му изневери и той се прокашля. - Да не е време за нови снимки?

Джейн се приближи до него и каза тихичко:

- Трез, бихме искали да поговорим с теб.

Мани кимна.

- Може би в коридора.

- Няма да я оставя. - Приглади косата на любимата си назад и с облекчение видя очите й да се спират върху него. - Няма да те оставя, кралице моя.

Ай Ем се наведе и прошепна в ухото му:

- Искаш ли да говорят с мен?

Мина известно време, преди Трез да отговори. Не искаше да чуе какво имат да му кажат. Въпреки че в сърцето си вече знаеше... Знаеше, че този път нещата няма да се променят, и не искаше думите да бъдат изречени на глас.

Ала този кръговрат от уплаха, който се случваше с нея, започваше да го изцежда.

- Да, моля те - отвърна той учтиво. - Благодаря.

Те всички, включително и Елена, минаха в съседната стая.

И тогава Трез си даде сметка, че двамата със Селена бяха останали сами. Приведе се към нея и докосна устните й със своите, милвайки я по косата.

Господи, устните й бяха толкова студени.

Искаше да затвори очи, ала се боеше до смърт, че ще пропусне нещо. Вместо това остави секундите да отминават.

„Искам да бъда свободна. Онова, от което се боя най-много, е да бъда пленена в собственото си тяло.“

- Селена - каза той с глас, изтънял като кожата му. - Селена, можеш ли да се съсредоточиш върху мен? Можеш ли да ме чуеш?

Тя мигна два пъти - техният знак за „да“.

- Трябва да знам... - Трез преглътна мъчително. - Трябва да знам, ако искаш да си отидеш... Искаш ли да си отидеш?

В отговор очите й, великолепните й сини очи, се наляха със сълзи и той също се разплака. Изпълнен с бездънна болка, посегна със свободната си ръка и избърса сълзите, измокрили носа и бузите й. Своите остави да се стичат по лицето му.

- Кралице моя, време ли е да си вървиш? Кажи ми, ако е така.

Очите й нито за миг не се откъснаха от неговите.

Тя мигна веднъж. А после... още веднъж.

О, господи.

- Правилно ли те разбрах? Искаш ли това... да свърши?

Сега вече и двамата ридаеха. И не беше нужно тя да мигне отново, защото Трез знаеше със сърцето и душата си какво иска... и въпреки това отново изчака знака й. Това бе един от онези мигове, в които трябваше да е напълно сигурен.

Иначе нямаше да е в състояние да живее със себе си.

- Време ли е? - прошепна той.

Тя мигна веднъж... два пъти.

Сега вече Трез затвори очи и се олюля, сякаш върху плещите му бе легнал огромен товар и той не можеше да го понесе.

Когато отвори очи, Ай Ем и лекарите се бяха върнали в стаята. Един поглед към мрачното лице на брат му бе достатъчен, за да разбере, че в онова, което си бяха казали, едва ли имаше повод за оптимизъм.

Ай Ем се приближи, усмихвайки се на Селена, за което Трез му беше истински благодарен. След това се наведе към него и прошепна:

- Нищо не могат да направят. Противовъзпалителните не действат, а на последните рентгенови снимки се забелязват промени, каквито е нямало при предишния пристъп. Ставите - или това, което би трябвало да бъдат ставите - на снимките са яркобели, с плътността на метал. Преди не беше така. Жизнените й показатели не са добри и се влошават, въпреки че са й дали нещо, което да помогне за забавеното й дишане и пулса. Според тях... това е краят.

Трез кимна и докосна лицето на Селена.

- Готова е да си отиде - задавено промълви той. - Сама ми го каза. Има ли... нещо... можем ли...

Мани се приближи.

- Можем да й помогнем. Ако е сигурна.

- Сигурна е.

Ай Ем отново се наведе към него и прошепна нещо.

Трез си пое дълбоко дъх.

- Селена, искаш ли да видиш сестрите си? Фюри? Диретрикс? Те всички са тук. Отвън в коридора са.

В отговор Селена затвори очи. Веднъж. И остана така толкова дълго, че Трез усети как отново го пронизва паника.

Ала клепачите й отново се повдигнаха. Все още беше с него.

Сълзите й се стичаха все по-бързо и на Трез му се искаше да е в състояние да се съсредоточи достатъчно, за да се опита да проникне в ума й, ала не можеше. Беше прекадено изцеден, прекадено емоционален, преизпълнен със скръб. Пък и така разбираше какво иска тя.

- Не искаш да те видят в това състояние. - Мигване. - Но ги обичаш и искаш да знаят, че ще ти липсват. - Две мигвания. -Искаш аз да се сбогувам с тях вместо теб.

Две мигвания.

- Добре, кралице моя.

А после настъпи странна пауза.

По-късно, когато до полуда прекарваше през ума си всичко, което се беше случило, всеки час от тази криза, всеки нюанс на стаята и хората, всяко потръпване на лицето й и всяка дума, която й беше казал, Трез винаги се спираше на този миг. То бе, предполагаше, като да се взираш в дулото на пистолет, секунда преди да те застрелят.

- Обичам те - каза той. - Обичам те завинаги.

Помилва нежно лицето й, молейки се да може да почувства допира му. Не знаеше дали го усеща - кожата й бе започнала да придобива ужасяващ сивкав оттенък.

Смени ръце, така че десницата му да стиска нейната, а с другата заопипва във въздуха, търсейки...

Ай Ем, както винаги, беше там - стисна здраво ръката му, вдъхна му сили. Нямаше да се справи с това, ако брат му не го поддържаше да не падне.

- Добре - каза Трез на онези, които го слушаха... които и да бяха те. - Готови сме.

Мани се приближи до венозната система, стиснал спринцовка, пълна с прозрачна течност.

- Първата инжекция е успокоително.

Трез се приведе напред в стола, който му бяха дали. Допря устни до ухото й и каза:

- Ще те обичам завинаги...

Повтаряше думите, докато и сам не бе сигурен колко пъти ги бе изрекъл. Просто искаше те да бъдат последното, което тя ще чуе.

- Това е последната инжекция - каза някой. Може би беше Мани, а може би - не.

Трез започна да казва думите си по-бързо. И по-бързо.

- Обичамтезавинагиобичамтезавинаги...

Няколко секунди по-късно спря.

Не беше сигурен откъде знаеше.

Ала Селена си бе отишла.

Той се облегна назад и погледна в отворените й очи. Бяха все така красиви, както винаги... но в тях вече нямаше живот. Онази мистична искрица, която й беше вдъхвала живот, бе угаснала.

И душата й, останала без дом, си бе отишла заедно с нея.

Тишината и неподвижността на смъртта бяха една огромна бездна, черна дупка, която засмукваше всички и всичко край себе си и толкова силно бе притеглянето й, че животите на другите също спряха, препънати за миг от тази огромна, заразна сила.

Трез отпусна лице върху кушетката за прегледи и пусна двете ръце, които го бяха крепили, нейната и тази на брат си. След това прегърна своята обич и зарида над нея с такава скръб, че из цялата стая се разхвърча стъкло, вратите на стоманените шкафове се пръснаха и паднаха от рамките си, дори мониторът на компютъра и медицинската лампа над тях станаха на парчета.

Беше се готвил за този ужасен миг, откакто я бе открил пред гробището в Светилището, подсъзнателно бе събирал сили, изпробвайки скръбта така, както някой би изпробвал колко горещ е един котлон или колко отблъскваща една миризма.

Действителността бе неописуемо по-ужасна, отколкото си бе представял дори и в най-песимистичните си мигове.

В действителност той бе просто още едно стъклено парче в стаята.

Разбит - напълно и завинаги.

69

Е, СЕГА ВЕЧЕ ЗНАЕШЕ КАКВО Е ДА ВИДИШ КАК НЯКОЙ, КОГОТО обичаш, бива прегазен от кола, помисли си Ай Ем, докато гледаше как брат му ридае.

Емоциите на Трез бяха вледенили цялата клиника; въздухът беше толкова студен, че дъхът им излизаше на облачета и правеше дрехите им на метафорични парцали. Когато вдигна поглед, Ай Ем видя, че и другите трима също са съсипани: Мани разтъркваше очи с палци, Елена тъкмо вадеше кърпичка от джоба на болничната си униформа, Джейн бършеше лицето си с длани.

Ай Ем се надигна на колене и потърка гърба на брат си. Не беше сигурен дали допирът бе дразнещ, или успокояващ... най-вероятно не бе нито едното, нито другото, останал напълно незабелязан.

Най-сетне Трез си пое накъсано дъх и се отпусна назад.

Наблизо имаше масичка, върху която бяха сгънати синьо-бели хавлии. Ай Ем взе една и я подаде на брат си. Носните кърпички бяха безсилни тук.

Трез си избърса лицето и пое няколко големи глътки въздух. След това се облегна в стола, вперил поглед напред.

- Искам да се заема с приготовленията - дрезгаво каза той.

- Разбира се - отвърна Ай Ем. Другите трима повдигнаха вежди и той обясни: - Имам всичко, от което се нуждае. Сложих го в съблекалнята преди няколко дни.

Беше го направил, преди да отиде в Територията, в случай че не успееше да се върне. Въпреки че това беше глупаво. Ако го бяха заловили и задържали там, нямаше да е в състояние да каже на никого къде да намерят всичко онова.

- Може ли да използва тази стая? - попита Ай Ем, макар че молбата му всъщност не беше молба.

- Абсолютно - отвърна Джейн. - Ще се погрижим да остане сам.

- Благодаря ти. - Ай Ем докосна брат си по коляното. - Сега се връщам. Ще ида да донеса нещата.

- Благодаря, мой човек - вцепенено отвърна Трез.

Ай Ем се изправи на крака, при което ставите му изпукаха, и той си даде сметка, че доста време бе останал коленичил върху застлания с плочки под.

Не беше в състояние да погледне към Селена. Прекалено бе тежко.

Приближи се до Мани и го прегърна по мъжки, а след това прегърна по-нежно Джейн и Елена.

- Благодаря ви, че се погрижихте толкова добре за тях.

Мани поклати глава.

- Изходът щеше да е друг, стига само да знаехме как.

- За някои неща... - Ай Ем сви рамене. - Няма какво да се направи.

Отправи се към вратата, бутна я... и се намръщи, когато в ръката му останаха люспи боя. Исусе, стоманата се беше изкривила и вече не пасваше както трябва в касата.

Отвън, както се казва, не бе останало нито едно сухо око.

- С какво можем да помогнем? - попита кралят и като пристъпи напред, протегна ръка във въздуха.

Ай Ем се приближи и пое десницата му, за да я стисне, ала за своя изненада, бе притеглен до невероятно масивните гърди на краля. За миг си позволи да се облегне на цялата тази сила, сигурен бе, че единствено Рот го задържа да не падне.

Трябваше обаче да се стегне. Имаше работа, която трябваше да се свърши.

Отдръпна се назад и погледът му попадна върху групичката Избраници, сестрите на Селена, облечени в традиционните си одежди. Изпита особена близост с тях, тъй като самият той бе брат.

- Трез ще ви го каже по-късно - рече той, - ала тя искаше да знаете колко много ви обича. Беше трудно, накрая... не можеше да говори. Ала любовта й към всички вас бе очевидна. - Погледът му срещна жълтите очи на Фюри. - И към теб.

- Тя бе невероятно достойна жена - каза Примейлът на Древния език. - Правеше чест на традицията и задълженията си и също така бе личност, заслужаваща уважение заради всички свои уникални качества. В Небитието се отвори място за нея, тази нощ и завинаги.

Ай Ем кимна, защото не бе в състояние да понесе мисълта, че животът й бе свършил просто така. Че някой можеше да бъде в тялото си в един миг, а после да изчезне, сякаш никога не бе съществувал, и единствено бистрите, бързо избледняващи спомени на другите да доказват, че наистина се бе родил и бе живял.

- Трябва да му донеса някои неща. От съблекалните. - Господи, имаше чувството, че говори през нещо гъсто и лепкаво. -То е нашият начин да се погрижим за...

Краят на думите му увисна неизречен във въздуха.

Докато минаваше покрай Тор, спря. Той беше пребледнял като платно и целият трепереше, тъмносините му очи бяха езерца от страдание.

- Толкова съжалявам - прошепна Ай Ем.

- Исусе, защо го казваш? - задавено попита братът.

- Не знам. Нямам представа.

Прегърна го здраво и усети още по-дълбока връзка с него. След това се отдръпна, стисна лекичко рамото на Есен и си помисли, господи, на тези двамата им предстоят няколко дълги нощи, докато Тор се справи с посттравматичния си шок. Братът знаеше точно какво изпитва Трез в момента.

Рейдж бе последният от групичката и колкото и да бе странно, той като че ли бе най-зле от всички. Поне любимата му Мери бе до него.

- Всичко ще бъде наред - излъга Ай Ем.

Истината бе, че нямаше никаква представа какво ще се случи оттук нататък.

- Трябва да ми намериш някаква работа - процеди Холивуд през стиснати зъби. - Трябва... трябва да правя нещо.

- Ти си тук. Това е достатъчно.

Ай Ем го прегърна и продължи към съблекалнята. Когато прекрачи прага й, спря и в продължение на няколко мига просто си поемаше дъх. След това се отправи надясно.

В четири от шкафчетата имаше четири спортни сака и той ги извади един по един. Преметна по два на всяко от раменете си и отново излезе в коридора.

Според традицията на сенките, тленните останки трябваше да бъдат измити със свещени минерали и пречистена вода, отново и отново, под съпровода на литания от молитви. След това тялото биваше обвито с благоуханен покров, последван от восък, разтопен отгоре му.

Тъкмо се канеше да мине отново покрай Рейдж, когато спря и се намръщи.

Погледна го и попита:

- Колко е часът?

Рейдж си погледна телефона.

- Пет сутринта.

- Всъщност има нещо, което би могъл да направиш - каза Ай Ем. - По залез-слънце.

70

В МИГА, В КОЙТО СЛЪНЦЕТО СЕ СКРИ ЗАД ХОРИЗОНТА, РЕЙДЖ излезе от имението - прекрачи през френските прозорци в библиотеката и прекоси празната тераса, чиито железни мебели бяха внесени за зимата. Басейнът също беше източен и покрит, чадърите - прибрани, дори цветните лехи и плодните дръвчета бяха подготвени за наближаващия сняг.

Струваше му се подобаващо. Сякаш самото имение беше в траур заедно с тях.

В дясната си ръка стискаше моторен трион, готов за работа.

Денят беше истинско мъчение -- странният, неопределен ефект на смъртта, съчетан с това, че всички бяха принудени да си стоят вкъщи, бе превърнал къщата в царство на зомбита. Добрата новина бе, че най-сетне беше свободен и му предстоеше здравата да посече.

Рейдж се запъти към дърветата в другия край на поляната и шестметровата стена, която обграждаше земите на имението. На двайсетина метра от там имаше подсилена врата и той се приближи, въведе охранителния код и зачака да чуе издрънчаването, което означаваше, че вътрешното резе се е освободило.

Бутна вратата, прекрачи навън и я остави широко отворена за братята, както и за Бет, Хекс, Пейн и всички останали.

Дърветата, които се издигаха от другата страна, бяха най-вече борове и той ги огледа преценяващо. Щеше да избягва старите и да се придържа към най-младите.

Когато запали триона, го лъхна миризма на бензин и машинно масло и той се опияни от усещането за мощ, докато се приближаваше до дънер с диаметър около трийсетина сантиметра. Острието потъна в кората и сърцевината като кама в плът, прерязвайки го бързо и чисто като с хирургически нож. Кичестият бор се сгромоляса на земята, а Рейдж си избра друго дърво, запали отново триона и го отсече, като внимаваше то да падне така, че да не нарани никого.

Дошъл след него, Тор вдигна първия шестметров бор и го изтегли до вратата в стената. След него беше Бет. Зи. Пейн. Бъч. Джон Матю и Хекс. Блей и Куин. Те всички бяха там, работеха като на конвейер, без да продумват. Никой от тях не си беше дал труда да си сложи палто, нито дори работни ръкавици.

Кръвта, която се стичаше по дънерите от изподрасканите им длани бе техният начин да отдадат почитта си.

В есенния нощен въздух сладката миризма на боровата смола бе като тамян.

През деня Ривендж му беше помогнал да планират всичко. Според традицията на симпатите погребалните клади имаха две части: триъгълна основа от девет триметрови вертикални подпори, увенчани със здрава платформа от шест по-къси греди, и горна част, изградена от деветдесет и шест цепеници, деветдесет от които бяха дълги по три метра, а останалите шест - метър и половина. По-дългите греди в горната част бяха разположени на около двайсет сантиметра една от друга, а останалите бяха наредени перпендикулярно на онези под тях.

Целта бе въздухът да се движи свободно и да разпалва пламъците.

Щяха да го направят именно така - защото никой от тях не знаеше друг начин и защото, макар нито Трез, нито Селена да бяха симпати, най-вероятно бе добра идея да заложат на изпитан начин, вместо да рискуват с някое самоделно решение, което да се провали.

Така че Рейдж трябваше да отсече около шейсет и пет шестметрови дървета. Щяха да одялкат клоните и кората с помощта на ками, триони и други инструменти и да издигнат цялата конструкция върху един равен участък на поляната западно от къщата.

Докато Рейдж работеше, а трионът се нахвърляше на всяко дърво, сякаш бе диво животно, едва удържано на каишката си, мислите му непрекъснато се връщаха към собственото му минало с неговата Мери.

Някога и той се бе намирал на съвсем същото място, където Трез бе седял до леглото на своята любима. Изпитал бе същия вледеняващ страх, неспособен да повярва, че животът, с всичките му безкрайни вариации, бе стигнал до тази точка. Беше си отишъл у дома, където се бе съблякъл и бе коленичил върху диаманти, които се бяха врязали в коленете му... и превил глава пред единственото божество, което познаваше, бе умолявал животът на Мери да бъде спасен.

Скрайб Върджин бе дошла при него и бе изпълнила молбата му... ала срещу огромна цена. Неговата Мери щеше да бъде спасена, но в замяна на този дар тя нямаше да бъде с него. Това бе цената за невероятната благословия, противотежестта на чудото.

Болката бе като галактика, зейнала в гърдите му, безкрайна рана, толкова дълбока и смъртоносна, че бе истинско чудо, че не беше облян в кръв...

Рейдж загледа как поредното дърво рухна върху студената земя.

Да, той знаеше точно какво изпитва Трез в този момент.

Разликата? В нощта на живота му, преди около две години, след като се бе заклел да се откаже от нея, така че тя да бъде спасена от болестта, неговата Мери се бе втурнала в спалнята му, жива и здрава, излекувана и спасена.

И готова да бъде с него.

Това бе единственото слънце, което бе познал като възрастен - така сигурно, сякаш покривът над главата му бе изчезнал и слънцето бе изгряло само за него, обливайки ги в топлина и светлина, докато той прегръщаше своята жена.

В този миг и двамата бяха родени за нов живот от милостта на Скрайб Върджин.

По-късно бе научил, че тъй като Мери не можеше да има деца заради предишното си лечение, Скрайб Върджин бе решила, че това е достатъчно, за да балансира подарения й вечен живот.

Ето как двамата с Мери бяха заедно и до днес.

Трез не бе получил такова чудо. Селена не бе спасена. Ето че историята с Тор и Уелси се повтаряше отново.

Въпреки че Рейдж не би го признал пред никого, все още не разбираше защо той и неговата шелан бяха помилвани. Особено след начина, по който Скрайб Върджин го беше проклела по-рано с неговия звяр, заради това, че бе излязъл извън контрол.

И все пак тя му беше върнала любимата.

Благодарение на майката на расата неговата Мери сега бе свободна да живее вечно, докато сама не поискаше да промени този факт, което щеше да се случи, когато той отидеше в Небитието.

Това, че двамата бяха помилвани, му се струваше точно толкова произволно, колкото и причината Тор и Трез да бъдат осъдени. Поне брат му бе успял да продължи напред.

Можеше само да се надява същото да се случи и със сянката.

* * *

- Отнеси това в апартамента ми в „Комодор“ - каза Ай Ем на Фриц. - Сложи го пред вратата на терасата.

- За мен ще бъде удоволствие, господарю - отвърна икономът, ала после веждите му подскочиха. - Има ли още нещо?

- Не.

Фриц обаче остана пред стаята за прегледи с объркан вид, за учудване на Ай Ем...

А, да. Не беше пуснал бележката.

Заповядвайки на пръстите си да се разтворят, той отстъпи назад.

- Благодаря, мой човек.

- Ако се нуждаете от каквото и да било, вие или брат ви, моля ви да се обърнете към мен. Бих сторил всичко, за да съм ви от полза, особено сега.

Икономът се поклони ниско и се отдалечи по коридора, изчезвайки през стъклената врата на офиса.

Ай Ем се огледа наоколо, въпреки че все още беше сам. Очите му просто имаха нужда да правят нещо и в това отношение прекрасно разбираше защо Рейдж и братята се молеха за някаква работа, която да свършат. Както и защо жените, които не бяха в гората, бяха горе, за да помогнат с приготвянето на церемониалните ястия, които се поднасяха по традиция по време на траур. И защо Избраниците и Примейлът се бяха затворили във фитнеса, за да извършат древните ритуали, а уханният дим от свещените свещи, които горяха, изпълваше тренировъчния център с аромат, едновременно тъмен и сладък.

Беше такъв миш-маш от вярвания и традиции, смесили се около ядрото от скръб. Неговия брат.

Така че Ай Ем чакаше.

По някое време през следващите три часа Трез щеше да се появи, гол и облян в собствената си кръв. Белезите върху гърдите и корема на мъжа в траур бяха последната част от ритуала по прощаването с починала любима. А като най-близък родственик на страдащия, Ай Ем бе този, който трябваше да затвори раните със сол, запечатвайки ги завинаги върху плътта му.

Той претегли в ръката си черната кадифена торба, пълна със сол. Беше завързана с въже от златна нишка и много тежка.

Някъде на заден план в ума си не можеше да не мисли за онова, което предстоеше след това. Към залез-слънце на следващия ден. Към края на траура в с’хийб.

От доста време насам обмисляше решението, което включваше живот, прекаран на път. Всеки дълг, който имаха към Ривендж, бе изплатен, а със смъртта на Селена Трез като че ли бе свободен да продаде бизнеса си в Колдуел и да поеме на път.

Кралицата на сенките нямаше как да сложи ръка върху нещо, което не можеше да хване. Това със сигурност бе най-разумното нещо, което биха могли да сторят. Проблемът сега бе майкен.

Ай Ем отново се съсредоточи върху затворената врата, зад която почти можеше да види как брат му повива тялото на своята любима... и за миг се опита да си представи Трез достатъчно добре, за да тръгне да обикаля по света.

Вероятно нямаше да се случи.

Мамка му. Напълно бе възможно Трез да разреши проблема за всички им.

Като си пръсне мозъка.

71

ТРЕЗ НЯМАШЕ СПОМЕН ОТ РАЖДАНЕТО СИ.

Ала докато се приближаваше към вратата на стаята за прегледи, му се струваше, че го изживява наново. След дълги часове, изпълнени единствено с болка, налегнат от екзистенциално изтощение, той сложи длан върху разкривената врата и си даде сметка, че дори между него и онова, което се намираше от другата страна, да нямаше физическа бариера, да прекрачи навън, щеше да изисква усилие, напън, тласък, който да го изхвърли от тясната капсула на времето, в която се бе намирал досега.

Цял един живот го делеше от мъжа, който бе, когато слезе тук, понесъл Селена на ръце, и мъжа, който бе сега.

Няколко живота.

И също както в утробата, повече не можеше да остане тук. Оставаше му да свърши само още нещо... не че имаше сили за каквото и да било.

- Селена - прошепна той.

Името й, отронило се от пресъхналите му устни, бе ключът, отворил пътя му навън, и ето че той най-сетне прекрачи в един свят, така нов за него, както несъмнено и в мига на раждането му.

Той бе точно толкова безпомощен, колкото и като новородено. И също като при раждането му, Ай Ем вече го очакваше.

Брат му вдигна очи толкова бързо, че си удари главата в бетонната стена, на която се беше облегнал.

- Хей...

Плъзна тъмни очи по тялото му и Трез също сведе поглед към себе си. Черният му панталон беше изцапан с кръв, восък и власинки от марлята, с която бе обвил тялото на Селена. Гърдите му бяха плетеница от зейнали рани. Свободната му ръка бе изцапана със същото, което беше по панталона му.

- Сол - каза той. - Сол, трябва ми...

Гласът му беше като кларинет с развален платък. Но разбира се, той говореше на кралицата си... от колко време? Толкова много молитви, а най-странното бе, че изобщо си ги бе спомнил, въпреки че не ги бе изричал, нито чувал от...

Какво всъщност правеше тук? А после видя черната торба, която Ай Ем му протягаше, и си спомни.

Толкова лесно бе да се свлече на пода, а коленете му поеха удара, който би трябвало да е силен, но той дори не го усети. Отметна глава назад, излъчвайки гърди, при което раните върху гърдите му зейнаха още по-широко, отваряйки се наново, обливайки го в кръв.

- Готов ли си? - попита Ай Ем, застанал над него.

Той издаде звук, който дори в собствените му уши би могъл да бъде и „да“, и „не“... и нещо съвсем друго. Ала позата му беше достатъчно красноречива.

Дъхът изригна от продраното му гърло, когато солта се посипа със съскане от торбата и се разля по ключицата му. Струята носеше със себе си пареща болка, толкова силна, че сърцето му подскочи в гърдите, а дробовете му се свиха конвулсивно... и все пак той я понасяше безропотно, казвайки си, че го прави заради Селена.

След като това свършеше, завинаги щеше да бъде белязан за нея.

Същото, предполагаше той, се случваше и в церемонията на обвързването... само дето неговата жена вече не беше тук. И в този свещен ритуал, преобърнат наопаки, нямаше нищо странно, че вместо огромна радост, той изпитваше единствено смазваща скръб; вместо да се слее с нея, той отбелязваше самотата си без нея.

Когато в торбата не остана нито зрънце сол, Трез не помръдна от мястото си - по свой избор и по принуда. По принуда, защото мускулите на гърба и раменете му се бяха схванали, може би в солидарност с неговата жена, ала по-вероятно, защото беше стоял приведен през последните десет - или пък бяха петнайсет? - часа. По свой избор, защото колкото и да ненавиждаше ритуалите, тъй като те крещяха оглушително „тя е мъртва“, не искаше да свършват.

Всеки отминал миг, всяка минута, изтекла в тази нова реалност, бе стъпка, която го отдалечаваше от нея. Много скоро, нанизани една след друга, те щяха да се превърнат в нощи, седмици, месеци... и отлитащото време щеше да измерва неговата загуба.

Да го отдалечава от нея.

Докато й отдаваше последни почести, част от ума му отново и отново разиграваше всичко случило се. Облечената в черно фигура, дошла за него в клуба. Селена, която той бе вдигнал от яркозелената трева в онова място. Как се бяха борили за живота й, когато я бе донесъл тук първия път. И как бе рухнала в стаята на Ай Ем.

Първото, което щеше да направи, след като приключеше с последната част на ритуалите, бе да се втурне горе, за да види точно къде се бяха отпуснали коленете й върху килима.

- Кажи на Фриц да не пуска прахосмукачка - избъбри той.

- Какво?

Заповяда си да вдигне глава и да отвори очи.

- Кажи на Фриц да не пуска прахосмукачка в твоята стая.

- Добре. - Думата бе изречена с успокоителния тон, с който биха се обърнали към някого, който се кани да скочи от небостъргач. - Добре.

Трез сведе поглед към гърдите си. Целият беше покрит с малки зрънца, някои бели, други розови или червени от кръвта му.

Молеше се догените да не бяха проявили обичайната си педантичност в почистването тази вечер. Трябваше да си спомни точно къде се беше случило. Трябваше да си спомни как бе слязъл в клиниката, къде бе стоял столът до кушетката за прегледи и какво й бе казал. Как бе изглеждала иглата на спринцовката. Как... се бе случило всичко.

Не беше от някакъв нездрав интерес. Просто не искаше да изгуби нищичко от нея. Нито един спомен.

Изправи се на крака с усилие и промълви:

- Трябва да издигнем...

- Направено е.

Трез тръсна глава и направи жест с ръка.

- Не, не, слушай. Трябва ми брадва... или трион...

- Трез, чуй ме.

- ...и малко бензин или керосин...

- Защо не ми дадеш това?

- Какво? - Усетил пръстите на брат му да се сключват внимателно около дясната му китка, Трез се намръщи и погледна надолу. Все още стискаше камата си. - О!

Заповяда на юмрука си да я пусне. Когато нищо не се случи, опита отново.

- Не мога да я пусна.

- Обърни ръка. - Ай Ем откопчи пръстите му един по един. -Готово.

Докато брат му втъкваше камата на кръста си, Трез се помъчи да накара мозъка си да заработи.

- Може да ми потрябва за...

- Братята и техните жени се погрижиха за кладата.

Трез примига.

- Наистина ли?

- Издигат я от три часа насам. Всичко е готово.

Трез се олюля и като затвори очи, прошепна:

- Как бих могъл да им се отплатя някога?

* * *

- Ето, облечи това яке, сигурно замръзваш.

Рейдж сведе поглед към своята Мери.

- Моля? Какво каза?

Тя му подаде дебело яке.

- Рейдж, нула градуса е. А ти си по потник.

Не че се съмняваше в думите й, но все пак погледна към голите си ръце.

- А! Май си права.

- Нека ти облека това.

Прекрасно си даваше сметка, че тя се държи с него като с малко дете, но нямаше нищо против. И когато тя напъха едната му ръка в ръкава и обви якето около тялото му, той я остави да прави каквото поиска.

С палто. Без палто. На него му беше все едно.

Очите му се спряха върху кладата. Беше по-висока, отколко-то бе очаквал, издигаше се като малка къщичка насред равния участък на поляната отвъд градините и басейна. Наложило се бе да направят стъпала, за да може да се стига до горната част, и след кратко обсъждане и следвайки съвета на Ривендж, бяха напоили основата с бензин.

Като всички останали, и той стоеше с лице срещу вятъра.

Беше се събрало внушително множество. Всички, които живееха в къщата. Цялата прислуга. Всички Избраници.

- Донесох ти и ръкавици - каза неговата Мери и посегна към ръката му, ала той поклати глава.

- Само ще ги изцапам с кръв.

- Няма значение. Като нищо вече имаш измръзване.

- Толкова ли е студено? - Я чакай, не му ли беше казала току-що каква е температурата.

- Да - прошепна тя. - Необикновено студено е.

-- Струва ми се правилно. Не мисля, че би трябвало да е топло... не би трябвало... освен това мисля, че трябва да ни боли.

И именно заради това би предпочел да е без якето. Само че не беше в състояние да откаже на своята шелан...

С крайчеца на окото си зърна нещо бяло. Обърна се рязко и дъхът заседна в гърлото му. Трез се беше появил през френските прозорци, които бяха използвали и те, следван от Ай Ем.

Ето че последното сбогуване беше започнало.

Понесъл в обятията си онова, което му бе толкова скъпо, Трез пое през моравата, приближавайки се към кладата, която те бяха издигнали за него. Без да разменят нито дума, сякаш в този миг мислеха еднакво, те застанаха в две редици, образувайки шпалир пред него.

Трез беше преобразен, и то не към добро. Като някой, скитал се из пустошта цял месец, без достатъчно храна и вода, той бе съсухрена, изтощена сянка на предишното си „аз“, с хлътнало лице и болестна аура, въпреки че не беше болен, не и физически.

Рейдж потрепери, докато той минаваше покрай него.

Импровизираните стъпала, които бяха сглобили, изскърцаха под краката на Трез, ала Рейдж не се тревожеше, че може да подцадат - двамата с Тор ги бяха изпробвали заедно няколко пъти.

И те наистина издържаха.

Очертан на фона на лунното небе, тъмният силует на Трез закри звездите, изрязвайки къс от галактиката така сигурно, сякаш някое божество бе доближило ножица до тъканта на Вселената.

Наведе се и я постави в центъра. Остана там още мъничко и Рейдж предположи, че намества тялото й. Казва последно сбогом.

Хубаво бе, че това ставаше далеч от погледите и слуха на останалите. Някои неща трябва да бъдат направени в усамотение дори когато всички около теб те подкрепят с цялото си сърце.

Факлата, с която щяха да подпалят кладата, идваше от Гробницата. Ви се бе дематериализирал до там и бе взел една от многото факли по стените на голямата зала, което бе още един начин да почетат сянката и неговата загуба. Когато Трез най-сетне се изправи и слезе по стъпалата, Тор я запали и пламъците лумнаха, готови да се разпрострат, без да се боят от студения вятър.

В подножието на кладата Трез я пое от ръцете му и двамата мъже размениха няколко думи. На треперливата светлина ясно се виждаше, че гърдите на Трез са покрити с жестоки порязвания, които вече се бяха затворили; панталонът му беше изцапан със сол, кръв и восък.

Интересно бе как отминаването на времето можеше да бъде отмерено не само с часовници и календари - състоянието на дрехите и плътта на Трез красноречиво говореха за часовете, които бе прекарал, грижейки се за своята покойница.

А после Тор се дръпна назад, заставайки отново до Есен.

Трез се взираше в кладата. Вдигна очи към върха й. След дълъг миг пристъпи към един от ъглите на триъгълната основа, наведе се и...

Огънят лумна като диво животно, освободено от клетката си, втурна се по бензиновите пътеки, откри онова, с което се хранеше, и започна да го поглъща лакомо.

Трез отстъпи назад, отпускайки факлата до себе си, сякаш забравил, че тя все още гори. С едно мълниеносно движение Ай Ем я взе от ръката му и тъкмо когато се извърна, Трез закрещя.

Докато гъсти струи пушек, оранжеви искри и огнени езици се издигаха към нощното небе, Трез ревеше яростно; горната половина на тялото му се наклони напред, краката му се напрегнаха, сякаш се канеше да се хвърли в стихията.

Без да се замисли, Рейдж се втурна към него; Ай Ем определено не можеше да го направи, не и с факлата в ръка. Обви ръце около кръста на Трез, вдигна го и го изтегли десетина стъпки назад.

Въпреки че вятърът отнасяше топлината в обратната посока, горещината си оставаше неописуема.

Трез като че ли не забелязваше - нито че го бяха издърпали, нито това, че ако вятърът сменеше посоката си, като нищо щеше да бъде овъглен. Той ревеше срещу кладата, мускулите на врата му бяха обтегнати, гърдите му се повдигаха и спускаха яростно, тялото му се мъчеше да се отскубне от желязната хватка на Рейдж.

Невъзможно бе да се различат точните му думи, ала нищо чудно да нямаше такива.

Понякога езикът не бе достатъчен.

Понякога не ти остава нищо друго, освен да крещиш.

72

- ВСЪЩНОСТ... МИСЛЯ, ЧЕ ПРЕДПОЧИТАМ ДА ОСТАНА ТУК. Докато го казваше, Парадайз вдигна глава от бюрото си. Баща й стоеше пред нея, отпуснал до тялото си доклада, който тя току-що му беше дала, сякаш бе поразен.

- Но несъмнено би желала да се прибереш у дома.

В стаята нямаше никого... всъщност в цялата къща нямаше никого, освен Вучи и останалата прислуга. Нещо се беше случило в имението на Братството и Рот бе отменил всичките си ангажименти през следващите няколко нощи, тъй като той и братята щяха да бъдат в траур. Парадайз не знаеше никакви подробности, но каквото и да бе, то се бе случило внезапно. Молеше се никой да не беше загинал във войната.

- Тук съм... наистина щастлива. - Това не бе съвсем вярно, но беше достатъчно близо до истината. - Харесва ми да си имам свое място.

Баща й се огледа наоколо, а после си донесе стол.

- Парадайз.

А, да. Неговото „бъди сериозна, миличка“. Обикновено когато започнеше по този начин, тя се оказваше прикована на мястото си, защото бащинският му тон имаше достатъчно центробежна сила, за да надвие земното притегляне.

Не и тази вечер.

- Не - заяви тя. - Няма да се върна вкъщи.

Страхотно. Оказа се, че има нещо по-лошо - болката, припламнала в очите му при думите й.

Тя вдигна ръце към лицето си.

- Моля те, недей.

- Аз просто... не разбирам.

Не, вероятно наистина не разбираше.

- Татко, нуждая се от нещо, което да е само мое... и не говоря за мъж, дете и голяма къща някъде.

- Няма нищо срамно в това, да имаш семейство.

- Не би трябвало да има нищо срамно и ако една жена иска да има свой собствен живот.

- Може би, ако срещнеш подходящия...

Парадайз отпусна ръце на бюрото, стоварвайки ги върху ръба на клавиатурата така, че тя подскочи.

- Не искам да се обвързвам. Никога.

Баща й пребледня. Сякаш му бе казала, че иска да изтича навън гола посред бял ден.

- Представянето ти наближава.

- Сега имам работа.

Възцари се дълго мълчание, в което баща й я гледаше изпитателно. Тя не трепна.

- Това, защото се скарахме, ли е? - попита най-сетне.

- Не.

Тогава какво... какво се промени, Парадайз?

- Аз.

Раменете на баща й увиснаха съкрушено и в този миг Парадайз си даде сметка, че макар да беше неин настойник според Древните закони, той не бе в състояние да я принуди да направи каквото и да било.

За съжаление, вероятно е трябвало да го разбере отдавна.

- За програмата в тренировъчния център ли става дума? -попита той.

- И да, и не. Става дума за това, сама да вземам решенията в живота си, вместо те да ми бъдат налагани от другиго. Просто... искам да бъда свободна.

Баща й поклати глава.

- Предполагам, че аз съм от различно поколение.

Парадайз сплете ръце върху бюрото и като се облегна на тях, се замисли за думите на онзи цивилен, онзи, който бе дошъл за молба... и макар да й бе казал името си, бе отказал да стисне ръката й.

Онзи, когото очакваше да види всеки път щом входната врата се отвореше.

- Въпрос на безопасност е, татко.

- Моля?

- Това, че искам да изкарам курса. Мисля, че ми се ще да умея да се защитавам. То не означава, че ще тръгна да се бия с лесъри. Означава обаче, че ако с мен се случи нещо, ще бъда далеч по-готова да го посрещна.

- Ти си напълно защитена. Независимо дали си тук, или у дома...

- Ами ако искам да посещавам и други места?

В последвалото мълчание Парадайз много добре знаеше какво се случва в главата на баща й. Въпреки че рядко го изричаше на глас, на нея открай време й беше ясно, че сред многото неща, които му липсваха след загубата на любимата му шелан, бе и желанието майка й да можеше да вземе участие в неловки разговори като този. Той като че ли смяташе, че присъствието на друга жена би довело до по-хармоничен изход... нещо, в което спокойно можеше да продължи да вярва, защото нямаше как да го подложи на проверка.

Може би нейната мамен би му помогнала в моменти като този. А може би не.

Въздишката, изтръгнала се от него, съдържаше цял куп неизречени неща.

Телефонът до Парадайз иззвъня и тя побърза да вдигне -който и да беше от другата страна, щеше да й бъде по-лесно да се оправи с него, отколкото с тези семейни истории.

- Добър вечер.

Последва миг мълчание, а после мъжки глас със странен акцент попита на Древния език:

- Това е къщата за аудиенции на Рот, син на Рот, ли е?

Парадайз се намръщи и също премина на Древния:

-Да, тя е. С какво мога да ви помогна?

- Намира се на Уолас Авеню номер 816, нали?

Докато мъжът от другата страна казваше адреса им, тя погледна към баща си.

- С какво мога да ви помогна?

- Можеш да предадеш на краля си важно съобщение. Ако утре в полунощ, на границата на Територията, Помазаният ТрезЛат не бъде върнат на сенките, Нейно Светейшество кралица Рашт, владетелка на с ’хийб, ще приеме укриването на гореспоменатия мъж като акт на война срещу нашия народ. Тя възнамерява свещеното обвързване с престолонаследницата на сенките да се състои през първата нощ след края на нейния траур. Приемането на тези условия ще спести голямо кръвопролитие на всички вампири. Отказът ще посее гибел сред вашето и бездруго отслабено население.

Щрак.

Парадайз отдръпна слушалката от ухото си и остана така, вперила поглед в черната пластмасова дръжка.

-- Парадайз? - повика я баща й. - Кой беше?

Ако приемем, че не беше някаква шега... - Тя вдигна очи към него. - сенките току-що... ни обявиха война.

73

СЛЕД ИЗВЕСТНО ВРЕМЕ ТРЕЗ СИ ДАДЕ СМЕТКА, ЧЕ ВЕЧЕ НЕ Е навън. Всъщност седеше на леглото в спалнята си на третия етаж в имението, отпуснал длани върху коленете си, тялото му беше все така в движение, въпреки че стоеше на едно място.

Останал бе до кладата, докато тя не рухна, а пламъците угаснаха, а после някой трябва да го беше довел тук. Шума от душа ли чуваше?

Ай Ем се появи на прага на банята.

- Нека ти помогна.

- Нима не го правиш открай време - промърмори Трез.

- Ако ролите бяха разменени...

Брат му се приближи и Трез вдигна очи към него, сякаш Ай Ем беше великан.

Емоции изплуваха над повърхността на изтощението му.

- Ти си - тихо каза Трез - най-добрият мъж, когото познавам. Ай Ем спря. Прокашля се.

- Ами... защо не събуем този панталон, а? И преди да си го казал, да, знам, че не си гладен, но ти донесох нещо за хапване и да, малко алкохол.

Когато Ай Ем му протегна ръка, Трез примига и видя Селена, замръзнала в пространството, завинаги очаквайки той да я улови и да я спаси.

Само че той не бе успял да го стори.

Отпусна глава, прекалено уморен, за да заплаче, а усещането, че до края на живота си ще се чувства толкова ужасно, бе като от стоманени доспехи с шипове от вътрешната страна.

- Хайде - каза Ай Ем с пресекващ глас.

Трез инстинктивно пое ръката, която му подаваха, без да го е грижа нито за мръсното му тяло, нито за мръсния му панталон, нито за храната. Ала алкохолът... е, това може би щеше да помогне. Най-малкото, можеше да се напие до несвяст.

Докато двамата отиваха към банята, мобилният му телефон върху нощното шкафче иззвъня. Колко странно, помисли си той.

Ала всъщност изобщо не беше странно. Хората се обаждаха един на друг, когато искаха нещо, когато се нуждаеха от нещо, когато имаха да споделят някаква новина или просто за да видят какво става.

„Не забравяй - напомни си той. - Така е устроен светът...“

Следващата съзнателна мисъл в главата му бе, че пристъпва гол под душа.

Ау.

Това бе всичко.

Просто... ау. Когато водата влезе в раните на гърдите му.

Ай Ем бе този, който се приведе напред и изми косата и тялото му, въпреки че предницата на ризата и ръкавите му подгизнаха.

А после двамата излязоха и беше време да го избършат.

Когато отново усети какво става, Трез седеше в леглото, завит до кръста, с поднос храна до себе си. Ай Ем беше приседнал на ръба, а устните му се движеха.

Със странно усещане за откъснатост, Трез гледаше брат си сякаш от много далеч, наблюдаваше изящните жестове на ръцете му, разтревоженото му изражение, интелигентните му очи.

- Ще се оправя - каза при първата удала му се пауза.

Нямаше представа за какво бе говорил брат му, но се досещаше, че става дума за неговото състояние.

- Ще ми направиш ли услуга? - попита той и погледна към вратата. - Ще благодариш ли на всички? От мое име? За това, което направиха. Толкова бях уморен... нямах представа как ще успея да я построя.

Нямаше нужда от съществително. Ай Ем знаеше за какво говори.

- Ще го сторя. Разбира се.

- И искам да си вземеш почивка.

- Моля?

Никъде няма да ходя. Не и тази вечер. - Трез размърда пръсти и почувства колко са схванати ръцете, раменете му. Да обвие тялото й, се бе оказало усилие, каквото дори не си бе дал сметка, че бе положил. - Аз съм твърде... всичко. Просто съм твърде веичко.

Очите на Ай Ем се приковаха в него като два лазерни лъча.

Сигурен ли си? Канех се да спя тук, при теб.

Благодаря ти, но ми се иска да остана сам. И преди да си го казал, не, няма да направя нищо глупаво. Можеш да прибереш всичките ми оръжия.

- Ще повярваш ли, ако ти кажа, че вече го сторих.

За миг Трез се видя, допрял пистолет до главата си в нощта, когато Селена се бе разболяла за първи път.

- Да, вярвам ти.

Само че имаше поне един четиресеткалибров пистолет, който Ай Ем със сигурност не бе намерил. Не и без да разглоби джакузито.

Ай Ем отново заговори и Трез го гледаше, кимайки от време на време просто защото не искаше да бъде груб. Мислите му отново бяха отлетели надалеч от тук и преди да усети какво става, очите му последваха примера им и се извъртяха назад.

В следващия миг вече лежеше по гръб.

Гласът на Ай Ем се разнесе някъде над него, като гласа на Господ или пък на говорителя в киносалон:

- Ще оставя лампата да свети.

Сякаш беше на четири години.

- Благода...

* * *

Застанал над брат си, Ай Ем го видя как потъна в сън по средата на думата. Тихо похъркване се откъсна от гърдите му и той поклати глава. Щеше да остане в това състояние още известно време.

Хвърли поглед към долната част на леглото и видя панталона, който бе пуснал на пода. Отиде да го вдигне, мислейки си, че едва ли беше първото, което брат му трябваше да види, когато се събуди. Искаше му се да го изхвърли, но предположението, че той може би беше важен символ на смъртта, го спря и го накара да го сгъне и да го сложи на един рафт в дрешника.

След това отново провери Трез. Ала освен да си вземе стол и да го гледа как диша през следващите четири, шест или осем часа, нямаше какво друго да прави тук.

Излезе от стаята, поспирайки за миг на вратата... без да види нищо, което да го разтревожи, освен това, че Трез вече изглеждаше мъртъв.

Да. Нищо, което да не е наред.

Все същото.

Господи, идеше му да повърне.

Слезе на долния етаж и отвори кабинета на Рот. Всичките братя и воини бяха там, някои седяха, други крачеха напред-назад, неколцина се бяха облегнали на стената. Те млъкнаха и го погледнаха.

Той вдигна ръка за поздрав.

- Извинявайте, че ви безпокоя. Предположих, че ще искате да знаете, че най-сетне заспа на горния етаж. Толкова ви е благодарен за всичко, което сторихте, и ме помоли да ви го кажа.

Разнесе се шепот, ала нещо не беше наред. Изобщо не беше наред.

- Какво става? - бавно попита Ай Ем.

Отговори му Рот, седнал на богато украсения си трон зад богато украсеното си писалище.

- Имаш ли нещо против да влезеш за миг и да затвориш вратата?

Значи, го бяха очаквали.

- Добре. Няма проблем.

Ай Ем затвори вратата и скръсти ръце на гърдите си.

- Еоворете. И давайте направо, за каквото и да става дума. Нямам пито търпение, нито енергия в излишък.

Тъмните очила на Рот се приковаха в него.

- Преди около половин час получихме телефонно обаждане в къщата за аудиенции.

- Окей.

- Не са се представили, но очевидно е бил някой от с’хийб.

Казано накратко, трябва или да предам брат ти до утре в полунощ, или кралицата ще обяви война не само на мен и на братята, но и на всички вампири.

Ай Ем затвори очи. Би трябвало да го предвиди. Наистина би трябвало. Просто му се щеше да му бяха оставили поне десетина минути преди избухването на поредната бомба.

Изпусна дъха си и измърмори:

- По дяволите...

- Ала ние няма да им го предадем.

Ай Ем отвори широко очи.

- Какво?

Рот облегна тежките си ръце на бюрото и се приведе напред, оголвайки зъби.

Не се поддавам на заплахи. Готови сме за война, ако се стигне дотам, ала какъвто и да е изходът, няма да го предам на никого. Точка по въпроса.

Ниско ръмжене се разнесе във въздуха и Ай Ем се огледа наоколо.

Не беше плакал от мига, в който Селена бе издъхнала, нито дори докато следваше брат си към кладата. Сякаш откакто Избраницата бе умряла, бушонът за онази част от него беше изгорял от напрежението, на което беше подложен, и сърцето му беше угаснало.

Ала сега, когато срещна непоколебимите войнствени погледи на мъжете в стаята, по бузите му потекоха сълзи. По всичко личеше, че след десетилетия, в които нямаха свое племе, двамата с брат му най-сетне го бяха открили. Тези горди воини и техните жени бяха осиновили двама сираци, останали сами в света... и бяха готови да се бият до смърт, за да защитят своето.

Пое си разтърсваща глътка въздух и като се стегна, кимна на Рот, въпреки че той не можеше да го види.

- Съжалявам, но не мога да ви оставя да го направите...

- Моля? - процеди кралят. - Сигурен съм, че не се опитваш да ми кажеш как да постъпя.

- Ала сенките са способни на... - Ай Ем се прокашля; не искаше да ги обиди. - Не разбирате какво може моята раса.

Умееха неща, на които обикновените вампири не бяха способни.

Рот се усмихна кръвожадно.

- Може би все още не си срещнал моя съюзник? - И той махна с ръка, посочвайки Ривендж. - Да ви запозная ли?

Аметистовите очи на Ривендж бяха студени.

- Като лидер на симпатите имам подкрепа, на която мога да разчитам... и те уверявам, че сме повече от способни да отвърнем на каквато и да било атака от страна на кралицата.

„Симпатите - помисли си Ай Ем. - Исусе...“

Рот се огледа наоколо.

- Тя иска война? Ще си я получи. И мога да те уверя, че тактиката опожарена земя ще изглежда като неделна вечеря в сравнение с онова, което съм готов да направя с нея, ако се опита да вземе нашето момче.

При тези думи всичко, което Ай Ем бе в състояние да направи, бе да си стои там и да примигва като някакъв глупак.

По дяволите.

Почти му беше жал за кралицата.

74

КОГАТО СЕ МАТЕРИАЛИЗИРА НА ТЕРАСАТА В „КОМОДОР“ двайсетина минути по-късно, Ай Ем установи, че бележката, която бе изпратил по Фриц, все още бе залепена за стъклото. Отлепи я, видя, че е била отворена и прочетена, и я прибра в джоба на коженото си яке. След това отвори вратата и запали няколко лампи със силата на волята си.

Докато примигваше, за да привикне с внезапната светлина, студените пориви на вятъра развяваха пердетата и дори събориха една възглавница от дивана. Той не затвори вратата след себе си.

Свали си якето и закрачи напред-назад. Съвестта му не беше спокойна. Ни най-малко. Да открие своето племе, само за да ги види как отиват на война заради него и брат му? Това бе повече, отколкото можеше да понесе. Е, да, братята бяха големи мъже, специално подготвени и въоръжени до зъби... а и можеха да разчитат на подкрепления от страна на симпатите. Ала въпреки това щеше да има жертви. Така ставаше във всеки въоръжен конфликт. Трябваше да открие друго решение, каквото и да бе то. При това бързо...

- Ай Ем?

Гласът на майкен го накара да се обърне рязко.

- О, господи, ти дойде.

Без дори едно „здрасти, как си?“, той се приближи и я притегли към себе си, прегръщайки я с всички сили. Дори през всичките й одежди, усети тялото й, топлината й, душата й и вдъхна дълбоко, черпейки от тях енергията, от която се нуждаеше.

Най-сетне се отдръпна, свали качулката йия придърпа, за да я целуне.

- Слава богу.

- Ай Ем, какво е станало?

Той улови трескаво ръцете й.

- Искам да ме изслушаш, и то много внимателно. Искам да те заведа някъде, където ще си в безопасност.

- Ай Ем, не мога да тръгна с теб.

- В Територията вече не е безопасно.

Тя се вкамени. Намръщи се.

- За какво говориш?

По дяволите, последното, от което се нуждаеше, бе мисълта, че ако не се погрижи както трябва за ситуацията с кралицата, бе много вероятно майкен да бъде ранена или убита - никой нямаше да бъде пожален, ако се стигнеше до война със с’хийб. А след разговора с Рот и Рив бе наясно, че и двамата се подготвят да нанесат съкрушителен удар на сенките.

Утре в полунощ.

- Случват се някои неща на много високо ниво. Дворецът няма да е достатъчно безопасно място.

- Ще бъдем нападнати? От кого?

- Не искам да говоря за това.

Майкен отстъпи рязко назад.

- Какво не е наред?

В този миг по коридора се зададе някой - огромна фигура, облечена в черно.

- Ама че изненада - провлачи С’Екс. - Принцесо.

След моментно объркване, Ай Ем погледна през рамо към отворената врата на терасата, чудейки се дали в апартамента не се бе появил още някой. С всичките драми напоследък, нищо чудно дъщерята на кралицата да цъфне без никаква причина.

Нещата действително бяха излезли извън всякакъв контрол.

- Нима все още не си се представила както подобава? - каза С’Екс. - Позволете на мен, Ваше Сияйно Височество.

Ай Ем тръсна глава и реши, че вероятно има друго обяснение - С’Екс очевидно си беше изгубил шибания мозък.

- За какво говориш, по дяволите?

- Ама тя наистина ли не ти е казала?

Ай Ем отново погледна към майкен.

- Какво да ми е казала? Тя е прислужницата, която се грижеше за мен.

- Тя е онази, на която е обещан брат ти. - Палачът пристъпи навътре в стаята. - И според законите на двореца съм длъжен да те убия, защото си видял лицето й. - С’Екс се наведе към него и понижи глас до престорено нисък шепот. - Макар че, ако се съди по това, как я поздрави, предполагам, че си видял много повече. Нали? Освен ако не искаш да повярвам, че е дошла, за да ти изпере дрехите?

Студ. Студ се разля по главата и раменете му, скова гърдите му, плъзна чак до стъпалата му. Ай Ем усети, че се вледенява.

С’Екс беше много неща... ала рядко го беше виждал ядосан. А ето че сега беше направо бесен на жената, която стоеше насреща му, сякаш бе поставила всички им в ситуация, с която никой от тях нямаше да успее да се справи.

Ако наистина беше прислужница? Изобщо нямаше да го е грижа. Слугите имаха значение само дотолкова, доколкото си изпълняваха задълженията. С’Екс може и да й наредеше да се върне в Територията и да й наложи някакво наказание, ала нямаше да бъде толкова разгневен.

Ай Ем прикова поглед в майкен и със съвършено спокоен глас заяви:

- Ще те попитам веднъж и само веднъж... и няма да имаш друга възможност да бъдеш откровена с мен. Така че добре си помисли как ще отговориш на следващия ми въпрос. Коя. Си. Ти?

Докато чакаше отговора й, мислите му се върнаха към нещо, което тя бе казала по-рано. Тогава бе решил, че означава точно обратното. Ала сега? Боеше се, че бе намекнала за истината, а той не си бе дал сметка.

Ние сме равни, ти и аз.

- Не сме - отвърнала бе тя. - Уви, не сме.

* * *

Принцеса Катра вин СуЛане етл МуЛанен де ФонЛеран се взираше в очите на Ай Ем. Въпреки че гласът му бе овладян, почти равнодушен, самият той изобщо не беше такъв. Ярост кипеше под кожата му, докато постепенно стигаше до свое собствено заключение... и очевидно просто изчакваше да види дали й стиска да му се разкрие.

- Остави ни сами за миг - обърна се тя към палача.

- Не мисля така, принцесо.

- Ще излезеш от тази стая и ще чакаш там... - тя посочи към отворената врата, - докато не те повикам да се върнеш.

Очите на С’Екс се присвиха и в тях припламна омраза.

- Недей да демонстрираш сила, каквато нямаш.

- А аз те съветвам да не подлагаш силата ми на изпитание. Няма да харесаш резултата... нито ще го преживееш.

Тя прикова суров поглед в него. Горната устна на С’Екс се повдигна, но нея не я интересуваше. Той бе убиец и много силен мъж, ала беше и винаги щеше да бъде подвластен на традициите на с’хийб. Това бе нещо, което другите не разбираха за него - той никога, нито веднъж, не бе убил или осакатил без провокация. Освен това тя отдавна подозираше, че се отдава на майка й не от любов, а за да осигури стабилизиращ политически ефект.

Малцина биха се досетили каква е истинската роля, която С’Екс играеше зад кулисите, ала тя знаеше, защото бе подслушвала през всичките тези години.

И все пак, въпреки влиянието, което имаше в двореца, той никога не се бе опитал да свали майка й от престола, нито дори да накърни властта й по какъвто и да било начин. Тъкмо обратното - винаги бе поддържал и защитавал традициите им.

- Върви - изплющя гласът й.

Ругаейки, С’Екс се обърна и тръгна към терасата. Когато стигна до вратата, спря и измърмори:

- Нямаш представа е какво си имаш работа, Ай Ем. Приятно изкарване.

След това пристъпи навън и затвори след себе си. И остана точно там, където му беше заповядано.

Тя затвори очи и се опита да открие правилните думи. Не беше мигнала през целия ден. Часове наред се беше борила със съвестта си и когато бе дошла, вече бе сигурна - беше напълно и безвъзвратно влюбена в Ай Ем. И бе направила ужасна грешка, допускайки нещата да стигнат толкова далеч.

Време бе да му каже, преди да я е докоснал. Иначе най-вероятно отново щеше да се изгуби в случващото се.

Прокашля се и започна:

- Аз съм...

- Всъщност - прекъсна я Ай Ем - не се хаби. Това, което разигра преди малко с него, бе цялото обяснение, от което се нуждая. - Той млъкна и закрачи из стаята, прокарвайки ръце по главата си. - Какво си мислеше, по дяволите?...

- Не исках това да се случи.

- О, я стига, принцесо, сякаш се подхлъзна и се надяна случайно на пениса ми? И двамата знаем, че не стана така.

Тя се намръщи.

- Не разбирам какво точно означават думите ти, но ако съдя по тона ти, трябва да попитам наистина ли е необходима подобна грубост?

- Ти занасяш ли ме? - Ай Ем вдигна ръце. - Ти си обещана. На брат ми. И не само ме излъга, но и ме изчука!

Катра скръсти ръце на гърдите си го изгледа свирепо.

- Не би било зле да перифразираш думите си, така че да отразяват истината.

- Значи, освен че си лъжкиня, си и умопомрачена? Страхотно. Направо прекрасно. Какво точно оспорваш? Това, че ме излъга, или това, че се изчукахме?

- Ако си спомням правилно, едва ли би могъл да твърдиш, че съм се възползвала от теб. А го караш да звучи точно така. - Тя се приведе напред. - Прекрасно си спомням как звучеше гласът ти в ухото ми, докато изричаше моето име.

Ай Ем потръпна. Примига няколко пъти. А после също се наведе към нея.

- Ала то не беше твоето име, нали така? Доколкото знаех, аз бях с една прислужница, не с наследницата на шибания трон!

- Ти беше с мен! - Тя се удари по гърдите. - Аз съм тази, с която беше!

- Глупости! Нима смяташ, че щях да постъпя по същия начин, ако знаех коя си наистина? Или си толкова егоистична и арогантна, Ваше Сияйно Височество, че дори за миг не можеш да схванеш, нито пък те е грижа, че ще има последици, когато лъжеш за самоличността си и изгубиш девствеността си с грешния брат!

- Нямах намерение да стигнем дотам!

- Тук вече ти вярвам - мрачно отвърна той.

- Ай Ем...

- Не. - Той вдигна отбранително ръце. - Просто... недей. Няма да го обсъждаме отново. Нямам нито време, нито желание.

- Щях да ти кажа. Знам, че те поставих в ужасно положение...

- Брат ми току-що изгуби своята шелан - изплющя гласът му. - Това е проблем. Тя умря пред очите му и той прекара по-голямата част от деня и доста от нощта, подготвяйки тялото й за шибаната погребална клада, след което гледа как пламъците я поглъщат, докато от нея не остана нищо, освен пепел върху студената земя. Това е истинско. Но почакай, веселбата все още не е свършила! Като капак на всичко, току-що научих, че онази кучка, майка ти, е готова да нападне единствените, които някога са се опитали да се погрижат за мен и Трез, ако той не й бъде доставен като шибан колет до вратата утре в полунощ. И всичко това, за да бъде удостоен със съмнителната чест да бъде обвързан с такава като теб. - Катра ахна, а той процеди: - Така че фактът, че правих секс с теб, е последното, което ми е на главата в момента. Ти просто не си особено важна, принцесо.

Нямаше да заплаче.

Нямаше.

Въпреки жестоката болка в гърдите й, нямаше да рухне пред него. Тя им бе докарала всичко това... и освен личните й проблеми, по всичко личеше, че опасност бе надвиснала над цялата й раса.

- Исках да живея - чу се да казва дрезгаво. - Като никога, исках да живея. И нямаше да получа втори шанс. Ти... ти бе единствената възможност, която щях да имам, и тази вечер възнамерявах да ти кажа истината. Знаех, че не е честно. Толкова съжалявам.

След това му обърна гръб, отиде до терасата и отвори вратата.

- Може ли вече да се присъединя към влюбените гълъбчета? - измърмори С’Екс.

- Знаеше ли, че майка ми е обявила война на Рот, син на Рот? Заради Помазания и нашето обвързване?

Палачът застина, единствено черните му одежди се развяваха на вятъра. Срещна очите й и поклати мрачно глава:

- Ако е вярно, би било ужасна идея.

75

ЕТО ЗАЩО ХОРАТА НЕ БИВА ДА СЕ ЖЕНЯТ ВЪВ ВЕГАС, СЛЕД КАТО се познават едва от двайсет и четири часа, помисли си Ай Ем. Докато жената, която бе смятал за обикновена прислужница, само за да открие, че е наследницата на шибания престол, говореше с палача на майка си, на него му идваше да си тегли куршума. Единственото положително нещо в цялата тази бъркотия бе, че макар да бе станал първият любовник на жената, на която бе обещан Трез, брат му едва ли щеше да бъде съкрушен. Поне не заради това.

Слаба утеха.

Не беше ли животът просто прекрасен!

Добрата новина? Дълго занапред нямаше да се занимава с никакви женски истории. След случилото се току-що щеше отново да се сближи с лявата си ръка. Въздържанието му беше вършило работа досега и той бе готов отново да се отдаде на себе си, така да се каже.

С’Екс влезе в стаята и затвори вратата зад себе си.

- Какво чувам за някаква война?

Ай Ем извъртя очи.

- Не ми казвай, че кралицата е отправила тази заплаха без теб. Ти си генералът на нейната армия. Нейният главорез. Не ми излизай с това.

- Уверявам те - промърмори С’Екс, докато си сваляше качулката, - че бих се опитал да я разубедя. Имаме добри войници, особено моите стражи, и притежаваме оръжия, за които никой не подозира. Но това не означава, че е добра идея да си навличаме гнева на Рот. Славата му е известна на всички.

Ай Ем го изгледа. При нормални обстоятелства би му повярвал, ала след като току-що бе заблуден по този начин от майкен (или по-точно - от принцесата), вече не бе толкова самонадеян, що се отнасяше до собствената му прозорливост.

- Те няма да ви предадат брат ми - заяви, а после погледна към принцесата. - Освен това разполагат с подкрепата на симпатите. С каквото и да ги заплашвате, каквото и да правите, каквато и груба сила да се опитвате да използвате, Рот и братята няма да ви го дадат.

- Говориш така, сякаш аз го искам. - Гласът й одрезгавя. -Не го искам. Няма да приема никой мъж нито в тялото, нито в сърцето си.

Ай Ем сви рамене.

- Би било страшно поетично. Стига да не беше доказала каква невероятна лъжкиня си.

Болката, лумнала в очите й, бе нещо, върху което отказваше да се замисли. По дяволите, като нищо просто бе разочарована, че са я разкрили.

Боже, ако се бе обвързала с брат му, дали щеше да очаква това между тях да продължи...

„Престани. Достатъчно!“, заповяда той на мозъка си. Като се имаше предвид заради колко неща можеше да се тормози с основание, определено не биваше да добавя и въображаеми сценарии към списъка.

- Откъде научи? - попита С’Екс. - За войната?

Ай Ем го погледна.

- Някой се е обадил в къщата за аудиенции. Някой, който не се е представил, от номер, който не може да бъде проследен. И тъй като никой друг в Колдуел не знае за ситуацията на брат ми със с’хийб, нито за траура на кралицата, обаждането няма как да не е истинско. Имало е твърде много вътрешна информация, а що се отнася до това, откъде са намерили номера? Той не е никаква тайна.

Интересно, че за него бяха „те“.

Да, започваше да се чувства вампир, а не сянка, въпреки ДНК-то си. Разбира се, Рот и Братството бяха предложили на тях с брат му храна, подслон, приятелство, лоялност. При с’хийб имаше единствено цял куп изисквания и ограничения.

- Когато се върнеш там - заяви Ай Ем, - можеш да им съобщиш, че с брат ми вече не живеем при вампирите и че Рот и братята нямат представа къде сме отишли. Ще се махнем от тук и никой от вас... - той хвърли свиреп поглед на принцесата -няма да може да ни намери.

Още един плюс на истината за това, коя бе всъщност. Единственото, заради което идеята да се махне от тук би му причинила болка, единствената връзка, която би могъл да има тук, вече не съществуваше. Да се махне от Колдуел, от Съединените щати и никога повече да не се върне, като нищо щеше да му подейства отлично.

Разполагаха с достатъчно пари, за да живеят цял век, без да им се налага да заработят дори още един цент. И въпреки че щеше да е тъжно да се раздели с краля и Братството, и всички в имението, ако по този начин щеше да предотврати избухването на война, беше готов да ги напусне.

Двамата с Трез щяха да си тръгнат от тук.

Завинаги.

* * *

Докато Ай Ем отиваше към стъклената врата на терасата, Катра трябваше да си изкрещи да не се втурне към него. Всичко през тази вечер й се струваше такъв кошмар.

Тръгна си, без да я погледне. И макар че не можеше да го вини, искаше й се да извика.

Тя затвори очи и като сведе глава, скри лице в шепите си.

- Не ми казвай, че си се влюбила в него - мрачно подхвърли С’Екс.

Заповядвайки си да свали ръце и да го погледне, тя попита:

- Какво правиш тук? Не е възможно да си ме проследил, бях много внимателна.

Той извърна очи.

- Това място не ми е непознато.

- Идвал си тук и преди?

- Ти не си единствената, която иска да бъде свободна от време на време. Двамата братя ми дължаха известни... да ги наречем услуги.

Палачът замълча и Катра усети, че в него има болка. Дълбока болка. Зачуди се дали не бе скърбил за детето си в това уединено място, дали не бе оплаквал загубата, отредена от звездите.

Докато гледаше гордия мъж пред себе си, почувства как между тях се заражда някаква близост. Никога не би предположила, че той е нещастен или недоволен от съдбата си, и може би наистина не беше. Ала ето че се бе наложило да пожертва собствената си плът и кръв заради традициите... и майка й. Принуден бе да го стори заради звездите.

- Съжалявам - каза тя.

- За какво?

- Прекрасно знаеш.

Не се случваше често мъж като него да наведе очи, за да избегне чийто и да било поглед, но ето че сега го направи.

- Нямам представа за какво говориш.

Катра се съсредоточи, давайки си сметка, че трябва да си вървят, и то по няколко причини. Прекрасно обаче осъзнаваше, че за последен път стъпва в това място, пълно с толкова много спомени. Макар да познаваше Ай Ем едва от няколко нощи, то беше... цял един живот. Да си тръгне от тук, щеше да бъде, като да затвори вратата към единствената светлинка в живота си.

Да вървим - каза С’Екс, сякаш бе прочел мислите и усетил емоциите й.

Без да разменят и дума повече, те си сложиха качулките, приближиха се до вратата и пристъпиха навън. Вятърът беше толкова силен и студен, че дъхът й спря и за миг тя не бе в състояние да се съсредоточи, за да се дематериализира. Бързо се съвзе обаче и много скоро двамата със С’Екс се понесоха към Територията.

Приеха физическите си очертания в гората зад стената около Територията. Облечена в дрехите си на прислужница, тя никога нямаше да бъде пусната през главния вход...

Нещо не беше наред. Неколцина стражи се бяха скупчили около задната врата, разговаряйки оживено.

- Стой тук - нареди С’Екс. - И недей да спориш с мен.

- Те не знаят коя съм.

- Освен ако някой не е забелязал, че те няма.

Беше внимавала, помисли си тя.

Само че... майка й беше заподозряла нещо, нали?

С’Екс пристъпи напред. Спря. Обърна се и посочи наляво.

- На около половин километър от тук има тайна врата. Ще те срещна там веднага щом мога.

Катра се намръщи и се учуди, когато усети да я обзема внезапен порив да защити С’Екс. Ала палачът на кралицата прекрасно можеше да се грижи за себе си. Освен, разбира се, ако не го заловяха да се опитва да я вкара тайно обратно в Територията. Тогава щеше да го грози смъртна опасност.

- Съжалявам, че те поставих в това положение - каза тя.

- Съжалението не е лукс, който двамата с теб можем да си позволим. Върви. Все някак ще те вкарам в покоите ти.

С тези думи той се отдалечи, без да си дава труда да върви безшумно. При звука на съчките, изпращели под краката му, стражите извадиха оръжия, готови за нападение.

- Аз съм - обяви С’Екс.

Това, че стражите не се отпуснаха, го разтревожи.

- Търсят те - каза единият от тях подозрително. - Принцесата я няма.

- Знам. Излязох навън, за да я намеря.

- АнсЛай те издирва - добави друг.

- Тогава ще отида при него и ще му докладвам. - С’Екс понижи гласа си заплашително. - Освен ако не сте решили да ми попречите да вляза.

- Принцесата не е в покоите си - повтори трети.

Катра преглътна мъчително. Все още не сваляха оръжия.

- Не чухте ли, като казах, че я търсих в гората? Тя се преоблича като прислужница, спокойно би могла да дойде насам, за да се поразходи.

С’Екс посегна незабелязано зад гърба си, пъхна ръка в една пролука в одеждите си и извади най-големия назъбен нож, който Катра беше виждала някога.

Въпреки това гласът му си остана спокоен.

- Тя няма нито храна, нито подслон, нито оръжия и не е в състояние да живее сама. Къде точно смятате, че ще отиде? Много по-вероятно е да е в Територията или дори в двореца.

- Казаха, че ти си й помогнал да избяга.

- Кой го каза?

- АнсЛай.

Аха, върховният жрец и дясна ръка на майка й. Възможно ли бе това да е опит за елиминиране на палача?

- Кой според вас ми заповяда да изляза да я търся? - попита С’Екс. - Или искаш да ми кажеш, че заповедите на кралицата имат по-малка тежест, отколкото тези на някакъв си жрец? Това ли искате да докладвам на вашата владетелка? Защото ще го направя. Заедно с мъртвите ви тела.

Начаса всичко се промени - ситуацията беше овладяна, стражите прибраха оръжия, а С’Екс пъхна ножа в гънките на одеждите си. Миг по-късно вече беше вътре.

Останала сама в мрака, Катра обви ръце около тялото си и потрепери. Обгърната от студения нощен въздух, осъзнаваща постепенно истинските размери на онова, което се случваше, единственото, което тя чуваше, бе гласът на Ай Ем, отекващ в главата й.

„Брат ми току-що изгуби своята шелан.

Тя умря пред очите му и той прекара по-голямата част от деня и доста от нощта, подготвяйки тялото й за шибаната погребална клада, след което гледа как пламъците я поглъщат, докато от нея не остана нищо, освен пепел върху студената земя. Това е истинско.

Като капак на всичко, току-що научих, че майка ти е готова да нападне единствените, които някога опитаха да се погрижат за мен и Трез, ако той не й бъде доставен утре в полунощ.“

Толкова отдавна бе в сенките, второстепенен играч в случващото се в Територията. Като наследница на престола не би трябвало да има никакво влияние в настоящето.

Но това време беше отминало.

Винаги бе зачитала традициите, но след като бе понесла такава загуба и сърцето й бе разбито, повече не можеше да допусне това да продължава. Болката и гневът на Ай Ем я бяха преобразили. Беше го наранила, излъгала, изложила го бе на опасност. Той имаше право - постъпила бе егоистично.

Трябва да имаше начин да сложи край на всичко това. Да спре войната. Да позволи на Трез и Ай Ем да бъдат свободни. Да позволи на себе си да бъде...

Е, ако не свободна, то поне да не бъде отрова, заразяваща и съсипваща техния живот, само заради някакви си звездни карти, които не вземаха предвид личен избор, лични чувства, личен живот.

Отправи се натам, накъдето С’Екс й беше казал, като се опитваше да не вдига шум, и се придържаше към гъстите части на гората. Не беше сигурна къде се намира тайната врата. И нямаше представа какво ще прави, ако С’Екс не се появи. Или ако размислеше и тласкан от личните си интереси или от инстинкта си за самосъхранение, я предадеше на майка й.

Ала след цял живот на покорство и благопристойност тя нямаше да се даде без бой.

76

ТРЯБВАШЕ ДА ПЛАНИРА ВСИЧКО.

Докато приемаше физическите си очертания на паркинга зад ресторанта, Ай Ем знаеше, че го чака работа. Погледна си часовника - разполагаше с около дванайсет часа, за да уреди

всичко, преди двамата с Трез да заминат. Билети щеше да купи онлайн. Резервоарът на джипа вече беше пълен. Банките и адвокатите отваряха в девет часа, но той бе държал всичко на тези два фронта в ред, така че процедурите по прехвърлянето нямаше да отнемат дълго.

Хекс можеше да поеме „сЕнКи“ и „Желязната маска“, ако искаше. Ако ли не, щяха да ги оставят на Големия Роб и Мълчаливия Тим. Двете копелета бездруго си бяха заслужили да станат партньори само с труда си. А „Сал“?

Е, ресторантът щеше да отиде при главния му готвач, Антонио ди Сенца. Той се справяше страхотно, биваше го и с клиентите, и в кухнята. И щеше да постъпи както трябва с останалите от персонала.

За всичко това щяха да се погрижат адвокатите. Поне бе проявил достатъчно съобразителност, че да накара Трез да му даде пълномощно още преди години, така че сега можеше да свърши всичко, без да го занимава.

А що се отнасяше до самия Трез?

Той беше потънал в сън - съобщението от Фриц бе дошло едва преди десетина минути. Планът бе да го остави да си почине възможно най-дълго. А после да му съобщи, че поемат на околосветско пътешествие.

Ако се съдеше по състоянието му в спалнята, надали щеше да се възпротиви особено. Толкова не беше на себе си, че Ай Ем би могъл да му направи операция на сърцето, без да се налага да го включи на машина за изкуствено кръвообращение.

Много скоро ефектът от изтощението и шока щеше да отмине и тогава нещата щяха да загрубеят. Щяха да прекосят този вододел, когато стигнеха до него - сега най-важното бе да уреди махането им от Колдуел. След това - да накара Трез да се размърда. И на трето място - да потънат вдън земя.

Що се отнасяше до краля и братята, щеше да се сбогува с тях, като изпрати съобщение и остави телефона след себе си. Сенките можеха да четат мисли, когато ситуацията го налагаше. Ако не оставеше никакви следи и никакъв начин да се свържат с него, когато Рот кажеше на С’Екс и АнсЛай, или на когото и да било от с’хийб, че не знае къде са и не им е помогнал да избягат, това щеше да бъде неоспоримата истина.

По този начин Братството и всички вампири щяха да бъдат в безопасност.

Пое през паркинга, подминавайки колите на онези, с които работеше през последните две години. Въпреки че бяха човеци, те щяха да му липсват... макар и не защото между тях се беше зародила някаква дълбока връзка. Беше по-скоро защото тази част от живота му беше харесвала. Готвенето, стресът наужким, изискванията на работата. В сравнение с онова, което наистина тежеше върху плещите му, всичко това бе приятно развлечение, като да отидеш на кино, когато имаш нужда от почивка. Пък и ако нещо се объркаше тук, в ресторанта, винаги можеше да го оправи.

Ай Ем отвори задната врата и спря. Настойчивите гласове, тракането на съдове, горещината, миризмите... за миг той примига учестено.

- Шеф! - каза някой. - Ти се върна!

Начаса се оказа наобиколен от хора, които му стискаха ръката, говореха му, задаваха му въпроси.

„Господи, искам да остана тук“, помисли си.

Като много нощи преди, умът му пое в друга посока, отдръпна се от проблемите на Трез и се насочи към неща, за които му се щеше да е свободен да мисли постоянно. Ресторантът беше в разгара на почистването след края на работното време, отново и отново му разказваха как масите са били пълни до пръсване и как някакъв критик от списание „Храна и вино“ бе дошъл заедно с трима гости.

Нямаше да им съобщи за промяната, която планираше. Просто щеше да уреди всичко и да изпрати документите по пощата. Щеше да се погрижи и за данъците, така че новият собственик да не трябва да плаща нищо.

Приближи се до печката, надигна капака на тенджерата с маринара и подуши. След това взе бурканчето с риган и сипа малко.

- Нали ти казах миналата седмица - каза той на помощник-готвача си. - Трябва да внимаваш с пропорциите.

- Да, шеф.

Ай Ем върна капака на мястото и си спомни фантазията си, в която довеждаше майкен тук. Отдал се на розови мечти, в които тя се настаняваше в Колдуел, за да е с него, си бе представял как в понеделник вечер, когато ресторантът е затворен, двамата седят на маса за двама в същата тази кухня, там, къдего се намираха плотовете с продуктите, подготвени за следващия ден.

Беше стигнал дотам, че да планира менюто.

Би могло да се каже, че двамата с Трез преминаваха през едно и също. Той не бе видял как любимата му издъхва пред очите му... ала жената, в която се беше влюбил, вече не беше на този свят.

Господи, как само болеше.

Май се налагаше да добави още нещо в списъка си със задачи, преди да отпътуват. След като провереше положението в двата клуба, навярно нямаше да е лоша идея да пийне едно.

Да. Когато дойдеше време да се върне в имението, какъв по-добър начин да прекара остатъка от нощта от това, да прегърне бутилка бърбън. Вероятно щеше да бъде последният път, за доста време напред, когато щеше да е в състояние да разпусне напълно.

Пък и той никога не получаваше махмурлук. Така че щеше да е свеж като кукуряк на сутринта.

Единствената положителна страна на това, да си сянка, която бе открил.

* * *

Половин километър.

С’Екс й беше казал да извърви половин километър. Катра нямаше представа колко бе това, но трябва да беше доста. Или пък не?

Докато продължаваше напред, тя се придържаше към дърветата, криейки се зад дънерите им... което вероятно бе доста глупаво и потвърждаваше мнението на С’Екс, че не е в състояние да се грижи за себе си - спокойно можеха да я нападнат в гръб, и докато се ослушваше напрегнато, ударите на сърцето й бяха като думкане на барабан, което притъпяваше сетивата й.

Много по-разумно би било да се придвижва, приемайки формата си на сянка, но мислите й бяха прекалено разпилени за това, а не искаше да спира и да губи време, мъчейки се да се съсредоточи.

Уииииииииииииии-оооооооооооооооооо.

Дронизителният звук я накара да замръзне на място и да погледне панически натам, откъдето беше дошъл. Миг по-късно някаква фигура пристъпи в тясната просека.

Прислужник.

Прислужник, който по една случайност бе необикновено висок и широкоплещест... досущ като С’Екс.

Уииииииииииииии-оооооооооооооооооо.

Звукът се повтори и тя пристъпи напред, повдигайки полите си. Измъкна се изпод гъстите борови клони, молейки се С’Екс все още да е на нейна страна.

- Ще прощаваш за облеклото - измърмори той изпод сивата качулка. - Но си казах, че след като при теб е действало толкова дълго...

Беше останала без дъх, въпреки че не беше тичала.

- Какво става?

- Не е безопасно за теб. Навсякъде е пълно със стражи, които те търсят. Майка ти знае, че си напуснала не само двореца, но и Територията, и нареди да бъдеш подложена на публично пречистване.

Катра затвори очи. Беше виждала това ужасяващо мъчение -специална киселина се вкарваше в кръвта, така че онзи, който бе подложен на него, се гърчеше от болка и нощи наред повръщаше, докато се очисти от всичко, с което уж беше омърсен.

- Няма да го преживееш - мрачно каза С’Екс. - Единствената ти надежда е да се върнеш в Колдуел. Ще ти намерим къде да отседнеш...

- Не - отсече тя.

- Не се прави на героиня. Можеш само да изгубиш.

- Ако избягам, просто ще накарат Трез да се обвърже с друга. Кралицата ще се опита да роди още деца и рано или късно, ще успее. Това няма да го спаси.

С’Екс поклати глава.

- Не за него трябва да се притесняваш точно сега. Приближиш ли се до двореца, с теб е свършено. Ако избягаш, ще имаш поне някакъв шанс.

- Ала те ще ме открият. Никога няма да престанат да ме търсят и ти го знаеш. - Тя изпъна рамене. - Трябва да има друго решение.

- Не, не, няма. Виж, аз ще ти помогна. Ще направя каквото мога...

- Не ставай глупав. Ти каза на онези стражи, че кралицата те е изпратила да ме намериш. Това беше лъжа. Рано или късно, тя научава всичко, което се случва в палата... ще разбере, че си бил извън Територията в същата нощ, в която аз изчезнах. Дори да се опиташ да излъжеш и да кажеш, че не си имал нищо общо, тя ще разбере. Ще нареди да бъдеш измъчван и убит, защото си ми помогнал, и ще опетни името ти.

С’Екс отново заговори, ала умът на Катра работеше трескаво и тя не чуваше нищо. Без предупреждение, като нещо изплувало от дълбините на мрачни води, в главата й отекнаха думите на кралицата:

Мога да си родя друга като теб, ако поискам. Ти си точно толкова заменима, колкото всичко друго в моя свят. Никога не забравяй, че аз съм слънцето, около което се върти тази галактика, и мога да променя съдбата ти само за миг.

Неочакван ужас я стисна за гърлото.

- С’Екс... трябва да ме заведеш в астрологическата стая.

- Какво? Да не си си изгубила ума? Идеята е да стоиш далеч от АнсЛай и главния астролог, не да отидеш право при тях.

Катра поклати бавно глава.

- Не, те ще са в траур заедно с нея. Днес е последната нощ. Трябва да бъдат с нея, за да довършат ритуалите. - Тя вдигна очи към него. - Бих го направила сама, но може да се наложи да се отбранявам и за това ще имам нужда от помощта ти.

- Какво, по дяволите, си мислиш, че ще откриеш?

- Просто ме заведи там. Моля те.

Той изруга тихо.

- Палатът е пълен със стражи.

- Да.

- Не е, като да можем просто да влезем в най-свещената част от обиталището на майка ти.

- Няма значение дали ще отнеме минута, час или цялата нощ, стига само да ме вкараш там.

Мина сякаш цяла вечност, докато палачът стоеше там и се взираше в нея.

- Заради теб ще убият и двама ни.

Тя срещна очите му дори през мрежичката, която закриваше лицето й, и като поклати глава, заяви:

- Ние вече сме мъртви. И ти го знаеш.

77

КОГАТО ТРЕЗ СЕ СЪБУДИ, ЛИЦЕТО И ВЪЗГЛАВНИЦАТА МУ БЯХА мокри. Той избърса бузите си и разпери пръсти, гледайки как блестят на светлината на лампата.

Отпусна ръце до себе си и се загледа в тавана. Част от него отказваше да повярва, че все още е тук. Физически и умствено. Стаята му и преди ли бе толкова тиха?

Исусе, всеки път щом си поемеше дълбоко дъх, гърдите го боляха така, сякаш си беше счупил всичките ребра. На няколко места. Което бе нищо в сравнение с филма на ужасите, който течеше пред очите му: всеки път щом мигнеше, виждаше различно късче от загубата... и се зачуди дали същото не се бе случвало и докато спеше и дали именно затова се бе събудил по този начин.

Част от него искаше това преживяване на станалото, отново и отново, да спре, ала друга се боеше до смърт от това - то би означавало, че забравата, от която толкова се страхуваше, е започнала.

Колко дълго беше спал?

Остана така една-две минути - или пък часове? Нощи? - а после протегна ръка и пипнешком се опита да намери телефона си. Когато натисна първото попаднало му копче, за да види колко е часът, откри, че има цял куп есемеси, пропуснати обаждания и съобщения в гласовата поща, ала нямаше сили да ги прегледа.

Пусна телефона и в същия миг си даде сметка, че не бе забелязал колко е часът.

Къде ли беше Селена, зачуди се.

Погледна към тавана и попита:

- Там ли си?

Какво ли беше видяла? Съществуваше ли Небитието? Странно, не беше подготвен за страха, който изпитваше сега, а навярно би трябвало. Идеята, че няма представа дали тя е добре, или не след смъртта, бе нещо, с което щеше да му се наложи да живее от сега нататък.

Докато не удареше и неговият час, предположи той. И ако тогава се окажеше, че го очаква единствено огромна, черна бездна? Е, в такъв случай нямаше да съществува, за да го е грижа.

Ама че радостна мисъл.

Най-сетне понечи да седне и простена, когато в тялото му изригна болка... сякаш емоционалната агония в душата му бе взела физически измерения в плътта му, мускулите му бяха сковани, костите го боляха.

Резултат от ритуала по подготвянето на тялото. Вероятно щеше да отмине след ден-два.

Стана и отиде до тоалетната. Изми си зъбите. Допита се до стомаха си. Не, храната не беше на дневен ред.

Виж, нямаше да е зле да пийне нещо.

Всичко това достигаше до него от много далеч, сякаш тялото му крещеше от другия край на стадион.

Върна се в стаята, отиде до дрешника и отвори двукрилата врата. И потръпна, когато лампата светна. Все още усещаше миризмата й. А две от одеждите й висяха сред неговите дрехи.

Пристъпи напред и протегна ръка към тях, ала така и не посмя да докосне белите дипли, особено когато отворената рана в гърдите му пламна от болка.

Беше, помисли си той, като порязан пръст, който не те притеснява, докато не го свиеш, когато болката става нетърпима... Само че безкрайно по-ужасно, разбира се.

- Не знам как да продължа без теб - каза той на дрехите й.

И нямаше предвид това, да се облече.

Когато не получи отговор (сякаш беше очаквал призракът й да му отговори!), свали най-близките панталон и риза от закачалката, облече ги и излезе. В продължение на поне десет минути стоя насред стаята, обзет от неудържимо желание да изпотроши всичко наоколо. Ала тялото му нямаше нито силата, нито координацията, необходими за това, а емоциите му не можеха да поддържат пламъците на гнева му.

Погледна към прозореца, който Селена беше счупила. Беше великолепна в яростта си, толкова жива, толкова...

Господи, щеше да се докара до лудост.

Докато отиваше към вратата, взе телефона си по навик, а после спря на прага. Сигурен бе, че не е готов за изпълнени със съжаление погледи и любопитни въпроси. Но май беше забелязал, че капаците на прозорците все още не са се вдигнали.

Аха.

Така че бе много вероятно масата след Последното хранене отдавна да е раздигната, а догените да са се оттеглили за кратката си почивка, преди да дойде време за дневното почистване.

Като че ли беше мернал цифрата седем, когато бе погледнал колко е часът.

Аха. Седем и нещо сутринта.

Стисна месинговата брава и му се стори, че отново се намира в клиниката, преди най-сетне да излезе от стаята за прегледи след всичкото онова време с тялото на Селена - това бе поредният портал, през който трябваше да излезе с родилно усилие.

Натисна бравата и бутна...

Ай Ем се беше проснал върху голия под в коридора и спеше дълбоко; беше отпуснал глава върху сгънатата си ръка, прегърнал наполовина празна затворена бутилка с бърбън, веждите му бяха сключени, сякаш дори насън се разправяше с отвратителни неща.

Трез си пое дълбоко дъх.

Хубаво бе да знае, че брат му е до него.

Нямаше обаче да го събуди.

Стъпвайки внимателно, така че да не го обезпокои, той почувства, че иска да направи това свое първо излизане в света сам. В подножието на стъпалата отново трябваше да събере сили, за да отвори вратата... и се зачуди колко ли време щеше да мине, докато се отучи от този навик... а после натисна бравата.

- ...вие, шайка копелета с фобия към светлината.

Тръсна глава и се намръщи.

Ласитър, падналият ангел, стоеше на прага на кабинета на Рот с ръце на хълбоците, прибрал русо-черната си коса в плитка.

- Няма да е зле да проявите малко уважение, иначе няма да ви кажа нищо за това, което научих през краткото си пътуване до шибаната Територия.

От вътрешността на кабинета долетя мърморене.

- Не - заяви Ласитър. - Искам да кажеш, че съжаляваш, Вишъс.

Беше толкова странно. Като обектива на камера, дошъл внезапно на фокус, Трез се озова обратно в действителността, сетивата му се изостриха, част от предишното му „аз“ се завърна.

- Чакам. - Последва пауза. - Е, горе-долу става. И искам дистанционното през следващата седмица... денем и нощем.

Възмутен ропот, а после някой замери ангела с подложка за чаша, която се приземи на килима пред стаята.

- Е, ако отново ще ставате гадни...

Тласкан от някакъв инстинкт, Трез се дематериализира... в същия момент, в който Ласитър престана да се прави на задник и хвърли проницателен поглед натам, където сянката стоеше допреди миг.

Бяха усетили присъствието му. Ала той нямаше да допусне това да се повтори. Носейки се по коридора, приел формата си на сянка, той влетя в кабинета тъкмо преди Ласитър да прекрачи прага и да затвори вратата.

- Имаме ли карта? - обърна се ангелът към братята.

Внимавайки да не се пречка на никого, за да не би случайно да го усетят, Трез се озова в ъгъла, който бе най-далеч от кучето на Рот. За щастие, Джордж беше потънал в сън до трона на господаря си.

Братята се скупчиха около бюрото на Рот, докато Бъч разгръщаше голяма синьо-зелена карта.

- Ето тук - посочи ангелът с показалец. - Намерих го точно тук. Цялото място е обградено от висока стена. Тук и тук има жилища. Палатът е ей тук. Охраната е сериозна, а от онова, което видях, е ясно, че мобилизират войските си.

„Мобилизират войските си?“, помисли си Трез.

- Трябва да ги изпреварим - измърмори Рот. - Първият удар е жизненоважен. Не искаме да дойдат в Колдуел.

Какво ставаше, по дяволите?

- ...не могат да открият тази къща. Никой не може да открие тази къща - каза Ви. - Но да, аз ще остана. Не ми харесва, но някой трябва да е тук, за всеки случай.

Ласитър го погледна през бюрото и заяви, доказвайки, че когато се наложи, може да бъде сериозен:

- Можеш да разчиташ на мен. Аз също ще съм тук.

За частица от секундата двамата мъже останаха така, вперили поглед един в друг.

- Добре - каза Ви. - Това е добре.

- Къде е Ай Ем? - попита Рот.

- Когато го видях за последно - отвърна Рейдж, - отиваше на горния етаж, за да нагледа Трез и да поспи.

- Трябва да се погрижим да задържи Трез под този покрив. Не искам да го отвлекат по средата на всичко това. Нямам нищо против да се бия. - Мамка му, очаквам го с нетърпение, но не ми се ще да се докопат до горкото копеле. Това е усложнение, за което не искам да се тревожа.

Какво, по дяволите?

* * *

Трез остана в кабинета заедно с братята, докато не научи всичко, което трябваше да знае, а после се наложи да се изнесе, преди Ривендж да се върне, след като бе подготвил симпатите в колонията им на север. Старият му приятел щеше да усети присъствието му в стаята.

Когато дойде време да си тръгне, не пое никакъв риск. Излезе изпод вратата във формата си на сянка, спусна се по голямото стълбище, прекоси мозаечния под и се промуши през миниатюрните пролуки в касите на вратите на вестибюла и входа.

Навън слънцето вече се издигаше над есенния пейзаж, златно-розови лъчи огряваха жълти, оранжеви и червени листа, както и щръкналите тъмнозелени иглички на боровете и клоните на кедрите.

Не прие физическите си очертания, докато не се отдалечи на известно разстояние от къщата, въпреки че охранителните камери несъмнено бяха уловили присъствието му. Добрата новина, ако можеше да се нарече така, бе, че братята обсъждаха предстоящата битка, така че нямаше да наблюдават мониторите на охранителната система. А ако някой от догените случайно го забележеше, щеше да предположи, че е излязъл да се поразходи, за да си проясни мислите.

Не си беше облякъл яке и беше доволен, че е така. Студът го събуди окончателно.

Въпреки че го осмисляше вече от цял час, все още не можеше да повярва на нищо от чутото: че кралицата се канеше да обяви война на Рот и Братството; че те отказваха да го предадат; че симпатите щяха да се включат във войната на страната на вампирите.

Не можеше да повярва, че толкова много бяха готовите да се сплотят заради него.

- Селена? - Отметна глава назад и вдигна очи към небесата.

Нямаше звезди - заради дневната светлина. Нито пък облаци. Нищо освен бледа синева.

Мислите му се върнаха към времето, когато се беше опитал да избяга от палата и беше избил всички онези стражи пред очите на С’Екс. Толкова много пролята кръв. Ала тогава той дори не ги познаваше.

Ако си мислеше, че онова изживяване бе ужасно, колко по-страшно щеше да бъде, ако Братството отидеше в Територията? В крайна сметка те щяха да победят, със симпатите до себе си, но щеше да има убити. Осакатени.

Още съсипани животи.

Трез се обърна и погледна към внушителното сиво имение. Колкото и суров вид да имаше отвън, отвътре то преливаше от живот, обич и семейна топлота. Ако войната наистина избухнеше, същата непоносима болка, която изпитваше в момента, грозеше тази къща и всички в нея.

Той не би поставил дори някого, когото мрази, на свое място, принуден да живее с тази самота и разбито сърце. И със сигурност не би го причинил на онези, които обичаше. Не и ако имаше начин да го спре.

В мига, в който взе решение, един слънчев лъч се плъзна по покрива, разливайки се по грижливо подредените керемиди.

Селена го беше накарала да се закълне, че ще продължи да живее без нея, и той го бе направил, макар и само защото тя го беше принудила. Не че наистина го беше вярвал.

Ала сега, когато си представи всички животи, които бе в състояние да спаси, и възможността да защити всички тези мъже, жени и техните деца?

- Не мога да стигна по-далеч, кралице моя.

78

ОТНЕ ИМ ЦЯЛА ВЕЧНОСТ, ДОКАТО СЕ ДОБЕРАТ ДО СВЕЩЕНАТА астрологическа стая.

Или поне на Катра й се стори така. И нищо чудно, след като зад всеки ъгъл и в края на всеки коридор очакваше някой да й се нахвърли, да я арестува, да я затвори в килия.

Докато вървяха, С’Екс й показа тайни стаи и коридори, за които дори не беше подозирала... и доказа, че е невероятно способен: имаше сигурна крачка и бърз ум, едновременно предпазлив и агресивен.

Най-сетне се добраха не само до палата, но и до сърцето на владенията на майка й, където малцина бяха допускани, а охраната бе най-строга. Поне имаха едно преимущество на своя страна - стражите бяха прекалено заети с това, да я издирват навън, твърдо убедени, че са претърсили вътрешността на двореца из основи, а останалите от войниците на С’Екс се събираха в централния двор, готвейки се за битка.

Колко страшно бе всичко това. Но пък то им позволяваше да се движат по-бързо и поне засега, незабелязано.

Част от нея искаше да провери дали майка й наистина е заета с ритуалите, да се увери, че не ги грози опасността да ги заловят в астрологическата стая, ала не можеше да рискува да бъдат разкрити. Имаха една-единствена възможност да се доберат до архивите.

Оттук - прошепна С’Екс, заковавайки се внезапно на място.

Катра се намръщи под качулката си.

- Входът на стаята не е ли по-нагоре?

- Не, ще влезем оттук.

Ръката му се показа от широкия ръкав на одеждите му и се допря до стената. Начаса една врата се плъзна настрани.

Миризмата на тамян, която ги лъхна, красноречиво говореше, че са съвсем близо, ала мястото, открило се пред тях, тънеше в непрогледна тъмнина.

Катра пристъпи вътре, без да се колебае, и усети огромното тяло на С’Екс да влиза след нея. Когато вратата се затвори, тя се почувства, сякаш бе с вързани очи.

- Протегни ръка напред - тихо каза палачът.

Тя го послуша и напипа нещо грапаво.

- Тръгни наляво. Води се по стената.

Катра се подчини и се блъсна право в гърдите му.

- Извинявай.

Той я завъртя на обратната страна.

- Другото ляво.

Докато вървеше напред, Катра едва успяваше да диша. Сигурно вървяха успоредно на коридора, помисли си, това скрито пространство бе като сянка на онова отвън.

- Аз построих тези тунели - прошепна палачът. - Познавам ги наизуст.

- Много находчиво от твоя страна.

- Спри.

Тя се подчини и отпусна ръка.

- Сега какво?

- Погледни надясно.

В първия миг видя единствено още мрак. Ала... не. В стената имаше миниатюрни процепи, искрящи в червено, сякаш призрачна ръка, стиснала мистична писалка, я бе нашарила е точици.

Плочки, помисли си със страхопочитание. Намираха се от другата страна на отделение, покрито с плочки. Протегна ръка и ги докосна.

- Нека аз вляза пръв - каза С’Екс. - И недей да идваш, докато не те повикам.

Катра се отдръпна настрани, за да му направи път, и загледа как огромната му длан прокара пътека върху деликатната кубична шарка...

А после натисна и плочките се разделиха. Нищо не се счупи обаче - беше построено така, че да позволи подобен достъп. От другата страна имаше необикновен източник на светлина.

С’Екс пристъпи в кръглото помещение, вдигнал назъбен нож пред себе си, готов за нападение.

- Чисто е - изсъска той.

Катра си пое дълбоко дъх и пристъпи в изумителната светлина. Само че в нея нямаше нищо магическо - беше просто светлината на свещи, запалени в стая от великолепен червен мрамор.

Всъщност не, не бяха свещи. А слънцето, което струеше през огромно извито стъкло на тавана. Нощем, досети се тя, от там можеха да се наблюдават звездите.

Безмълвно, двамата прекосиха стаята, а меките подметки на обувките им не вдигаха почти никакъв шум. В средата на помещението върху пода беше изрязан кръг, навярно за подиум, издигащ се отдолу като онзи в приемната зала на палата. Нямаше никакви мебели, по стените не висеше нищо. Нищо, което да попречи на пълно вглъбяване.

И най-вече - нямаше никого.

Три врати. Имаше три врати: една, която водеше към голямата зала. Друга, зад която вероятно се намираха личните покои на главния астролог. И трета...

- Стаята с архивите е там - заяви С’Екс, посочвайки към нея.

Свещеното място, със златната каса на вратата и думите,

гравирани над нея, не можеше да бъде сбъркано и Катра почувства как я жетва благоговение, въпреки че напрежението и липсата на време притъпяваха всичките й емоции.

Пристъпи напред, протегнала ръка...

- Не. Няма да стане с твоята длан.

С’Екс докосна гладкия панел и...

Нищо не се случи.

Той опита отново.

- Явно са ме махнали от компютъра. И вероятно току-що задействахме алармата. - Той се обърна към нея. - Трябва да се махаме от тук. Още сега.

- Не! Трябва да видя...

- Няма време за спорове. - Сграбчи я за ръката и я издърпа обратно в тайния проход. - Не искам смъртта ти да ми тежи на съвестта.

Съпротивлявайки се, въпреки че той далеч я превъзхождаше по сила, Катра избъбри:

- Мисля, че майка ми е подправила документите за ражданията!

С’Екс се вкамени.

- Какво?

Катра все така се мъчеше да се отскубне... без никакъв успех. Спокойно би могла да бъде завързана за някое дърво.

- Не мога да съм сигурна, докато не проникна там. Но вярвам, че тя преднамерено е подправила архивите за собствени цели. Трябва да вляза там, за да се уверя. Моля те.

С’Екс свали качулката си и я пусна на пода; очите му, придобили маслиненозелен цвят, се присвиха.

- Колко сигурна? - попита той.

- Достатъчно, за да рискувам живота си. И твоя.

Решението му си пролича в мига, в който погледна към заключената врата... а после, без да каже нищо, той се хвърли към нея и заби назъбения си нож там, където очевидно имаше пролука. А може би я направи острието му?

След това стисна дръжката на ножа с две ръце, натисна с цялата си огромна сила... и ето че малката златна стая се отвори пред тях.

- Побързай - мрачно каза той.

Без да губи нито миг, Катра скочи вътре и се плъзна по златния под, разпервайки ръце, за да запази равновесие.

Числа. Пред очите й се разкриха хиляда златни чекмеджета, обозначени с числа. Всичко беше подредено по дата на раждане, не по имена.

Тя затвори очи и изруга. Нямаше представа кога е роден Трез.

Само че, я чакай малко... в горната дясна част имаше две чекмеджета, които не бяха златни. А бели.

С разтуптяно сърце и треперещи ръце, тя се повдигна на пръсти и издърпа най-горното. То се оказа доста дълбоко и тя трябваше да го улови от другата страна, за да не позволи съдържанието му да се изсипе на пода. Ала не, то имаше капак.

Свали го на пода, отвори го и откри четири свитъка пергамент, завързани с копринени панделки и запечатани с червен восък, върху който бе поставена звездата на кралицата. Не бяха надписани по друг начин. Един от тях беше по-малък от останалите.

Катра извади първия, който й попадна, строши печата и го разви. Беше толкова стар, че пергаментът беше прокъсан, освен това напълно отказваше да бъде изпънат, така че бе принудена да пъхне единия му край под ръба на чекмеджето и да коленичи върху другия, за да може да го разгледа.

Свещени символи и думи, написани с черно мастило, бяха пръснати между безброй червени и златни точици, които, установи тя, когато се отдръпна назад, оформяха съзвездие.

Беше рождената карта на майка й.

Остави пергамента да се навие сам и го сложи настрани. Следващият, който също отказваше да бъде събуден от дълбокия си сън, се оказа нейната карта. Третият...

Третият се разви сам в мига, в който тя развърза панделката и строши печата, а когато се наведе над него, я лъхна миризмата на прясно мастило и боя. Тази съвсем нова карта принадлежеше на новороденото, а ритуалната му смърт бе отбелязана във всеки от ъглите с черни звезди - символ, че душата бе върната на небесата. Или поне такова бе нейното тълкуване.

След един изпълнен с тъга миг, тя остави картата настрани.

Четвъртата, най-малката, трябва да бе тази на Трез. И наистина, когато я разгъна, установи, че е права. Преди всичко, беше отбелязано, че става дума за момче, което имаше близнак - забележително събитие, привлякло вниманието към Трез и Ай Ем. През целия си живот Катра бе чувала служителите в двореца да обсъждат тази необичайна случка.

Неговата карта не бе толкова голяма, колкото другите три, защото той не беше от кралско потекло, ала в четирите ъгъла имаше златни звезди, които показваха издигане до най-висок статус в двора на сенките.

Катра приседна на стъпалата си и се зачете. А после поклати глава. Толкова бе сигурна... ала всичко изглеждаше съвсем наред.

- Не се приближавайте - отекна гласът на С’Екс в този миг. - Или, колкото и да ми е неприятно, ще се наложи да ви убия до един.

Катра се обърна рязко и погледна през импровизираната врата, която той бе отворил. Трима стражи, облечени в черно, бяха наобиколили палача с извадени ножове.

О, всесилни звезди... какво беше направила?

Допуснала бе ужасна грешка, идвайки тук. Ама че арогантност, да си помисли, че се е добрала до тайна, която щеше да спаси всички тях. А сега нямаше къде да избяга. Нямаше как да надвие онова, което, без съмнение, бе само първият от отрядите, изпратени за тях.

Не искаше да умре.

Пресегна се и вдигна дългото, тясно, тежко чекмедже. То бе единственото оръжие, с което разполагаше...

По някаква причина (и по-късно тя щеше да се почуди защо ли) погледът й бе привлечен от картата на Трез, която се нави от само себе си, приемайки формата, с която беше свикнала.

Когато беше влязла, подът беше съвършено чист, без нито една прашинка, петънце или драскотина. Ала ето че сега имаше люспи боя там, където пергаментът се беше навил.

Катра се намръщи, остави чекмеджето настрани и отново разгъна картата.

Докато от стаята за наблюдение долитаха звуците на битка, плющене на одежди, тежко дишане и стонове, тя се приведе над свещеното писмо. В средата на картата част от боята се беше излющила.

Разкривайки...

Гърдите й се свиха толкова силно, че въздухът изскочи от дробовете й със свистене.

И за да се увери, че не й се привижда, тя отново го прочете. След това обели с нокът подправеното място.

- О... съдби... - прошепна.

Скочи на крака и се втурна към шкафовете, където се съхраняваха картите на останалите от с’хийб. Откри датата, която търсеше, издърпа чекмеджето, сложи го на пода и повдигна капака.

Цивилните архиви, около двайсетина на брой, бяха завързани с връвчици, върху които имаше малки етикети, и нахвърляни без ред. Задъхана, с разтреперани ръце, Катра зарови из тях с цялата бързина, на която беше способна. Когато откри онова, което търсеше, изтича обратно при подправения документ. Сложи ги един до друг и като ги затисна с чекмеджето, ги разви.

Както бе очаквала, втората карта също бе подправена в средата, толкова грижливо, че тогава със сигурност не би могло да бъде забелязано. С течение на годините обаче бе започнало да си личи.

Катра олющи боята и откри... че Помазаният всъщност... не беше Трез. От двамата близнаци той беше роден втори, не първи.

Ай Ем бе свещеният мъж.

Въпреки смъртната опасност отвън, тя рухна върху документите и закри лицето си с ръце. Защо ги бяха разменили? Защо...

- Принцесо - изкрещя С’Екс. - Трябва да се махаме от тук...

- Тя е разменила картите.

- Какво?

Катра го погледна през рамо и потръпна при вида на кръвта, с която бяха оплискани одеждите, лицето, ръцете му. Нямаше обаче време да се разстройва от това.

- Кралицата е разменила картите на двете новородени, Трез и Ай Ем. Ала не знам защо. - Тя посочи фалшифицираните места в пергаментите. - Ето тук. Главният астролог е този, който изготвя свещените карти за всички с кралска кръв, не летописецът. Той трябва да го е направил, а АнсЛай също е знаел. Ала какъв е смисълът... Зад теб! - изкрещя тя.

В същия миг, в който стражът, появил се зад С’Екс, замахна с ножа си към главата му, палачът се обърна, вдигнал собственото си оръжие на нивото на гърлото. Надви нападателя си само за миг, като преряза шийната му вена, от която рукна алена кръв.

Ужасена от гледката на смъртта, Катра усети как мозъкът й си отива, като зрител, решил да си тръгне от двубой, станал изведнъж прекалено жесток. Ала както С’Екс бе казал по-рано - съжалението не беше лукс, който тя можеше да си позволи.

Нави картите на Трез и Ай Ем и ги прибра при нейната и тази на майка й. Онази на дъщеричката на С’Екс все още беше на пода и тя замалко да я остави там. В последния миг обаче посегна към нея и понечи да я навие... и именно тогава усети необикновено хладно място. В средата.

Защо пергаментът бе студен?

Отново го разви и прокара пръсти по повърхността му. Не беше се излъгала - в средата имаше едва забележима промяна в температурата. Защото слоят боя, по-дебел от онези наоколо, все още изсъхваше.

Бяха подправили картата и на новороденото.

- Времето ни изтича, принцесо - подкани я С’Екс настойчиво. - Трябва...

- Дай ми ножа си.

- Какво?

- Избърши ножа си и ми го дай - нареди тя, протягайки ръка.

79

ПОСЛЕДНОТО, КОЕТО ТРЕЗ СТОРИ, ПРЕДИ ДА СЕ ДЕМАТЕРИАЛИЗИРА от имението на Братството, бе да извади телефона си. И да напише четири думи на брат си.

Аз съм в покой.

След това се върна до предните стъпала и остави телефона върху студения камък. Миг по-късно вече го нямаше. Без да погледне за последно към къщата... без да се поколебае... без никакво съмнение.

Битката беше свършила. Дългата борба, направлявала живота му, бе стигнала до своя край.

Когато отново прие физическите си очертания, се намираше пред портите на с’хийб. Пристъпи напред, знаейки, че охранителните камери ще го уловят на мига, и беше прав. Без да се налага да оповести присъствието си по домофона, поставен заради човеците, откъм портите се разнесе тракане и двете крила се разтвориха.

За първи път от толкова години насам, Трез отново стъпи върху земята на своя народ, прекрачвайки граница, от която бе сигурен, че никога няма да се върне.

Стражите ахнаха, разпознали го, и той в миг се оказа наобиколен от облечени в черно мъже. Не го докоснаха обаче. Беше им забранен всякакъв контакт със свещеното му тяло. Пък и нямаше смисъл да се опитват да го надвият. Беше се завърнал по собствена воля.

Ала той беше лъжлив дар за традициите.

Тялото му можеше да се съвкупи с жена толкова, колкото и тялото на някой евнух. В това отношение той беше мъртъв от кръста надолу, така че каквито и династически надежди да хранеше кралицата, те нямаше да се оправдаят.

Не че го беше грижа. Можеха да правят с него каквото си поискат.

Защото вече знаеше - Селена го бе отнесла със себе си. Душата му си бе отишла така сигурно, както и нейната. Единствената разлика бе, че тялото му все още не бе легнало и престанало да функционира.

Но може би кралицата щеше да се погрижи за това.

Защото, когато станеше ясно, че не е в състояние да изпълни задълженията си на мъж, тя вероятно щеше да нареди да го убият.

Все тая.

Единственото, което Трез знаеше, единственото, което го интересуваше, бе, че брат му най-сетне бе свободен от товара, който бе носил на плещите си толкова дълго, а братята и техните семейства бяха в безопасност. Само това имаше значение.

Докато отиваше към двореца, той започна да сваля дрехите си - разкопча ризата си и я пусна на земята. Свали си обувките. Събу си панталона. Докато стигнат до входа на палата, вече беше чисто гол в студения есенен въздух.

АнсЛай, върховният жрец, го очакваше. И въпреки че имаше качулка, лицето му не бе закрито от мрежичка, така че задоволството му се виждаше съвсем ясно.

- Взел си прекрасно решение - напевно каза той, покланяйки се ниско. - Поздравявам те за проявения разум и отдаденостга, макар и малко позакъсняла, към дълга ти.

При тези думи мраморната врата се отвори, разкривайки бял коридор, който сякаш се проточваше до безкрай.

За миг Трез си спомни как двамата със Селена се прегръщат в подземния тунел на тренировъчния център, вкопчени един в друг. Все още носеше в себе си онази вечност, за която беше говорил тогава, вечността им заедно.

И именно тя трябваше да го подкрепи в онова, което му предстоеше.

Стражите пред него му направиха път и той пое напред, поставяйки крак пред крак по стъпалата.

Когато стигна до АнсЛай, жрецът отново се поклони.

- А сега е време да пристъпим към пречистването ти.

* * *

- По-добре вземи този, ще ти свърши по-добра работа.

Вместо да й даде ножа, който Катра беше поискала, палачът й протегна друг, по-малък и с гладко острие.

Катра се наведе над картата на новороденото и се опита да намери пролука под прясната боя.

Трябва да го направим някъде другаде, принцесо - каза С’Екс. - Трябва... по дяволите, не мърдай от тук.

Тя почти не го забеляза как си тръгва, прекалено погълната от деликатната операция, с която беше заета. Ако прибързаше или забиеше острието прекалено дълбоко, имаше опасност да съсипе онова, което се криеше отдолу...

Най-сетне успя да отдели слоя боя и го махна. За щастие, мастилото, което бе използвано първоначално, бе попило дълбоко в хартията.

Катра се олюля и затвори очи. Бяха подправили и картата на новороденото. То бе законната престолонаследница според звездите.

Осъзнала какво означава това, Катра отвори очи и погледна през рамо. С"Екс беше с гръб към нея и се бореше с някого... или по-точно, някой се мъчеше да се отскубне от хватката му.

С’Екс се обърна и Катра видя, че главният астролог, облечен в червените си одежди, бе прикован до огромното тяло на палача, стиснат толкова здраво, че дишането му излизаше на хрипове изпод церемониалната качулка.

С’Екс я свали с един замах, разкривайки ужасеното лице на астролога, чийто ужас стана още по-голям, когато той събра две и две и си даде сметка, че се взира в жена, която никой нямаше право да вижда.

- Да, налага се да те убия сега, когато видя принцесата - заяви С’Екс. - Ала първо ще ни дадеш някои отговори.

Катра сведе поглед към картите и си помисли, че съветникът на майка й би трябвало да се страхува много повече от онова, което тя бе открила. В мига, в който С’Екс научеше...

- Да му кажем ли какво установихме? - С’Екс се приближи, влачейки по-дребния мъж със себе си. - Да го попитаме ли защо картите са подправени?

Катра вдигна очи към него. Нещо в изражението й трябва да бе издало чувствата й, защото С’Екс се намръщи.

- Защо ме гледаш така?

Разсеяно, тя забеляза, че сивите му дрехи бяха изцапани с още повече кръв. Не се беше поколебал да се разправи с онези, които го бяха нападнали, въпреки че именно той ги беше обучил, работили бяха заедно и между тях несъмнено се бе създала връзка.

Ако му разкриеше какво бе открила току-що?

Е, ако го стореше, в допълнение към главния астролог и АнсЛай, кралицата - нейната майка, жената, която властваше над с’хийб - също щеше да умре.

А Катра...

Катра не изпитваше нищо.

Разбира се, кралицата бе именно това - нейна кралица, а не майка, и беше нарушила традициите за собствената си изгода. Това бе единственото обяснение, особено с оглед думите й в ритуалната стая.

Катра се обърна към главния астролог:

- Тези карти са подправени. Предполагам, че ти стоиш зад това?

Той извърна глава, сякаш за да не я гледа, ала С’Екс не беше

съгласен. Захапа назъбения нож и го сграбчи с освободената си ръка, завъртайки главата му за челюстта. След това процеди с ножа в устата:

- Принцесата ти зададе въпрос. Съветвам те да й отговориш.

Когато от зяпналата уста на астролога не излезе нито дума,

С’Екс погледна към Катра.

- Затвори очи.

Тя поклати глава.

- Прави, каквото се налага. Аз съм добре.

С’Екс изруга, но все пак сграбчи облечената в ръкавица ръка на астролога и я стисна толкова силно, че той простена, а после потрепери и изпищя, когато костите се строшиха.

С’Екс извади ножа от устата си и го допря до гърлото на другия мъж.

- А сега отговори на въпроса...

- Да! Аз промених картите! - изкрещя астрологът. - Аз промених картите! Не исках да го направя, ала кралицата ми заповяда! Заклех се да го пазя в тайна!

- АнсЛай знае ли? - попита Катра.

- Не! Не знае! Никой не знае!

Потокът от думи, изригнал от него, като че ли се дължеше колкото на заплахата, пред която бе изправен, толкова и на съвестта му, която най-сетне можеше да се освободи от нещо, измъчвало я толкова дълго:

-- Не исках да го направя! - Той зарида. - Това осквернява свещената ми позиция, но тя заплаши да избие цялото ми семейство. .. каза, че ще убие жена ми, децата... родителите ми...

- Защо й е било да разменя картите на ТрезЛат и брат му? Не разбирам защо е било необходимо да замести единия с другия?

- Истинският Помазан, новороденото, излязло първо от майчината утроба, Ай Ем, беше болнаво. Не се очакваше да преживее нощта, още по-малко пък да порасне голям. Кралицата искаше един от свещените близнаци за Вас, Ваша Святост, така че ми заповяда да припиша картата на втория син, който бе силен и здрав. Това беше причината.

Катра си пое дълбоко дъх.

Във възцарилото се мълчание тя знаеше, че следващите й думи щяха да променят всичко. Из основи.

Очите й се върнаха към С’Екс. Огромното тяло на палача беше неестествено неподвижно и от него се излъчваше спокойствие като пред буря. Гласът му, когато проговори, беше съвършено равен:

- Кажи ми.

Сякаш вече знаеше.

Катра отново се обърна към картата, нави я и я прибра в златната кутия при останалите. След това се изправи и се приближи до С’Екс и астролога.

- Дай ми ножа - помоли отново, макар и по друга причина.

- Защо?

- Защото той ни трябва жив.

Очакваше С’Екс да се опита да спори и остана изумена, когато той й подаде оръжието с дръжката напред, без да каже нито дума.

Тежеше почти колкото чекмеджето.

- А сега го пусни. Трябва да го пуснеш. Няма да избяга, защото аз съм единствената, която е в състояние да спаси живота му. Пусни го, С’Екс. Заповядвам ти да го сториш.

Той се подчини и главният астролог се свлече на земята като чувал. Беше умен - изпълзя няколко крачки встрани.

Приковала очи в тези на С’Екс, Катра заяви ясно и високо:

- А сега му кажи защо бе променена картата на дъщеря му.

80

ТЕЛЕФОНЪТ ЗВЪНЕШЕ.

Седнала в огромното легло, Парадайз погледна към писалището, откъдето долиташе тихият звън. Поне това щеше да й даде нещо, което да прави, освен да си седи в тази подземна стая и да се измъчва с мисли за онова, което може би щеше да се случи в полунощ.

Баща й бе побеснял от гняв, задето тя все така отказваше да се прибере у дома с него, дори и след заплахата, отправена от с’хийб към всички вампири. Ала Парадайз смяташе, че трябва да отстоява позицията си, въпреки променените обстоятелства. Отстъпеше ли сега, би било, като да върне часовника на живота си назад.

Ето защо не се бе отказала от своето дори когато той й беше напомнил (сякаш имаше нужда!), че вече бе изгубил майка й и не иска и тя да потъне в студените обятия на смъртта.

Когато Парадайз бе изрекла последното си решително „Няма да се върна“, той я бе погледнал така, сякаш пред него стоеше непозната. И може би наистина беше така.

Зъъъъннн.

Може би беше баща й - също като нея, и той едва ли беше успял да заспи. Въпреки че бе по-вероятно да й изпрати съобщение или да й звънне на мобилния.

Парадайз скочи от леглото и изтича до телефона. Вдигна слушалката и каза:

- Добро утро, с какво мога да ви помогна?

Отговори й мъжки глас, ала не този на баща й. Беше онзи със странния акцент, същият, който се бе обадил по-рано от името на с’хийб, за да им обяви война.

- Имам съобщение за краля ви, Рот, син на Рот. Кралицата би искала да му благодари за това, че Помазаният ни беше върнат толкова бързо. Сътрудничеството на Рот е акт на мъдър владетел и за мен е удоволствие да го уверя, че няма да предприемем никакви бойни действия против него и че между двата ни народа отново цари разбирателство.

Щрак.

Парадайз остана да се взира в телефона. Правилно ли беше чула?

Ma i йена вилката и когато чу сигнала за свободно, набра номера ма баща си. Или поне се опита. Толкова силно трепереше, че не можа да улучи правилните цифри. Когато от другата страна най-сетне се разнесе звън, усети, че не и достига дъх.

Ало...

Татко! - прекъсна го тя. - Татко, те се обадиха отново...

Парадайз! В безопасност ли си?...

Да, да, трябва да ме изслушаш! Обадиха се отново, от с’хийб... казаха, че Рот им е върнал... - Как го бяха нарекли? - Помазания. Казаха, че всичко е наред и че отменят войната.

Ама че глупав начин да се изрази, помисли си. Сякаш ставаше дума за тържество по случай рожден ден, отменено заради лошо време.

- За какво говориш? - бавно каза баща й. - Рот няма да им предаде Трез.

- Може би е размислил?

- Разговарях с него призори. Братството е изпратило някой, който да събере информация за Територията. Какво ли... Веднага ще му се обадя.

- Нали ще ме държиш в течение?

- Да.

- Обичам те - избъбри тя.

- О, Парадайз, аз също те обичам. Стой в подземието.

- Обещавам.

Парадайз затвори и се улови, че се моли да има възможност да му се извини очи в очи. Макар че това вероятно бе импулсът на четиригодишното момиченце в нея, което искаше да бъде послушно. Но независимо какъв щеше да бъде изходът от конфликта със сенките, тя трябваше да остане непоклатима.

Заплахата от война бе добро напомняне, че имаш само един живот. И трябва да направиш така, че той да си струва.

* * *

Когато срещна нетрепващия поглед на принцесата, С’Екс трябваше да признае колко мъдро бе постъпила, като му бе отнела ножа и бе дръпнала главния астролог нас трани, преди да го накара да им отговори.

Ала обяснението беше ненужно - той много добре знаеше защо картата бе променена.

Астрологът заговори, като се запъваше:

- Новороденото бе истинската наследница на престола, измествайки вас, принцесо. Ала кралицата, знаейки, че нейният палач е бащата, не искаше кръв от простолюдието върху трона. Принуди ме да променя часа на раждането с четири минути, трийсет и две секунди, което щеше да постави новороденото в неблагоприятно разположение спрямо шестата планета от Слънцето.

Жаловитият плач на дъщеричката му отекна в главата на С’Екс... и нахлу в кръвта му. Гърдите му започнаха да се повдигат бурно, трудно му беше да си поеме дъх. Ръцете му се свиха в юмруци. Сърцето му прескочи един удар... а после заби с бавния, равномерен ритъм на убиец.

Принцесата му подаде ножа. Очите й бяха пълни с тъга, но освен това бяха невероятно ясни. Гласът й потреперваше, ала в него имаше сила, когато изрече само три думи:

- Направи каквото трябва.

Знаеше, че току-що бе осъдила майка си на смърт. Сега, когато истината бе излязла наяве, той нито за миг нямаше да се поколебае да отмъсти за своята плът и кръв.

Пръстите на десницата му се сключиха около дръжката на назъбеното острие... и го обърнаха към лицето му. С две бързи движения по протежение на бузите, той се беляза.

Веднъж за дъщерята, която никога нямаше да познае.

Веднъж за злото, което щеше да поправи.

Обърна се към дупката в стената, обзет от една-единствена мисъл... и все пак спря. Погледна през рамо и прикова очи в главния астролог. Другият мъж се сви, обзет от смъртен ужас, а той попита:

- Ако престолът се е полагал на дъщеря ми, кой ще наследи кралицата сега?

- Т-т-т-тя. - Главният астролог посочи към принцесата. -Престолът й принадлежи по право. Нейната карта не беше променена. Тя беше втора в линията на пресголонаследие и след смъртта на дъщеря ти тя е законната наследница...

- Убийството - прекъсна го C’Ekc. - Искаш да кажеш убийството на дъщеря ми.

I югледпа към принцесата, която сякаш изобщо не се интересуваше какви са последиците от казаното току-що. Като че ли дори не беше чула, че много скоро ще стане кралица. Вместо з ова притискаше дългото златно чекмедже до гърдите си, навела глава.

Сълзи покапаха по блестящия лъскав метал.

Ти трябва да управляваш - заяви С’Екс. - Трябва да поемеш властта над тази общност и да я управляваш както трябва. Чуваш ли ме? Съвземи се и се приготви за онова, което предстои.

Очите й се вдигнаха към него.

Тя ми беше сестра. Те убиха... моята сестра.

C’Ekc потръпна, сякаш го бяха зашлевили. Това бе последното, което бе очаквал да чуе от нея.

И изведнъж осъзна, че скръбта му е споделена... и това го трогна дълбоко.

Приближи се до принцесата, улови лицето й между дланите си и го повдигна към своето. Избърса мокрите й от сълзи бузи, наведе се и я целуна по челото.

- Благодаря ти - прошепна.

- За какво?

C’Екc поклати глава и отстъпи назад.

- Ти. - Той посочи към главния астролог. - Трябва да се погрижиш за нея. Вярваш в традициите? Ненавиждал си лъжите си? Докажи го, като опазиш живота й. След десетина минути тя ще бъде твоята кралица.

В миг другият мъж пролази по пода и се просна в краката на принцесата, опирайки чело в червения мрамор.

- Заклевам се във всичко, което е написано между звездите, че ще служа на кралица Kampa вин СуЛане етл МуЛанен де ФонЛеран до последния удар на сърцето си и последната глътка въздух в дробовете си.

C’Eкc почувства искреността в гласа му и разбра, че новата кралица ще бъде в безопасност.

- Имаш церемониални одежди тук някъде, нали?

- Да - отвърна главният астролог от пода.

- Облечи я в тях. След двайсет минути главата на майка й ще се търкулне в подножието на трона. Доведи Катра, та церемонията по смяната на властта да бъде довършена.

- Ами ти? - попита Катра. - Ти също ще бъдеш там, нали? Моля те, кажи ми, че ще бъдеш там.

- Тревожи се само за себе си, кралице моя. Ти си много по-важна от когото и да било в тази стая, този дворец, тази земя.

С тези думи той се обърна и се изгуби в тайния коридор.

81

ПОЧИСТВАНЕТО И СЪХРАНЯВАНЕТО НА ОРЪЖИЯТА БЕ СВЕЩЕН дълг на всеки воин, начин за укрепване на връзката им. Рейдж седеше приведен над втория от двата си любими пистолета, а сладката миризма на препарата за почистване на метали, която изпълваше ноздрите му, му бе така позната, както звукът на собствения му глас.

Прекрасно усещаше напрежението на Мери в другия край на стаята, ала тя не казваше нищо.

- Ще внимавам - увери я, докато прибираше флакона в кутията, където държеше продуктите за почистване на пистолетите си. - Обещавам... наистина ще внимавам.

Даде й думата си, макар да знаеше, че да оцелееш в битка не зависи единствено от теб. Да внимаваш, да си пазиш гърба, да разчиташ на братята си да правят същото всичко това помагаше. Ала винаги имаше и доза късмет.

Или съдба.

Както предпочиташ да го наречеш.

- Знам, че ще внимаваш - сковано отвърна тя.

Рейдж се зае да избърше дулото на пистолета с парче велурен плат.

- Ако въпреки това не... не се върна...

Не довърши. Тя щеше да разбере какво я пита. Беше казал достатъчно, за да се досети.

- Ще те намеря - задавено каза тя. - Все някак ще те открия. Рейдж кимна... и си помисли, че вероятно би трябвало да отиде при нея, ала точно в този миг не бе в състояние да се справи е тази близост. И така малко му оставаше да рухне, а не можеше да си го позволи, не и е войната, която го очакваше при падането на нощта.

- Просто не мога да понеса мисълта да пострадаш. - Тя си издуха носа и попи очите си. - Тя ме плаши едва ли не повече от смъртта.

Е, да, защо то те бяха получили онова чудо, което щеше да ги възнагради, когато смъртта се опиташе да ги раздели.

Помисли си за Трез и му се прииска да повърне. Господи... гледката на онзи мъж, изкачващ се към върха на погребалната клада, се бе запечатала в ума му.

Рейдж пусна рязко пистолета и парцала върху коленете си.

Лз съм ужасен. Истински, отвратителен, шибан задник.

И другия край на стаята Мери отново подсмръкна.

За какво говориш?

Заповяда си отново да се залови с почистването на пистолета, най-вече защото, срещнеше ли погледа й, нямаше да успее да го изрече. По дяволите, може би не трябваше да го изрича... макар че открай време не можеше да пази тайни от нея.

- Аз, ъъъ... ненавиждах онова, което се случваше с Трез и Селена. Също като и е Тор.

Изведнъж си спомни как седи в лъскавата линейка на Мани и му казва да спаси Избраницата. Сякаш ако просто му заповядаше да намери лек, то щеше да се случи.

А после отново видя Лейла пред бушуващите пламъци, които се издигаха високо в небето. Бременната Лейла, която носеше близнаците на Куин, по дяволите.

- Аз съм задник - прошепна.

- Говори е мен, Рейдж.

- Радвам се, че не бяхме ние - е усилие изкара думите той. -Колкото и да ги обичам и да скърбя заедно е тях... толкова се радвам, че не те изгубих...

Сълзи изпълниха очите му.

Неговата шелан се приближи. Сложи пистолета настрани и обви ръце около него, шепнейки утешителни думи в ухото му, от което той се почувства още по-зле. Защото то му напомни за онова, което Трез никога вече нямаше да има.

Бум! Бум! Бум!

- Рейдж - изкрещя Вишъс от коридора. - Трез се е предал.

Рейдж се изпъна и избърса сълзите си.

-Какво?

Отмести Мери настрани и се втурна да отвори вратата.

- За какво говориш, по дяволите?

- Чу ме. Среща при Рот. Веднага.

Ви понечи да се втурне нанякъде, ала Рейдж го сграбчи за ръката.

- Сигурен ли си?

- Току-що се е получило обаждане от с’хийб.

- Ай Ем знае ли?

Ви се закова на място и вдигна очи към тавана.

- Мамка му.

- Сигурен ли си, че Трез не е в къщата?

- Да, няма го. Проверих охранителните камери. Оставил е телефона си на стъпалата и е изчезнал преди около час.

- По дяволите. Окей, добре... - Само дето не бе сигурен, че е така. Може би нямаше да има война, ами сенките?

Техните две сенки?

- Нека се кача при Ай Ем, за да му съобщя - чу се да казва, докато поглеждаше към Мери.

- Искаш ли да дойда с теб? - попита тя.

- Да.

* * *

Първото, което Ай Ем видя, когато се събуди, бяха два чифта обувки на нивото на очите му. Едните бяха войнишки ботуши с размерите на фотьойли, а другите - гуменки със сиво-черно лого и велкро лепенки вместо връзки.

Повдигна глава и се взря в Рейдж и Мери.

- Колко е часът?

Мери коленичи до него и това бе първият признак, че му носят наистина лоша новина.

Рейдж обаче бе този, който проговори:

- Ай Ем... имаме причина да вярваме, че брат ти се е предал.

Думите достигнаха до мозъка му в неразбираема, безсмислена бъркотия от съществителни, глаголи и кой знае какво още.

- Извинявай, какво каза?

Надигна се, за да седне, и бутилката, която беше прегърнал, се изтъркули и се удари в ботушите на Рейдж.

- Получихме съобщение от Територията, че кралицата се е отказала от намерението си да ни нападне, защото Трез се е върнал доброволно в с’хийб...

- Исусе Христе!

Ай Ем скочи на крака, хвърли се между тях и се втурна в стаята на брат си. Леглото беше разхвърляно, вратите на дрешника бяха отворени... а от Трез нямаше и следа.

Не... не, ние трябваше да се махнем от тук! - изкрещя той на никого и нищо. - Аз уреждам всичко! Ние ще заминем!

Обърна сс и видя, че Рейдж и Мери стоят на прага.

Гласът па Мери беше остър, сякаш знаеше, че иначе най-вероятно нямаше и да я чуе.

- Знаем, че искаш да тръгнеш след него, Ай Ем. Ала преди да...

Той се отправи към вратата, готов да ги изблъска от пътя си, ако се наложи, колкото и да оценяваше загрижеността им. Рейдж обаче го сграбчи за ръката и го издърпа назад.

Нека първо те въоръжим. А Ласитър ще дойде с теб. Той може да излиза през деня.

Ай Ем понечи да възрази, но после се отказа.

- Все още сме готови да те подкрепим, мой човек - мрачно заяви братът. - Не си сам във всичко това.

За миг Ай Ем не разбра какво му казват, а после си даде сметка - мамка му. Ако отидеше там и успееше да измъкне Трез, кралицата вероятно щеше да си отмъсти, като нападне Колдуел. И тогава тези хора щяха да се окажат обсадени.

- Защо го е направил? - простена Ай Ем. - Господи, защо го е направил?

Мери улови ръката му.

- Вероятно е научил за заплахата. Сигурно е чул да се говори за това в къщата.

Ай Ем затвори очи.

- Това трябва да спре. Цялата тази проклета история трябва да свърши.

Защото, ако действително бе решил да приеме съдбата, с която беше прокълнат, Трез щеше да се обвърже и да прави секс с единствената жена, която Ай Ем някога бе обичал.

Какво друго можеха да очакват двама души с късмет като техния!

- Ела - каза Рейдж. - Да ти намерим оръжие. Ласитър вече чака.

Случилото се след това му беше като в мъгла. Слязоха на втория етаж и някой окачи кобури и ножници на кръста и около раменете му. Пистолети. Ножове. Дълго черно кожено яке, което ги закри. А после се озоваха във фоайето, където падналият ангел ги чакаше, облечен по същия начин и без да си прави никакви шегички.

Миг преди двамата да тръгнат, Ривендж пристъпи напред и го прегърна.

- Налага се да остана тук. Ако сенките нападнат Колдуел, трябва да съм в състояние да наредя на хората си да го защитават през деня.

Мамка му. Нещастието на тях с Трез се бе прехвърлило върху толкова много други.

- Наистина съжалявам - каза Ай Ем и обходи с поглед братята и Рот. Останалата част от домакинството. - Не мога да повярвам, че се стигна дотук.

Рейдж поклати глава.

- Можеш да разчиташ на нас. Готови сме на всичко, за да защитим един от нас.

А после приказките приключиха и двамата с Ласитър излязоха във вестибюла и се озоваха на стъпалата на имението. Падналият ангел се пресегна и улови ръката му.

- Приготви се за път.

Ай Ем се намръщи и го погледна.

- За какво говориш...

В следващия миг бе погълнат от слънчев лъч, който го вдигна във въздуха, там, където нямаше никакъв контрол, мисъл, или собствена воля...

...и се понесе към дома, който ненавиждаше, и съдбата, против която все още се съпротивляваше.

82

СКЪПОЦЕННИТЕ КАМЪНИ БЯХА СТУДЕНИ И ТЕЖКИ.

Докато главният астролог я обвиваше в мрежа след мрежа от платина, инкрустирана с диаманти, сапфири, изумруди и рубини, на Катра й ставаше все по-трудно да диша. Макар че това навярно бе по-скоро защото бе започнала да осъзнава

истинските размери на онова, което се случваше, а не заради тежестта на церемониалните одежди.

Последната част от облеклото на кралицата беше тънък воал, който се спусна пред лицето й като лек бриз.

- Ето че е готово - заяви астрологът.

При обикновени обстоятелства, одеждите щяха да бъдат отнесени в стаята на кралицата, където щяха да бъдат почистени и подготвени да бъдат облечени с помощта на армия прислужници. Ала в сегашните обстоятелства нямаше нищо обикновено.

Дали кралицата вече бе мъртва? Каква ли смърт я очакваше?

Докато подобни въпроси отекваха до безкрай в главата й, Катра...

...си дойде! Той си дойде!

Шумът от гласове, повтарящи едно и също, долетя откъм коридора и изпълни тишината, натежала в стаята. Катра се намръщи и като си повдигна полите, пристъпи напред... само за да си спомни, че не може да задейства вратата.

Ще ми отвориш ли?

- Незабавно, Ваше Височество.

Главният астролог се втурна напред, долепи длан до стената и вратата послушно се плъзна настрани.

- Помазаният се завърна!

Отвън цареше пълен хаос - хора тичаха насам-натам и подскачаха от радост, канеха се да празнуват. За частица от секундата Катра остана на прага, поглъщайки всичко с очи... преди да си спомни за клането в кръглата стая зад себе си.

- Излез - изсъска тя на астролога.

Той се подчини и в същия миг, в който вратата се затвори автоматично, тълпите, тичащи напред-назад по коридора, я забелязаха.

Всички спряха. Хвърлиха се на пода. От редиците им се надигна поздравът, предвиден за кралски особи, и Катра си даде сметка, че я смятат за настоящата кралица.

И в същия миг я осени и друга мисъл.

- Пречистване... - Обърна се рязко, заповядвайки си да говори тихо. - О, всесилни звезди, те ще го подложат на пречистването. .. Бързо, трябва да открием върховния жрец!

Без да задава никакви въпроси, астрологът я последва, докато тя тичаше през двореца. За щастие, присъствието й бе съпроводено от вълна от поклони, така че вместо да се придвижват с усилие из препълнените коридори, пътят им се разчистваше от само себе си, когато всички, придворни, благородници, слуги, се хвърляха на пода в мига, в който я зърнеха.

Свещената стая на АнсЛай не беше далеч от церемониалната зала и когато стигнаха, Катра протегна ръка към стената, ала астрологът я изпревари и докосна правилното място с дланта си.

В мига, в който вратата се дръпна настрани, Катра видя едър гол мъж, опънат върху къс черен мрамор, с ръце, отпуснати до тялото и събрани крака.

Вдигнал длани към небесата, АнсЛай стоеше пред огнището и нашепваше заклинание.

- Спри! - нареди тя. - Заповядвам ти да спреш!

Върховният жрец се обърна рязко... и побърза да падне на колене.

- Ваше Височество, мислех, че все още сте в ритуалната стая.

Катра се втурна към мъжа, който лежеше със затворени очи.

- Кажи ми, че не си го подложил на пречистването...

- Току-що вкарах разтвора във вените му...

- О, не, не, не. Не!

- За какво говорите, Ваше Височество? - Върховният жрец се изправи. - Той е живял навън в продължение на десетилетия. Нечист е да се обвърже с дъщеря ви...

- Той не е Помазаният.

При тези думи мъжът, за когото говореха, бавно обърна глава към нея. И ето как, след всички тези години, Катра най-сетне срещна ТрезЛат.

- Толкова съжалявам - промълви тя, като се надвеси над него и улови ръката му. - Не стигнах навреме... толкова съжалявам...

* * *

Легнал върху масата, Трез усещаше парене в ръката си, там, където го бяха инжектирали с учудващо модерна човешка спринцовка. Като се имаше предвид колко древен бе ритуалът, би предположил, че ще предпочетат някаква стреличка или изработена на ръка древна метална спринцовка.

Ала не. Беше съвсем същата като онази, с която бяха инжектирали Селена.

Веднага бе усетил отровата във вените си и досущ като при ухапването на змия, тя незабавно се бе разляла по тялото му, усилвайки се, надвивайки го.

Отслабен от скръб и изтощение, Трез си даде сметка, че бе напълно вероятно да не оцелее. И това го накара да прикове очи в тавана над себе си. Интересно, винаги когато си бе представял този ритуал, се виждаше завързан.

Странно бе къде се озоваваш накрая. Ето че сега приветстваше болката с отворени обятия, защото това може би бе начинът да отиде при Селена. Говореше се, че не можеш да отидеш в Небитието, ако се самоубиеш, но ако те убиеха? Вината не е твоя.

Съществуваше, естествено, екзистенциален проблем, който трябваше да бъде разрешен - как, при положение че произхождаха от различни традиции, биха могли да се открият в отвъдното. Ако имаше такова.

Ала ако вярата имаше някаква сила, той щеше да вярва, че ще ее открият.

Спокойно можеше да потъне в забвение е тази мисъл в главата си.

Постепенно си даде сметка, че освен тях с АнсЛай, в стаята има още две фигури. И едната от тях искреше от главата до петите във всички цветове на дъгата.

Кралицата.

Върховният жрец й се поклони и тя му заговори нещо. А после АнсЛай се изправи и отговори е разтревожен вид. Който бързо се превърна в паника.

Кралицата се приближи до Трез и след като бе прекарал цял живот, изпълнен е омраза към нея, той си помисли защо да не протегне ръка и да се опита да я удуши. Нямаше обаче сили. Особено когато болката се увеличи.

Не беше възнамерявал да помръдне, но ето че започна да се гърчи, докаго тялото му се опитваше да избяга от отровата. А после плътта му изведнъж пламна отвътре.

Последното, което си спомняше, бе как в стаята нахлуха още хора. Вместо да коленичат пред кралицата, те впериха объркани погледи в нея. А след това главният астролог, облечен в червените си одежди, се обърна към тях.

Миг по-късно те също се хвърлиха в краката й.

О, какво значение имаше, помисли си Трез. Какво значение имаше всичко това, дори невъобразимата болка...

83

ПАДНАЛИЯТ АНГЕЛ ГИ ПРЕНЕСЕ ДО ТЕРИТОРИЯТА И ДОБРЕ, ЧЕ беше така, помисли си Ай Ем, докато отново приемаше физическите си очертания -- знаейки, че брат му е в ръцете на кралицата, той надали би успял да се съсредоточи достатъчно, за да се дематериализира.

- Аз ще поема нещата от тук - каза.

- Ще ти пазя гърба.

Ай Ем кимна в знак на благодарност и се приближи до входа на Територията. Едно от нещата, които братята му бяха дали, преди да тръгне, бяха пластични експлозиви. Всичко, което трябваше да стори, бе да заложи една-две порции до внушителната порта и...

Сякаш твърдо решена да избегне подобно покушение, двукрилата порта се отвори пред тях. Но не беше, защото някой от другата страна бе решил да излезе точно тогава. Там стоеше С’Екс, висок и внушителен, съвършеният страж на земите на кралицата.

Само че... нещо не беше наред. Той носеше същите прислужнически одежди, които беше дал на Ай Ем по-рано, и те бяха подгизнали от кръв. А в десницата си стискаше поаленял назъбен нож, дълъг колкото ръката му.

- Влизайте, нямаме много време - подкани ги той настойчиво. При обикновени обстоятелства Ай Ем доста би се поколебал, преди да отиде където и да било с някой като него. Ала веднъж вече му се беше доверил, а и беше очевидно, че тук става преврат.

Двамата с Ласитър го последваха тичешком до палата и влязоха през една тайна врата. Щом се озоваха вътре, С’Екс ги поведе през напълно опустелите коридори.

Никакви слуги. Никакви придворни.

А и СЛЕкс очевидно не се боеше, че може да бъдат задържани, разпитвани... заплашвани. Палачът или си беше изгубил ума, или...

- Какво, по дяволите, става тук? - попита Ай Ем.

- Не брат ти, а ти си Помазаният.

Ай Ем сиря толкова рязко, че Ласитър бе принуден да отскочи встрани, за да не го събори.

- Какво?

- Нямаме време. Брат ти беше подложен на пречистването, намира се на прага на смъртта.

Когато Ай Ем продължи да стои насред коридора, сякаш някой му беше дръпнал шалтера, Ласитър и С’Екс го уловиха под мишниците, повдигнаха го от земята и го понесоха напред.

Миг по-късно Ай Ем дойде на себе си и се откопчи от тях, възвръщайки си контрола над краката.

- Нс е възможно - надвика той тежките им стъпки.

- Кралицата е подправила звездните ви карти. Ти си бил Помазаният от самото начало, ала не са очаквали да живееш много дълго. И за кралицата, и за родителите ти било по-сигурно да заложат на Трез.

В следващия миг те нахлуха в главната зала и Ай Ем усети, че краката отново заплашват да му изневерят. Върху подиума в средата бе неговата майкен... принцесата... Исусе, която и да беше тя... и тъкмо поставяха короната на Територията върху тъмната й коса.

Около две хиляди сенки паднаха на колене върху копринени килимчета, свели почтително глави.

- Тя го разкри - каза С’Екс. - Тя разкри всичко, въпреки че това едва не й струва живота.

- Къде е предишната кралица?

- В краката на дъщеря си.

И тогава Ай Ем видя отсечената глава, която лежеше на пода, а тъмните й очи се взираха невиждащо в множеството.

- Аз вярвам в съдбата - заяви палачът. - Вярвам в звездите. Така е писано да стане.

Ай Ем се отърси. Това наистина беше прекалено. И изобщо не го засягаше. Трез, от друга страна.

- Брат ми...

- Насам.

* * *

Когато Ай Ем най-сетне се втурна в стаята, където беше Трез, дъхът му спря. Неговият брат, неговата плът и кръв, лежеше върху мраморна маса, едрото му тяло беше сгърчено от болка. Първата му мисъл бе колко му напомняше това на Селена, на начина, по който бе разкривено нейното тяло.

Ай Ем се втурна към него, без да обръща внимание на онези, които стояха наоколо. Сграбчи ръката на Трез и коленичи.

- Трез... Трез...?

Не можеше обаче да го достигне. Брат му не беше тук, макар и жив, той бе пренесен другаде, сякаш тялото му беше издало заповед за временно оттегляне.

- Не - чу се да казва. - Не и след всичко това... Трез, ти си свободен... можеш да останеш с мен, ние сме свободни...

Е, свободни в известен смисъл на думата, ако той самият бе Помазаният. Ала точно сега не можеше да се тревожи за това.

По дяволите.

- Не ме изоставяй, братко.

- ...противоотрова. Ще трябва да изчакаме.

Ай Ем вдигна очи и видя АнсЛай от другата страна на масата.

- Какво?

- Дадох му противоотрова веднага щом разбрах. - Върховният жрец погледна към Ай Ем. - Но може да се окаже твърде късно. Беше в отслабено състояние, когато се появи.

Ай Ем заприказва, изливайки порой от думи за... Господи, и сам не знаеше за какво. Това бе всичко, което можеше да направи. Докато брат му се превиваше и гърчеше от болка, която Ай Ем не можеше дори да си представи, той беше безсилен. Така безсилен.

- ...ви видят? - попита го АнсЛай след известно време.

- Какво? - Гласът на Ай Ем беше дрезгав. Очевидно не беше престанал да говори.

- Родителите ви. Чуха, че и двамата сте в Територията, че в действителност ти си Помазаният, и биха искали да...

Ай Ем оголи зъби и прикова свиреп поглед в разтревожените очи на върховния жрец.

- Можеш да им кажеш, че ако животът им е мил, никога, никога да не се доближават до мен или брат ми. Разбра ли? Кажи им, че единственото, което би могло да ме откъсне от Трез в този миг, е да ги убия на място.

Върховният жрец пребледня.

- Да. Разбира се.

Ай Ем отново се съсредоточи върху брат си. И отново започна да говори безспир. Също както Трез, докато Селена издъхваше.

След известно време смътно си даде сметка, че в стаята бе влязла някаква жена. Разбра коя е по ехото на собствената си кръв, ала с нищо не показа, че я е видял. Беше прекадено погълнат от това, да се опита да задържи Трез на тази планета, докато той, без съмнение, бе зает с това, да премине в Небитието.

84

ЖЕЛАНИЕТ0 НА ТРЕЗ СЕ ИЗПЪЛНИ.

Докато издъхваше от пречистването, той научи, че Небитието действително съществува. И да, хора от различни традиции и вери отиваха на едно и също място.

15 един момент болката стана повече, отколкото можеше да понесе, и тялото му се предаде. Внезапната безчувственост бе истински шок... но той я приветства. Също както и усещането, че полита.

Рееше се, той се рееше, докато не се озова в огромно бяло пространство, забулено в мъгла, в което се чувстваше едновременно безтегловен и прикован към земята. Много скоро пред него изникна врата и той инстинктивно разбра, че натисне ли веднъж бравата й, ще премине от другата страна и никога вече няма да се завърне на земята.

И тогава видя Селена.

Лицето и тялото й се появиха пред него не върху вратата, а във нея, сякаш дори и затворена, тя съдържаше триизмерно пространство.

Незабавно. Щастие.

Нейната реакция бе същата - лицето й грейна в усмивка, а когато погледите им се срещнаха, то бе като милувка, която Трез усети в цялото си тяло.

Беше здрава. Силна. Цяла.

- Кралице моя! - извика Трез, протягайки ръце към нея.

Ала тя вдигна длан и го спря.

- Трез, трябва да останеш.

Той се дръпна.

- Не. Трябва да бъда с теб... така е писано...

- Не. Ти имаш да свършиш още неща, още хора, с които да се срещнеш. Твоето пътуване все още не е приключило.

- Как ли пък не, по дяволите. - Да, именно това бе най-важният елемент във фантазията „Събрани в рая“, ругатните. - Ти си мъртва и аз искам да бъда с теб.

- Аз ще бъда тук и ще те чакам. - Селена отново се усмихна и отново го спря. - Тук е прекрасно... аз полетях заради това, което ти направи, начина, по който ме освободи. Полетях и сега съм свободна и ще те чакам, докато пътуването ти стигне до своя край.

- Не - простена той. - Не ме отпращай обратно.

- Аз не притежавам такава сила. Само ти можеш да го направиш. Избери да останеш там долу, трябва да се погрижиш за Ай Ем. Трябва да му се отплатиш за всички години, в които е бил до теб. Не е справедливо да го изоставиш. Той никога няма да намери покой, а го е заслужил.

По дяволите. Това вероятно бе единственият довод, с който би могла да го достигне.

Мамка му.

- Ами ти и аз? - простена той. Въпреки че беше себично. Детинско. - Ами аз... без теб аз съм нищо.

- Ще идвам при теб в нощното небе. Търси ме там.

- Нека те докосна...

- Направи правилния избор, Трез. Трябва да направиш правилния избор. Трябва да се отплатиш на онзи, когото си обичал през целия си живот.

- Но аз те обичам - задавено каза той и очите му се наляха със сълзи.

- Аз също те обичам... завинаги. - Усмивката й го разтърси целия. - До края на вечността, забрави ли? Ще бъда тук и ще те чакам, теб и всеки друг, когото обичаш. Ето какво има от другата страна. Единствено любов.

- Не си отивай. О, господи, не ме оставяй отново...

- Няма да те оставя. Ние сме далеч един от друг, ала не сме изгубени, нито наистина разделени. Недей да ме оплакваш, обич моя. Аз не съм мъртва...

* * *

- Селена!

Викът накара Ай Ем да скочи от основата на каменния блок. Ама че спасител беше и той. Беше заспал, уловил брат си за...

- Трез? - каза, осъзнал, че по някакво чудо, близо двайсет и четири часа след пречистването, брат му бе дошъл на себе си.

Трез ридаеше, сълзи бликаха от очите му и се стичаха по бузите му.

- Трез? Върна ли се? - Ай Ем скочи на крака и се надвеси над него. - Трез?

Хлътналите черни очи се обърнаха към него и в продължение на един дълъг миг Трез като че ли се мъчеше да разбере кое и истинско и кое - не.

Трез? прошепна Ай Ем, обзет от внезапен ужас, че отровата бе съсипала ума на брат му. - Добре...

Изведнъж две дълги силни ръце се обвиха около него и го повдигнаха от пода.

Врат му го прегръщаше.

И говореше.

Тук съм, тук съм, тук съм... за теб, съм тук...

В началото смисълът на думите не достигаше до съзнанието му, но после...

- Няма да те оставя. - Гласът на Трез беше дрезгав, хриплив. - Тук съм и няма да те оставя.

По дяволите.

Това бяха същите думи, които Ай Ем му беше казвал по безброй различни начини през годините им заедно... думи, въплътени в постъпките му, в дните, когато не можеше да заспи от тревога, и годините, през които се беше молил да оцелеят още една нощ.

Коленете на Ай Ем се подкосиха и той рухна върху белязаните гърди на брат си.

Във фантазиите си се бе питал какво ли би било да е свободен от проклятието на постоянната тревога за Трез. Беше си представял безброй различни сценарии.

Ала никой от тях не можеше да се сравни с действителността.

85

Беше около обяд, когато мери излезе от имението на Братството, а двете сенки се върнаха.

Рейдж тъкмо бе изпратил своята шелан у Хавърс, след като я беше уверил, че да, наистина е добре, когато охранителната система на входа се обади.

Оставяйки братята, които се бяха събрали в билярдната, макар че не ги свърташе на едно място, той изпревари Фриц до монитора, провиквайки се в мига, в който видя двете тъмни лица.

- Кой е? - попита Бъч.

- Онези, които очаквахме.

Рейдж отключи и застана пред вратата... и ето ги и тях - изглеждаха ужасно, изпити и измъчени, сенки на самите себе си.

Мнооого смешно.

Ала бяха живи. Бяха заедно. И да ги види на крака, живи и невредими, облекчи мъничко напрежението, легнало върху гърдите му от дълги нощи насам.

- Здрасти, мой човек - каза той, прегръщайки първо единия, а после и другия.

Гласът на Трез беше изтънял, но все пак достатъчно силен.

- Хей, благодаря за всичко.

- Толкова съм ти благодарен за...

- Трез, приятелю, радвам се да те видя...

- Исусе Христе, ама че история...

- Ай Ем, добре дошли...

Братята наизлизаха от билярдната, заедно със своите шелани, а поздравите и репликите, които си разменяха, бяха като на хора, оцелели във война. Или поне стигнали опасно близо до нея...

- Господи, връщате се тъкмо навреме за шоуто на Стив Уилко!

Всички млъкнаха и погледнаха към Ласитър, който стоеше на прага, гол до кръста, с черен кожен панталон, бейзболната си шапка със сребристо ламе и надпис „Искам секс“... и чифт гигантски пухкави пантофи, които, сложени един до друг, оформяха цял далматинец.

Ангелът се беше прибрал преди дванайсет часа, заявявайки, че двамата братя са в безопасност, но че не е сигурно дали Трез ще оцелее. И като никога, задникът изглеждаше напълно съсипан. Дотам, че бе неутешим.

В тишината, последвала това щастливо съобщение, Трез пое през фоайето... и избухна в смях. Горкото копеле се разсмя толкова бурно, че се хвана за корема и трябваше да избърше сълзите, избили в очите му.

Всички останали се присъединиха към него, а той отметна глава назад и каза към тавана:

- Благодаря ти, кралице моя. Имах нужда от това.

След това отиде до падналия ангел и го прегърна. Изречени бяха думи, толкова сериозни, че Ласитър наведе очи. Защото май се беше просълзил.

А после, напълно в свой стил, заяви:

- А сега си свали ръцете от задника ми. Аз не съм такова момиче.

Остатъкът от деня премина в същия дух. Досущ като бинт върху рана, всички в къщата се прилепиха към двете сенки, издърпаха ги в билярдната, предложиха им храна и пиене.

Ясно бе, че въпреки изблика на смях, Трез изпитва силна болка. Лицето му имаше почти същия цвят като сивите одежди, 15 които беше облечен, ала въпреки това изглеждаше твърдо peinen да остане с тях и да се включи.

На Ай Ем, от друга страна, като че ли му се виеше свят. Сякаш бе слязъл от лодка, люшкана от огромни вълни, той час по час се подпираше на нещо, за да запази равновесие - билярдната маса, дивана, барчето.

Отказа предложения му алкохол и вместо това си взе кока-кола.

Рейдж страшно се радваше, че двамата са се завърнали невредими, но въпреки това му беше трудно да бъде общителен. Казваше си, че е заради нападението над Обществото на лесърите в онова девическо училище, което щяха да предприемат заедно с Асейл и двамата братовчеди. Като нищо щеше да се окаже историческо клане.

И разбира се, шайката копелета също му бяха постоянно в главата. Дори ако той и братята му избиеха всички лесъри и на Омега му беше нужно известно време, за да възстанови загубите си, все така щяха да имат Кор и момчетата му, за които да се тревожат.

Ала истината бе, че все още не се чувстваше добре.

И след известно време си даде сметка, че не е единственият. Лейла също се държеше настрани; сложила ръка върху корема си, тя гледаше право напред, ала като че ли не виждаше нищо.

- Добре ли си? - попита Рейдж, приближавайки се до нея. -Имаш ли нужда от доктор Джейн или нещо друго?

Когато не получи отговор, той се приведе към нея.

- Лейла?

Избраницата подскочи и той протегна ръка, за да я успокои.

- Извинявай, какво? - промълви тя.

- Добре ли си?

- О! Да. - Отправи му същата усмивка, с която той се бе усмихнал на своята Мери. - Добре съм.

На Рейдж му се искаше да настои, че това не е вярно, но знаеше, че не би му станало приятно, ако някой постъпеше по същия начин с него.

- Искаш ли да повикам Куин?

Куин и Блей разговаряха с Ай Ем и кимаха, потръпвайки ужасено, сякаш не можеха да повярват на историята, която досега бяха чули единствено от втора ръка от устата на почитателя на Стив Уилко с фалическия символ на главата си.

- О, не. Не, благодаря ти.

Докато я гледаше, Рейдж си помисли какъв егоист бе само. Та тя бе изгубила своята сестра Селена едва преди няколко дни. Естествено, че щеше да изглежда като Трез.

Застанал до нея, Рейдж си мислеше, че би искал да й помогне по някакъв начин. Ала се боеше, че не е в състояние да стори нищо за нея, не и докато се опитваше да проумее разтърсващата промяна, настъпила незнайно как в него. На външен вид всичко си беше същото и съвсем в ред. Той просто се чувстваше различен без никаква причина.

И това...

...го ужасяваше.

* * *

Далеч от там, в имението на Абалон, Парадайз седеше в собственото си легло, в собствената си стая и се взираше в стената насреща си. Вероятно би трябвало да се радва. Според баща й заплахата от страна на с’хийб беше неутрализирана и всички бяха в безопасност, ала тя се чувстваше неспокойна.

Естествено, че се беше върнала у дома.

Въпреки цялото й репчене и опитите й за самостоятелност, да живее далеч от баща си в тези несигурни времена, бе прекадено опасно. А това бе стъпка назад по пътя й към независимост. Поне все още имаше работа...

Почукването, дошло откъм вратата й, бе съвсем тихо.

- Да?

Вратата се отвори и баща й застана на прага, облечен в тъмносиния си копринен халат, онзи, върху който на гърдите беше избродиран семейният герб, а коланът му стигаше до подгъва.

- Още ли си буден?

- Не можах да заспя.

- Толкова много неща се случват.

- Да. - Той се поколеба и се огледа из стаята й, сякаш беше забравил как изглежда. - Може ли да вляза?

- Разбира се, къщата е твоя.

- Наша - нежно я поправи той.

Когато баща й не се приближи повече от края на килима, Парадайз се намръщи.

Зле ли се чувстваш?

Той отвори уста, за да каже нещо. Затвори я. Опита отново. Безуспешно.

Парадайз прехвърли крака през ръба на леглото и стана.

Татко?

Баща й най-сетне пристъпи навътре и едва тогава тя видя, че държи нещо. Лист хартия. Който й подаде вместо отговор.

Какво е това? - попита тя, докато го поемаше.

Погледна надолу и се намръщи.

- О... господи - ахна тя. - Господи...

Беше молбата за тренировъчната програма на Братството. Попълнена с почерка на баща й. С нейните данни.

- Татко! - Тя подскочи и го прегърна. - Благодаря ти! Благодаря ти!

Баща й я притисна до себе си.

- Става въпрос за твоята безопасност - дрезгаво каза той. -Аз просто... ти си права. Трябва да се научиш да се биеш. Мисълта, че някога би могла да се окажеш незащитена по някакъв начин... - Той се отдръпна. - Права си. Трябва да се научиш.

Очевидно бе, че от мисълта направо му призлява, но това правеше жеста му още по-невероятен. Въпреки че се боеше, той щеше да я остави да отиде.

- Благодаря ти - повтори Парадайз и отново го прегърна. -Ще внимавам! Обещавам ти!

Стига да я приемеха. Май трябваше да започне да тренира още сега, ако искаше да покрие теста за физическа издръжливост.

- Обещавам - закле се тя. - Ще внимавам.

- Ще се моля за това - почти простена той. - Всяка божа вечер.

- Обичам те, татко!

Баща й затвори очи, сякаш се возеше на увеселително влакче, с което не бе сигурен, че ще се справи.

- А ти, прескъпа Парадайз, имаш цялото ми сърце.

86

КРАЛИЦА КАТРА ВИН СУЛАНЕ ЕТЛ МУЛАНЕН ДЕ ФОНЛЕРАН СЕДЕШЕ в покоите си, обгърната от тишина, след като бе помолила прислужниците си да я оставят сама.

Нямаше да се нанесе в покоите на предишната кралица. Не, тях тя щеше да превърне в ясли за малките на онези, които служеха в палата. Така скъпоценните малки създания щяха да бъдат близо до родителите си и за първи път слугите нямаше да са принудени да оставят синовете и дъщерите си при свои роднини или в студеното, тъмно, подобно на затвор помещение близо до жилищата на бедните.

Това обаче не беше първата й заповед.

Не, първото, което бе направила, след като пое властта, бе да отмени проклятието на Помазания. Беше върнала свободата на Ай Ем.

Разбира се, той нямаше представа за това. Всички в с’хийб обаче го знаеха, така че нямаше защо да се тревожи, че някога отново ще види нея или Територията.

Всяко поемане на въздух й причиняваше болка. О, всесилни звезди, колко зло бе причинено от една жена, изпълнена с толкова много алчност.

Добрата новина, предполагаше Катра, бе, че с помощта на С’Екс, когото бе издигнала почти до ранга на крал (не че двамата щяха да се обвържат!), тя щеше да се погрижи никой друг да не срещне същото своеволно или небрежно отношение. И понеже никога нямаше да има деца, не беше нужно да се тревожи някой заспал зъл ген да не се пробуди в тях.

Сега, когато Ай Ем вече не бе част от живота й, тя бе готова да прекара остатъка от дните си във въздържание. Нима би могла да поиска другиго? Вече бе срещнала онзи, който й подхождаше. .. дори звездите го бяха предвещали.

Това, че той не я искаше?

Е, съдбата на едното не бе тази на другиго, независимо от намесените чувства...

Вратата се отвори и миризма на храна нахлу в стаята, заедно със слугата, който я носеше. Катра се намръщи и погледна старовремския часовник върху нощното си шкафче. Седеше тук от часове.

- Не съм гладна - каза, без да поглежда към вратата. - Но ти благодаря.

А после, усетила, че фигурата не бе помръднала от прага, тя се обърна към мъжа, облечен в сивите одежди на прислугата.

- Благодаря ти - повтори тя вцепенено. - Ала все още не съм гладна. Моля те, върни храната в кухнята... не, почакай, предложи я на онези, с които работиш.

Вместо да се поклони и да излезе, мъжът пристъпи напред и вратата се затвори зад него. А после коленичи бавно, остави подноса пред себе си и се просна върху мраморния под.

И тогава тя долови ехото си в неговата кръв. Освен ако не бъркаше?

Почакай... това наистина ли...

- Ай Ем? - прошепна тя дрезгаво. - Ай Ем, ти ли си?

Мъжът се изправи и свали качулката си. И докато вдигаше ръце към лицето си, Катра се молеше това да не е просто сън. Защото очите му, красивите му бадемови черни очи, грееха от любов.

- Е - каза той със своя прекрасен глас. - Чух, че съм бил понижен.

- Извинявай, какво?

- С’Екс ми се обади. Каза ми, че съм понижен. Предполагам, че вече не съм Помазаният, а?

Изправи се на крака и се приближи до нея; сивите одежди се вълнуваха около тялото му, от което лъхаше ухание на тъмни подправки. Когато дойде до нея, отново се отпусна на колене.

- Опитваш се да ми кажеш, че вече не искаш всичко това? -провлачи той, посочвайки себе си. - Наистина ли?

Катра затвори очи и се извърна от него, болката беше прекадено огромна, за да я понесе.

- Моля те... недей да ме измъчваш.

Ай Ем улови ръцете й в своите.

- Погледни ме. Хайде, погледни ме... майкен.

При звука на името, с което му се бе представила в началото, тя повдигна клепачи и го погледна. Очите й бяха премрежени от сълзи и той избърса бузите й е опакото на ръката си.

- Ти спаси брат ми.

- Не, не съм. Закъснях.

- Той оцеля.

- Това едва не го уби. Целият този кошмар... едва не го уби.

- Ти не беше причината за него. А решението, за което се молех.

- Аз те излъгах.

- А аз ти прощавам.

- Как? - задавено попита тя.

Ай Ем се наведе и докосна устните й със своите.

- Никак не е трудно. Ти рискува живота си, за да намериш истината. Ти си тази, която разкри лъжите и промени всичко. Ти си спасението, за което се молех цял живот, Ваше Височество.

Тя поклати глава.

- Не ме наричай така. Моля те. Избрах майкен, защото не вярвам, че съм по-добра от когото и да било. С туптящи сърца и открити умове, ние всички сме еднакви.

- Виждаш ли - прошепна Ай Ем. - Ставаш все по-красива.

Катра дълго се взира в него. А после вдигна трепереща ръка и го докосна по лицето. В отговор той допря устни до връхчетата на пръстите й.

- Това е истинско - каза. - Можеш да му имаш доверие. Няма да се събудиш и да откриеш, че всичко е свършило. Ти и аз? Това е нашето начало.

- Обичам те - задавено отвърна тя. - Не искам никого другиго, освен теб.

Ай Ем се усмихна и се намести между краката й, притискайки се в нея.

- Аз изпитвам съвсем същото, моя майкен. Обичам те, обичам те... обичам те...

Докато той я целуваше, й беше трудно да повярва, че това наистина се случва. Че наистина се беше върнал при нея. Че веднъж разделени, сега те бяха слени в едно.

Отдръпна се лекичко и попита:

- Сигурен ли си, че е истина?

Ай Ем сви рамене и й се усмихна.

- Разбира се. Ние сме предопределени от звездите.

След това отново я целуна по устните. А тя отвърна на целувката му.

87

МЕТЕОРНИЯТ ДЪЖД СЕ СЛУЧИ ТОЧНО В ПОЛУНОЩ.

Трез напусна топлината на имението, прекоси двора и остави част от спускащата се алея зад гърба си, след което излезе извън обхвата на външното охранително осветление и вдигна поглед към небето.

Върху кадифената чернота, осеяна от безброй ярки бели звезди, бяха разпилени проблясващи светлинки, като златен прашец, полетял от отворена шепа.

Трез се усмихна печално.

- Благодаря ти, кралице моя. Имах нужда от това.

Докато гледаше представлението, се чувстваше едновременно невероятно сам и част от всичко, което го заобикаляше, особено когато помислеше за необятността над него.

Ако някой искаше да почувства безкрая на времето и съществуванието, достатъчно бе да вдигне очи към нощното небе и да усети как скъпите му покойници го гледат от там. Това бе великият дуализъм на единение и раздяла.

Беше точно както Селена му бе казала на прага на Небитието.

Искаше я до себе си толкова отчаяно, че отново се бе събудил с мокро лице и подгизнала възглавница. Ала въпреки това беше тук, изправен, готов да се опита да намери начин да продължи да диша, докато онази, заради която дробовете му работеха, бе от другата страна.

- Сега ще си вървя. Ела с мен...

Трез подскочи и се обърна рязко.

Макар да знаеше, че зад него няма никого, би могъл да се закълне, че бе усетил как върху рамото му ляга нежна ръка. Молеше се да е призракът на неговата шелан. Ако не беше тя, вероятно губеше разсъдъка си.

Което нямаше да отнеме много дълго.

Затвори очи и изчака за миг, докато успее да се съсредоточи... а после се понесе, разпръсвайки молекулите си в студената, ясна есенна нощ.

Прие физическите си очертания пред „Сал“.

Вероятно би могъл да мине през задната врата, ала не. Това беше голяма нощ, нещо като повторно представяне. Щеше да влезе през главния вход.

Приближи се до охранителния панел, въведе кода и си отвори, пристъпвайки в декора, изваден сякаш от петдесетте години на миналия век - червено-черните тапети се запечатаха върху ретините му, усещането, че бе идвал тук хиляда пъти - едновременно вярно и лъжовно.

Изкачи двете стъпала, подмина мястото на хостесата, прекоси трапезарията и се озова в бара в дъното. Летящата врата на кухнята беше отдясно и докато отиваше към нея, той свали коженото си яке и го остави върху бара.

Мястото беше празно, както винаги в понеделник.

Неговите клубове също бяха затворени.

Утре вечер обаче щеше да отиде там. Защото... е, точно това щеше да направи. Освен ако братята не се нуждаеха от него.

Исусе, а преди той си беше мислил, че е длъжник на Ривендж! То бе нищо, в сравнение с онова, което изпитваше към Братството на черния кинжал и техния крал. Би направил абсолютно всичко за тези мъже.

Завинаги.

Когато стигна до прага на кухнята, усети, че се колебае, взирайки се в двукрилата врата с кръгли плексигласови прозорчета, така че келнерите да не се удрят един друг, докато внасят и изнасят подноси.

Сложи длан върху дясното крило...

...и най-сетне влезе.

Начаса го лъхна миризмата на прочутата маринара на брат му... и за първи път, откакто Селена бе починала, почувства глад.

Ай Ем стоеше до печката и разбъркваше голяма тенджера с лъжица, дълга колкото ръката му.

- ...правилното количество риган. Всичко зависи от това.

Вляво, в далечния край на плота от неръждаема стомана, имаше малка кръгла масичка, застлана с ленена покривка. Отгоре й бяха подредени прибори, в средата имаше цветя, а кралицата на сенките седеше до нея. Главата и косата й не бяха покрити, красивото й добро лице бе обърнато към брат му, а в очите й грееше такава отдаденост и любов, че Трез начаса се изпълни с обожание към нея.

Тя го забеляза преди Ай Ем, някога мълчаливия му брат, на когото сега не можеха да затворят устата.

В миг по лицето й се разля червенина и то се промени, напрежение скова чертите му, изтривайки усмивката й.

Ай Ем се обърна рязко.

- О, здравей, братко, ето те и теб.

- Аха. - Трез пъхна ръце в джобовете на дънките си. - Ето ме.

- Ами... добре. - Ай Ем се приближи и макар че двамата не бяха от онези, които се прегръщат, този път го притисна до гърдите си. - Ами... да. Благодаря, че дойде.

- Благодаря, че ме поканихте.

И двамата погледнаха към кралицата, която бавно се изправи и приглади блещукащите си одежди.

Диаманти. Върху тях имаше фина мрежичка от диаманти.

И за миг гърдите на Трез се свиха от паника, гледката на метала, инкрустиран със скъпоценни камъни, го върна към...

Не, помисли си той. Това не беше необходимо. То вече не бе действителността, в която живееха.

Беше свършил. Кошмарът беше свършил веднъж завинаги и той трябваше да го повярва, защото тази жена щеше да стане част от семейството му. Нямаше начин двамата е Ай Ем да не се обвържат възможно най-скоро. Дори и през всички тези италиански подправки, Трез съвсем ясно усещаше миризмата на обвързване.

Отдръпна се от брат си и се приближи до високата стройна жена. Усещането беше адски странно, но дяволите да го вземат, той коленичи и падна в краката й.

- О, моля те, недей - прекъсна го тя, когато той подхвана правилния поздрав. - Не, моля те. Аз...

Когато вдигна очи, Трез видя, че тя бе коленичила до него.

- Моля те. Казвай ми майкен. Ай Ем ме нарича така.

Майкен. Като прислужница, помисли си Трез.

Ха. Ето че имаше още една причина да я харесва. Протегна ръка и заяви:

- Здравей. Аз съм братът на Ай Ем... Трез.

Тя се усмихна. А после се разсмя и стисна ръката му.

- Здравей. Аз съм неговата... Как беше думата?

- Съпруга. Е, бъдеща - дрезгаво каза Ай Ем и дойде при тях. - Ала тук, в Колдуел, ти ще бъдеш моята „съпруга“.

Тя изпъна рамене и опита отново:

- Здравей. Аз съм съпругата на Ай Ем... майкен.

Трез й се усмихна в отговор.

- Приятно ми е да се запознаем... майкен.

* * *

Около два часа по-късно тримата все още седяха около малката масичка. След първоначалната неловкост бе истински шок колко бе лесно да бъдат заедно. Но разбира се, въпреки че беше кралица, майкен беше непринудена, забавна, мила.

И господи, колко само беше влюбена в Ай Ем. Не можеше да откъсне очи от своя мъж и всеки път когато той я погледнеше, тя пламваше.

Исусе, ако можеше да избере жена за брат си, Трез би избрал именно нея.

- Още каноли? - попита Ай Ем, докато се изправяше с празната си чиния. - Аз имам нужда от още един.

- Не, благодаря - каза майкен. - Преядох и ми се струва, че дрехите ми ще се пръснат.

- Ще ми се да се беше запознала с моята кралица - избъбри Трез.

Другите двама замръзнаха и той поклати глава.

- Не, не се стряскайте. Аз... просто исках да го кажа. Мисля, че Селена страшно би те харесала.

Майкен погледна към Ай Ем. И отново към него. А после му протегна ръка.

- Сигурна съм, че бих я обикнала. Ай Ем прекара по-голямата част от следобеда, разказвайки ми за нея.

- Наистина ли? - Трез погледна към брат си.

Ай Ем се върна с още няколко каноли.

- Да. Исках майкен да знае коя е била снаха й.

И ето че очите на Трез изведнъж запариха.

Мамка му.

Извърна се към печката и се прокашля няколко пъти.

- Мисля, че това е страхотно. Това е просто... наистина страхотно. Благодаря ви.

Когато отново бе в състояние да ги погледне, откри, че те се взират в очите си, сякаш бяха толкова благодарни, че са заедно, сякаш знаеха точно какъв късмет имат... сякаш възнамеряваха да ценят като най-скъп дар всяка нощ заедно, която им оставаше.

И дано те бяха поне сто хиляди.

Докато ги гледаше, Трез си помисли, че неговата кралица беше права. Ако беше останал в Небитието с нея, Ай Ем нямаше да има този миг, тази жена, годините, които му предстояха.

Селена се бе оказала напълно и съвършено права.

Колкото и болезнено да беше да живее без нея, колкото и мъчителни нощи да го очакваха... да види брат си щастлив и влюбен, го изпълваше с неочакван покой. Някак си, насред необхватния безкрай и въпреки траура си, Трез знаеше, че се намира точно където трябваше да бъде в този момент.

Навярно такава бе волята на съдбата.

Докато Ай Ем се привеждаше към своята жена, за да я целуне, Трез отметна глава назад и устните му оформиха безмълвно: Благодаря ти, кралице моя. Нуждаехме се от това.

Следва

книга четиринайсета от

поредицата БРАТСТВОТО НА ЧЕРНИЯ КИНЖАЛ

Content

Дж. Р. Уорд
Сенките
(Книга 13 от "Братството на черния кинжал")

Благодарности

Речник на термините

Пролог

1

2

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

29

30

31

32

33

34

35

36

37

38

39

40

41

42

43

44

45

46

47

48

49

50

51

52

53

54

55

56

57

58

59

60

61

62

63

64

65

66

67

68

69

70

71

72

73

74

75

76

77

78

79

80

81

82

83

84

85

86

87